
Dette  Bind  af  Grundtvigs  poetiske  Skrifter  trænger  ikke  til 
nogen  litterærhistorisk  captatio  benevolentiæ;  thi  de  Optrin  af 
Nordens  Kæmpeliv,  som  udgjøre  dets  Hovedindhold,  tør  vel  nu 
uimodsagt  nævnes  som  noget  af  det  ypperste ,  den  danske  Digte- 
kunst har  frembragt. 

Fornøden  Underretning  om  de  tidligere  Udgaver  af  disse 
Optrin  er  given  her  S.  2 ;  og  for  de  her  for  første  Gang  trykte 
Begyndelser  til  en  Række  Optrin  af  Nordens  Historie  gjøres 
udførlig  Rede  S.  437 — 38. 

Udgiveren  tinder  det  dog  tjenligt  at  ledsage  ogsaa  dette  Bind 
med  nogle  Bemærkninger,  der  knytte  sig  til  det  i  Forord  til  iste 
Del  (S.  IX — XI)  udtalte ,  men  dog  have  særligt  Hensyn  til  de  i 
denne  2den  Del  indeholdte  Digte. 

Alle  disse  „Optrin" ,  saa  vel  de  historiske  fra  Hedenolds 
Slutning  som  de  heroiske  om  Volsunger  og  Gjukunger,  udgjorde 
for  Forfatterens  Syn  en  Enhed:  han  vilde,  som  det  alt  siges  1808 
i  Indbydelse  til  gamle  Nordens  Venner  (her  S.  6)  „i  en  fort- 
løbende Række  fremstille  de  betydningsfuldeste  Optrin  af  Nordens 
Helteliv,  fra  den  Time,  da  Asamanden  Odin  inddrog  i  Nord,  indtil 
den  Stund,  da  Palnatoke  stræbte  forgjæves  i  Jomsborg  at  fængsle  den 
flygtende  Kraft  og  rejse  et  unedbrydeligt  Tempel  for  de  styrtende 
Aser".  Og  han  føjer  til:  „Dette  Kraftens  Krampetræk  i  Dødsstriden 
har  jeg  alt  søgt  at  fremstille  i  dramatisk  Form,  for  dér  og  i  Frem- 
stillingen af  Gudelivet    at  have  de    to  Punkter  faste,    mellem  hvilke 

jeg  maa  bevæge  mig."  Optrinnene  udgjøre  da  ikke  blot  en  Enhed 
for  sig  selv;  de  ere  tillige  et  andet  Udslag  af  den  samme  dybe 
indre  „Trang" ,  som  affødte  de  mytologiske  Afhandlinger  fra 
1806  og  1807  og  Nordens  Mytologi  1808.  Forfatterens  digteriske 
og  videnskabelige  Stræben  udgjøre  en  inderlig  forbunden  Enhed; 
de  gaa  ikke  blot  Side  om  Side  eller  Haand  i  Haand ,  men  de 
fedes  ud  af  samme  Drift  og  stile  mod  det  samme  Maal.  Forfatteren 
søger  for  Alvor  Sandheden  i  Poesien,  og  det  ikke  en  blot  teoretisk 
Sandhed,  til  hvilken  han  kunde  stille  sig  i  et  ydre,  erkjendende 
og  betragtende  Forhold,  men  en  levende  Sandhed,  der  skal  til- 
egnes og  omsættes  i  personligt  Liv,  baade  i  ham  selv  og  i  hans 
Folk.  Derfor  hedder  det  i  samme  Indbydelse  fra  1808  (her  S.  4 — 6), 
at  hvad  han  vil  og  maa  stræbe  efter  saa  vel  ved  sin  digteriske 
Fremstilling  af  Oldtidens  Sagn  som  ved  sit  Forsøg  paa  en  viden- 
skabelig Redegjørelse  for  Oldtidens  Tro ,  det  er  at  rive  de  bedste 
i  sit  Folk  ud  af  Øjeblikkets  Usselhed  og  fortvivlede  Tomhed  og 
bringe  dem  til  med  ham  „at  søge  en  Kreds,  hvor  Øjet  kan  styrkes 
og  frydfuldt  bevæges ,  hvorfra  vi  kunne  oplivede  vende  tilbage  og 
gribe  ind  i  vor  Tidsalder  med  et  Mod  og  en  Tillid ,  som  om  det 
svundne  kunde  gjenfødes."  Derfor  vil  han  paa  enhver  Maade 
søge  „at  vække  den  indre  Sans ,  hvor  den  findes ,  og  for  den  hen- 
pege paa  gamle  Nordens  Storhed." 

Hvor  tidlig  og  i  hvilken  Følge  de  enkelte  Dele  af  disse 
Optrin  ere  førte  i  Pennen,  kan  nu  ikke  oplyses.  Vi  se  dog  af  det 
her  foran  anførte,  at  Palnatoke  var  skreven  alt  1808,  i  samme  Aar 
som  Nordens  Mytologi  ikke  alene  udkom,  men  hel  og  holden  blev  til. 
Dette  sidste  lære  vi  af  Forf.'s  Brev  til  Nyerup,  dateret  Egelykke  6.  Jan. 
1808  (paa  Kbhvns.  Univ.  Bibi.).  Han  omtaler  da  en  Fremstilling 
af  Asalæren  som  „Aars  Arbejde" ,  han  kan  ikke  endnu  se  til 
Enden  dermed,  han  „sidder  midt  i  Grublingen  og  har  [først]  nylig 
optaget  den  under  Krigsbulderet  tabte  Traad."  „Meget",  siger 
han.  „er  endnu  aldeles  mørkt  for  mig;  meget  af,  hvad  jeg  nu 
anser  for  vist,  kan  maaske  gjendrives  af  de  Edda-Sange,  jeg  ikke 
kjender;  og  endnu  har  jeg  ingen  ren  Text  set  af  Asalærens 
kanoniske     Bog:      Vøluspaa."     —     Trangen     til    at     fordybe     sig    i 

Nordens  Oldtid  og  paa  forskjellig  Maade  at  gjøre  den  levende  paa 
nv  for  sig  selv  og  for  Samtiden,  som  det  nodvendige  Grundlag  og 
Udgangspunkt  for  en  historisk  Opfattelse  af  Menneskelivet  og 
derved  som  Betingelsen  for  en  kraftig  og  værdig  Indgriben  i  og 
Fortsættelse  af  dette  Liv,  —  er  dog  langt  ældre.  „Det  er  kun 
bogstavelig  Sandhed",  hedder  det  i  Fortalen  til  Nordens  Mytologi 
1808,  S.  XVI— XVII,  „naar  jeg  her  gjentager,  at  jeg  fra  min 
Barndoms  Dage  ej  erindrer  nogen  mere  levende  Smerte  end  den, 
jeg  felte  ved  at  læse  hos  Hvitfeld :  at  vi  intet  vidste  om  de  gamle 
Guder.  Det  var,  som  om  jeg  paa  én  Gang  gjennemrystedes  af 
Anelsen  om  deres  Herlighed  og  af  Spaadommen:  at  deres  Liv 
skulde  i  sin  Tid  vorde  Betingelsen  for  mit.  Aarene  henrunde; 
men  mellem  de  mest  fremmede  Sysler,  i  Skolestovet  og  de 
akademiske  Ledebaand,  kunde  jeg  dog  aldrig  glemm«  de  underlige 
Toner,  der  gjennem  Tors  og  Odins  Navne  havde  saa  tidlig  fæstet 
sig  i  Sjælens  Øre.  Hisset  hørte  jeg  med  inderlig  Glæde  Suhm 
fortælle  de  mange  Sagn  om  Nordens  Guder ,  og  her  greb  mig  en 
Vennehaand,  som  ledte  mig  hen  til  de  vise  Oldinge  Snorre  og 
Saxe ,  i  hvis  Spor  jeg  da  henvandrede  mod  Eddas  mystiske  Skov. 
Paa  underlige  Stier  forte  Nornerne  mig  ind  i  den,  og  i  de  senest 
svundne  Aar  var  gamle  Nord  med  sine  Guder  og  Helte  den 
Verden,  hvori  jeg  næsten  udelukkende  bevægede  mig.  At  frem- 
stille hvad  jeg  saa'  som  jeg  saa'  det,  skal  være  mit  Livs  Syssel; 
at  oplade  den  mytiske  Verden  for  mine  Landsmænd  og  vidne 
om,  hvad  jeg  har  set,  er  denne  Gang  mit  Øjemed/' 

Foruden  at  henvise  til  Afhandlingen  om  Asalæren  fra  Maj 
1807,  hvori  det  karakteristiske  Digt,  der  giver  paa  én  Gang 
Digterens  og  Videnskabsmandens  Program,  og  som  er  stillet  i 
Spidsen  for  denne  Udgave  af  Forfatterens  poetiske  Skrifter  („For- 
spil"', I,  S.  i),  skal  jeg  her  fremdrage  et  Par  Dagbogsoptegnelser, 
som  give  nærmere  Underretning  om  hans  forudgaaende  Syssel  med 
de  gamle  Æmner,  inden  endnu  den  digteriske  og  den  videnskabe- 
lige Opgave  havde  —  som  i  1808  —  begyndt  at  adskille  sig  for 
hans  Bevidsthed.  Det  var  endnu  i  Aarene  1806  og  1807  nans 
Tanke   at    lade    Asalæren    fremtræde    i   og   igjennem    den    digteriske 

Behandling    af  Volsungsagnet.      En   Optegnelse  fra  30te    December 
1806  lyder  som  følger: 

„Lokes  Ondskab.     Volsun  gerne. 

„Bragur,  du  herlige  As!  o,  rer  ved  din  gyldene  Harpe! 
..Lad  fra  dens  Strænge  en  Lyd  nedsuse  til  dristige  Skjald, 
„Som  vover  at  tolke  de  Sagn,  der  klinge  fra  henfarne  Tider, 
..Om  Aser  og  Asernes  Slægt,  om  Hels  den   snedige  Fader  ! 
„Styrk  hans  Øje  og  lad  det  hvile  paa  Himmelens  Hal, 
„Hvile  paa  Skjoldenes  Rad,  hvor  gudlige  Kunst  har  indgravet 
„Gudernes  Raad  og  de  vældiges  Id,  som  nedstamme  fra  Odin! 


..Forste  Sang.     Sigurd  og  Brynhild. 

„Siggejr  er  dræbt  af  Loke,  der  paatager  sig  hans  Skikkelse  og 
„under  den  ægter  Signe  etc.  Dette  er  den  eneste  Forandring, 
„jeg  har  i  Sinde  at  foretage  mig  med  det  udvortes  Stof,  da 
„Loke  saaledes  er *)  den  bestandig  opponerende  mod  Volsungerne, 
„Odins  Æt. 

„Var  jeg  stolt  nok  til  at  tro,  jeg  kunde  værdig  behandle 
„denne  tragiske  Digtning  lige  fra  Volsungs  Undfangelse  til  Bryn- 
„hilds  Baal,  vilde  jeg  bryde  alle  Baand,  ile  til  Hovedstaden,  læse 
„Volsunga  og  Sangene  om  Sigurd  og  Brynhild  i  den  utrykte 
„Edda;  thi  besad  jeg  da  Kraft  til  at  udføre  Digtet  saaledes  som 
„det  hele  dunkelt  svæver  for  min  Fantasi,  da  skulde  Nutids  Norden 
„skjælve  ved  Synet  af  Oldtidens.  —  Men  da  det  er  mere  end 
„rimeligt,  jeg  vilde  fortvivle  under  Arbejdet,  vil  jeg  ej  gjøre 
„noget  Skridt,  jeg  siden  maatte  angre. 

„I  Forbindelse  med  dette  Digt  skulde  et  følgende  staa, 
„nemlig    Gjukimgerne  eller  Asernes    Hævn 2) ,    der  i    tragisk    Styrke 


')  Af  Forf.  lidt  senere  ændret  til:  »Dette  er  den  dummeste  Forandring,  jeg 
kunde  gjere  af  det  udvortes  Stof,  da  Loke  des[for]uden  kan  være..«  2)  Forf  har, 
formodentlig  1808,  i  Randen  tilfejet:  »At  Gjukungernes  Skæbne  var  Asers  Værk, 
bestyrkes  ved  Odins  Aabenbarelsc  for  Jormunrekur,  da  han  forkyndte  Maaden  at 
dræbe  Gudruns  Senner«. 

..kunde  komme  det  forrige  nær.  skjønt  det  ej  kunde  opvise  to  saa 
rke  opponerende  Magter;  thi  gjennem  dette  Digt  maatte 
..(ludernes  Maand  ødelæggende  bevæge  sig,  medens  Gjenstandene 
..tor  deres  Hævn  kun  modsatte  sig  svagt  og  ene  kunde  vise  be- 
tydelig Kraftytring  til  Siden,  som  Redskaber  i  den  fortørnede 
„(  Klins  HaancL 

..Vist  nok  tror  jeg  aldrig  disse  Digte  ville  blive  færdige  fra 
..min  Haand;  og  da  det  ej  er  let  for  Individet  selv  at  skjelne 
..mellem  Sans  for  Poesi  og  poetisk  Geni,  vilde  Publikum  maaske 
,. endog  under  de  heldigste  Omstændigheder  blive  mig  liden  Tak 
„skyldig-;  men  dette  véd  jeg:  at  disse  Æmners  værdige  Behandling 
..er  et  Ønske,  jeg  næppe  nogen  Sinde  vil  glemme. 

„Kunde  jeg  blive  Digter  og  Nordens  Digter,  da  har  Skæbnen 
„gaaet  en  underlig  Vej  med  mig,  i  det  den  har  sat  mig  paa  en 
,.Punkt,  hvor  det  næsten  er  umuligt,  og  dog  ladet  mig  øjne,  at 
,.gjennem  denne  Punkt  gik  den   eneste  mulige  Vej  til  Maalet. 


..Min  Forkjærlighed  til  hin  Epoke  og  hine  Tildragelser  er 
,.lige  saa  gammel  som  mit  første  Kjendskab  til  dem.  Endnu  havde 
„Steffens  ikke  vækket  mig  halv  af  min  vaagne  Slummer,  og  længe 
„havde  jeg  ej  været  akademisk  Borger,  *)  da  jeg  saa  at  sige  faldt 
..over  den  første  Del  af  Suhms  Dannemarks  Historie  og  følte  mig 
„strax  henreven  af  disse  stærke  Scener,  uden  dog  at  ane  noget 
„andet  end  en  angenem  Fortælling  i  dem.  —  Min  Rimelyst  var 
„da  just  atter  vaagnet,  og  jeg  havde  alt  begyndt  at  rime  Sigurds 
„Hændelser,  da  jeg  kjededes  derved,  dels  fordi  de  ved  min  kvasi- 
„komiske  Behandling  nødvendig  maatte  tabe  Interessen ,  og  dels 
„fordi  jeg,  som  ganske  ukyndig  i  Prosodien,  kun  talte  Stavelserne 
„og  derfor  ej  kunde  faa  det  til  at  klinge  godt. 

„Hvad  Steffens  sagde  om  Das  Lied  der  Nibelungen ,  lod  mig 
„som  halv  drømmende  atter  erindre  disse  skjønne  Sagn;  men  dels 
„var   jeg   den    Gang    beskjæftiget   med   Attestatsen,    og   dels    er    det 

*)  Grundtvig  blev,  sytten  Aar  gammel,  Student  Aar  18oo. 

„først  sildigere,  jeg  begyndte  at  se  Poesi  og  gamle  Norden  fra  en 
„højere  Synspunkt.  Dog  udkastede  jeg  den  Gang  en  triviel  for- 
standig Plan  til  et  Sørgespil,  som  skulde  hedde  Sigurd  Fofnis- 
„bane. J) 

„Paa  denne  Tid  omtrent  indtraf  min  Fortælleperiode,  da  jeg 
„vilde  forvandle  hele  gamle  Norden  til  historiske  Fortællinger,  og 
„da  havde  jeg  rigtig  nok  ogsaa  Øje  paa  dette  Stof;  men  til  Lykke 
„blev  det  her  ved  en  løselig  Tanke,  som  des  værre  med  saa  mange 
„andre  ej  var  Tilfældet. 2)  I  Anledning  af  Fortællingen  Aslavg 
„kom  jeg  rigtignok  i  Berørelse  med  det  og  læste  ogsaa  lidet  af 
„Volsunga,  men,  i  Følge  min  indskrænkede  Tendens,  kun  Aslavgs 
„Barndomshistorie ,  og  jeg  undgik  forsigtig  al  Hentydning  paa 
„Sigurd,  som  stridende  mod  Tidsregningen. 

„Nu  kom  jeg  hid,  hvor  mit  ny  Liv  begyndte,  hvor  mit  Øje 
„aabnedes  for  Kjærlighedens  Helligdomme,  hvorved  det  skærpedes 
„til  at  beskue  Poesiens  Underværker  og  Oldtiden,  disses  Urtype  i 
„Tiden.3)  Men  længe  trællede  jeg  i  Templets  Forgaarde,  uden 
„engang  at  turde  med  Øjet  søge  de  skinnende  Keruber;  thi  selv 
„Tanken  om  dem  fremstillede  mig  kun  den  himmelske  Skjønhed, 
„jeg  var  fordømt  til  aldrig  at  nyde.  —  Jeg  havde  Sans  for  Poesien; 
„men  de  ulykkelige  Baand,  der  fængslede  mig  til  Virkelighedens 
„poetiske  Gjenstand,  tillode  mig  ikke  i  en  højere  Tilværelse  at 
„nyde,  hvad  jeg  dog  stedse  her  maatte  savne.  —  Oehlenschlæger 
„skrev  Vavlundurs  Saga,  og  den  gjorde  et  dybt  Indtryk  paa  mig; 
„men  den  samme  Modløshed,  den  samme  fulde  Sluttelse  til  én 
„Gjenstand,  hindrede  mig  endnu  fra  at  antage  indvortes  en  aktiv 
„Form,     og     den     bestandige     Vexel     af    øjebliklig     Beruselse     og 


')  Haves  i  Forf.'s  Haandskrift  fra  1803.  2)  En  Del  saadanne  nordiske  For- 
tællinger i  Suhms  Smag,  og  mellem  dem  ogsaa  »Aslavg«,  og  en  »Palnatoke«, 
findes  endnu  i  Forf.'s  Haandskrift  fra  1804.  3)  Jfr.  Forf.'s  Ord  fra  1863  i  Kirke- 
spejlet (2.  Udg.  1876,  S.  324):  »Da  jeg  nys  var  bleven  rert  paa  det  emme  Sted, 
hvorved  alt  kommer  op,  som  ligger  i  os,  saa  kom  da  ogsaa  gamle  Minder  op  hcs 
mig.  °g  Je&  modtog  med  Begjærlighed  alle  de  nye  Forestillinger,  som  .  .  .  traadte 
mig  i  Mede.«  —  Avtobiografi  fra  1842  i  Erslevs  Forfatterlexikon:  »Siden  (1805—8) 
var  han  Huslærer  paa  Langeland  paa  Egelykke  (hos  Kaptajn  Steensen  Leth),  og 
her  kastedes  Lodden  for  hele  hans  Fremtid  under  Omgang  i  Aanden  med 
Shakspear,  Goethe,  Schiller  og  Oehlenschlæger,  Fichte,  Steffens  og  Schelling.« 

..  Maaneders  Fortvivlelse    gjorde  mig    ganske  uskikket  til  at  gaa  ene 
..i  Ideernes  Verden. 

„Efterhaanden  kom  jeg  saa  vidt,  at  jeg  turde  være  mig 
„den  Sandhed  bevidst:  Virkeligheden  har  ingen  Glæde  for  mig 
—  Jeg  læste  Fichtes  skjønne  Bog  om  Menneskets  Bestemmelse, 
„Schillers  de  herlige  Dramer  og  dybe  Spekulatjoner.  Jeg  forlod 
„Livet  med  Schelling  i  hans  Bruno.  —  Nu  stod  jeg  paa  en  Punkt, 
„hvor  kun  ét  Stød  behovedes  til  at  drive  mig  frem  til  Nordens 
„Oldtid,  lade  mig  omfatte  den  med  samme  Kjærlighed  som  jeg 
,,stedse  følte  for  den  og  med  et  lysere  Blik. 

,  Stødet  var  en  Bearbejdelse  af  det  eddiske  Digt  Skirners 
„Rejse,  der  stod  indrykket  i  Majhæftet  af  Rahbeks  Minerva  1806. x) 
„Ved  min  uvilkaarlige  Harme  over  dette  Produkt  lærte  jeg  først 
,.ret  at  skjønne,  hvor  forskjellige  mine  nærværende  Standpunkter 
„vare  fra  dem,  paa  hvilke  jeg  forhen  gjennem  Mørket  havde  set 
„hen  imod  gamle  Norden. 

„Jeg  greb  Pennen;  min  Sjæl  maatte  følge,  og  den  kunde,  dels 
„fordi  den  dog  nu  nød  Øjeblikkes  Frihed,  og  dels  fordi  mit 
„Væsens  Herskerinde  just  da  var  fjærn.  Aandsbeskjæftigelse  var 
„mig  nu  lige  let  og  nødvendig,  og  Skridt  for  Skridt  kom  jeg  ved 
„Revideringens  Ende  til  at  staa  paa  en  Punkt,  jeg  ved  dens  Be- 
gyndelse kun  anede.  —  Fra  nu  af  lever  jeg  i  Oldtiden,  og 
„Virkeligheden  vil  ej  mere  kunne  gjøre  mig  til  sin  Slave,  med 
„mindre  jeg,  med  Erkjendelse  af  Uformuenhed  til  at  blive  i  et 
„Land,  hvor  hen  jeg  har  vovet  mig  uden  Vished  om  at  naa 
„Borgerret,  maa  vende  tilbage,  —  og  da  ve  mig!!! 

„Jeg  har  nu  i  Sinde  at  bearbejde  Gunlavg  Ormstunges  Saga, 
„da  jeg  just  ejer  den,  og  paa  dens  Optagelse  lade  det  bero,  om 
,.jeg  tør  vove  mig  til  Digtene  eller  ikke. 

30te  Decbr.  1806." 

Den  24.  Juni   1807  føjer  han  hertil: 

..Bearbejdelsen  af  Gunlavgs  Saga  blev  til  intet,  dels  fordi  min 
„Interesse    for    den   ej  var  stærk   nok,    og  dels  fordi  jeg  fandt,    den 


J)  Jfr.  denne  Udgaves  iste  Del,  S.  i  og  49. 

„dog  alt  var  at  læse  paa  Dansk.  *)  —  Jeg  skrev  om  Videnskabelig- 
hed;2) jeg  oversatte  Goethes  Skildring  af  Winkelmann ;  og, 
„skjønt  jeg  aldrig  glemte  gamle  Nord,  turde  jeg  dog  ej  vove  mig 
„til  det.  —  Jeg  fik  i  April  et  Brev  fra  min  gode  gamle 
„Ven  Skougaard,  som  jeg  næsten  i  to  Aar  ej  havde  hørt 
„noget  til,  og  han  spurgte,  om  jeg  brav  arbejdede  i  Old- 
sagerne. —  Jeg  rødmede  og  gjenkaldte  mig  atter  Ideen  om 
,. Asernes  Kamp  med  Jætter  som  Norners  Værk^  hvilken  jeg  i 
„Fjor  fattede.  Jeg  betragtede  Kampytringerne  nøjere  og  fandt,  at 
„Lokes  Forhold  til  Aserne  bestemte  Kamplykken,  og  møjsommelig 
„ledte  jeg  efter  Punkten,  da  Loke  blev  Asers  Fjende.  Nu  be- 
sluttede jeg  at  vove  et  Forsøg  paa,  om  jeg  kunde  faa  nogle  flere 
„af  Oldtidens  Levninger  fra  Universitetets  Bogsamling;  men  jeg 
„dvælede,  fordi  jeg  slet  intet  Kjendskab  havde  til  Professor 
.„Nyerup.  Nu  fik  jeg  atter  Brev  fra  Skougaard,  hvori  han  meldte 
„mig,  at  Nyerup  havde  læst,  hvad  jeg  havde  skrevet  om  Eddas 
„Sange,3)  og  været  saare  glad  derover.  Det  gav  mig  Mod,  og  jeg 
„tilskrev  ham.4)  Imidlertid  havde  min  Idé  om  Asalæren  udviklet 
„sig;  men  endnu  blev  Asers  Tilblivelse  mig  en  Gaade.  Jeg  anede 
„en  filosofisk  Betydning  bag  den  historiske  Kamp;  men  Enheden 
..fattedes. 

„Jeg  fik  nu  Svar  fra  Nyerup,  et  Svar,  der  virkelig  i  nogle 
„Dage  lammede  min  hele  Kraft,  i  det  jeg  gruede  for  de  kolossalske 
„Forhaabninger,  han  lænkede  til  mig.  Dog,  alt  bidrog  nu  til  at 
„samle  og  forstørre  min  Kraft.  Dag  og  Nat  kæmpede  min  Sjæl, 
v°g  jeg  levede  mellem  Aserne.  Da  blev  min  Udsigt  over  Asa- 
„læren  5)  til,  som  jeg  nu  kan  tale  saa  meget  friere  om,  som  hverken 
„Xyerups    eller    nogen    andens    Dom   over   samme    er   mig  bekjendt. 


x)  Oversat  af  W.  H.  F.  Abrahamson  i  Alm.  dansk  Bibliotek  1778 — 80.  — 
Grundtvig  tog  sig  dog  siden  det  Arbejde  paa;  se  denne  Udg.  I,  537-74.  2)  »Om 
Videnskabeligbed  og  dens  Fremme,  især  med  Hensyn  til  Fædrelandet«,  Rahbeks 
Ny  Minerva,  Marts  1807.  3)  »Lidet  om  Sangene  i  Edda«,  Rahbeks  Ny  Minerva, 
September  1806.  4)  Grundtvigs  Breve  til  Nyerup  af  1.,  15.  og  22.  Maj  1807 
(samt  10.  Nov.  1807  °S  '•  Jan-  1808)  findes  paa  Kbhvns.  Univ.  Bibi.  5)  »Om 
Asalæren,  Nordens  Nyerup  hin  sagakyndige  helliget«,  Rahbeks  Ny  Minerva,  Maj 
1807.     Manuskriptet  tilsendt  Nyerup  med  Brev  af  22.  Maj. 

—  Den  være  slet  eller  god,  saa  var  dea  Produktet  af  min  Aands 
-højeste  ;\ur  frieste  Kraftytring.  Ikke  enkelte  Steder  af  Edda 
..dannede  hos  mig  enkelte  Led  af  Ideen;  men  den  fødtes  hos  mig 
„hel  ved  Totalindtrykket  af  Asalæren.  Da  jeg  skulde  til  at  ud- 
.. vikle  Ideen  paa  Papir,  fik  den  en  besynderlig  Form.  Jeg  om- 
skrev tire  Gange;  men  Formen  blev  og  maatte  blive,  da  min 
..Sjæl  havde  alt  for  stærkt  rodfæstet  sig  paa  den  ene  Punkt  til  at 
..kunne]  afpræge  andet  end  sig  selv.  Jeg  bestyrtsedes  ved  ad- 
skillige Steder  i  Edda,  der  paa  det  forunderligste  bekræftede  min 
„Anskuelse  i  de  enkelte  Dele;  men  jeg  blev  ogsaa  stundum  bange 
..for  mig  selv,  naar  jeg  intet  Spor  fandt.  —  Jeg  skjælvede,  da  jeg 
..bortsendte  den;  thi  hos  mig  opstod  Tanken:  er  ikke  det  hele  en 
..Drøm?  Jeg  fik  Snorres  Edda,  harmedes  over  den,  men  fandt  dog 
..lidet  i  samme. 

,.Jeg  vendte  imidlertid  tilbage  til  Sæmunds  Edda,  begyndte  at 
..grunde  paa  Vøluspaa  og  er  ved  denne  Grunden  kommen  saa  vidt, 
..at,  skjønt  jeg  indser,  at  en  Del  af  mine  Tanker  vare  umodne,  er 
,.dog  Grundideen  sand,  og  jeg  er  nu  ganske  rolig  for  min  Udsigts 
..Skæbne;  „thi  hvad  jeg  nedskrev  med  usikker  Haand,  kan  jeg  nu 
„bevise.  J)  —  Jeg  har  ansøgt  om  at  faa  islandske  Manuskripter;  men 
„rimeligt  er  det,  at  jeg  snart  forlader  Langeland,  og  da  kan  jeg 
..i  Kjøbenhavn  ret  begynde. 

..Digtet  om  Aserne  bliver  maaske  aldrig  færdigt  fra  min 
„Haand;  men  det  er  ogsaa  ligegyldigt;  thi  Digtere  ville  vel  stedse 
..blive  til,  og  jeg  har  gjort  Digtet  muligt.  —  Brynhild  skal 
„begynde  med  den  Punkt,  da  Fred  var  mellem  Jætter  og  Aser, 
„men  da  disse  studsede  ved  Skuet  af  de  nyfødte  Norner.  Nu 
„kommer  Guldvejg  og  vejer  de  gyldne  Tavler  for  Aserne,  viser 
„dem,  hvad  de  have  gjort,  og  forkynder,  hvad  de  have  i  Vente; 
„thi    er   hun    kaldet  Angerboda.      Naar  Digtet    har  naat  Lokes  Fra- 


*)  Den    »Grundidé«,    som    ferst    fremtraadte    i    Afhandlingen     »Om    Asalæren« 
1807,    og  som  Grundtvig   siden   urokkelig    fastholdt    i    sin   Betragtning   af  Nordens 
hedenske  Troslære,  er  dennes  oprindelige  Monoteisme :  Alfader  er  som  alts  Ophav 
den  evige  og  alt  styrende,  Nornerne  hans  Viljes  Fuld  byrdere,  Aserne  kun  Tide 
Guder,  der  forgjæves  stræbe  et  tilrive  sig  Verdensstyrelsen. 

„fald,  da  spørger  Sigurd:  hvi  vare  Norner  Aserne  vrede?  og  Bryn- 
„hild  afslører  da  den  store  Hemmelighed  om  Asernes  Syndefald, 
„skjønt  hun  derved  paadrager  sig  Odins  Vrede,  da  hun  er  Valkyrje. 
„Siden  fortsættes  Digtet  til  Ragnaroke. 

24de  Juni   1807." 

Endskjønt  Forfatteren  i  Mellemtiden  mellem  disse  Optegnelser 
og  Udarbejdelsen  af  „Optrin  af  Norners  og  Asers  Kamp"  havde 
lært  bedre  at  skjelne  imellem  sin  videnskabelige  og  sin  digteriske 
Opgave,  og  vel  alt  da  var  kommen  bort  fra  den  fortvivlede  Tanke 
at  skyde  det  heroiske  Sagn  saa  langt  tilbage ,  at  det  kom  til  at 
gribe  ind  i  selve  Gudemagternes  indre  Udviklingshistorie ,  saa  er 
der  dog  endnu  i  disse  Optrin,  saaledes  som  de  foreligge,  stærke 
Spor  tilbage  af  Forfatterens  her  udtalte  og  i  sig  selv  uforkastelige 
Hensigt:  at  indlægge  Fremstillingen  af  den  hedenske  Troslære  i 
Besyngelsen  af  det  heroiske  Sagn.  Denne  Tanke  finder  alt  sit 
Udtryk  i  disse  Optrins  Titel ,  og  Brynhild  optræder  virkelig  med 
Afsløringer  om  det  dunkle  Forhold  mellem  Aser  og  Norner.  Jeg 
anser  det  da  for  sandsynligt,  at  disse  Optrin  allerede  have  formet 
sig  under  Digterens  Haand  samtidig  med  eller  endog  forud  for  de 
historiske  fra  1809.  Men  i  denne  Skikkelse  have  vi  dem  ikke 
mere.  Som  de  nu  foreligge  i  Udgaven  fra  181 1,  have  de  kjendelig 
undergaaet  en  væsentlig  Omarbejdelse.  Dersom  Forfatteren  havde 
haft  dem  færdige  til  sin  Tilfredshed  1809,  saa  havde  han  ikke 
gjort  Brud  paa  den  Tids-  og  Følgeorden,  som  han  vilde  have  fulgt, 
og  som  lod  ham  give  det  1809  udkommende  Bind  med  „Optrin 
af  Kæmpelivets  Undergang"  som  „anden  Del",  hvorpaa  „første  Del" 
med  de  heroiske  Optrin  forst  fulgte  to  Aar  senere. 

De  først  udgivne  Optrin  af  Kampen  mellem  Hedenskab  og 
Kristendom  i  Danmark  i  10de  Aarhundrede  ere  vistnok  dem,  hvori 
Digteren  kommer  nærmest  til  at  opfylde  den  dramatiske  Forms 
Fordringer.  Saa  vel  Handlingens  Slyngning  som  Personernes 
Individualisatjon  er  her  langt  videre  udviklet  end  i  den  mere 
episke  og  fragmentariske  Behandling  af  de  heroiske  Sagn,  hvor 
ogsaa    Personerne    —    til    Dels    med    Nødvendighed    —    fremtræde 

more  abstrakte,  og  hvor  Forf.  i  høj  Grad  sætter  sig  ud  over  den 
Begrænsning  af  de  enkelte  Replikker,  som  han  i  de  ældre  historiske 
Optrin  meget  vel  forstaar  at  paalægge  sig.  Tilnærmelsen  til  virke- 
lig dramatisk  Form  og  Handling  er  i  den  ældre  historiske  Række 
saa  stor ,  at  disse  meget  vel  kunne  tænkes  scenisk  fremstillede, 
hvad  for  den  heroiske  Rækkes  Vedkommende  er  aldeles  utænke- 
ligt. Og  dette  Forhold  har  ikke  alene  sin  Grund  i  Æmnernes 
Art;  Forskjellen  i  Behandling  er  særdeles  kjendelig  og  hænger 
nøje  sammen  med  det  stærkt  belærende  Element,  som  findes  i  de 
heroiske  Optrin.  Dette  er  i  deres  foreliggende  Skikkelse  tilmed  af 
dobbelt  Art:  dels  hedensk  og  dels  kristeligt,  hvilket  dog  vistnok 
ikke  skyldes  én  og  samme  Støbning,  men  hvert  af  disse  Elementer 
er  indbragt  i  Digtningen  til  forskjellig  Tid.  Den  hedenske  Be- 
læring hørte,  som  nys  omtalt,  med  til  den  oprindelige  Plan,  og 
har  sagtens  været  tif  Stede,  maaske  endog  i  videre  Udstrækning, 
i  disse  Optrins  Grundform  fra  1 809  eller  senest  Begyndelsen  af 
1810,  medens  det  kristelig  belærende  Element  væsentlig  skyldes 
en  Omarbejdelse  fra   1811. 

For  fuldelig  at  vurdere  „Optrin  af  Norners  og  Asers  Kamp", 
maa  Læseren  være  lige  saa  fortrolig  med  Nordens  Oldtidsdigtning, 
særlig  med  den  ældre  Eddas  Kvad,  som  Digteren  var  det.  Først 
da  vil  han  ret  kunne  skjønne  baade  paa  den  dybe  Forstaaelse  og 
den  fine  Benyttelse  af  det  givne  og  paa  den  geniale  Udfyldning,  som 
Digteren  paa  saa  mange  Punkter  har  givet  af  de  gamle  Træk. 
En  Paavisning  heraf  vilde  dog  kræve  en  fortløbende  Kommentar, 
der  endda  kun  kunde  ret  forstaas  af  hvem  der  havde  Forudsæt- 
ningen: Fortroligheden  med  de  gamle  Kilder;  og  det  maa  derfor 
her  være  nok  at  pege  derpaa. 

Men  ved  Siden  af  dette  Vidnesbyrd,  som  jeg  har  anset  det 
for  min  Pligt  her  at  aflægge,  kan  jeg  ikke  andet  end  beklage,  at 
netop  disse  Optrin  sikkert  have  lidt  —  jeg  fristes  til  at  sige  Over- 
last under  Forfatterens  egen  Haand  inden  deres  første  Udgivelse. 
De  ere  trykte  i  Sommeren  181 1  (Fortalen  dateret  8de  September), 
men  ere  sikkert  digtede  mindst  et  Aar  forud,  i  Flugt  med  de  i 
November.  1809    udgivne    ,.Optrin     af    Kæmpelivets     Undergang    i 

Nord",  i  Udkast  muaske  endog  ældre  end  disse.  Naar  vi  nu  vide, 
at  den  for  Forfatterens  hele  senere  Liv  afgjørende  religjøse  Krise, 
der  ogsaa  af  ham  selv  benævnes  hans  „svare  Sindssygdom"  (her 
I,  S.  214),  falder  sidst  paa  Aaret  1810,  og  han  derefter  i  Forordet 
til  disse  Optrin  (her  S.  9)  udtaler,  at  han  „var  en  Gang  hartad  til 
Sinds  at  brænde  det  hele  Æventyr,  da  den  afgudiske  Snak  selv  i 
Hedningemund  tyktes  ham  forargelig  og  al  verdslig  Skjaldskab  en 
Sjæls  Overdaad",  og  at  han  „i  Hovedsagen  er  endnu  ej  langt  fra 
samme  Tanke",  —  saa  ligger  det  nær  at  formode,  at  den  Form, 
hvori  disse  Optrin  fremtræde  i  Sommeren  og  Hosten  181 1,  ej 
mere  er  den  samme ,  hvori  de  forst  nedskreves  Aaret  forud  eller 
tidligere,  men  at  den  her  saa  stærkt  fremtrædende  kristelige  Ten- 
dens for  en  stor  Del  skyldes  Omarbejdelse  fra  181 1.  Vel  gjennem- 
trænger  en  religjos  kristelig  Grundtone  ogsaa  de  Aar  1 809  udgivne 
Optrin,  og  Odinkars  Optræden  i  Palnatoke  og  Vagn  Aagesen 
svarer  til  Torkilds  i  Optrinnene  fra  181 1;  men  dels  er  Kristen- 
dommens direkte  Fremtræden  i  den  historiske  Tid,  i  tiende 
Aarhundrede,  da  Kristendom  og  Hedenskab  kæmper  i  Norden, 
fuldt  berettiget  og  i  Medfør  af  Digtenes  Idé,  dels  er  dette 
Moment  endda  i  Palnatoke  og  Vagn  Aagesen  ganske  anderledes 
behersket  og  begrænset,  end'  hvor  det  fremtræder  i  Behandlingen 
af  Heltesagnene  om  Volsunger  og  Gjukunger,  der  af  Forfatteren 
selv  sættes  tilbage  til  det  5te  Aarhundrede.  Her  griber  den 
direkte  Kristendomsforkyndelse  paa  flere  Steder  saa  forstyrrende 
ind  i  den  digteriske  Fremstilling  af  hin  fjærne  Helteold  og  træder 
i  en  saa  uopløselig  Modsigelse  med  hedenske  Guders  og  andre 
Aandsmagters  aktive  Optræden ,  at  den  i  høj  Grad  svækker  den 
poetiske  Virkning  og  forvirrer  de  storslaaede  Billeder.  Og  denne 
direkte  Kristendomsforkyndelse,  der  repræsenteres  af  Torkild, 
breder  sig  endog  her  langt  mere  end  i  de  historiske  Optrin;  den 
gaar  her  ud  over  alle  Grænser  og  udarter  til  en  hel  Lærebog  i 
Bibelhistorie  og  Dogmatik.  Det  kan  næppe  betvivles ,  at  om 
end  Digtningen  i  sit  oprindelige  Anlæg  vil  have  vist  fremad  til 
Kristendommen  som  den  rette  Løsning  paa  Hedenskabets  Strid, 
som  paa    alle  Gudsopfattelsens  Gaader,    om    endog    maaske   Torkild 

som  Kristendomsrepræsentant  har  haft  Plads  i  Digtene  fra  først  af, 
baade  i  sin  Optræden  ved  Godmunds  Side  i  det  ferste  Optrin  og  i 
sin  afsluttende  Fremtræden  lige  over  for  Odrun  i  den  sidste  Sam- 
tale, -  -  ligesom  vel  Atles  Romatog ,  der  indbringer  en  anden 
Berørelse  med  Kristendommen ,  sagtens  altid  har  hørt  med  til 
Digterens  Plan x),  —  saa  er  hele  Samtalen  mellem  Torkild  og 
Sigurd  S.  320 — 51  og  Torkilds  Optræden  ved  Brynhilds  Dødsleje 
S.  358 — 69  dog  overvejende  at  betragte  som  uorganiske  Tilvæxter 
fra  181 1.2) 

I  .sin  Fortale  1 86 1  (her  S.  15)  siger  Forfatteren,  at  han  „vilde 
nok  ønske,  han  i  sin  Ungdom  havde  lidt  mere  end  netop  begyndt 
paa  det  Værk"':  i  saadanne  Samtaler  „at  opfriske  alle  Nordens 
mærkværdige  Oldsagn-'.  Alle  den  danske  Litteraturs  Venner  maa 
vistnok  være  enige  med  Digteren  i  at  beklage,  at  han  ikke  fik 
ført  dette  Værk  videre,  den  Gang  han  kunde  gjøre  det;  men  man 
kan  sikkert  ogsaa  nu  sige,  at  det  kunde  han  ikke  længere  end  i 
Perioden  før  hin  religjøse  Krise  sidst  i  18 10.  Efter  den  Tid  for- 
maade  han  næppe  mere  at  stille  sig  saa  objektivt  til  sine  Æmner 
som  Opgaven  krævede ,  og  han  kunde  eller  vilde  ikke  længere 
beherske  sin  Drift  til  vidt  og  bredt  direkte  at  føre  Ordet  fer,  hvad 
der  laa  ham  nærmest  paa  Sinde. 

Rigtigheden  heraf  finder  jeg  bekræftet  ved  de  tre  Brud- 
stykker af  Optrin  af  Nordens  Historie,  som  her  forst  meddeles 
efter  P'orfatterens  Haandskrift.  De  enkelte  Penselstrøg,  som 
Digteren  her  i  Aaret  1809  eller  maaske  i  Begyndelsen  af  18 10 
har  gjort  til  et  Billede  af  Hakon  Adelsten  og  hans  Samtid,  vække 
Formodning  om,  at  det,  hvis  det  var  blevet  udført,  vilde  blevet 
et   værdigt    Sidestykke    til    de   tre    „Optrin   af  Kæmpelivets    Under- 


J)  Forf.  husker  fejl,  naar  han  i  Fortalen  fra  1861  (her  S.  16)  siger,  at  »Vols- 
ungers  og  Nifiungers  store  Sergespil«  er  fremstillet  »udelukkende  efter  nordiske 
Kilder«;  thi  Atles  Nederlag  i  V aliand  og  Venderejse  til  Rom  er  da  Træk,  der 
tilhere  den  historiske  Attila  og  ej  engang  antydes  i  de  nordiske  Digte.  2)  Om 
disse  »tilsatte  kristelige  Slutninger«  siger  Forf.  selv  i  Fortalen  af  181 1  (her  S.  14), 
at  han  »vil  ingenlunde  forsvare,  mindre  undskylde  dem  som  noget,  Stoffet  fordrede. 
Nej,  de  ere  tilsatte  og  staa  der  i  Guds  Navn,  fordi  jeg  ikke  kan  udholde  noget 
Arbejde,  hvor  jeg  skulde  glemme  min  Frelsers  Pris  og  hans  Ophøjelse«. 

gang  i  Nordu.  Men  om  de  to  andre  Begyndelser  fra  1811  paa  en 
Hellig-Olav  og  en  Hellig-Knud  maa  det  vel  indrømmes,  at  de 
vare  anlagte  paa  Umuligheder,  og  den  Maade,  hvorpaa  Gjennem- 
forelsen  er  begyndt,  gjør  det  indlysende,  at  Forfatteren  nu  er 
længere  end  nogen  Sinde  fra  den  Begrænsning  og  Beherskelse, 
der  er  fornøden  for  en  Digtning  i  dramatisk  Form. 

Desuagtet  tør  jeg  tro,  at  ingen  vil  fortryde  paa  at  blive 
bekjendt  med  disse  Brudstykker,  der  indeholde  saa  mange  Skjøn- 
heder  og  aandfulde  Blik  paa  Historie  og  Folkelighed.  Særlig 
Interesse  har  da  vel  Samtalen  af  Hellig-Olav,  hvor  de  tre  Repræsen- 
tanter for  historisk  Syn  og  Kunst:  den  videbegjærlige  Sagamand 
Islænderen  Hall  fra  Havkadal,  den  fædrelandsksindede  norske 
Bonde  og  Sagngjemmer  Torgejr  Afraadskoll  og  den  ivrige  kristne 
Kirkemand  Biskop  Sigurd,  ere  vel  valgte  og  godt  karakteriserede. 
De  to  første  tilsammen  svare  vel  til  Digterens  tidligere  Stade, 
medens  den  sidste  taler  ud  fra  hans  daværende  Standpunkt. 

Jeg  kan  ved  denne  Lejlighed  ikke  lade  være  at  pege  paa 
den  Skæbnens  Ironi,  at  jeg  skulde  komme  til  at  fremdrage  dette 
Vidnesbyrd  for  Torgejr  Afraadskolls  Betydning  tretten  Aar  efter 
at  jeg  tillod  mig  at  gjøre  lidt  Løjer  med  den  gamle  norske  Hæders- 
mand. l)  Men  jeg  kan  tilføje,  at  denne  sene  poetiske  Oprejsning 
for  det  historiske  Nederlag  er  ham  af  Hjæitet  vel  undt. 

Kjøbenhavn,  den  20de  November   1880. 

SVEND   GRUNDTVIG. 


a)  »Om  Nordens   gamle  Litteratur«,   1867,  S.  25  f.   (Hist.  Tidsskr.,  3dje  Række, 
V,  S.  523  f.) 


OPTRIN 


AF 


Nordens  Kæmpeliv. 


(18  0  9  —  11.) 


ii. 


[Under  omstaaende  Fællestitel  udkom  disse  Samtaler  i  to  Bind, 
Først  kom  1809  „Optrin  af  Kæmpelivets  Undergang  i  Nord, 
samlede  af  Nik.  Fred.  Sev.  Grundtvig,  Kandidat  i  Teologien", 
med  Motto: 

Es  ist  ein  eitel  und  vergeblich  "Wagen, 
Zu  fallen  ins  bewegte  Rad  der  Zeit: 
Gefliigelt  fort  entfiihren  es  die  Stunden, 
Das  Neue  kommt,  das  Alte  ist  verschwunden. 

Schiller. 

Tilegnelsen  til  Oehlenschlæger  er  Digtet  Nr.  42  i  denne  Udgaves 
iste  Del.  Den  her  efter  meddelte  Fortale  er  undertegnet  „Valken- 
dorfs  Kollegium  den  14de  November  1809."  Dette  først  udkomne 
Bind  kalder  sig  imidlertid  paa  Fællestitelen  „Anden  Del".  —  To 
Aar  efter  kom  „Første  Del":  „Optrin  af  Norners  og  Asers  Kamp, 
ved  Nik.  Fred.  Sev.  Grundtvig,  Kapellan  i  Udby",  med  Motto: 

Alt  Kjød  er  som  Græs,  og  al  Menneskets  Herlighed  som 
Græssets  Blomst;  Græsset  visnede,  og  Blomsten  faldt  af;  men 
Herrens  Ord  bliver  evindelig.  1.  Petri  1. 

Tilegnelsen  til  Povel  Dons  er  Digtet  Nr.  72  i  denne  Udgaves 
iste  Del.  Derefter  følger  den  her  efter  meddelte  Fortale,  dateret 
„Udby  Præstegaard  den  8de  September   181 1." 

„Optrin  af  Nordens  Kæmpeliv"  udkom  atter  1861  i  „anden 
Udgave"  saa  godt  som  uforandrede,  med  Udeladelse  af  første  Ud- 
gaves Tilegnelser  og  Forord,  men  med  Tilkomst  af  en  ny,  Maj 
1 86 1  dateret  Fortale,  som  ogsaa  her  skal  meddeles.  Anden  Udgave 
har  beholdt  samme  stoflige  Orden  som  første,  saa  at  „Norners  og 
Asers  Kamp"  dér  gaa  forud  for  „Kæmpelivets  Undergang".  I 
nærværende  Udgave  har  derimod  Digtenes  Tidsfølge ,  eller  dog 
Tidsfølgen  for  deres  Fremkomst,  været  bestemmende  for  deres 
Ordning.     For   Texten  er  anden  Udgave  lagt  til  Grund. 

Forud  for  de  tre  Fortaler  gives  her  den  som  særskilt  Skrift 
udkomne  „Indbydelse  til  gamle  Nordens  Venneru  fra  1808,  der  er 
en  Bebudelse    af   og    en    Slags  Subskriptjonsplan   paa   disse  Optrin*] 


Indbydelse  til  gamle  Nordens  Venner. 

(1808.) 

Jeg  ofrer  mit  Liv  og  min  Kraft  til  at  rejse 

Paa  Hedenolds  Gravhej  en  talende  Sten, 

Med  Runer  ombæltet,  saa  højt  den  skal  knejse 

Paa    Valhals  Ruiner  og  Kæmpernes  Ben, 

Om  Nornerne  unde  mig  Livet  at  friste, 

Om  Odin  mig  lærer  de  Stave  at  riste, 

Saa  dybt  dem  at  grave  med  Sans  og  med  Kraft.  J) 


liden  som  et  helt  bærer  Præg  af  det  højere,  hvorfra  den 
udstrømmede;  men  alle  Tidsaldere  bære  det  derfor  ikke  lige  tyde- 
lig y  saa  lidet  som  Guds  Billede,  hvori  Menneskearten .  er  skabt, 
aabenbarer  sig  lige  klart  i  hver  enkelt.  Ligesom  nu  et  Blik  paa 
Geniet  forsoner  os  med  Menneskearten  og  indgyder  det  Haab ,  at 
de,  som  have  Grundprincip  til  fælles  med  ham,  ej  kunne  være 
uoprejselig  sjunkne,  saaledes  skal  ogsaa  et  Blik  paa  de  store  Tids- 
aldere forsone  os  med  Tiden ,  hvor  betydningsløs  eller  ussel  end 
den  Form  er,  under  hvilken  den  viser  sig  for  os.  Jeg  frygter  slet 
ikke  for  at  anvende  dette  paa  gamle  Norden  og  paa  den  Tids- 
alder, hvori  vi  leve.  Meget  vel  véd  jeg,  hvad  man  sædvanlig 
indvender  herimod:  at  nemlig  de  svundne  Tiders  Glans  ej  er 
deres  egen,  men  borget  af  Fjærnheden,  da  det  almindelige  og  slette 
er  bortskyllet  af  Tidernes  Strøm,  og  kun  det  fortræffelige  idealiseret 
blevet  tilbage.  Tog  jeg  blot  Hensyn  til  Brugen,  jeg  her  vil  gjøre 
af  hin  Hovedsætning,  da  kunde  jeg  gjærne  indrømme  dette;  men 
jeg   kan  ikke,    fordi  jeg  tror   det  grundet  paa  en  aldeles  vrang  Be- 

1)  [Jfr.  nærv.  Udg.  I,  91.  Anm.j 

skuelse.  At  man  i  det  gamle  Norden,  som  i  enhver  Tidsalder, 
tilfredsstillede  Naturens  upoetiske  Nødtørft  og  vanheldedes  ofte  i 
det  enkelte  af  meget  frastødende  Træk,  kan  vi,  ogsaa  uden  at 
raadspørge  Historien,  vide  med  den  samme  uimodsigelige  Vished, 
som  at  Homer  baade  spiste  og  drak  og  havde  sine  svage,  ja,  maaske 
slette  Sider  og  Øjeblikke  som  hvert  andet  Menneske.  Vilde  nu 
nogen  fremstaa  og  sige  enten  om  Homer  eller  hvilket  som  helst 
almenerkjendt  Geni,  at  det  kun  var  Aarenes  Mængde  mellem  ham 
og  os ,  som  han  havde  at  takke  for  vor  Beundring ,  da  vilde  vi 
udle  ham;  og  dog  høre  vi  ganske  andægtige  til,  naar  man  fortæller 
os  noget  saadant  om  de  gamle  Tider.  Vildfarelsen  har  aabenbar 
sin  Grund  deri,  at  man  beskuer  Tidsalderens  Optrin,  men  ikke 
dens  Aand,  og  at  man  gjør  sin  egen  Tidsalder  til  Maalestok.  For 
den  uindtagne  Tænker  ville  disse  Vink  være  nok  til  at  godtgjøre, 
med  hvad  Ret  jeg  kalder  det  gamle  Norden  stort;  og  for  andre 
nytter  Udførlighed  ej,  om  end  her  kunde  være  Sted  for  den. 

End  en  Indvending  maa  jeg  gaa  i  Møde,  den  nemlig,  at 
maaske  dog  enhver  Tidsalder,  saaledes  beskuet  i  sin  Aand ,  maatte 
være  lystelig  at  skue ;  og  at  det  kun  er  Hverdagslivet  og  de  nød- 
vendige Ujævnheder,  som  vi  med  Føje  glemme  ved  Beskuelsen  af 
de  svundne  Tider,  men  som  i  vor  egen  Tid  tilslører  dens  Aand 
for  os.  Ogsaa  dette  kunde  jeg,  ligesom  det  forrige,  indrømme 
under  samme  Betingelse,  men  kan  ikke  af  samme  Grund.  At  den 
samme  Straalekrans  ej  omvinder  alle  de  svundne  Tidsalderes  Urner, 
skjønt  vi  se  dem  under  samme  Betingelser,  og  at  deres  Glans 
ingenlunde  voxer  og  svinder  i  samme  Forhold  som  deres  Afstand, 
vil  kun  den  i  Historien  ganske  ukyndige  nægte.  At  vor  Tids 
Lovtalere  stundum  synes  at  have  Ret,  og  at  vi  undertiden  fristes 
til  at  tro  dem,  og  anse  selv  vore  lyseste  Øjeblikkes  Syner  for 
optisk  Bedrag,  rejser  sig  deraf,  at  de,  og  vi  med  dem,  forvexle 
Tidsalderens  store  Mænd  med  Tidsalderen  selv,  da  det  dog  netop 
er  dennes  Usselhed,  som  fra  enhver  Synspunkt  gjør  hine  store.  Vi 
kalde  jo  dog  ikke  den  Nat  lys,  i  hvilken  enkelte  Stjærner  tindre, 
om  de  end  ere  nok  saa  klare,  men  tilstaa  villig  Navnet  til  den, 
hvori  utallige  Smaalys  fylde  Himmelrummet ,  om  end  ikke  ét  ud- 
mærker sig  for  de  andre  i  Glans. 

Undgaa  vi  nu  hin  Forvexling,  beskue  vi  Tidsalderen  hel,  da 
maa  vi  vel  i  den  se  en  af  de  store  Katastrofer,  hvori  Tiden  lige- 
som er  væltet  ud  fra  sin  Bane,  hvori  intet  er  fast,  fordi  alt  tumler 
sig,  som  drevet  af  Vilkaarets  Furie.  Snart  gjennemrystes  vi  af  den 
følte  Nøds  sønderknusende  Ak!  og  snart  gjennemfarer  en  unævnelig 

Gysen  os  ved  det  glade  Raseris  vilde  Jubelskrig.  At  disse  over- 
spændt dybe  Toner  ej  meget  længe  kunne  saaledes  afløse  hinanden, 
det  indse  vi  vel  alle;  men  spørge  vi  nu:  om  de  ville  tabe  sig  i  en 
lang,  tavs  Gravsøvn,  eller  ved  et  Underværk  opløse  sig  i  en  livlig, 
kraftfuld  Stræbens  dæmpede  Lyd,  da  forvildes  Runerne,  og  jo  mere 
vi  stirre ,  des  mere  sortner  det  for  Øjet.  Saaledes  kunne  vi  ej 
blive  staaende ;  men  kan  og  vil  vi  ikke  tankeløse  henskylle  med 
Vrimlen ,  kan  og  tør  vi  ikke  staa  som  uvirksomme  Tilskuere, 
medens  Tiderne  lide,  og  Billedets  Træk  udslettes  alt  mere  og  mere, 
—  da  nødes  vi  vel  til  at  søge  en  Kreds,  hvor  Øjet  kan  styrkes 
og  frydfuldt  bevæges,  hvorfra  vi  kunne  oplivede  vende  tilbage  og 
gribe  ind  i  vor  Tidsalder  med  et  Mod  og  en  Tillid,  som  om  det 
svundne  kunde  gjenfødes.  Held  os,  at  vi  fødtes  i  Nord,  det 
alvorlige  Livs  og  den  klippefaste  Krafts  jordiske  Fædreland! 
Dobbelt  Held  os,  at  Nordens  kraftige  Old  afprægede  sig  saa  dybt 
og  uudsletteligt,  da  den  svandt!  Tredobbelt  Held  os,  at  Islands 
det  brede 

.   .  .  bølgende  Hav  freded  om  Oldtidens  Aand; 

at  den  fiomme,  men  vankundige,  Iver  ej  mægtede  at  bortrive  hine 
herlige  Mindesmærker  fra  Islands  Arnesteder,  trindt  hvilke  de 
som  Husguder  lejrede  sig,  at  Tidernes  dorske  Vanart  ej  begrov 
dem  i  evig  Glemsel,  og  at  endelig  selv  Luen  skilte  sig  ærbødig 
og  vovede  ej  at  fortære  de  hellige  Levninger! 

Dog,  der  ligge  de,  hyllede  af  Støv,  sete  af  faa,  forstaaede  af 
færre  !  Tidlig  vendte  mit  for  Nutiden  gruende  Øje  sig  længsels- 
fuldt,  anende  mod  dem,  og  fra  den  første  Time,  det  begyndte  at 
oplades  for  Aanden  i  de  dunkle  Kvad  og  vanheldede  Sagn ,  var 
det  mit  eneste  Ønske  at  kunne  dele  Synet  med  mine  Landsmænd; 
thi  det  var  jo  og  deres  Fædre  og  deres  Fædreguder,  blandt  hvilke 
jeg  vandrede,  som  jeg  beskuede  med  den  hellige  Lyst;  ogsaa  de 
maatte  (saa  mente  jeg)  føle  sig  trængte  af  den  samme  Gru  til 
stundum  at  søge  et  Fristed,  og  hvor  var  et  skjønnere  end  i  Fædres 
Kæmpekreds ! 

Naar  jeg  derimod  trode  at  se  Nutiden  hærde  sig  mod  ethvert 
Indtryk,  det  næste  Øjebliks  Vindpust  ej  kunde  henvejre,  og  hurtig 
vende  sig  bort  fra  hvert  Syn ,  der  ej  var  dens  eget  Billede ,  var 
jeg  nær  ved  at  fortvivle;  men  hint  Ønske  blev  Trang:  vilde  jeg 
friste  mer  end  Plantens  Liv,  da  maatte  jeg  træde  i  Kamp  mod 
alle  Hindringer ,  lukke  Øjet  for  alle  Hensyn.  Jeg  gjorde  det,  og 
nys  aabnede    jeg    min  Bane    ved   at  fremstille    det    vældige  Asalivs 


Indbydelse  1808. 


Omrids.  Ej  var  mit  Maal  at  hidlokke  Mængdens  Øjne  eller  kildre 
dens  Øren  ved  kjælne  Toner;  men  at  vække  den  indre  Sans,  hvor 
den  fandtes,  og  for  den  henpege  paa  gamle  Nordens  Storhed.  Om 
jeg  naade  Maalet.  véd  jeg  ikke;  men  kun  under  den  Betingelse 
er  det,  jeg  her  kan  indbyde  mine  Landsmænd  til  at  gjøre  det 
muligt  for  mig,  i  en  fortløbende  Række  at  fremstille  de  betydnings- 
fuldeste Optrin  af  Nordens  Helteliv,  fra  den  Time,  da  Asamanden 
Odin  inddrog  i  Nord,  indtil  den  Stund,  da  Palnatoke  stræbte  for- 
gjæves  i  Jomsborg  at  fængsle  den  flygtende  Kraft  og  rejse  et 
.unedbrydeligt  Tempel  for  de  styrtende  Aser x). 

Snorre  og  Saxo ,  de  navnløse  Skjalde ,  hvis  sørgelige  Kvad 
om  Odins  Ætmænd:  Volsunger  og  Niflunger ,  ej  omsonst  knytte 
sig  til  Kvadene  om  de  rige  Guders  Kamp,  og  hine,  som  i  Sagaerne 
gjemte  Kæmpernes  Navne  og  Idrætter,  kaarede  jeg  til  mine  Led- 
sagere, og  de  ville  vist  ej  forlade  den  Søn,  der  med  al  sin  Styrke 
hænger  sig  ved  dem.  Villigen  lader  jeg  mig  af  Bedrifternes 
særegne  Vilkaar  tvinge  til:  nu  i  den  kunstfri,  trohjærtige  Sagastil 
at  fremtælle  de  gamle  Sagn ,  nu  igjen  at  stræbe  i  bundne  Stave 
op  mod  den  dramatiske  Form ,  og  saaledes  drage  de  Optrin ,  hvori 
Betydningen  mest  klarlig  kan  skues,  nærmere  hen  for  Øjet. 

Hvem  som,  ogsaa  kun  løselig,  kj ender  Tirfing:  Dværges 
farlige,  aftvungne  Gave,  Hjalmars  Bane,  det  underlige  Sværd,  som 
den  rasende  Hervor  udrev  af  Højen  og  de  dødes  Vold,  skjønt 
hun  vidste,  at  det  maatte  udslette  hendes  Æt;  hvem  som  hørte  én 
Lyd  af  Jættekvinders  Grottesang ,  da  de  mole  Guld  og  Død  til 
Frode;  hvem  der  saa'  ét  Glimt  af  Asbjørn  prude,  Amlet,  Helge 
og  Sigurd  og  Brynhild,  Stærkodder,  Rolf  Krake,  Gorm  hin  gamle 
og  de  andre  saare  mange  vældige,  der  møde  og  omringe  os  ved 
hvert  Skridt  i  gamle  Nord ;  —  han  véd,  at  her  er  noget,  Fremstilling 
og  Syn  værdigt.  Hvem  som  kjender  min  Udsigt  over  Gudelivet, 
ham  behøver  jeg  ej  at  sige,  fra  hvilken  Synspunkt  jeg  maa  beskue 
Heltenes  K?mp  mod  hinanden  og  mod  Jordens  Jætter,  og  her 
kan  da  ingen  Skuffelse  finde  Sted;  thi  man  kan  vide,  hvad  man 
bør  vente. 


*)  Dette  Kraftens  Krampetræk  i  Dedsstriden  har  jeg  alt  sogt  at  fremstille  i 
dramatisk  Form ,  for  dér  og  i  Fremstillingen  af  Gudelivet  at  have  de  to  Punkter 
faste,  mellem  hvilke  jeg  maa  bevæge  mig.  Jeg  anmærker  det  her,  for  at  være 
aldeles  uskyldig,  hvis  nogen  skulde  faa  den  daarlige  Tro,  at  jeg  i  hint  Optrin 
har  villet  give  et  Sidestykke  eller  Modstykke  til  en  Oehlenschlægers  mig  end 
ukjendte  Drama.     [Oehlenschlægers  Palnatoke  udkom  forst  Marts  1809.] 


Fortale  iSog. 


Maatte  det  nu  undes  mig  at  vandre  den  Bane,  mit  Væsen 
kaarede,  og  at  vandre  den  værdelig,  da  turde  jeg  ved  min  Ned- 
stigen i  Graven  sige:  jeg  har  levet.  Vilde  de  Mænd,  som  den 
hæderlige  Arnås  bød  at  gjenrejse  det  flygtede  Nord  i  dets  herlige 
Minder,  huske  og  aldrig  niere  glemme,  hvis  Stol  de  klæde,  og 
hvilket  ypperligt  Hverv  dem  blev  givet,  da  skulle,  hvis  Dagen 
en  Gang  atter  oprinder,  vore  Ætmænd  se,  hvortil  det  var,  at 
Maanens  borgede  Skin  i  Natten  henviste. 


Til  Slutning  et  Par  Ord  til  dem,  om  nogen  findes,  som  denne 
min  Indbydelse  ej  er  uvelkommen ! 

Hæfterne  udkomme  til  ubestemte  Tider  og  blive  mange,  dersom 
mine  Aar  blive  det,  og  uovervindelige  Hindringer  ej  mode;  men 
hvert  Hæfte  skal  blive  et  helt  for  sig,  saa  vidt  Led  kunne  siges 
at  være  hele,  og  de  tvende  næste  Maaneder  efter  Modtagelsen  af 
et  saadant    staa  aabne  til  Opsigelse  af  Subskriptionen. a) 

Saa  længe  det  kun  er  i  Midnattens  tavse  Timer,  jeg  kan  snige 
mig  til  Norden,  naar  jeg  vil  være  der  hel,  maa  Gangen  blive  sen; 
men  —  sat  cito,  si  sat  bene. 


Fortale 

[til  Optrin  af  Kæmpelivets  Undergang  i  Nord]. 

(1809.) 

Historien  beskuer  jeg  som  ét  sig  udviklende  Drama,  der  altsaa 
kun  ved  Skabergnisten  i  Menneskets  Indre  lader  sig  udfylde,  og 
fremtræder  da  som  den  herligste2)  Digtning,  i  hvilken  Guder  og 
Kloder  henvandre  med  Kæmpeskridt,  forkynder  Tidens  Stræben 
og  dens  Maal.  Et  saadant  Dramas  Mulighed  og  Herlighed  kunne 
vi    beskue    i    Asalæren.     Fæste    vi    derimod    Øjet    paa    den    Del    af 


*)  Her   i    Byen    subskribere    hos    Hr.    Hofboghandler    Schubothe    paa   Borsen. 
-)  [»helligste«  formentlig  Trykfejl.] 

Tiden ,  som  alt  er  svunden ,  da  se  vi  den  ligesom  opløse  sig  i 
Tidsaldere,  af  hvilke  hver  enkelt,  skjønt  den  kun  er  et  Optrin  af 
det  store  Drama,  dog  selv  danner  et  saadant,  der,  mere  eller 
mindre  fuldendt,  lader  sig  til  Syne.  Ét  af  de  herligste  er  uden 
Tvivl  gamle  Nordens ;  thi,  mere  sluttet  i  sig  selv,  er  det  en  spejltro 
Afbildning  af  Asadramet,  og  vi  kunne  sige,  at  Nordens  Træ,  uden 
fremmede  Kvistes  Indpodning,  opvoxet  af  egen  kraftige  Rod, 
stander  som  Ygdrasils  hellige  Symbol.  Længe  kæmpe  de  tvende 
Kræfter,  Aser  og  Jætter,  i  deres  jordiske  Frænder,  med  hinanden 
og  med  sig  selv;  og  at  fremtrylle  et  Skin  af  denne  lange,  betydnings- 
fulde Kamp,  saa  vel  som  af  dens  Urbillede,  er  mit  Livs  Haab. 
Paa  det  sidste  kommer,  lig  i  Ragnaroke,  en  tredje  Kraft  fra 
Sønden ;  men,  uden  at  forbinde  sig  med  nogen  af  de  stridende, 
træder  den  op  mod  begge;  Bifrost  Bro,  som  Guderne  byggede 
mellem  sig  og  Jorden,  søndertrædes  af  en  mægtig  Fod,  Valhal 
styrter,  og  endt  er  Asers  Herredom.  Dette,  Omstyrteisen  af  Asers 
Templer  i  Dannemark  og  Kristendommens  sejrende  Indtog  med 
det  vajende,  blodige  Korsbanner,  er,  hvad  jeg  her  stræber  at 
fremstille.  Nærværende  Optrin  maa  da  beskues  som  Dele  af 
Dramaets  sidste  Akt,  skjønt  de  igjen  maa,  saa  vel  tilsammen  som 
enkelte,  udgjøre  dramatiske  Helheder.  Hvo  der  altsaa  ej  fik  Øje  for 
et  Kæmpelegeme,  hvis  Lemmer  igjen  selv  ere  Legemer,  uden 
derfor  des  mindre  at  være  og  vise  sig  som  Dele,  han  forstaar 
mig  ikke. 

Kun  saa  meget  vilde  jeg  her  sige,  for  om  muligt  derved  at 
hindre  nogle  af  de  skjæve  Domme,  som  Smagens  Præster,  der,  selv 
Sædvanens  Produkter,  ej  kunne  taale  noget,  som  strider  mod 
samme,  uden  Tvivl  ville  fælde  over  mit  Arbejde.  Nøjere  at  ud- 
vikle mine  Ideer  om  det  magiske  Baand,  der  knytter  Poesi  og 
Historie  til  hinanden,  samt  om  de  vexlende  Skikkelser,  hvorunder 
de  i  Forening  kunne  fremtræde,  forbeholder  jeg  mig  til  Værkets 
Slutning,  da  en  saadan  Udvikling  her,  foran  det  sidste  eller  dog 
næstsidste  Hæfte,  næppe  vilde  have  sin  rette  Plads.  Spørger 
nogen,  hvi  jeg  da  ej  begynder  med  Begyndelsen,  da  kan  jeg  vel 
ej  nægte ,  at  dette  vilde  for  Læseren  være  mere  bekvemt ;  men 
derhos  vide  alle  kyndige,  at  man  ej  kan  udtale  uden  det,  hvoraf 
man  er  opfyldt,  og  tækkes  Værket  dem  i  øvrigt,  ville  de  lettelig 
tilgive,  at  jeg  ej  følger  anden  Orden  end  den,  min  Stemning  byder. 
For  dem  vil  desuden  hvert  Optrin  selv  angive  sin  Plads,  og  for 
de    mindre    kyndige    skal    jeg    gjøre,    hvad    der   kan    gjøres:    foran 

hvert  Hæfte  hentyde  paa  dets  Sted,    og    ved  Værkets  Slutning  lade 
ny  Titelblade  fastsætte  Ordenen. 

Om  hele  Værket,  saaledes  som  jeg  med  Aandens  Øje  saa'  og 
ser  det,  nogen  Sinde  kan  fremtræde  for  det  ydre,  vide  kun  de  højere 
Magter,  som  forstaa  at  veje  de  dødeliges  Kraft,  og  for  hvis  klare 
Syn  Fremtiden  udfolder  sig.  Maaske  var  allerede  Haabet  selv 
forvovent,  og  Almenhedens  Stemning,  parret  med  en  Stilling,  hvori 
ustadig  Helbred  ofte  røver  de  faa,  dyrekjøbte  Øjeblikke,  jeg  be- 
stemte  til  Sjælens  Fest,   nærer   visselig  ej  det  dristige  Haab.     Dog, 

Hvad  Manden  vil,  kan  Mænd  og  Guder 

Forhindre,  standse,  det  er  sandt; 

Men  Manden  ej  kan  holde  op  at  ville.1) 
Et    Hæfte,    indbefattende    tvende     Sagaer:     om    Odins    Komme    til 
Norden  og  om  Sværdet  Tirfing ,    mangler  kun  det  sidste  Haandlæg; 
men    hvor    snart    det    kan    følge ,    maa    for    en    stor    Del    bero   paa 
dettes  Skæbne.  2) 


Forta  le 

[til  Optrin  af  Norners  og  Asers  Kamp]. 
(1811.) 

Omsider  udkommer  da  den  Bearbejdelse  af  de  Kæmpedigte 
om  Volsunger  og  Niflunger  eller  Gjukunger,  hvis  Bekjendtgjørelse 
er  bleven  forsinket  ved  mange  Haande  Omstændigheder.  En  Gang 
var  jeg  hartad  til  Sinds  at  brænde  det  hele  Æventyr,  da  den 
afgudiske  Snak,  selv  i  Hedningmund ,  tyktes  mig  forargelig ,  og  al 
verdsligt  Skjaldskab  en  Sjæls  Overdaad,  der,  ligesom  dens  legemlige 
Frænde,  svækker  og  sløver,  i  det  den  kildrer  og  gotter.  I  Hoved- 
sagen er  jeg  endnu  ej  langt  fra  samme  Tanke;  thi  ogsaa  i  denne 
Henseende  er  Kristus  det  sande  Vintræ,  og  hver  Drue,  som  ej 
voxer  derpaa,  kan  kun  beruse,    men  aldrig   styrke  og  opløfte  nogen 


J)  [Af  »Kong  Harald  og  Palnatoke«,   3dje   Samtale.]     2)   [Begge   i   nærværende 
Udgaves  iste  Del.] 

ædru  Sjæl.  At  jeg  alligevel  afveg  fra  mit  ovenmeldte  Forsæt, 
dertil  sammenvirkede  mange  Grunde  tillige.  Saa  sandt  som  Poesien 
er,  hvad  Evald,  og  hver  kristelig  Digter,  har  fornummet:  den 
sande  Levning  af  det  forlorne  Gudsbillede,  maa  vi  have  Ærbødig- 
hed for  alle  de  Oldtidskvad,  der  løfte  sig  mod  det  himmelske 
for  oven  og  prise  det  guddommeliges  Spor  her  neden;  alle  disse 
Ting  virkede  kraftelig  den  ene  og  samme  Aand,  hvorom  vi  selv- 
have  den  hellige  Povels  Vidnesbyrd ,  der  han  i  Atenen  anfører 
de  græske  Skjaldes  Udsagn  om  Menneskets  Liv  i  Gud  og  Slægt- 
skab med  ham.  Den  samme  Aand,  som  talte  nærværende  gjennem 
Jødernes  Profeter,  har  da  ogsaa  ladet  Nordens  Skjalde  høre  sin 
Røst ;  vel  lød  denne  kun .  svagt  for  dem ,  som  fra  det  fjærne ,  og 
onde  Aander  forvirrede  Tonerne  i  Luften ;  men  for  et  Øre ,  der 
har  lyttet  til  Guds  klare  Stemme  i  de  hellige  Skrifter,  er  den 
himmelbaarne  Klang  mærkeligere ,  end  den  var  for  hine  gamle 
Skjalde  selv ,  ligesom  den  hellige  Povel  forstod  langt  bedre ,  hvor- 
ledes vi  ere,  leve  og  røres  i  Gud,  end  de  græske  Digtere  og 
Nutidens  afgudiske  Panteister.  Derfor  er  det  nu  min  Mening,  at 
alle  Oldtidskvad  vel  maa  drages  frem  for  Dagens  Lys ;  thi  for  de 
rene  er  alting  rent,  og  et  klart,  enfoldigt  Øje  vil  mangensteds 
spore  den  Aand,  der  paa  underlige  Maader  under  Tidernes  sære 
Omskiftelser  bevarede  dem  fra  Ødelæggelse.  Ved  nu  at  fæste  Øje 
paa  de  Kvad  især,  hvoraf  disse  Optrin  ere  laante,  blev  jeg  vår, 
hvad  hidtil  havde  dulgt  sig  for  mig:  at  disse  Optrin  ere  den  troeste 
Afbildning  af  Livsforhærdelsen  i  Norden;  det  er  Iskæmper,  som 
vandre ,  og  naar  de  smelte ,  er  det  som  Skybrud.  Dersom  da 
nogen  skulde  være  saa  forblindet,  at  sætte  Hedningfolkets  vilde 
Styrke- over  den  kristne  Kjærlighed,  da  véd  jeg  ikke  noget  bedre 
Lægemiddel  for  ham,  end  en  alvorlig  Betragtning  af  den  Rad  Mis- 
gjerninger,  som  udgjøre  dette  gamle  Sørgespil.  Hvorledes  Tørst  efter 
Guld,  Blod  og  Pris  vare  de  Stykker,  som  udgjorde  det  nordiske  Mod, 
og  hvis  ulige  Blanding  ene  gjorde  Skilsmisse  mellem  Kæmpe  og  Jætte, 
Helt  og  N'dding;  hvor  ukvindelige  Kvinderne  vare,  og  i  hvilket  blod- 
rødt Klædebon  selv  deres  Kjærlighed  var  svøbt,  —  lader  sig  i  Sigurd 
og  Fafner ,  Gunnar  og  Hogne ,  Gudrun  og  Brynhild  klarligen  til 
Syne.  Alt  er  her  saa  vildt  og  grueligt,  at  ingen  Digter,  der  ej 
selv  er  lige  saa  forhærdet ,  kan  eftermåle  Billedet ,  uden  hist  og 
her  at  omblande  Farverne  og  lade  et  andensteds  borget  Lys 
gjennemglimte  den  natlige  Sky ,  under  hvilken  Skikkelserne  røre 
sig  som  Trolde.  For  hvem  som  kjender  de  gamle  Kvad,  vil  en 
saadan  Formildelse  være    synlig  næsten  overalt,    men  især  i  Sigurd, 

Hjordise,  Odrun  og  Tora.  hvilken  sidste  desuden  kun  nævnes  hos  de 
gamle.  Det  er  saa  meget  mere  min  Skyldighed  at  gjøre  opmærk- 
som herpaa,  som  jeg,  om  endskjønt  min  Hjemgang  til  Kristen- 
dommen og  Indgang  i  det  gamle  Norden  skete  omtrent  jævnsides  '), 
dog  tit  udtrykte  mig  saa  daarlig  og  letsindig  om  de  gamle  Af- 
guder og  Kæmper,  at  det  kun  anstod  et  kristent  Menneske  hel 
ilde.  Takket  være  den  Aand,  som  baade  nødte  mig  til  at  lovsynge 
Kæmpelivets  Undergang  og,  da  jeg  vilde  kvæde  om  et  Optrin  af 
Kæmpelivet,  styrede  mit  Øje  hen  paa  det  blodige,  forfærdende 
Billede  af  Yolsungers  Liv  og  Daad!  Dobbelt  takket  være  han, 
fordi  han  lempede  det  saa,  at  Kvadet  kunde  tabe  sig  i  en  Jesu 
Kristi  Lovsang!  Gid  nu  denne  kun  maatte  gribe  nogle  om 
Hjærtet,  at  de  maatte  indse,  hvorledes  Dværgelivet  nu  om  Tide, 
ligesom  Kæmpelivet  fordum,  mest  ikkun  er  en  tro  Afbildning  af 
Legemets  Vilkaar,  og  at  dette  nu,  som  da,  raader  over  Sjælen! 
Med  denne  Indsigt  fulgte  da  vel  en  anden :  at  vort  eneste  sande 
Fortrin  er  Kundskaben  om  et  Liv  i  Kristo ,  hvor  Kraften  er 
Kjærlighedens  Arm,  og  hvor  Kjærligheden  er  aandelig  og  ren,  da 
intet  elskes,  uden  fordi  det  er  født  af   Gud. 

Se  vi  nu  bort  fra  nærværende  Bearbejdelse  og  betragte  den 
gamle  Kvadring,  da  var  herom  meget  at  sige ,  mere  end  her  er 
Sted  til ,  og  maaske  end  det  nogensteds  var  Umagen  værd  at  om- 
handle. Klart  tykkes  det  mig  imidlertid,  at  disse  Kvad  ere  lige 
saa  mærkelige  som  de  homeriske,  med  hvilke  de  ogsaa  virkelig  ere  saa 
nær  i  Slægt,  som  Syden  og  Norden  før  det  ny  Svogerskab  kunde 
være.  End  videre  mener  jeg,  at  deres  historiske  Vigtighed  ej 
bestaar  ene  i  det  Vidnesbyrd ,  de  afgive  om  Aandslivet  i  Norden, 
men  ogsaa  i  den  følgerige  Sammenligning  mellem  vort  Norden  og 
Tyskland ,  som  de  gjøre  mulig ;  og  herom  vil  jeg  kortelig  tale. 
Uvist  er  det  vel,  om  Tyskerne  have  haft  en  saadan  Kvadflok  om 
Volsunger  og  Niflunger  som  vi;  men  rimeligt  er  det,  ej  alene  med 
Hensyn  paa  Nibelungen-Lied  og  Æventyret  i  Heldenbuch  vom 
Rosengarten  zu  Worms ,  men  vel  især  ved  at  betragte  Niflunga- 
saga;  thi  den  er  selv  hel  og  holden  et  uforkasteligt  Vidne  om,  at 
Forfatteren  ikke  lyver,  naar  han  siger,  at  Sagaen  er  sammensat 
efter    tyske   Sange.       Beretningernes     Forskjellighed,     hvilken    han, 


1)  Det  var  i  de  samme  Dage,  jeg  skrev  det  ferste  om  Eddas  Sange  og  Af- 
handlingen om  Religjon  og  Liturgi.  [Jfr.  nærv.  Udg.  I,  i.  Sidstnævnte  Af- 
handling i  fallesens  Te  jlogisk  Maanedsskrift  f.  Febr.  1807  er  dateret  Egelykke, 
1.  Oktbr.  1806.] 

ligesom  Afskriveren  af  de  eddiske  Sange ,  stundum  selv  be- 
mærker *),  er  ingenlunde  det  eneste  Bevis ;  thi  et  andet,  og,  efter 
mine  Tanker,  det  stærkeste,  er  den  hele  Grundtone,  der  er  saa 
aldeles  tysk  og  unordisk ,  at  det  kun  kan  falde  den  hel  ukyndige 
eller  Stymperen  ind ,  enten  at  de  nordiske  Skjalde  skulde  have 
borget  deres  Kvad  hos  Tyskerne,  eller  disse  deres  hos  hine.  Jeg 
vil  her  intet  tale  om  Fortællingernes  historiske  Sandhed,  eller  om 
den  Tid  og  det  Sted,  hvor  Personerne  og  Bedrifterne  rimeligst 
kunde  have  hjemme,  fordi  man  her  ej  kan  mere  end  gætte2);  men 
saare  mærkelig  tykkes  mig  Forskjellen  paa  den  indbildte  Tid.  I 
de  nordiske  Digte  er  Tiden  den  ældgamle  Odinsalder,  Slægterne 
ere  Odins  Ætmænd ,  og  Bedrifterne  begynde ,  medens  Guderne 
endnu  vandre  paa  Jorden.  Tyskernes  Tid  er  derimod  den  Taage- 
alder,  da  det  hedenske  og  kristelige  baade  i  Tro  og  Sæder  kæmpe 
om  Sejeren;  men  det  hedenske  er  en  underlig  Skygge  uden  egentlig 
Skabning.  Allerede  dette  henviser  paa  den  Forskjellighed  i  Tone 
og  Farveblanding ,  der  er  saa  synlig  lige  fra  den  ældste  til  den 
nyeste  Tid  mellem  de  egentlig  nordiske  og  tyske  Aandsfostre; 
Tyskerne  have,  lige  siden  de  først  fik  Mæle,  ej  kunnet  mindes 
nogen  Hedenold  eller  Kæmpetid;  men  naar  de  gaa  længst  tilbage, 
fremstille  de  Riddertidens  Fødsel.  Saaledes  vil  man  i  Nibelungen- 
Lied  ,  der  dog  baade  er  det  ældste  og  mest  tragiske  af  alle  gamle 
tyske  Digte,  uden  Møje  opdage  alle  Grundtrækkene  til  det  Livs- 
billede, hvorom  der  synges  og  danses  i  Minnesangene  og  Helden- 
buch.  Disse  Digtes  Kjendemærke  er  glad  Nydelse  af  det  nær- 
værende og  et  lystigt  Tilbagesyn  paa  det  forbigangne,  saa  vel  det 
sørgelige  som  det  glædelige.  Et  ogsaa  i  denne  Henseende  mærke- 
ligt Sted  findes  i  den  urimede  Efterskrift  til  Heldenbuch.  Den 
kjære  Gud  (hedder  det,  om  jeg  mindes  ret)  skabte  først  Riser  og 
Dværge;  men  Riserne  joge  de  arme  Puslinge  ind  i  Bjærgene,  og  for 
at    udløse  dem,    maatte    Gud    skabe    Heltene.      Rimeligvis    er  dette 


])  Islænderen  bemærker  stundum:  men  saa  sige  tyske  Mænd;  Forfatteren 
eller  Oversætteren  af  Niflungasaga  afbryder  derimod  med:  saaledes  fortælle 
Væringerne.  Dette  Ord  kan  ikke  andet  end  jage  Tanken  til  Konstantinopel  og 
de  Volsungernes  Bedrifter,  som  Sigurd  Jorsalafar,  efter  Snorres  Beretning,  dér  skal 
have  set  fremstillede.  —  -)  Skulde  den  frankiske  Dronning  Brunehilds  Hændelser  og 
Idrætter  virkelig  være  den  historiske  Grund,  hvorpaa  der  er  bygget,  kunde  man 
formode,  at  de  Sange,  Karl  den  store  lod  samle,  netop  havde  været  den  til  vor 
eddiske  svarende  Sangflok ;  men  mod  hin  Formodning  synes,  foruden  meget  andet, 
det  at  stride,  at  Brynhild  i  de  tyske  Sagn  ingenlunde  spiller  en  saadan  Hoved- 
rolle, som  i  de  nordiske. 

Levning  af  en  gammel  Myte.  hvis  Spor  ogsaa  findes  i  Vøluspaa  ; 
men  her  vilde  jeg  kun  sige,  at  man  mærker  det  godt,  ej  alene  paa 
Kejser  Otnit,  men  selv  paa  Sigfrid  og  Folkvard  Spillemand,  at 
de  have  Samkvem  med  disse  Bjærgpuslinge ,  som  med  deres 
Spilopper  tit  forjage  Helteminen  og  nøde  de  strænge  Riddere  til 
at  trække  paa  Smilebaandet.  Saare  mærkeligt  er  det,  at  i  den 
Fremstilling  af  Volsungernes  Hændelser,  som  de  la  Motte  Fouqué 
har  givet  efter  nordiske  Sagn,  hersker  alligevel  den  samme  grund- 
tyske  Tone,  som  vel  er  den,  man  i  daglig  Tale  kalder  den  naive1). 
Ganske  anderledes  er  de  nordiske  Digtes  indvortes  Vilkaar. 
Alt  er  her  Alvor,  alt  er  gaadefuldt,  kæmpemæssigt  og  jærnfast, 
Skjaldene  fortælle  ikke  et  gammelt  Æventyr  til  Skjæmt,  men 
stirre  selv  med  Gru  og  Rørelse  hen  paa  det  store  Sørgespil,  de 
afbilde.  Det  er  ikke  her,  som  hos  Tyskerne,  blot  en  Kvindestrid 
og  en  Søsters  unaturlige  Had  til  sine  Brødre,  som  frembringer  den 
sørgelige  Udgang ;  det  hele  styres  af  de  usynlige  Magters  synlige  Finger, 
som  bærer  Andvares  Ring  til  et  usvigeligt  Mærke.  De  nordiske 
Digtes  Kjendemærke  er  da  det  stadige  Hensyn  til  det  usynlige:  det 
religjøse.  Derfor  antager  ogsaa  alt  et  højere  Sving :  Skikkelserne, 
de  onde  saa  vel  som  de  gode,  røre  sig  med  overmenneskelig  Aasyn 
og  Styrke ,  Brynhild  er  ikke  en  blot  hævngjerrig  Kvinde ,  men  et 
ulyksaligt  Væsen,  som  vakler  paa  Grænsen  af  tvende  Verdner; 
Gudrun  (Tyskernes  Kriemhild)  er  et  Furiebytte,  hvis  Mage  selv 
det  græske  Sørgespil  næppe  kan  opvise.  Dette  vorder  først  ret 
synligt  i  de  sidste  Sange,  som  ej  her  ere  bearbejdede,  men  om- 
spaaede  i  Brynhilds  Afskedstale.  Da  Gudrun ,  efter  at  have  inde- 
brændt Atle,  selv  springer  i  Floden,  optages  hun,  og  maa  tredje 
Gang  giftes  med  Gotekongen  Jonakur,  og  avler  med  ham  trende 
Sønner.  Men  Niflungeætten ,  som  bærer  Gudernes  Forbandelse, 
formerer  sig  blot  for  des  tiere  at  undergaa :  Jormunrekur  (maaske 
Ostgoten  Ermanrekur,  men  hos  Saxo  den  danske  Jarmerik)  bejler 
til  Sigurds  og  Gudruns  Datter  Svanhild ;  men  da  hun  beføres  for 
usømmelig  Omgang  med  sin  Stifsøn  Randver  (Broder  hos  Saxo), 
hænges  denne,  og  Svanhild  trædes  af  Heste ,  de  hvide  med  de 
sorte.  Gudrun  erfarer  det  og  ægger  sine  Sønner  til  Hævn;  de 
lade     den    trefold     ulykkelige    Moder     høre    hendes    Venskab    med 


*)  To  Ting  har  jeg  herved  at  anmærke :  kun  Fouqués  ferste  Digt ,  Sigurd 
der  Schlangentodter,  har  jeg  læst,  og  min  Mening  derom  er  for  Resten,  at  dette 
livfulde,  poeti3ke  Maleri  er  det  ferste  tyske,  som  reber  en  Mester,  der  har  Begreb 
om  det  gamle  Norden. 

Sigurds  Banemænd  (hendes  egne  Brødre),  hendes  Giftermaal  med 
Brynhilds  Broder  og  Udaad  mod  sine  forrige  Sønner.  Dette  for- 
stener hende:  vi  høre  ej  mere  en  Lyd  af  hende,  medens  Sønnerne 
drage  hen,  dræbe  den  ene  Broder  paa  Vejen,  lemlæste  Jormunrekur, 
men  stenes  selv  til  Døde ,  da  Jærn  ej  kan  bide  paa  dem  *).  Alle 
de  Skikkelser,  som  ere  skredne  os  forbi,  ere  da  forsvundne  blodige, 
undtagen  Gudrun,  der  stum  bærer,  og  Odrun,  der  rørt  græder 
over  den  grænseløse  Jammer.  Selv  af  disse  Vink,  tror  jeg,  det  er 
klart,  at  den  ny  Digter,  der  ej,  som  de  gamle,  sukker  under  en 
blind  Skæbnes  tunge  Haand,  men  vandrer  rolig,  selv  over  Stædernes 
Grus  og  den  blodige  Val,  under  et  vist  og  kjærligt  Forsyn,  derfor  aldrig 
kan  udrive  et  [saadant]  Optrin  af  den  efter  Kristi  Komme  synlige 
Bane,  hvorpaa  Historien  fremskrider.  Netop  ved  at  digte  i  det 
gamle  Nordens  religjøse  Aand,  maatte  en  sagakyndig  Digter  frem- 
kalde Kristendommen  som  den  Middelpunkt  i  Tidernes  Fylde, 
hvortil  Oldtidens  Liv,  sig  selv  ubevidst,  henstræbte. 

Dette  tror  jeg  nu  at  indse,  og  siger  det  ene  fordi  jeg 
tror  det;  thi  ligesom  jeg  var  saare  langt  fra  at  tænke  herpaa, 
da  jeg  tilsatte  de  kristelige  Slutninger,  saa  vil  jeg  ingenlunde 
forsvare,  mindre  undskylde  dem  som  noget,  Stoffet  fordrede.  Nej, 
de  ere  tilsatte  og  staa  der  i  Guds  Navn,  fordi  jeg  ikke  kan  udholde 
noget  Arbejde,  hvor  jeg  skulde  glemme  min  Frelsers  Pris  og  hans 
Ophøjelse.  Gid  imidlertid  disse  Tidernes  og  Historiens  Vilkaar 
maatte  drive  de  af  vore  Skjalde,  der  ej  ere  kristelige  i  Tro,  til 
dog  at  være  det  i  Sang!  Ligesom  den  religjøse  Grundtone,  der 
gaar  gjennem  Hedenolds  Kvad ,  under  alle  Troens  og  Tidens  Om- 
skiftelser, sikrer  dem  Yndest  hos  alle  højere  stemte  Sjæle,  saaledes 
vilde  i  Sandhed  Nutidens  Digtere  sørge  bedst  for  deres  Eftermæle 
ved  overalt  al  knytte  deres  Kvad  til  den  Gud,  der  staar  fast,  selv 
naar  Himlene  sammenrulles.  Vist  nok  er  det  tungt,  naar  saadanne 
Grunde  skal  nøde  Digteren  til  at  være,  hvad  han  saa  naadefuldt 
kaaredes  til:  Guds  Mund  og  Profet;  men  i  en  Tidsalder,  da  Hov- 
mod og  Egennytte  herske ,  maa  man  være  glad ,  naar  Vandet  øses 
af  det  rette  Kildevæld,  om  dette  end  ikke  er  i  Hjærtet,  og  sige 
med  den  hellige  Povel:  det  er  dog  Kristus,  som  forkyndes,  ihvor 
det  gaar,  enten  det  saa  er  paa  Skrømt  eller  for  Alvor. 


')  Mærkeligt,  at  det  kun  er  Saxo,  som  siger,  at  Odin  selv  gav  Jarmeriks  Folk 
det  Raad,  at  stene  Gudruns  Senner,  ligesom  han  ene  fortæller  Aarsagen,  hvi  den 
forræderske  Bikke  belej  Dronningen ,  og  det  rerende :  at  Hestene  ej  nænte  at 
træde  paa  den  favre  Kvinde,  fer  hendes  Aasyn  var  tildækket.  Dette  og  mere 
vidner  uimodsigelig  om,  at  Saxo  endda  har  haft  et  andet  Kvad  at  gaa  efter. 

Fortale 

[til  2den  Udgave  af  Optrin  af  Nordens  Kæmpeliv]. 

(1861.) 

Det  var  for  mere  end  et  halvt  Aarhundrede  siden  (1808),  at 
jeg  udgav  en  Indbydelse  til  ,.gamle  Nordens"  Venner,  om  at 
understøtte  et  Værk  i  Nordens  Aand,  hvormed  jeg  gik  frugt- 
sommelig, da  jeg  i  en  lang  Række  af  Fortællinger  og  Samtaler 
agtede  at  opfriske  alle  Nordens  mærkværdige  Oldsagn;  men  alt, 
hvad  der  kom  for  Lyset,  var  Fortællingen  om  ..Sværdet  Tirfing" 
og  disse  to  Bind  Samtaler  om  Volsimgernes  Undergang  og  om 
Hedenskabets  Dødskamp  i  Norden;  og  da  det  halve  Aarhundrede, 
som  siden  er  udrundet ,  har  forandret  den  herskende  Smag  og 
Tankegang  langt  mere  end  ellers  flere  Aarhundreder ,  saa  vilde  det 
være  ubetimeligt,  nu  paa  ny  at  udgive  de  gamle  Samtaler,  hvis  de 
havde  været  i  den  Tids  herskende  Smag,  hvorfra  de  stamme. 
Lykkeligvis  var  de  det  imidlertid  ikke;  jeg  følte  det  dybt  i  min 
Ungdom,  at  jeg  enten  kun  skrev  for  mig  selv  og  en  meget  snæver 
Kreds ,  eller  egentlig  for  Efterslægten ,  og  det  gjælder  vist  navnlig 
om  disse  mine  nordiske  Samtaler,  der  vel  i  de  seneste  Aar  er 
læste  baade  meget  mere  og  meget  hellere  end  i  alle  de  foregaaende. 
Ved  nu  at  gjennemlæse  dem  paa  mine  gamle  Dage,  kunde  jeg  vel 
have  meget  at  udsætte  baade  paa  dem  og  paa  deres  lidt  forskruede 
Sprog;  men  da  de  dog  ikke  blot  giver  et  livligt  Billede  af  min 
Tankegang,  men  aander  levende  Deltagelse  i  det  Kæmpeliv,  de  vil 
afmale,  saa  vilde  jeg  dog  nok  ønske,  jeg  i  min  Ungdom  havde  lidt 
mere  end  netop  begyndt  det  Værk,  der,  efter  mit  Forsæt,  skulde 
omfattet  baade  Asa-Maalet ,  Vana-Kvideme  og  Kæmpe-Draperne  ; 
og  min  Ungdoms  æventyrlige  Betragtning  af  Forbindelsen  mellem 
det  nordiske  Kæmpeliv  og  Kristenlivet  har  i  Alderdommen  klaret 
sig  til  en  historisk  Oplysning  om  de  ædlere  Folkelivs  uophørlige 
Forbindelse  baade  med  det  oprindelige  og  det  kristelig  fornyede 
Menneskeliv ;  saa  Skjaldeblikket  beholder  sit  Værd,  og  selv  dets 
Skjævhed  bliver  omtrent  uskadelig,  lige  saa  vel  naar  det  ser 
Nordens  Aand  stile  til  Paradis,  som  naar  Hagen  Adelsten  vises  til 
Valhal.  Dette:  at  Asamaalet  er  et  æventyrligt  Udtryk  for  Over- 
blikket af  det  verdenshistoriske  Menneskeliv ,  dets  Kamp  og  Sejer, 
langt  sikrere  end  Grækeraandens  tilsvarende  Overblik  af  det  natur- 
historiske Menneskeliv ,  i  dets  hemmelige  Udspring ,  Skjønhed  og 
haarde  Skæbne,  som  vi  af  de  langt  mere  plumrede  Kilder  maa 
øse    vor  Kundskab    derom ,    —    det    er    vistnok    langt    fra    at  være 

almindelig  erkjendt,  er  meget  mere,  selv  i  vort  Højnorden,  endnu 
temmelig  miskjendt;  men  derfor  er  det  mig  lige  klart,  og  vil  i 
Tale  og  Skrift  lige  fuldt  uvilkaarlig  gjøre  sig  gjældende,  ikke  blot 
her  hjemme,  men  ogsaa  i  Engelland,  og  saa  vidt  som  Nordens 
Kæmpeaand  under  Odinsnavnet  fandt  Indpas  og  Hylding.  Skade 
maa  jeg  derfor  kalde  det,  at  hvad  der  blev  saa  tidlig  og  saa  godt 
begyndt  med  Oehlenschlægers  Vavlunder,  Tors  Rejse,  Hakon  og 
Balder,  og  med  min  „Nordens  Mytologi1*1  (1808)  og  mine  nordiske 
Samtaler,  hverken  af  os  eller  af  andre  Skjalde  blev  fremmet;  men 
derom  nytter  det  aldrig  at  gaa  i  Rette  med  nogen ,  da  Skjalde 
lige  saa  lidt  som  andre  Folk  gjør  andet  godt,  end  hvad  de  har 
Lyst  og  Evne  til;  og  skjønt  mig  stundum  synes,  jeg  endnu  har 
lidt  af  begge  Dele,  faar  jeg  dog  nu  næppe  Stunder  til  at  vise  det. 
Hvad  nu  Volsungers  og  Nijlungers  store  Sørgespil  angaar, 
som  jeg  udelukkende  efter  nordiske  Kilder  har  stræbt  at  fremstille, 
da  er  det  i  Aarhundredets  Løb  blevet  ganske  anderledes  bekjendt 
i  den  evropæiske  Læseverden ,  end  det  var  ved  Aarhundredets 
Begyndelse,  da  Edda-Kvadene  derom  endnu  laa  i  Dvale,  og  den 
tyske  „Lied  der  Nibelungen^  kun  var  at  læse  i  en  skjødesløs  og 
afstumpet  Udgave  fra  forrige  Aarhundrede ;  men  jeg  véd  ikke,  der 
udenlands  er  prøvet  nogen  anden  skjaldelig  Fremstilling  deraf  end 
de  la  Motte  Fouqué's  „Sigurd  der  Schlangentodter" ,  som  er  lidt 
ældre  end  min.  At  nu  den  eddiske  Fremstilling  mest  i  løse  Sam- 
taler er  langt  ældre  end  det  tyske  Nijlunge-Kvad ,  og  at  den 
nordiske  Opfattelse  af  det  store  Sørgespil  er  langt  dybere,  end  den 
tyske  kan  have  været,  er  klart  nok;  men  selv  i  Edda-Kvadene  er 
dog  Tilknytningen  til  Asamaalet  saa  løs,  og  Sammenhængen  ved 
„Ulykkes-Ringen'"''  saa  tvungen,  at  heller  ikke  de  kan  gjælde  for 
Udtryk  af  Nordens  Aand  i  sin  Kraft.  Dette,  saa  vel  som  Spørgs- 
maalet  om  de  eddiske  Volsung- Kvads  egentlige  Hjem,  der  ikke  kan 
findes  paa  Island,  maa  helst  overlades  til  Middelalderens  Kultur- 
historie at  drøfte,  og  jeg  skal  her  kun,  ligesom  i  forbigaaende, 
bemærkf,  at  efter  mit  Skjøn  har  Volsung-Kvadene ,  som  Valkyrje- 
Kvider,  oprindelig  hjemme  hos  de  udvandrede  Goter  og  skal 
udtrykke  deres  Skjaldeblik  paa  deres  Forhold  især  til  Hunner, 
Franker  og  Burgunder,  hvorfor  vi  finder  Spor  deraf  i  saa  vid  en 
Kreds  og  selv  hos  jfomandes.  Mellem  Kvadene  udmærker  sig  for 
Resten  fra  Hjærtelighedens  Side  den  anden  Helges  Kvide  og  den 
første  Gudruns  Kvide,  hvis  Indhold  jeg  har  søgt  at  meddele  i 
Sangene: 

„Ung  Sigrun  sad  paa  Sevafjæld 

og  leged  med  gyldne  Ringe," 

og 


,,En  Kæmpe  var  paa  Jorden, 
Han   sprang  af  Asarod." 

Indholdet  af  det  andet  Bind ,  som  dog  kom  forst  ud ,  er  laant 
af  Jomsvikinge-Saga ,  og  danner  paa  en  vis  Maade  et  Sidestykke 
til  Oéhlenschlægers  Palnatoke,  men  har  dog  hverken  til  Skade  eller 
Gavn  synderligt  til  fælles  dermed.  At  jeg,  uden  at  ænse  Tids- 
regningen, har,  efter  Sagaen,  ladet  Klak-Harald  gjælde  for  Tyra 
Danebods  Fader  og  leve  om  Kap  med  Gorm  hin  gamle,  vilde  jeg 
have  kaldt  stor  Skade,  hvis  det  havde  været  mig  muligt  i  mine 
unge  Dage  at  benytte  Tyras  angelske  Byrd  til  Blik  paa  Forholdet 
mellem  vDan  og  Angel'1' ;  men  hvad  der  aldrig  maatte  manglet  i 
Fremstillingen,  var  et  Billed  af  Ansgar,  som  jeg  vel  ikke  den  Gang 
var  i  Stand,  men  burde  dog  været  i  Stand  til  at  give. 

I  Grunden  nytter  det  nu  vel  ikke  at  nævne  de  nordiske  Old- 
sagn, som  i  mine  Øjne  havde  nærmest  Krav  paa  en  skjaldelig 
Fremstilling  i  Nordens  Aand,  da  Læseverdenen  paa  disse  Ene- 
mærker kun  er  ilde  tjent  med  „bestilt  Arbejde",  om  saa  end 
Skjalden  bestilte  det  hos  sig  selv;  men  det  kan  dog  heller  aldrig 
skade  at  vinke  ad  Skjalden,  hvor  man  véd,  der  er  noget  kjønt  at 
se  og  noget  godt  at  gjøre ,  og  det  kan  dog  stundum  bidrage  til,  at 
hvad  der  fortjener  at  være  det,  ogsaa  strax  bliver  kjærkomment;  og 
derfor  vil  jeg  nævne  Oldsagnene  om  Hadding,  Fredegod,  Amlet, 
Ver  mund,  Bj'ovulf,  Rolf,  Sigrid,  Signe,  Stærkodder,  Torkild 
Adelfar,  Hakon  Adelsten  og  begge  O  lav  er ;  thi  skjønt  flere  af 
disse  er  behandlede  af  Oehlenschlæger  til  Læseverdenens  Behag,  er 
dog  hverken  de  eller  Nordens  Læseverden  derved  sket  deres  Ret  *) . 
og  at  det  samme  gjælder  om  Asamaalet  i  Forhold  til  Oehlen- 
schlægers  ^Nordens  Guder",  vil  man  paa  Timen  se,  naar  en  Gang 
enten  Asa-Maalet  med  Odins-Øjet  eller  Vana-Kviden  med  Frejas- 
Taaren,  eller  ogsaa  kun  Tors-Drapen  med  Mj'ølner,  Hej?ndals- 
Galdren  med  Gjallarhorn  og  Loke-Legen  med  Glejpner  lader  sig 
til  Syne. 

Dette  vil  ogsaa  alt  sammen  ske ,  og  langt  større  Idrætter  dages 
med  det  samme,  som  avle  nye  Kvad,  naar  kun  Højnordens  Stammer 
kan   bekvemme  sig   til  at   hjemkalde  Folke-Aanden  og  lade  Moder  s- 


*)  Vistnok  har  derimod  Fremstillingen  af  Vermunds- Sagnet  i  »Danmarks  Be- 
standighed« sin  meget  gode  Side  at  betragtes  fra;  men  der  er  dog  for  lidt  af  det 
gamle  og  for  meget  af  det  ny  til  at  fyldestgjøre  Nordens  Aand. 

II.  2 


i8 


Fortale  1861. 


maalet  dele  Højsædet  med  ham,  som  Gefjon  med  Skjold  i  Lejre; 
og  vilde  og  vovede  Højnordens  Stammer  ikke  dette  Kæmpeskridt  ' 
ud  af  det  Knudebjærg,  hvori  Jætten  har  indespærret  dem  med 
Odrærer,  da  var  de  forgjorte  til  Hjemmety skere ,  saa  Kæmpe- 
Aanden  og  vi  maatte  da  angre  hvert  Glimt  af  Oldtidens  Glans,  vi 
lod  dem  skimte,  og  hver  Gjenlyd  af  Gjallarhornets  Bjarkemaal,  vi 
bar  til  døve   Øren! 

Under  bedre  Varsler  udkom  vel  ikke  disse  „Samtaler"  første 
Gang;  men  anden  Gang  synger  dog  „en  lille  Fugl"  om  bedre 
Skæbne,  og  kommer  de  tredje  Gang,  da  tænker  jeg,  hele  „Skoven 
stander  i   Blomster". 


OPTRIN 


AF 


Kæmpelivets  Undergang  i  Nord, 


(1809.) 


-oo@(o)o-o 


i.     Gorm  hin  gamle  (i  3  Samtaler). 

2.  Harald  Blaatand  og  Palnatoke 

(i  6  Samtaler). 

3.  Vagn    Aagesen    eller   Jomsborgs 

Undergang  (i  4  Samtaler). 


Gorm  hin  gamle. 


DE   TALENDE. 


nud  Daneast,       1     ,  c 

>  deres  Sønner. 

arald  Blaatand,  J 


Gorm  hin  gamle,  Lejrekonge. 

Tyra  Danebod,  hans  Dronning. 

Ki 

Ha 

Klakharald,  Tyras  Fader,  Jarl  i  Holsten.1) 

Unni,   Ærkebisp. 

G  ar  dur,  en  Sælandsfar,  Islands  Opdager. 

Ejulf,  Gorms  Fostbroder. 

A; 

T< 

Hirdmænd. 


.skjelcU  Hofgoder< 
ormod,  J 


')  [i.  Udg.:  Holsetuland.] 

FØRSTE   SAMTALE. 


LEJRE. 
Gorm.     G  ard  ur. 

Gorm. 

liel  lysteligt  det  er,  i  Alderdommen, 
Naar  man  i  Ungdom  selv  har  faret  vidt, 
Paa  Tidender  om  yngres  Færd  at  tyde. 
Men  sig  mig,  Gardur,  er  det  sandt, 
Hvad  man  om   Gangerolf  fortæller? 

Gardur. 
At  han  i  Valland  fik  et  Hertugdom? 

Gorm. 
Det  véd  jeg;  men  at  han  blev  kristen? 

Gardur. 
Er  og  des  værre  sandt;  jeg  selv  har  set 
Ham  døbes,  hørt,  hvordan  han  skifted 
Sit  gamle  Navn  og  fik  et  nyt  igjen. 

Gorm. 
Det  er  en  Galenskab,  som  nu  om  Tide 
Er  kommen  over  Nordens  djærve  Mænd. 
Det  danske  Tungemaal  har  Rolf  vel  ogsaa 
Omskiftet  med  det  vælske  Munkepludder? 

Gardur. 
Ja,  nu  er  Rolf  da  død;  hans  Søn 
Er  kommen  efter  ham,  han  snakker 
Som  du  og  jeg  imellem  danske  Folk; 
Men  for  det  meste  taler  han  dog  Vallandsk, 
Som   alle  de,  der  bo  i  Rotemag; 
Og  til  en  anden  By  sin  Søn  han  maatte  skikke, 
For  at  han  kunde  lære  Danskes  Maal. 

Gorm. 
Saaledes  gaar  det  nu.     I  gamle  Dage, 
Hvor  Danske  kom,  blev  ogsaa  Maalet  dansk; 
Men  naar  den  Sæd  fra  Romaborg  nu  vinder, 
Bli'r  vel  i  Danmark  selv  det  danske  glemt. 

Gardur. 
Det  vil  jeg  ikke  tro;  men,   om  det  skete, 
Saa  er  der  nu  et  Land,  hvor  dog 
Nok  baade  Fædres  Sæd  og  Maal  kan  gjemmes. 

Gorm. 

Hvor  mener  du? 

Gardur. 
Paa  Island,  mener  jeg. 

Gorm. 

Er  det  hint  Land  i  Vest,  som  man  fortæller, 

At  du  har  fundet? 

Gardur. 

Netop  det. 

Jeg  nævned  Landet  Gardursholmen, 

At  det  dog  kunde  faa  et  Navn; 

Men  siden  har  man  kaldt  det  Island. 

Det  er  det  samme,  hvad  det  hedder;  men 

Det  er  et  herligt  Land,  med  høje  l)  Klipper 

Og  mange  Fjorde,  alskjøns  Fisk 

Og  brede  Enge.     Der  er  koldt  der  oppe; 

l)  [i.  Udg.:  store.] 

Men  det  kan  ikke  skade,  det  er  ret 
For  Aser  og  for  Nordmænd;  og  jeg  tænker, 
At  om  en  Klerk  end  vover  sig  der  op, 
Saa  skal  han  fryse  rent  ihjel. 

Gorm. 
Men  er  det  bygget? 

Gardur. 
Dygtig  alt. 
Jeg  var  der  kun  en  Vinter;  siden 
Jeg  vilde  sejlet  did  en  Gang  igjen, 
Men  kunde  ikke  mere  Holmen  finde. 
Da  vied  Floke  Odin  trende  Ravne 
Og  fulgte  siden  efter,  hvor  de  fløj, 
Saa  fandt  han  Landet;  og  jeg  mener, 
Det  er  et  Mærke  paa,  at  Odin  end 
Har  ikke  tabt  sin  Kløgt,   at  høje  Aser 
Kanske  vil  flytte  op  til  Island  nu, 
I  Fald  dem  hviden  Krist  fordriver,  — 
Og  Norges  Konge  med;  thi  hvad  er  det 
Vel  andet,  Harald  gjør,  den  Nidding, 
Som  dræber  Norges  Fylkekonger  eller 
Uddriver  dem  fra  deres  Odel,  dog 
Hel  mange  af  dem  ere  Odins  Ætmænd! 
De  flygte  nu  til  Island,  alt 
For  Tor  og  Frej  er  mangt  et  *)  Hus  opbygget. 

Gorm. 
Hvad  kalder  du  da  det,  at  jeg  uddrev 
Og  dræbte  alle  Danmarks  Fylkekonger? 

Gardur. 
Naar  Odins  Æt  bær  Vaaben  paa  sig  selv, 
Jeg  ej  kan  sige.  at  den  gjør  det  ikke; 
Men  du  dog  hærgede  med  mere  Skjel 
Paa  dem,  der  sveg  dig  for  dit  Odeisrige. 

')  [1.  Udg. :  mangent.] 

Desuden  er  det  saa  en  egen  Sag  med  dig: 
Du  og  de  andre  stammede  fra  Aslavg. 
Fra  Sigurd  og  fra  Brynhild;  med  den  Æt 
Det  er  saa  underligt:  den  maa  vel  kæmpe 
Imod  sig  selv.  som  den  har  altid  gjort. 

(Ind  traadte  nu  Ejulf  hin  gamle.) 

EjULF. 

Hilsæl.  Kong  Gorm!  Hvad  du  befol. 
Er  alt  udrettet. 

Gorm. 
Du  fra  Jotland  kommer! 

Ettlf. 
Fra  Ribe  og  fra  Hedebv. 
Fra  Kirkebrand  og  Klerkemord  jeg  kommer. 

Gorm. 

I  fik  da  stillet  Tungen  paa  de  Klerke, 

Der  nu  saa  længe  har  bespottet  Tor 

Og  alle  Aser? 

Ejulf. 

Ja,,  vi  fik  den  stillet: 

Men  hvad  den  mælte  forst,  var  fælt. 

Gorm. 
Hvordan?  mig  tykkes.  Rosten  skjælver.  Ejulf! 
Jeg  tror.  at  M  du  er  ræd. 

Ejulf. 
Med  dig  jeg  for 
Saa  vide  om  paa  Hærtog,  og  vist  aldrig 
Du  saa'  mig  ræddes;  ja,  endnu  jeg  tor 
Selv  med  hin  argste  Bersærk  Holmgang  prove; 
Men  brænde  Kirker,  dræbe  Klerke.  —  nej. 
Det  gjør  jeg  aldrig  mer.  om  end  du  byder. 

Gorm. 
De  har  forhexet  dig  med  Sejd, 

>)  [i.  Udg.:   Jeg  troe  .] 

De  arge  Trolde;  du  vel  ikke  mer 
Nu  tror  paa  Aserne? 

Ejm  i . 

Jeg  tror,  at  Aser 
Har  Magt;  men  den  har  ogsaa  flere  Guder; 
Og  Krist  er  stærk. 

Gorm. 
Hvad  sagde  vel  de  Klerke? 

EjULF. 

De  sagde:  naar  de  kom  til  Himmerig, 

Til  deres  Valhal,  Krist  de  vilde  bede 

At  straffe  os  med  Plager  og  med  Død, 

Men  dig  med  Hjærtesorg  og  alskjøns  Jammer. 

Gorm. 
Og  derfor  est  du  bange?  Torbjørn  vist 
Dog  ej  blev  ræd. 

Ejulf. 
Han  siger  det  vel  ikke 
Til  dig;  thi  han  har  glemt  at  mæle. 
Paa  vores  Hjemfærd  brødes  Skibet;  mig 
De  kristnes  Gud  har  ene  ladet  frelses; 
Men  han  mig  straffede  dog  mere  haanlt 
End  dem,  der  sank  til  Bunds  i  Havet. 
Min  Gunnar!  —  I  halvtredsindstyve  Aar 
Kun  Blod  har  rundet  ned  paa  mine  Kinder: 
Men  nu  maa  Taarer  rinde,   —  ja,  de  maa. 

Gorm. 
Din  Gunnar  var  en  vakker  Svend,  og  saare 
Jeg  ynded  ham.   —   Han  drukned  altsaa  med? 

Ejulf. 
Og  tror  du  da,  i  Fald  han  kun  var  druknet, 
Jeg  vilde  staa  og  græde  som  en  Dreng? 
Nej,  gruelig  han  endte.  —  Over  Altret 
I  Kirken  hang  et  Stykke  Træ, 
Du  kjender  det,  det  er  som  Hammerstegnet 

Og  nævnes  Kors,  derpaa  var  hviden  Krist 
Udskaaret,  og"  som  røde  Guld  han  lyste. 
Det  rev  min  Gunnar  ned  og  holdt  det  frem 
For  Klerken,  der  han  skulde  dø,  og  spotted, 
Og  bød  ham  bede  til  sin  hvide  Krist. 
Da  løfted  Klerken  Øjnene  mod  Himlen, 
Som  om  han  kunde  gjennemstirre  den, 
Og  da  hans  Blik  paa  Gunnar  sig  nedsænked, 
Det  var  saa  stærkt  og  hvast,  at  alle  gøs; 
Dertil  han  mælte  Ord,  som  klang  saa  hule, 
Og  som  ej  nogen  iblandt  os  forstod. 
Da  blev  min  Søn  som  galen:  snart  han  tuded 
Lig  Ulve,  snart  han  brøled,  Haanden  kneb 
Han  fast  om  Korset,  og  da  Kirken  brændte, 
Da  løb  han  ind  i  Ilden,  kasted  sig 
Paa  Jord  og  brøled  gjennem  Luen. 

Gorm. 
Ja,  det  var  grueligt,  ej  undres  mig, 
Du  græder.     Jeg  har  glemt  at  græde.  — 
Men,  hvis  min  Knud  —  o  sig  mig  dog! 
Har  du  ej  spurgt  til  hans  og  Haralds  Færd? 

Ejulf, 
Om  Knud  jeg  intet  hørte;  men  man  sagde, 
Klakharald  alt  var  dragen  hid. 

Gorm. 
Saa  gak  da,  gamle !  lad  tre  Hundred  Mand  *■) 
Sig  væbne,  stille  sig  ved  Salen! 

Ejulf. 
Det  er  det  sidste  Bud,  som  jeg  udretter, 
Før  med  min  Kval  jeg  skjuler  mig  i  Høj. 
Far  vel,  Kong  Gorm!  jeg  tjente  dig  hel  trolig, 
Og  maaske  alt  for  trolig. 


»)  [i.  Udg.:  Mænd.] 

Gorm. 

Snart  i  Valhal1) 
Vi  atter  mødes  skal  til  Gammensliv. 
Fostbrødre  vare  vi,  og  jeg  er  pligtig 
At  hævne  dig.     Paa  Krist  og  paa  hans  Flok 
Du  hævnes  skal. 

(Støttende    sig    paa   Spydet    gik    den    gamle    Ejulf    nedbøjet   ud    af 

Hallen.) 

Gorm. 
Hvad  siger  du  vel,  Gardur!  om  alt  dette? 

Gardur. 
Jeg  siger,  nu  som  før:  at  det  er  godt, 
At  Island  er,  og  at  jeg  mener, 
Det  ikke  er  for  intet,  at  just  nu, 
Den  0  er  funden. 

Gorm. 
Saa  du  mener, 
At  det  er  her  forbi  med  Asers  Magt? 

Gardur. 
Det  mener  jeg  just  ikke;  men  mig  tykkes, 
Du  frygter  for  det  selv. 

Gorm. 

Jeg  frygter  ej, 
Det  aldrig  var  min  Sæd,  og  ej  jeg  grubler. 
Jeg  holder  fast  ved  mine  Fædres  Tro; 
Thi  det  er  Kæmpetroen.     Intet  Jærtegn, 
Om  det  var  nok  saa  underligt  og  stort, 
Kan  rokke  mig;  thi  hine  store  Slægter, 
Som  stige  ned  fra  Odin,  er  et  Jærtegn 
Langt  større,  end  om  Ild  blev  Vand, 
Og  Vand  blev  Ild.     Dog  ej  jeg  dølger,  stundum 
Hel  sære  Tanker  avles  i  mit  Sind, 
Naar  jeg  maa  se,  at  Asers  Magt 2)  forringes, 

l)  [1.  Udg.:  I  Valhalla.]     2)  [1.  Udg.:  Flok.] 

Og  naar  jeg  tænker  paa  den  tunge  Drøm, 
Som  jeg  har  haft  en  Gang. 

Gardur. 

Ja,  Drømme 
Des  værre  tit  er  ikkun  alt  for  sande. 
Paa  Norges  Harald  ser  man  det  saa  grandt. 
Hans  Moder  drømte,  som  du  véd,  om  Træet, 
Der  skygged  over  Norrig;  ej  en  Gang 
Hun  drømte,  at  saa  mange  gjæve  Mænd 
I  Træets  Grene  skulde  blive  hængte, 
Og  nu  er  det  dog  med  det  andet  sket.  — 
Hvad  drømte  du,  Kong  Gorm? 

Gorm. 

Den  Stund, 
Jeg  bejlede  til   Tyra,  ej  hun  vilde 
Mig  ægte,  før  jeg  trende  Nætter  sov 
I  nybygt  Hus  og  sagde  mine  Drømme. 
I  trende  Nætter  kom  den  samme  Drøm  igjen: 
Mig  tyktes,  at  jeg  stod  ved  Østersøen  1), 
Og  Vandet  skyndte  sig  fra  Landet  bort, 
Saa  der  blev  tørt  imellem  alle  øer; 
Da  trende  hvide  Nød  gik  op  paa  Land, 
Saa  trende  røde,  derpaa  trende  sorte, 
Og  alle  bede  Græs;  men  der  de  sorte 
Fra  Landet  gik,  da  hørtes  sligt  et  Gny, 
At  hele  Danmark  maatte  skjælve. 
Det  lagde   Tyra  ud  om  haarde  Uaar, 
—  De  kom,  —  men  Gnyet  vilde  hun  udtyde 
Om  megen  Død  og  Ufred  i  min  Æt. 
Kun  liden  er  min  Æt,  den  snart  kan  ødes; 
Og  mener  jeg:  at  ødes  Skjoldungætten, 
Da  ødes  og  i  Danmark  Odins  Sæd. 

l)  [i.  Udg. :  Østresaltet.] 

Gardur. 
Din  Drøm  hel  mærkelig  maa  nævnes, 
Og,  dog  jeg  ej  som  Tyra  ejer  Kløgt, 
Mig  tykkes,  det  var  ogsaa  vel  at  mærke, 
At  Nøddene  var  af  adskillig'  Lød. 

Gorm. 
End  mer  adskillige  de  vare: 
De  sorte  have  mægtig  store  Horn, 
De   røde  mindre,  men  de  hvide  ingen. 

Gardur. 
Ja,  stor  er  Asakæmpens  stille  Kraft, 
Den  mindskes  da,  naar  den  i  Strid  sig  deler; 
Men  Klerken  stander  værgeløs  og  svag 
For  Altret  i  den  hvide  Messesærk. 

(Klakharald     kom     indgangende     i     Salen     med     Knud    og    tredive 

Hirdmænd.) 

Klakharald. 
Hilsæl  Kong  Gorm,  min  Maag! 

Gorm. 

Saa  kom  du  dog 

En  Gang,  Klakharald!  skjønt  det  sent  maa  nævnes. 
Kom  hid,  min  Knud!  at  jeg  kan  maale  dig 
Med  gamle  Øje !  Du  est  vorden  stor 
Og'  stærk,  du  ligner  dine  Fædrefrænder. 
Du,  Gardur!  gak  med  Knud,  fortæl 
Ham  noget  om  de  mange  Lande, 
Hvor  du  har  færdedes!  og,  Harald,  sig 
Til  dine  Mænd,  de  gange  ud  af  Salen ! 

(Harald  bød,  og  ud  ginge  Mændene.) 

Gorm. 
Du,  Gardur!  kom  igjen!  din  Kløgt  er  stor, 
Og  vel  du  høre  maa,  hvad  vi  samtale. 

(Da  vendte  Kongen  sig  hel  bister  mod  Klakharald.) 

Jeg  trende  Gange  dig  til  Julegilde 
Indbød,  og  du  vanhædrede  mit  Bud: 


S  2  Kæmpelivets   Undergang  i  Nord. 

Du  loved,  mig  til  Spot,  du  vilde  komme, 

Men  kom  dog  ej.     Jeg  derfor  var  til  Sinds 

Dit  Land  at  hærge  og  dig  selv  at  dræbe; 

Men  Tyra  saare  gik  i  Bøn  for  dig, 

Og  mente,  at  du  varst  forhindret 

Ved  sære  Hændelser.     Nu  est  du  her; 

Tre  Hundred  Mand  *)  staa  væbnede  for  Salen, 

Og  hvis  du  ej  aarsager  dig,  da  skal 

Du  aldrig  komme  heden  med  dit  Liv. 

K LAKHARALD. 

Mit  Liv,  Kong  Gorm,  er  ikkun  lidt  at  agte. 
Du  selv  est  gammel;  jeg  er  ældre  dog, 
Og  vilde  glædes  ved  at  dø,  forinden 
De  Ting  fremkomme,  som  tilstunde  nu. 
Derfor  jeg  kaarer  ogsaa  helst  at  tie, 
Enddog  hel  vel  jeg  mægtede  at  tale. 
Du  ej  skal  raabe  dine  Hirdmænd  hid, 
Du  har  jo  selv  et  Sværd,  og  jeg  tør  mene 
Mig  værdig  til  at  falde  for  din  Haand. 

Gorm. 
Uhørt  jeg  dræber  ingen,  som  fremtræder 
Her  for  min  Stol.     Aarsag  dig,  om  du  kan! 

Klakharald. 
Du  vil  da  vide,  hvi  jeg  ej  er  kommen? 

Gorm. 
Ja,  derfor  stævned  jeg  dig  hid. 

Klakharald. 
Men  naar  du  hører,  hvad  dig  lidet  huger? 

Gorm. 
Saa  er  det  ikke  første  Gang. 

")  [I.  Udg.:  Mænd.] 

KL  AK  HARALD. 

Saa  hør! 
Ved  Juletid  jeg  kom  til  Limafjorden, 
Der  stod  et  Træ  hel  grønt  ved  Fjordens  Bred, 
Og*  det  var  underligt,  om  Vinterstide 
At  se  det  ene  Træ  saa  sommerligt. 
I  Træet  hængte  Æbler,  smaa,  men  fagre, 
Ved  Roden  andre,  mægtig  store,  laa, 
Men,  ormestukne  og  med  vissen  Stilk, 
De  alt  begyndte  at  forfules. 
Jeg  gruede  ved  Synet,  —  og  hvorfor, 
Behøver  jeg  vist  ikke  dig  at  sige. 

Gorm. 
Ej  sandt?  det  skal  betyde  Sædomskiftning?   — 
Det  var  et  grumme  kunstigt  Syn, 
Saa  kunstigt,  at  man  hartad  skulde  mene, 
Det  Træ  kun  i  dit  eget  Hoved  stod; 
Men  det  er  allerede  slemt,  det  store 
Er  raadnet  dér.     Nu,  den  Gang  blev  du  ræd 
For  Skyggen  af  dig  selv.  —   Hvad  mere? 

Klakharald. 
Den  anden  Jul  paa  Skibet  alt  jeg  stod, 
Ufødte  Hvalpe  højt  i  Tispen  gøde, 
Men  selv  hun  tav.     Det  vel  betyder,  at 
Det,  som  end  ej  er  født,  men  dog  undfanget. 
Skal  vorde  lydt,  det  gamle  tie  kvær. 

Gorm. 
Var  alt  det  gamle  saa  som  du,  Klakharald ! 
Da  var  det  vist  nok  ogsaa  bedst,  det  tav; 
Men  saa  er  ikke  alt;  thi  man  kan  vorde 
Hel  gammel  og  dog  ikke  kærlingveg 
Som  du.  —  Hvad  er  dit  tredje  Æventyr? 

Klakharald. 
Ej  Æventyr,  men  Sandsagn.     Tvende  Bølger 
Hel  store  lofted  sig  i  Limafjord, 

Og  sjunke  i  hinandens  Favn,  da  tyktes 
For  Øjne  Vandet  være  idel  Blod. 
Da  tænkte  jeg  paa  dine  tvende  Sønner, 
Ulige  som  de  beg'ge  er  i  Sind. 
Den  Gang  jeg  dog  vel  maatte  blive  bange, 
Da  ej  jeg  er  saa  stærk  som  du,  Kong  Gorm! 

Gorm. 

Det  er  min  Knud,  om  hvem  du  spaar  saa  ilde! 
Først  haaner  du,  nu  vil  du  pine  mig. 
Har  du  end  mer  at  sige? 

Klakharald. 
Nej! 

(Kongen    slog   paa  Skjoldet,    og    en   Flok    Hirdmænd    styrtede    ind 
med  dragne  Sværd.     Da   rejste   sig  Gardur    og  traadte  for  Kongen.) 

Gardur. 
Som  det  sig  burde,  tav  jeg,  Herre  Konge! 
Imens  du  talte;  men  da  nu  du  vil 
Din  Maag,  den  gamle  Harald,  dræbe, 
Fordi  du  ej  kan  se,  hvad  han  har  set, 
Da  maa  jeg  tale,  bede  dig  at  mindes 
Din  egen  Drøm,  og  store  Trolddomskløgt, 
Som  Kristne  eje.     Mindes  du  ej  længer, 
Hvad  Ejulf  mælte?  Hvorfor  er  det  Løgn, 
Hvad  Jarlen  siger?  mon  fordi  det  tykkes 
Dig  underligt?  Og  mener  du  da,  han, 
Hvis  store  Kløgt  er  vide  kjendt  i  Norden, 
Ej  vel  saa  let  et  mere  rimeligt, 
Sandsynligt  Paaskud  havde  kunnet  finde, 
I  Fald  han  vilde  løjet?  Mener  du, 
Han  vilde  sagt  dig,  hvad  hel  vel  han  vidste, 
Du  ej  gad  hørt,  i  Fald  det  ej  var  sandt? 
wSaa  underlig  en  Konge  sjælden  dømte. 

Gorm. 

(Der  han  havde  betænkt  sig  en  Stund.) 

Ja,  du  har  Ret;  og  det  var  Odin  selv, 

Som  fik  mig  til  at  kalde  dig  tilbage. 
I  trende  Aar  jeg  harmed  mig,  fordi 
Jeg  mente  mig  vanhædret;  derfor  tyktes 
Mig  alting  usandt,  og  da  om  min  Knud 
Han  spaade  ilde,  spaade  ham  *)  hans  Død, 
Hans  Død,  som,  naar  jeg  vorder  lagt  i  Højen, 
Alene  er  igjen  af  Skjoldungætten, 
(Thi  Harald  hører  ej  til  den  i  Sind,)  — 
Da  blev  jeg  ret  som  galen,  end  jeg  ryster 
Af  Harme ;  men  det  er  ej  Haralds  Skyld, 
Det  ser  jeg  grandt,  og  derfor  skal  han  leve. 

Dog,  dette  mæler  jeg  for  eder,  Kæmper! 
Og  det  skal  mæles  højt  paa  alle  Ting, 
Fra  Skanør2)  og  til  Jotland:  hvo,  som  bærer 
Mig  Tidende  om  Knud,  at  han  er  død, 
Ja,  som  ham  nævner  død  for  mine  Øren, 
Han  skal  ej  leve,  indtil  Solen  sættes, 
Om  det  er  Dag,  og  er  det  Nat, 
Ej  til  den  rejser  sig,  det  sværger 
Jeg  højt  ved  Odin,  Tor  og  Frej 
Og  Nornerne,  som  alles  Skæbne  raade. 

Hirdmændenes  Høvding. 
Svinger  i  Luften 
Lysende  Staal! 
Støder  det  haarde 
Sværd  imod  Skjold! 
Hørte  I,  Kongen 
Svor  ved  de  hellige 
Aser  og  Norner? 
Aldrig  kan  brydes 
Eden,  han  svor. 


J)   [i.    Udg.  :    spaaede.]     2)    [1.    Udg.:    „Skanei"    o:    on.  Skåney 
Skaane.] 

ANDEN   SAMTALE. 


LEJRE. 

(Gorm  sad  i  Højsædet  med  Tyra.  Ned  fra  ham  sad  Klakharald 
og  Knud  og  mange  andre  Mænd  trindt  om  Drikkebordet.  Lystelig 
ginge  Hornene  omkring,  og  glad  var  Kongen;  men  Klakharald  sad 
tiende  paa  Bænken,  og  det  tyktes  alle  Mænd  skjønne  af  hans 
Aasyn,    at  en  Flok    af  hine  mørkeste  Tanker  væltede  sig  i  ham  og 

knugede  hans  Sind.) 

Gorm. 
Nu  drik,  min  Maag!  det  er  ret  Gammen 
At  drikke  saa  sit  eget  Arveøl. 

Klakharald. 

Nej,  det  var  bedre,  jeg  var  ej  til  Stede, 
Og  I  med  Føje  drak  mit  Arveøl. 

Tyra. 

Da  nu  du  er  saa  glad  i  Sind,  min  Konge! 
Vil  du  da  unde  mig  en  Bøn? 

Gorm. 

Kun  sjælden  nægted  jeg  dig  nogen; 
Kun  naar  du  bad  for  dem,  som  vil 
Nedbryde  Asers  Magt. 

Tyra. 

Vist  før  du  maatte 
Mig  mangen  anden  nægtet.     Nu  jeg  dog 
Kun  beder  for  en  Mand,  som  hid  er  dragen 
Ad  lange  Veje,  for  med  dig  at  tale, 
At  han  maa  stedes  for  dig  ind 
Og  drage  hen  i  Fred,  om  end  dig  tykkes 
Hel  ilde,  hvad  han  siger. 

Gorm. 

Som  jeg  er 
Til  Sinds  i  denne  Stund,  han  skulde  mæle 
Ret  meget  ondt,  før  jeg  blev  vred; 
Men  da  jeg  dog  nu  ej  kan  vide, 
Hvad  der  kan  komme  ham  i  Sind, 
Er  det  vel  bedst,  for  meget  ej  at  love. 

Tyra. 
Kan  Danmarks  Drot,  som  g  jer  alt,  hvad  ham  lyster, 
Ej  én  Gang  taale,  at  en  Mand 
Og  siger,  hvad  ham  lyster?  Frygter  du,1) 
At  Ord  din 2)  Arm  skal  binde,  hvis  du  *)  ej 
Med  Sværdet  flux  faar  kløvet  ham,  som  mælte? 

Gorm. 
Jeg  frygte  for,  af  Ord  at  bindes?  Nej! 
Led  ham  kun  ind !  og  hvad  han  saa  end  mæler, 
Han  dog  skal  gange  frit  igjen. 

(Ud  gik  Tyra,  at  lede   den   fremmede  i  Sal.) 

Gorm. 
Jeg  gad  dog  vist,  hvad  han  vel  har  at  sige. 

Klakharald. 
Tids  nok  du  vist  det  faar  at  høre. 

Gorm. 
Alt,  hvad  han  siger,  tager  jeg  for  Skjæmt. 

Klakharald. 
Dertil  maaske  det  bliver  for  alvorligt. 

Gorm. 
Véd  du  kanske,  hvad  han  vil  mæle? 

Klakharald. 
Ej  hvad  han  vil,  men  hvad  han  kan. 

(Ind  kom  Dronningen  med  Ærkebisp  Unni.) 


>)  [I.  Udg.:  han.]     2)  [i.  Udg.:  hans.j 

Gorm. 
Hvem  er  du?  Hvad  har  du  at  føre? 

Unni. 
Jeg  er  en  kristen  Biskop,  fører  Aandens  Sværd, 
Som  ind  til  Marv  og  Ben  kan  trænge. 

Gorm. 

Hvad  vil  du  her? 

Unni. 

Du  spørger,  hvad  jeg  vil.  — 

Hvad  Hyrden  vil,  naar  djærv  han  søger 

De  Ulve,  som  har  slidt  hans  Hjord. 

Her  sidde  I  ved  Skjænkebord  i  Gammen, 

Og  drikke  i  jer  Mjød  uskyldigt  Blod. 

Hvad  havde  de  vel  gjort  dig,  grumme  Konge! 

De  Fredens  Sendebud,  hvis  Blod 

Du  nys  udgød,  som  Himlens  Herre 

Ved  mig  nu  kræver  af  din  Haand? 

Gorm. 

Hvi  vil  du  staa  og  spilde  dine  Ord? 

Du  Lungerne  bør  i  det  mindste  skaane; 

Thi  mener  du,  din  Brumlen  rører  mig, 

Du  tager  svarlig  fejl.     Den  Ormeflok, 

Som  i  mit  Land  udspyde  frækt l)  sin  Edder, 

Med  Ret  jeg  ofrede  til  mine  Guder. 

Unni. 
Til  Satan  ofred  du  Guds  Børn. 

Gorm. 
Hvem  er  vel  Satan?  mine  Guder 
Ej  nævnes  saa;  og  hvilken  ussel  Gud 
Var  Fader  til  den  Ormeyngel? 

Unni. 
Hvem  Satan  er?     Han  er  den  gamle  Orm, 
Som  søger  at  fordærve  Jorderige. 

*)  [i.   Udg. :  udspyede.] 

Han  tit  sit  Navn  omskifter:  her  hos  jer 
Han  nævnes  Tor  og  Frej  og  Odin; 
Og  alle,  som  ham  tjene,  skal 
Ved  Døden  komme  i  hans  Bolig 
Og  pines  der  i  Svovelluen  evig. 

Gorm. 
Du  raser,  Klerk!  du  taler  jo, 
Som  Aserne  var1)  Midgaardsormen, 
Og  Valhal  Surturs  onde  Ild. 
Hold  op!  jeg  vil  ej  mere  saadant  høre. 
Jeg  lovet  har  at  skaane  dig;   men  hvis 
Du  bliver  ved  at  haane  mine  Guder, 
Da  maa  jeg  Løftet  bryde. 

Unni. 

Satan  var 
Den  første  Løgner ;  hvo  ham  tjener, 
Kun  holder  Ord,  naar  han  har  lovet  ondt. 
Men  dræb  mig  kun!  min  Hals  jeg  rækker 
Frimodig'  for  dit  Mordersværd : 
Jeg  gaar  til  Kristus,  Verdens  store  Frelser, 
Som  over  Sol  og  Maane  har  sit  Hjem; 
Og  naar  mit  Blod  i  denne  Borg  udøses, 
Da  fris  den  ud2)  fra  Satans  Overvold; 
Thi  uaftvættet  skal  det  blusse  frem, 
Som  Vidnesbyrd  om  Satans  sidste  Sejer. 
Din  Æt  skal  se  det,  og  ved  Synet  grue, 
Og  angerfuld  omvende  sig  til  Krist. 
Men,  gamle  Hedning,  som  du  est!  jeg  ynkes 
Ret  over  dig,  og  vil  dig  ej  opirre 
Til  ved  mit  Mord  at  lægge  Synd  til  Synd. 
Jeg  heller  vil  dig  bede  og  besværge, 
At  du  ved  Troen  tager,  bygger  op  af  ny 
De  Kirker,  du  har  ødt,  og  kristner  Folket, 


l)  [i.  Udg. :   Aser  vare.]     2)  [i,  Udg. :   Da  fries  den.]; 

Til  Sone  for  de  kristne,  du  har  myrdet x) ! 
O,  hør  mig,  Konge!  det  er  sidste  Gang, 
Dig  Herren  kalder  gjennem  mig,  sin  Tjener. 

Gorm. 
Gak  bort,  du  lede!  med  din  Jættekløgt! 
Jeg  med  dit  Blod  ej  vil  min  Sal  besmitte. 
Jeg  véd,  du  stoler  paa  den  onde  Trold: 
Paa  hviden  Krist;  men  alt  hans  Kogleri 
Skal  ej  forskrække,  ej  forføre  mig. 

Unni. 
Vil  du  da  ikke  angre  dine  Synder, 
Men  blive  ved  at  stride  imod  Gud, 
Saa  ryster  jeg  af  mine  Fødder  Støvet, 
Som  Krist  de  hellige  Disiple  bød, 
Og  mæler:  til  dig  kom  Guds  Rige, 
Men  du  forskød  det.     Derfor  ve! 
Ja,  ve  dig  selv!  og  ve  din  hele  Afkom! 
Den  skal  undgjælde,   hvad  du  har  forbrudt, 
Indtil  den  kristner  Danmark  og  forsoner 
Gud  Faders  Vrede.  —  Men,  Klakharald! 
Du,  som  den  hellige  Ansgar  har  set, 
Som  hørte  Herrens  Ord  af  fromme  Rimbert, 
vSom  i  dit  Hjærte  tror  paa  Krist! 
Kan  du  dog  ej,  selv  nu  paa  Gravsens  Bredde, 
Dig  rive  løs  fra  Verden?  vil  du  da 
Forsagt  din  Tro  indtil  din  Død  fordølge? 
Saa  vid!  den  Herre,  Herre,  han  har  sagt: 
Hvo  som  for  Mennesker  mig  nægter, 
Ham  vil  jeg  ogsaa  nægte  for  min  Fader! 

Gorm. 
Hvis  du  om  trende  Solemærker  findes 
End  i  mit  Rige,  skal  hin  værste  Død 
Dig  lønne  for  din  Spaadom.     Skynd  dig! 

*)  [i.  Udg. :  som  du  myrded.] 

Unni. 
Ja,  jeg  vil  skynde  mig  her  fra; 
Thi  det  er  tungt  at  drage  Aande, 
Hvor  Herrens  Vrede,  lig  en  Tordensky, 
Til  alles  Rædsel  ruger  over  Landet.  — 
Jeg  havde  tvende  Skaaler  i  min  Haand, 
Da  hid  jeg  gik:  Velsignelsens  jeg  tager 
Med  mig  igjen;  Forbandelsens  udøser 
Jeg  over  dig  og  al  din  Æt. 
End  trodser  du,  Kong  Gorm!  men  snarlig 
Dig  rammer  Vreden,  og  du  skal  forsage. 

(Der  Unni   var    udgangen,    sade    alle   tavse  en  Stund;    thi    de    vare 
betagne,    somme    af  Skræk,    men    somme    af  Harme,    de    ej    turde 

udese.) 

Gorm. 
Forsage,  sagde  han,  forsage  skulde  jeg! 

Knud. 
Ej  Aserne  forsaged,  da  i  Sal 
Sin  onde,  visse  Spaadom  Gulvejg  mælte; 
Og  hvo  som  tror  paa  dem,  forsager  ej. 

Gorm. 
Du  est  min  egen  Søn,  det  kan  jeg  høre. 
Nej,  jeg  vil  ej  forsage.   —  Men,   Klakharald! 
Hvad  var  vel  det,  han  mælede  til  dig? 

Klakharald. 
Han  mæled  Ord,  som  vel  maa  eftertænkes; 
Og,  for  at  kunne  tænke  ret  i  Mag, 
Saa  giver  jeg  din  Knud  mit  Jarlerige. 
Jeg  brat  maa  fare  hen  i  fremmed  Land, 
At  før  min  Død  et  andet  jeg  kan  vinde. 

Gorm. 
Det  bliver  vist  et  dygtigt  Rige.   det, 
Du  vinder  nu  i  Alderdommen. 

Klakharald. 
I  Alderdom!  Ja,  medens  man  er  ung, 
Man  glemmer  meget,  som  man  burde  gjøre; 
Og  naar  man  vorder  gammel,  let 
Man  tykkes,  at  det  er  for  silde. 
Men  det  er  ikke  godt.  —  Hel  tung 
Min  Byrde  tyktes  mig  i  Alderdommen; 
Men  Bispens  haarde  Ord  med  Stenens  Vægt 
Nedtynge  mig  og  knuge  gamle  Hjærte, 
Saa  jeg  kan  ikke  aande  mere  her; 
Jeg  maa  afsted,  til  Kristus,  som  mig  kaldte. 
Far  vel,  min  Konge!  Hvis  du  mægter,  Tyra! 
Da  bøj  det  stive  Hjærte !     Dig,  min  Knud ! 
Min  kjære  Fostersøn,  med  Sorg  jeg  skuer; 
Thi  onde  Varsler  saa'  jeg  for  dit  Liv, 
Og  jeg  til  Offer  selv  dig  har  opfostret. 

Gorm. 
Nej  bi!  I  mørke  Taarn  du  ned 
Skal  kastes  dybt,  saa  ingen  mere  hører 
Din  onde  Spaadom,  saa  du  ej 
Skal  lokke  fler  med  dig  til  hviden  Krist. 

Klakharald. 
O,  dæmp  din  Vrede,  Konge !  lad  mig  fare ! 
I  Morges  bad  jeg  ikke  for  mit  Liv: 
Da  længtes  jeg  saa  saare  efter  Højen; 
Men  nu  jeg  véd,  at  dér  er  ingen  Ro, 
Nu  skjælver  jeg  for  Dødens  Komme. 
Din  Knud  har  jeg  opfostret  til  en  Hedning, 
Enddog  jeg  gjorde  det  med  lønlig  Gru, 
Og  sanked  hede  Gløder  paa  mit  Hoved; 
Men  ej  jeg  vilde  svige  dig,  og  ej 
Jeg  turde  drive  Aserne  fra  Norden. 
Nu  har  du  ham,  og  han  mit  Rige  har; 
Lad  nu  mig  arme  gamle  Mand  henfare, 

At  gjøre  Bod  for  alle  mine  Synder 

I  kristent  Land,  forlig-e  mig  med  Gud, 

Før  jeg  skal  dø!     Men,  vil  du  ikke, 

Saa  lad  dog  først  den  hellige  Guds  Mand 

Mig  skrifte  og  med  Himmelbrød  mig  mætte  *), 

Udslette  al2)  min  store  Syndeskyld! 

Da  maa  du  kaste  mig  i  Ormegaard, 

Og  jeg  skal  sjunge  der  med  Gammen, 

Til  Sangen  endes  med  det  sidste  Suk. 

Tyra. 

Ej  er  jeg  fager  mer,  som  da  du  bejled, 
Og  tyktes,  der  var  ingen  Mø  som  jeg. 
Du  mindes  vel  de  Tider  ikke  længer? 
Men  mindes  maa  du  dog,  at  det  var  mig, 
Som  fride  ud  3)  dit  Land  fra  Hungersnøden, 
Som  stilled  Folkets  Vrede  tit  paa  Ting, 
Som  skuffed  Saxlands  Kejser,  og  som  rejste 
I  Danevirke  Skranken  for  hans  Magt.  — 
Skal  nu  til  Løn  min  gamle  Fader  kastes 
I  Fangetaarn  og  dø  en  pinlig  Død? 
Er  det,  fordi  han  tror  paa  Krist,  da  kaster 
Og  mig  der  ned !   thi  jeg  har  samme  Tro. 

Knud. 
Naar  gamle  tale,  skal  de  unge  tie. 
Saa  lærte  mig  Klakharald.     Men  de  Ord, 
Som  trængte  sig  fra  Sindet  frem,  ej  længer 
Paa  Læben  jeg  kan  binde;  thi  som  Ild 
De  brænde.  —  Ej  mig  Bispens  Tale  undred : 
Hans  Djærvhed  glæded,  men  betog  mig  ej ; 
Men  ved  min  gamle  Fosterfaders  Ord 
Jeg  blev  hel  sær  og  sørgelig  til  Mode. 
Det  rørte  mig  i  Sind,  at  han,  som  lærte 

*)    [i.    Udg. :     Ved    Daaoen     vie     mig    til    Tro    paa    Kristum.] 
2)  [i.  Udg.:  Og  tvætte  af.J     3)  [i.  Udg.:  Som  friede.] 

Mig  store  Sagn  om  Odin,  Tor  og  Balder, 
Forlod  den  gamle,  stolte  Kæmpesæd; 
Det  rører  mig,  at  Dvalins  Døtre  mægted 
At  drive  ham  fra  Valhals  Dør,  da  alt 
Den  aabned  l)  sig  for  ham  til  Kæmpegammen; 
Men  —  pine  ham,  fordi  han  saa  er  pint, 
Det  var  en  Skjændsel,  som  maa  ikke  nævnes. 
Hel  mange  tro  jo  ikkun  paa  sig  selv; 
Dem  straffer  du  dog  ej,  min  Fader! 
Enddog  langt  mer  de  haane  Asers  Magt. 

(Tavs  sad  den  gamle.) 

Hirdmændene. 
Hører  du,  Konge! 
Tyra  den  elskede, 
Dannemarks  Trøst? 
Hører  du  Sønnen, 
Knud  den  elskværdige, 
Dannemarks  Haab? 

(End  tav  Kongen,  i 

Knud. 
Du  tier,  Konge !  du  vil  ikke  høre. 
Saa  hør  da  Regnar  Lodbrogs  Ætmand  her! 
Jeg  sværger  ved  de  rige  Valhals  Guder, 
At  selv  jeg  før  mod  dig  skal  løfte  Sværd, 
Og  før  skal  Odins  sultne  Fugl  mig  slide, 
Før  jeg  skal  se  Klakharald  lagt  i  Baand. 

Hirdmændene. 
Hører  du,  Konge! 
Skjoldungen  sværger? 
Ti  nu  ej  længer! 

Gorm. 
For  gammel  er  nu  Lejrekongen  vorden, 
Da  han  maa  tie  i  sin  egen  Hal, 

*)  [i.  Udg. :  aabner.] 

Og  tale,  kun  for  Budet  at  gjenkalde, 
Som  han  har  givet;  men  jeg  mærker  det: 
Min  Stol  nu  hælder,  som  de  gamle  Guders. 
INIin  egen  Søn,  min  Knud,  som  tror 
Paa  sine  Fædres  Guder,  ved  dem  sværger 
At  bære  Vaaben  paa  sin  Fader! 
Klakharald!  gaa!  Jeg  ej  min  egen  Æt 
Vil  øde,  ikke  Troldens  Spaadom  sande. 

Harald  Blaatand. 

Du  sagde,  Fader!  du  var  bleven  svag; 
Og  til  en  rørig  Medhjælp  kan  du  trænge. 
Saa  del  da  Danmarks  Rige  nu  med  mig, 
At  jeg  kan  vorde  mægtig  som  min  Broder! 

Gorm. 

Hvad?  vover  ogsaa  du  at  haane  mig? 
Du  usle  Kvindedreng  foruden  Kræfter! 
Nej,  dig  jeg  før  skal  dele',  end  med  dig 
Jeg  deler  Danmarks  Rige.     Trende  Skibe 
Dem  skal  du  faa,  gak  saa  med  Hast  her  fra, 
Og  stedes  aldrig  mere  for  mit  Øje! 

Hirdmændene. 
Vel  har  du  svaret. 
Venfattig  Harald, 
Kivsyge  Blaatand, 
Aldrig  skal  styre 
Skjoldungers  l)  Odel. 


1      1.  Udg.:  Danaasts.] 

TREDJE  SAMTALE. 


(Ved    Midnatstide    sad    hin    ypperste    Hofgode    Askjeld    i    sin    Bo. 

Svagt  brændte    Ilden   paa    Gulv,    og   ved  Skinnet    læste  den    gamle 

forne  Runer   og    ristede   ny;    vist    skulde    de   nyttes    ved  det    nære 

Juleblot.     Sagtelig  indtren  hin  anden  Hofgode  Tormod.) 

Tormod. 

Askjeld!  Askjeld! 
Ven  af  Aser! 
Est  du  vaagen? 
Drotten  ængstes, 
Drotten  byder: 
Der  skal  blotes, 
Store  Guder 
Skal  adspørger 

Askjeld. 
Jætter  og  Trolde 
Spøge  ved  Midnat, 
Og  kun  til  Mørket 
Blotes  i  Mørke; 
Ej  vil  jeg  blote. 
Hvad  monne  ængste 
Drotten  i  Hallen, 
Mens  han  ej  sover? 

Tormod. 
Ej  maa  han  sove,  thi  han  ængstes  svarlig 
Af  onde  Drømme  om  sin  elskte  Knud. 

Askjeld. 
Runer  jeg  rister, 
Runer  jeg  binder,  l) 
Løser  de  bundne 
Stave  med  Kløgt. 

»)  [i.  Udg.:  læser.] 

Gak  nu  i  Hallen! 

Sig  du  til  Drotten: 

Daneast  ligger 

Blodig  og  livløs 

Hisset  ved  Limfjord! 

Vel  maa  han  ængstes, 

Vel  maa  han  friste1) 

Søvnløse  Nætter. 
Tormod. 
Og  bærer  jeg  til  ham  det  onde  Budskab, 
Da  svarer  han  mig  kun  med  Sværdeod. 

Askjeld. 
Ej  skal 2)  han  dræbe 
Asernes  Tjener. 
Sig  ham,  hans  elskte 
Er  hos  sin  Broder! 
Spørger  han  længer, 
Svar,  at  den  anden 
Morgen  skal  bære 
Tidender  visse 
Frem  for  hans  Stol ! 


KONGEHALLEN. 

(Trindt  i  Hallen  stode  Kongens  Hirdmænd;  tavse  og  med  lønlig 
Gru  stirrede  de  paa  de  sorte  Tjældinger  og  det  graa  Væv.  Frem- 
merst  stod  Askjeld  med  det  mørke,  grublende  Aasyn,  og  bag  ham 
de  andre  Hofgoder.  Da  indkom  Tyra  med  den  meget  alderstegne 
Konge  ved  Haand,  og  han  satte  sig  i   Højsædet  efter  Vane.) 

Askjeld. 

Solen  er  oppe, 
Drot!  vil  du  følge 
Med  os  i  Lunden? 

»)  [i.   Udg.:  eje.]     2)  [i.  Udg. :  maa.] 

Hellig  [vi]  holde1) 
Midvinters  Blot. 

Gorm. 

End  er  min  Knud  da  ikke  kommen  hid! 
Om  Nat  jeg  ser  ham,  men  kun  bleg  og  blodig. 
Du  sagde,  Askjeld!  denne  Morgenstund2) 
Mig  skulde  visse  Tidender  frembære. 3) 
Hvem  siger  nu  mig  Tidende  om  Knud? 

Askjeld. 

Levende  tie, 
Ræddes  for  Døden. 
Ikkun  det  døde 
Vover  at  mæle. 

Gorm. 
Hvordan?  mig  tykkes,  at  det  sortner  for  mit  Øje, 
Hvad  heller  tjældedes  min  Hal  med  sort? 

Tyra. 
Den  tjældedes  med  sort,  min  Konge! 

Gorm. 
Nu  véd  jeg  det.     Det  er  dit  snilde  Værk. 
Del  er  den  Tidende,  som  Guderne  mig  lo  ved! 
Ja,  den  er  vis,  som  Hanegal  hos  Hel, 
Nu  er  han  død,  min  eneste,  min  Knud! 

Tyra. 
Du  selv  har  sagt  det,  ikke  jeg,  min  Konge! 

Hirdmændene. 
Mindes  du  Eden, 
Konge!  den  strænge, 
Som  du  har  svoret, 
Som  vi  stadfæsted? 

J)   [i.    Udg. :    Hellig    maa   holdes.]      2)    [i.    Udg.:    at    ved  dette 
Morgengry.]      3)  [1.  Udg.:   frembæres.] 


/.    Gorm  hin  gamle.    iSog.  49 

Aldrig  kan  brydes 
Eden,  du  svor. 

Gorm. 
O!  mener  I,  jeg  trænger  til  at  mindes 
Om  Eden,  som  jeg  svor?  Var  den  og  ej, 
Hvor  kunde  jeg  dog  end  en  Time  leve! 
Min  Kraft  er  borte,  og  den  eneste, 
I  hvem  jeg  saa'  min  svundne  Kraft  gjenfødes, 
Han  er  nu  død.  —  O,  Danmark!  græd  med  mig! 
Udlevet  er  din  gamle  Kæmpestamme, 
Dit  Slægtskabs  Baand  med  Guderne  x)  opløst.   — 
Du,  Askjeld!  sig!  hvem  var  min  Knud  til  Bane? 

ASKJELD. 

Jætter  og  Trolde 
Spøge  om  Midnat, 
Æggede  Broder 
Op  imod  Broder 
Hisset  ved  Limfjord. 
Kan  du  forstaa  mig? 

Gorm. 
Saa  var  det  dog,  Klakharald!  sandt,  du  mælte! 
Saa  maatte  dog  de  store  Bølger  mødes 
I  Limafjord  og  farve  den  med  Blod! 
Saa  falde  da  vel  og  de  store  Æbler 
Af  Stammen  ned  og  raadne  ved  dens  Rod! 

Men  hør  mig,  Odin!  hører,  alle  Aser! 

I  høje,  strænge  Norner!  hører  mig! 

Og  høre  mig  hver  Gud,  som  noget  raader! 

Lad  min  Forbandelse  paa  Harald  og  hans  Æt 

I  tredie  og  fjerde  Led  nedarves! 

Lad  ham  af  egen  Søn  uddrives,  myrdes ! 

Saa  hævnes  Knud  paa  Fader  og  paa  Søn. 

x)  [i.  Udg.:   Guder  er.] 

II.  4 

Og,  Odin,  du!  i  Fald  du  noget  mægter, 
Da  knus  min  Æt,  naar  den  forlader  dig! 

Nu  rækker  mig  mit  gode,  gamle  Sværd! 
Som  jeg  har  arvet  efter  mine  Fædre: 
Som  Odin  til  sin  Ætmand  Sigmund  gav, 
Som  Sigurd  Fofnersbane  stolt  har  baaret! 
Det  dræbte  ham,  det  skal  og  dræbe  mig, 
Og  da  skal,  Askjeld!  du  det  sønderbryde1) 
Og  grave  ned  dets  Stumper  i  min  Høj, 
Til  Tegn,  at  Odins  Æt  er  lagt  i  Mulde.2) 
Ej  vil  det  saare.     Er  dets  Od  saa  sløv? 
Hvad  heller  er  min  Haand  saa  styrkeløs? 
Ak!  Haanden  falder,  Hjærtet  brister, 
Og  jeg  maa  uden  Kæmpemærket  dø. 

Askjeld. 
Odin!  Odin! 
Stort  du  bloter 
Til  dig  selv: 
Søn  og  Fader, 
Knud  og  Gorm. 
Højt  det  gjalder, 
Danmark  skjælver, 
Ser  med  Gruen 
Juleblot. 


l)  [i.  Udg. :  sønderhugge.]     2)  [r.  Udg. :  Højen.] 


Harald  Blaatand  ogPalnatoke. 


DE    TALENDE. 


Harald  Blaatand,  Danekonge. 

Svend  Tveskjæg,  hans  Søn. 

Popo,  hans  Klerk. 

Palnatoke,  Jomsborgs  Høvding. 

Fjølner,  hans  Farbroder,  Haralds  Hirdmand. 

Vagn  Aagesøn,  hans  Sønnesøn. 

*      '  >  Vesets  Sønner  fra  Borgundarholm. 

Sigurd  Kapp  e,  J 

^  '  >  Strutharalds  Sønner  fra  Skaane. 

Torkil  Havi,        J 

Odin  kar,  Palnatokes  Frænde.1) 

Gunnar  fra  Hlidarende,  en  Islænder. 

Haralds  Sendebud. 

Svends  Sendebud. 

En  ukjendt  Olding. 

Hofgoder. 


!)  [Tillægget:  Palnatokes  Frænde,  fattes  i  i.  Udg.] 


FØRSTE   SAMTALE. 


JOMSBORG. 

vSankede  vare  de  ypperste  Jomsvikinge ,    og  mellem    dem  Vesets  og 
Strutharalds  Sønner,    for  at  lyde   paa  Palnatokes  Tale,    der  han  gav 

Jomsborg  Love.) 

Palnatoke. 

livad  var  vel   Jomsborg!  Kun  et  Vikingsbøl, 
Et  Smuthul  for  en  vild  og  fremmed  Skare* 
Som  røved  fra  den  stille  Bondemand, 
Fra  Ven  og  Fjende,  sloges  fræk  om  Rovet, 
Og  krænked  Kvinder,  dræbte  vaabenløse. 

Vor  Arm  har  knuset  denne  Røverflok; 

Men  skulle  vi  forny  dens  onde  Idræt? 

Kun  slet  det  sømmed  sig  for  os,  som  alle 

Fra  Odin  stamme  ned.     En  anden  Trang 

Os  sanked  her;  det  højt  skal  nævnes 

I  Nord,  hvi  Danmarks  Kæmpeskare  drog 

Til  Vindland  hen.  —  I  véd,  paa  Bretlands  Kyst 

Jeg  har  et  Rige,  som  jeg  kunde  raade; 

Hvi  kom  jeg  hid?  hvi  stillede  jeg  mig 

I  eders  Spidse,  nu,  da  Haaret  graaner, 

Da  jeg  med  Hæder  kunde  i  min  Hal 

Hensidde  rolig,  trodse  Haralds  Vrede? 

Oplader  eders  Øjne,  Kæmper!  ser, 
Hvor  Nordens  Aand  i  Norden  selv  forsvinder, 
Hvor  mangen  Drot  nu  kaster  gamle  Sæd, 
For  hviden  Krist  at  tjene!  ser  med  Harme 
En  Klerk  fra  Saxland  knæle,  sukke  dér, 
Hvor  fordum  Kæmpen  sad,  og  Skjalden  kvad! 

Jeg  saa'  det,  og  jeg  svor  ved  Urdas  Brønd 
At  standse  Edderelven,  som  fra  Syden 
Vil  strømme  hid  og  overskylle  Nord; 
Og  disse  Mure  skal  som  Dæmning  stande 
Mod  striden  Elv  og  gjemme  Nordens  Kraft, 
Til  den  sit  gamle  Hjem  kan  atter  vinde. 
Men  sker  det  ej,  og  driver  Jætters  Flok 
Den  gamle,  stolte  Gudehær  fra  Norden, 
Da  skal  dog  Jomsborg  staa  i  hellig  Kraft, 
Som  Undersyn,  som  varigt  Kæmpeminde 
Om  Tiderne,  som  rulled  hen, 
Som  dræbtes  af  en  Trælleskare. 

Bue. 
Ja,  og  af  hver  en  Niddings  Ben, 
Som  Sværdet  naar,  skal  Muren  voxe, 
Og  Blod  skal  farve  den;  da  staar 
Vor  Borg  som  røden  Altersten, 
Til  Skræk  og  Gru  for  hele  Norden. 

Sigvald. 
Du  har  os  sanket,  Toke!  her  til  Stævne, 
For  mellem  os  at  skikke  Lov  og  Ret: 
At  Borgen,  som  saa  stærk  vi  bygged, 
Som  har  i  os  saa  fast  et  Værn, 
Ej  skal  ved  Splid  og  Tvedragt  ødes; 
At  Vildhed  og  at  Grumhed  ej 
Skal  Høvdinge  imod  os  rejse. 


2.    Harald  Blaatand  og  Pahiatokw    1809.  55 

Thi  sig,  hvad  med  din  stille  Kløgt 
Du  har  udfundet ! 

Bue. 

Trænge  vi  til  Love? 
Skal  de  vel  binde  vores  Kæmpehaand! 
At  kaste  Hjælm  og  Skjold  og  modig 
Med  løftet  Sværd  i  baade  Hænder 
At  gange  frem  og  aldrig  fly, 
Er  Mandens  Lov;  —  men  kjønt  at  holde  Fred, 
Det  er  en  Lov  for  gamle  Kvinder. 

Sigvald. 

Du,  Bue !  pukker  altid  paa  dit  Sværd. 

Hvad  har  du  vel,  naar  det  en  Gang  du  mister? 

Din  Hjærne,  den  er  tom  og  farlig  hul, 

Derfor  og  nu  saa  højt  din  Pralen  skralder. 

Du  mener,  at  af  Dødningben 

En  Mur  kan  bygges :  véd  da  ikke, 

At  snart  de  rulle,  naar  kun  Liv 

Hel  sagtelig  det  ene  rører; 

Du  vil  bestryge  den  med  Blod: 

En  herlig  Kalk,  som  stadig  rinder 

Og  river  Muren  med  sig  hen ! 

Palnatoke. 

O,  kives  nu  ej  saa!  kun  lidet  sømmer 
Sig  sligt  for  Mænd.  —  Vist,  Bue!  ej 
Min  Lov  din  Kæmpehaand  skal   binde, 
Kun  raade  med  den,  saa  den  ej 
Sig  alt  for  vildt  omkring  skal  tumle. 
Du,  Sigvald!  kløgtig  fandt,  at  Bue 
Foruden  Sværd  var  vaabenløs; 
Men  hvor  er  Kæmpen  vel,  som  nænner 
At  vriste  Sværdet  af  hans  Haand! 

Nu  Lovene  jeg  eder  vil  fremsætte  x), 
Og  hvad  ham  tykkes,  maa  enhver   i  Dag 
Om  dennem  tale;  men  naar  næste  Morgen 
Fremgryr,  da  skal2)  for  hver,  som  Loven  ej 
Vil  tavs  adlyde,  Porten  flux  oplades; 
Og  har  han  hørt  den  slingre  bag  sin  Hæl 
Mod  Stolpen  ind  med  Gny,  han  aldrig 
Af  Jomsborgs  Mænd  skal  høre  anden  Tale, 
End  den,  som  lyder  højt  i  Sværdets  Døn, 
Naar  det  hans  Skjold  og  Brynje  kløver. 

Alle. 
Ja,  han  skal  høre  Sværdets  Døn, 
Naar  det  hans  Skjold  og  Brynje  kløver. 

Palnatoke. 
I  Livets  Morgenrøde  Livet  spiller 
Letsindig  vaklende,  som  Rør  i  Luft; 
Mod  Livets  Aften  Styrken  atter  svinder, 
Og  varig  Kraft  er  ikkun  Asers  Lod. 
Vor  Borg  behøver  Mænd;  og  derfor  ingen, 
Som  ej  har  baaret  atten  Vintres  Kuld, 
Og  ingen,  som  har  sexti3)  Aar  paa  Bagen, 
Skal  stedes  Adgang  til  vort  Kæmpelag. 

Bue. 
Ja,  ingen  Dreng,   og  ingen  Gubbe, 
Som  blegner  ved  at  skue  Blod, 
Som  nøler  med  at  drage  Sværdet, 
Maa  taales  i  vort  Kæmpelag. 

Palnatoke. 
Den  Mand,  som  bange  veg  i  Strid 
For  én,  der  kaldes  maa  hans  Jævning, 


x)  [  i .  Udg. :  fremtælle.]    2)  [  i .  Udg. :  Fremgryer,  skal.]    s)  [  i .  Udg. 
femti.] 

Om  han  ved  List  end  sneg  sig  ind, 
Skal  flux  uddrives  som  en  Nidding. 

Bue. 
Ja,  hver,  som  bange  veg  i  Strid 
For  én,  for  ti,  for  hundred  Fjender, 
Bør  drives  ud. 

Palnatoke. 
Nej,  ikke  saa! 
Du  est  af  Staal,  og  Staalet  viger 
Ej,  før  det  hel  er  sønderbrudt; 
Gid  Jomsborg  aldrig  dine  Lige 
Maa  fattes!  men  den  ødtes  flux, 
Hvis  alle  vare  dine  Lige. 

I  Vesterhavet1)  tit  jeg  for; 

Og  naar  jeg  veg  for  Stormens  Vælde, 

Jeg  stundum  saa'  en  Snække  stolt 

Forsage  Land  og  Kyst  og*  Havn, 

Og  trodse  kjæk  de  store  Bølger. 

Jeg  stod  og  saa?  med  herlig  Lyst 

Paa  Asators  det  høje  Billed; 

Men  Roret  knak,  og  Snekken  sank, 

Og  knejste  aldrig  mer  paa  Havet, 

Og  aldrig  mer  den  bar  en  Flok 

Af  Kæmper  hen  til  mandig  Idræt. 

Du  véd  det,  Bue!  ej  af  Frygt. 
Jeg  taler  saa:  end  ofte  Skjoldet 
I  Striden  tykkes  mig  for  tungt; 
Alen  dette  Lag  ej,  som  et  Vejrlys2) 
Paa  Himlen,  skal  en  føje  Tid 
Fremglimte  3)  og  igjen  forsvinde. 


*)  [1.  Udg.:    Vestresaltet.]     2)  [1.  Udg.:   Under.]     3)  [1.  Udg. 
fremglinse.] 

Af  haarde  Stene  Muren  blev, 
I  Jærnets  Styrke  Porten  klædtes; 
Thi  vil  jeg  og,  at  flere  Led, 
End  jeg  kan  tælle  op  til  Odin, 
Skal  tælles  ned  fra  mig,  —  og  end 
Skal  i  sin  Vælde  Borgen  stande. 

SlGVALD. 

Ja,  det  vanærer  ingen  Mand, 

At  vige  for  en  mægtig  Fjende; 

Thi  ellers  maatte  stolte  Eg 

Sig  skamme,  naar  dens  Top  sig  bøjer 

For  Vindens  Kraft. 

Bue. 

Saa  tænker  du. 
Din  Fader  tænkte  ligedan:  Strutharald 
Har  set  sin  Strut  af  fem  Marks  Guld 
Paa  Bues  Hjælm,  og  han  har  tiet. 

Palnatoke. 
Alt  Nag  og  Nid  skal  her  forsvundet  være; 
Thi  Brødre  er  det,  som  i  Jomsborg  bo. 
Om  nogen  ogsaa  fandt  sin  næste  Frændes, 
Sin  Broders,  Faders  Bane  her,  — 
Ej  maa  han  blotte  Sværd;  men  ene 
Jeg  dømmer,  hvad  mig  tykkes  Ret. 
Med  Vandet,  som  vor  Borg  omskyller, 
Sig  Blodet  blande!  men  den  selv 
Ej  smittes  maa  af  røde  Vædske. 

Mon  Aser  vel  har  glemt,  at  Fenris  bed 
Med  onde  Tand  af  Tyr  hans  højre? 
Og  véd  de  kanske  ej,  han  skal  en  Gang 
Den  høje  Sej  erfader  sluge? 
De  intet  glemme,  alt  de  véd; 
Men  helligt  Ting  de  ej  vil  smitte 

Med  Ulvens  Blod.  —  Som  Guders  Ting, 
Saa  skal  vor  Borg  os  hellig  være. 

Bue. 

Den  Lov  er  haard.     Var  anden  Høvding 
End  Toke,  snart  jeg  skulde  atter  se 
Borgundarholms  de  høje  Banker, x) 
Hvor  frit  jeg  turde  løfte  Sværd 
Mod  Vesets  og  mod  egne  Fjender. 

SlGVALD. 

Den  Lov  er  vis;  thi  ingen  Høvding 
De  vilde  Kæmpers  Overmod 
Var  mægtig  uden  den2)  at  styre. 
Snart  skulde  Ravnen  hugge  ud 
Den  sidste  faldne  Vikings  Øjne, 
Og  Ulven  vade  dybt  i  Blod 
Og  slide  Lig  i  Borgens  Sale, 
Om  Frændehævn  og  Tvekamp  her 
Tillodes  inden  disse  Mure. 

Palnatoke. 
Hvor  tapre  er,  Bagtalelse3)  og  Løgn 
Kan  ikke  være;  hvis  det  nogen  glemmer, 
Med  Spot  og  Haan  fra  os  han  drives  ud. 
At  sige  Tidende  ej  heller  nogen  vove! 
Thi  selv  jeg  først  og  ene  vil 
Forkynde,  hvad  der  skal  forkyndes. 

Alt  Bytte  skal  til  rejste  Stang 
Henbæres;  dér  det  skal  uddeles; 
Og  er  en  Nidding,  som  for  sig 
Beholder  noget,  aldrig  Solen 
Ham  skal  beskinne  mere  her, 

l)    [i.    Udg.:    Bakker.]       2)    [Saal.    i.    Udg.;     2.    Udg. :    Lov.] 
3)  [1.  Udg.:  Bagtale,  Digt.] 

Om  han  og  var  min  næste  Frænde, 
Næst  mig  den  vældigste  i  Kamp. 

Ej  sankedes  vi  her  til  Lyst  og  Gammen, 
Men  til  at  virke,  bære  kjækt  som  Mænd, 
Hvad  Mænd  kan  bære;  derfor  ingen 
Sin  Trængsel  eller  Kvide  maa 
For  anden  klage. 

Bue. 

Kvinder  sømmer 
Det  sig  at  klage;  ser  jeg  én 
At  vride  sig  i  Kamp  ved  Saaret, 
Han  skal  vist  ej  fortælle,  hvad 
Han  vred  sig  for. 

Torkil. 

Men  naar  en  Byrde 
Er  mig  for  tung,  hvi  maa  jeg  da 
Ej  byde  Vennen  hjælpe  mig  at  bære? 

Palnatoke. 
Fordi,  saa  længe  du  den  bærer  selv, 
Da  er  den  din;  men  naar  du  den  fortæller, 
Da  er  du  dens,  og  den  igjennem  dig 
End  søger  at  nedbryde  Vennens  Kraft. 

Kun  én  er  Loven,  som  end  maa  tilføjes: 

Imellem  os  skal  ingen  Kvinde  bo; 

Thi  Manddom  dør  i  Kvindens  kjælne  Favn. *) 

Bue. 
Selv  anden  jeg  hver  Nat  i  Sengen  ligger: 
Jeg  med  mit  gode  Sværd;  og  vi 
Vist  ej  hinanden  skal  forkjæle. 

*)  [Saal.    I.    Udg. ;    2.  Udg.   har:    Ej    Manddom   skal  i  Kvinde- 
Arme  de.] 

SlGVALD. 

Som  Mandevid  er  lidt  mod  Norners  Visdom, 
Saa,  Toke!  agter  jeg  min  Kløgt  mod  din; 
Men  dog  mig  tykkes,  om  mig  noget  tyktes, 
At  denne  Lov  er  underlig  og  sær. 

Naar  Vinterfrosten  binder  Havets  Strømme, 
Og  Snækken  hviler  trygt  i  Borgens  Havn, 
Naar  Kæmperne  om  breden  Bord  forsamles 
Til  Gammens-Tale,  sjunge  gamle  Kvad,  — 
Hvi  maa  da  fagre  Møer  ej  fremgange 
Alt  under  hviden  Lin,  og  brune  Mjød 
I  Hornet  øse,  det  til  Kæmpen  række? 
Valkyrierne  jo  i  Odins  Sal 
Fremgange  saa,  og  aldrig  end  man  hørte 
Ejnherier  at  glemme  daglig  Strid. 

Sigurd. 
Ej  er  jeg  snild  i  Maal  som  Sigvald, 
Og  tier  gjærne,  naar  som  kloge  tale; 
Men  her  mig  tykkes  dog,  et  Ord 
Jeg  og  maa  lægge  til:  jeg  fæsted 
Mig  liden  Tove,  hun  er  væn  som  faa; 
Dog  hid  jeg  drog,  for  Manddoms  Daad  at  øve. 

Palnatoke. 
Ja,  Brødre!  Kæmper!  I  har  Ret: 
Hel  underlig  kan  denne  Lov  og  synes. 
Jeg  grubled  længe,  nødig  vilde  jeg 
Den  fagre  Lænke  sønderbryde; 
Ej  har  jeg  sønderbrudt  den,  sagte 
Jeg  løfted  ikkun  Led  fra  Led: 
/  Borgen  her  maa  ingen  Kvinde  være; 
Kun  tvende  Nætter  maa  i  Rad 
Sig  nogen  selv  fra  Borgen  fjærne; 
Men  Høvdingen,  som,  skarp  i  Syn, 
Maa  dybt  i  sine  Kæmper  skue, 

Vil  stundum  dog  om  Vinterstid 
Tilstede  den,  hvis  Mod  er  prøvet1), 
Hvis  Hug  er  fast,  som  er  en  Mand, 
At  dvæle  hos  sin  Mø,  sin  Kvinde. 

Dig,  Sigurd!  Nordens  ægte  Søn! 
Og  Sigvald!  snild  i  Raad  og  Tale! 
Jer  vil  jeg  lære,  hvi  vor  Borg 
Maa  lukkes  tæt  for  hver  en  Kvinde. 

Valkyrier  i  Odins  høje  Sal 
Frembære  Mjød;  ja,  endnu  mere: 
Folk  vangers  Mø  i  kjærlig  Favn 
Indslutter  Kæmpen,  som  har  elsket. 
Jeg  fordum  sad  i  Stefners  Borgesal, 
Med  hviden  Haand  Olufa  rakte 
Mig  Hornet,  gav  mig  Haanden  med; 
Og  mangen  Gang  jeg  djærv  er  sprungen 
Fra  hendes  Favn  i  Hildurs  Leg; 
Med  Lyst  jeg  hørte  hende  kvæde, 
Men  og  med  Gammen  Pilesang. 
Alt  under  Højen  hviler  hun ;  men  hist 
Paa  Disabænk  jeg  skal  den  væne  favne. 

Ej  er  det  Tingens,  men  kun  Tidens  Skyld, 
Som  ved  sin  Vanart  nøder  os  at  kaste 
Det  halve  bort  af  Fædres  Kæmpeliv, 
For  anden  Halvdel  at  bevare. 
Naar  Møen  er  Valkyrie,  da  ej 
Hun  Manden  kalder  bort  fra  Odins  Lege; 
Saa  længe  hver  en  Nordens  Mø 
For  Freja  knæled  øm  og  modig, 
Oplued  hun  sin  Bejlers  Sind 
Til  mandig  Daad;  thi  vel  hun  vidste, 
Sesrumner  aabnes  kun  for  Mænd. 

l)  [i.  Udg.:  øvet.] 

Alt  længe  nu  er  Tro  paa  høje  Guder 
Hos  mange  slukket.     Siden  vi  i  Lund 
Oprejste  deres  Støtter,  synes  Aser 
Som  døde  i  den  døde  Sten; 
Og  Kvinden  —  hun,  som  søger  Varme 
Og  lever  kun  i  den  —  har  følt 
Paa  kolde  Sten,  og  gyst,  og  flygtet: 
Ej  mer  hun  stunder  efter  Frejas  Sal; 
Men  tæt  hun  vil  sin  Elsker  knuge 
Til  sig  paa  Jord.   —  Og  nu  den  nye  Lære! 
For  Kvinder  skabt,  den  heder  Kvindens  Hjærte; 
Og  Mandemods  det  før  saa  haarde  Malm 
I  Heden  smelter. 

Torkil. 
Du  da  mener  altsaa, 
At  Kristuslæren  Nordens  gamle  Kraft 
Fordrive  vil? 

Palnat  oke. 
Jeg  intet  mener  \ 
Jeg  ser  og  tror;  og  hver,  som  ser, 
Maa  tro  med  mig.     Jeg  fuldt  har  nemmet 
I  Bretland  Læren,  kunde  og 
Hel  klarlig  vise,  at  det  saa  maa  være. 
Men  denne  Gang  jeg  dig  kun  vil  adspørge: 
Hvorfor  mon  Angler  undertvang 
De  gamle  Britter?     Hvorfor  mon 
De  samme  Anglers  Æt  betvunges 
Af  Regnars  Sønner?     Hvorfor  kued  Rolf 
Det  stolte  Valland? 

Torkil. 

Ja,  det  synes  vise, 
At  største  Kraft  hos  Asafolket  bor. 
Men,  ét  er  underligt:  hvi  kued 
Vel  Saxlands  Otto  Harald  saa? 

Palnatoke. 
Mon  Aserne  da  med  ham  strede? 
Og  mon  for  Aser  Harald  stred? 
Véd  du  det  ej,  at  Lejrekongen 
Er  haltende  og  sygelig: 
Vil  være  baade  Gorm  og  Tyra, 
Vil  være  baade  Ild  og  Vand, 
Men  bli'r  en  Damp  1),  det  slette  af  dem  begge. 
Hans  Hirdmænd  er  som  han;  hans  Folk 
Forvirret  véd  ej,  hvad  det  vil  og  søger. 

Og  var  det  da  den  kristne  Otto  vel, 
Som  ødte  Danevirke?  eller 
Var  det  ej  Trygves  djærve  Søn, 
Den  unge  Olaf  hist  fra  Norrigs  Fjælde: 
Af  gamle  Haralds  Æt,  med  Haralds  Tro, 
Ham,  som  jeg  før  min  Død  end  tænker 
At  se  paa  Haralds  Stol,  og  dér 
At  gjøre  Jomsborg  hartad  unødvendig! 

Torkil. 
Hvor  kan  du  ønske  det?     Har  nogen 
Vel  dyrket  Guderne  med  mere  Flid, 

End  Hakon? 

Palnatoke. 

Hakon?  ja,  Hakon! 

Jeg  kjender  ham,  Guldharalds  lumske  Morder. 

Han  sanker  Ben  af  gamle  Haralds  Æt, 

Og  rejser  paa  dem  Hladejarlens  Sæde, 

At  det  kan  vorde  højt,  en  Kongestol. 

Han  tror  paa  Jætter,  paa  sin  egen  Styrke,  — 

Paa  Valhals  Guder  tror  han  ej. 

Torkil. 
Men  hvorfor  har  han  da  vel  bygget 
Ved  Hlade  og  i  Guledal 

v)  [Saal.   1.  Udg.;  2.  Udg.  har:  Dunst.] 

De  fagre,  prude  Gudehuse, 
Hvis  Mage  man  ej  saa'  i  Nord? 
Hvi  mon  han  Aser  saa  udsmykker, 
At  Guldet  hartad  skjuler  dem? 

Palnatoke. 

Hvorfor?  Det  var  vel  ikke  tungt  at  sige. 
Men  naar  han  skjuler  Aserne  med  Guld, 
Da  gjor  han  ret;  thi  det  var  Guldet, 
Som  skjulte  Aserne  for  ham. 
Han  har  opbygget  Gudehuse ! 
Hvor  priseligt !  Saa  bygge  og 
De  kristne  Gudehuse.  —  Fordum, 
Ved  Tidens  Fødsel,  kvæder  Vola,  blev 
De  rige  Guders  Borg  fra  Jordens  Vange 
Til  Himlen  flyttet;  —  Hakon  vil 
Den  maaske  ned  til  Jorden  atter  hente, 
Fordi  den  er  lidt  højere  end  hans. 
Dog,  herom  kan  vi  siden  tale, 
Om  saa  du  vil. 

Nu  har  I  hørt, 
Hvad  Lov,  hvad  Ulov  er  i  Borgen; 
Og  hver,  som  ej  vil  lyde.  flux 
Udgange,  om  han  ej  vil  drives ! 
Thi  denne  Lov,  som  Volas  Kvad, 
Som  Odins  Bud,  skal  hellig  være. 

Alle. 
Ja,  den  skal  staa  som  Volas  Kvad, 
Som  Odins  Bud,  som  Valhal  selv. 

En  Jomsviking. 

En  Snække  hid  har  ladet  stande, 
Og  ligger  hart  ved  Havnens  Port; 

II.  < 

En  Ungersvend  staar  i  dens  Løfting 
Og  raaber  højt  paa  Palnatoke. 

(Nu  ginge  alle  Høvdinge  op  paa  Muren.) 

Palnatoke. 
Hvem  est  du,  mens  saa  højt  du  raaber 
Og  ter  dig  storlig  ved  vor  Borg? 

Vagn. 
Ej  dølger  jeg  min  Æt,  og  du  vel  burde 
Mig  kjende;  thi  mig  avlede  din  Søn 
Med  Vesets  Datter.     Spørg  kun  Bue! 
Han  kj ender    Vagn. 

Palnatoke, 

Hvi  kom  du  hid? 

Vagn. 
Fordi  jeg  kjedtes  mellem  mine  Frænder, 
Ved  Bænkesæde  og  ved  Studebrøl; 
Og  mine  stille  Frænder  tyktes  ilde 
Om  mig,  fordi  jeg  stundum  slog 
Et  Ben  i  Panden  paa  en  Vrævler, 
Maaske  lidt  haardt,  saa  Blodet  sprang, 
Og  Kroppen  faldt  og  glemte  sig  at  rejse. 
Thi  søgte  jeg  nu  hid,  da  jeg  har  hørt, 
At  her  er  Mænd  og  ingen  Kvinder; 
Jeg  vidste  og,  at  Bue  var  her  alt, 
Og  hvor  han  er,  der  gad  jeg  ogsaa  være. 

Palnatoke. 
Og  mener  du  da,  Frænde!  at  du  her 
Kan  frit  med  Mandehov'der  lege: 
At  Jomsborgs  Kæmper  taale  mer, 
End  dine  egne  næste  Frænder? 

Vagn. 

Kun  lidet  nyder  jeg  vort  Frændskab, 

Den  første  Gang*  vi  ses;  og  altid  jeg 
Har  tænkt,  du  var  en  anderledes  Mand. 

Jeg  sad  som  Dreng  paa  Skjødet  af  Torgunna, 
Og  hørte  Aage  tale  om  din  Daad, 
Om  Vinteraftner,  naar  han  sad  ved  Ilden 
Og  gjorde  Plejler:  hvordan  du 
I  Bretland  for  og  paa  de  irske  Kyster; 
Da  kogte  al  den  Smule  Blod, 
Som  i  mig  var:  med  begge  Hænder 
Jeg  løftede  paa  Plejlen,  slog  i  Ild, 
Saa  Aages  Haar  blev  fuldt  af  Gnister. 

En  Gang"  fortalte  han,  hvordan  du  skød 
Med  sikker  Pil  det  lille  Æble 
Ned  af  hans  Hoved;  flux  jeg  fik 
Mig  gjort  en  Bue,  lagde  saa  et  Æble 
Paa  Hovedet  af  vores  ene  Træl, 
For  dog  at  se,  om  ej  jeg  kunde  ramme 
Saa  godt  som  du.     Jeg  rigtignok 
Skød  fejl  og  ramte  Trællens  Øje; 
Men  siden  den  Tid  har  jeg  øvet  mig, 
Og  søger  nu  til  dig  som  til  min  Jævning. 

Palnatoke. 

Er  du  saa  brav  i  Haand  som  stærk  i  Mund, 
Da  har  jeg  ingen  Skam  af  vores  Frændskab. 
Sig,  Bue !  tør  du  borge  for, 
At  han  ej  bryder  vore  Love? 

Bue. 

Jeg  knap  tør  borge  for  mig  selv,  endsige 
For  slig  en  vild,  ustyrlig  Dreng. 
Han  blir  en  vældig  Kæmpe;  men  at  holde 
De  Love  her,  han  sikkert  mægter  ej. 

V  VGN. 

Kun  lidet  hædrer  du  din  Fostersøn. 

Hvad  kan  det  være  vel  for  Love, 
wSom  du,  men  ikke  jeg,  kan  holde? 

End  I,  Strutharalds  fagre  Sønner! 
I  raade  dog  vel  godt  for  mig? 

Sigvald. 
Et  Raad  vi  begge  har:  vi  ville, 
Du  aldrig  kommer  her  i  Flok. 

Vagn. 

Ej  heller,  naar  jeg  bærer  jer  en  Hilsen 
Fra  jeres  Fader?     Jeg  i  sidste  Vaar 
Var  hos  ham,  for  jeg  vilde  skjønne, 
Om  bedre  nu  sin  røde  Strut 
Han  gjemte,  siden  Bue  digre 
Af  Medynk  gav  ham  den  igjen. 
Jeg  fandt  kun  nogle  Faar  og  Stude, 
Og  saa  en  Smule  andet.  —  Ser  du, 
Hvor  d)^bt  sig  Rusten  har  indgnavet 
I  disse  Skjolde,  disse  Sværd? 
De  har  vist  ogsaa  ligget  grumme  længe. 
Hver  Dag  vi  dygtig  slide  paa  dem;   men 
Endnu  de  ikke  ret  vil  blive  blanke. 

Strutharald  er  vist  ikke  bleven  vred, 
Fordi  jeg  tog,  hvad  han  dog  selv  ej  brugte, 
Og  hvad  jeg  højlig  kunde  trænge  til. 
Thi  Skib  og  Folk  jeg  fik  af  Aage, 
Men  ingen  Vaaben,  —  til  sin  Plov 
Han  bruger  Jærnet,  —  og  jeg  maatte 
Da  selv  se  til  at  faa  lidt  Staal. 

Nu,  Sigvald!  kommer  jeg  i  Flokken? 
Det  kunde  jo  dog  glæde  dig 
Hver  Dag  at  skaade  disse  Vaaben 
Og  mindes  om  din  Faders  Gaard. 

Palnatoke. 
Men  sig!  hvor  gammel  est  du,  Frænde? 

Vagn. 
Jeg  lyver  ej :  tolv  Vintre  er  jeg  gammel. 

Palnatoke. 
Ej  bryde  vi  da  vores  Lov,  som  vil, 
At  hver  hos  os  skal  tælle  atten  Vintre. 
Men  vel  mig  tykkes  om  dig,  Vagn! 
I  Bretland  har  jeg  Jarlerige, 
Og  Hælvden  nu  skal  være  dit. 

Vagn. 
Vel  er  det  budet;  men  jeg  skjøtter 
Ej  om  dit  Rige.  —  Eders  Lov 
Jo  brydes  ej,  naar  ikkun  Hugget 
Er  atten  Vintre.     Jeg  mit  Sværd 
Vil  løfte  da  med  baade  Hænder; 
Saa  tænker  jeg  nok,  at  mit  Hug 
Bli"r  fir'ogtyve  Vintre  gammelt. 

Halvhundred  Mand  og  dette  ene  Skib 
Jeg  ikkun  har;  men  dog  jeg  byder 
Strutharalds  Søn,  den  tapre  Sigvald,  ud, 
At  møde  mig  med  tvende  Skibe 
Og  hundred  Mand  til  Vaabenting; 
Og  taber  jeg,  da  skal  jeg  vige; 
Men  viger  han,  mig  og  min  Flok 
I  skal  I  eders  Flok  optage. 

Nu,  Sigvald!  er  du  ingen  Nidding, 
Er  Mandehug  dig  mere  kjært 
End  Sengelyst  og  Bænkesæde, 
Saa  kom  her  ud  og  prøv  en  Dyst! 

Palnatoke. 
Da  han  saa  mandelig  dig  æsker, 
Og  byder  saa  forvovent  Bud, 

Saa  faar  du  lægge  mod  ham,  Sigvald ! 

Du  kuer  vel  hans  Overmod. 

Men  dræb  ham  ej!  lad  Skjolde  bære 

Omkring  ham !  thi  han  skal 

Kun  lære,  han  er  Dreng  i  mer  end  Alder. 

(Der  Skibene  vare  lagte  ud,  raabte  Palnatoke  til  Vagn:) 

Nu,  Frænde!  Porten  er  opvunden, 

Og  flux  du  frit  kan  sejle  ind 

Her  under  Buen,  naar  kun  først  du  jager 

De  Fiske  ind,  som  nys  løb  ud. 

(Snare    fløj    Pilene    i   Flok,    og    ej    sparedes    Hugvaaben.     En  Stund 

saa'    alle    tavse    derpaa ;    men    da    Striden    begyndte  at  mindskes  paa 

Sigvalds  og  eges  paa  Vagns  Haand ,    stod  BUE  brummende ,    indtil 

han  endelig  udbrod  :) 

Jeg  tror  saa  vist,  at  Sigvald  nænner  ej J) 
At  hugge  i  sin  Faders  Skjolde. 

Palnatoke. 
Jeg  mener,  Vagn  har  Ret 2) :  de  Hug 
Er  mer  end  atten  Vintre  gamle. 
Jeg  frygter  snart,  at  Sigvalds  Skjolde 
Bli'r  alt  for  smaa,  naar   de  skal  til 
At  indeklemme  ham.   —  Mig  tykkes, 
At  Sigvald  styrer  ind  mod  Land! 

En  Jomsviking. 
Ham  fattes  Sten,  dem  vil  han  sanke. 

Vagn. 
Hør,  Sigvald!  det  behøves  ikke. 
Jeg  sér,  at  du  vil  sanke  Sten, 
For  at  afgnide  Vaabenrusten ; 
Det  ej  behøves:  alt  mit  Sværd 
Har  slidt  sig  blankt  i  dine  Skjolde, 
Og  Blodet,  tror  jeg,  ogsaa  hjælper. 


v)    [i.    Udg.:    Jeg  troer,   Sigvald    nænner  ej.]     2)  [i.  Udg. :   Jeg 
troer,  han  har  Ret.] 

(Ogsaa    Vagn   gik    paa    Land.    og   Sigvald    trængtes    alt   haardere   og 

baardere;    men   der    PALXATOKE   saa'    det   store   Mandefald,    da 

raabte  han:) 

Nu  er  det  nok.     Vi  har  for  Sæd 
At  prøve  Mænd,  som  vil  i  Laget; 
Men  slig  en  Prøve  som  i  Dag" 
Maa  være  sjælden.     Sig,  hvor  mange 
Gik  der  til  Valhal? 

En  Jomsviking. 
Sigvalds  Flok 
Har  tred've  tabt,  og  Vagns  kun  tyve; 
Men  somme  have  Ulivs-Saar. 

Vagn. 
Nu,  Palnatoke!  mener  jeg  dog  ej, 
Du  nævner  mig  en  Dreng. 

Palnatoke. 

Saa  stille,  Frænde! 
Du  véd  dog  vel,  at  jeg  er  Høvding  her. 
Hvad  praler  du  vel  af?  Ej  var  det  sjældent 
Blandt  vore  Fædre, .  at  en  tolv  Aars  Dreng 
Var  mægtig  til  i  Strid  at  bære  Vaaben; 
Ja,  stundum  ej  ed  han  og  sindig  Kløgt. 
Den  savner  du :  derfor  du  nu  skal  drage 
Med  Bue  ud  paa  Tog,  ej  komme  hid, 
P'ør  han  sig  trøster  til  for  dig  at  borge, 
At  du  vil  skikke  dig  i  vores  Lov. 

Vagn. 
Vil  du  da  bryde  .  .  . 

Palnatoke. 

Ti,  og  lyd  din  Høvding! 
Du,  Bue,  tæm  ham!  før  ham  siden  hid! 

ANDEN    SAMTALE. 


JOMSBORG. 

(Palnatoke  sad  med  de  ypperste  Høvdinge  i  Salen.) 

En  Jomsviking. 
Et  Bud  fra  Lejrekongen  stander 
Ved  Borgens  Port. 

Palnatoke. 
Fra  Harald? 
Gak,  Bue!  før  os  Budet  hid! 

(til  Vagn.) 

Du  vakre  Knøs!  har  du  set  Lejrekongen? 

Vagn. 

Om  jeg  har  set  ham?     Véd  du  ej, 
Han  kommer  tit  paa  Gjæsteri  hos  Aage, 
Og  lider  godt  din  Søn,  den  spage  Mand, 
Der  passer  kjønt  sin  Bondesyssel. 

I  Høst,  da  jeg  fra  Bretland  kom 
Og  gjæsted  Aage,  var  og  Blaatand  dér. 
Vi  sad  og  snakked  over  Borde 
Om  alle  Haande;  Talen  faldt 
Da  og  paa  dig  og  paa  din  Manddom. 
Jeg  saa',  at  Harald  skifted  Lød, 
Hver  Gang  vi  nævned  dig  og  Jomsborg, 
Og  vilde  gjærne  drejet  Talen  om; 
Men  jeg  holdt  fast  og  sagde  lydt  min  Mening 
At,  siden  Rolf,  i  Danmark  ej 
Var  født  din  Jævning.     Det  var  Gammen 
At  se  paa  Haralds  Øjne;  thi 
Det  hvide  vendte  ud,  og  Læben 
Er  næppe  bleven  hel  igjen, 
Saa  sled  i  den  de  sorte  Tænder; 

Til  sidst  han  Hornet  tog  og  drak 
Hel  vældig,  for  sin  Harm  at  slukke. 

Palnatoke. 
Det  var  mit  Arveøl,  han  drak; 
Nu  véd  jeg,  hvi  han  Bud  mig  sender. 

Bue 

(med  Budet.) 

Der  har  du  ham;  men  om  han  lever, 
Til  han  har  røgtet  Ærendet,  det  véd 
Jeg  ikke ;  thi  da  Porten  bag  hans  Hæle 
Lidt  tungt  blev  smækket  i,  da  skjalv 
Han  ret  som  Løv  i  Blæst;   og  se, 
End  ryste  alle  Trællens  Lemmer! 

Palnatoke. 
Sig  frem,  du  Træl!  hvi  kom  du  hid? 

Budet. 
Ej  er  jeg  Træl,  en  Søn  af  Fjølner. 
Mig  sendte  Kongen  til  dig  hen, 
Fordi  af  samme  Æt  jeg  stammer, 
Fordi  ... 

Palnatoke. 
Af  samme  Æt?     Ja,  Fjølner 
Han  er  maaske  min  Farfars  Søn, 
Men  dog  af  Trælleæt.     Hans  Frændskab, 
Den  onde  Niddings,  vil  jeg  ej, 
Og  endnu  mindre  dit,  du  Usling! 

(Tavs  og  forfærdet  stod  Sendemanden.) 

Palnatoke. 
Nu!  Har  du  ædt  dit  Budskab  op  paa  Vejen? 

Budet. 
Fordi  at  Kongen  tænkte,  naar  du  saa' 
Din  Fræn  .  .  .  naar  en  Søn  af  Fjølner 

Indbød  dig,  var  det  dig  et  Tegn, 
At  Kongen  har  forglemt  sin  Vrede. 

Palnatoke. 
Ja,  naar  en  Søn  af  Fjølner  kom, 
Saa  maatte  jeg  da  sagtens  mærke, 
At  Harald  var  mig  grumme  god. 
Det  var  just  ej  saa  dumt.     Nu  mer ! 

Budet. 
Kong  Harald  Tidende  har  spurgt  fra  Bretland, 
At  Svend  er  død;  og  til  hans  Gravøl 
I  Roskild  efter  .trende  Nætters  Frist 
Han  byder  dig,  og  mener,  at  du  ikke 
Vil  oversidde  Budet,  da  du  selv 
Har  Svend  opfostret. 

Palnatoke. 

Træl!  du  lyver. 
Hvem  har  vel  sagt,  at  Svend  er  død? 
Du,  Vagn!  har  du  hørt  sligt  i  Bretland? 

Vagn. 
Ja,  hørt  det  har  jeg;  men  om  det  er  sandt, 
Det  véd  jeg  ikke. 

(En  Stund  stod  PALNATOKE  grundende  og  mælte  saa:) 

Far  kun,  Træl ! 
Og  hvis  du  kommer  førend  jeg  til  Harald, 
Da  sig  ham:  Palnatoke  kommer  vist. 

(End  rnælte  han,  der  Bue  var  udgangen  med  Budet:) 

I  Kæmper!  reder  trende  Snækker  flux, 
Som  bære  kan  tre  G"ange  hundred  Mænd! 
En  styrer  jeg,  de  andre  Vagn  og  Bue. 

(Alle  ginge  skyndelig  ud.) 

Palnatoke. 
Hvad  er  dog  Mandekløgt!     Jeg  mente 
I  Svend  at  fostre  Dannemark  en  Drot, 

Som  vilde  Skjoldungnavnet  atter  hædre 

Og  holde  stadig  ved  den  gamle  Sæd. 

Nu  er  han  død.  og  al  min  Id  forgjæves; 

Forgjæves  har  jeg  døvet  stærke  Røst. 

Som  kaldte  mig  til  Hævn;  —  nu  atter 

Staar  Harald  ene  i  sin  Æt. 

For  Gorms  de  tunge  Drømme,   Klerkens  Spaadom, 

Jeg  altid  grued,  og  jeg  gruer  end.  — 

Skal  jeg  udrydde  Odins  Slægt  i  Danmark? 

Og  dog,  —  er  Harald  Odin  værd?  —  og  jeg! 

Er  jeg  da  ikke  og  af  Odins  Stamme ! 

Du  selv  mig  kalder,  Harald!  Vel!  jeg  kommer, 
Og  drikker  Arveøllet  efter  Svend. 


ROSKILDE. 

Harald. 
Saa  kom  da  Palnatoke  ej !  han  trodser 
Mig  og  det  hele  Danmark  i  sin  Vraa  1). 

Popo. 
En  Røverkule  er  det,  Herre  Konge! 
Et  Helved,  onde  Aanders  Hjem. 

FjØLNER. 

Han  kommer  vist;  dumdristig  var  han  stedse 

Han  kommer  med  en  Vikingflok, 

Og  mener  da  at  kunne  trodse 

Sin  Konge;  men  jeg  tænker,  det 

Skal  blive  sidste  Gang.     Al  Hæren 

Er  sanket;  naar  han  gaar  til  Sengs, 


J)  [i.  Udg.:  Borg.] 

Vi,  for  at  spare  Blod,  vil  tænde 
Lidt  Baal  og  ryge  Ræven  ud, 
Hvis  han  ej  kvæles  kan  der  inde. 
Herr  Biskop  !  kan  det  kaldes  Synd? 

Popo. 
Nej.  det  var  Synd,  at  kristne  Mænd 
For  slig  en  Hedning  skulde  falde. 
Vist  nok,  des  større  blev  hans  Straf; 
Men  vi  er  Kristne :  vi  vil  ikke 
Hans  Kval  forøge,  heller  se 
For  nye  Synder  ham  at  spare. 

(Ind  traadte  Gunnar  fra  Hlidarende  i  Hjælm  og  Brynje.) 

Harald. 
Hvi,  Gunnar!  est  du  vaabenklædt? 

Gunnar. 
Jeg  kommer  til  dig,  Herre  Konge! 
I  denne  aarle  Morgenstund, 
At  bede  Orlov;  thi  til  Hjemmet 
Nu  staar  min  Hug. 

Harald. 
•  Hvad  fattes  dig? 

Gunnar. 
Mig  fattes  ikkun,  hvad  som  ingen 
Kan  give  mig,  end  ikke  du: 
Mit  Island,  Konge!  mine  Frænder, 
Mit  Hlidarende  og  min  vante  Dont. 

Harald. 
Hvi  kom  du,  da  saa  hart  dig  længes 
Nu  efter  Fosterlandet  alt? 

Gunnar. 
Jeg  vilde  se  med  egne  Øjne 
De  Steder,  hvor  i  fordum  Tid 

De  gamle  Kæmper  Livet  fristed, 
Hvor  de  bedrev  saa  mangen  Daad, 
Der  kvædes  om  af  vore  Skjalde. 
I  alskjøns  Idræt  vilde  jeg 
Forsøge  mig;   thi  det  mig  tyktes 
Uhæderligt,  hver  Gang  jeg  kvad 
Om  Fædres  djærve  Id,  saa  længe 
Jeg  ikkun  skifted  Hug  til  Skjæmt. 

Nu  har  jeg  set  de  rappe   Pile 
I  Luften  flyve,  og  mit  Skjold 
Er  mærket  af  de  hvasse  Ægge; 
Jeg  Sigarsted  har  set,  og  Lejre, 
Og  Jellinge  og  Odinsej, 
Og  hvad  jeg  kunde  se  i  Danmark. 
Nu  drives  jeg  til  Gudefolkets  Hjem, 
Til  Upsals  Helligdom  og  Sigtun. 
End  én  Gang  vil  jeg  da  i  Norrig 
Omvanke,  i  det  prude  Land, 
Der  avled  Mænd,  som  heller  vilde 
Omgærde  sig  med  Sne  og  Is, 
End  taale,  at  Kong  Harald  rejste 
Paa  deres  Nakker  høje  Stel. 
Naar  det  er  sket,  da  farer  jeg 
Med  Gammen  til  mit  kjære  Island. 

Popo. 
Kong  Harald!  elskte  Søn  i  Kristo!  hør! 
Den  blinde  Hedning  vil  til  Upsals  Tempel 
Og  dyrke  Djævlene.     Har  du  ham  kjær, 
Da  byd  ham  tage  Kristendommen! 
Hvis  ej,  da  deler  du  hans  Synd. 

Gunnar. 

Hvi  er  den  Klerk  og  altid  her  til  Stede, 
Xaar  Mænd  samtale?  Konge!  du  kan  tro, 
Hvad  dig  behager;  men  du  vil  dog  ikke 
Forlange,  jeg  skal  skifte  Guder  med? 

Harald. 
Vist  ikke !  Du  beholde  maa  din  Tro. 
Men  bliv  saa  her!  hvad  vil  du  hjemme? 
Mig  tykkes,  vi  har  lange  Nætter 
Og  gruelige  nok;  men  I: 
I  har  jo  Nat  den  hele  Vinter! 
Det  maa  dog  være  grumme  fælt. 

Gunnar. 
Ej  er  det  saa.     Om  Arnestedet 
Vi  sankes  da  i  venlig  Krinds. 
Hvo1)  Skjaldskab  fik  af  Odin,  kvæder 
Om  Asers  og  Hrimtursers  Strid, 
Om  Odins  Æt  i  Svitjod  og  i  Frakland. 
En  anden,  som  er  snild  i  Maal, 
De  mange  fagre  Sagn  fremtæller, 
Om  Yngves,  Skjolds  og  Anguls  Slægt 
Og  vore  egne  gamle  Frænder, 
Som  bygged  først  det  øde  Land. 
Men  de,  som  lyde  paa,  de  sysle 
Imens  med  deres  egen  Gjerning: 
En  skæfter  Spyd,  en  anden  skær 
I  Skjoldet  Runer,  og  en  2)  tredje 
Sig  snor  den3)  stærke  Buestræng; 
En  hvætter  kanske  og  sit  Sværd 
Saa  sagte,  eller  Tollekniven 
Han  rører  med  sin  nemme  Haand. 
Nu  Kvinderne :  de  spinde  Hørren 
Paa  bløden  Hynde,  eller  sømme  Lin, 
Men  somme  kan  dog  og  baldyre, 
Og  andre  slaa  den  lette  Væv; 
De  sjunge  stundum  og  en  Vise, 
Og  mest  om  Elskov.     Du  kan  tro, 
Der  fattes  ikke  Lyst  og  Gammen. 


a)  [i.  Udg.:  Hvem.]    2)  [i.  Udg.:  den.]    3)  [i.  Udg.:  Sig  snoer.] 

Harald. 
Det  maa  saa  være;  men  det  er 
Dog  ikke  altid,  at  I  kvæde 
Om  Guder  og  den  gamle  Tid; 
I  glemme  ikke  dem,  som  leve, 
Alen  spilde  ej  paa  dem  jer  Pris *). 
Mit  Blod  end  syder,  naar  jeg  tænker 
Paa  den  Nidvise,  som  en  Træl 
Om  mig,  en  Konge,  turde  digte. 
Da  svor  jeg  hele  Island  Had; 
Men  du  ej  dine  Landsmænd  ligner; 
Thi  vilde  jeg,  du  skulde  her 
Stadfæstes,  tage  dig  en  Kvinde 
Og  bedste  Hersefylke  af  min  Haand. 

Gunnar. 

Den  Tak,  som  byder!  men  jeg  tykkes 
Mig  mer  end  Herse  paa  min  egen  Gaard. 

Harald. 

Storagtig  er  du  som  de  andre. 

Tillader  vel  dit  store  Sind, 

Islænding!  Skjænk  af  mig  at  tage? 

Hvad  heller  er  og  dette  Klædebon 

Med  disse  guldudsyde  Vanter, 

Samt  denne  Hat  fra  Garderig, 

Dig  mindre  værd,  end  hvad  du  selv  har  hjemme? 

Gunnar. 

Ej  maa  du  vredes,  Konge!  og  din  Skjænk 
Med  Tak  jeg  tager,  naar  du  derimod 
Af  mig  vil  tage  gode  Langskib 
Med  Gods  og  alt  til  Mindetegn. 

")  [i.  Udg.:  Lov.] 

Harald. 
Vel  sømmer  det  sig  lidt  en  Konge 
At  tage  Skjænk  af  fremmed  Bondemand; 
Men  dog  vil  jeg  det  gjøre,  dig  til  Hæder, 
At  Islands  stolte  Folk  kan  se, 
Om  Dannerkongen  ej  fortjente 
En  bedre  Drape. 

(Ene  kom  Palnatoke  gangende  ind  hel  skyndelig.) 

Palnat  oke. 
Hilsæl,  Kong  Harald ! 
Jeg  havde  hartad  aldrig  fundet  dig. 

FjØLNER. 

Det  havde  været  ilde,  Brodersøn! 
Thi  du  vist  ledte  grumme  længe, 
Før  du  har  fundet  hid;  og  dersom  ei 
Jeg  kjendte  dig  des  bedre,  skulde 
Jeg  hartad  tro,  at  du  dig  denne  Gang 
Forvildede. 

(Med  det  samme  sneg  sig  Fjelner  ud  af  Salen.) 

Palnatoke. 
Det  samme  tænkte  jeg' 
I  Aftes.     Just  som  Maanen  steg, 
Jeg  naade  til *)  det  gamle,  prude  Lejre : 
Kongsgaarden  laa  saa  tavs  og  øde, 
Som  om  den  sidste  Skjoldung  var  begravet; 
Jeg  stødte  med  mit  Sværd  mod  Porten, 
Men  hule  Døn  var  alt  det  Svar,  jeg  fik; 
Jeg  kom  til  Hyldehøjen,  saa',  at  Stenen 
Hvor  Dannerkongen  fordum  sad, 
Hvor  Harald  sad,  da  han  blev  hyldet, 
Var  væltet  ned;  da  gøs  jeg  ret, 
Og  mente,  det  var  arge  Trolde, 
Som  kogled  frem  de  slemme  Syn, 


l)   [i.  Udg. :  Jeg  naaede.] 

% 
Sørgmodig  gik  jeg  trindt  i  Vangen, 
Og  frygted  hartad  ej  at  finde 
De  gamle  Kongehøje  mer; 
Men  da  jeg  saa'  Rolf  Krakes  stande, 
Som  selv  han  fordum  stod  og  faldt, 
I  Ring  af  sine  djærve  Kæmper, 
Da  glædtes  jeg.     Jeg  gik  der  op 
Ved  Midnats  Tid,  og  stirred  længe 
Forundret  paa  den  gamle  Borg, 
Og  lytted,  om  jeg  ikke  kunde  høre 
Et  Sværd  at  klirre  paa  et  Skjold, 
En  Hund  at  bjæffe,  —  om  ej  andet, 
Saa  dog  en  Snorken.     Alt  forgjæves ; 
Mig  tyktes  kun  at  se  en  vældig  Skygge, 
Som  cm  det  kunde  været  Gorm, 
Henskride  sorgfuld  over  Vangen 
Og  stirre  hen  paa  Odins  Lund. 
Det  faldt  mig  aldrig  ind,  at  Harald  havde 
Sin  Stol  fra  Lejre  nyttet;  thi  det  var 
For  mig,  som  om  han  havde  flyttet 
Sig  fra  sin  Stol.  —  Hvordan 
Kan  Lejrekongen  ville  bygge 
Paa  andet  Sted,  end  Skjold  og  Rolf 
Og  Frode    Halvdan,  Gorm  hin  gamle? 

I  Morges  først,  da  Sol  oprandt 

Og  skirmed  paa  det  Kors,  som  stænger1) 

For  Offerlunden,  da  jeg  saa', 

At  Stenen,  som  i  tusend  lange  Vintre 

Har  baaret  Guders  Offer,  den, 

Som  Skjold  oprejste,  var  omstyrtet;  — 

Da  først  jeg  skjønned,  hvorfor  nu 

Ej  Harald  bygger  mer  i  Lejre. 


l)  [i.  Udg.:  stander.] 
II. 

Da  troløs  han  har  Guderne  forladt, 
Det  faldt  ham  tungt  at  se  den  Lund, 
Hvor  Konger  fordum  bad  til  høje  Aser 
Om  Kraft  i  Aand  og  Held  i  Kamp, 
Og  hvor  de  bad  til  milde  Vaner 
Om  Grøde  for  den  grønne  Eng, 
For  Agren  og  for  Dannekvinden; 
Det  var  ham  underligt  om  Nat 
I  Kongehallen,  hvor  hans  Fader  døde 
Og  mæled  sine  sidste,  stærke  Ord, 
Imellem  hine  mange  Kæmpehøje, 
Hvor  Dravger  ride,  for  at  spejde  ud, 
Om  deres  Æt  end  er  dem  værdig. 

Nu  først  jeg  mindtes,  at  den  Træl, 
I  sendte,  bød  mig  hid  til  Roskild. 
Jeg  kom,  og  da  jeg  spurgte  ud 
Om  Kongen,  peged  man  paa  Kirken, 
Som  bygtes  til  en  fremmed  Gud.  — - 
Dér  vil  du  vel  begraves,  Harald! 
Og  skjule  dig  bag  tykke  Mur 
For  dine  gamle  Frænders  Vrede? 
Et  herligt  Valhal! 

(Bleg  og  forvirret  stod   Kongen.) 

Popo. 
Fule  Hedning! 
En  Djævel  taler  gjennem  dig. 
O,  Herie  Konge!  lad  dig  ej  forvilde! 
Slaa  Kors  for  Brystet,  læs  andægtig 
Confiteor\  og  du  skal  vorde  styrket. 

Palnatoke. 
Du  gjør  jo  Hammerstegnet,  Konge! 
Og  vier  dig  til  Asator. 

Popo. 
Selv  Korsets  Tegn  kan  Djævelen  forvende! 

(Nu    indkom    Fjølner    med    en    Flok    væbnede    Hirdmænd    og    tog 

Kongen  afsides;  men  det  véd  ingen,  hvad  de  talede  tilsammen,  dog 

mange  mene  at  kunne  skjønne  det  af,  hvad  som  siden  fremkom.) 

Harald. 
<  oprørsk  og  trodsig  var  du  altid,  Toke! 
Af  kristen  Kjærlighed  tilgav 
Jeg  dig;  men  da  du  nu  i  Jomsborg 
Dig  ter,  som  du  var  Konge  selv, 
Og,  hvad  end  værre  er,  forfølger  Kristne 
Og  holder  ved  den  gamle  Overtro, 
Lod  jeg  dig  hente,  for  at  høre, 
Om  du  mig  vilde  agte  for *)  din  Drot 
Og  vorde  Kristen;  men  i  Steden 
Du  taler  til  mig  som  min  Overherre, 
Med  Helligdommen  driver  du  din  Spot 
Og  minder  mig  om  de  Afguder2). 
De  lede  Trolde,  som  en  Gang 
Des  værre  ogsaa  jeg  har  dyrket. 
Jeg  vil  ej  dømme  dig;  dér  staar 
En  hellig  Biskop  og  din  egen  Frænde, 
Jeg  giver  Sagen  frit  i  deres  Vold. 

Palnatoke. 
Du  vilde  heller  ikke  dømme 
Din  Brodersøn  Guldharald  og 
Din  Fostre,  Norges  Harald  Graafeld. 
Din  Fostersøn  du  lokked  ned  fra  Norrig, 
Som  om  du  vilde  bøde  paa  hans  Trang, 
Og  gjorde  det  da  rigtig  nok  saadan, 
At  han  kom  aldrig  mere  til  at  trænge. 
Mig  har  du  ogsaa  faaet  lokket  hid, 

x)  [i.  Udg.:  som.]     2)  [1.  Udg. :  om  hine  Guder.] 

Til  Gravøl  efter  Svend;  og  jeg  kan  mærke, 
Den  Drik,  du  blanded,  er  vist  ikke  slap. 

Det  maa  jeg  sande,  at  den  nye  Lære 
Har  Ære  af  dig.     Det  var  klogt, 
Du  tog  ved  den;  thi  Odin 
Ej  havde  noget  Sæde  paa  sin  Bænk, 
Som  var  dig  værdigt;  og  hos  Hel 
Du  havde  vel  ej  Lyst  at  ligge  l) 

FjØLNER. 

Det  er  hel  tungt,  min  Konge !  at  du  vil, 

Jeg  skal  min  egen  Frænde  dømme; 

Thi  Brøden  er  saa  stor,  at  ej 

Jeg  tør  vort  Frændskab  lade  raade. 

I,  Popo !  er  en  hellig  Mand, 

Hvad  mener  /  om  Palnatoke? 

Popo. 
En  giftig  Urt  maa  rykkes  op  med  Rod, 
Det  nytter  ej,  at  Blade  man  afriver 
Og  bøjer  Toppen;  thi  igjen 
Den  rejser  sig  og  vidt  sit  Frø  udspreder; 
De  spæde  Blomster  visne  hen 
Af  Dunsten,  eller  og  de  kvæles. 

Palnatoke. 
Det  gjør  du  godt!  Men  mon  du  ikke 
Tog  fejl?  En  saadan  Karl  som  du 
I  Bretland  sagde  mig,  som  Dyden 
Ved  eders  Tro:  at  I  lod  staa 
Det  slemme  Ugræs2)  iblandt  Kornet, 
Og  nænte  ej  at  luge  det. 

Popo. 
Ja,  var  du  Ukrudt  blot!  det  la'r  vi  staa 
Til  Høsten,  —  var  du  kun  en  Afgudsdyrker, 

x)  [i.  Udg.:  være.]      '-')   [1.   Ud-.:   Ukrudt.] 

Fordi  du  ikke  vidste  bedre,  da 

Fortjente  du  at  spares;  thi  man  kunde 

Da  haabe,  du  omvendte  dig  en  Gang. 

Men,  ret  som  Djævlene,  du  kjender  Krist 

Og  frister  ham.   —  Du  er  en  giftig, 

En  farlig  Urt,  og  du  med  Rod 

Maa  rykkes  op.  —  Til  Gjæstebudet 

Du  kommer  uden  Hædersdragt; 

Men  derfor  maa  du  ogsaa  kastes 

l  Mørket  ud,  til  evig  Graad 

Og  Tænders  Gnidsel.  —  Korset  selv 

Du  lede  spotter,  og  din  Konge 

Du  straffer  fræk,  fordi  han  ej 

Vil  bo  imellem  de  fordømte, 

Hans  arme  Fædre,  som  om  Nat 

Maa  gaa  og  spøge  mellem  Høje, 

Fordi  de  ikke  kj endte  Gud, 

Men  bad  og  ofrede  til  Satan. 

At  han  Kapellet  op  af  Sten 
Har  bygget,  at  ej  længer  Stene 
Forvendes  til  vanhellig  Brug 
Paa  Høje  og  i  Offerlunde, 
At  Trolddoms  Runer  mere  ej 
Indgraves  i  dem,  at  de  hvælve 
Sig  himmelsk  l)  i  et  helligt  Kors, 
Og  at  han  under  det  -)  vil  hvile 
I  viet  Jord,  til  herligt  Pant 
Paa  Salighed,  —  det  tør  du  laste! 

Palnatoke. 
Hvis  du  ej  var  saa  ondskabsfuld, 
Jeg  maatte  le  ad  slig  naragtig  Tale. 
Men,  hvorfor  vil  jeg  staa  og  spilde  Tiden 


')  [1.   Udg.:   hellig. j      2)  [I.  Udg.:  dem.] 

Paa  sligt  at  høre?  Skynd  jer  lidt! 

At  jeg  kan  vide,  hvordan  I  vil  dømme. 

FjØLNER. 

Du  er  saa  utaalmodig,  Brodersøn! 
Men  deri  har  du  ogsaa  Ret, 
At  vi  har  ingen  Tid  at  spilde; 
Dog,  siden  kan  vi  skynde  os  des  mer. 

I  nævned  meget  grueligt,  Herr  Biskop ! 
Men  det,  des  værre !  er  end  ikke  alt. 
Hans  Vikinger  paa  Danmarks  Kyster  røve, 
Og  han  oppustet  har  den  onde  Ild 
I  Svends  det  unge  Hjærte :  Sværdet, 
Som  mod  sin  Fader  han  har  løftet,  det 
Har  Palnatoke  hvæsset  1).  —  Nødig 
Jeg  siger  det;  men  slig  en  Id, 
Saa  vide  kjendt,  kan  ej  fordølges. 

Palnatoke. 
Ej   vil  jeg  spilde  mange  Ord 
Paa,  slige  Niddinger  at  svare. 
Naar  Danmark  har  en  Konge,  som 
Ej  mægter  Lov  og  Ret  at  skifte  2), 
Ej  er  det  Under,  om  hans  Mænd 
Da  selv  med  Sværdet  skille  Trætte. 
Jeg  fostred  Svend  som  Kongesøn; 
Naar  Harald  vil  sin  Søn  fornægte, 
Er  det  vel  Under,  om  han  da 
Med   Jærnet  vil  sin  Æt  bevise? 
Naar  Harald  er  saa  ræd,  at  ej 
Engang  han  vover  mig  at  sige: 
Fordi  jeg  hader  dig,  da  skal 
Du  nyde.  at  jeg  har  dig  ene,  — 

x)  [i.  Udg.:  hvættet.]     2)  [i.  Udg.:  skikke.] 

Da  maa  en  ussel  Træl  og  Klerk 
Optænke  Raad  til  mig  at  fælde. 

FjØLNER. 

Du  taler  hvast,  men  fyndig,  Brodersøn! 

Jeg  hartad  selv  dig  nu  maa  tro  uskyldig. 

En  Part  for  det,  en  Part  for  vores  Frændskab, 

Du  ej  skal  have  anden  Straf, 

End,  hvad  du  agte  maa  for  Gammen. 

Du  selv  har  sagt,  at  intet  Fjæld 
Saa  brat  sig  løfted.  at  du  kunde 
Jo  som  en  Skridfin  fra  dets  Top 
Xedglide  paa  de  glatte  Skier. 
Vi  har  nu  ikke  noget  rigtigt  Fjæld, 
Hvor  ret  du  kunde  vise  dine  Kunster; 
Men  kun  en  lille  Bakke,  Kullen:  dér 
Du  skal  for  Løjer  løbe  ned, 
Og  fare  da,  hvor  hen  dig  lyster. 

Jeg  tænker,  for  de  mange  Aar. 
Jeg  tjente  dig,  Kong  Harald!  under 
Du  mig  det  Syn,  og  vil  stadfæste 
Min  milde  Dom. 

Harald. 
Saa  være  det! 
Han  gjøre  skal,  hvad  han  har  pralet  af. 

Palnat  oke. 
En  Gang,  du  var  paa  Gjæsteri 
Hos  mig,  Kong  Harald!  dig  til  Hæder 
Jeg  tømte  Hornet  alt  for  dybt,        » 
Og   praled  da  af  mine  Kunster. 
Den  ene  har  jeg  maattet  vise  jer, 
Xu  vil  I  ogsaa  se  den  anden, 
Og  aldrig  jeg  mit  Ord  vil  rygge.  — 
Men  først  I  dog  en  tredje  Kunst 

Skal  se:  hvordan  jeg  Sværdet  løfter 
Og  Isser  kløver.     Faa  af  jer 
Skal  se  mig  løbe  ned  ad  Kullen. 

(Stattende  sig  mod  Væggen  løftede  han  det  dragne  Sværd.) 

Nu  komme  den,  som  ejer  Mod 
Til  mig  at  tage!  Kommer  ing'en, 
Da  kommer  jeg,  og  tag  dig  da 
I  Agt,  Kong  Harald! 

(Frem  traadte  GUNNAR  med  draget  Sværd  og  mælte:) 

Bolde  Kæmpe! 
Med  Undren  har  jeg  hørt  og  set 
Din  djærve  Tale  og  din  hele  Adfærd. 
Din  Jævning  har  du  ej  i  Norden;  thi 
Dig  Odin  gav,  hvad  han  en  Mand  kan  give. 
Men,  har  du  undsagt  lydt  paa  Ting  din  Drot, 
Da  i  hans  Sal  du  mod  ham  Sværdet  blotter? 

Palnatoke. 
Ej  har  jeg  det;  men  hvem  er  du, 
Som  tør  mig  saa  til  Regnskab  kalde? 

Gunnar. 
Jeg  er  som  du  en  Mand  fra  Nord, 
Vist  ej  saa  vældig,  gudeyndet, 
Men  dog  en  AI  and,  som  ræddes  ej. 
Skal  Blodet  her  i  Salen  strømme, 
Da  skal  det  første  være  mit, 
Om  ikke  dit. 

Palnatoke. 
Men  hvorfor  blander 
Du  dig  i  denne  Handel  ind? 
Med  dig  jeg  intet  har  at  skifte. 

Gunnar. 
Ej  Fjølner  eller  Klerken  jeg 
Undskylde  vil:  de  usle  Trælle1), 


')  [i.  Udg.:  tvende.] 

Som  dig  vil  raade  Bane,  og 

Som  nu  ved  Sværdesyn  staa  blege; 

Jeg  byder  Kamp  for  Haralds  Skyld, 

Hvem  jeg  har  meget  godt  at  lønne. 

Jeg  ej  forsvare  vil  hans  Id, 

Og  ej  hans  Svig  mod  dig,  du  gjæve! 

Men,  est  du  Asadyrker  ret, 

Det  vel  maa  falde  dig  paa  Sinde, 

At  Aser  skaane  Fenris-Ulv, 

Dog  han  vil  Sej  erfader  sluge, 

At  ej  det  rene  Gudeting 

Med  Blod  skal  smittes.     Her  paa  Jorden 

Er  Kongehallen  lig  et  Gudeting; 

Og  vé  den  Haand,  som  det  med  Blod  besmitter! 

De  høje  Aser  styre  vil  dit  Løb, 
Hvis  Hyndet  ej  for  dig  er  bredt  i  Valhal; 
Men  er  dit  Fald  paa  strænge  Norners  Skjold 
Indpræget, l)  du  med  Hæder  gaar  til  Valhal. 
•Hvis  derimod  du  kæmper  her  i  Sal, 
Du  falder  her  til  sidst  dog  hæderløs2). 
Fostbroderskab  er  saare  helligt :  Odin 
Bød  Vidar  rejse  sig  for  Ulvens  Fader; 
Men  hellig,  mer  end  en  Fostbroder,  er 
En  Konge,  som  man  ej  har  undsagt. 

Palnatoke. 
Du  taler  kæmpelig;  saa  vilde 
Jeg  tænkt  og  talt,  hvis  ej  jeg  var 
Af  Niddinger  til  Vrede  tirret. 
Vil  Kongen  tro  mig  paa  mit  Ord, 
At  jeg  ham  skal  paa  Kullen  møde 
1  Morgen  Dag,  og  maa  jeg  frit 
Igjennem  Salen  nu  udgange, 
Da  skal  mit  Sværd  ej  røre  nogen  her. 

*)    L1,    Udg. :    Men    er    dit    Navn    paa   strænge    Norners   Skjold 
udslettet.]     2)  [i,  Udg. :  Du  falder  dog  til  sidst,  og  hæderløs.] 

Gunnar. 
Hvi  nøler  du  med  wSvar?  Kong  Harald! 
Hvad  Toke  kræver,  det  er  Ret; 
Og"  maa  den  Ret  ham  ikke  undes, 
Da  stiller  jeg  min  Ryg  mod  hans; 
Og  vaabenstærk  den  Mand  maa  sikkert  nævnes. 
Som  mægter  os  at  skille  ad  igjen.  — 
Maa  Toke  gaa? 

Harald. 
Jeg  det  tillader. 

Gunnar. 
Jeg  mente  nys  at  have  set 
Alt,  hvad  jeg  kunde  se  i  Danmark. 
Ej  var  det  saa;  men  nu  jeg  tror  for  vist1) 
At  have  set,  hvad  der  kan  ses  i  Norden. 

(Skyndelig  udginge  Palnatoke  og  Gunnar.) 


KULLEN. 


(Palnatoke    stod    færdig   til    det   lange    Løb   med   paabundne    Skier. 

Kongen  og  hans  Hirdmænd,  Fjølner  og  Popo  vare  der;    men  ogsaa 

havde  meget  Folk  sanket  sig,  at  se  den  underlige  Færd.) 

Popo. 
Du  grove  Synder!  nu,  da  du  skal  miste 
Dit  Liv,  tilbyder  Himlen  end 
Ved  mig  sin  Naade.     Lad  dig  døbe ! 
Naar  Legemet  mod  haarde  Fjæld 
Da  knuses,  skal  din  Sjæl  dog  frelses. 

Palnatoke. 
Jeg  svær  ved  Tor  og  Odin:  Klerk! 
Hvis  ej  du  gaar,  jeg  flux  skal  kløve 


')  [i.  Udg.:  jeg  troer  vist.] 

Dig  lige  til  dit  Bæltested; 

Og  Odins  Fugl  skal  flygte  fra  dit  Aadsel, 

Kun  fule  Maddiker  dit  dovne  Fedt 

Skal  æde,  og  dit  sorte  Jætteblod 

Skal  ligge  boblende  paa  Klippen, 

Ej  suges  op  af  noget  Dyr, 

Men  svides  hen  af  Solens  Straaler, 

Og  milevidt  din  raadne  Stank 

Skal  brede  Skræk  og  fæle  Syger. 

Nu!  gaar  du  ej,  ved  Tor,  jeg  hugger. 

Saa!  gak  og  trøst  Kong  Harald!  Se, 

Hvor  bleg  han  staar  i  Skjoldekredsen! 

Mit  Sværd  kan  ikke  flyve,  vær 

Kun  rolig,  Harald  Dannerkonge ! 

Men  hør  mig  nu!  og  hører  mig, 

I  Mænd!  —  Jeg  staar  paa  Randen 

Af  dybe  Svælg,  og.  Harald!  du 

Mig  byder  dér  at  finde  Døden. 

Død  er  jeg  som  din  Mand,  og  var 

Det  muligt,  end  jeg  kunde  leve, 

Da  blev  din  Død  og  Tegnet  paa  mit  Liv. 

Hist  er  en  Dal  paa  Sælands  Kyster, 

Dér  gror  nu  kun  !)  det  brune  Lyng ; 

Thi  den  med  Blod,  uhævnet  Blod,  er  gødet. 

Dér  fordum  var  en  urteprydet  Eng, 

Hvor  Aage,  Broder  til  min  Fader, 

Opslog  sin  Telt  i  Sommernatten, 

Og  sov  saa  trygt  paa  Danmarks  Jord. 

Han  vaagned  op  ved  høje  Vaabenbulder, 

En  Xiddingsflok  sig  havde  sneget  did, 

M  [i.  Udg. :  kun  nu.] 

Og  myrded  ham,  før  han  var  vel  opvaagnet. 
Man  sagde:  Vikinger  bedrev  den  Id; 
Men  —  hører  det,  I  brave  danske  Mænd! 
Det  var  jer  Konge;  endnu  skinner 
Den  store  Guldring  paa  hans  Arm, 
Som  Aage  bar  paa  l)  Jarlemødet. 

Den  første  Drøm,  min  Moder  drømte, 

Var  den:  hun  havde  sig  en  Væv, 

Og  som  hun  Væven  slog,  en  Skyttel 

Paa  Jorden  faldt,  hun  tog  den  op, 

Det  var  et  Mandehoved.     Harald ! 

Hun  tyktes,  Hovedet  var  dit. 

Hel  sælsomt  har  det  siden  Nornen  føjet: 

Jeg  blev  din  Mand  og  ej  din  Banemand. 

Nu  har  du  løst  mig  fra  min  Tro;  og  mødes 

Vi  mer  i  dette  Liv,  da  vist 

Paa  en  af  os  skal  Aage  vorde  hævnet. 

Nu  véd  jeg!  Harald!  du  er  bleven  undsagt. 

(Nu  hørtes  Murren  og  Ulyd  i  Flokken.) 
FjØLNER. 

I  danske  Mænd!  vil  I  vel  tro 

De  Løgne,  som  han  jer  fortæller? 

Har  I  nu  alt  saa  hurtig  glemt, 

At  det  var  ham,  som  Svend  opfostred, 

Som  lærte  ham  i  eders  Bo  at  røve? 

Gjør  Kongen  Uret  i2)  at  fri  sig  selv 

Og  eder  fra  en  fælles  Fjende? 

(Vel    kurde  Sælandsfar  og  Skaaning  mindes,    hvorlunde  det  var  saa 
i    Sandhed,    at   Svend   havde   hærget    deres    Odel;   thi    stilledes  Bul- 
deret flux.) 

Palnatoke. 
Nu,  Harald!  glæd  dig  ved  min  Død! 
Men  stir  ej  alt  for  længe  ned  mod  Søen 

l)  [i.  Udg.:  for.]     2)  [i.  Udg.:  ved.] 

Med  Gammen  paa  min  knuste  Krop'. 

Det  kunde  ske,  at  Vagn  og  Bue 

Kom  sejlende  og  saa'  dig  staa, 

Og  fik  i  Sinde,  at  du  skulde  ligge 

Saa  blødt  som  jeg.     Tag  derfor  dig  i  Agt ! 

Nu,  Odin !  nu  jeg  kommer  snart, 

I  Valhals  Sal  dig  selv  at  skue, 

Da  ej  mig  undes  mer  paa  Jord 

At  fremme  din  og  alle  Asers. Vælde. 

Som  du  befol,  med  Sværdeud 

Jeg  mærker  mig  i  baade  Hænder, 

Til  Tegn,  at  det  min  Attraa  var 

At  falde  midt  i  Sværdelegen. 

En  værdig  Altersten  er  højen  Klint, 

Som  skygger  over  Havets  Bølger; 

Her  vil  jeg  ofre  mig  til  dig. 

O,  maatte  Ofret  dig  behage! 

Jeg  beder  til  dig  i  min  sidste  Stund, 

At  du  vil  give  Jomsborgs  Kæmper  Styrke, 

Og  deres  Høvding  mandig  Kløgt! 

End  har  jeg  til  dig,  høje  As!  en  Bøn: 

At  vred  du  ej  fra  Danmark  vender  Øjet, 

Skjønt  Danmark  blind  bortvender  sit  fra  dig! 

(Ej  var  Palnatoke  mere  til  Syne.    Harald  og  hans  Hirdmænd  ginge 

skyndelig  bort;   saa   gjorde  og  mange  af  Flokken;    men  nogle  stode 

endda  og  samtalede  om  det.  som  sket  var.) 

En  af  Flokken. 
Hvad  var  det  sidste,  Palnatoke  mælte? 
Til  Asa-Odin  ofred  han  sig  jo! 

En  anden. 
Saa  faar  dog  Odin  noget  Offer; 
Nu  staar  det  sig  kun  slet  med  ham. 

En  tredje. 
Med  os,  var  det,  du  vilde  sige. 
Jeg  gyste  ret,  da  Palnatoke  bad: 
At  Odin  dog  ej  vilde  os  forlade, 
Skjønt  blinde  vi  forlode  ham. 
Det  gaar  vist  aldrig  godt  i  Danmark. 

En  fjerde. 
Vi  saa',  hvordan  det  gik  Kong  Erik 
I  Jotland,  der  han  bygged  Hus 
Til  hviden  Krist,  og  hængte  dér  en  Klokke 
Den  klang  saa  underlig  en  Gang  ved  Nat, 
Om  Morgenen  laa  Erik  død  i  Sengen, 
Og  man  vil  sige,  Odin  kvalte  ham. 

Den  tredje. 
Men  hvordan  er  det  med  de  Klokker? 
Hvad  du  fortæller,  har  jeg  ogsaa  hørt. 
Men  har  da  disse  Klokker  Mæle? 

Den  fjerde. 
Du  véd  jo  vel,  at  Dværge  bygge 
Hos  Malmen  i  det  dybe  Fjæld; 
De  kristne  Mænd  forstaa  at  binde 
Den  Dværg  i  Malmen,  og  den  Lyd, 
Som  Klokken  har,  er  Dværgens  Mæle. 

En  femte. 
Men  vores  Harald  har  jo  ogsaa  bygt 
Et  Hus  til  Krist.  og  lever  dog  endnu. 

Den  fjerde. 
Ja,  ja,  hans  Time  vil  nok  ogsaa  komme; 
Thi  vore  Guder  straffe  haardt  og  vist. 
I  véd  jo  nok,  hvordan  det  gik  i  Norge 
Med  Hakon  Adelsten:  han  gik  og  fri 
En  Stund,  men  blev  til  sidst  dog  rammet; 

Vel  Pilen  lamge  højt  i  Luften  hang1), 
Som  om  den  vilde  først  sig  ret  betænke, 
Men  traf  ham  og  des  vissere.     Alon  ej 
Den  kom  fra  gamle  Odin,  mener  I? 

En  sjette. 
I   >nakke  altid  kun  om  eders  Guder; 
I  har  jo  dog  vel  ogsaa  hørt, 
Hvordan  det  nylig  gik  i  Svitjod, 
Da  Bønderne  en  hellig  Mand 
Fra  Saxland  vovede  at  myrde: 
Hvordan  med  onde  Landfarsot 
Dem  Kristus  slog,  trods  alle  Guder, 
Som  vilde  hjælpe  dem.     Jo,  I  kan  tro, 
Han  raader  mere  end  de  alle ! 

Den  anden. 
Jeg  tror  nu  -)  ikkun  paa  min  egen  Styrke, 
Og  det  er  nok  den  bedste  Gud. 

Den  tredje. 
Jeg  tænker  paa:  om  Palnatoke 
Xu  ikke  døde!  Det  var  dog 
Et  Jærtegn,  som  os  kunde  lære, 
Hvad  for  en  Gud  der  raader  mest. 

Den  anden. 
Ja,  staa  kun  du  her  til  i  Morgen 

g  grund  paa  det!  saa  skal  du  se, 
At  Palnatoke  vist  vil  komme 
Lyslevende  her  op  igjen! 
Jeg  gider  ikke  set  ham  mere; 
Han  havde  jo  to  Øjne,  som 


a)  [i.  Udg.:  Vel  hængte  Pilen  længe  højt  i  Luft.]    2)  [i.  Udg. 
Jeg  troer.] 


0,6  Kæmpelivets   Undergang  i  Nord. 

Han  vilde  sluge  Folk;  jeg  derfor 
Vil  sige  dig  Farvel  og  gaa. 

(Lidt  efter  skiltes  Flokken,    og  kun  den  tredje  blev  i  dybe  Tanker 
staaende  paa  den  øde  Klint.) 


TREDJE   SAMTALE. 

JOMSBORG. 

Sigurd. 
Er  du  til  Sinds  at  laste  Palnatoke? 

Sigvald. 
Ved  alle  Aser!  det  var  ej  min  Agt. 
Jeg  mente:  just  fordi  han  er  saa  kløgtig, 
Det  og  maa  kaldes  dobbelt  underligt, 
At  fra  vor  Borg  han  Kvinden  udelukker1); 
Men  han  er  da  og  alderstegen  nu. 

(Bue  og  Vagn  komme  farende  ind  i  Salen.) 

Bue. 
Er  Palnatoke  ikke  her? 

Sigvald. 
Hvordan  kan  du  saaledes  spørge? 
Er  I  da  løbet  bort  fra  ham? 
Thi  han  fra  jer  vist  ej  er  løben? 

Bue. 
Fodrappe  som  Strutharalds  Sønner 
Er  ikke  Vagn  og  jeg;  men  selv 
Du  vist  ej  grumme  langt  var  løben; 
Thi  dyb  og  tung  var  vaade  Vej. 

*)  [i.  Udg. :  han  Kvinder  vil  forbande.] 

SlGVALD. 

Hvor  er  da  Palnatoke  bleven  af? 

Vagn. 
Mig  tykkes,  Sigvald!  at  din  Vaande 
For  Toke  er  just  ikke  stor. 

Sigvald. 
Jeg  er  en  Mand,  og  kan  ej  græde 
Som  Drengen  for  sin  Bedstefa'r. 

Vagn. 
Jeg  var  en  Gang  en  Dreng;  da  klapped 
Jeg  sagtelig  dig  under  Kind; 
Hvi  græd  du  da  saa  røde  Taarer? 
Dog,  nu  er  ikke  Tid  at  prøve,  hvem 
Af  os  der  nemmest  græder;  hurtig 
Maa  alle  Jomsborgs  Snækker  ud 
I  Hav,  at  søge  Palnatoke, 
Og  finde  ham,  hvis  ikke  alt 
Til  Havets  Bund  han   er  nedsjunken. 

Sigvald. 
Jeg  priser  det,  at  du  er  djærv 
Og  vil  for  Toke  alting  friste ; 
Men  Stormen  farer  over  Hav 
Og  blæser  haardt  mod  disse  Strande. 
II vor  Toke  er,  det  véd  vi  ej, 
Skjønt  nys  et  Vrag  er  her  inddrevet, 

m  ligner  paa  et  Haar  hans  Skib. 
Men  er  til  Havets  Bund  han  sjunken, 
Det  nytter  ham  kun  lidt,  om  vi 
Vil  stunde  did,  for  ham  at  søge. 
Hvert  Skib  skal  gjøres  rede  flux; 
Og  da,  saa  snart  sig  Stormen  lægger,   ile 
Vi  rundt  paa  Hav,  at  søge  op 
Vor  tabte  Høvding. 

11.  7 

Vagn. 

Snildt  du  taler. 
Ej  sandt?  det  var  en  herlig"  Ting, 
At  være  Jomsborgs  Høvding,  Sigvald! 

Bue. 

Kom,  Vagn!  vi  er  ej  bange  for 
At  dyppes  af  en  Bølge.  Bedre 
Det  altid  er  paa  Havsens  Bund 
Hos  Toke,  end  som  her  hos  Sigvald. 

Sigvald. 
Selv  har  jo  Palnatoke  sagt: 
Den  Snække,  som  en  Gang  er  sjunken, 
Fordi  den  trodsed  Stormens  Magt, 
Den  knejser  aldrig*  mer  paa  Havet, 
Og  bærer  aldrig  Kæmper  mer 
I  Herrefærd.  —  Her  er  jeg  Høvding, 
Til  Toke  kommer  selv,  og  1 
Maa  lyde  mig,  ej  løse  eders  Snækker, 
Før  jeg  tillader. 

Vagn. 

Sigvald!  hør! 
Nu  ganger  jeg  og  stærken  Bue. 
Hvis  du  har  Lyst,  da  stil  dig  kun 
Her  paa  vor  Vej!  men  vredes  ikke, 
I  Fald  vi  tro,  du  er  en  Knold, 
Og  sparke  dig  lidt  haardt  til  Side! 

En  Jomsviking. 
Vor  Høvding,  Palnatoke ! 

Sigvald. 
Hvad? 
Hvorledes  kan  det  være  muligt? 
Hvad?  løb  han  alt  igjen? 

V  AGN. 

Ja,  staa  kun  du !  jeg  ogsaa  løber. 
Xu  er  dit  Høvdingskab  forbi. 

SlGVALD. 

End  var  da  Timen  ikke  kommen; 

Men  komme  skal  og  maa  den  dog  en  Gang. 


Palnatoke.     Vagn. 

Vagn. 
Men  sig  mig,  Toke!  er  dit  Skib 
Paa  Havet  brudt?  og  har  du  været 
I  Roskild  hos  Kong  Harald?     Alt 
Mig  tykkes  underligt,  forvirret. 

Palnatoke. 
Ja,  alt  er  underligt,  min  Søn ! 
For  os,  som  ej  paa  Norners  Skjolde 
De  Runer  se,  hvorefter  Livet  sig 
Maa  sno  i  dunkle,  krumme  Gange.  — 
Men.  siden  høje  Guder  selv  paa  Jord 
Omvandred,  ej  et  større  Under 
Er  sket,  end  nu  paa  denne  Færd. 
Et  Jærtegn  har  mig  Livet  skjænket. 

Da  Stormen  mig  i  mørken  Nat 
Fra  eder  skilte,  blev  jeg  dreven 
Paa  Havet  om,  indtil  ved  Morgengry 
Jeg  øjned  Sælands  skarpe  l)  Odde. 
Vort  Skib  var  læk;  vi  rode  saa, 
At  Blodet  sprang  af  Fingerender; 
Fra  Jotunhejm  en  Hvirvelvind 
Da  blæste  haardt  og  vælted  Skibet; 

*)  [i.  Udg.:  sydre.] 

Med  stærken  Arm  jeg  kæmped  mod 
De  høje  Bølger,  naade  Landet, 
Men  fandt  ej  én  af  al  min  Flok. 
Jeg  kom  til  Roskild;  dér  man  dømte, 
Til  Skjæmt  for  Harald  og  hans  Klerk: 
Jeg  skulde  løbe  ned  ad  Kullen. 

Vagn. 
Og  dér  er  du  da  løben  ned? 

Palnatoke. 
Jeg  løben?     Spørger  du  mig  ej, 
Om  jeg  er  løben  op  ad  Kulien? 
Imens  mit  gule  Haar  blev  graat, 
Jeg  var  en  Mand,  og  tror  at  vide, 
Hvad  Manden  kan  udrette;   men 
Ej  det  er  Mandeværk.     Kun  Aser 
Kan  løbe  ned  fra  Klippetind; 
Kun  den,  som  Guderne  beskytte, 
Ej  knuses  ved  at  glide  ned. 

Jeg  havde  ofret  mig  til  Odin, 
Og  kun  i  Valhal  tænkte  jeg 
Paa  højen  Bænk  at  tømme  Hornet; 
Alt  svimled  jeg;  men  Skien  brast, 
Og  sagte  gled  jeg  ned  mod  Havet. 

Dér  kom  et  Skib  med  vundne  Sejl, 

Mod  Vinden,  mod  de  høje  Bølger; 

Det  standsede,  man  tog  mig  ind, 

Og  hurtig  vendtes  atter  Stavnen. 

Ej  spurgte  nogen  mig  om  Navn, 

Og"  eJ  jeg"1)  vovede  at  mæle. 

Du  kj ender  mig:  ej  var  jeg  ræd; 

Men  dyb  Forundring  bandt  min  Tunge. 

Ved  Roret  stod  en  Ungersvend, 
Saa  mildt  henskuede  hans  Øje, 

*)  [i.  Udg.:  jeg  ej.] 

Og  mødte  det  en  Bølge,  flux 
Mig  tyktes,  at  den  sank  i  Havet; 
En  Olding  ved  hans  Side  stod, 
Ham  var  det,  som  mig  Haanden  rakte, 
Da  jeg  i  Skibet  sprang,   hans  Blik 
Forkyndte  mild  og  hellig  Alvor; 
Som  Goderne  ved  Odins  Hof 
Saa  var  han  klædt,   og  Offerkniven  hang1) 
Mod  gyldent  Hjalte  ved  hans  Lænd. 
Ret  som  vi  vare  nær  ved  Landet, 
Han  greb  min  Haand,  og  længe  stirred 
Han  tavs  paa  Mærket,  som  jeg  skar; 
Men  da  til  sidst  han  løfted  Røsten, 
Den  klang  saa  underlig  og  dyb. 
At  jeg  den  aldrig  mer  kan  glemme: 
,.Du  ofred  dig  til  Odin  djærv, 
„Og  Offeret  har  ham  behaget; 
„Sig  Jætter  sanke  trindt  hans  Stol, 
„Og  det  er  Tid  for  ham  at  kæmpe.*' 

Vagn. 

Alen   hvem  kan  det  vel  have  været? 

Palnatoke. 
Hvem  uden  ham,  den  høje  Drot, 
Der  styrer  Ofringer  og  Altre, 
Og  ham,  som  løser  hver  en  Mand, 
Der  tror  paa  Guderne,  af  Trængsel! 
Kun  ringe,  Frænde!  er  din  Kløgt, 
Da  ej  du  kjender  Valhals  Guder. 

Vagn. 
Men  Valhals  Guder!  er  de  til? 

x)  [i.  Udg. :   hængte.] 


102  Kæmpelivets   Undergang  i  Nord. 

Palnatoke. 
Dig  Bue  digre  har  opfostret, 
Det  kan  man  høre.     Har  du  da 
Ej  hørt  om  dem,  som  bygged  Midgaard? 

Vagn. 
Jo,  meget  jeg  om  Aserne  har  hørt; 
Men  tænkte,  at  det  var  kun  gamle 
Besynderlige  Sagn,  som  ej 
Man  skulde  tro;  og  Bue  digre 
Saa  tit  har  sagt,  at  paa  sig  selv 
Han  trode  kun. 

Palnatoke. 

Har  han  da  aldrig 
Dig  sagt,  han  trode  dog1)  paa  Tor? 

Vagn. 
Han  sagde,  at  naar  al  den  Styrke, 
Som  spredtes  om  paa  viden  Jord, 
Var  sanket  i  én  tapper  Kæmpe, 
Da  var  han  stærk  som  Styrkens  Tor. 
Jeg  ogsaa  tror,  at2)  der  er  noget, 
Hvorfra  vor  Styrke  rinder  ud, 
Som  Bækkene  fra  Kildevældet; 
Men  for  sig  selv  jo  maa  hver  Bæk 
Henløbe,  aldrig  mer  den  kommer 
Til  Vældet;  selv  den  maa  se  til 
At  blive  selv  et  Væld.     Saaledes 
Maa  ogsaa  Manden  stræbe  frem; 
Og  jeg"  nar  ment,  at  Styrken  voxte, 
Hver  Gang  han  svang  et  ærligt  Sværd  3), 
Ret  som  med  hans  den  dræbtes  kunde 


x)  [i.  Udg.:  han  troede.]    2)  [ i.  Udg. :  Jeg  troer  ogsaa.]    3)[l.Udg. : 
Hver  Gang  han  dræbte  en  med  Sværd.] 

Sig  sammenblande.     Derfor  og 
Jeg  altid  efter  Striden  længes, 
For  dog  at  ligne  Styrkens  Tor, 
Om  ej  jeg  vorde  kan  hans   Lige. 

Palnatoke. 
Med  Kløgt  du  véd  at  føje  dine  Ord; 
Men  tror  du  vel l),  at  Bækken  kunde  løbe, 
Hvis  den  fra  Vældet  ingen  Næring  fik? 

Vagn. 
Derfor  den  og  til  sidst  maa  stilles, 
Og  krybe  sagte  ned  i  Jord,  — 
Ret  som  naar  vi  bli'r  lagt  i  Højen. 

Palnatoke. 
Men  ender  sig  dog  i  en  Mose; 
Og  denne  vaade  Bavtasten 
Maa  vidne:  den  ej  hel  er  svunden. 
Hvem  har  fortalt  dig,  at  fordi 
Den  ikke  mere  løber  over  Jorden, 
Den  heller  ikke  under  Jord 
Henløber  mod  sit  gamle  Hjem? 
Vist  Mimers  Brønd  fra  Urdas  Kilde 
Er  kommen  langt,  og  længere 
End  Bækkene  fra  deres  Væld; 
Og  dog  de  vist  vil  atter  mødes 
Endnu  en  Gang,  om  ikke  før, 
Saa  dog,  naar  Ragnaroke  kommer. 

Vagn. 

Ja,  ældre  er  din  Kløgt  end  min, 
Og  ej  jeg  véd,  hvad  sig  kan  sømme 
At  svare  dig.     Jeg  maa  vel  tro, 
At  Styrken,  som  fra  Tor  udrandt, 

x)  [i.  Udg. :  Men  troer  du.] 

Med  hans  en  Gang  skal  atter  blandes. 
Men  Guder,  som  sig  blande  *)  ind 
I  Livet,  som  for  Spyd  og  Sværde 
Kun  bruge  Smilet,  lig  en  Kvinde, 
Dem  tror  jeg  ikke  paa. 

Palnatoke. 

Du  mener  da, 
At  Mennesker  blev  til,  alene 
Fordi  de  skulde  være  til, 
Og  ej  for  deres  Skyld,  som  lod  dem  blive; 
Thi  ellers  maa  de  høje  Guder  vel 
Og  styre  Livet,  saa  det  Maalet  rækker. 
Du  vil,  at  ikkun  idel  Mandighed 
Skal  sig  i  Guder  aabenbare; 
Er  Kvinden  da  ej  til,  ej  bleven  til? 
Er  hendes  Hjærte  og  de  fine  Lemmer 
Vel  dannet  af  det  samme  Malm, 
Som  Sværd  og  Skjold? 

Vagn. 
Paa  Kvinden  aldrig 
Jeg  just  har  tænkt ;  men  tror  du  da 2), 
At  hun  blev  til  paa  anden  Maade 
End  Manden? 

Palnatoke. 
Jeg  just  ikke  tror, 
At  hun  blev  til  paa  anden  Maade, 
Men  vel,  at  anderledes  blev 
Hos  hende  alting  sammenblandet. 
Jeg  til  det  dobbelte  i  Livet 
Dig  ikkun  vilde  vise  hen, 
Saa  at  du  skjønned,  i  dets  Udspring 
Og  maatte  være  Dobbelthed; 


!)  [i.  Udg. :  mænge.]     2)  [1.  Udg. :  men  troer  du.] 

Og  har  du  hørt  de  gamle  Sagn 

Om  Gudedaad  og  Tidens  dunkle  Fødsel, 

Du  dér  vel  og  den  samme  fandt. 

Vagn. 
Man  sagde  mig:  at  Odin,  Ve  og  Vile 
Har  Menneskene  skabt. 

Palnatoke. 

Ja,  vel  jeg  véd, 
Den  blinde  Tid  har  Guders  Tal  forøget, 
Og  ængstlig  ledt  om  ny,  som  om 
De  gamle  nu  var  alt  for  svage1), 
Og  som  i  fler  man  mere  kunde  se ; 
Fast  intet  Sagn  og  intet  Kvad 
Forplantes2)  længer  i  sin  Renhed. 
Men,  ser  du  dette  gamle  Skjold? 
Det  gik  i  Arv  hos  mine  Fædre, 
Og  faste  paa  dets  Hvælving  staa 
Usvigelige  Runestave. 
Du  kjender  Navnet;  det  er    Vøluspaa, 
Og  naar  de  underlige  Tegn  du  nemmer, 
Da  skal  du  læse,  og  som  jeg 
For  høje  Guder  dybt  dig  bøje. 
Saa  kvæder  Vola  om  vort  Ophav: 

Aserne  tvende, 
Kraftig  og  Kjærlig, 
Ginge  til  Hjemmet; 
Funde  paa  Landet 
Mægtende  lidet 
Askur  og  Embla; 
Aand  de  ej  havde, 
Skjønhed  og  Mæle, 
Farve  de  mangled. 


l)  [i.  Udg. :  gamle.]      ~)  [i.  Udg.:  fremtælles.] 

Alt,  hvad  de  mangled,  gav  dem  Gude-Parret 1), 

Og  du  vel  nu  begriber  lettelig, 

At  alt  maa  være  Dobbelthed  i  Livet. 

Vagn. 
Jeg  halv  forstaar  dig;  men  mig  tykkes, 
At  ret  som  Guderne  var  to, 
Saa  bleve  Mand  og  Kvinde  tvende: 
Den  ene  svag,  den  anden  stærk; 
Og  Manden  ene  efter  Styrke 
Maa  stunde;  men  du  sagde  jo, 
De  havde  ét  og  samme  Udspring. 

Palnatoke. 
Det  sagde  jeg,  og  siger  end. 
Men  sig  mig!  mener  du,  at  Træet 
Er  ypperst,  naar  om  Vinters  Tid 
Det  staar  i  mørke,  kolde  Styrke, 
Hvad  heller,  naar  det,  klædt  og  grønt, 
I  al  sin  Kraft  med  Blomsten  pranger? 
Er  Blommen  vænest,  naar  dens  Top 
Nedluder,  eller  naar  den  løfter 
Sit  lille,  fagre  Hoved  kjæk? 

Vagn. 
Kun  liden  maa  min  Kløgt  dig  tykkes, 
Hvis  du  kan  tvivle  om  mit  Svar. 

Palnatoke. 
Kan  du  da  tvivle  om,  at  Manden 
Er  ypperst,  naar  sig  Kraften  blander 
Med  Mildhed;  og  at  Kvinden  da 
Er  fagrest,  naar  hun  stundum  glemmer 
Sin  Svaghed,  klæder  sig  i  Staal 
Og  holder  Skjoldet  for  sin  Bejler? 

')  [i.  Udg. :  disse  Guder.] 

Kan  du  nu  se,  at  Frej.  som  Tor, 
At  Vaner  maa,  som  Aser,  dyrkes? 

Dog,  ej  om  Guder  og  om  Askurs  Æt 
Jeg  nu  dig  mægter  alt  at  sige; 
Men  har  du  Lyst,  da  skal  vi  tit, 
Naar  Skjoldet  hænger  under  Loft, 
Samtale  om  det  underlige 
I  Livet  og  dets  Fødsel. 

Vagn. 

Aldrig  har 
Jeg  saadan  Tale  hørt;  og  ofte 
Om  Vinters  Tid  begjærlig  skal 
Jeg  lyde  paa  de  gamle  Frasagn, 
Og  paa  den  Kløgt,  hvormed  du  dem  udlægger  ; 
Thi  noget  rører  sig  i  mig, 
Det  er,  som  Øjet  sig  oplukked; 
Forhen  jeg  styrted  vild  i  Kamp, 
Men  snart  jeg  venter  nu  at  skue, 
Hvorfor  jeg  kæmper. 

Palnatoke. 

Ja,  det  skal 
Du  klarlig  skue.  —  Derfor,  Odin! 
Det  var,  du  frelste  mig  fra  Død: 
At  Asers  Magt  jeg  skulde  styrke! 
Sig  Jætter  sanke  trindt  din  Stol, 
Og  det  er  Tid  for  dig  at  kæmpe. 
Ja  det  er   Tid.     Med  Sværd  og  Tunge, 
Til  Sværdet  brister  i  min  Haand, 
Og  Tungen  lammes,  skal  jeg  kæmpe. 

Vagn. 

Og  Harald  Blaatand  være  skal 
Den  første  Nidding,  som  du  fælder. 

Palnatoke. 
Jeg  svor  ham  Døden,  svor  med ])  den 
At  hævne  mig  og  mine  Frænder; 
Men  jeg  er  nu  ej  længere  min  egen. 
Jeg  er  kun  Gudernes,  og  ene  dem 
Jeg  hævne  vil  paa  Lejrekongen. 

Jeg  drog  til  Danmark  med  den  Hug 
At  ville  vorde  Danmarks  Høvding; 
Ej  tækkedes  det  hoje  Aser;  thi 
Jeg  ellers  ej  skibbruden,  ene, 
Var  kastet  op  paa  Sælands  Kyst; 
En  Skjoldung  kun  maa  Kongestolen  klæde, 
Og  Svend  kan  ikke  være  død. 
Jeg  derfor  brat  vil  give  mig  i  Hav, 
At  søge  ham ;  og  da,  Kong  Harald !  — 

En  Jomsviking. 
En  Vikingssnække  stævner  hid. 

Palnatoke. 
Véd  du  da  ej,  hvem  Snækken  raader? 

JOMSVIKINGEN. 

Han  nævner  sig  Svend  Æsusøn. 

Palnatoke. 
Saa  lad  ham  løbe  ind  i  Havnen, 
Og  før  ham  til  mig  flux! 

(til  Vagn). 

Gak,  Frænde!  jeg  vil  være  ene 
Med  Svend. 

Saa  er  din  Time  nu 
Da  kommen,  Harald!     Saare  længe 
Du  bejled  til  din  Undergang, 

J)  [i.  Udg.:   ved] 

Og  du  er  bleven  graa  som  Nidding. 
I  Guder!  vilde  Svend  kun  nu 
Med  Stadighed  og  Renhed  eder  dyrke! 
Da  skulde  Danmark  til  sin  gamle  Pris 
Sig  atter  løfte,  Folket  atter  knæle 
I  Lund  med  klar  og  hellig  San>. 
Men  ak!  jeg  frygter,  Haralds  Vaklen 
Gjenfødtes  i  hans  Søn;  og  Svend 
Er  Æsas  Søn:  det  var  kun  sjælden, 
En  ædel  Konge  sprang  af  Trælleæt. 

Svend. 
Her,  Fosterfader!  ser  du  mig 
Landflygtig,  ringe  og  elendig; 
En  Snække  er  mit  alt,  med  den  jeg  hid 
Er  kommen,  for  hos  dig  at  raadne. 

Palnatoke. 
Saa  taler  Lejrekongens  Søn! 

Svend. 

Saa  taler  Trællekvindens  Søn, 
Forskudt  af  Fader  og  af  Lykke. 

Palnatoke. 
Hvad  Manden  vil,  kan  Mænd  og  Guder 
Forhindre,  standse,  det  er  sandt; 
Men  Manden  ej  kan  holde  op  at  ville. 

Svend  . 

Naar  først  du  har  min  Trængsels  Saga  hørt, 
Da  maa  du  dømme. 

Hist  ved  Helgenæs 
Jeg  løftede  mod  Harald  Sværdet; 
Men  Sværdet  sloges  af  min  Haand, 
Jeg  maatte  fly.     Jeg  kom  til  Olaf 

I  Venden:  han  var  mørk  og  kold, 

Og  bød  mig  bukke  for  min  Fader, 

I  Steden  for  at  trodse  ham. 

Jeg  kom  til  England:  som  en  Spejder 

Jeg  grebes  dér,  og  med  Foragt 

Man  netop  Livet  til  mig  slængte. 

Forvildet  vankede  jeg  om, 

Som  Trællen,  der  løb  fra  sin  Herre ; 

Imellem  Skotlands  Bjærge  først 

Jeg  standsed,  og  dér  fandt  jeg  Medynk. 

Palnatoke. 

O!  det  er  haardt,  at  Danmarks  Kongesøn 

Hos  Odins  og  hos  Danmarks  Fjender 

Skal  søge  Hjælp  og  finde  Medynk! 

Det  skulde  undre  mig,  om  ej 

Man  krævede,  som  Løn  for  Ynken, 

Du  skulde  blive  Kristen,  Svend ! 

Svend. 
Jeg  hørte,  hvordan  Barder  kvad 
Om  Fingals  Sejer  over  Odin; 
Jeg  tænkte  paa  min  Faders  Sejer, 
Og  Troen  sank  paa  Asers  Magt. 
Jeg  hørte  Klerke  love   Krist 
Og  sjunge  om,  hvordan  han  hjælper 
Enhver  af  Nød,  som  tjener  ham; 
Og  Skottekongen  bød  mig  Skibe 
Og  Mænd  til  Strid  mod  Danmarks  Drot, 
Naar  kun  jeg  vilde  Kristen  vorde. 
Primsigne  lod  jeg  mig,  og  med  en  Flok 
Af  Snækker  jeg  fra  Skotland  styred. 

Palnatoke. 
Du  trode  mer  den  blinde  Ossian, 
End  vore  Skjalde  med  det  klare  Øje; 

Du  mente,  Skottekongens  Mænd 

Og  Skibe  kunde  Odin  trodse, 

Som  Fingal.     Hvor  er  Flokken  nu? 

Svend. 
I  trende  Dage  rased  Nordenvinden, 
Og  kun  det*  ene  Skib  jeg  har  igjen. 

Palnatoke. 
I  Nordenvinden  mæled  Nordens  Guder, 
Og  dine  Kristne  søgte  Havets  Bund, 
Fordi  de  ikke  kunde  taale 
At  høre  paa  det  stærke  Maal. 
Det  var  jo,  hvad  du  maatte  vente. 

Svend. 
Saa  tror  du  da1),  det  var  en  Straf 
Fra  Aserne?     Ej  kan  jeg  nægte, 
At  Stormen  tyktes  mig  saa  haard 
Og  hul,  som  vrede  Guders  Mæle. 

Palnatoke. 
Og  dog  endnu  du  trodser  Asers  Magt? 

Svend. 
Ja,  kan  det  hjælpe,  atter  dem  at  dyrke? 

Palnatoke. 
Mon  det  kan  hjælpe,  at  du  tror, 
Den  Sol  er  til,  som  pryder  Himlen? 

Svend. 
Hvad  der  er  til,  maa  jeg  jo  tro,  er  til. 

Palnatoke. 
Er  Aserne  da  ikke  til? 
Men  om  du  nægted  nu,  at  Solen 


a)  [i.  Udg. :  Saa  troer  du.] 

Var  til,  og  sagde,  at  det  var 

En  anden  Ting,  som  lyste  og  som  varmed, 

Var  det  ej  Ret,  om  Solen  skjulte  sig 

For  dig,  saa  at  du  kunde  faa  at  vide, 

Hvordan  det  var,  i  Fald  den  ikke  var, 

Hvordan  det  andet  kunde  lyse? 

Og  turde  du  da  vente  Dag, 

Før  du  dig  bøjede  i  Natten 

Med  Anger  og  bekj endte  lydt, 

At  ingen  Straale  er  som  Solens? 

Svend. 
Vel  tykkes  mig,  at  du  har  Ret; 
Men,  naar  igjen  jeg  Aser  dyrker, 
Da  vredes  vist  de  kristnes  Gud; 
Og  han  er  haard,  naar  han  vil  straffe. 

Palnatoke. 
O,  skam  dig,  Svend!  jeg  fostred  dig, 
Og  tænkte  ej,  din  Moders  Hjærte 
Var  krøbet  ind  i  dig.     At  Haralds  Blod 
Var  blandet *)  tykt  med  Jætteedder, 
Det  vidste  jeg;  men  tænkte  dog, 
At  Skjoldungblodet  kunde  renses. 
Du  ræddes  for  de  kristnes  Gud, 
Fordi  du  tror,  at  han  har  Styrke ! 
Men  har  da  Aser  ingen?     Mener  du, 
At  Ymers  Pande  ej  var  haard  at  bryde? 

O,  rejs  dig,  Svend!  og  bliv  en  Mand! 
Og  tro  paa  Guderne!     Da  mine  Snækker 
Skal  bære  dig  til  Danmarks  Kyst, 
Og  dette  Skjold  skal  værge  dig  i  Kampen, 
Og  denne  gamle,  dog  ej  svage  Haand 
Skal  løfte  dig  paa  Kongestolen. 

l)  [i.  Udg. :  mænget.] 

Svend. 
Ja,  Toke!  ja,  jeg  skammer  mig, 
Af  Mod  og  Anger  Kinden  blusser. 
Med  Hug  og  Mund  jeg  hylder  Asers  Magt, 
Og  i  dit  Fjed  jeg  djærvt  for  dem  skal  kæmpe: 
For  dem,  for  dig  og  for  mig  selv, 
Og  vorde  Skjoldungnavnet  værdig. 

Palnatoke. 
Nu  kj ender  jeg  min  Fostersøn  igjen. 
Naar  det  kun  ej  er  Spaanens  falske  Lue, 
Som  blusser  vel  i  Luft  en  føje  Stund, 
Alen  uden  Næring  brat  igjen  udslukkes! 


FJERDE    SAMTALE. 


(Haralds    Skibe   laa   udi   Limfjord;    selv   var   han    stegen   paa    Land 
med  Fjølner;  og  som  de  ginge  langs  Bredden,  samtalede  de.) 

FjØLNER. 

Ej  maa  du  vredes,  Herre  Konge ! 

Fordi  jeg  spørger  dig  saa  frit: 

Hvad  vil  du  med  de  mange  Snækker? 

Harald. 

Hvad  jeg  vil?     Nej,  du  skulde  spørge, 
Hvad  Stormen  vil,  at  jeg  skal  gjøre 
Her,  hvor  jeg  aldrig  gider  kommet, 
Ret  fra  den  Stund,  du  husker  nok, 
Den  Juleaften. 

FjØLNER. 

Ikke  saa  jeg  mente; 
Men,  hvi  du  nu  i  Alderdom 

IL  8 

Vil  give  dig  paa  Vikingstoge: 

Hvi  ej  du  tøver  hjemme  nu 

I  Ro,  —  derom  jeg  vilde  spørge. 

Harald. 
Og  du  jo  svaret  har  dig  selv. 
Du  vil,  at  jeg  skal  tøve  hjemme 
I  Ro.  —  Ja,  naar  jeg  havde  Ro. 

FjØLNER. 

Nu  er  jo  Palnatoke  tæmmet, 
Og  Svend  er  sikkert  ogsaa  død. 

Harald. 
Maaske.     Det  var  vel  og  det  bedste. 
Men  har  du  glemt  det  gamle  Sagn 
Om  Randver,  der  han  skulde  hænges: 
Hvordan  han  plukkede  en  Høg 
Og  sendte  Høgen  til  sin  Fader, 
Og  Jormunrek  paa  Høgen  saa'  saa  længe, 
Til  han  forstod  med  tung  og  bitter  Sorg, 
At  han  var  sønneløs.     Mig  ogsaa  tykkes, 
Det  er  hel  underligt  at  dø 
Og  ingen  Søn  at  efterlade. 

Fødtes  end  Sønnen 
Sildig,  dog  bedre 
Er  det,  end  ingen 
Arving  at  eje. 
Sjælden  staa  tætte 
Bavtastene x), 
Rejse  ej  Sønner 
Dem  efter  Fædre. 

Er  saa  ej  sagt  i  Havamaal? 

*)  [i.  Udg.:  Sjælden  stande  Bavtastene  tætte.] 

FjØLNER. 

Hvorledes  er  det  med  dig?  Herre  Konge! 
Saaledes  talte  du  jo  aldrig  før. 
Jeg  tror,  at l)  du  har  Sot. 

Harald. 

Ja,  Helsot. 
Jeg  og  har  levet  mange,  mange  Aar. 
Hvor  længe  er  det  nu  vel  siden 
Den  Juleaften? 

FjØLNER. 

Ogsaa  jeg 
Er  siden  den  Tid  vorden  gammel. 
Men,  gaa  vi  ikke  alt  for  langt 
Fra  Skibene?     Du  kunde  trættes. 

Harald. 
Ja,  jeg  er  allerede  træt 
Af  denne  Gang,  som  af  den  anden. 
Hist  er  en  Sten,  en  mægtig  Sten; 
Dér  kan  vi  sætte  os  og  hvile 
Og  tale  om  den  forbigangne  Tid. 

FjØLNER. 

Nej,  Konge!  Sædet  er  for  haardt 
Til  dine  gamle,  møde  Lemmer; 
Vi  snart  kan  naa  igjen  dit  Skib, 
Dér  kan  du  dig  langt  bedre  hvile. 

Harald. 
Vist  ikke,  Fjølner!     Hvilken  Sten! 
Hvad  om  vi  kunde  faa  en  saadan 
Paa  vore  Høje !     Vil  du  tro, 
Den  kunde  skygge  over  begge; 
Og  naar  de  lange  Tider  led, 


*)  [i.  Udg.:  Jeg  troer.] 

Man  skulde  dog  i  Danmark  mindes, 
Hvem  der  fik  slig  en  Bavtasten. 

Fjølner. 
Din  Tale  er  hel  underlig,  min  Konge! 
Hist  er  en  anden  Sten,  og  den 
Er  ej  saa  høj,  saa  ubekvem  til  Sæde. 

Harald. 
Jeg  tror,  du  ræddes  for  den  Sten; 
Kan  du  nu  ikke  klavre  længer? 
End  kan  jeg  mindes,  da  du  sprang 
Med  mig  fra  Skib  til  Skib  i  Fjorden, 
Og  saa  fra  Skib  paa  Land.     Kom  nu! 
Saa  vil  vi  se,  hvem  af  os  begge 
Der  først  kan  klavre  op. 

Fjølner. 

Nej,  nej! 
Jeg  kan  ej  klavre,  du  og  næppe. 
Kom  med  til  denne  lille  Sten! 
Dér  kan  vi  sidde  ret  i  Mag. 

Harald. 
Du  glemmer  nok,  at  jeg  er  Konge, 
Og  hvad  jeg  vil.  det  vil  jeg;  kom! 
Og  du  skal  se,  at  jeg  kan  klavre. 
Kan  du  ej  vinde  op,  saa  tøv 
Kun  neden  for!  du  est  jo  ogsaa 
Af  Trælleæt. 

(Længe    varede    det,    og   stor    var    Møjen,    før    Harald    mægtede    at 
komme    op    paa   Stenen.     Dér    sad    han    tiende    en  Stund  og  skuede 

trindt  sig.) 

Besynderligt ! 
Var  det  ej  hist  ved  hine  Træer, 
At  Knud  sprang  op  ?     Og  denne  Sten ! 


I 

Hvad!  Hu!  hvor  blev  du?  Fjølner!  kom  dog 
Og  se!     Er  Mosset  ikke  rødt 
Paa  denne  Side? 

Fjølner. 
Nej,   mig  tykkes, 
At  det  er  gult,  en  Smule  brunt. 

Harald. 
En  Smule!  Ja,  han  havde  ogsaa 
Alt  den  Gang  mistet  meget  Blod; 
Det  var  jo  kun  de  sidste  Draaber, 
Som  dryppede  paa  denne  Sten; 
Og  det  var  allerede  meget, 
At  Mosset  blev  en  Smule  brunt; 
Men  det  gjør  sagtens  ])  Broderblodet. 

Brødre  skulle 
Slægtskab  bryde2), 
Hinanden  dræbe, 
Frænder  svige3) 
Næste  Frænder. 
Sværdtid,  Skjoldtid, 
Vindtid,  Ulvtid, 
Før  Ragnaroke ! 

Kan  du  ej  mindes,  Fjølner!  disse  Ord? 
Saa  mælte  Knud  i  Dødens  Vaande. 
Det  var  mig  tit,  som  nogen  raabte 
Dem  i  mit  øre;  aldrig  dog 
Saa  højt,  saa  frygtelig  de  løde, 
Som  nu  i  denne  fæle  Stund.  — 
Er  det  vel  Stormen,  scm  i  Skoven  hviner, 
Hvad  heller  mæler  denne  Sten? 


J)  [i.  Udg.:  det  var  ogsaa.]    2)  [i.  Udg. :  skille.]    3)  [i.  Udg. :  ©de.] 

FjØLNER. 

Du  sagde  nys,  jeg  var  af  Trælleæt; 

Du1)  ser  dog  ej,  at  mine  Lemmer  ryste. 

Men  vel  det  undrer  mig,  at  du, 

En  Kristen,  gruer  ved  at  tænke 

Paa  hedensk  Kvad:  paa  noget,  som 

En  Hedning  kvad,  for  dig  at  skrække. 

Hvad  har  du  gjort?  Det  samme  jo, 

Som  dine  gamle,  priste  Frænder, 

Som  Regner  Lodbrok  selv:  en  Mø 

Du  saa',  som  du  fik  Lyst  at  eje; 

Og  Ormen,  som  sig  trindt  om  Buret  vandt, 

Ham  stak  du,  og  gik  ind  og  favned  Møen. 

Fordi  den  Mø  ej  Tora  hed,  men  Danmark, 

Fordi  den  Orm  hed  Knud,  hvad  skader  det? 

Harald. 
Men  Regner,  han,  som  Ormen  stak, 
Han  blev  og  stungen  død  af  Orme; 
Det  har  du  glemt. 

FjØLNER. 

Ja,  det  er  vist, 
At  jeg  har  meget  glemt,  som  du  end  mindes; 
Og  aldrig  har  jeg  hørt  endog  en  Hedning 
At  tyde  saa  paa  sig  de  gamle  Æventyr. 
Hvad  vilde  vel  din  fromme  Moder  sige. 
Hvis  hun  dig  hørte  kvæde  gammelt  Digt 
Med  samme  Fynd,  som  Klerke  synge  Tider? 

Harald. 
Min  Moder!  Ja,  jeg  skylder  hende  meget. 

(Kongen   hensank    i    dyb  Grublen ;    men    ikke    ejede   Sjælen   Styrke 
til  at  overvinde  de  forstyrrede  Tanker,  og  maatte  derfor  tjene  dem.) 

Nu  lystig,  Fjølner!  spring  til  Skibs! 
Og  hent  mig  alle  mine  Mænd 

i)  [I.  Udg.:  Og.] 

Med  Tove  og  med  Løftestænger! 
Og  jag  saa  nogle  ud  i  Landet  trindt, 
Og  lad  dem  drive  mine  Bønder  hid, 
Med  Stænger  og  med  Reb  og  øxne ! 
Thi  her  er  Arbejd  for  dem  alle. 
Nu  er  jeg  én  Gang  bleven  glad  igjen. 

Fjølner. 
Min  Konge! 

Harald. 
Ja,  din  Konge  er  jeg; 
Men  derfor  skal  du  ogsaa  løbe, 
Alt  hvad  du  kan;  thi  du  kan  tro, 
At  her  er  ingen  Tid  at  spilde. 
De  døde  er  just  ej  at  spøge  med, 
Og  hvad  man  lover  dem,  det  maa  man  holde. 
Nu!  hvorfor  nøler  du!  kun  rask! 

Fjølner. 
Jeg  ræddes  for  dig,  Herre  Konge! 
Du  ser  saa  vildt. 

Harald. 
Nej,  hør  til  ham! 
Fordi  man  stundum  er  lidt  lystig.  — 
Hvad  havde  jeg  for  alt,  hvad  jeg  har  gjort, 
Hvad  var  der  ved  at  være  Konge, 
Naar  jeg,  som  du,  var  aldrig  glad! 
Nu  ingen  Snak!  men  løb! 

Fjølner. 

Jeg  maa 
Vel  gange,  naar  du  saa  befaler; 
Men  saa  er  du  jo  ene  her. 

Harald. 
Jeg  ene?  Du  kan  aldrig  huske, 
At  jeg  er  Konge.     Alle  Ting,  % 

Det  døde  som  det  levende,  maa  snakke 

Med  mig,  saa  snart  jeg  ikkun  vil. 

Nu  skal  du  bare  høre: 

Hvorfor  er  du  saa  brun?  du  Mos! 

Har  du  vel  Lyst  at  blive  flyttet, 

Du 'store  Sten!  til  Jelling-Høj? 

(Harald  lagde  Øret  til  Stenen ;  men  Fjølner  gik.) 

Ja,  rigtig!  ja,  det  vidste  jeg 
Da  nok:  hvorfor  du  Lød  har  skiftet. 
Men  vil  du  flyttes?  nu,  saa  svar! 
Jeg  tror,  at  l)  ogsaa  du  har  Nykker 
Og  stoler  paa,  jeg  ej  er  ung. 
Men  jeg  skal  vise  dig,  at  Konger 
Bli'r  aldrig  gamle,  aldrig  svage, 
Saa  længe  der  er  noget  ungt! 
Og  om  jeg  saa  dig  overalt 
Skal  male  med  den  samme  Lød 
Som  dette  Mos,  saa  skal  du  flyttes. 


(En  mægtig  Flok  slæbede  paa  den  tunge  Sten,  og  til  den  nære  Lund 
var  den  nu  henvæltet.     Harald  og  Fjolner  stode  bag  ved  Flokken.) 

Harald. 
Det  gaar  jo  herlig,  hopsa!  hopsasa! 
Der  kan  du  se,  at  det  gaar  an; 
Men  den  er  tung,  det  kan  jeg  mærke. 
Min  Moder  kommer  til  at  vænne 
Sig  til  et  stakket  Aandedræt; 
Men  hun  gad  ogsaa  gjærne  sukke, 
Imens  hun  leved,  og  hun  alt 
Vel  nu  er  vant  til  lidt  at  knuges. 

(Frem   gik  Odinkar.     Med  Undren   saa'  han  Folkets  Færd,   og  med 
Skræk  herte  han  Kongens  Tale.) 


J)   [I.  Udg. :  Je£  troer.] 

Odinkar. 

Dig  hjælpe  Krist  af  Nød!  min  Konge! 

Harald. 
O !  jeg  har  ingen  Nød.     Se  der ! 
Jeg  har  den  Hjælp,  som  jeg  behøver. 
Hvem  er  du  ellers?  Jeg  er  Harald, 
De  danskes  Konge,  som  du  ser. 

Odinkar. 
Jeg  er  kun  Kristi  ringe  Tjener, 
Men  bytted  ej  med  dig;  jeg  har, 
Hvad  du  maa  savne:  Ro  i  Sind. 

Fjølner. 
Hold  Mund,  du  dumme  Klerk! 

Harald. 
O,  lad  ham  snakke!   det  er  Løjer 
At  se,  hvordan  han  skaber  sig. 

Din  Stakkel!  er  det  længe  siden, 
Saa  rent  du  tabte  din  Forstand? 
Du  har  den  allerværste  Galskab: 
Du  tænker,  du  kan  finde  Ro. 
Se  paa  den  store  Sten  der  henne! 
Den  mente  og,  den  vilde  staa  i  Ro; 
Men  ser  du  nu,  hvordan  jeg  triller 
Den  som  et  Hjul! 

Odinkar. 

Jeg  ser  det;  men     - 
Det  Hjul  har  Mandeben  til  Axel, 
Og  bliver  smurt  med  Mandesved 
Og  Mandeblod;  det  maa  vel  trille. 

Harald. 
Ja,  deri  har  du  Ret:  det  hjælper, 
At  den  blev  smurt  med  Mandeblod. 

Men  derfor  skal  den  ogsaa  trille; 
Thi  alt,  hvad  der  er  smurt  med  Blod. 
Maa  aldrig  stilles,  aldrig  stedes. 
Det  kan  du  ogsaa  se  paa  mig: 
Jeg  er  nu  gammel,  grumme  gammel; 
Men  jeg  kan  aldrig  have  Ro. 

Odinkar 

(sagte:) 

O  Gud!  saa  mærkede  du  Kain, 

Saa  dreves  om  den  første  Brodermorder. 

(hejt:) 

Men  sig  mig,  Konge!  hvor  skal  Stenen  hen? 

Harald. 
Det  skal  jeg  saa  Mænd  sige  dig: 
Du  véd,  min  Moder  hun  hed  Tyra, 
Min  Broder  hed  Knud  Daneast; 
Thi  danske  godt  ham  kunde  lide. 
Min  Moder  holdt  dog  mest  af  mig; 
Thi  naar  hun  sang,  saa  sad  jeg  stille 
Og  lærte  noget  udenad 
Af  det,  hun  sang;  og  naar  hun  spurgte. 
Om  ligesaa  jeg  vilde  sjunge  x) 
Og  være  kristen,  dersom  jeg  blev  Konge, 
Saa  svared  jeg  bestandig:  ja; 
Fordi  mig  tyktes,   det  var  herligt 
At  være  Konge,  —  som  det  ogsaa  er. 

Jeg  hørte  tit,  hvordan  min  Moder  sukked, 
Naar  nogen  nævned  Knud,  og  tit 
Hun  sagde  til  mig:  hvis  han  lever, 
Saa  bli'r  du  aldrig  Konge,  han, 
Den  Hedning,  bliver  det.       Da  tænkte 
Jeg  mange  Gange  paa,   om  og 
Det  just  var  sagt,  han  skulde  leve; 

x)  li.  Udg. :  Om  jeg  ej  ogsaa  vilde  sjunge  saa.] 

En  Klerk  fortalte  mig,  det  var 
En  hellig  Idræt,  ham  at  dræbe; 
Jeg  dræbte  ham;  min  Fader  Gorm 
Han  døde  flux  af  Sorg  og  Harme; 
Saa  blev  jeg  Konge. 

Odinkar. 
Dyrt  var  Kjøbet. 

Harald. 
Hvordan?  Var  det  saa  dyrt?     Du  er 
Jo  ogsaa  kristen,  og  min  Popo 
Har  sagt,  at  Kristendommens  Urt 
Des  bedre  gror,  jo  mere  Hedningblod 
Den  gødes  med.     Og  Knud  var  Hedning 
Og  kom  til  Helved.     Men  til  Himmerig 
Skal  jeg,  fordi  jeg  fik  ham  fældet1). 

Men,  véd  du  hvad?     Det  er  dog  tit, 
Jeg  tror,  at  baade  du  og  Popo 
Og  Tyra  løj  og  narrede  mig  kun. 
Mig  tykkes  da 2),  at  jeg  er  Høder, 
Som  myrdede  sin  Broder  Balder, 
Den  elskede,  —  og,  Fjølner!  du, 
Du  er  da  Loke:  du  mig  raadte 
At  overfalde  Knud   om  Natten 
Med  mange  flere  Folk.     Naar  mig 
Man  smider  i  det  sorte  Helhejm, 
Saa  skal  du  bindes  her  3)  paa  Stenen 
Med  Palnatokes  Tarme.  —  Stenen?  ja, 
Den  triller  herlig,  hopsa!  hopsasa! 

Odinkar 

(sagte). 

O,  ve  det  arme  Mandebryst, 

Hvori  med  Himlen  Helved  strides4)! 

*)   [i.    Udg.:    myrdet.]     2j   [1.    Udg.:   ret.]     8)    [i.    Udg.:    der.] 
4)  [1.  Udg.:  strider.] 

Men  dobbelt  ve  det  Helvedbryst, 
Hvor  Satan  uden  Strid  regerer! 

Harald. 
Men,  ser  du  nu:  den  Sten  skal  staa 
Paa  Tyras  Grav;  thi  jeg  vil  glæde 
Min  Moder  med  en  værdig  Bavtasten. 
Den  har  kun  én,  en  lille  Rune, 
Men  den  er  ristet  med  mit  Sværd, 
Som  dyppedes  i  Hedningblodet.  — 
Naar  Gorm  kun  ikke  bliver  vred ! 

Men,  det  er  sandt,  —  o,  det  var  herligt! 
Da  Knud  han  skulde  til  at  dø, 
Da  sagde  han,  jeg  skulde  myrdes 
Paa  ligedan  en  Sten.     I  Fald 
Jeg  nu  blev  myrdet  af  en  Hedning, 
Saa  kunde  Gorm  jo  faa  en  Sten, 
Som  ogsaa  var  ham  kjær.     Ej  sandt? 
Det  kunde  jo  gaa  lige  op. 

Nej,  vil  du  se,  der  sprang  jo  Rebet, 
Og  hele  Flokken  drat  omkuld! 
Den  vil  nok  ikke  trille  længer. 

(Dybt  bevæget  gik  ODINKAR  bort,  og  mælte,  som  han  gik:) 

O,  ve  de  arme,  som  opsluges  maa 

Af  dybe  Kløft  imellem  Krist  og  Odin! 

(En    gammel    Mand     kom    hastelig    gangende     og     søgte    lige    paa 

Kongen.) 

Harald. 
Du  gamle  Graaskjæg!  har  du  set 
Et  større  Hjul  end  det  at  trille? 

Den  gamle. 
Hvad  kan  ej  trille,  naar  der  kun 
Er  nok  om  Værket!  —  Vil  du  sige 
Mig,  Konge!  hvad  dig  tykkes  størst: 
Den  store  Sten,  hvad  heller  Landet, 

Den  vaktes  paa?     Thi  jeg  har  set, 
At  hele  Dannemark  kan  trille. 

Harald. 
Du  er  da  ogsaa  gal.     I  Dag 
Har  alle.  tror  jeg,  tabt  Forstanden. 

Den  gamle. 

Hvis  du  har  og  Forstanden  tabt. 

Ha  har  i  Dag  du  meget  mistet; 

Thi  aarle,  ret  som  Sol  gik  op, 

Paa  Viborg  Ting  du  Danmark  misted. 

Din  Søn  er  kommen  her  i  Fjord 

Med  Palnatoke. 

Harald. 

Hvad?  med  Palnatoke? 

Har  Svend  da  rigtig  sanket  op 

De  døde  Ben  og  sat  dem  sammen? 

Dog,  det  er  sandt,  din  Stakkel!  du  er  gal. 

FjØLNER. 

Det  er  dog  vel  kun  Løgn,  du  gamle! 
At  Palnatoke  skulde  leve  end? 

Den  gamle. 
Du  kan  jo  faa  det  selv  at  se;  thi  længe 
Det  varer  ej,  før  han  er  her; 
Og  der  var  mange  Mænd  paa  Tinget, 
Som  vilde  med  her  hen,  at  se, 
Om  I  nu  og  var  blevet  færdig 
Med  jeres  Sten.     De  mente,   at, 
Da  nu  saa  meget  skulde  flyttes, 
Saa  var  det  bedst  at  flytte  alt. 

(HARALD  vendte  sig,  i  Tanke,  at  Odinkar  stod  der  end,  og  mælte:) 

Den  Sten  kan  vist  ej  heller  trille, 
Undtagen  den  bli'r  smurt  med  Blod. 

(Hurtig  sankedes  Flokken  og  slog  en  Kreds  om  Kongen  og  Fjølner; 
men  den  gamle  gik  hastelig  ind  i  Skoven.) 

FjØLNER. 

I  tapre  Jotlands  Mænd!  Jer  Konge  .  .  . 

Harald. 

Hold  Mund!     Jeg  kan  jo  snakke  selv.  — 
1  véd,  jeg  har  en  Søn;  jeg  avled 
Ham  just  en  Gang,  da  jeg  var  gal; 
Og  derfor  er  han  vred,  og  kommer 
Her,  for  at  slaa  mig  selv  ihjel. 
Nu  er  jeg  klog,  og  har  i  Sinde, 
Den  Ting  skal  gjøres  om  igjen: 
Han  er  kun  vred,  fordi  han  lever, 
Derfor  vil  jeg  ham  slaa  ihjel; 
Saa  tænker  jeg,  han  bli'r  fornøjet. 

Jeg  ser,  den  Sten  vil  ikke  bort 
Fra  Fjorden;  en  tre,  fire  Stykker 
Af  jer  kan  nu  gaa  hen  igjen, 
Og  bære  den  paa  jeres  Skuldre 
Til  Fjorden;  og  saa  snart  som  Svend 
Da  kommer,  skal  I  strax  den  smide 
I  Panden  paa  ham.     I  kan  tro, 
At  han  vil  føle,  hvor  den  rammer; 
Saa  dumper  han  med  den  til  Bunds, 
Og  I  skal  se,  hvor  det  vil  boble. 

Nu!  skynd  jer!  hvorfor  nøle  I? 
I  mene,  det  er  Synd  for  Stenen: 
Den  kan  vi  trække  op  igjen. 
Nu!  vil  I  ikke?  ja,  saa  kan  jeg  selv. 

FjØLNER. 

Der  ganger  Harald,  eders  gamle  Konge, 
Hans  Fødder  vakle,  skaldet  er  hans  Isse. 
Da  1  opvoxte,  graanede  hans  Haar; 


Harald   Bkutfand  Og   Palnatoke.     iSog.  12J 


Men  Himlen  *)  gav  ham  dette  lange  Liv, 

1  \ui  det  at  eders  Sønner  skulde  skue 

1  ham  hans  Moder,  Tyra  Danebod: 

Hun,  som  bespiste  eders-  Oldefædre, 

Og  redded  dem  fra  Sultens  tunge  Død, 

Som  Heder  rydded,  og  som  Landet  bygged, 

Som  rejste  Danevirke  op  med  Kraft 

Til  Jotlands  Værn,  som  ikke  end  i  Døden 

Fra  eder  og  fra  Jotland  vilde  skilles. 

Kong  Harald  kaldte  jer;  end  før  sin  Død 

Paa  Tyras  Høj  en  Sten  han  vilde  rejse, 

Som  gjennem  Aldre  kunde  vidne  om, 

Hvor  elsket  Tyra  var,  hvad  Jotland  mægted. 

I  knurred  over  store,  tunge  Værk, 

Og  ej  det  undred  mig:  I  aldrig  Tyra 

Har  set,  I  saa'  ej,  hvad  hun  led 

For  eders  gamle  Oldefædres  Skyld. 

Men,  medens  Harald  ægger  jer  til  Vrede, 

Fordi  han  er  en  alt  for  kjærlig  Søn, 

Da  kommer  Svend,  hans  egen  Søn,  med  Vaaben 

Og  med  en  Vikingsflok.  at  dræbe  ham 

Og  hærge  Landet,  som  hans  Sæd  mon  være. 

Der  Harald  spurgte  denne  onde  Færd, 

Af  Sorg,  I  hørte  det,  sit  Vid  han  tabte. 

Jeg  fulgte  ham  i  trende  Snese  Aar, 

Min  gamle  Fod  mig  knap  vil  bære  længer, 

Og  Haanden  ryster;  men  endnu  en  Gang 

Til  Hævn  for  Harald  skal  jeg  Sværdet  løfte. 

Vil  I  gaa  med  til  Strid  for  Tyras  Søn? 

Hvad  heller  vil  I  Oldingen  forsage, 

Og  hylde  Æsas.  Trællekvindens  Søn? 

1 )     i.  Udg. :  Guder.] 

Flokken 

(Med  Bulder   og  Gny:) 

Til  Strid,  til  Hævn  for  Tyras  Søn! 


(Mørk   var    Natten.      Harald    og   Fjolner    ginge    frem    med  en  Flok 
Hirdmænd   og   vare    komne    i  Lunden ,    nær   som  hin  store  Sten  laa 

omvæltet.) 

Harald. 
Hvor  er  vi?  Er  her  ingen  Stub 
Og  ingen  Sten,  hvor  jeg  kan  hvile? 

Fjølner. 
Men,  Herre  Konge!  hvorfor  vilde  du 
Ej  blive  paa  dit  Skib  og  hvile? 

Harald. 
Jeg  kunde  ej;  det  stærke  Vaabengny 
Blev  ved  at  dundre  for  mit  Øre. 
Jeg  véd  ej  selv,  hvordan  det  er: 
Mig  tykkes,  jeg  var  glad  i  Morges; 
Nu  er  jeg  saa  bedrøvet  og  beklemt. 

Fjølner. 
Det  maa  du  ikke  være,  Herre  Konge! 
Alt  kan  jo  blive  godt  endnu. 
Vi  sejrede,  og  Svend  kan  ikke  flygte, 
I  Morgen  er  han  i  din  Vold. 

Harald. 
Og  er  det  derfor  godt?     Ham  kan  jeg  dræbe, 
Men  ikke  Angsten  i  mig  selv. 

Nogle  af  Flokken. 
Her  er  en  Sten. 

Harald. 
O,  lad  mig  komme 
Der  hen!  —  Saa!  det  var  godt.  —  Men,  hu! 
Hvor  det  er  mørkt  og  sort  og  skummelt! 
Kan  I  ej  tænde  os  et  Baal, 
Som  dog  kan  lyse  lidt  i  Natten? 

(Ild   blev  gjort,    og   hurtig  blussede  de   tørre  Grene.     Hirdmændene 

lejrede  sig   trindt   Baalet;   men   Fjølner   stod    mørk,    grublende    ved 

Kongens  Side  og  lænede  sig  mod  Stenen.) 

Hvad  skal  jeg  gjøre?     Fjølner!  skal  jeg  ej 

I  Morgen  mig  med  Svend  forlige? 

Jeg  dør  dog  snart,  og  kan  ej  længer  selv 

Regere. 

Fjølner. 

Skal  da  Palnatoke  leve? 

Harald. 

Ja,  Palnatoke!  hvem  kan  dræbe  ham, 

Som  kunde  løbe  ned  ad  Kullen 

Og  leve  dog?     Endnu  har  Odin  Magt, 

Da  sine  Venner  han  formaar  at  frelse. 

O,  vidste  du,  hvor  mat  og  syg  jeg  er! 

Paa  Strid  og  Had  jeg  ikke  mer  kan  tænke. 

I  Hj ærtet  faar  jeg  aldrig  mere  Ro; 

Men  uden  for  mig  vilde  jeg  saa  gjærne 

Dog  have  Fred;  maaske  jeg  kunde  da 

Lidt  mere  rolig  lægge  mig  i  Høj ; 

Thi  du  kan  tro,  min  Tid  er  snarlig  omme. 

Fjølner. 

Du  skulde  sove,  det  vil  styrke  dig; 
Det  andet  skal  nok  jeg  besørge. 

Harald. 
Ak  nej!  jeg  har  jo  sovet  længe  nok, 
Jeg  vaagned  først  ved  Sværdelarmen; 

II.  9 

Men  Søvnen  har  ej  kvæget  mig. 
Jeg  laa  og  drømte  om  saa  meget: 
Om  Knud  og  Gorm  og  Tyra.     Nej, 
Jeg  vil  ej  sove  mer.     O!  kunde 
Jeg  have  tænkt  mig  denne  Stund, 
Jeg  vilde  aldrig  været  Konge. 


ET   ANDET   STED    I   SKOVEN. 
(PALNATOKE  stod  ene,  lænende  sig  mod  en  gammel  Eg.) 

Saa  skal  da  Jætter  altid  sejre ! 

Saa  er  da  Asers  Magt  forbi  paa  Jord! 

Dog  nej.  det  kan,  det  maa  ej  være. 

Og  dog,  —  hvad  bringer  vel  den  Dag, 

Som  ruges  ud  i  dette  fæle  Mørke? 

Ja,  bragte  den  mig  Heltedød! 

Men  Sværde  vil  mig  ikke  saare. 

Da  Hildur  sveg  os,  trængte  jeg 

Mig  ind  i  største  Mandevrimmel, 

Men  kunde  hverken  vinde  eller  dø. 

Og  fanges  jeg?     Nej,  før  mit  eget  Sværd 

Skal  sende  mig  til  Valhals  Guder. 

Og  hvorfor  ikke  nu  i  denne  Stund, 

Som  er  min  egen?     Hvi  fremdrives 

Jeg  saa?     Hvad  kan  vel  findes  her? 

(Uvilkaarlig  fremgik  Kæmpen  og  standsede  pludselig.) 

Hvad  blusser  hist?  er  det  et  Baal? 
Hvad  aner  mig! 

(Nærmere  gik  han.) 

Ja,  det  er  Valhals  *)  Lynglimt. 

Hvem  er  vel  det,  som  sidder  dér 
Paa  Stenen  ?  er  det  ikke  Harald ! 


l)  [1.  Udg.:  natligt.] 

Det  er,  det  er  den  fejge  Nidding,  som 

I  Dag  jeg  søgte,  men  ej  kunde  finde, 

Fordi  han  fjæled  sig.  —  Nu  vel! 

Saa  dø  da  Niddingsdød,  du  Nidding! 

(Ud  drog  han  Pilen  og  Lagde  den  paa  Buen;   vel  vikle    hun  sigte  i 

Halvmørket,    thi    det    tykles    ham,     som    denne    Pil    skulde    skille 

Krists  og  Odins  Trætte.) 


VED   STENEN. 

Harald. 
Hvad  er  det  gule  vel,  som  skinner  hist? 

Fjølner. 
Jeg  intet  ser;  det  er  vel  Luen, 
Som  kaster  Skinnet  paa  et  Træ. 

Harald. 
Men  Luen  skulde  ikke  skinne  saa; 
Der  kunde  komme  én  og  se  os  her. 
Jeg  er  saa  bange,  slukker  Ilden! 

(Pilen  fløj   og  ramte  hart  under  Hjærtet.) 

Harald. 
Jeg  dør,  —  o,  Kristus!  Kristus  eller  Odin! 
O,  hvilken  Gud  tør  jeg  vel  dristig  nævne? 
Ak,  ingen,  ingen!     Jeg  maa  dø  alene. 

FEMTE   SAMTALE. 


VIBORG-TING. 

Palnatoke. 

I  mange  Hundred  Aar  sig  ej  har  sanket 

En  saadan  Mandeflok  i  Ring: 

Fra  Øresund  og  Blekings  fjærne  Kyster1) 

Til  Jotlands  Grænseskjel  er  ej 

En  0  saa  liden,  ej  et  Syssel, 

Hvorfra  jo  her  ses 2)  Mænd  i  Kreds. 

Men  heller  aldrig  er  i  Danmark  stævnet 3) 

Et  saadant  Ting;  og  aldrig  drev 

Saa  stor  en  Nød  de  gamle  Fædre 

Til  Stævne.     Nys  er  død  en  Drot, 

Hvis  Hylding  faa  af  os  kan  mindes. 

Dog,  før  er  Konger  døde,  og  med  Ret 

Vi  for  den  døde  os  en  ny  udkaare. 

Men  mer  vi  tabte  i  de  sidste  Tider; 

Thi  vore  Fædres  Guder  tabte  vi; 

Først  nu  er  Danmark  høvdingløs  at  nævne. 

Vi  kom  her,  for  at  kaare  os  en  Konge. 

Og  for  at  kaare  Guder.  —  Siger  nu! 

Hvorom  skal  der  vel  handles  først: 

Om  Kongen  eller  om  de  høje  Guder? 

Flokken 

(med  Gny.) 

Om  Guderne,  om  Guderne! 

Palnatoke. 

Velan! 
Saa  vælger  da  imellem  Krist  og  Odin! 


*)  [i.  Udg. :  Fra  Ejrarsunds  den  fjærne,  østre  Bredde.]    a)  [i.  Udg. 
Hvorfra  jo  sees.]     3)  [i.  Udg.:   holdet.] 

Imellem  ham,  som  blev  fra  Arilds  Tid 

I  Danmark  dyrket,  som  gav  Sejer 

Til  Fædrene,  og  efter  stolte  Liv 

Paa  Jord  dem  favnede  i  Valhal; 

Og  ham,  hvis  Dyrkere  vi  selv 

Og  vore  Fædre  have  kjækt  betvunget 

Ved  Odins  Hjælp,  —  som  bruge  Kors  for  Sværd, 

Og  fare  ned  til  Helas  skumle  Bolig, 

Hvor  giftig  Taage  hvert  et  Aandedræt 

Forpester,  og  hvor  evigt. Mørke  ruger! 

Ej  begge  kan  I  tjene;  og  kun  Børn, 

Ej  Mænd,  det  egner  saa  at  vakle. 

Thi  vælger  nu  med  velberaadet  Hug 

Imellem  Kraft  og  Svaghed,  Krist  og  Odin! 

(Nogle  tav;  men  flere  vare  de,  som  raabte:) 

Ej  vil  vi  dyrke  hviden  Krist, 
Men  Odin:  Tor  og  Frej  og  Odin. 

Palnatoke. 
Naar  det  er  eders  faste  Vilje,  naar 
I  har  besluttet,  at  de  høje  Aser 
Skal  ene  være  eders  Guder  ... 

Odinkar. 

Stands, 
Du  Hedning!  og  forfør  ej  Folket! 
Og  bind  ej  Munden  paa  de  mange  her, 
Som  døbtes,  og  som  mærkedes  med  Korset! 
Frem,  kristne  Mænd!  bekjender  eders  Tro, 
Og  siger,  hvem  det  er,  som  /  vil  dyrke! 

(Frem  traadte  en  Flok  og  sagde  efter,  saa  som  Odinkar  mælte :) 

Paa  Kristus,  paa  hans  Fader  og 
Den  Hellig-Aand  vi  tro.  men  ikke 
Paa  Odin  eller  nogen  Afgud. l) 


x)  [1.  Udg. :  Skurdgud. 

Palnatoke. 

I  Mænd,  som  holde  ved  den  gamle  Sæd! 
Som  sankes  vil  med  eders  djærve  Fædre 
Paa  Odins  Bænk  i  skjoldbelagte  Sal, 
Som  vil  hos  Freja  favne  eders  Møer, 
Som  tør  i  Ragnarokes  haarde  Strid 
For  Aser  kæmpe,  staa  mod  onde  Jætter! 
O,  skynder  eder  hen  i  Guders  Lund! 
O,  dvæler  ej  hos  denne  vantro  Skare!  — 
Hofgoder,  I,  som  Odin  ynder !  frem ! 
Og  følge  hver,  som  vil  i  Valhal  glædes! 

(Tavse  vandrede   Goderne  fort,    hartad  al  Skaren  fulgte,    og  kun  en 
liden  Flok  blev  hos  Odinkar.) 


OFFERLUNDEN. 

(Højt  loftede  sig  Altret  i    den    aflange    stensatte  Krinds,    og  Folket 
udbredte  sig  paa  Sletten.) 

Goderne. 

Smitted  en  vanhellig  Fod 

Hellige  Kreds, 
Hastelig  visne  den  Fod! 

Kredsen  er  ren. 

Stenene  stande  i  Kreds, 
Tre  Gange  tre  Gange  ni. 
Tre  Gange  drage  vi  rundt, 
Rundt  om  den  hellige  Kreds. 

Hammerens  Tegn 
Vier  og  værger. 
Jætte  og  Trold! 
Viger  for  Hammerens  Tegn! 

Kraftens  hellige  Sten ! 
Længe  du  stod 
Øde  i  Gudernes  Lund. 
Tavs  og  forladt. 
Atter  vi  knæle  paa  Sten 
Trindt  om  din  Fod; 
Odin  har  vundet  i  Nord, 
Stor  er  din  Pris. 

(Derpaa  rejste  Goderne  sig  og  omginge  Altret  med  Kvad:) 

Avstri  og  Vestri, 
Sudri  og  Nordri, 
Dværgene,  bære 
Himlen  paa  Skuldre; 
Saa  bære  fire 
Stene  mod  fire 
Hjørner  den  høje, 
Hellige  Sten. 

Mægtige  Guder! 
Skuer  til  Jord! 
Svæv  over  Lunden, 
Venlige  Njord! 
Noatuns  Konge, 
Altrenes  Drot! 
Sku  du  vor1)  Idræt, 
Lyt  til  vort  Kvad! 

(En  Hest  droges  frem.) 

Goderne. 
Solen  og  Maanen 
Skinned  paa  Himlen, 
Straalende  Freja 
Skinned  i  Sal; 


a)   [i.  Udg. :  Sku  vores.] 

Listige  Jætter 
Vilde  dem  røve, 
Hesten  dem  redded; 
Derfor  er  Hesten 
Aserne  kjær. 

Solen  og  Maanen 
Skinne  paa  Himlen, 
Straalende  Freja 
Skinner  i  Sal; 
Jorden  oplyses, 
Hjærtet  opglødes, 
Hesten  det  voldte; 
Derfor  vi  ofre 
Hesten  til  Aser 
Her  udi  Lund. 

En  Gode. 

Kniven  jeg  sliber, 
Hvislende  piber 
Tørstige  Sten. 

En  anden. 

Piblende  Vædske 
Snarlig  skal  læske 
Tørstige  Sten. 

(Torden  rullede  i  Skyen.) 

Goderne 

(til  Folket.) 

Avka-Tors  Vogn! 
Hører  du  hellige  Døn? 
Valhals  forsonede  Guder 
Nærme  sig.     Knæl  I 

Bed  dem  med  luende  Andagt, 
Blive  os  nær ! 

(Folket   knælede,    stærkere    rallende    nærmede  sig  Tordenen,    og  et 
mægtigt  Lyn   rammede  Hesten.) 

Goderne 

(til  Folket.) 

Skued  du  Straalen, 
Hvor  den  sig  hvirvled 
Ned  over  Kredsen, 
Sagtelig  rørte 
Alterets  Kanter, 
Hvor  den  med  Raslen 
Nedsank  i  Hestens 
Viede  Tinding? 

Hellige  Guder! 
Selv  har  I  kaaret 
Offeret  nu. 
Kniven  er  hvættet, 
Brat  vorder  tvættet 
Alterets  Sten. 

Det  flyder,  det  flyder, 
I  Bollen  sig  gyder 
Det  rygende  Blod; 
Mod  Himlen  det  ryger, 
Mod  Gudernes  Borg, 
Og  Tejnen  bestryger 
Den  mossede  Sten; 
Graa  var  dens  Lød, 
Nu  er  den  rød. 
Saa  staar  i  Kampen 
Graa  Væv  af  Stridsmænd, 
Faste  som  Kamp: 
Graa  stander  Væven, 

Rødmer1)  i  Kampen, 
Skifter  sin  Lød. 

(til  Folket.) 

Skuer  du  Odins 
Hungrige  Fugle? 
Hører  du  Ravnen 
Skrige  i  Luft? 
Vel  har  behaget 
Mægtige  Aser 
Selvkaarne  Offer. 

Pris  da  de  vældige 
Guder  i  Valhal! 
Drik  deres  Minne! 
Kæmp  deres  Strid ! 


KONGSGAARDEN   I   VIBORG. 

(Det   var   silde ,    og    halvdrukken    sad   Svend    med   sine    Mænd   om 

Bordet.) 

Svend. 

Hvor  er  min  Fosterfader  Toke? 

Han  tidlig  gik  fra  fulde  Horn; 

Han  bliver  gammel,  kan  jeg  mærke, 

Og  elsker  højt  sin  Nattero. 

Men,  Fjølner!  gamle  Skjælm!  hvorledes 

Kan  det  vel  være,  du  er  her? 

Din  Krop  er  dog  endnu  lidt  ældre. 

Fjølner. 
Ja,  Konge!  jeg  har  aldrig  haft 
For  Skik,  paa  egen  Mag  at  tænke. 


l)  [1.  Udg.:   Rødner.] 

En  Tjener  skal  jo  tjene;  og  kun  slet 
Det  sømmer  sig  for  ham,  sig  selv  at  raade. 
Mit  Øje  mente,  at  det  fik  sit  Lys, 
For  vel  at  agte  paa  min  Konges  Øje, 
Og  prøved  aldrig  paa  at  lukke  sig, 
Saa  længe  det  saa'  Kongens  aabent. 
Saa  tjente  jeg  i  trende  Snese  Aar 
Kong  Harald;  saa  jeg  Svend  vil  tjene. 

Svend. 

Det  kan  jeg  lide,  gamle!  saa  jeg  vil, 
At  alle  mine  Mænd  skal  tænke. 

Fjølner. 
At  alle  skulle  tjene  dig  saadan 
Som  de  din  Fader  Harald  tjente? 
Om  Palnatoke  dig  nu  tjente  saa 
Som  Harald,  var  du  dermed  tjent? 

Svend. 

Hvordan?  Jeg  er  jo  ikke  Harald. 
Sig  mine  Hirdmænd:  de  kan  gaa! 
Kom  saa  igjen! 

(En  Stund    sad  Kongen   og    grublede   frem    og  tilbage,    som  Sæd  er 

hos  vaklende  Naturer;    og   paa    det   sidste   vilde    han    høre  sig  selv, 

for  at  vide,  hvad  han  tænkte.) 

Hvor  det  dog  løber 
Mig  rundt  i  Hovedet!     Jeg  véd 
Ej,  om  det  Mjøden  er,  som  avler 
De  sære  Tanker  i  mit  Sind. 
Men  Toke  har  mig  jo  opfostret 
Og  gjort  til  Konge.     Skam  dig,  Svend! 

Fjølner. 

Du  sagde  mig  jo,  Herre  Konge! 
Jeg  skulde  komme  hid  igjen? 

Svend. 
Jeg  siger,  at  jeg  véd  ej,  hvad  jeg  sagde; 
Men  hvad  du  sagde,  var  vist  vel  betænkt. 

FjØLNER. 

Og  skulde  jeg  da  tale  til  min  Konge, 
Og  ikke  tænke  først?     Hvad  heller  var 
Det  ret  at  tale,  som  jeg  ikke  tænkte? 
Det  har  jeg  aldrig  gjort,  og  gjør  det  da 
End  mindre  nu  paa  mine  gamle  Dage. 
Kan  du  ej  Sandhed  lide  i  din  Gaard, 
Saa  jag  mig  bort!  og  jeg  vil  bede  Toke 
At  give  mig  en  Jordplet  for  min  Arv, 
Hvor  jeg  kan  dø  i  Ro. 

Svend. 

Aa,  Sludder,  gamle 
Jeg  mente  kun,  at  hvad  du  sagde  før 
Om  Palnatoke,  var,  fordi  du  vilde, 
Jeg  skulde  hade  ham,  som  du. 

FjØLNER. 

Jeg  hader  ham,  og  hader  ham  med  rette; 
Men  hvad  jeg  sagde,  sagde  jeg,  fordi 
Jeg  ikke  under  dig  din  Faders  Afgang. 

Svend. 

Han  har  jo  ikke  Harald  dræbt. 

FjØLNER. 

Just  ikke  han,  men  denne  Pil  det  gjorde; 
Og  Haanden,  som  i  Buestrængen  trak, 
Da  Pilen  fløj  og  rammede  din  Fader, 
Den  har  dog  og  lidt  Del  deri. 
Jeg  kjender  Pilen  paa  dens1)  gyldne  Spidse: 
Det  er  den  samme,  som  min  Brodersøn 

x)  [i.  Udg.:  sin.] 

Tog  af  sit  Kogger  til  Kong  Harald, 
Da  Æblet  han  af  Aages  Hoved  skød. 

Svend. 

Men  denne  Pil  dog  ogsaa  kunde  have 
Lidt  Ærende  hos  Harald. 

Fjølner. 

Derom  vil 
Vi  ikke  strides  1).     Jeg  var  Haralds  Ven 
Og  ældste  Tjener.     Jeg  kun  vilde, 
Du  skulde  se,  det  var  den  samme  Toke, 
Som  Pilen  skød,  og  som  i  Dag 
Gav  sine  Guder  Skyld  for  Skuddet. 
Jeg  véd  nu  ej,  om  du  kan  være  tjent 
Med  Undersaatter,  —  dog,  det  Ord  ej  duer,  — 
Med  Kæmper,  som  tør  dømme  Kongen  selv 
Og  straffe  ham  paa  deres  Guders  Vegne. 
Tag  dig  i  Agt!     Mer  siger  jeg  dig  ej. 

Svend. 

Du  faar  mig  aldrig  til  at  tænke, 
At  Toke,  som  har  fostret  mig, 
Hvem  Folket  vilde  haft  til  Konge, 
Men  som  mig  skaffed  Kongenavn, 
Har  ondt  i  Sinde.  —  Véd  du  noget, 
Saa  lad  mig*  høre !  —  Hvorfor  tier  du  ? 

Fjølner. 

Fordi  det  dog  jo  nytter  ej  at  tale. 
Forglem,  at  jeg  har  noget  sagt, 
Og  tro  kun  Toke!     Han  forlader 
Dig  sikkert  ej ;  —  undtagen  hvis  en  Pil 
Fra  Guderne  dig  traf;  da  kunde 

x)  [1.  Udg.:  stride.] 


142  Kæmpelivets   Undergang  i  Nord. 

Han  som  en  Asadyrker  ej 

Beklage  dig,  men  maatte  takke  Odin. 

Svend. 
Hvordan?     Hvad  mener  du  med  det? 

FjØLNER. 

Hvad  Toke  mente,  da  han  svor:  en  Kristen 

Ej  mere  skulde  klæde  Kongestol. 

Om  Saxlands  Kejser  nu  dig  nødte 

Til  Kristendom,   —  om  selv  du  fandt, 

Naar  sære  Jærtegn  du  beskued, 

At  det  var  godt  at  tro  paa  Krist, 

Og  alt  for  tungt  at  staa  imod 

Saa  stærk  en  Herre,  —  mon  da  Odin 

Ej  kunde  faa  det  Indfald,  ved  en  Pil 

Fra  Tokes  Haand  at  nøde  dig  til  Valhal? 

Svend. 
Men  jeg  vil  ikke  tro  paa  Krist. 

FjØLNER. 

Jeg  kun  forstaar  mig  lidt  paa  Troen, 
Og  véd  ej,  hvilken  der  er  bedst; 
Men  snart  er  halve  Danmark  kristnet. 
Hvad  vil  saa  du? 

Svend. 
Saa  faar  vel  jeg 
At  følge  Strømmen. 

FjØLNER. 

Og  naar  den  du  følger. 
Hvad  gjør  saa  Toke,  mener  du? 

Svend. 
Hvor  véd  vel  jeg,  hvad  han  vil  gjøre! 
Din  Tale  gjør  mig  hartad  gal. 


Harald  Blaatand  og  Fhlnatoke,    iSog.  14^ 


FjØLNER. 

Gid  den  dig  gjorde  klog,  forsigtig! 
Du  kjender  Jomsborgs  Vikingsflok; 
Du  hørte,  at  i  Dag  paa  Tinge 
Mer  end  det  halve  Folk  sig  laved  til 
At  hylde  Toke;  —  naar  han  vredes 
Paa  dig  en  Gang,  hvad  saa? 

Svend. 
Jeg  ser,  at  han  kan  vorde  farlig. 
Men  skulde  jeg  vel  derfor  dræbe  ham! 

FjØLNER. 

Du  skulde  ligne  ham:  hel  listig 

I  Dag  han  Kongenavnet  ej 

Modtog,  men  vilde  heller  bie, 

Til  alt  blev  modent.     Dræbe   ham, 

Sig  just  for  dig  ej  sømmer;  men  jeg  mener, 

Du  gjorde  vel,  om  du  ham  bød 

Til  Arveøllet  efter  Harald; 

Naar  Pilen  da  gik  rundt  omkring, 

Naar  trodsig  han  ved  Pilen  kj endtes, 

Naar  ikkun  Haralds  Venner  sad  paa  Bænk, 

Da  blev  vel  Harald  Blaatand  hævnet.  — 

Du  havde  ingen  Skyld;  men  du 

Sad  fastere  paa  Kongestolen. 

Svend. 

Men  var  det  ej  en  Niddingsid 
Af  mig,  at  lokke  ham  i  Snaren? 

FjØLNER. 

Saa  lad  ham  være  løs  saa  længe, 
Til  Pilen  dig  har  naglet  fast! 

Svend. 
Nu  vil  jeg  sove.     Mjøden  og  din  Tale 


144  Kæmpelivets   Undergang  i  Nord. 

Har  rent  fortumlet  mig;  jeg  véd 
Ej  mere  nu,  hvad  jeg  skal  tænke. 

Fjølner. 
Jeg  ønsker  dig  en  rolig  Søvn, 
Dog  ej  saa  rolig  som  Kong  Haralds. 


TINGHØJEN   UDEN   FOR   VIBORG. 

(Det   var   ved  Midjenat,    der   Palnatoke    sad    gladelig  paa  Højen  og 
skuede  tid  over  Landet.) 

Palnatoke. 

O,  hvilken  Lyst  at  dvæle  her 
Imellem  disse  gamle  Stene, 
Som  bare  Fædrene,  hver  Gang 
En  Skjoldung  kaaredes  til  Konge! 
O,  dobbelt  Lyst  at  dvæle  her 
I  denne  Nats  det  lyse  Mørke! 
Se,  hvor  de  Stjærner  tindre  mildt, 
Som  hver  af  dem  var  Frejas  Øje! 

En  Skikkelse  fremskrider  hist; 

Naar  færdes  Mænd  vel  her  saa  silde? 

Hvem  er  vel  du,  som  vanker  om 
I  Natten,  og  min  Ro  forstyrrer? 

Odinkar. 

Jeg  kommer,  for  at  søge  dig; 

Du  ganger  her  omkring  med  Gammen 

I  Mørket,  fordi  Mørket  vandt; 

Og  om  din  Gammen  end  jeg  spildte, 

Da  var  det  ret;  thi  du  i  Dag 

Har  spildt  min  Sjæls  den  største  Glæde. 

O,  Toke!  Toke!  du  har  kæmpet 
Mod  Lyset,  mod  den  klare  Sol. 

Palnatoke. 

Du  er  den  Klerk,  som  vilde  her  paa  Tinge 
Forføre  Folket  til  at  tro  paa  Krist. 
Ej  er  du  en  af  Saxlands  fule  Munke, 
Men  dansk,  og,  som  mig  tykkes,  djærv; 
Hvor  kunde  du  saa  skammelig  affalde 
Fra  Fædreguder  og  fra  Fædresæd? 

Odinkar. 

Jeg  er  din  Frænde,  Odinkar; 

Som  du  jeg  Aserne  har  dyrket, 

Men  tjener  nu  en  bedre  Gud. 

O,  Toke!  hvorfor  vil  du  ikke 

Oplade  Øjet? 

Palnatoke. 

Kom  og  sæt 
Dig  her  paa  Stenen!     Vi  vil  tale 
Om  Gudernes  den  hellige  Natur; 
Thi,  som  mig  tykkes,  er  du  ingen  Daare, 
Og  farer  ej  med  usselt  Gjøgleri, 
Som  Popo  og  de  andre  Klerke. 
Jeg  tror  paa  Aserne,  fordi 
Jeg  tror,  det  saa1)  er  Ret;  men  kunde 
Du  vise  mig,  det  ej  var  saa, 
Da  og  min  Tro  jeg  vilde  skifte. 

Odinkar. 

Jeg  véd  det,  Toke!  du  er  ikke  Hedning, 
Som  mange 2)  ere  det,  og  ej 
Du  Lyset  trodser  blind  i  Mørke, 
Men  kun  i  Mørket  ser  du  Lys; 


J)  [i.  Udg.:  Jeg  troer,  det.]      2)   [i.  Udg.:  andre.] 
II.  10 

Du  elsker  kun  de  kolde  Stjærner, 
Og  hader  Solens  varme  Glans. 

Palnatoke. 

Man  vorder  lad  og  dorsk  i  Heden, 
Naar  ej  den  blander  sig  med  Kuld. 

Odinkar. 

Naar  Solen  blusser  hver  en  Morgen 
I  Østen  frem,  og  Stjærner  fly, 
Hvad  mener  du  vel,  det  betyder? 

Palnatoke. 

Med  Natten  kæmper  Stjærners  Lys, 

Som  Aserne  med  Jætter  kæmpe. 

I  Ragnaroke  Aser  skal 

Med  Jætter  falde;  endt  er  Nattestriden, 

Og  Solen  straaler  frem  i  Glans. 

Det  aner  jeg  ved  Morgengryet. 

Odinkar. 
Men,  naar  nu  Jætter  kunde  fældes 
Før  Ragnaroke,  maatte  da 
Ej  Aser  og  med  dem  forsvinde? 

Palnatoke. 

De  maatte;  men  det  kan  ej  ske, 

Saa  lidt  som  Døgn  kan  vorde  idel  Dag. 

Odjnkar. 
Kan  Asernes  og  Norners  Fader 
Ej  avle  én,  som,  mere  tro 
End  Odin,  Jætterne  vil  fælde? 

Palnatoke. 

Er  Guddomskraften  to?  kan  Ymers  Krop 
End  staa,  naar  Ymers  Æt  udslettes? 

Odink  \k. 

Det  er  et  Jærtegn,  som  vi  ej 

Begribe,  men  som  selv  forkyndes 

I  vore  gamle,  dunkle  Sagn: 

Naar  Jord  og  alt  paa  Jorden  græder, 

Da  stiger  Baldur  op  fra  Hel; 

Men  stiger  han,  da  Ymers  Legem 

Fra  Smitten  renses,  thi  det  græd. 

Palnatoke. 
Din  Kløgt  er  større,  end  jeg  tænkte. 

Odinkar. 

Alfader  sendte  ned  sin  Søn, 
Og  Sønnen  steg  til  Helas  Bolig, 
Dér  bandt  han  Jætters  fæle  Flok, 
Men  Baldur  op  han  med  sig  førte; 
Og  denne  Søn  var  hviden  Krist. 

Palnatoke. 

Hel  underligt  er,  hvad  du  siger. 
Men  Aserne!  hvor  bleve  de? 

Odinkar. 
Hvor  blive  de  i  Ragnaroke? 

Palnatoke. 
Med  Hødur  stige  de  til  Gimle. 

Odinkar. 

Med  Baldur  Hødur  steg  fra  Hel. 
Kan  du  end  spørge  længer?  Toke. 

10* 

Palratoke. 

End  spørger  jeg:  er  Kraften  to? 
Kan  blinde  Hødur  naa  til  Gimle, 
Før  did  ham  lyser  Surturs  Ild? 
Kan  Aser  uden  Kamp  nedfældes? 
Og  hvem  kan  bundne  Jætteflok 
Med  Fenrisulv  og  Midgaardsormen 
Udslette,  naar  ej  stærke  Tor 
Og  tavse  Vidar  mere  aander? 

Odinkar. 

Hvad  mener  du  vel  mægter  bedst  at  lyse: 

Alfaders  Sol,  hvad  heller  Surturs  Ild? 

Naar  Aser  leve,  kan  ej  Fenrisulven 

Og  Midgaardsormen  dræbes,  som  du  véd; 

Men  om  nu  Aserne  ej  faldt: 

Om  disse  Verdens  stolte  Guder 

Blandt  Jætter  lagdes  fast  i  Baand; 

Om  evig  dem  Alfader  straffed 

Med  evig  Kval1)  i  Surturs  Lue;  — 

Var  det  da  ikke  Ret? 

Palnatoke. 

Hvordan  ? 
Kan  eders  Gud  sig  selv  da  pine? 
Og  skal  det  onde  aldrig  dø? 
Skal  Baldur  ej  med  Hødur  bygge 
Paa  Sejerssletten?  2)     Skal  fra  Fjælderod 
Ej  Nidhøg  drives  med  sin  Ormeyngel, 
Og  synke  ned  i  Ginnunggab? 
Skal  alt  da  én  Gang  ét  ej  vorde? 
Skal  mer  end  Gimle  være  til? 


a)    [1.    Udg. :    evigt   Liv.]     2)   [Begge  Udgg.  have:    Sejer  støtten, 
vistnok  Trykfejl  for  Sejerssletten  =  „Hropts  sigtoptir".] 

Det  er  en  ond,  en  farlig  Lære; 
Og,  trods  dens  fine  Troldekløgt, 
Jeg  klarlig  ser,  hvorfra  den  stammer: 
Alt  længe  Jætterne  med  Magt 
Mod  Aser  kæmped,  men  forgjæves; 
Nu  stræbe  de  med  sælsom  List 
At  vinde  end  i  Ragnaroke: 
De  vil  indbilde  os,  at  alt 
De  ligge  i  et  evigt  Fængsel; 
Naar  vi  da  glemme  mandig .  Kamp, 
Og  stille  vores  Liv  hensove, 
Da  ødes  Valhal,  sorte  Hel 
Os  griber,  onde  Jætter  sejre. 

O,  ve  os!  at  saa  skammelig 

Vi  Volas  dybe  Kvad  forglemte, 

Forglemte  Aserne,  og  kun 

I  Templet  deres  Støtter  æred! 

Thi  derfor  misted  vi  vor  Kraft, 

Og  Jætter  Askurs  Børn  kan  daare.  — 

O,  Frænde!  hjælp  mig  at  forny 

De  herlige,  de  svundne  Tider! 

Odinkar. 

Nej,  Frænde!  nej.     Hel  vel  jeg  véd, 
Paa  hvem  jeg  tror;  han  sviger  ikke. 
Forsonet  er  jeg  med  min  Gud, 
Og  trænger  ej  til  Valhals  Kampe; 
Ej  mer  behøver  jeg  min  Lid 
Til  Ragnarokes  Strid  at  sætte; 
Thi  endt  er  Jætters  onde  Magt, 
Og  knust  er  Midgaardsormens  Hoved. 

Palnatoke. 

Det  mener  du?     Har  du  da  glemt 
Det  gamle  Sagn  om  Tor  og  Hymer, 

Som  ender  med  de  mærkelige  Ord: 

Vel  sige  Mænd,  da  Tor  sin  Hammer 

Udkastede,  blev  Ormens  Hoved  knust; 

Men  det  er  sandere  at  sige, 

At  Ormen  ligger  end  i  Hav 

Og  vinder  sig  om  alle  Lande!  — 

O,  tro  ej  disse  onde  Løgne ! 

Lad  dig  ej  daare  af  en  Glans, 

Der  blænder,  men  vor  Kraft  fortærer! 

Odinkar. 

Ej  dræbes  Kraften,  skjønt  ej  mer 
Den  mæler  højt  i  Vaabengnyet; 
Den  virker  stille,  inderlig, 
Og  dræber  daglig  onde  Jætter. 

Dog  —  klart  jeg  ser,  det  nytter  ej 

At  ville  dig  til  Kristus  føre: 

Du  er  stadfæstet  i  en  vildsom  Tro, 

Og  ingen  Styrke  mægter  dig  at  rokke. 

Ej  vil  jeg  dømme;  thi  jeg  vil  ej  dømmes; 

Og  vel  jeg  véd,  din  Hug  er  ikke  ond;     ■ 

Men  syndig  er  din  Id,  og  dertil  daarlig; 

Thi,  medens  Kristi  rene  Lære  du 

Vil  standse,  prøver  du  at  stille  *) 

Selv  Tiden  i  sit  Løb:  den  visne  Urt 

Skal  paa  dit  Vink  med  friske  Blade  prange. 

O,  Daare!  Mener  du,  fordi 

I  Dag  de  gamle  Guder  sej  red, 

At  længe  deres  møre,  raadne  Stol 

Kan  staa,  før  helt  den  sønderbrydes? 

Se  dig  omkring!  Fra  Romaborg 

Til  Ejderen  har  Kristus  vundet. 

r)  [Saal.   i.  Udg. ;   2.  Udg.  har:  standse.] 

Palnatoke. 

Men  her  i  Norden,  Asers  Hjem, 
Her,  hvor  den  høje,  prude  Kæmpetro  *) 
Er  grot  imellem2)  Klipper  frem, 
Kan  den  vel  og  som  Klippen  stande. 

Odinkar. 

Jeg  ærer  Fædrene  i  Nord, 
Og  jeg  beundrer  dem,  som  kunde 
I  Mørket  saadant  herligt  Glimt 
Opdage;  men  det  er  jo  svundet. 
I  Norrig,  og  i  Svitjod  selv, 
De  fleste  tro  paa  egen  Styrke; 
Men  mange  ogsaa  tro  paa  Krist 
Dér,  som  i  Danmark. 

Palnatoke. 

Er  vel  Glimtet, 
Som  du  det  kalder,  svundet  her  i  Nord, 
Fordi  hel  faa  det  skue  nu  om  Tide? 
Er  Solen  og  forsvunden,  naar  i  Sky 
Den  hyller  sig,  ja,  selv  naar  den  nedsynker   . 
Ved  Aftenstid?     Dog*,  var  det  endog  saa, 
At  Kristus  kunde  vinde  her  i  Norden, 
Da  stander  Jomsborg  dog;  og  kan  dens  Kæmper 
End  ej,  som.  er  min  faste  Tro, 
Indsætte  Odin  i  sit  Odeisrige: 
I  deres  Æt  dog  vist  et  Skin  af  Nord 
Skal  leve  evig. 

Odinkar. 

Evig,  Daare! 
Det  vorder  lagt  i  Høj  med  dig. 


*)  [1.  Udg. :  prude  Lære.]     2)  [1.  Udg. :  groet  mellem.] 

Palnatoke. 

Saaledes  stode  disse  gamle  Stene 
Igjennem  mange  Hundred  Aar; 
Naar  Storme  sused  gjennem  Skoven 
Og  rev  fra  Jord  den  stærke  Eg, 
Da  stode  de,  kun  Mossets  Trævler 
For  Vinden  svaj  ed  hid  og  did. 
Saa  kan  vel  ogsaa  Jomsborg  stande: 
Den  store  Sten,  som  jeg  har  rejst; 
Thi  den  har  ingen  Rod  i  Jorden, 
Den  staar  kun  paa  den;  og  først  da, 
Naar  Jorden  revner,  kan  den  synke. 

Odinkar. 

Ja,  du  har  sagt  det:  Spaadom  er  din  Trods; 

Thi,  som  jeg  stod  og  stirrede  mod  Himlen, 

Da  saa'  jeg  underlige  Stjærneskud 

Og  sære  Syner,  som  mig  Aanden  siger, 

Stadfæste  dit  forvovne  Spaadomsord. 

Ja,  Jorden  skal  sit  Svælg  oplade, 

Og  dér  skal  Jomsborg  synke  ned; 

Og  vore  Ætmænd  skal  ej  vide, 

Hvor  fordum  stod  den  stolte  Borg. 

Naar  da  en  Saga  dem  fortæller 

Om  denne  Nat  og  dine  frække  Ord, 

Da  skal  de  korse  sig  med  Gysen, 

Og  knæle  dybt  i  Støv  for  Krist. 

SJETTE    SAMTALE. 


JOMSBORG. 

(Ene,  fordybet  i  sig  selv,  sad  Palnatoke  i  Salen,  med  et  runedækket 
Skjold  for  sig  paa  Bord,  og  ej  mærkede  han,  at  VAGN  var  ind- 
kommen. Et  Aar  var  henrundet,  siden  Vagn  drog  til  Bretland,  og 
nu  stod  han  længe ,  stirrende  tavs  og  forundret  paa  den  gamle, 
indtil  han  paa  det  sidste  maatte  udbryde:) 

I  Guder!  Hvem  er  denne  Olding, 
Som  sidder  hist,  nedbøjet  over  Skjold? 
Er  Palnatoke  død?     Er  det  hans  Dravge, 
Som  sidder  her  ved  Midjedag? 

(Nærmere  gik  han.) 

Er  du  dig  selv,  den  stærke  Palnatoke? 

Palnatoke. 

Hvem  tør  forstyrre  her  min  Ro? 
Jeg  er  jo  død  og  lagt  i  Højen, 
Og  sover  paa  det  gamle  Skjold, 
Som  før  jeg  bar  i  Sværdelegen, 
Og  drømmer  om  mit  Liv  paa  Jord, 
Om  Aserne  og  deres  Kampe.  — 
De  Spyd,  som  fordum  bare  Odins  Sal, 
Har  grumme  Jætter  nu  omstyrtet, 
Og  Tagets  blanke  Skjolde  rulled  ned. 
Ej  Aser  og  ej  Valhal  kan  jeg  finde, 
Og  derfor  maa  jeg  arme  ligge  her. 

Vagn. 
O,  løft  dog  Hovedet  og  se  mig,  Toke! 

Palnatoke. 

Hvi  stander  der  du  unge  Mand,  med  Sværd 
Ved  Lænden,  klædt  udi  den  haarde  Brynje? 
O,  skynd  dig!  lad  dem  hurtig  smedde  om 

Til  Hakke  og  til  Spade!  grav  i  Jorden, 

At  du  kan  blive  kjendt  med  den, 

Og  faa  den  til  at  favne  venlig 

De  trætte  Ben,  naar  du  bli'r  lagt  i  Høj  ! 

Thi  der  er  intet,  intet  Valhal  mere. 

Vagn. 
Hvad?  Toke!  Har  en  Sejdmand  koglet 
Ud  af  dit  Sind  den  høje  Kløgt, 
Som  gjennem  hver  din  Idræt  skinned, 
Og  lagde  Kæmpekraft  i  hvert  dit  Ord? 
O!  har  du  glemt,  at  du  er  Palnatoke, 
At  jeg*  er  Vagn,  hvem  du  har  lært 
De  høje  Aser  at  tilbede, 
Og  at  forstaa  de  gamle  Kvad? 
O,  vaagn  dog  op  af  denne  onde  Dvale, 
Der  tifold  værre  nævnes  maa  end  Død! 
O!  kan  du  ikke  længer  noget  mindes? 

(Nu  løftede  sig  Palnatoke,  som  vækket  af  den  dybeste  Søvn.) 

Palnatoke. 

Jo,  raske  Vagn!     Nu  mindes  jeg 
Fuld  vel  mig  selv  og  dig;  men  ofte 
Det  med  mig  er  saa  underligt: 
Jeg  ikke  véd,  hvad  selv  jeg  mæler. 
Henvejret  er  min  fordums  Kraft, 
Og  jeg  er  vorden  svag  og  gammel. 

Vagn. 

Er  jeg  maaske  ej  heller  mere  ung? 
Har  mange  Aar  maaske  i  Bretland 
Jeg  sovet  hen?     Jeg  kunde  selv  mit  Vid 
Forlise  ved  et  saadant  Jærtegn. 

Palnatoke. 

Ja,  Frænde!  det  er  vist  et  Jærtegn, 
Som  varsler  om  de  store  Guders  Fald. 

Kom!  sæt  dig  hos  mig  ned  paa  Bænken! 
Da  skal  du  lære,  hvi  saa  brat 
Min  Styrke  og  mit  Mod  jeg  tabte. 

Du  saa',  hvor  stærk  og  fro  jeg  var, 

Da  sidst  vi  skiltes  her  i  Jomsborg. 

Jeg  stirred  efter  Snækkens  Mast, 

Indtil  dens  Top  var  hel  forsvunden; 

Da  saa'  jeg  ned  paa  Bølgen  hist. 

Som  vælter  sig  mod  Borgemuren, 

Men  rokker  ej  den  mindste  Sten; 

Jeg  talte  mine  Aar,  mig  tyktes, 

At  som  en  Mur  jeg  trodsed  Tidens  Strøm; 

Jeg  skued  hen  mod  Danmarks  Kyster, 

Min  Fostersøn  kom  mig  i  Hug, 

Og  gladelig  jeg  dér  ham  skued  sidde 

Paa  Kongestolen,  høje  Aser  tro.  — 

Og  denne  Svend,  hvem  nys  jeg  gjorde  mægtig, 

Han  har  til  Løn  nu  gjort  mig  svag. 

Vagn. 
Den  svage!  Hvad  kan  han  vel  gjøre? 

Palnatoke. 

Det  svage  mægter  intet  ved  sig  selv; 

Men  naar  det  stærke  man  behøver, 

Det  virker  meget  ved  Uvirksomhed. 

Hvis  nogen  griber  fast  om  Sivet, 

Og  tror,  han  har  en  Vidje  i  sin  Haand, 

Hvad  da? 

Vagn. 

Da  skuffes  han,  som  du, 
I  Fald  du  mente,  Svend  var  kraftig; 
Men  selv  han  ikke  vorder  svag. 

Palnatoke. 

Naar  kun  i  Vidjen  han1)  saa'  Livets  Redning, 

Han  blev  det  dog  maaske. 

Dog  her  er  ej  om  eget  Liv  at  tale; 

Hel  ofte  har  jeg  ingen  Redning  set, 

Og  aldrig  dog  jeg  svag  har  gruet; 

Men  denne  Gru,  som  jeg  saa  kjæk  forjog, 

Nu  hævner  sig  paa  mig  i  Alderdommen. 

Jeg  saa'  i  Svend  den  sidste  friske  Gren 
Paa  Skjoldungættens  tørre,  møre  Stamme; 
Jeg  mente,  at  af  den  et  Ror 
Til  Danmarks  Skib  end  kunde  skæres: 
Til  Skibet,  som  de  gamle  Guders  Hær 
Til  Asgaard  atter  skulde  bære, 
Men  som  blev  tumlet  om  i  Hav 
Af  Sønden-  og  af  Nordenvinde. 

Det  gamle  Ror  jeg  smed  i  Hav, 
Og  stræbte  glad  det  ny  at  raade; 
Det  bøjed  sig  for  Vindepust, 
Jeg  nær  var  falden  selv  i  Havet; 
Jeg  maatte  slippe  det  af  Haand, 
Og  nu  omtumles  atter  Skibet: 
Jeg  gruer  for,  hvert  Øjeblik 
At  se  det  synke  ned  i  Svælget, 
Med  Valhals  Guder  og  med  Nordens  Kraft. 
Se!  det  har  Svaghed  gjort,  og  jeg 
Er  hurtig  vorden  svag  og  gammel. 

O,  hør  det,  Vagn!     Min  Fostersøn, 
Hvem  jeg  har  sat  paa  Kongestolen, 
Har  villet  myrde  mig  med  Svig. 
Til  Haralds  Gravøl  bød  han  mig, 
Og  vilde  gjort  det  til  mit  eget. 

l)   [1.  Udg.:  Naar  han  i  Vidjen  kun.] 

Vagn. 

Og  end  du  nøler!     End  du  ej 
Har  knust  den  usle,  fejge  Nidding! 
O!  har  da  Jomsborg  ingen  Mand, 
Som  hævne  vil  sin  svegne  Høvding? 
Ved  Mjølner  og  ved  Asator  .  .  . 

Palnatoke. 

O,  ti,  min  Søn!  o,  sværg  ej  saa! 
Hvad  Norner  skar,  kan  ingen  slette; 
Og  vist  er  det  ej  Mandeværk, 
At  Odins  Æt  er  saa  hentæret: 
At  Knud  og  at  Guldharald  faldt, 
At  Svend  nu  ene  er  tilbage.  — 
Skal  jeg  da  med  min  sidste  Kraft 
Vel  Skjolds  den  sidste  Ætmand  knuse? 
Maaske  han  vorder  dog  endnu, 
Hvad  ikkun  ene  han  kan  vorde. 
Og  sker  det  ej,  da  maa  det  sandes, 
At  Asers  Vælde  er  forbi, 
At  hviden  Krist  dem  har  betvunget. 

Vagn. 
Har  du  dit  eget  Jomsborg  glemt? 

Palnatoke. 
Saa  længe  jeg  var  stærk,  da  mente 
Jeg:  intet  bøjer  Jomsborgs  Styrke; 
Men  da  selv  jeg  er  bleven  svag, 
Hvad  kan  da  ikke  Jomsborg  vorde! 
Hvad  er  vel  stærkt  som  Ygdrasil! 
Og  Orme  dog  den  undergrave. 

O!  kunde  du  i  Borgen  vorde  Høvding, 
Da  sank  med  mig  i  Graven  ej  mit  Haab; 
Men,  Sigvald,  —  nu  jeg  kjender  ham  til  fulde: 

Hans  Kløgt  er  Jættekløgt,  og  dog  — 
Blev  han  ej  Høvding,  ødtes  Borgen ; 
Thi  han  har  vundet  Flokkens  Gunst. 

Vagn. 
Jeg  kan  ej  lyde  Sigvald. 

Palnatoke. 

Vil  du  slukke 
Det  sidste  Glimt  af  Haab,  jeg  har  i  Døden : 
At  du  en  Gang,  naa^  Sigvald  vorder  kjendt 
Af  alle  som  af  os,  kan  vorde  Høvding? 
O,  lov  mig,  Vagn!  du  stævner  ej  her  fra, 
Saa  længe  Jomsborg  ejer  gjceve  Kæmper! 

Vagn. 
Jeg  lover  meget;  men  jeg  lover  det. 

Palnatoke. 

Du  lover  det!     Jeg  véd,  du  holder  Løftet; 

Og  dog  det  end  mig  bæres  for, 

At  du  ej  bliver  her  ret  længe, 

Naar  jeg  er  død.     Men  derfor  vil 

Jeg  ikke  heller  lægges  her  i  Højen; 

Til  Fyn  du  føre  skal  mit  Lig, 

Og  jorde  det  hos  Olufas;  mig  tykkes, 

Jeg  dér  vil  være  nærmere  ved  dig. 

Vagn. 

Dit  Jomsborg  vil  du  selv  forlade!  Toke! 
Maa  da  og  ikke  alle  dine  Kæmper  fly? 

(Nu  indtraadte  Sigvald  med  et  Sendebud  fra  Svend.) 

Sigvald. 
Her  er  en  Dansk,  som  søger  dig, 
For  onde  Tidender  at  bære. 

Palnatoke. 
Hvad  Tidende  kan  længer  nævnes  ond? 

Sendebudet. 
Til  dig  jeg  flygted,  for  i  Ro  at  dyrke 
De  høje  Aser;  thi  din  Fostersøn 
Har  taget  ved  den  kristne  Sæd, 
Og  byder  den  i  alt  sit  Rige; 
Men  Asers  Altre  styrter  han  omkuld. 

Palnatoke. 

Min  Foster  søn  omstyrter  Asers  Altre! 
Nu,  Krist!  nu  vinder  du  i  Nord. 

(En  Stund   henfaldt    han   i  dyb  og    mørk  Tavshed ,    men  løftede  sig 
omsider  pludselig  og  kvad :) 

Højt  blæser  Hejmdal, 
Horn  er  i  Luft, 
Odin  rider  til 
Mimers  Brønd. 

Højt  galer  guldkammet 
Hane,  og  vækker 
Hærfaders  Kæmper; 
Sodbrune  Hane 
Galer  i  Helas 
Sale  for  neden. 

Vist  maa  jeg  ile, 
Ile  at  stride 
Hisset  paa  Vigrids 
Luende  Slette; 
Her  er  det  ude. 

(Til  Vagn:) 

End  kan  du  skue 
I  mine  Hænder 
Hellige  Mærke ; 

Rist  nu  med  Sværdsod 
Dybt  gjennem  Huden! 
Da  skal  med  Blodet 
Aanden  udfare. 

(Første  Gang  var  det,    men   og  sidste,    at  Vagns  Haand   skjalv   om 
Sværdehjaltet.     Han  ristede,  og  Palnatoke  nedsank  livløs.) 


Vagn  Aagesen 


Jomsborgs  Undergang, 


ii.  ii 


DE    TALENDE. 


Sig  val  d,  Jorns  borgs  Høvding. 

Astrid,  lians  Hustru1),  Datter  af  Burislav  i  Venden. 

Vagn. 

Ingeborg,  hans  Hustru1). 

Bjørn  hin  bretske,  Palnatokes  Fostbroder. 

Svend  Buesøn. 

Aslak. 

Endrid. 

Hakon  hin  rige,  Norrigs  Jarl. 

Erik,  hans  Søn. 

Ejvind  Kelda,   en  Sejdmand. 

Tvende  Hofgoder. 

O  d  i  n  k  a  r. 


»)  [i.  Udg.:  Kone.] 


FØRSTE  SAMTALE. 

JOMSBORG. 

B or  g eg a  ar  den. 

(Rundt  vare  Jomsvikinger  spredte,  og  de  fleste  syslede    med  Vaaben. 
Sigvald  og  Torkil  stode  afsides  og  samtalede.) 

Svend.     En  Jomsviking. 

Svend. 
Hvad  mener  du?     Er  dette  Skjold  nu  blankt? 

JOMSVIKINGEN. 

Du  er  saa  meget  for  det  blanke 

Og  smukke.     Du  vil  faa  en  Hjærtesorg 

I  Norrig,  naar  vi  møde  Jarlen. 

Hvor  vil  du  gjemme  da  dit  lange  Haar, 

Som  er  saa  gult  og  fagert,  at  ej  Blodet 

Skal  smuske  det  ? 

Svend. 

O !  det  har  ingen  Nød. 
Naar  Striden  bliver  hvas,  jeg  skærer 
Det  af  og  flyr  dig  det  i  Gjern1); 
Saa,  tænker  jeg,  det  er  i  god  Forvaring. 

Jo.MSVIKINGEN. 

Nu!  det  var  netop  svart  som  spurgt. 


x)  [i.  Udg. :  og  flyer  det  til  dig.] 

II 

Men,  ser  du  hist,  hvor  Sigvald  staar  og  taler 
I  Løn  med  Torkil?     Det  mig  tykkes  fast, 
Som  af  det  Tog  han  ej  har  megen  Gammen. 

Svend. 

Han  loved  kanske  mer,  end  han  har  Lyst 
Og  Evne  til  at  holde. 

JOM  S  VIKINGEN. 

Men  sig  mig  dog,  hvordan  det  ret  gik  til 
Dér  ved  Strutharalds  Arveøl! 

Svend. 

Ja,  hvordan  mener  du?     De  drak  tilbørlig, 

Og  Munden  kom  paa  Gang;  saa  fik  Kong  Svend 

Dem  til  at  gjøre  store  Løfter. 

JOMSVIKINGEN. 

Hvad  loved  Sigvald  egentlig? 

Svend. 

En  Færd  til  Norrig,  som  ej  skulde  endes, 
Før  Hakon  eller  han  var  dræbt. 
Da  kan  du  tro,  at  Kongen  glædtes. 

JOMSVIKINGEN. 

Hvad,  mener  du,  er  Kongens  Agt? 


Svend. 

At  sende  Sigvald  med  en  kjærlig  Hilsen 

Til  Palnatoke.     Du  kan  tro,  at  Svend 

Ham  under  Jomsborg  mindre  selv  end  Astrid. 

JOMSVIKINGEN. 

Ja,  den  Gang  narred  Sigvald  ham 
Da  rigtig  nok.  —  Men,  ser  du  hist: 
Dér  gaa  jo  to  med  dragne  Sværde 

Ind  paa  hinanden;  det  er  nyt 
I  Borgen;  vi  maa  se  de  J.øjer. 


BORGSALEN. 

Vagn. 
O,  hvilken  Tomhed  her  i  disse  Sale! 
O,  hvilken  Tomhed  inden  i  mig  selv! 
Hvad  er  vel  Jomsborg  uden  Palnatoke? 
En  mægtig  Krop,  hvis  Sjæl  er  faren  ud; 
Hvad  Sværdet  er,  som  hænger  hist  paa  Knagen 
Hel  frygteligt  det  var  i  Tokes  Haand; 
Nu  hænger  det  saa  tamt  og  stille 
Som  Knagen  selv. 

(Længe  grublede  han,  før  han  igjen  kom  til  Orde.) 

Det  hænger  stille ; 
Men  naar  det  grebes  af  en  vældig  Haand, 
Da  maatte  det,  som  forhen,  bide  Skjolde; 
Og  for  en  kraftig  Aand  i  døde  Krop, 
Fik  den  da  ikke  Liv  igjen?     Den  fik  .  .  . 


Det  ej. 

Hvorfor? 


Odinkar. 
Vagn. 


Odinkar. 

Fordi  den  døde; 
Thi  intet  dør,  som  mægter  end  at  leve. 

Vagn. 
Men  hvem  er  du,  som  lurer  paa  min  Tale? 

Odinkar. 
Din  Frænde  Odinkar,  en  kristen  Klerk. 

Vagn. 
Hvorledes  kom  du  ind  i  Borgen? 

Odinkar. 
Ad  samme  Port,  som  Tokes  Lig  kom  ud. 

Vagn. 

Ja,  du  har  Ret;  det  Lig  har  Vejen  jævnet. 
Men  spurgte  ingen,  hvad  du  vilde  her? 

Odinkar. 

De  havde  andet  at  bestille; 
Thi  alle  stod  omkring  to  Mænd, 
Som  sloges  om  et  Kvindfolk.     Sigvald 
Dem  vilde  skilt,  men  fik  kun  onde  Ord. 

(Hurtig  greb  Vagn  Tokes  Sværd  fra  Knagen  og  vilde  ile  ud;    me    i 
Odinkar  traadte  for  ham:) 

Det  er  forbi.     Da  Bue  Digre  hørte, 

Hvorom  de  stred,  han  flux  dem  begge  dræbte, 

Og  overtraadte  Loven  selv, 

For  at  ej  Loven  skulde  overtrædes. 

Jeg  ser,  du  havde  samme  Sindelag. 

Vagn. 

Maaske.     Men  sig,  hvad  vil  du  her! 

Odinkar. 
Mit  høje  Kald  mig  driver  rundt  i  Norden, 
At  bringe  Folket  Daab  og  Kristendom; 
Jeg  fremmerst  søger  mine  egne  Frænder 
Og   Palnatokes  ædle,  djærve  Æt. 
Derfor  jeg  kom,  med  dig  jeg  vilde  tale, 
Og  lære  dig  den  Sandhed,  jeg  har  lært. 

Vagn. 
Og  mener  du,  jeg  vil  din  Lærdom  nemme? 

Odinkar. 
Det  véd  jeg  ej;  det  véd  alene  Gud; 
Men  jeg  maa  tale,  selv  for  døve  øren. 
Dog,  Palnatoke  hørte  mig,  og  du, 
Det  véd  jeg,  lyster  ham  at  ligne. 

Vagn. 

Han  hørte  dig,  men  trode  dig  dog  ej. 

Odinkar. 

Han  trode  dog,  at  Kristus  vilde  sejre 
I  Nord;  paa  Jomsborg  ene  stoled  han. 
Det  er  forbi.     Hvorpaa  vil  du  nu  stole? 

Vagn. 

Paa  Aserne  og  paa  min  egen  Kraft. 
Om  alle  tabe,  jeg  dog  vist  skal  vinde; 
Og,  om  jeg  stolede  paa  Jomsborg  end, 
Var  det  saa  daarligt?     Du  har  luret, 
Og  hørt,  af  Sorg  jeg  var  forsagt; 
Men  Norrigs  Hakon  snart  skal  sande, 
Der  er  endnu  et  Jomsborg  til. 

Odinkar. 
At  der  har  været  ét  en  Gang. 
En  Kæmpe  rammes  kan  af  Pilen, 
Skjønt  Buestrængen  brast  itu, 
Da  Pilen  fløj;  men  tror  du  vel1),  at  Strængen 
Bli'r  derfor  hel  igjen? 

Vagn. 

Er  Buen  god, 
Man  derfor  ej  behøver  den  at  slænge; 
Man  snor  sig  da2)  en  anden  Stræng; 
Og,  er  den  end  lidt  mere  stakket, 

l)  [i.  Udg. :  men  troer  du.]     2)  [i.  Udg. :  man  snoer  sig.] 

Saa  Buen  skyder  ej  saa  lang-t  og  vist, 
Den  skyder  dog. 

Odinkar. 

I  Fald  den  ikke  brister, 
Naar  den  skal  bøjes  til  den  korte  Stræng. 
Og   om  den  nu  var  ormestukken, 
Som  den,  hvorpaa  du  selv  vil  være  Stræng? 
Nej,  Frænde!  Jomsborg  er  ej  mere; 
Og  Palnatoke  selv  til  Undergang 
Det  vied,  da  han  brød  sin  egen  Lov. 

Vagn. 
Hvorledes? 

Odinkar. 

Mindes  du  ei  længer, 
At  han  mod  Loven  tog  dig  i  sin  Flok? 
Da  rystede  han  selv  de  stærke  Mure, 
Og  Asers  Trone  med ;  thi  højt  han  svor, 
At  Loven  skulde  fast  som  Valhal  stande. 
Det  skal  opfyldes:  selv  I  maa, 
Med  Blindhed  slagne,  Valhal  styrte; 
I  fare  hen,  at  øde  Hakons  Magt, 
.Og  eders  Guder  kæmpe  mod  sig  selv. 

Vagn. 

Nej,  nu  som  altid,  Aser  imod  Jætter; 
Thi  Hakon  er  ej  Asers  Ven;  han  skal 
Forgaa,  men  Aser  bo  paa  Norrigs  Klipper. 

Odinkar. 
Det  mener  du,  fordi  du  ej  begriber, 
At  underlige  ere  Herrens  Raad: 
Naar  Jordens  Magter  sig  mod  Kristus  sanke, 
De  dog  alene  tjene  Himlens  Gud. 

Vagn. 
Hvem  er  den  Himlens  Gud,  og  hvem  er  Krist? 

Odinkar. 

I  disse  Ord,  hel  faa,  du  spørger,  Frænde! 
Om  alt,  hvad  der  er  noget  Spørgsmaal  værdt. 
Du  stævner  kjæk  til  Mimers  rene  Kilde, 
Som  sprang  af  Jord  ved  Kristi  Guddoms-Bliv. 
Med  viet  Haand  jeg  dyre  Drik  dig  rækker, 
Og  beder  Gud,  du  føle  maa  dens  Kraft, 
Saa  klart  du  ser,  hvad  ej  du  kan  begribe! 

Den  Himlens  store  Gud,  foruden  hvem 
Slet  intet  var,  han  i  sin  Vælde 
Kun  mæled  over  tomme  Ginnunggab  l) ; 
Det  klare  Lys  da  skinned  i  det  høje, 
Og  i  det  dybe  vælted  Bølgen  sig; 
Men  Jorden  blev  imellem  begge  løftet, 
Med  Træer,  Dyr  og  spæde  Urter  fyldt. 

Da  skabte  Herren  i  sit  eget  Billed 
En  Mand  af  Jord,  og  med  sin  Guddoms- Aande 
Han  gjennemvarmed,  styrked  Jordens  Gud; 
Af  Mandens  Kjød  og  Ben  en  Kvinde 
Til  helligt  Samfund  blev  af  Herren  skabt, 
Og  derfor  lever  Kvinden  kun  i  Manden, 
Og  føler  kun,  hvad  Manden  tænker  kjæk. 

De  ligned  Gud;  men  Slangen  lokked  dem: 
Dé  vilde  synes2)  deres  Skabers  Lige; 
Da  tordned  3)  Gud  og  trued  dem  med  Død. 
Hvert  Menneske  kan  endnu  høre  Braget  ^), 
Og  skjælvende  han  vender  sig  mod  Gud; 

*)  [i.  Udg. :    Den  Himlens  store  Gud,  som  jeg  dig  nævned, 
Han  var,  da  intet  var,  hans  Aandepust 
Hensvæved  over  tomme  Ginnunggab.] 
2)  [i.  Udg.:  være.]      3)   [i.   Udg.:  raabte.]     4)   [i.  Udg.:  Røsten.] 


170  Kæmpelivets   Undergang-  i  Nord.   ■ 

Men  Slangen  lokker  ham  igjen  til  Jorden: 

Hvis  han  sig  vender,  er  det  evig  Død; 

Men  Kamp,  naar  kjæk  mod  Himlen   han  opstirrer. 

Vagn. 
Hel  meget  tykkes  mig  at  ligne  det, 
Som  selv  jeg  tror,  kun  noget  anderledes. 

Odinkar. 

Vist  ligner  det.     Guds  Billede  ej  saa 

Er  svundet,  at  jo  nogle  Træk  end  findes 

I  hver  en  Sjæl,  og  dybe  Træk  der  var 

Hos  ham,  hvis  Skjalde-Drøm  var  Asamaalet. *) 

Alfader  det 2)  er  Himlens  store  Gud, 

Og  Aserne  blev  skabte  i  hans  Billed, 

Men  vilde  stolte  være  Guder  selv, 

Og  derfor  skal  de  dø  i  Ragnaroke. 

Vagn. 
Ret  som  om  Mennesket  du  sagde  nys. 

Odinkar. 

Saa  er  det.     Men  om  Krist  du  ogsaa  spurgte. 
Ham  véd  ej  Asamaalet3)  noget  om; 
Thi  han  ej  kom,  før  sent  i  Tidens  Fylde. 
Alfader  saa',  at  stor  blev  Slangens  Magt, 
At  mange  lod  sig  af  den  træske  lokke, 
Og  de,  som  kæmped,  savned  Lys  og  Kraft. 
Da  rørtes  han  ved  Slægtens  store  Jammer, 
Og  kjærlig  han  forlod  den  al  sin  Skyld; 
Han  sendte  ned  sin  egen  Søn  til  Jorden, 
At  knuse  Slangens  Hoved,  saa  den  ej 
De  svage  mer  saa  kløgtig4)  kunde  lokke. 


l)   \\.  Udg.:  I  hans,  som  kløgtig  Asalæren  bygged.]    2)  [i.  Udg.: 
han.]     3)  [1.  Udg.:  Asalæren.]      4)  [i.  Udg.:  vældig.] 

Nu  har  vi  Fred  med  Gud;  og  hver,  som  tror 
Paa  Krist,  han  har  i  ham  Guds  Billed. 

Vagn. 
Men  hvem  er  Krist?     Hvor  blev  han  af? 

Odinkar. 

Han  er  Guds  Søn,  og  han  er  Gud  tillige; 

Han  døde  for  os  alle,  men  igjen 

Han  lever  hos  sin  Fader  højt  i  Himlen. 

Vagn. 

Det  er  jo  hartad  som  vor  Asator, 

Der  gaar  i  Strid  mod  Midgaards  Udyr. 

Odinkar. 
En  dunkel  Spaadom  kan  det  maaske  være; 
Thi  førend  Kristus  kom,  han  lovet  var. 

Vagn. 

Saa  det,  vi  tro,  en  Gang  skal  komme, 

Er  kommet  allerede  nu!   — 

Nej!  det  er  ikke  sandt;  thi  Træskhed 

Tiltager  daglig  end  paa  Jord1); 

Saa  er  jo  Slangens  Hoved  ikke  knust, 

Saa  kan,  saa  maa  vi  ikke  have  Fred. 

Odinkar. 

Vist  er  det  knust;  vi  nu  som  Overmænd 
Den  træske  kan  med  Visdom  overvinde2), 
Og  3)  vi  har  Fred  med  Gud  ved  Krist, 
Med4)  kraftig  Hjælp  af  ham  til  Striden. 

l)  [i.  Udg.:  thi  Jætter  Har  endnu  megen  Magt  paa  Jord.] 

2)  [i.  Udg.:    Vist  er  det  knuset,  dog  den  ej   er  død. 

Vel  maa  vi  end  imod  den  træske  stride.] 

3)  [i.  Udg.:  Men.]     4)  [i.  Udg.:  Og.] 

Vagn. 
Men  naar  skal  Slangen  dræbes  helt? 

Odinkar. 
Den  dræbes  ej,  men  bindes,  pines  evig, 
Med  alle  dem,  den  lokked  til  sig  hen. 

Vagn. 
Hvad?    skal  den  aldrig  dræbes?     Nej,    langt   heller 
Jeg  vente  vil  paa  Ragnarokes  Strid, 
End  saa  forliges  med  Alfaders  Fjende. 
Saa  knuste  Aser  Ymers  Hoved,  men 
De  bandt  ham  kun,  og  derfor  skal  de  dø. 
Du  frister  mig,  som  Loke  fristed  Aser. 

Odinkar. 
Du  ej  forstaar  mig;  thi  du  mener,  at 
Den  Slange,  som  jeg  taler  om,  lig  Ymer 
Er  bleven  af  sig  selv;  men  ikke  saa: 
Dens  Livslys  er  fra  Gud,  og  derfor  ej 
Det  slukkes  kan. x) 

Vagn. 

Fra  Gud?     Du  lyver. 
Er  onde  Jætter  af  Alfader  skabt, 
Saa  er  jo  selv  han  ond,  saa  strider 
Han  jo  imod  sig  selv,  og  vi, 
Vi  er  hans  Narre.     Nej,  du  lyver. 
Gak  bort !     Jeg  vil  ej  høre  mer. 

Odinkar. 
Men  Slangen  blev  Guds  Avindsmand.2) 

Vagn. 
End  én  Gang  byder  jeg:  gak  bort! 
Og  tal  ej  mer  om  dine  onde  Guder! 

Odinkar. 
Dig  Himlens  Gud  tilgive!  thi  du  véd 

x)  [I.  Udg. :    Den    kommen    er    fra    Gud,    og     derfor    kan  Den 
ikke  dø.]      2)   [1.  Udg.:   Men  Slangen  er,  som  Aser,  falden.] 

Ej,  hvad  du  siger.     Alt  vil  du  begribe, 
Selv  Gud,  hvordan  han  røres  i  sig  selv.   — 
Begriber  du  da  bedre  Ymers  Fødsel 
Og  Ragnaroke? 

Vagn. 
Hold  din  Mund 
Og  gak! 

Odinkar. 
Jeg  gaar,  men  med  et  sorgfuldt  Hjærte. 
Dog  end  et  Ord!  —  Naar  levende  og  dødt 
Fornægter  Aserne,  og  naar  dit  Øje 
Forgjæves  stirrer  i  det  tomme  Rum, 
Og  søger  det,  hvorefter  Sjælen  længes, 
Da  tænk  paa  mig!  og  tænk  paa  Krist! 


ANDEN  SAMTALE. 


ØEN  PRIMSIGD  I  HJØRUNGAVAAG. 

(Fra  den  aarle  Morgen  indtil  Middag  var  stredet  haardelig,  og  Jar- 
lerne trængtes  saare.     Da  blev  hvilet    en  Stund,   og  med  faa  Mænd 
gik  Hakon  paa  Øen,  at  lede  om  Raad.) 

Hakon. 

Se!  hisset  drive  mine  mandeløse  Snækker 

Forbi  de  mange  djærve  Kæmpers  Lig. 

Forbandet  være  denne  Vikingskare! 

Hvi  hærgede  den  ej  i  Syd  og  Vest? 

Hvi  stævned  den  til  Norrigs  nøgne  Kyster, 

Hvor  intet  Rov  den  lokker?     Kom  den  hid 

Af  Overmod  og  Ondskab,  mig  at  lære, 

Jeg  ikke  er  den    mægtigste  i  Nord? 

Og  Aser!     I,  til  hvem  saa  tit  jeg  bioted, 
Som  jeg  har  rejst  de  stolte  Offerhuse, 
Hvis  Støtter  jeg  med  Guld  har  smykket  ud, 
Med  røde  Guld,  med  alt,  hvad  mig  er  dyrest 
Paa  denne  Jord !     I  taale  det,  I  ser, 
At  Hakon,  eders  mest  nidkjære  Dyrker, 
Som  smed  de  kristne  Klerke  ud  i  Hav, 
Som  brændte  op  de  kristnes  Gudehuse, 
At  han  skal  haanes  af  en  Vikingsflok! 

(Vred  vendte  Jarlen  sig  til  de  tvende  Hofgoder,    som    fulgte  ham:) 

Hvi  giver  ej  i  Dag  mig  Odin  Sejer? 
Har  jeg  da  ej  af  ham  den  vel  fortjent? 

Første  Gode. 

Gøndul  og  Skøgul 
Hroptatyr  sender, 
Valen  at  kejse; 
Nornernes  yngste 
Stander  med  Skjoldet; 
Odin  og  Skulda 
Raade  for  Sejren. 
Retvis  er  Nornen, 
Kløgtig  er  Odin. 
Tør  du  end  spørge? 
Norriges  Jarl! 


Anden  Gode. 

Saa  aarle,  da  Solen 
Sig  skyndte  fra  Hav, 
Vi  bioted  til  Odin, 
Vi  bioted  til  Tor, 
Vi  bioted  til  alle 
De  mægtige  Aser. 
Ej  hørte  vi  Ravnen 

At  skrige  i  Luft. 
Men  hungrige  Ulve 
De  tuded  i  Skov. 
Ilde  er  blotet, 
Onde  er  Varsler, 
Vred  er  dig  Odin. 

Hakon. 

Saa  bloter  da  bedre! 
Og  skaffer  mig  bedre 
Varsel  fra  Guder! 

Anden  Gode. 
Vel  kan  vi  blote; 
Næppe  dog  mægter 
Hakon  at  tvinge 
Mægtige  Guder. 

Første  Gode. 

Odin  og  Skulda 
Raade  for  Sejren. 
Retvis  er  Nornen, 
Kløgtig  er  Odin. 
Spot  ikke  længer! 
Norriges  Jarl! 

Ejvind. 

Jeg  mente,  Hakon!  du  var  kløgtig. 

Kan  du  da  ej  begribe,  at 

Bersærken  Tor  maa  hjælpe  sine  Brødre: 

At  han,  som  alle  Kvinder  hader, 

Maa  ynde  kvindeløse  Flok? 

Og  Odin,  har  jo  Loke  sagt,  forstaar 

Kun  slet  blandt  Mænd  at  skifte  Sejer.   — 

Thi  vend  dig  bort  fra  denne  Asaflok 

Til  stærke  Kvinder!  du  hos  dem  er  vensæl. 

Paakald  den  store  Torgerd  Hørgabrud ! 

Goderne. 
Hørgabrude  *) 
Rettelig  nævnes 
Frigga  og  Freja. 
Argeste  Sejdmand! 
Vover  du  Jætters 
Kvinder  at  nævne 
Hørgabrude? 

Hakon. 
Og  sidder  hun  da  ej  paa  gyldne  Stol, 
Paa  Gudebænk  imellem  Tor  og  Odin? 

Goderne. 

Derfor  dig  Odin 
Skjænker  ej  Sejer, 
Derfor  er  Aser 
Vrede  i  Hu. 

Ejvind. 
Hun  sidder  vist  paa  fagre,  gyldne  Stol, 
Paa  Gudebænk  imellem  Tor  og  Odin; 
Men,  just  fordi  hun  sidder  mellem  dem, 
Hun  sidder  ikke  øverst,  ej  alene.  — 
Naar  disse  først  er  borte,  skulle  vi 
Om  dette  og  om  mer  samtale. 

Hakon. 

Jeg  eder  ej  behøver.     Ganger  kun! 

Første  Gode. 

Ve,  ve,  ve 

Over  Norriges  Jarl, 

Over  Norriges  Land ! 

Over  Hakon  ve! 

Han  har  Aser  forskudt 

*)  Tempelbrude. 

Og  til  Jætter  sig  vendt; 
Ham  har  Aser  forskudt, 
Han  med  Jætter  skal  dø. 

Anden  Gode. 

Hørgabrud  Freja 
Hun  skal  fordrive 
Torgerd  fra  Bænken, 
Hun  skal  nedstøde 
Hakon  til  Hel. 
Begge. 
Hakon!     Vi  gange; 
Med  os  bortvandre 
Valhals  de  rige, 
Hellige  Guder. 

Ejvind. 
Naar  tog  du  Tro  paa  Torgerd  Hørgabrud? 

Hakon. 
Her  kan  jeg  mæle,  dog  jeg  ellers  tier: 
Ej  synderlig  jeg  tror  paa  nogen  Gud  ]), 
Men  fastest  tror  jeg2)  paa  min  egen  Styrke. 

Ejvind. 
Hvi  bygger  du  da  Offerhus  og  bloter? 

Hakon. 
En  Part  for  Folkets  Skyld;  dog  og  en  Part, 
Fordi  jeg  stundum  var  i  Klemme 
Og  tyktes,  at  en  Bøn  til  Guder  hjalp. 
Saa  var  det,  da  jeg  sloges  med  Guldharald: 
Han  hartad  blev  mig  overmægtig;  da 
En  raadte  mig  at  bede  fast  til  Torgerd; 
Saa  gjorde  jeg,  og  vandt,  og  derfor  har 
Jeg  siden  den  Tid  ogsaa  hende  dyrket. 

*)  [i.  Udg. :  Ej  meget  troer  jeg  paa  nogen  Gud.]     2)  [i.  Udg. 
Men  troer  fastest.] 

II.  12 

Ejvind. 
Det  Raad  var  godt,  ihvem  det  saa  end  gav; 
Thi  Torgerd  er  en  saare  mægtig  Kvinde. 
At  tro  paa  egen  Styrke,  duer  ej ; 
Det  hele  kun  kan  tro  paa  egen  Styrke, 
Og  paa  det  heles  Styrke  skal  vi  tro. 

Du  kj ender  jo  det  gamle  Sagn  om  Ymer 
Og  Sønnerne  af  Bør;  ej  er  det  Snak, 
Dog  faa  forstaa  det  nu  om  Tide.  — 
Alt,  hvad  du  ser,  og  hvad  du  ikke  ser, 
Men  som  du  kunde  se,  er  Ymers  Legem; 
Det  bundet  er  af  Aserne,  og  nu 
Det  stunder  efter,  sig  med  Magt  at  løse; 
Og  det,  som  stunder,  det,  som  ejer  Magt 
Til  Strid,  er,  hvad  vi  nævne  Torgerd, 
Fordi  hun  er  et  Værn  mod  Tor 
Og  alle  Aser;  hun  er  som  en  Kvinde, 
Thi  hun  har  født;  men  hun  har  født  sig  selv. 

Hakon. 
Ej  fuldelig  din  Tale  jeg  kan  fatte  l) ; 
Men  har  da  Aser  ogsaa  rigtig  Magt? 

Ejvind. 
Der  er  en  anden  Styrke  til  end  Torgerds, 
Og  den  vi  kalde  Aser;  men  den  skal 
Gaa  under,  bukke  sig  for  hendes. 
Og  vil  du  nu  fra  hende  nyde  Hjælp, 
Da  bed  og  blot  til  hende  kun  alene! 
Og  sværg,  du  ej  vil  dyrke  Aser  mer! 
Da  gjennem  mig  skal  Torgerds  Stemme  lyde, 
Og  du  skal  sejre  over  Jomsborgs  Magt. 

Hakon. 
Forsværge  Aserne,  det2)  tykkes  mig 
Hel  sært  og  fælt;  jeg  selv  er  Odins  Ætmand. 

y)  [i.  Udg, :  jeg   begriber.]      2)  [1.   Udg. :   dog.] 

Ejvind. 

Og  jeg,  en  Søn  af  Røgnvald  Rettilbejn, 
Nedstammer  ikke  jeg  fra  Odin, 
Hin  Asamand!     Men  du  kan  tro, 
At  havde  han  sig  selv  kun  ret  forstaaet, 
Til  Torgerd  selv  han  havde  vendt  sin  Hug. 
Thi  Aser,  naar  de  sejre,  brat  forsvinde; 
Men  vinder  Torgerd,  bli'r  hun  evig  til.  — 
Nu,  djærve  Frænde!  vov  at  prøve  Styrke 
Med  Valhals  Guder !  thi  ej  Jomsborgs  Mænd, 
Kun  dem  det  var,  som  ødte  dine  Skibe. 

Hakon. 

Jeg  ræddes  aldrig;  men  fra  denne  Stund 
Jeg  véd,  hvordan  det  er  at  ræddes; 
Og  lønlig  Gysen  gjennemryster  mig. 

Ejvind. 

Det  Vikinger  vil  glædes  ved;  thi  se! 
Nu  lægge  de  jo  atter  fast l)  om  Borde. 

Hakon. 

Men  vil  du  da,  at  jeg  fra  Gudebænk 

Skal  kaste  Tors  og  Frejs  og  Odins  Støtter? 

Ejvind. 

Ej   skal  du  det;  thi  Navn  er  kun  en  Lyd, 
Og  dog  til  Navnet  Menigmand  sig  klynger; 
Men.  naar  du  beder,  naar  du  bloter,  da 
Ved  Asers  Navn  du  tænke  kun  paa  Torgerd ! 
—  Se,  hvor  de  skarpe  Pile  flyve  hist! 
Det  gjælder  dine  Kæmper,  Hakon! 


J)  [1.  Udg.:  hen.] 

12' 

Hakon. 

Velan!  Før  Vikinger  og  Aser  mig  skal  tvinge, 
Asynier  og  Aser  evig  Haan  og  Had 
Jeg  sværger.  —  Hvad  forlanger  Torgerd? 

Ejvind. 

Vend  dig  mod  Norden  hen,  og  knæl 
Imellem  disse  stærke,  golde  Stubbe! 
Og  bed,  og  Offer  byd  til  Hørgabrud ! 
Naar  sorte  Skyer  sanke  sig  i  Norden 
Og  skjule  Solen,  har  hun  hørt  din  Bøn. 

(Ej  var  det  Under,  at  Jarlens  Knæ  skjalv  under  ham,    der  han  gik 
at    bede   til   hin    onde    Kvinde ;    men    dog    knælede   han    i    Nord  og 

mælte:) 

Hakon. 

Ej  mere,  Torgerd!  vredes  paa  din  Dyrker! 
Til  dig  alene  har  han  vendt  sin  Hug; 
For  dig  skal  sorte  Nød  og  Heste  bløde 
Paa  Granestub,  naar  Stormene  fra  Nord 
Omkaste  Skove,  naar  de  sorte  Skyer 
Med  stærke  Døn  mod  Fjældespidser  briste. 
O,  hjælp  du  mig!  o,  hør  min  Bøn! 

Ejvind. 

End  skinner  Solen.     Mere  maa  du  byde. 

Kun  Aser  nøjes  med  saa  ringe  Blot; 

Men  Torgerd  kun  med  Mandeblod  kan  læskes. 

Hakon. 

De  Vikinger,  som  udi  Vold  jeg  fanger, 
Jeg  vier  til  dig,  ofrer  dig  ved  Nat. 

Ejvind. 

End  skinner  Solen.     Mere  maa  du  byde. 
Og  Hørgabrud  vil  drikke  Nordmænds  Blod. 

Hakon. 
Jeg  paa  en  Høj  af  Fjenders  Hovedskaller 
Min  bedste  Træl,  min  Karker,  ofre  vil. 

Ejvind. 

End  skinner  Solen.     Mere  maa  du  byde. 
Og  Hørgabrud  ej  drikker  Trælleblod. 
Hvi  byder  du  ej  hende  Blod  af  Ædling?  — 
Imens  du  nøler,  ødes  dine  Skibe. 

Hakon. 

Saa  kaar  da  selv,  du  strænge  Hørgabrud! 
Kun  ikke  mig,  ej  Svend  og  ikke  Erik! 

Ejvind. 

Nu  sankes  Skyer,  og  Solen  sortner, 
Og  Torgerd  kaarer   din  liden  Erling. 
Med  Barneblodet  af  Odins  Æt 
I  Mørket  aabner  sig  Sejrens  Kilde. !) 

Hakon. 

Min  Søn!  min  Erling!  dig  jeg  kunde  glemme! 
For  dyrt,  o,  Torgerd!  sælger  du  mig  Sejer. 

Ejvind. 

End  kæmper  Lys  og  Mørke,  Sol  og  Sky. 
Behold  din  Erling,  og  lad  Jomsborg  vinde! 
Alt  hugge  dine  Mænd  de  spændte  Reb, 
Og  ile  bort  fra  Strid  med  stærke  Aser. 

Hakon. 

Hold  Mund,  du  arge  Sejdmand!  eller  flux 
Med  dette  Sværd  jeg  dig  til  Torgerd  ofrer; 
Saa  faar  hun  ogsaa  Blod  af  Asaæt. 

*)  [i.  Udg.:  Hun  læsker  Tørsten,  og  du  faar  Sejer.] 

Ejvind. 
Forhast  dig  ikke,  Norges  stærke  Jarl! 
Thi  vid!  jeg  ofrede  mig  selv  til  Torgerd; 
Og  alt  for  kort  er  end  dit  lange  Sværd, 
Naar  spottende  jeg  ganger  under  Jorden. 

(Medens    han    saa  stod,    kom    EN  MAND   hastelig   løbende    og 

mælte :) 

Hel  hvas  er  Striden;  man  har  Odin  set 
Paa  Skib  hos  Vagn,  og  Tor  hos  Bue. 
Kom,  skynd  dig,  Hakon!  til  dit  Skib! 
Thi  alle  raabe  højt  paa  Jarlen. 

Ejvind. 
Har  du  betænkt  dig?  Hakon! 

Hakon. 

Onde  Loke ! 
Du  frister  mig. 

Ejvind. 

Saa  gjør  en  Bøn 
Til  hine  Aser,  som  du  nys  forsvor! 
De  hjælpe  dig  vel  ud  af  Nøden. 

Hakon. 

Du  spotter."  —  Ha!  men  du  har  Ret: 
Evindelig  for  mig  er  Asgaard  lukket, 
Og  jeg  maa  ty  til  Jotunhejm. 
Jeg  vil,  —  hvad  ej  jeg  mægter  at  udsige. 

Ejvind. 

Nu,  djærve  Hakon!  har  du  Sejer  vundet. 
Gak  nu  til  Skibs  og  send  din  Erling  hid! 

Hakon. 
Min  Erling?  —  ak!  nej,  Torgerds  Erling! 

(Stormen    bragede,    og    Uvejret   øgedes;    ene    stod   EJVIND    vendt 
imod  Norden  og  mælte:) 

Velkommen,  du  sorte, 
Du  morknende  Sky! 
Velkommen,  velkommen, 
Du  Ragnaroks  Billed ! 

I  Storm  og  i  Mørke. 
I  Hagelens  Driver 
Indsvøber  sig  Torgerd, 
Og  Rædsel  udbredes, 
Og  Mennesker  ødes, 
Og  Jættemagt  voxer, 
Og  Aser  forgaa. 

Udørkens  Loke  i1) 
Surtur  og  Gejrrød! 
Yrpa  og  Torgerd! 
Glædes,  o,  glædes! 
Hakon  er  eders, 
Hakon  er  vores: 
Gnister  af  Muspels 
Rædsomme  Luer 
Bo  i  hans  Bryst. 

Blusser,  o,  blusser,2) 
Muspelhejms  Luer! 
Snart  I  med  Surtur 
Rase  fra  Sønden, 
Mødes  med  Jætter, 
Spille  ved  Himlen, 
Spottende  sluge  3) 
Valguders  Sol! 


l)  [i.  Udg.:  Udgardeloke.]    2)  [2.  Udg.:  opblusser.]    3)[i.Udg. 
tænde  og  tvinge.] 

Glæd  dig  nu,  Ymers 

Tørstige  Legem! 

Snart  skal  du  drikke 

Asaæts  Blod. 

Du,  som  dig  vinder 

Trindt  omkring  Midgaard! 

Bid  dig  i  Halen, 

Knug  dig  til  Midgaard! 

Snart  skal  du  suge 

Asaæts  Blod. 


Hvislende  Stormen 
Hviner  i  Luften, 
Stentunge  Hagel 
Styrter  fra  Norden, 
Styrter  og  knuser 
Kæmpernes  Isser. 


Palnatoke ! 
Pral,  om  du  mægter 
Jomsborg  skal  falde, 
Styrte  til  Jorden; 
Med  den  skal  Asers 
Altre  nedstyrtes.  . 

TREDJE   SAMTALE. 


JOMSBORG. 

(Sigvald   og    Astrid   sade    paa    Bænk,    og    hans    Arm    var    snot   om 

hendes  Midje.) 

Sigvald. 
O!  mere  glad  var  Svipdag  ej,  da  kjærlig 
Han  Menglad  holdt  i  stærke  Kæmpearm; 
Ham  Nornen  bød  at  vandre  kolde  Veje, 
Men  Vejen  endtes  hos  hans  Venneviv. 
Saa  maatte  jeg  og  vandre  kolde  Veje, 
Men  Vejen  endtes  hos  min  Venneviv. 

Astrid. 

Som  Menglad  sad  jeg  ogsaa  her  i  Borgen 
Og  vented  paa  mit  Ønskes  Fugl,  som  fløj; 
Han  kom  igjen,  og  jeg  var  fuld  af  Gammen. 
Nu  er  jeg  det  ej  længer. 

Sigvald. 

Og  hvorfor? 

Astrid. 

Fordi  min  Fugl,  som  fløj  til  Strid  mod  Høgen, 
Ej  kunde  tvinge  den,  og  kom  dog  hid 
Igjen  med  alle  sine  skjønne  Fjedre, 
Og  uden  Spor  af  Høgens  Klo. 

O !  da  du  gik  af  Badet  op,  min  Sigvald ! 
Da  ledte  øjet  smaalig  efter  Saar; 
Og  da  jeg  tørred  dig,  jeg  stirred 
Saa  fast  paa  Klædet;  thi  jeg  mente  dog, 
Jeg  skulde  set1)  lidt  Blod.     Jeg  vidste, 

»)  [1.  Udg.:  se.] 

Du  kom  fra  Striden,  hvor  saa  mange  faldt ; 
Mig  tyktes,  at  du  maatte  være  saaret, 
Før  du  forlod  de  djærve  Kæmpers  Lig*. 

Sigvald. 

Hvi  vil  med  sligt  du  spilde  nu  vor  Gammen? 

Sig  Freja  Tak,  fordi  hun  frelste  mig! 

Du  tror  dog  ej,  jeg  flygted  som  en  Nidding! 

Astrid. 

En  Nidding!     Hu!  det  er  et  rædsomt  Ord. 
Ak!  var  du  det,  og  kunde  du  det  være! 
Nej,  det  umuligt  er;  men  sig! 
Forlod  med  dig  og  alle  Kæmper  Striden? 

Sigvald. 

Vist  gjorde  de,  det  har  jeg  sagt  saa  tit, 
Undtagen  de,  som  nødtes  til  at  blive, 
Fordi  der  ej  var  Liv  i  dem.     Jeg  tror 
Du  vilde  helst,  blandt  dem  jeg  skulde  været. 

Astrid. 
O!  kan  du  vredes  paa  din  Astrid  saa, 
Fordi  af  kjærlig  Angst  hun  spørger, 
Om  end  hun  spurgte  dig  for  tit ! 
O!  kunde  du  mig  ind  i  Hjærtet  kige 
Og  se  min  Gru  ved  blotte  Tanke  om, 
Man  nævned  dig  ej  mer  en  trofast  Kæmpe! 
End  nødes  jeg  at  spørge  længer:  véd 
Du  ej,  hvordan  det  Vagn  er  gaaet? 

Sigvald. 
Er  han  ej  død,  saa  lever  han  endnu. 

Astrid. 
Hvor  kan  du  tale  saa!     Du  sørger 
Da  ej  for  Bue  eller  Vagn, 
Ej  over  Jomsborgs  bedste  Kæmper? 

SlGVALD. 

De  bedste?  Ja,  maaske  for  dig. 

For  mig*  de  altid  var  de  værste; 

Og  jeg  er  glad,  at  jeg  en  Gang  blev  fri 

For  alle  dem,  som  pukkede  paa  Styrke, 

Og  vilde  styre,  raade  mer  end  jeg. 

Først  nu  jeg  agter  mig  for  Jomsborgs  Høvding. 

Astrid. 
Men  hvad  er  Jomsborg  uden  slige  Kæmper? 

SlGVALD. 

Hvad  Vindland  for  din  Fader  er:  et  Rige. 
Og  Kæmper  ere  alle  mine  Mænd, 
Saa  snart  jeg  vil;  men  naar  jeg  vil  det:  spage; 
De  kæmpe  ikke  mer  for  Kampens  Skyld, 
Men  kun  for  mig  og  for  en  Del  af  Byttet. 
Med  slige  Folk  en  Høvding  bedst  er  tjent. 

Astrid. 
Jeg  ej  forstaar,  hvad  dermed  du  vil  sige; 
Og  gid  jeg  aldrig  maa  begribe  det! 

(Sigvalds  Mænd:  Aslak  og  Endrid,  traadte  ind  i  Salen.) 

ASLAK. 

Vi  snappet  har  et  Skib,  som  kom  fra  England, 
Med  dejligt  Klæde  og  med  Vin  beladt; 
Her  bringe  vi  dig  noget  af  det  bedste. 

SlGVALD. 

Saa!  det  var  herligt;  lad  mig  se! 
Ja,  Astrid!  det  er  Klæde,  fint  og  fagert: 
Det  skal  du  svøbes  i,  og  du  kan  tro, 
Det  syne  vil  omkring  din  smækre  Midje. 
Men,  det  er  sandt:  det  skulde  deles  først. 

ASLAK. 

Men  vi  har  hentet  det,  og  du  er  Høvding; 
Saa  mener  jeg,  at  vi  bør  tage  først; 
Der  bli'r  jo  nok  endda  at  dele  siden. 

Sigvald. 

I  har  da  ogsaa  taget  noget  selv! 
Jeg  maatte  dog  vel  se,  hvor  meget. 

ASLAK. 

Nej,  Høvding!  du  vil  dog  vel  ikke 
Med  Tommelfmgren  maale  Klædet  ud, 
Og  draabevis  os  tælle  Vinen  til? 
Hvad  vi  har  faaet,  vil  vi  nok  beholde. 

Sigvald. 
Nu  vel!  saa  lad  os  smage  Vinen  da! 

(Ind  traadte  Bjørn  hin  bretske.) 

Astrid. 

O!  er  du  der!  du  gamle,  raske  Kæmpe! 
O!  kommer  du  fra  Norrig?  Hvor 
Har  du  saa  længe  dvælet?  Hvorfor  fulgte 
Du  ej  med  Sigvald? 

Bjørn. 

Mere  spørger  du, 
End  jeg  paa  én  Gang  kan  besvare. 
Fra  Norrig  kommer  jeg;  men1)  ej 
Jeg  Sigvald  fulgte;  thi  jeg  havde 
En  anden  Vej  end  han. 

»)  [i.  Udg.:  og.] 

Astrid. 

Du  lever  da! 
Men  Bue  faldt  jo  dog  i  Slaget. 
O !  sig  mig  noget  om  den  kjækkes  Død ! 

Bjørn. 

De  hugged  Hagen  af  til1)  Underlæben; 

Men  det  han  ænsede  kun  lidt. 

Han  raabte:  Nu  skal  Danmarks  Møer 

Ej  lystes  ved  at  kysse  mig.     Til  sidst 

Han  misted2)  Hænderne;  med  begge  Stumper 

Han  greb  to  Kister  med  Strutharalds  Guld 

Og  sprang  i  Havet,  raabende:  Fra  Borde! 

Fra  Borde,  alle  Bues  djærve  Mænd! 

Og  alle  sprang,  og  fulgte  ham  til  Valhal. 

Ej  mangled  nogen  af  dem  Odins  Tegn. 

Astrid. 

De  havde  alle  Saar!     Den  stærke  Bue! 
I  Døden  som  i  Livet  var  han  Jærn. 
Men,  lever  Vagn? 

Bjørn. 
Han  er  i  Fyn. 

Astrid. 
Hvi  kom  han  ej  med  dig  til  Jomsborg? 

Bjørn. 
Du  længes  svarlig  efter  Enkestanden. 
Den  ogsaa  snart  kan  vorde  dig  til  Del. 

Astrid. 
Hvorledes?  gamle!  Hvad  er  hændt? 

l)  [1.   Udg.:  og.]     2)  [1.  Udg.:  tabte.] 

Bjørn. 
Saa  véd  du  ej,  at  Sigvald  .  .  . 

Sigvald. 

Hold  din  Mund! 

Bjørn. 
Jeg  holder  paa  mit  Sværd,  og  taler. 

Sigvald. 

Véd  du  da  ej,  at  jeg  er  Høvding  her? 
Og  kj ender  du  ej  længer  Jomsborgs  Love, 
Som  byde,  at  ej  her  maa  blottes  Sværd, 
At  ingen  her  maa  Tidender  frembære? 
Gak,  Endrid !  du,  og  Aslak!  river  Sværdet 
Af  Haanden  paa  ham!  fører  flux  ham  ud! 

Bjørn. 
Ja,  har  I  Lyst  at  faa  at  vide, 
Om  dette '  Sværd  i  Norrig  og  blev  sløvt,  *) 
Saa  kommer  kun!     Du,  Sigvald!  snakker 
Om  Jomsborgs  Love!  du,  som  brød 
De  helligste,  og  flygted  som  en  Nidding, 
Imedens  vi  mod  Overmagten  stred ! 
Den  Pil,  som  Vagn  dig  sendte  til  Farvel, 
Den  fik  du  ej ;  derfor  han  æsker 
Dig  nu  ved  mig  til  Holmgang  ud. 
Og  hver  Mands  Nidding  den,  som  ikke  møder! 

Sigvald. 
Jeg  flygted  ej  for  Mennesker,  men  Trolde; 
Og  aldrig  jeg  mod  slige  loved  Strid.  — 
Vor  Lov  forbyder  Jomsborgs  Mænd  at  gange 

l)  [i.  Udg. :  Om  dette  er  i  Norrig  blevet  sløvt.] 

I  Tvekamp  med  hinanden;  derfor  ej 

Jeg  møder  Vagn,  og  er  dog  ingen  Nidding. 

Bjørn. 
Den  er  du,  og  den  skal  du  vorde  kaldt 
I  alle  Norderlande. 

Sigvald. 
Aslak!  Endrid! 
Hvi  nøle  I?  Hvi  gribe  I  ham  ej? 

Aslak. 
Fordi  vi  kjende  Bjørn.     Kan  du  vel1)   huske, 
Hvordan  det  gik  ved  Haralds  Arveøl?  , 

Hvis  ej,  saa  gak,  og  grib  ham  selv! 

(Med  haanlige    Lader  udgik   Bjørn    af  Salen,    og   ingen    Mand  rørte 

sig  fra  Bænk.) 

Astrid. 
Saa  er  du  da  ej  længere  min  Sigvald! 
Du  er  kun  Loke  i  min  Sigvalds  Ham.  — 
Som  Freja,  da  hun  Odur  mer  ej  saa', 
Jeg  maa  nu  gange  over  Skov  og  Hede, 
Med  Graad  paa  Kind,  min  Sigvald  at  oplede. 


FYN. 

(Ene  stod   Vagn,    sørgmodig  og   grublende,    for  Palnatokes    Høj  ved 

Midjenat.) 

Vagn. 

Nej !  der  er  intet,  intet  Valhal  mere ! 
Saa  lød  jo  fordum,  Toke!  dine  Ord. 
Og  nu  mig  tykkes,  at  jeg  altid  hører 
Dig  mæle  saa  igjennem  Højens  Muld. 


*)  [vel  kun  i  2.   Udg.] 

Nej,  der  er  intet  Valhal  mer;   thi  Hakon 

Ved  Jætters  Hjælp  har  vundet  Sejer, 

Og  Jomsborgs  Kæmper  faldt,  og  Jomsborg  selv 

Er  ikke  mere  til :  en  Røverkule  *) 

Den  atter  nu  er  vorden.  —  Toke!  ak! 

Hvi  lærte  du  mig,  at  der  var  et  Valhal! 

Jeg  gik  saa  trøstig,  kæmpende,  fordi 
Mig  tyktes,  Liv  og  Kamp  var  ét  paa  Jorden; 
Og  uden  Gru  jeg  tænkte  paa  den  Stund, 
Da  Liv  og  Kamp  fik  Ende,  Døden  sejred. 
Men  nu!  Jeg  saa'  et  Glimt  af  Guders  Liv, 
Jeg  saa'  et  Glimt2)  igjennem  Ragnaroke; 
Og  naar  jeg  kæmper,  stirrer  Øjet  did, 
Dog  der  ej  mer  for  mig  er  Lys  at  finde. 

Hvi  rammedes  jeg  ej  af  Torgerds  Pile 
I  Hjørungvaag!  Hvi  gav  mig  Erik  Fred? 
Hvi  tog  jeg  den?  Nu  kunde  jeg  jo  ligget 
I  Højen  rolig,  uden  Tvivl  og  Frygt, 
Som  Toke,  ja,  som  han.  —  O,  Palnatoke! 
O!  lever  du,  og  er  et  Valhal  til, 
Da  rid  ved  Nat  fra  Odins  Sal  til  Højen, 
Og  stil  min  Længsel  med  et  venligt  Ord! 
Du  maa,  du  skal;  thi  du  har  Tørsten  vækket; 
Du  maa  og  slukke  den;  du  skal,  du  maa! 

(For    Vagns    Øjne    var    det    til    Syne,    som    Højen    oplodes,    og    en 
Stemme  tyktes  han  at  høre.) 

Vagn. 

Uvenlig,  Dravge!  er  din  hæse  Røst. 
Du  spørger:  hvi  jeg  vil  opmane  døde3). 
Jeg  vide  vil,  om  Valhal  og  om  Aser 
Er  til,  om  jeg  paa  dem  tør  stole  trygt? 


*)   [i.  Udg.:  Røverhule.]    2)  [i.   Udg.:  Skin]    3)  [i.  Udg.:  hvi 
jeg  vel  vil  vække  døde.] 

Du  tier,  Dravge!  atter  lukkes  Højen. 
Fornægter  du  da  Aserne?     Ak!  ja, 
Nu  er  det  kommet,  hvad  du  spaade,  Frænde! 
Af  levende  og  dødt  fornægtes  Aser; 
Forgjæves  Øjet  i  det  tomme  Rum 
Henstirrer  efter,  hvad  min  Sjæl  begjærer. 


FJERDE  SAMTALE. 


SVOLDER. 

(Vunden  var  Ormen    hin    lange ,    og   Olaf    var    sprungen   fra    Borde. 

Rede    stod   Erik   at    fare    til   Norrig;    men    end   en  Gang   vilde  han 

samtale  med  Vagn  og  takke  ham  for  hans  Hjælp  i  Striden.) 

Erik. 
Langt  anderledes  er  jeg  nu  til  Mode, 
End  da  jeg  saa'  dig  første  Gang,  min  Vagn! 
Da  og  jeg  havde  sejret;  men  jeg  var 
Nedbøjet  som  den  overvundne. 
Jeg  stod  for  dig  og  for  din  djærve  Flok, 
Og  hørte  eder  mæle  Styrkens  Ord, 
Jeg  saa'  i  eder  kun  den  sidste  Levning 
Af  Kæmpeætten,  af  den  prude  Hird, 
Som  Toke  sanked  til  at  værge  Aser; 
Det  skar  mig  dybt  i  Hjærte,  at  et  Lag, 
Hvis  Stifter  var  den  største  Mand  i  Norden, 
Alt  skulde  ødes,  og  at  strænge  Norner  mig 
Udkaared  til  at  øde,  hvad  jeg  elsked. 
Dertil  end  kom,  at  ej  jeg  vidste  ret, 
Om  Sejeren  var  min,  hvad  heller 

II.  13 

De  onde  Troldes;  thi  min  Faders  Færd 

Var  underlig  og  gruelig  tillige.  — 

Nu  derimod  ved  Aser  og  mig  selv, 

Ved  dig  og  mine  andre  djærve  Kæmper, 

Jeg  vandt  en  Sejer,  som  kan  glæde  mig, 

En  Sejer  over  Asers  svorne  Fjende; 

Og  var  han  end,  som  gamle  Haralds  Ætmand, 

Til  Norges  Rige  odelsbaaren,  var 

Dog  Trøndelagen  ej  hans  Odel, 

Og  han  var  Erlands  Banemand. 


Men,   Vagn!  du  est  jo  ikke  glad  som  jeg! 

Saa  længe  Kampen  stod,  dit  Øje  lyste 

Af  Gammen;  nu  det  mørkt  og  koldt 

Paa  Jorden  hænger.     Er  der  noget 

I  Norges  Rige,  paa  den  vide  Jord, 

Saa  langt  min  Arm  og  mine  Kæmpers  rækker, 

Der  fattes  dig,  da  tal!  og  Livet  skal 

Jeg  lade,  eller  og  fordrive 

Din  Sorg;  thi  den  er  tung;  og  jeg, 

Fra  første  Gang,  mit  Øje  mødte  dit, 

Fostbroderlig  med  dig  er  sammen  bunden. 

Vagn. 

Hav  Tak,  du  gjæve!  men  paa  Jorderig 
Er  intet  længer,  som  jeg  stunder  efter. 
Jeg  gik  i  Kamp,  ej  blot  fordi  det  Liv, 
Du  skjænked  mig,  var1)  dit:  jeg  haabed 
At  finde  dér  en  ærlig  Kæmpedød; 
Thi  kjed  jeg  er  af  Livet,  Tvivl  mig  ængste, 
Saa  længe  jeg  er  her,  og  Døden  kun 
Dem  mægter  at  opløse  eller  dæmpe. 

>)  [i.  Udg.:  er.] 

Vi  vandt  en  Sejer,  den  er  din, 

Du  er  den  værd;  men   Olaf  fældtes! 

Han  var  en  Kæmpe:  ikkun  én, 

Kun  Toke,  nævner  jeg  hans  Mage, 

Og  overmenneskelig  var  hans  Færd. 

Ej  skar  det,  Erik!  dig  saa  dybt  i  Hjærte 

I  Hjørungvaag,  som  mig  i  Svoldersund.  — 

Ak !  naar,  hvordan  skal  Enden  vorde 

Paa  store  Tvist  imellem  Krist  og  Odin? 

Sig  Kæmpeslægten  deler  mellem  dem, 

Og  fældes,  ødes  under  begges  Mærke; 

Men  Jætter,  Djævle,  —  nævn  dem,  hvad  du  vil! 

De  sejre.  —  Eller,  er  der  intet  saadant? 

Er  Himmel,  Valhal,  Guder,  kun  en  Lyd? 

Og  vi,  som  Skovens  Træ'r,  en  Slægt,  der  voxer 

Af  Jorden  op,  kun  for,  at  efter  os 

En  anden  skal  opgro  og  atter  fældes? 

—  Ak!  det  er  tungt  at  leve,  naar  man  ej 

Forstaar,  hvad  Livet  er,  og  ikke 

Kan  stille  Sjælen  ved  en  stadig  Tro! 

Erik. 

Hvor  du  forfærder  mig  med  denne  Tale! 
Hvad  i  mig  selv  jeg  som  en  sagte  Hvisken 
Kun  stundum  hørte  og  kun  halv  forstod, 
Det  taler  højt  igjennem  dig,  og  piner 
Mig  mer  end  tusend  dybe  Saar.  — 
Ej  tør  jeg  glædes  ved  min  Sejer  længer. 
Forbandet  han,  som  kjække  Olaf  sveg! 
Den  lumske  Nidding! 

Vagn. 

Hvad?  Er  Olaf  svegen? 
Er  Sejren  vunden  ved  en  Niddingsid? 
Hvem  er  han?  tal!  hvem  sveg  den  bolde? 

Det  gjorde  Sigvald. 


Erik. 


Vagn. 


Høje  Guder! 
Hvi  kløvedes  han  ej  af  dette  Sværd, 
Som  efter  hans,  den  Niddings,  Blod  saa  længe 
Har  tørstet !     Hvorfor  undtes  det  mig  ej 
At  vorde  ham  til  Bane,  før  han  snode 
Sig  i  sin  værste  Slangebugt ! *) 
Hvor  er  han?  tal!  at  før  min  Afgang 
Jeg  Guderne  kan  tækkes  ved  hans  Drab; 
Thi  han  er  alle  Guders  svorne  Fjende. 

Erik. 

Jeg  følger  dig  til  Død  og  blodig  Hævn; 
Thi  ogsaa  jeg  nu  efter  Højen  længes. 

Vagn. 

Nej!  ikke  saa,  min.  Ven!  Dig  Nornen 

Har  kaaret  til  en  mægtigt  Riges  Drot. 

Did  ile  2)  du,  før  høvdingløse  Skare 

Oprøres  mod  sig  selv  til  Tvist  paa  ny! 

Kan  Sigvald  fældes,  denne  Haand  vel  mægter 

At  sende  ham,  før  Sol  gaar  ned,  til  Hel. 

Men  er  det  Norners  underlige  Raad, 

At  længer  han  sit  Niddingliv  skal  friste, 

Da  nytter  ingen  Magt;  og  falder  du, 

Da  skuffes  Norrig  for  den  Drot,  du  skylder 

Dit  Fædreland  i  faldne  Olafs  Sted.  — 

Thi  drag  her  fra!  jeg  dig  besværger 

Ved  alle  Guder  og  ved  Norrigs  Held ! 

x)  [i.  Udg. :    før  hin  værste  Af  sine  Jættehandler  han  bedrev.] 
2)  [i.  Udg.:  fare.] 

Erik. 
Din  Aand  er  Herre  over  min.     Jeg  drager, 
Men   drager  bort  med  sorgbetynget  Hug. 
Du  byder  mig  at  vorde  Norrigs  Drot 
I  Olafs  Sted;  —  men  Værket  at  fuldende, 
Som  han  begyndte:  kristne  Landet,   —  nej, 
Det  kan,  det  tør  jeg  ej ;  —  og  øde 
Hans  Værk,  —  det  tør  jeg  ikke  heller. 
Hvad  skal  jeg  gjøre?     Raad  mig,  om  du  kan! 

Vagn. 
En  mere  raadvild *)  Mand  er  ej  paa  Jorderig 
End  jeg,  og  jeg  skal  give  andre  Raad! 
Dog,  ej  som  mit,  dit  Hjærte  sønderslides 
Af  Angst  og  Tvivl;  thi  er  mit  Raad: 
At  du  skal  lade  høje  Norner  raade; 
Thi  det  dumdristigt  er  at  blande 
Sig  ind  i  stærke  Guders  Tvist. 

Far  vel!  Paa  Jord  ej  mer  vi  mødes. 
Men  mødes  vi  en  Gang,  da  er  jeg  glad; 
Thi  da  er  Tvivlen  løst,  og  Mørket  svundet. 

Erik. 

O!  gid  jeg  var  en  Kvinde  denne  Stund! 
Da  turde  Taarer  mæle,  mens  jeg  nu-) 
Maa  tie. 

Vagn. 

Skam  dig  ej !  lad  Taaren  rinde, 
Og  blande  sig  med  min !  thi  ej  med  Blod, 
Med  Taarer  kun,  nu  Kæmperne  i  Nord 
Maa  i  Fostbroderlag  sig  sammen  sværge. 


l)  [i.  Udg.:  raadløs.]      2)  [i.  Udg. :  nu  da  jeg.] 

VAGNS    GAARD   I   FYN. 
(Ene  sad  INGEBORG  og  kvad  saa  sørgelig  med  Graad  paa  Kind:) 

Ingeborg  stod  paa  højen  Fjæld, 
Hun  stirred  saa  vidt  over  Hav, 
Alt  efter  Hjalmar,  den  prude  Svend, 
Han  var  hendes  Hjærte  saa  nær. 
Men  Nornerne  raade  vor  Skæbne. 

Hun  syde  den  Brynje  med  Silke  fin, 
Som  han  skulde  bære  i  Strid; 
Ak!  har  kun  Angantyrs  det  skarpe  Sværd 
Ej  farvet  den  med  hans  Blod! 
Men  Nornerne  raade  vor  Skæbne. 

Hid  sejler  en  Drage  saa  høj  og  prud, 
Og  Hovedet  luer  af  Guld, 
Den  førte  ung  Hjalmar  i  Ledingsfærd; 
O!  monne  den  bære  ham  end? 
Men  Nornerne  raade  vor  Skæbne. 

Den  Snække  stævned  mod  Landet  ind, 
Og  Ingeborg  stævned  fra  Fjæld, 
Den  naade  Land,  og  hun  naade  Sø, 
Ung  Orvarod  stod  udi  Stavn. 
Men  Nornerne  raade  vor  Skæbne. 

O!  sig  mig  det1)  snarlig,  du  unge  Svend! 
Som  stander  saa  højt  udi  Stavn: 
Mon  Snækken  end  bære  min  Hjalmar  hid, 
Som  bar  ham  ud  sønder  i  Hav? 
Men  Nornerne  raade  vor  Skæbne. 


')   |  i.   Udg. :   det   mig.] 

Ja,  visselig  bærer  den  Snække  end 
Din  Hjalmar,  som  bar  ham  i  Hav; 
Dog  gange  du  maa  vel  om  Borde  til  ham, 
Han  ganger  slet  ikke  til  dig. 
Men  Nornerne  raade  vor  Skæbne. 

O!  vist  er  han  Dødsens,  om  ej  han  er  død. 
Mens  ikke  han  ganger  til  mig. 
Hun  løfted  den  Dug,  som  var  bredt  over  Lig, 
Hel  ynkeligt  var  det  at  se. 
Men  Nornerne  raade  vor  Skæbne. 

Hun  løfted  den  Dug  med  de  Fingre  smaa  *), 
Som  Dugen  saa  var  hendes  Kind, 
Og  Hjærtet  det  maatte  i  sønder  gaa, 
Halv  mere2)  Ynk  var  der  nu. 
Men  Nornerne  raade  vor  Skæbne. 

Og  Upsalakongen  lod  gjøre  en  Høj, 
Der  ligge  de  dybt  under  Muld; 
Den  Saga  den  flyver3)  saa  vide  om  Land, 
Hver  ynkes,  som  lyder  derpaa. 4) 
Men  Nornerne  raade  vor  Skæbne. 

Odinkar. 

Dig  trøste  han,  som  bygger  i  det  høje! 
Men  sig!  hvi  er  saa  drøveligt5)  dit  Kvad? 
Hvi  rinder  saa  paa  blege  Kind  din  Taare? 

Ingeborg. 
Hvem  er  du? 


*)  ['•  Udg.:  saa  smaa.]  2)  [2.  Udg.:  En  dobbelt]  3)  [1.  Udg.: 
Den  Saga  fremtaltes.]  4)  [1.  Udg.:  De  sørgede  alle,  som  lyded 
derpaa.]     5)  [1.  Udg.:  harmefuldt.] 

Odinkar. 
Vagns  og  Tokes  Frænde. 

Ingeborg. 
Du  kjender  da  min  Vagn,  og  véd, 
At  han  er  drag'en  ud  i  Leding, 
Og  spørger  dog  om  Grunden  til  min  Sorg! 

Odinkar. 
Har  du  da  glemt,  at  Kamp  er  Kæmpens  Liv, 
Og  véd  du  ej,  du  ægtede  en  Kæmpe? 
For  saadant  græd  ej  fordum  Nordens  Kvinder. 

Ingeborg. 

Jeg  véd  det:  fra  min  Æt  jeg  er  vanslægtet, 
Mit  bløde  Hjærte  for  det  haarde  Staal 
Har  altid  gruet,  dog  jeg  Kæmpen  elsked. 
Men  havde  du  ham  set,  min  Vagn,  da  sidst 
Han  mig  forlod,  du  spotted  ej  min  Vaande. 
En  lønlig  Sorg  har  gnavet  ham  i  Hug, 
Saa  længe  jeg  kan  mindes;  naar  og  stundum 
Han  klapped  mig  saa  kjærlig  under  Kind, 
Var  Glæden  stakket,  mørk  han  stirred 
Paa  mig,  ja,  paa  sin  liden  Toke  selv. 

Alen  fra  den  Stund,  han  Hærbud  fik  fra  Jarlen, 
Han  var  saa  glad  og  dog  saa  frygtelig; 
Og  da  han  sidst  mig  trykkede  i  Favn 
Og  kyssed  mig  og  sagde  mig  Farvel, 
Han  tyktes  glad,  og  dog  nedrandt  en  Taare, 
Som  brændte  mig  igjennem  Ben  og  Kjød. 
Han  stod  som  den,  der  kaldet  er  til  Valhal, 
Hvis  Øje  alt  har  fundet  Odins  Sal, 
Og  til  sin  elskte  klæber  sig  med  Styrke, 
Ej  for  at  binde  sig  til  Jord,  men  for 
At  drage  hende  med  til  Guders  Samfund. 


j.    Vagn  Aagesen.    iSog.  201 


Du  ser  mig  aldrig  mer,  det  sagde 

Mig  hvert  hans  Blik  og  hvert  hans  Favnetag. 

Jeg  ser  ham  aldrig  mer,  det  siger 

Mit  Hjærte  mig  og*  mine  tunge  Drømme. 

Jeg  saa'  i  Nat  —  ak!  hvor  jeg  græd  og  skjalv!  — 
En  Orm,  saa  fæl  og  stor  som  Midgaardsormen, 
At  vinde  sig  omkring  hans  Liv;  han  stred 
Saa  kæmpelig,  saa  længe,  men  til  sidst 
Han  kvaltes  dog  af  onde  Udyrs  Edder. 

O!  vidste  jeg,  han  hviled  alt  i  Høj, 
Da  stilledes  min  Kval,  da  skulde 
Jeg  snarlig  naa  ham;  men  endnu 
Jeg  holde  maa  min  Aande  1),  som  vil  flygte ; 
Thi,  kom  han  hid  med  mange  dybe  Saar, 
Og  jeg  var  borte2),  kunde  ej  ham  pleje, 
Ej  aande  Varme  i  de  kolde  Læber 
Og  Rødme  i  den  blege  Kind,  — 
Jeg  selv  i  Frejas  Sal  fortvivled. 

O!  véd  du  ej,  om  Striden  alt  har  standet, 

Om  han  er  falden?     Véd  du  det, 

Da  dølg  det  ej !  Min  Vaande  kan  ej  voxe. 3) 

Odinkar. 
I  Svoldersund  har  Kæmper  prøvet  Styrke, 
Men  ej  i  Striden  faldt  din  Vagn. 
Dog  bedre  Tidende  jeg  haver  ej  at  bære, 
End,  at  han  snart  skal  lægges  udi  Høj. 

(Ind    traadte   Svend   Buesøn     og   trende   andre.      En   Kiste   bare   de 
paa  Skuldre   og  satte  den  til  Jord.) 


')    [i.    Udg.:    paa   A anden.]      2)    [i.   Udg. :   Og  jeg  ej  var  her.] 
s)  [i.  Udg.:  øges.] 

Ingeborg. 

Ej  kan  jeg  gange;  leder  I  mig  hen, 
Endnu  en  Gang  at  se  min  Vagn!  og  siger 
Mig  om  hans  Afgang,  hvad  I  véd! 

Svend. 

Med  draget  Sværd  han  trængte  ind  paa  Sigvald, 

Fordi  han  Norrigs  Olaf  havde  sveget; 

Og  Sigvalds  Mænd  ham  dræbte.     Ej  af  os 

Var  nogen  nær;  og  da  vi  kom  til  Stedet, 

Var  Sigvald  flygtet  fra  vor  visse  Hævn; 

Men  Vagn  med  Døden  droges  som  en  Kæmpe. 

Han  bød  os  flytte  hid  sit  Lig 

Og  bringe  dig  hans  sidste  Hilsen. 

Jeg  røgtet  har  mit  Ærende;  det  var 

Mit  Livs  det  tungeste;  nu  flux 

Jeg  skynder  mig,  et  bedre  at  udrette: 

At  rive  Sigvald  Hjærtet  ud  af  Liv, 

Til  ringe  Bod  for  dræbte  Frænde. 

Odinkar. 

Dit  Hjærte  krympes  i  de  sidste  Slag; 

Det  sér  jeg  grandt.     Vil  du  ej  lettes 

I  Dødens  Strid  ved  Kors  og  hellig  Daab? 

Ingeborg. 
Mig  tyktes  godt  det  lidet,  jeg  har  hørt 
Om  hviden  Krist;  og  gjærne  vilde 
Mit  Hjærte  vende  sig  til1)  ham. 
Men  Vagn  var  ikke  Kristen;  jeg  vil  være 
Hos  ham.  —  Min  Søn,  ak!  han  er  faderløs, 
Og  moderløs  nu  brat;  du  er  hans  Frænde; 
Vil  du  ham  træde  i  Forældres  Sted? 

l)  [i.  Udg.:  mod.] 

Odinkar. 

Jeg  vil. 

Ingeborg. 

Saa  dør  jeg  rolig. 


(Liden    Toke    knælede    grædende    ved   Faders    og    Moders  Lig;    for 

ham  stod  Odinkar.) 

Odinkar. 

Almægtige,  Barmhjærtigheders  Fader! 

Nedsku  i  Naade  til  din  Tjener  her, 

Og  til  den  spæde,  som  paa  Jord  nedknæler! 

Tilgiv  for  Jesu  Skyld  den  Slægt, 

Som  voved  sig  mod  dig  at  rejse! 

Omhugget  har  du  med  din  Kraftes  Arm 

Det  stærke  Træ,  som  trodsed  Solhvervs-Storme  l) ; 

Tilbage  er  kun  dette  svage  Skud. 

O,  giv  mig  Kraft  til  i  det  at  indpode 

En  Kvist,  som  grønnes  kan  og  bære  Frugt, 

Til  Velbehag  for  dig  og  Held  for  Norden! 

Jeg  føler  det,  o!  du  har  hørt  min  Bøn: 
Fra  Toke  skal  en  hellig  Mand  nedstamme, 
Og  djærv  for  dig  han  løfte  skal  sit  Sværd, 
Som  Palnatoke  sit  for  Aser  løfted; 
Og  Dæmningen,  som  Toke,  fræk  og  blind, 
Oprejste  mod  din  Søn  og  mod  hans  Lære, 
Skal  han  nedbryde,  højt  dit  Navn  forkynde. 

Saa  vier  jeg  dig,  liden  Toke!  her 
Med  Korset,  til  et  Tegn,  at  du 

a)  [1.  Udg. :  som  stod  igjennem  Sekler.] 

Og  al  din  Æt  skal  tro  alene 
Paa  den  korsfæstede  og*  paa  hans  Ord. 
Med  helligt  Vand  jeg  over  disse  døde 
Dig  døber  i  Treenighedens  Navn. 
Gid  Draaberne,  som  falde  paa  de  døde, 
Maa  stille  deres  Sjæles  hede  Tørst 1), 
Som  slukkedes  ej  her  paa  Jorden! 
Tilgiv  dem,  Fader!  alle  Fædres  Spejl!2) 
De  vidste  ikke,  hvad  de  gjorde. 


*)  [i.  Udg.:  Og  Draaberne    .    .    .  Skal  stille  deres  Sjæles  tunge 
Tørst.]     2)  [i.  Udg.:  Den  evige  dem  skal  tilgive;  thi.] 

Vols unger  og  Niflunger.     (Indgang.) 
i.     Sigmund    Vols  ung  (i  3  Samtaler). 

2.  Sigurd   og   Brynhild  (i  4  Samtaler). 

3.  Atle   og   Gjukungerne  (i  2  Samtaler), 


VOLSUNGER    OG    NIFLUNGER. 
INDGANG. 


ASKEN  YGDRASIL. 

Nornerne. 

Alfader  raader. 
Asken  vi  stænke, 
Stænke  med  hvide, 
Hellige  Vande; 
Gjennem  de  lange, 
Løbende  Tider 
Grøn  den  sig  hvælver 
Højt  over  Urd  as 
Hellige  Væld1). 

Turser  og  Aser 
Tvistes  2)  med  Vælde, 
Saa  og  paa  Jorden 
Jætter  og  Kæmper; 
Deres  Bedrifter 
Blomstre  og  falme, 
Alt  som  paa  Grenen 
Grønnes  og  visner 
Hellige  Løv. 


l)  [i.   Udg.:   Brand.]      2)   [i.  Udg. :   Tviste.] 

Yppig  vi  stænke, 
Safterne  gjære, 
Snart  skal  udvoxe 
Vældige  Grene, 
Store  Idrætter 
Jorden  opfylde; 
Vis  er  vor  Sag  *) 

Asernes  Slægter 
Snarlig  formeres 2) 
Vitterlig  voxer3) 
Valfaders  Rigdom; 
Vi  skulle  styre, 
Veje  og  jævne: 
Aser  og  Turser 
Tvistes4)  med  Vælde, 
Vinde5)  dog  ej. 

Vædede  Grene ! 
Voxer  og  grønnes! 
Hungrige  Hjorte ! 
Hurtig  I  bide 
Voxende  Løvværk! 
Vidt  det  skal  kj  endes 
Aserne  orke, 
Over  dem  raade 
Norner  i  Løn. 

Vi  var,  da  Livet, 
Taget  og  givet, 


*)  [i.  Udg. :  Stor  er  vor  Magt.]  2)  [i.  Udg. :  Svarlig  forøges.] 
3)  [i.  Udg.:  Højt  nu  opvoxer.]  4)  [i.  Udg.:  Tviste.  5)  [i.  Udg.: 
Sejre.] 

Trodsed  mod  Død. 
Selvtaget  stivne! 
Misbrugte  givne 
Renses  i  Død ! l) 


VALHAL. 

Odin. 
Velkommen,  Hugin, 
Hurtige  Flyver! 
Tidender  visse 
Villig  du  bære! 
Vidt  har  du  faret, 
Hvad  mon  fornummet? 
Hvad  har  du  set? 

Hugin. 
Tiden  lider, 
Turser  vente, 
Asken  ældes, 
Orme  gnave ; 
Mægtig  voxer 
Midgaar  dsor  men . 
Det  var  første, 
Det  var  sidste 
Syn,  jeg  saa'. 

Odin. 

Aldrig  om  Asken, 
Aldrig  om  Ormen 


x)  [i.  Udg. :  Vi  vare,  da  Livet  Blev  taget,  blev  givet,  Udvæl- 
ded  af  Død.  Det  tagne  skal  stivne,  Det  misbrugte  givne  Skal  renses 
i  Død.  =  sidste  Strofe  af  Digtet  „Nornernes  Fødsel"  fra  1808.  Se 
denne  Udgaves   i.  Del,  S.  48.] 

Nysgjerrig  Odin 
Agted  at  spørge; 
Altid  dog  samme 
Svar  maa  jeg  høre; 
Mindre  behøves: 
Munin  er  vaagen ; 
Véd  du  det  ej? 

Hugin. 
Svar  har  jeg  givet, 
Som  mig  de  høje 
Norner  tilsagde  1). 
Nu  maa  du  spørge. 

Odin. 

vSig  mig  da,  Hugin, 
Hvad  jeg  vil  spørge! 
Sig,  om  du  véd  det: 
Voxe  paa  Jorden 
Asernes  Slægter? 
Sanke  sig  Konger, 
Rede  til  Kamp? 

Hugin. 

Komme  til  Valhal 
Kæmper  ej  mere? 
Kejse  Valkyrjer 
Valen  ej  længer? 
At  du  mig  spørger 
Om  dine  Slægter, 
Og  om  til  Kampen 
Konger  forsamles! 

Vist  mig  af  Hovmod 
Hærfader  spørger; 
Dog  maa  jeg  svare, 
Saa  som  du  byder: 


»)  [i.  Udg.:  befaled.] 

Skjoldunger,  Ylfinger  l), 
Skilfinger,  Budlunger  2), 
Ætmænd  af  Odin, 
Blomstrende  voxe; 
Mere  dog  voxer 
Vohungers  Slægt. 

Odin. 
Tro  mig,  du  bærer 
Tidender  gode ! 
Volsung  af  alle 
Véd  jeg  mig  kjærest. 
Sig  mig  nu,  Hugin, 
Hvad  jeg  vil  spørge! 
Tal,  om  du  véd  det! 
True  ej  Slægten 
Lønlige  Raad? 

Hugin. 

Faret  har  Odins 
Fugl  over  Midgaard, 
Aabent  var  Øjet, 
Øret  ej  lukket; 
Aldrig  dog  saa'  han, 
Aldrig  og  hørte 
Det,  som  de  vise, 
Vældige  Norner 
Hviske  3)  i  Løn. 

Dog  mellem  I^jælde 
—  Faa  det  kun  vide  — 
Sidder  i  Gøtland 
Grimsynet  Kvinde: 
Væver  er  Tungen, 

a)    [i.  Ud-.:  Ynglinger.]     2)   [i.Udg.:  Niflunger.]    3)  [i.Udg. 
Virke.] 

Taler  med  Snilde, 
Det  er  om  Signe, 
Datter  af  Volsung, 
Væneste  Mø. 

Dér  sidder  Siggejr, 
Sen  til  at  mæle, 
Snar  til  at  lytte, 
Lyster  at  bejle. 
Knap  er  det  gamle 
Kærling,  som  mæler, 
Hellere  Loke 
Lavfej  asøn. 

Odin. 
Far  til  Alfer! 
Flyv  til  Ivalds 
Kloge  Sønner! 
Knap  er  Tiden: 
Bed  dem  smedde 
Sværd,  som  bider 
Sten  som  Klæde! 
Knap  er  Tiden, 
Kan  du  ile? 


Sigmund  Volsung.1' 


')  1 1.  Udg.:  SIGMUND.] 


DE   TALENDE. 


God  mund,  Hofgode. 

Torkild,  hans  Fostersøn,  siden  ogsaa  Gode. 

Sigmund,  Hunsigovs  Konge. 

Borghil d,  hans  første  Dronning. 

Hjord  ise,  hans  anden. 

Sinfjotle,  hans  Sen. 

Ejvind,  en  Gote. 

Tvende  Hirdmænd. 

En  Terne. 


0 

FØRSTE   SAMTALE. 


GODMUNDS   BO. 

Torkild. 

li  vad  svarer1)  Hunding?     Vil  han  gjøre  Blot 
For  Sejer  og  for  Jordens  Grøde? 

Godmund. 

Den  Gudsforagter !  han  mig  svared  fræk, 
At  vilde  Odin  smedde  ham  hans  Vaaben, 
Og  Tor  forære  ham  sit  Bukkespand, 
At  pløje  med,  saa  vilde  han  betænke 
Dem  med  en  gammel  Hellemis 
Til  Julekost. 

Torkild. 

Men  sig  mig,  vise  Gubbe! 
Hvi  taale  dog  de  høje  Guder  sligt? 

Godmund. 

Skal  de  vel  tage  Sol  og  Regn  fra  Landet, 
Fordi  vankundig  slig  en  ussel  Drot 
I  Hallen  bryster  sig? 

x)   [i.  Udg. :  svared.] 

Torkild. 

Ej  saa  jeg  mente, 
Men,  hvi  det  undes  ham  paa  Jord  at  leve? 

Godmund. 
Ugranskelige  ere  Norners  Raad, 
Det  maa  jeg  selv  bekjende:  Volsungslægten, 
Saa  drabelig  og  Guderne  saa  kjær, 
Den  sveder  Blod  l),  og  denne  fejge  Spotter 
Han  sidder  uanfægtet  i  sin  Hal; 
Men  snart  er  vel  hans  Time  slaaet 2). 

Torkild. 

Du  nævned  Volsungslægten;  jeg  det  véd, 
Den  hersked  ved  min  Fødsel  her  i  Landet; 
Har  hel  den  maattet  friste  Undergang? 

Godmund. 

Ej  véd  jeg  det;  men  fulde  femten  Vintre 
Henrunde,  siden  gamle  Volsung  drog 
Til  Gøtaland,  for  dér  sin  Maag  at  gjæste; 
Ved  Svig  han  faldt,  og  det  er  Folkesagn: 
Hans  Sønner  blev  i  Skoven  alle  bundne, 
En  Trold  i  Elgelignelse  dem  sled. 

Torkild. 
Men  agter  du  for  sandt  det  Folkesagn? 

Godmund. 

Det  tykkes  mig  at  vide,  at  ej  Hunding 
Saa  længe  deres  Odel  havde  raadt  i  Fred, 
Om  én  af  dem  end  fandtes  over  Mulde. 


x)  [i.  Udg. :    Den  undergaar].       2)  [i.  Udg. :    Men  sikkerlig  vil 
Timen  én  Gang  komme.] 

Torkild. 
Saa  Volsung  slagen  blev  af  egen  Maag! 
Det  var  jo  grueligt. 

Godmund. 
Men  underligt  dog  ej. 
Saa  har  det  altid  været  med  den  Æt: 
Af  hver  en  Slægt,  den  bandt  sig  til  paa  Jord, 
Den  svegen  blev,  og  hævned  Svigen  blodig. 
Kun  det  var  underligt,  hvis  den  forgik, 
Og  blodig  Hævn  ej  Banemanden  raramed. 

Torkild. 

Ej  grandt  forstaar  jeg  alle  dine  Ord. 
Men  vil  du  ej  mig  heller  Sagn  fortælle 
Om  onde  Tvist,  som  ødte  høje  Slægt? 
Det  kan  jeg  nemme,  og  det  kan  jeg  mindes. 

Godmund. 
Hel  underlig  oprandt  den  onde  Tvist, 
Og  høje  Magter  sikkerlig  den  voldte: 
Fra  fjærne  Land  en  alderstegen  Drot 
Kom  hid,  at  bejle  til  den  fagre  Signe; 
Fremsynet  var  hun,  og  hun  tyktes  se, 
At  ondt  beredtes  ved  det  Bryllupsgilde; 
Men  Volsung  dreves  af  en  lønlig  Magt, 
Og  grædende  hun  gik  til  Brudekammer. 

Sig  Volsung  havde  bygt  en  Sal  saa  stolt, 
—  Du  ej  den  mindes,  thi  den  Hunding  brændte, 
Den  Sal  var  bygget  under  Egetop, 
Og  over  Tag  sig  tætte  Grene  hvælved; 
I  Salens  Midte  rejste  sig  med  Prunk 
Den  tykke  Stamme  som  en  vældig  Sule, 
Og  blanke  Skjolde  hang  der1)  trindt  omkring. 

:)  [i.  Udg. :  hængte.] 

Det  var  hin  anden  Bryllupsaften,  Ilden 
Henstrakte  blussende  sig  langs  ad  Gulv,. 
Mens1)  alle  Mænd  sad  trindt  om  Drikkebordet, 
Da  hændtes  Ting,  som  Jærtegn2)  vel   maa  nævnes 
Den  store  Dør  med  Raslen  sprang  til  Vægs 3), 
Og  ind  i  Salen  tren  en  mægtig  Kæmpe, 
Enøjet,  klædt  i  Lin  som  hviden  Sne ; 
Ej  hilsed  han;  men  der  han  kom  til  Bullen, 
Han  drog  et  Sværd  af  Balgen,  langt  og  prudt, 
Og  stak  det  ind  i  Eg  til  gyldne  Hjalte. 
Det  tyktes  os,  som  om  den  stærke  Bul. 
Der  gjennem  hundred  Aar  sig  ej  bevæged, 
Dog  maatte  bugne  ved  det  haarde  Stød. 
Og  dønned  hult  det  under4)  Salens  Hvælving, 
Det  dønned  hulere,  da  Kæmpen  kvad: 

Griber,  Kæmper, 
Gram  om  Hjaltet! 
Hvo  det  rokker, 
Raader  Sværdet. 
Til  sin  Ætmand 
Odin  sender 
Stolte  Vaaben. 
Stræber,  Drotter! 
Styrken  vinder. 

Forsvunden  var  han  med  den  sidste  Lyd. 

Forstummede  vi  sad  en  Stund  paa  Bænken. 

Men  da  opsprang  den  gamle  Volsung  først, 

Og  mente  snart  at  raade  Odins  Gave. 

Dog  fast  sad  Gram  for  Volsung  og  hans  Maag; 

Forgjæves  efter  Alder  Kongens  Sønner 

Med  priste  Styrke  vilde  kjøbe  Sværd: 


!)  [i.  Udg.:    Men.]      8)  [i.  Udg.:  Under.]      8)  [i.  Udg. :    mod 
Væg.]     4)   [i.  Udg.:  Saa  hult  det  denned  udi.] 

Det  lod,  som  før  de  kunde  Egen  løftet 
Med  dybe  Rod,  end  rokket  det  af  Sted. 
Nu  Raden  kom  til  Volsungs  yngste  Søn, 
Til  Sigmund ;  rolig  han  om  Hj altet  greb, 
Os  tyktes  ej,  han  strammed  nogen  Sene, 
Hel  magelig  uddrog  af  tykke  Bul 
Han  Sværdet  dog;  og  hver  da  kunde  mærke, 
At  det  af  alle  kun  var  agtet  ham. 

Saa  meget  Guld,  som  Sværdet  kunde  veje, 
Ham  Siggejr  flux  for  stolte  Vaaben  bød; 
Men  kun  med  Spot  ham  Ungersvenden  spurgte 
Hvi  ikke  selv  han  det  gad  draget  ud, 
Da  tidlig  han  det  havde  udi  Hænde. 
Da  skifted  Siggejr  Lød,  og  næste  Dag 
Han  Gildet  spildte,  for,  saa  faldt  hans  Ord, 
Ej  sent  paa  Aar  at  oversidde  Bør. 
Forhaanelsen  han  dybt  i  Sindet  gjemte, 
Men  Volsung  skuffed  han  med  fagre  Ord, 
Og  Kongen  lovede,  med  sine  Sønner 
Ad  Aare  ham  at  gjæste,  saa  paa  ny 
Det  spildte  Gilde  kunde  ærlig  holdes. 

Torkild. 

Hel  underligt  er  Sagnet;  mest  af  alt, 

Hvi  Odin  gav  til  Sigmund  saadant  Vaaben, 

Naar  ej  han  skulde  øve *)  nogen  Daad. 

Godmund. 

Saa  tykkes  fler;  det  er  og2)  sagt, 

At  han  blev  frelst  paa  underlige  Maader, 

Der  Elgen  sled  hans  Brødre  udi  Skov. 

Torkild. 
Det  blev  han  vist;  thi  alt  for  tungt  det  var, 


»)  [i.  Udg.:  virke.]     *)  [i.   Udg.:   og  er.] 

Om  slig  en  Æt,  saa  herlig  og  saa  stolt, 
Saa  tidlig  skulde  undergaa  med  alle. 

Godmund. 
Ja,  tungt  det  var,  men  ej  uventet  dog; 
Thi  mange  Led  den  ikke  kunde  leve. 

Torkild. 
Den  ikke  kunde  ?     Det  forstaar  jeg  ej. 

Godmund. 

Jeg  véd  det,  Torkild!  men  jeg  halv  det  glemte, 

Som  naar  til  Barnet,  der  ej  fatter  Ord, 

Man  stundum  taler:  glemmer,  det  maa  voxe 

Igjennem  Aar  ved  Spise  og  ved  Søvn, 

Og  lære  selv  at  røre  kunstig  Tungen, 

Før  Ordets  Løndom  det  udspejde2)  kan.  — 

Ejvind. 
Er  her  ej  Godmund,  rige  Guders  Ven? 

Godmund. 
Hvad  vil  du  Godmund? 

Ejvind. 

Jeg  fra  Gøtland  kommer; 
Mit  Skib  var  hartad  brudt  paa  vilden  Hav; 
Da  Blot  jeg  Vaner  lovede  for  Frelse; 
Og  her  er  Guld;  thi  Blotnød  har  jeg  ej. 

Godmund. 

Opfyldt  er  Løftet,  naar  med  ydmygt  Sind 

Du  takker  Guderne ;  og  da  dit  Guld 

Til  værdigt  Blot  sig  snarlig  skal  forvandle. 

Torkild. 

Fra  Gøtland  kommer  du?     Var  dér  ej  noget 
Til  Tidende? 

x)  [i.  Udg. :   begribe.] 

Ejvind. 

Da  jeg  slog  Fæstet  løs  *), 

Der  hørtes  Tidende,  som  vel  er  Sagnet  værd: 

Den  sidste  Volsung  levende  i  Høj 

Blev  gravet  ned. 

Torkild. 

Den  sidste  Volsung! 
Var  det  da  Sigmund? 

Ejvind. 
Netop  ham. 
Vi  tænkte,  han  var  død  for  længe  siden, 
Dog  somme  sagde,  han  var  set  i  Skov; 
Men  nu  man  Sandingen  fik  ret  at  vide : 
I  Mørkningen  forleden  Aften  sad 
Vor  Konge  i  sin  Hal,  hans  Sønner  leged 
Og  trillede  en  Guldring  hen  ad  Gulvet; 
Den  kom  i  Fremmerset,  og  Drengen  løb 
At  hente  den,  da  saa'  han  tvende  Kæmper 
Med  side  Hjælme  stande  der  i  Krog; 
De  flux  ham  dræbte,  men  dog  hørtes  Skriget, 
Og  Siggejr  kom  med  sine  Hirdmænd  til. 
Da  var  det  Sigmund  selv,  og  nok  en  anden, 
Som  siges  være  Kongens  egen  Søn  ; 
Men  der  var  ogsaa  dem,  som  hvisked  om, 
At  Signe,  vores  Dronning,  med  en  Sejdhex 
Har  skiftet  Ham,  og  avlet  ham  med  Sigmund. 
Dog,  lige  meget,  hvem  den  anden  var, 
Saa  blev  der  gjort  en  Høj  med  tvende  Rum 
Og  sat  en  vældig  Sten  imellem  begge; 
I  ét  af  dem  blev  Sigmund  puttet  ned, 
Og  i  det  andet  Svenden,  som  ham  fulgte. 
Nu  er  det  dog  nok  ret  forbi  med  ham. 


*)  [i.  Udg. :  Den  Gang  jeg  løste  Skib.] 

Torkild. 
Var  det  ej  muligt,  end  han  kunde  frelses? 

Ejvind. 
Ja,  som  man  siger,  har  han  gode  Tænder: 
Han  sled  med  dem  jo  Elgens  Tunge  ud, 
Som  vilde  slidt  ham;  men  de  store  Stene 
Dem,  tænker  jeg,  dog  han  la'r  staa. 

Torkild. 

Saa  han  blev1)  frelst  kun  for  at  sveltes 
Saa  jammerlig  til  Døde!     Nej,  umuligt!  — 

En  Kæmpe. 

Est  du  ej  Godmund,  ypperste  blandt  Goder? 

Godmund. 

Jeg  Godmund  er. 

Kæmpen. 

Mig  skikked  Sigmund  hid, 
At  byde  dig  til  Hallen:  han  vil  blote 
Til  høje  Goder,  takke  dem,  som  gav 
Ham  Held  til  Faderhævn  og  tabte  Odeisrige. 

Godmund. 
Er  det  om  Sigmund,  Volsungs  Søn,  du  taler? 

Kæmpen. 

Om  hvem  vel  ellers?     Til  den  tætte  Lund 
Ej  Vaabengnyet  rækker,  kan  jeg  mærke. 
Véd  du  da  ej,  at  Tyr  holdt  Ting  i  Nat, 
Og  dømte  Hunding  til  at  landsforvises? 

Godmund. 
Ej  var  det  underligt,  om  Valhals  Guder 
Saa  skifted  Sejer.     Men  er  det  og  vist  ? 
Er  Sigmund  ogsaa  virkelig  i  live? 


')  [i.  Udg.:  Saa  blev  han.] 

K.ÆMPEN. 

Hvor  du  kan  snakke!     Havde  du  i  Nat 
lians  Hug  fornummet,  der  han  løfted  Gram, 
Ej   vikle  du  da  ment,  det  var  hans  Dravge. 

Ejvind. 
Men  hvordan  er  han  sluppen  ud  af  Højen? 

Torkild. 
O.  ja!  fortæl  os  det!  hvordan? 

Kæmpen. 

Hvordan?  ja,  hvordan  slap  han  løs  fra  Elgen? 

Jeg  tænker,  Odin  har  vel  Magt  endnu, 

At  frelse  sine  Ætmænd,  naar  det  kniber. 

I  véd  kanske,   —  men  om  I  véd  det  ej, 

Saa  véd  den  gamle  det,  —  at  Odin 

Ham  gav  en  Gang  et  Sværd;  det  kasted  Signe 

Xu  ned  i  Højen  til  sin  Søn; 

Med  det  de  saved  Jord  og  Sten  som  Klæde, 

Og  gjæsted  Siggejr  uden  Hjembud  flux. 

Ejvind. 
Saa  er  vel  Siggejr  dræbt! 

Kæmpen. 
Ja,  han  er  Aske. 

Godmund. 

Men  Signe? 

Kæmpen. 
Hun  er x)  Aske  med  som  han. 

Godmund. 
Hvordan!    Har  Sigmund  brændt  sin  egen  Søster? 


])  [Hun  er,  fattes  i   I.  Udg.] 

Kæmpen. 
Nej,  Ilden  brændte  hende,  og  hun  selv 
Det  voldte.     Hun  uskadt  kom  *)  ud  af  Huset ; 
Men  da  hun  havde  kysset  Sigmund  og  sin  Søn, 
Hun  sagde:  Nu  er  Volsung-Blodet 2)  hævnet, 
Vor3)  Æt  er  frelst,  nu  har  jeg  endt  mit  Værk, 
Og  gjærne  vil  jeg  med  den  Nidding  dø, 
Med  hvem  jeg  ej  en  Stund  gad  levet.  — 
Det  var  et  Syn  for  Kæmper,  kan  du  tro: 
Med  Smil  paa  Kind  hun  vandred  ind  i  Luen.  — 
Det  for  saa  underlig  igjennem  os; 
Men  alle  skjønned,  hun  var  Volsungs  Datter. 

Godmund. 

Det  skjønner  ogsaa  jeg;  forunderlig 
Den  vSlægt  paa  Jorden  færdes. 

Torkild. 

Men  dog  herlig. 
O,  ta^kket  være  Guderne,  som  frelste 
Den  bolde  Sigmund!  —  Fosterfader !  il 
At  takke  dem  med  værdigt  Blot  i  Lunden! 


ANDEN   SAMTALE. 


GODMUNDS   BO. 

Torkild. 
Hilsæl,  min  gamle  Fosterfader! 

Godmund. 
Dig  lønne  Guderne  din  Gang  og  Hilsen! 


x)  [i.   Udg. :    kom    uskadt.]  2)  [i.  Udg. :     Volsung    bleven. 

8)  [i.  Udg.:  Hans.] 

Men  hveden  kommer  du?  Er  noget  hændt, 
Da  sig  mig  Tidende!  thi  nu  mit  Øre 
Maa  træde  i  det  dumme  Øjes  Sted. 

Torkild. 
Fra  Kongehallen  kommer  jeg. 

Godmund. 

Er  Gammen 

Endnu  i  Sal?     Mig  bæres  altid  for, 

At  der  vil  blive  onde  Tidender  at  spørge. 

Torkild. 

Alt  *)  mange  Vintre  var  dit  Ord  det  samme, 
Og  tit  mig  tyktes,  det  var  grumme  sært; 
Hvert  Aar,  som  gik,  jeg  hørte  ny  Bedrifter 
Af  Sigmunds  Sønner,  saa',  hvordan  hans  Æt 
Formeredes 2),  og  mente  vist,  at  Slægten 
Var  nu  udfriet  fra  den  haarde  Dom, 
Som  hidtil  syntes  over  den  at  hvile.   — 
Men  atter  maa  jeg  grue. 

Godmund. 

Hvad  er  hændtes? 

Torkild. 
Sinfjotle  er  hjemkommen  sejerrig; 
Alen  han  i  Tvekamp  dræbte  Borghilds  Broder. 
Hun  tog  af  Sigmund  Bod;  men  grandt  jeg  saa', 
At  Hjærtet  pønsed  kun  paa  grusom  Hævn. 
Selv  Sigmund  frygted,  bød  mig  at  udspørge 
De  høje  Aser;  halv  tvetydigt  var 
Mig  Guders  Varsel,  dog  jeg  tyktes  skjønne: 
Sinfjotles  Liv  laa  i  hans  Faders  Haand. 
Ved  dette  Svar  blev  Kongen  vel  til  Mode; 
Alen  alt  for  sikkert  tyktes  det  mig  ej. 

x)  [I.  Våg.:  L]     ■)  Ti.  Udg.:  Foregedes.] 

Godmund. 
Jo,  alt  for  sikkert  mig  det  tykkes  være: 
Af  alt  for  nære  Frænder  er  han  født; 
Thi  maa  de  nærmeste  ham  Bane  volde. 

Torkild. 
Ja,  vist  det  er,  mig  !)  aner  intet  godt. 
I  Dag  skal  drikkes  Gravøl  efter  Gunnar; 
Men  sælsom  Angest  mig  af  Salen  drev, 
Jeg  grued  for  de  dybe,  tomme  Kjedler: 
I  hver  jeg  saa'  det  underlige  Kar, 
Som  efter  Blod  af  Volsungætten  længes, 
Og  vorder  aldrig  fuldt. 

Godmund. 
En  Gang,  en  Gang 
Det  fyldes  vist;  men  ve  den  Søn  af  Askur, 
Som  i  det  gyder  sidste  fulde  Skaal! 
Med  Brag  det  vælter  sig  da  flux,  og  skyller 
Ham  ned  med  al  sin  Slægt  til  Hel; 
Thi  haardt  vil  Odin  sine  Ætmænd  hævne. 

Torkild. 

Dit  lukte  Øje  stirrer  længer  frem, 
End  vort  det  aabne.     Men,  du  vise  Gubbe! 
Ved  Sagn,  og  Lytten  2)  i  den  stille  Nat, 
Jeg  voxet  er,  som  Barnet  monne  voxe 
Ved  kraftig  Spise  og  den  søde  Søvn. 
Nu  mener  jeg  at  kunne  Kløgten  løse 
Af  Ordets  Fængsel;  vil  du  derfor  nu 
Mig  aabenbare,  hvi  paa  Nornens  Skjold 
Saa  blodige  de  Runer  staa  for  Slægten? 


*)   [i.  Udg.:  jeg.]      2)   [i.  Udg.:   Grunden.] 

Godmund. 

Og  er  jeg  Norne  da,  mens  du  mig  byder 
A  t  sige  Norners  hemmelige  Raad !  — 
Om  vore  Guder  tør  jeg  dristig  tale, 
Thi  de  er  fødte  og  forgaa  som  vi; 
Men  for  Alfader,  som  er  aldrig  bleven, 
Og  for  hans  Raad,  som  Norner  føre  ud, 
I  Ydmyghed  jeg  knæler  tavs,  ærbødig. 
Som  Barnet  vil  I  yngre  altid  spørge: 
Hvorfor?  Hovmodige  I  af  os  æske  Svar, 
Som  om  det  var  en  dyb,  forborgen  Kunst, 
I  havde  fundet:  saa  os  at  udfritte1). 
Men,  tro  mig!  i  halvfemsindstyve  Aar 
Jeg  vandred  her,  og  meget  har  jeg  nemmet; 
Men  alt  som  sig  forøgede  min  Kløgt, 
Jeg  flere  Spørgsmaal  fandt,  og  gjorde  færre. 
Vi  mægte  kun  at  sige,  hvad  vi  se 2), 
Og  hvad  os  tykkes;  stundum,  men  kun  sjælden, 
Hvoraf,  og  endnu  sjældnere  hvorfor. 

Torkild. 

Ej  maa  du  vredes.     Heller  sig  du  mig, 
I  Fald  du  mægter  det  med  Ord  at  sige: 
Hvoraf  du  kjender  Slægtens  haarde  Dom! 

Godmund. 

I  Lunden  hisset  stod  en  gammel  Eg, 
Det  længe  var  den  stolteste  i  Skoven; 
Men  trende  Sommere  paa  3)  Rad  jeg  saa', 
At  Lynet  søgte  den,  alt  mer  den  sprængtes; 
Da  gætted  jeg,  dens  Liv  var  snart  forbi, 
Enddog,  hvorfor,  jeg  ikke  kunde  vide. 


J)    [i.    Udg. :    udspørge.]      2)    [i.    Udg.:    véd.]       3)    [1.   Udg. 
Somre  udi.] 

Saa  er  det  og  med  Slægters  Liv  paa  Jord: 
Vi  se,  vi  gætte,  —  høje  Norner  raade. 

Torkild. 

Ej  siger  jeg  imod;  men  sikkert  har 

Du  end  et  Mærke,  som  dig  saa  forvisser. 

Godmund. 

Et  Mærke  har  jeg  paa  den  samme  Eg: 

Jeg  elsked  den,  én  Gang  jeg  slukked  J)  Ilden, 

Som  vilde  den  fortære;  næste  Vaar 

Den  end  var  grøn;  men  atter  rammed  Lynet, 

Og  ikkun  Aske  laa,  hvor  Egen  stod. 

Torkild. 
Du  mener,  Sigmunds  underlige  Frelse 
Maa  lignes  ved  den  slukte  Brand. 
Men  mig  ej  tykkes  saa;  thi  du  forvoven 
Dig  satte  imod  Guders  klare  Raad. 

Godmund. 

Nu  mærker  jeg  til  visse,  du  est  voxen 

Og  véd  af  Ord  at  løse  Kløgten  ud; 

Men  tungt  det  er  for  mig  paa  gamle  Dage 

At  saa  beskæmmes  af  min  Fostersøn. 

Du  véd  saa  flux  og  grandt  alt,  hvad  jeg  mener 

Og  hvad  jeg  i  saa  mange  Aar  ej  saa', 

Det  ligger  lige  for  dit  skarpe  Øje. 

Nu  mærker  jeg,  at  altid  jeg  var  blind.  — 

Men  sig  mig  dog  alt  med  din  store  Kløgt, 

Om  og  min  Tanke  faldt  paa  Sigmunds  Frelse, 2) 

Da  jeg,  mens  han  i  Gøtland  var,  dig  sagde, 

At  Slægten  vist  ej  leved  mange  Led? 

l)  [i.  Udg.:   og  slukked  én  Gang.]    2)  ["Saal.   i.  Udg. ;  2.  Udg. 
Om  og  min  Tanke  laa  i  Sigmunds  Lomme.] 

Forkynd  mig  og,  i  Fald  du  det  kan  mindes: 
Hvordan  blev  Volsung  født? 

Torkild. 

Du  driver  Spot 
Med  mig,  min  Daarskab  og  min  Ungdom. 
Det  er  forskyldt ;  men  undervis  mig  nu, 
At  ej  vankundig  jeg  skal  tro  mig  kløgtig! 

Godmund. 

Den  alderstegne  Rerer  sad  paa  Højen; 
Han  havde  selv  sin  egen  Bavtasten 
Oprejst;  thi  Søn  ham  ikke  Norner  undte. 
Han  saa'  paa  Stenen  med  bedrøvet  Hu, 
Og  vaandefuld  til  Guderne  han  bad; 
Da  rørtes  Odin  af  sin  Ætmands  Kvide, 
Sin  Mø  nedsendte  han  med  sælsom  Frugt, 
Og  det  var  Frø  til  stor  Bedrift  paa  Jorden. x) 
Da  grode  Volsung  udi  Moders  Liv 2), 
I  Vintre  fem  han  grode  saa;  men  aldrig 
Det  undtes  ham,  lig  andre  Mænd  at  fødes: 
Udskaaren  blev  han  af  sin  Moders  Liv, 
Og  Volsungætten  blev;  men,  som  dens  Ophav, 
Saa  er  dens  Færd  og  sørgelig3)  paa  Jord, 

Torkild. 

Ak,  nu  forstaar  jeg  dig.     Til  Kongehallen 
Jeg  iler  flux,  at  skue  Norners  Dom; 
Thi  sikkerlig  i  Dag  den  aabenbares. 


l)  [i.Udg.:  Og  Rerer  kjendte  Odins  store  Naade.]     2)  [i.  Udg. 
Moderliv.]     8)  [i.  Udg.:  underlig.] 

KONGEHALLEN. 
BORGHILD. 

Sinfjotle!  Du  ved  Brud  og  Liv  har  skilt 
Min  Broder;  jeg  din  Undergang  har  svoret; 
Men  Sigmund  bød  mig  tage  Bod  for  Hævn, 
Og  Kvinden  maa  sig  efter  Manden  føje. 
Thi  rækker  jeg  dig  dette  fulde  Horn, 
Udtøm  det!  og  jeg  er  med  dig  udsonet1). 

Sinfjotle. 
Men  drøjt  det  er  at  tømme,  som  jeg  ser: 
Hel  grumset  er  den  Drik,  som  du  mig  byder. 

Sigmund. 
Ræk  hid,  min  Søn!  jeg  tømmer  den  for  dig. 

Borghild. 

Kan  Sigmunds  Søn  ej  tømme  selv  et  Horn? 
Skal  dette  og  din  Fader  for  dig  drikke? 

Sinfjotle. 

Stifmoder!  Ondt  du  har  i  Hornet  blandet; 
Jeg  taaler  ej  den  stærke  Sonedrik. 

Sigmund. 

Du  tager  fejl,  min  Søn!     Den  Drik  er  kraftig, 
Men  ikke  ond;  dog,  ræk  mig  ogsaa  den! 

Borghild. 

Sinfjotle!  end  jeg  rækker  dig  et  Horn, 
Og  sværger  højt  ved  alle  Valhals  Guder, 
At  værre  Vædske  ej  blev  øst  deri, 

x)  [i.  Udg. :  forsonet.] 

End  den,  Kong  Sigmund  uden  Men  har  drukket. 
Est  du  hans  Søn,  du  drikker  og  som  han; 
Hvis  ej,  da  est  du  med  en  Træl  vist  avlet. 

Sigmund. 
Saa  vis  da,  Søn,  du  est  af  Volsungs  Blod! 

SlNFJOTLE. 

Har  jeg  i  Live  ej  det  vist,  da  skal 
Jeg  vise  det  i  Døden ;  jeg  fornemmer, 
Min  Tid  er  omme,  da  min  Fader  selv 
Mig  ægger  til  at  tømme  Edderdrikken 
Enddog  for  inden  ej  som  han  jeg  er. 

Borghild. 
Nu,  Sigmund!  har  jeg  fanget  Bod  for  Broder. 
Men  staa,  Sinfjotle    fast  paa  dine  Ben! 
Hvi  raver  du?  est  du  saa  tidlig  drukken? 

Torkild. 
Af  alt  for  nære  Frænder  var  han  født; 
De  nærmeste  ham  maatte  Bane  volde. 


TREDJE   SAMTALE. 


KONGEHALLEN. 


Sigmund. 
Graahærdede!  Jeg  dig  lod  kalde  hid, 
For  dig  min  Nød  at  klage,  dig  at  spørge. 

Om  grumme  Norner  ej  vil  holde  op, 
Vor1)  Slægt  at  øde? 

Godmund. 

Strænge,  dog  ej  grumme, 
Er  vise  Norner.     Hvad  er  hændtes  nu? 


Sigmund. 
Sinfjotle  døde;  jeg  det  maatte  volde; 
Og  mere  gruelig,  end  selv  hans  Død, 
Hans  Jordefærd  imellem  Folk  skal  nævnes. 
Jeg,  som  i  Uvid,  over  Mark  ham  bar, 
Og  kom  til  Aaen,  hvor  den  stridig  rinder: 
Dér  laa  en  Baad,  og  i  den  stod  en  Mand, 
Men  venligt  Ord  han  sig  tilbød  at  flytte 
Mig  og  min  Byrde  over  striden  Aa; 
Jeg  Liget  rakte;  det  og  han  forsvandt, 
Og  til  en  Jotun  gav  jeg  vist  min  Søn. 

Godmund. 
Var  han  ved  Sejd  af  Aser  dig  vel  given? 

Sigmund. 

Ja,  du  har  Ret:  det  maatte  saa  vel  ske; 
Thi  utilbørlig  maa  hans  Fødsel  nævnes. 
Men  nu  min  Helge:  han  som  andre  Mænd 
Jo  avledes;  dog  ogsaa  ham  jeg  misted. 

Godmund. 

Men  alle  Mænd,  som  fødes,  maa  jo  dø; 
Og  dertil  véd  du  selv,  at  sære  Varsler 
Ved  Helges  Fødsel  og  en  sælsom  Lod 
I  Liv  og  Død  ham  tyktes  at  forkynde. 

')  [i.  Udg.:  Min.] 

Sigmund. 
Du  mener  hine  Volers  underlige  Syssel, 
Der  de  hans  Livstraad  *)  knytted;  jeg  forstod 
Dem  ej.     Men  nys  mig  Tidende  er  baaret, 
At  han  af  egen  Maag  er  dræbt  i  Lund; 
Selv  Odin  maatte  Spyd  til  Værket  laane. 

Godmund. 
Hans  fagre  Sigrun  var  jo  og  Valkyrje. 

Sigmund. 
Det  var  hun;  hun  har  selv  sig  dræbt 
Og  Helges  Sønner  med.     Som  fordum  Rerer, 
Jeg  stander  sønneløs  i  Alderdom. 

Godmund. 
Og  har  du  glemt,  at  du  est  Rerers  Ætmand? 

Sigmund. 
Af  Volsungs  Æt  kun  lever  jeg  alene; 
Men  Hjordis  er  med  Barn;  og  nu  jeg  vil, 
Du  om  det  Barn 2)  mig  Norners  Dom  forkynder. 

Godmund. 
Hvi  vil  du  spørge  mer3)  om  Norners  Raad? 
Har  du  ej  set  det  nok  at  aabenbares! 

Sigmund. 

Du  ilde  spaar;  men  dog  jeg4)  spørger  end: 

Hvad  Skæbne  bier  det5)  ufødte?  Mon  dog  Slægten 

Dermed  skal  ødes?  mon  derved  forplantes?6) 

*)  C1-  Udg.:  Skæbne.]  2)  [i.  Udg.:  At  du  om  det.]  3)[i.Udg.: 
end.]  4)  [i.  Udg.:  Du  spaaer  ilde;  jeg  dog.]  5)  [i.  Udg.:  den.] 
6)  [i.  Udg.:  Ødes  Slægten  I  ham?  hvad  heller  skal  han  den 
forplante  ?] 

Godmund. 

Naar  Solen  sættes,   du  i  Norners  Lund 

Maa  spørge;  dér  dig  sanddru  Svar  skal  undes. 

En  Hirdmand. 

Nys  ere  Hundings  Sønner  komne  hid; 
Paa  Helges  Fader  agte  de  at  hævne, 
Hvad  Helge  brød,  da  deres  Fader  faldt. 

„  Sigmund. 

Lad  Hornet  gjalde  over  Sletten  flux! 
Mig  lyster  gjærne  Sværdelarm  at  høre. 
Igjennnem  Brynjen  ej  kan  Sorgen  trænge  ind, 
Og  Sjælens  Styrke  under  Jærnet  voxer. 
Men  Hjordis  flyttes  skal  i  Hast  til  Lund; 
Om  Skulde1)  os  i  Dag  vil  nægte  Sejer, 
Ej  Vikinger  maa  finde  hende  her. 

Godmund. 

Far  vel,  Kong  Sigmund!  Længe  har  jeg  levet; 
Det  kan  jeg  mærke  paa,  hvad  jeg  har  set. 
Hvis  end  før  jeg  til  Odins  Sal  du  kommer, 
Da  hils  din  Fader  fra  hans  gamle  Ven! 


VALEN. 


Hjordis. 
Alt  Dagen  gryr,  og2)  ikkun  Ravneskrig 
Nu  høres  lyde  over  øde  Val; 
Dog,  sagte  Gispen  hører  jeg  med  Gysen, 

0  [i-  Udg.:  Odin.]     2)  [i.  Udg. :  Alt  gryer  Dagen.] 

Og  maa  dog  gange  gjennem  Blodet  frem, 
De  kjære  Lig  og  Sværdet  at  oplede. 

Ternen. 
Hist  runder  sig  en  Ring  af  faldne  Kæmper, 
I  deres  Midte  findes  Kongen  vist. 

Hjordis. 

Ja  visselig!  det  er  ham  selv:  han  bader 
Til  Valhals  Fest  sig  i  en  Rosens-Flod1); 
Og  Liget  dér,  det  er  jo  og  min  Faders.  — 
Ejlime!  Sigmund!  gamle,  faldne  Kæmper! 
Er  Tungen  stivnet,  Aandedraget  stemt, 
Saa  ej  I  mægte  end  et  Ord  at  mæle? 

Sigmund. 
Hvem  kalder  mig? 

Hjordis. 
Din  Hjordis.     End  du  lever! 
Kan  dine  Saar  ej  læges? 

Sigmund. 

Store  Saar 
Kan  sammengro;  men  se  det  brudte  Vaaben! 
Og  uden  det  jeg  vil  ej  længer  leve. 

Hjordis. 
Forunderligt!  Hvo  mægted  Gram  at  bryde? 

Sigmund. 

Kun  han,  som  gav  det.     Midt  i  haarden  Strid 
Mig  Odin  mødte,  holdt  sit  Skjold  mod  Sværdet, 

*)  [i.  Udg. :  den  rade  Flod.] 

Og  Sværdet  brast;  nu  ogsaa  han  forlod 
Sin  Slægt,  og  vil,  at  den  skal  ødelægges. 

Hjordis. 
Han  vil  det  ej.'    O,  glæd  dig,  gamle  Kæmpe! 
Den  Søn,  jeg  bærer  under  Hjærte  nu  1), 
Ham  frelste  Odin,  da  han  Sværdet  brød; 
Thi  var  det  helt,  det  maatte  ham  forraade2). 
O!  vil  du  høre  høje  Norners  Dom? 

Sigmund. 

Jeg  har  ej  Tid;  jeg  maa  til  Valhal  ile, 
At  takke  Odin.     Vogt  du  Gram! 
Hjordise 3)  nævnedes  du  ej  omsonst. 


Godmund. 


Er  ej  endnu4)  vi  komne  nær  til  Valen? 

Alt  som  vi  gaa.  jeg  vissere  det  mærker, 

At  snart  udrundet  er  mit  Timeglas; 

Men  dog  mig  bæres  for,  at  Livets  Lys 

Ej  før  ved  Sigmunds  Lig  skal  rent  udslukkes. 

Torkild. 

Nu  stander  du  for  Sigmunds  Helte-Lig,5) 
Og  hos  dig  staar  Hjordise  vel  til  Mode. 

Godmund. 
Hvorledes?  vel  til  Mode  her  paa  Val? 


a)  [i.  Udg.:  Hjærtet  end.}    2)  [i.  Udg.:  fordærve.]    3)  [H/or 
Sværd.     4)  [i.  Udg.:   endnu  ej.]     B)  [i.  Udg.:  røde  Lig.] 

HjORDIS. 

Ja,  gamle!  Kan  jeg  give  Rum  for  Sorgen 

I  denne  Glædesstund,  da  Odin  selv 

Har  frelst  sin  Slægt  ved  Gram  at  sønderbryde! 

Godmund. 

O,  stol  dog  ej  paa  disse  sære  Tegn, 

Der  love  Held  og  dobbelt  Vanheld  avle! 

O,  kan  da  ej  selv  Volsungætten  lære, 

At  Odin  kun  er  denne  Verdens  Gud, 

Og  at,  saa  tit  han  vove  vil  at  trodse 

Den  underlige,  hemmelige  Magt, 

Som  kun  forblommet  gjennem  Norner  taler, 

Uvidende  han  styres  i  sin  Trods 

Til,  selv  de  høje  Norners  Raad  at  fremme? 

Stol  derfor  ej  paa  dette  Sværdets  Brud! 

Thi  vid,  den  Haand,  som  det  kan  sammenføje, 

Sig  rører  over  Mulde  kraftig x)  end ! 

Hjordis. 
O,  hvilken  Angst  du  mig  i  Blodet  jager! 
Ej  tør  jeg  stedes  her;  jeg  vil  bortfly 
Og  skjule  mig  i  Nordens  Vætte  værn  2). 

Godmund. 
Ak,  arme  Dronning!  hvor  vil  du  henflygte? 
Véd  du  det  ej,  at  under  Askens  Rod 
Vi  alle  bygge,  og  at  over  Roden 
Er  Nornernes  usynlige  Palads!  — 
O,  sig  mig,  Torkild!  er  ej  Solen  oppe? 

Torkild. 
Just  nu  opstiger  den  i  østerlide. 


l)    [1.    Udg.:     kraftig     over    Mulde.]       2)     [1.     Udg.:     imellem 
•jns  Is.] 

Godmund. 

O,  vend  mig  mod  den,  at  dens  første  Straale 
Kan  skinne  paa  det  lukte  Øjelaag, 
Og  jeg  nedknælende  i  Ydmyghed  kan  bede 
Til  ham,  som  ved  sin  Almagt  skabte  den! 

O,  tro  mig,  Torkild,  kjære  Fostersøn ! 
Ej  blind  jeg  blev,  da  Øjet  sig  tillukked, 
Nej,  blind  jeg  var  fra  Livets  første  Morgen; 
Kun  sent  jeg  mærked  det;  og  mere  sent, 
Da  alt  det  synlige  forsvandt  for  Øjet, 
Et  Glimt  af  Lys  sig  tændte  i  min  Sjæl. 
Men  ak !  det  er  kun  som  en  Aften-Stjærne  *) : 
Vor  Gudehær  forsvinder  ved  dens  Skin, 
Og  over  Valhal  ser  jeg  Mørket  ruge. 
Jeg  lokkes  venlig  mod  det  ubekjendte : 
Mod  Gimle,  mod  de  lyse  Alfers  Bo; 
Men  Vejen  kan  den  Stjærne  mig  ej  vise, 
Og  tør  jeg  tro,  den  gjennem  Valhal  gaar? 
Ej  Stjærnen  kan  det  kolde  Hjærte  varme,2) 
Og  ængstelig  det  klapper  mig  i  Bryst. 
Alt  længe  har  det  sukket  efter  Ro ; 
Og  nu,  da  endelig  den  store  Time  kommer, 
Nu  ængstes  det,  nu  vælter  sig  med  II 
Det  tunge  Blod  mod  kolde  Hj ærtekammer, 
Og  skjælver  for  at  finde  Døren  lukt. 

Torkild. 

O,  gamle  Fader!  ængstes  dog  ej  saa! 
Hvorledes  end  det  er  med  det  forborgne, 
Som  raader  over  Guderne  og  os, 
Har  du  jo  dog  i  Ydmyghed  henvandret, 


v)   [i.    Udg.:    liden    Stjærne.]      2)    [i.    Udg.:    Det  kolde  Hjærte 
kan  ej  Stjærnen  varme.] 

Med  villigt  Øje  spejdet  efter  Lys, 

I  >g  fulgt  den  Sti,  du  mente  did  at  føre. 

Om  du  for  vild,  din  Brøde  var  det  ej; 

Lyset  véd,  at  du  det  vilde  fulgt, 
Hvis  det  at  se  du  ikkun  havde  mægtet. 

Saa  vær  da  rolig  i  din  sidste  Stund, 
Som  du  det  var  igjennem  hele  Livet! 
Du  kan  det  uden  Frygt;  og  det  for  mig 
Var  grueligt,  i  Fald  jeg  maatte  skjælve 
For,  Fader!  dig  at  ligne  i  din  Død; 
Da  ingen  Mand  jeg  véd  paa  Jorden  til, 
Som  heller  jeg  i  Livet  vilde  ligne. 

Godmund. 

O,  ti,  min  Søn !  og  ros  mit  Levned  ej ! 

Til  Niddingsid  jeg  aldrig  lokket  blev, 

Mit  ømme1)  Hjærte  skjalv  for  Morderdolken2), 

Og  til  at  lyve  var  jeg  alt  for  stolt; 

Men  dog  velsignede,  jeg  dem,  som  røved  3), 

Forkyndte,  skjønt  det  mig  i  Hjærtet  skar, 

At  Mennesker  man  skulde  Guder  ofre. 

Ved  mangen  Gjerning  og  ved  mangt  et  Ord, 

Og  fremfor  alt  ved  Lyster  og  ved  Tanker, 

Var  noget  i  mig,  som  med  Tordenrøst 

Mig  bød  for  det  usynlige  at  skjælve. 

Vel  stred  jeg  mod,  hvad  denne  Røst  forbød; 

Men  ak,  saa  tit  jeg  dog  blev  overvunden, 

Og  Mindet  avlede  et  bittert  Nag, 

Som  piner  mig  i  denne  store  Time. 

Med  dette  Minde,  dette  Nag  jeg  skal 

Nu  stedes  frem  for  det  usynlige: 

Hvorledes  tør  jeg  vente  Ro  og  Glæde? 

')  [t.  Udg.:  bløde.]     2)  [1.  Udg.:   Mordidrætter.]     3)  [1.  Udg. 
myrded.] 

O,  var  det  sandt,  at  bag  ved  Døden  end 
Os  Kræfter  følge,  og  en  Kamp  os  bier, 
Hvorved  forsones  kan  vor  store  Skyld,  — 
O,  var  det  sandt,  at  vi  i  Surturs  Lue, 
Naar  Jord  og  Himmel  bli'r  en  Askehob, 
Kan  renses,  lutres  fra  al  jordisk  Smitte 
Og  svinge  os  til  Gimles  lyse  Borg,  — 
O,  var  det  saa,  da  døde  jeg  nu  x)  rolig. 
Men  ak!  hvorpaa  er  bygt  den  gamle2)  Tro? 
Kun  dunkle  Sagn,  hvis  Udspring  ej  vi  kjende, 
Og  Gætteværk  den  løse  Grundvold  er, 
Der,  gyngende  som  Bifrøst,  bristefærdig, 8) 
Skal  bære  Valhal,  Gimle,  Aser4),  os,  — 
Og  vejres  hen  dog  ved  et  Aandepust. 5) 

At  noget  ondt  er  til,  vi  kan  fornemme, 
Om  end  hvert  Sagn  om  Turser  kun  er  Løgn; 
Det  ondes  Magt  vi  maa  vel  og  bekjende. 
Da  det  saa  tit  i  Liv  os  overvandt. 
Ak,  hvad  om  nu  hvert  Sagn,  hvorpaa  vi  stole, 
Udrugedes  kun  af  det  ondes  List! 

Torkild. 

Forfærdes  maa  jeg  ved  din  sidste  Tale, 

Men  vil  dog  ej  fortvivle,  kan  ej  tro, G) 

At  det  forborgne,  som  for  alting  raader, 

Tillod  det  onde  os  at  daare  saa: 

Tillod,  at  den,  som  efter  Lyset  higer, 

I  Mørket  altid  skulde  fare  vild, 

At  den,  som  dybt  med  Suk  sin  Svaghed  føler, 

Ej  skulde  styrkes,  og  dog  lide  Straf. 


J)  [1.  Udg.:  saa.]  2)  [1.  Udg. :  hele.]  3)  [1.  Udg.:  Der 
gyngende  i  Luften  sig  bevæger.]  4)  [i.  Udg.:  Guder.]  6)  [1.  Udg.: 
Og  svinder  selv  for  lette  Aandepust.]  6)  [i.  Udg.:  Men  kan  dog 
ej  fortvivle,  eller  tro.] 

Godmund. 
O,  ti,  min  Søn !  du  ængster  mig  kun  mer, 
I  det  du  mener  Trøst  mig  at  indgyde. 
Thi  vid!   det  Folk,  som  bor  i  Vest  bag  Rhin, 
Og  de,  som  syd  for  Alpefjældet  bygge, 
Med  mange  andre,  som  man  har  fortalt, 
De  har  en  Tro,  som  skal  stadfæstet  være 
Ved  mange  underlige  Tegn. 
Og  er  det  sandt,  da  kan  den  Hjærtet  trøste; 
Thi  den  forkynder  en  almægtig  Gud, 
Som  over  Mennesker  sig  har  forbarmet, 
Sin  Søn  nedsendt,  som  ved  et  Almagts  Lyn 
Har  sønderknust  den  fule  Troldevrimmel: 
En  kjærlig  Gud,  som  vil  for  Sønnens  Skyld 
Tilgive  hver,  som  sine  Fejl  fortryder, 
Og  skjænke  ham  af  Naade  Salighed. 

Det  har  jeg  vidst  igjennem  mange  Aar, 
Og  dog  jeg  ej  har  til  det  Folk  henvandret, 
At  høre  fuldt  og  sanddru  Vidnesbyrd; 
Det  piner  mig  nu  i  den  sidste  Time. 
O,  Torkild,  Torkild !  du  er  ung  endnu, 
O,  skynd  dig  bort,  lad  mig  kun  dø  alene! 
Du  kan  ej  hjælpe  mig;  og  om  nu  brat 
Din  sidste  Time  kom,  du  laa  som  jeg 
Af  Angst  omspændt  i  Dødens  bitre  Kvaler. 
O,  skynd  dig  hen  til  kristent  Land  og  Folk! 
Og  undes  dig  den  trøstefulde  Lære 
At  tro,  da  bed  for  mig  til  Kristi  Fader, 
At  han  forlader  mig  min  store  Skyld!  — 
Ak,  Hjærtet  brister,  Kristus!  Frelser!  Ak! 
Ak,  tør  jeg  mig  ved  din  Forsoning  trøste? 

Torkild. 

Du  tør.     Forunderlig  opgik  mig  Lys  i  Sjælen, 
Og  straalende  en  Skikkelse  jeg  saa', 

II.  16 

Som  strakte  kjærlig  ud  mod  dig  sin  Haand. 
O,  grib  den  kun!  den  skal  dig  føre 
Igjennem  Gravens  Nat  til  lyse  Himle. 

Godmund. 
Jeg  griber  den  med  Tro  og  dør. 


Sigurd   og  Brynhild. 


16* 


DE  TALENDE. 


Sigurd,  Søn  af  Sigmund. 

Hjordise,  hans  Moder. 

Tora,  Hakons  Datter,  en  dansk  Prinsesse. 

Bryn  hild,  Datter  af  Budle  Hunekonge. 

Od  run,  hendes  Søster. 

Gjuke,  Konge  i  Frakland. 

Grimhild,  hans  Dronning. 

Gudrun,  deres  Datter. 

Gunnar,        j 

Hogne,         >      deres  Sønner. 

Guttor  m,    i 

Fofner,      \     Sønner  af  en  jotun  Hrejdmar. 

Regin,       \ 

Yrpa,  Torgerd  Hørgabruds  Søster. 

Herman. 


FØRSTE   SAMTALE. 


LEJRE-SKOV. 

Sigurd. 

ITT  vad  vil  du  mig  ?  du  brede  Egetop ! 
Hvad  heller  du,  som  bryder  stærke  Grene, 
Du  brusende!     Jeg  kjender  ej  jert  Maal, 
Og  underlig  til  Sjælen  dog  det  mæler. 
Hvi  tuder  du,  graabenet  Ulv,  saa  højt? 
Hvi  skrige  saa  de  sultne  Odins  Fugle? 
De  sultne !  —  ja,  nu  véd  jeg  det  til  fulde : 
I  kræve  Brad  hin  varme  af  min  Haand, 
Og  jeg  er  skyldig  eder  den  at  unde; 
Ja,  skyldig  vist,  thi  mange  Vintre  led 
Fra  Stunden,  da  min  Faders  røde  Aadsel 
Med  Tand  og  Klo  I  søndersled,  og  end 
Ej  Blodet  af  hans  Banemand  I  suged. 
Hvi  har  jeg  nølet?  er  vel  Armen  svag, 
Og  klapper  Hjærtet  mig  i  Liv  af  Rædsel? 

Du  véd  det,  Dravge!  høje  Guder!  I 
Er  Vidner,  at,  før  denne  Morgen  gryde, 
Min  Faders  Navn  var  mig  en  fremmed  Lyd, 
Og  Lejrekongen  kaldte  jeg  min  Fader. 
Men  nu  med  Sol  og  Maane  vil  jeg  vandre, 
Og  naar  det  mørknes,  skal  mit  Øjes  Ild 

Mig  lyse  gjennem  Skov  og  over  Hede, 
Til  jeg  ham  finder,  Saxlands  fule  Drot; 
Og  han  skal  sande,  naar  ham  Sværdet  deler, 
At  der  er  Liv  i  Volsungætten  end. 

Men  Sværdet !  —  ak !  end  aldrig  har  det  hamret 
I  tunge  Balg  min  Lænd;  som  ussel  Træl 
Jeg  kun  en  Bue  véd  mod  Hjort  at  spænde, 
Og  ramme  Ulven  med  det  lette  Spyd. 
Ak,  jeg  har  sovet,  Barn  jeg  kun  har  været 
Til  denne  Dag;  jeg  gik  i  Ledebaand; 
Naar  Sværd  jeg  kræved,  rakte  man   mig  Kjæppen, 
Og  taalig  red  jeg  paa  den,  red  til  Hel. 
Men  nu  er  ogsaa  Barndomstiden  omme: 
Paa  anden  Hest  jeg  Valhal  vist  skal  naa. 

Regin. 
Hvi  raaber  du  saa  højt  i  Skoven  her, 
Som  om  du  vilde  Stormen  overbyde? 

Sigurd. 

Det  vil  jeg  ogsaa;  jeg  er  mer  end  den: 
Den  bryder  Eg  og  løfter  høje  Bølger; 
Men  farer  kun,  naar  fule  Turseørn 
Med  Vinger  slaar.  og  stilles,  naar  han  hviler. 
Jeg  Styrke  har  til  Eg  og  Jord  at  ryste; 
Den  er  min  egen,  virker,  naar  jeg  vil; 
Thi  fri  jeg  er  af  Asarod  oprunden. 

Regin. 
Hin  gamle  Ørn  du  ej  maa  skjælde  saa, 
Og  ikke  saa  med  egen  Styrke  prale. 
Var  det  dig  selv,  som  med  din  Vinge  slog, 
Og  Vinden  rejste,  som  nu  i  dig  suser? 
Dog,  ung  du  est,  og  end  ukjendt  med  Livet; 
Ja,  det  mig  tykkes  fast,  som  om  i  Dag 
Du  mærked  først,  at  der  er  Liv  i  Kroppen. 


2.    Sigurd  og  Brynhild,    1811.  247 

Ej  underligt,  at  Kilden  sprudler  saa, 

Da  nys  den  brød  med  Magt  igjennem  Jorden.  — 

Men  sig  mig  dog,  du  vakre  Ungersvend ! 

Hvad  Forsæt  har  du  alt  i  Dag  undfanget 

Og  avlet  og  opfostret?  thi  ret  vel 

Jeg  mærker,  det  har  faaet  tidlig  Manddom, 

Den  Stund  det  mæler  alt  saa  højt  og  djærvt. 

Sigurd. 

Hvor  kan  du  spørge?     Er  du  ej  den  samme, 
Som  mig  i  Morges  lærte  store  Sagn 
Om  mine  Fædres  Manddom,  og  om  Sigmunds, 
Min  Faders  Drab?     Og  mener  du,  at  Sol 
I  Morgen  mig  skal  finde  her  i  Lejre? 

Regin. 
Hvor  da? 

Sigurd. 

Véd  jeg  vel  det?   Ej  lange  Vej 
Til  Saxland  kj ender  jeg;  men  dog  jeg  dristig 
Vil  følge  efter  sultne  Ravnes  Skrig; 
Ej  vise  de  mig  vild:  de  tørste 
Selv *)  efter  Linges  sorte  Hjærteblod. 

Regin. 
Du  er  ej  raadvild;  men  du  maa  betænke, 
At  der  er  langt  til  Saxland:  dine  Ravne 
Med  tørre  Munde  ej  kan  flyve  did; 
Og  hvis  du  undervejs  skal  give 
Dem  alt  det  Blod,  de  tørste  efter, 
Du  kommer  næppe  did,  mens  du  kan  gaa; 
Og  tro   du  mig:  at  Ravne  drikke 
Saa  godt  en    Volsungs  som  en   Jættes  Blod ! 2) 

x)  [i.  Udg. :  Alt.]     2)  [Dette  Linjepar  fattes  i    i.  Udg.] 

Dog,  kom  du  saa  vidt  end1),  du  ej  maa  glemme, 

At  der  er  langt  til  Linges  Hjærteblod: 

At  baade  Staal  og  Kjød  og  Ben2)  maa  skæres, 

Før  du  betale  kan  dit  Følgeskab! 

Hvormed  vil  du  vel  det  udrette? 

Sigurd. 
Hvormed?  hvormed  vel,  uden  med  et  Sværd: 
Med  den,  som  bryder  Ben  og  kløver  Brynjer! 

Regin. 
Hvor  har  du  det?  mig  tykkes  ej,  ved  Lænd 
Det  hænger,  saa  som  Kæmpesæd  mon  være. 

Sigurd. 
Vil  du  mig  spotte,  Dværg!  hvad  Møje 
At  faa'  et  Sværd,  naar  man  har  Kraft  og  Mod? 
Du  har  jo  et. 

Regin. 
Ja,  jeg,  men  ikke  du. 

Sigurd. 
Saa  ræk  mig  det !     Jeg  har  ej  Tid  at  tøve  3). 

Regin. 

Ja,  række!     Mener  du  kanske,  at  det 
Er  fløjet  mig  saa  i  den  aabne  Haand? 
Nej,  mange  Dage,  mange  halve  Nætter 
Jeg  først  har  svedt4)  ved  Ambolt  og  ved  Ild, 
Før  jeg  det  fik  med  Kunst  og  Kløgt  udhamret, 
Og  Hjaltet  er  af  drevent  Guld;  en  Skjænk 
Saa  herlig  ej  til  ukjendt  Drot  man  rækker: 
Ej,  før  man  véd,  hvordan  han  Gaven  lønner. 
Hvad  giver  du  mig  vel  for  dette  Sværd? 


*)  [i.Udg.:  kom  du  der  nu  end.]     2)  [i.Udg.:  Ben  og  Kjød.] 
3)[l.Udg.:   nøle.]     4)  [i.  Udg.:  Jeg  svedet  har.] 


3.    Sigurd  og   Brynhild.    1S11.  24Q 

Sigurd. 
Hvad,  give?  gror  her  Guld  i  Skoven? 
Naar  Hundings  Arv  jeg  skifter,  kom  da  kun! 
Og  hundredfold  jeg  skal  dig  Sværdet  lønne. 

Regin. 

Ja,  naar ;  men  Hundings-Sønnerne  er  Kæmper  1), 
Det  véd  ej  ene  jeg,  det  véd  al  Nord, 
Og  selv  din  Fader  det  paa  Valen  sanded. 
Hvad  ikke  jeg,  og  hvad  slet  ingen  véd, 
Er  derimod,  hvad  du  en  Gang  kan  vorde; 
Men  æde  dine  Ravne  nu  dig  selv, 
Hvad  faar  saa  jeg  for  Guld  og  Møje? 

Sigurd. 
Du  nævned  mig  min  Faders  Banemand, 
Du  tændte  i  mig  Hævnens  stærke  Lue; 
Du  er  og  skyldig  da  at  give  mig, 
Hvad  der  kan  køle  den:  det  kolde  Staal. 

Regin. 
Nyfigen  var  du;  jeg  dig  Sagn  fortalte, 
Som  man  for  Løjers  Skyld  fortæller  sligt; 
Jeg  sagde  dig,  du  var  en  Søn  af  Sigmund, 
Fordi  mig  tyktes,  det  var  sært,  at  du 
Ej  skulde  vide.  hvem  din  Fader  var. 
At  ægge  dig  til  Hævn,  det  var  et  Indfald, 
Som  jeg  vist  aldrig  fik;   det  er  jo  noget, 
Som  kommer  ikke  mig  det  mindste  ved. 
Hvis  du  har  Lyst,  saa  rejs!  og  nu  god  Nat! 
Mit  Sværd  er  ej  til  fals  for  Løfter. 

Sigurd. 
Men  dog  for  Styrke,  mener  jeg;  og  flux 


*)  [i.  Udg. :  Hundings  Sønner  ere  Kæmper.] 

Med  Magt  jeg  tager  det,  hvis  ej  du  giver 
Det  hid  paa  Stand. 

Regin.  , 

At  røve  fremmed  Mand 
I  Skov,  ej  hædrer  storlig  Kongesønner; 
Men  vil  du  være  Røver,  nu  velan! 
Saa  er  det  her,  vor  Styrke  er  ej  lige. 

Sigurd. 

Ret  saa!  giv  mig,  hvad  Navn  du  vil, 

Naar  kun  du  giver  Sværdet !     Selv  fra  Odins 

Den  høje  Lænd  jeg  rev  det,  om  mig  ej 

Et  andet  undtes.  —  Ser  du:  som  jeg  hugger 

I  denne  Eg,  saa  skal  jeg  hugge  til 

Paa  Linges  Isse.    Trods,  om  den  kan  holde! 

Regin. 

For  dette  Sværd  den  holder  nok ;  thi  se ! 
Det  sprang  jo  sønder  mod  den  haarde  Bul. 

Sigurd. 

Det  sprang!    det    var  et  Sværd,   som   du  er  Mand; 
Det  burde  jeg  betænkt. 

Regin. 

Ej  maa  du  laste 
Mit  Sværd,  om  end  du  laster  mig; 
Thi  sandt  er  det  at  sige:  intet  findes 
I  Nørrelande  v),  gjort  af  Mandehaand, 
Som  lignes  kan  ved  det  i  Haardhed,  Styrke; 
Og  er  din  Arm  til  saadant  Sværd  for  stærk, 
Du  ikkun  sent  vil  finde  et,  som  holder. 

Sigurd. 
Usalig  er  jeg  med  min  Styrke  da. 

l)  [i.  Udg.:  Nordurlande.] 


2.    Sigurd  og  Brynhild,    1S11.  251 

llvi  skjænke  Guder  ej  med  den  og  Vaaben, 
Som  taale  kan  at  bæres  højt  i  Luft 
Og  falde  tungt? 

Regin. 
Ja,  skjæld  du  kun 
Paa  Guderne !  de  har  fortjent  det  ærlig, 
Om  ej  just  denne,  saa  en  anden  Gang. 
Men  ellers  var  det  mig,  som  burde  skjælde : 
Hvormed  betaler  du  mig  nu  mit  Sværd? 

Sigurd. 

O,  tal  ej  mer  om  sligt!  men  est  du  kløgtig, 
Da  raad  nu  paa  min  Vaande  Bod! 

Regin. 
Ja,  her  det  gjælder  udi  flere  Maader, 
At  dyre  ere  gode  Raad,  og  tit 
De  kun  betales  ilde.     Dog",  din  Manddom 
Har  rørt  mit  Sind,  og  slig  en  Kæmpes  Hjælp, 
Som  du,  er  og  mig  selv  nødtørftig. 
Kom!  lad  os  sidde  ned  paa  denne  Sten! 
Og,  medens  Solen  sættes,  jeg  en  Saga 
Dig  vil  fortælle;  kan  vi  enes  da, 
Jeg  stræbe  vil,  dig  gode  Raad  at  kjende. 

Sigurd. 

Hvortil  den  Nølen?     Sig  mig,  hvad  du  véd! 
Begjær  for  Raadet  alt,  hvad  jeg  kan  evne! 
Og  det  skal  vorde  dit.     Kun  snart,  kun  snart! 

Regin. 

Med  Sværdet  var  jeg  snar,  fordi  jeg  vidste, 
Du  kunde  tage  det.     Jeg  er  lidt  sen 
Med  Raadet;  thi  det  har  jeg  sikkert, 
Og  kom  du  end  til  Lejet,  hvor  det  er, 
Du  fandt  det  derfor  ej.     Du  haster! 

Hvorfor?     Du  er  jo  ung  endnu,  og  først 
Naar  du  har  Vaaben,  er  det  Tid  at  haste. 
Men  Vaaben  faar  du  ej  af  mig, 
Hvis  ej  med  Ro  du  vil  min  Saga  høre, 

Sigurd. 
Velan !  jeg  maa  vel  høre ;  saa  fortæl ! 

Regin. 
Min  Slægt  og  din  er  ej  saa  lidt  adskillig, 
Og  Venskab  var  kun  sjælden  dem  imellem: 
Du  stammer  ned  fra  Asamanden  Odin; 
Om  ham,  den  onde  Fjende  af  min  Slægt, 
Er  Sagnet,  jeg  hans  Ætmand  vil  fortælle. 

Sigurd. 

Om  Odin  vil  du  tale  ondt,  du  Jotun ! 
Kan  jeg  da  høre  dig? 

Regin. 

Det  véd  jeg  ej ; 
Men  høre  maa  du,  om  du  Raad  vil  have. 

Det  var  da  Odin  og  hans  arge  Svende, 
De  ginge  langs  med  Elv,  og  som  de  gik, 
De  saa'  en  Odder  ligge  der  paa  Bredden: 
Det  var  min  Broder,  han  i  Fiskeham 
Sig  skjæmted  tit  i  disse  Vande. 
Vor  utro  Frænde,  Loke,  Lavfej  s  Søn, 
Var  og  med  Odin,  og  det  er  hans  Gammen 
At  virke  ondt;  han  tog  en  mægtig  Sten 
Og  knusede  med  den  min  Broders  Hoved. 
Det  var  en  Lyst  for  gjerrig  Asaflok 
At  stjæle  Bælgen  fra  den  døde  Jotun; 
Men  Loke  stundum  husker,  hvem  han  er: 
Han  lokked  Odin  til  min  Faders  Gaard, 
Indbildte  ham,  han  var  hos  sine  Venner. 

Da  pralede  han  storlig  over  Bord 

Af  Kæmpeværket,  som  han  havde  drevet ; 

Men  vi  med  Hænder  bandt  den  Asaflok, 

De  maatte  love,  Odderbælg  at  fylde 

Med  roden  Guld,  og  med  den  samme  Malm 

Hvert  Haar  bedække.     Guld  har  Aser  ej, 

De  altid  maa  det  stjæle  eller  røve, 

Og  Loke  gik  afsted,  og  kom  igjen 

Med  Dværgen  And  vårs  Skat.     Vi  rejste 

Nu  Odderbælg  paa  Fod,  og  fyldt  den  blev 

Og  dækket  med;  men  som  nu  Hrejdmars  Øje 

Paa  Asamænd  og  Bælgen  vandred  om, 

Det  fandt  en  fager  Ring  paa  Odins  Finger, 

Paa  Bælgen  og  et  utildækket  Haar; 

Det  maatte  Ringen  skjule;  Odin  nødig 

Den  vilde  mistet,  og  den  fule  Trold 

Med  sære  Runer  den  forhexed  saa, 

At  Hrejdmar  den  til  Bane  skulde  vorde. 

Vi  kunde  dræbt  de  Niddinge,  men  dog 

Vi  lod  dem  gaa,  for  ej  vor  Ed  at  bryde. 

•Fra  denne  Stund  min  Broder  Fofner  gik 
Omkring  med  sære  Tanker;  Odin  voldte, 
Ham  Fadermord  blev  skudt  i  Hu.  *) 
Jeg  raadte  ham,  som  det  en  Broder  sømmed, 
Men  han  det  agted  ej;  thi  der  han  nu 
Vor  Fader  havde  dræbt  og  Guldet  ranet, 
Han  undte  mig  dog  ej  det  mindste  Gran, 
Men  flygted  ud  paa  Gnytas  vilde  Hede: 
I  Ormelignelse  han  ruger  dér 
Nu 2)  over  Guldet ;  kun  forgjæves 
Jeg  efter  Faderhævn  og  Fædrearv 
Har  hidtil  tragtet.     Vil  du  nu  mig  love 


2)  [i.  Udg.  :    At   Fadermord    kom    ham    i   Hu.]       2)  [1.  Udg. 
Alt.] 

At  dræbe  Fofner,  med  mig  Guldet  dele, 
Saa  vil  jeg  kjende  dig  et  Raad. 

Sigurd. 
Ej  løj  du,  Regin!  dyrt  var  Raadet: 

Om  høje  Odin  har  jeg  Nid  og  Løgn 

Nu  maattet  høre,  det  var  værst  Betaling; 

Thi  gjærne  vil  jeg  dræbe  leden  Orm 

Og  hver  en  Jotun,  og  af  Guldet 

Du  tage  maa  alt  efter  Lyst. 

Men  sig  nu  snarlig,  hvor  er  Sværdet, 

Som  i  min  Haand  kan  virke  slig  en  Id? 

Regin. 
Kun  ét  jeg  véd:  det  skjænked  Odin 
Til  Sigmund  fordum,  og  dets  Navn  er  Gram; 
Men  ej  det  findes  mere  over  Mulde: 
Din  Moder  grov  det  dybt  i  Jord,  og  brustet 
Det  er  itu,  kun  én  har  Magt  og  Kunst 
Til  det  igjen  at  sammensmedde, 
Og  det  er  mig.  —  Saa  gak  nu  flux 
Hen  til  din  Moder,  søg  det  prude  Vaaben! 
Men  nævn  ej  mig!  og  sig  ej,  at  du  véd, 
Hvem  x)  der  har  Kløgt  til  Sværdet  at  helbrede ! 

Sigurd. 

Jeg  iler,  hvad  jeg  kan;  bliv  her  imedens! 

Regin. 

Saa  stander  jeg  da  nu  ved  Maalet  snart, 
Som  gjennem  mange  Aar  jeg  higed  efter; 
Kun  Gram  kan  Fofner  dræbe,  og  kun  én, 
Kun  Sigmunds  Søn,  det  ma^gter  kjæk  at  løfte. 
Dér  ganger  han ;  paa  haarde  Ambolt  snart 
Af  Jærnet  jeg  skal  røden  Guld  udhamre. 


x)  [i.  Udg.:  Hvo.] 

Min  Broder  fældes,  —  ej  for  Broder  han 
Mig  kjender,  og  hans  Dravge  jeg  forsoner 
Med  Blod  af  Odins  Æt. 


FRUERBURET. 

Hjordise. 
Har  endnu  ingen  set  min  Sigurd? 
Det  mørknes  alt,  og  fra  den  aarle  Morgen 
Han  ej  har  været  set  i l)  Kongens  Gaard. 
Det  er  imod  hans  Sæd,  han  ej  alene 
Saa  længe  plejer  løs  at  vanke  om, 
Og  hele  Dagen  klemtes  jeg  om  Hjærte, 
Men  allermest,  da  Solen  skred  i  Hav. 
Mig  bæres  for,  at  noget  ondt  har  rammet 
Min  elskede,  min  eneste  i  Skov. 

Tora. 

Ej  maa  du,  Dronning!    saa  med  Frygt  dig  ængste 

Din  Sigurd  gangen  er  at  bede  Dyr; 

Jeg  selv  ham  saa'  i  Morges  ryste  Spydet, 

At  kaste  det  i  Luft,  som  er  hans  Sæd, 

Og  gribe  det  med  Snilde.     Efter  Hjorten 

Og  Ulven  er  han  dreven  dybt  i  Skov, 

Ej  før  ved  Solesæt  han  mindes  Tiden, 

Og  med  den  tunge  Byrde  gaar  han  mere  sent. 

Hjordise. 
Du  vil  mig  trøste,  mægter  det  dog  ikke; 
Jeg  véd,  hvad  som  forborgent  er  for  dig: 
Den  tunge  Lov,  der  over  Slægten  hviler. 
For  intet  ej  jeg  stævned  hid  til  Nord, 
Ej  kunde  jeg  i  hine  Egne  dvæle, 


*)  [1.  Udg.:  været  udi.] 

Hvor  mig  Uvætter  tyktes  overalt 

Til  Undergang  den  stolte  Slægt  at  lokke. 

Og  dog  det  rinder  mig  saa  tit  i  Hu, 

At  Norner  bygge  over  alle  Lande, 

Og  at  forgjæves  kun  jeg  skjuler  mig. 

Tora. 
Dér  er  din  Sigurd,  glæd  dig  nu!     Men  se! 
Han  har  ej  Vildt,  han  haardelig  fremfarer, 
Og  bær  i  Haanden  Hælvden  af  et  Sværd! 
Hvor  Øjet  tindrer  over  blodrød1)  Kind! 
Jeg  frygter  selv,  at  noget  sært  er  hændtes. 

Hjordise. 
Ja,  visselig! 

Sigurd. 

O,  sig  mig  snarlig,  Moder! 
Hvor  dulgte  du  min  Faders  gode  Sværd? 
For  længe  har  det  hvilet  under  Mulde. 

Hjordise. 
For  længe?  nej,  des  værre  alt  for  kort, 
Hvis  nu  igjen  det  skal  i  Daglys  vandre. 
Men  hvem  har  i  en  ulyksalig  Stund 
Fortalt  dig  Sagn  om  Gram,  det  jordede? 
Hvad  agter  du  med  Sværdet  at  udrette? 

Sigurd. 

Min  Fader  vil  jeg  hævne  og  ved  Daad 
Bevise,  at  jeg  er  af  Volsungætten.  — 
Hvi  dulgte  du  mig,  Moder!  saa  min  Æt? 
Hvi  dulgte  du  min  Faders  Sværd  i  Jorden? 

l)   [i.   Udg.:  roden.] 

Hjordise. 

Just  for  at  dine  Ætmænd  kunde  sige: 

De  stammede  fra  Volsung.  —  Stat J)  ej  saa, 

Som  om  du  bied  kun  paa  Sværdet, 

For  dig  at  skynde  fra  min  Favn 

Til  Undergang!     O,  kom  og  sid 

Paa  Hyndet!  Nu  du  alt  skal  vide. 

Betænk  dig  ej,  men  kom!     Maaske 

For  sidste  Gang  du  sidder  hos  din  Moder. 

Sigurd. 
Min  Tid  er  knap,  mit  Ærende  er  stort, 
Men  nægte  maa  jeg  ikke,  hvad  du  beder. 

Hjordise. 

Ej  mene  du,  det  Kvindeblødhed  er, 

At  jeg  for  dig  din  Æt  og  Sværdet  dulgte! 

Ej  var  din  Fader  blød,  og  dog  i  Døden 

Han  som  Hjordise  bød  mig  vogte  Gram. 

Sig  onde  Magter  have  sammensvoret 

Mod  Slægten,  true  den  med  Undergang: 

Sinfjotles  Hjærte  brast  af  Edderdrikken, 2) 

Og  Helge  sank  for  Odins  eget  Spyd. 

Jeg  svanger  gik  med  dig,  og  gamle  Sigmund 

Nu  tyktes  vide,  du  blev  sidste  Søn; 

Paa  dig  han  byggede  et  tvivlsomt  Haab, 

Og  jeg  i  Lund  de  høje  Norner  spurgte. 

Med  Sorg  og  Gammen  fyldte  Svaret  mig; 

Thi  stor  Bedrift  og  prisomgærdet  Minde 

Forkyndtes  dig,  men  Slægten  Undergang, 

Hvis  Gram  du  fik  i  Hænde  nogen  Sinde. 

Den  høje  As  til  Frelse  for  sin  Æt 

Har  Sværdet  brudt,  evindelig  forbandet 

x)  [1.  Udg.:  Stand.]      2)  [i.  Udg.:    Sinfjotle  sprang    af   Edder- 
drik i  sønder.] 

II.  17 

Den  Haand,  som  helt  det  række  vil  i  din. 
O,  grib  et  andet !  bær  det  højt  med  Kraft ! 
Og  jeg  skal  glædes. 

Sigurd. 

Du  din  Søn  vil  spotte; 
Thi  sikkerlig  du  véd,  at  intet  Sværd, 
Foruden  Gram,  kan  taale,  jeg  det  svinger. 

Hjordise. 

Jeg  aned  det,  men  vidste  det  dog  ej, 

Og  mangen  søvnløs  Nat  mig  Tanken  voldte  !). 

Det  pinte  mig  at  se  dig  uden  Daad 

Hendøse  Livet,  og  dog  ej  jeg  turde 

Dig  række  Sværd,  ej  sige  dig  din  Æt. 

Din  Styrke  saa'  jeg,  og  jeg  frygted  saare 

At  vække  Attraa  i  din  unge  Sjæl, 

Som  ej  jeg  kunde,  ej  jeg  maatte  stille.  — 

Nu  er  den  vakt,  og  dobbelt  er  min  Kval. 

Sigurd. 

Og  kan  du  dig  et  Øjeblik  betænke? 

Og  vil  du,  at,  naar  Fremtids  Skjalde  kvæde 

Om  Volsungers  Idrætter,  da  de  skal 

Din  Søn,  som  ejer  baade  Mod  og  Styrke, 

Benævne  Fætten  i  den  prude  Æt? 

Er  det  ej  bedre,  den  forgaar  med  mig, 

Og  hæderfuld  igjennem  mange  Aldre 

Med  den  jeg  lever  højt  i  Skjaldekvad2), 

End  at  i  mig,  mens  end  jeg  Livet  frister, 

Den  skal  med  Skam  og  Skændsel  undergaa? 

O,  jeg  besværger  dig  ved  Valhals  rige  Guder: 
Lad  Gram  opstande  af  det  sorte  Muld! 
Det  skjænkedes  til  Kamp  mod  sorte  Jætter, 


l)  [i.  Udg. :    Nat  det  mig  har  voldet.]      2).  [1.  Udg. :  lever  udi 
Skjaldes  Kvad.] 

Og  til  at  straale  vidt  i  Dagens  Lys; 
O,  lad  mig  snarlig  det  i  Haanden  veje, 
Og  virke  med  det,  som  jeg  kan  og  maa! 
For  Skæbnen  raade  da  de  høje  Norner! 

Hjordise. 

Din  Tale  rører  mig  til  Sjælen,  Søn! 

Og  vidste  jeg  —  Dog  nej,  det  hjælper  ikke. 

Desuden,  Sværdet  er  jo  brudt. 

Sigurd. 

Kan  det  ej  sankes,  er  mig  Lodden  kastet; 
Og  til  at  bide  mig  ved  Hj  ærterod 
Behøver  det  vel  ej  at  sammenføjes. 

Hjordise. 

I  høje  Aser !  og  min  Sigmund,  du ! 
Tilgiver  mig!  jeg  er  jo  Sigurds  Moder, 
Og  kan  ej  stride  mod  mit  eget  Blod.  — 
Du  fanger  Sværdet,  Sigurd!     Kun  en  Ed, 
Enddog  jeg  véd,  at  Eder  lidet  mægte 
Mod  Norners  Lov,  en  Ed  du  sværge  maa: 
At  ej  du  kæmpe  l)  vil  paa  Gnytas  Hede, 
Ej  drage  Sværdet  dér. 

Sigurd. 
Det  kan  jeg  ej. 

Hjordise. 

Det  kan  du  ej !     Saa  er  da  Haabet  ude, 
Saa  er  du  viet  alt  til  Undergang! 
Ej  kan  jeg  standse  Strømmen,  dig  henriver2), 
Det  ser  jeg  grandt;  men  kaste  dig  deri, 
Det  kan  jeg  endnu  mindre.     Vrede  Norner, 
Som  i  det  Mulm,  jeg  kunstig  om  dig  svøbte3), 


!)  [i.  Udg.:  gange.]    2)  [i.  Udg.:  som  dig  river.]    3)  [i.  Udg. 
væved.] 

Dog  skjænked  dig  et  ulyksaligt  Lys, 

De1)  mægte  vist  at  gjennembryde  Mulmet: 

Det  lette  Muld,  som  hviler  over  Gram; 

Men  jeg  i  Værket  være  vil  uskyldig. 

Ej  bede  du  mig  længer,  elskte  Søn! 

Jeg  kan,  jeg  vil,  jeg  maa  ej  række  Sværdet. 

Sigurd. 

Du  vil  det  ej !     Maaske  du  kan  det  ikke. 

Velan!  jeg  gaar  da2);  og  om  end  jeg  skulde 

Med  Negle  grave  Jorden  milevidt, 

Saa  vil  jeg  finde  Gram;  hvis  ikke, 

Da  har  du  set  mig,  Moder!  sidste  Gang. 

Hjordise. 

Og  finder  du  det,  gak  da  aldrig  mer 

For  mig  at  staa!   din  rædselsfulde  Gammen 

Den  vilde  mer  end  dræbe  mig.  — 

Saa  kom  da  nu,  min  eneste!  min  Søn! 

Og  kys  mig  sidste  Gang!     Og  naar  i  Valhal 

Du  møder  Sigmund,  naar  han  vaander  sig 

Ved  Synet  af  den  lange  Volsungbænk, 

Som  nu  maa  evig  stande  tom  og  øde, 

Hvor  nederst  du  til  Ragnarok  maa  sidde,   — 

Da  sig  ham,  om  han  ikke  alt  det  véd: 

Jeg  er  uskyldig. 

Sigurd. 
Kjære  Moder!  ti! 
Hvis  jeg  var  Konning  over  Verdens  Hælvde, 
Og  du  mig  bad  at  gange  bort  fra  Land,  — 
Hvis  alt  det  Guld,  som  er  i  Drotters  Sale, 
Var  mit,  og  du  mig  bad  det  sænke  ned 
I  Issefjord,  —  jeg  gjorde  det  med  Gammen; 

l)  [i.  Udg.:   Og.]     2)  [1.   Udg. :  Nu  vel!  jeg  ganger.] 

Men  her  det  gjælder:  om  jeg  ned  til  Hel 
Skal  stødes  mellem  Niddinge  og  Jætter, 
Hvad  heller  jeg  ved  Faderhævn  og  Daad 
Skal  kjøbe  mig  en  Plads  paa  Odins  Bænke.  — 
Langt  heller  vil  jeg  mangle  Søn  ved  Side, 
End  at  min  Fader  skulde  savne  sin, 
Hvis  høje  Norner  har  det  saa  beskikket.  — 
Da  ej  du  vil  mig  se  med  Gram  ved  Lænd, 
Saa  ses  vi  aldrig  mer.     Far  vel! 

Hjordise. 

Far  vel,  min  Søn!  Saa  gjærne  Hjærtet  vilde, 
At  vel  du  for;  —  men  ak!  du  farer  ilde. 

O,  Tora!  du  har  kunnet  sidde  tavs. 
Hvad  vilde  jeg  ej  givet  for  din  Lykke! 

Tora. 

Din  Vinding  var  ej  stor,  om  end  L) 

Vi  Hjærte  skifted.     Mener  du,  det  kvæger, 

At  have  Øre  kun  og  ingen  Mund? 

Og  piner  Sorgen  mindre,  naar  den  lukkes 

I  Hjærtet  ind,  end  naar  i  stadig  Strøm 

Den  gjennemfarer  og  i  Ord  udbryder2)? 

Vel  maa  det  tykkes  dig  en  ringe  Trøst, 
At  Sigurd  laa  en  Gang  dig3)   under  Hjærte 
I  lange  Maaneder;  og  dog  var  den 
Vel  til  paa  Jord,  som  gjærne  Livet  vilde 
Hengive,  for  at  være  ham  saa  nær 
I  korte  Timer.     Men,  du  prude!  sig, 
Hvad  er  paa  Gnytas  Hede?  hvorfor  skifted 
Dit  Aasyn  tvende  Gange  Lød, 
Da  Sigurd  ej  dig  Eden  vilde  sværge? 


l)   [I.    Udg.:    og.]      2)  [i.    Udg.:    udrinder.]      3)    [i.    Udg.:  dig 
én  Gang.] 

Hjordise. 
Hvad  nytter  det,  at  onde,  svare  Sagn 
Jeg  tynger  paa  dit  arme  Hjærte,  Tora! 
Hvi  vil  du,  at  jeg  briste  skal  af  Kval, 
I  det  fra  egen  Læbe  jeg  maa  høre 
De  Navne,  som  jeg  gyser,  gruer  for, 
Naar  jeg  dem  ser  i  Tankens  dunkle' Hvælving? 
Dog,  snart  min  Tid  er  omme;  det  er  godt, 
Jeg  dør,  før  Tidende  mig  bæres 
Om  blodig  Strid  imellem  høje  Frænder, 
Om  Asaslægtens  Undergang  paa  Jord.  — 
Vil  end  du  høre,  skal  jeg  Sagn  fortælle. 

Tora. 
Ej  véd  jeg  selv  min  Villie;  jeg  gruer 
Ved  Tanken  om,  at  dine  sanddru  Ord 
Kan  brænde  Saften  ud  af  Haabets 
Den  tynde  Kvist,  som  bærer  Ønskets  Fugl; 
Og  dog,  om  Sigurd  maa  jeg  alting  vide. 

Hjordise. 
Saa  hør  da!  Men  jeg  føler  mig  for  svag, 
Det  hele  Sagn  at  mindes  og  fortælle. 
Ét  mindes  jeg,  det  ganger  ej  af  Sind: 
Paa  Gnytas  Hede  ligger  Ormen  Fofner 
Og  ruger  over  høje  Dynger  Guld; 
I  Dyngen  er  en  Ring,  til  den  er  knyttet 
Forbandelse,  og  hver  dens  Ejermand 
Maa  sørgelig  af  Slægt  og  Ven  forraades; 
Ja,  otte  Konger,  mangen  Kæmpe  bold, 
Maa  falde,  før  den  onde  Lov  er  ude. 
Selv  Odin  har  Forbandelsen  stadfæstet, 
Som  første  Ejer,  Andvar,  gav  den  med; 
Ej  vidste  Odin,  *)  sine  egne  Ætmænd 
Han  skabte  Undergang. 

J)  [i.   Udg.:   Ej  vidste  han,  at.J 

Tora. 

Hel  grueligt! 
Men  hvorfor,  kjære!  sagde  du  ej  Sigurd 
Den  onde  Lov?  og  hvis  han  maatte  did, 
Hvi  vared  du  ham  ej  for  Uheldsringen? 

Hjordise. 

Det  nytter  ej;  thi  den  jo  Ringen  har, 

Som  Ejermanden  dræber;  og  desuden, 

Hvor  kunde  jeg  vel  den  Gang  saadant  mindes? 

Maaske,  jeg  véd  det  ej,  maaske  det  kunde 

Dog  hjælpe,   —  gid  han  var  her  end! 

Tora. 

Jeg  løber  gjennem  Skov  og  over  Gærde, 
Og  Midnatsmulmet *)  skal  mig  ej  forfærde. 


SKOVEN. 

Sigurd. 

Her  stander  jeg  i  Skovens  tavse  Nat, 
Og  vender  mig  mod  Verdens  fire  Hjørner. 
Hvor  findes  Sværdet?  Hvilken  Vej  og  Sti 
Kan  lede  mig  til  Højen,  hvor  det  hviler? 
Saa  tit  jeg  hørte,  at  en  blaalig  Lue 
Om  Nattetide  blusser  op  fra  Jord, 
Hvor  Malmet  vogtes  af  de  dødes  Dravger; 
O,  kunde  Øjet  finde  sligt  et  Skin, 
Da  var  jeg  glad,  og  uden  Frygt  jeg  vilde 
Med  Dravgen  brydes,  gange  gjennem  Ild; 
Men  intet  ser  jeg,  intet  uden  Mørke. 
O,  vilde  dog  en  Fugl  sin  Stemme  røre! 
O,  vilde  dog  en  Ulv  med  hæse  Glam 

*)  [i.  Udg.:  Midnatstimen.] 

Mig  kalde  til  en  Side !     Her  jeg  stander, 
Som  om  min  Fod  var  groet  fast  til  Jord; 
Ej  tør  jeg  flytte  den,  thi  onde  Magter 
Kan  lede  mig  fra  Skatten,  som  jeg  søger. 
Ak,  Odin!  —  Dog,  det  hjælper  ej,  min  Bøn 
Til  dig  at  vende:  du  kun  ser  paa  Slægten, 
Og  ej  paa  mig;  jeg  og  i  Dag 
Dig  vist  fortørned.  —  Høje,  strænge  Norner  ! 
Min  Moder  sagde,  det  var  eders  Værk, 
At  store  Sagn  om  Gram  jeg  fik  at  høre. 
O,  er  det  saa,  da  hjælper  mig  af  Nød! 
Jeg  villig  under  eders  Dom  mig  bøjer.  — 
Hvad  rasler  hist?  det  er  den  første  Lyd, 
Jeg  hører,  det  er  Tegn  fra  Norner, 
Og  følge  vil  jeg. 

Yrpa. 
Hvad  er  det, 
Som  skygger  over  mig  og  Tornen? 
Af  Alder  er  mit  Øje  dumt,  jeg  ej 
Kan  se.     Est  du  et  levende,  da  svar! 

Sigurd. 
Jeg  er  en  Mand ;  men  hvem  er  du  ? 

Yrpa. 
Jeg  er  en  gammel  Kvinde;  og  hvis  ikke 
Mit  Øre  slaar  mig  fejl,  du  vist 
Er  Sigurd,  Sigmunds  Søn,  af  Volsungætten. 

Sigurd. 

Det  er  jeg,  Kvinde!  du  har  Kløgt; 
Du  kan  vist  Bod  min  Vaande  raade. 

Yrpa. 
Du  leder  om  et  gammelt,  broddent  Sværd; 
Ej  saa'  jeg  det,  thi  dumt  var  alt  mit  Øje; 

Men  lydhør  er  jeg:  da  det  faldt  i  Jord, 
Jeg  Klangen  hørte,  og  jeg  end  den  hører; 
Thi  det  i  Jord  har  ingen  rolig  Søvn. 
Vil  du  mig  følge,  Ungersvend!  til  Højen? 

Sigurd. 

Til  Midgaards  Ende  og  til  Jotunhejm 

Jeg  følge  vil,  naar  mig  kun  Sværdet  lønner. 

Yrpa. 

Saa  træd  da  fast !  x) 
Ej  Tjørnebusk, 
Ej  Stub  og  Stød 2) 
Dig  standse 3)  maa. 
Min  Vej  er  brad, 4) 
For  blind  er  jeg;5) 
Men  følg  kun  med ! 

Saa!  hurtig  frem! 
Lad  sove  de  Drotter 
I  gyldne  Sal! 
Du  springer  hel  kjæk 
Paa  Stok  og  Sten;6) 
Din  Idræt  lønnes: 
Det  bedste  Sværd 
Du  snarlig  vejer 
I  Kæmpehaand; 
Og  stor  Bedrift 
Du  virke  skal, 
Og  vorde  berømt 
Som  Fenris-Ulv. 


l)  [i.  Udg.:  Saa  kom  da  Hux!]  2)  [1.  Udg.:  Ej  gamle  Stub.] 
3)  [i.  Udg.:  stille.]  4)  [1.  Udg.:  Der  gaar  min  Vej.]  5)  [i.  Udg.: 
For  jeg  er  blind.]     6)  [1.  Udg.:  Paa  Stub  og  paa  Sten.] 

Sigurd. 
Hel  trang  er  Vejen  over  Stok1)  og  Sten; 
Men  sig  mig,  Kvinde,  du,  som  ejer  Kløgt! 
Er  onde  Lov.  da  ej  til  Sværdet  bundet? 

Yrpa. 
Saa  var  det  vel,  og  mangen  Jætteisse 
Det  kløved  alt ;  men  det  er  snart  forbi : 
Naar  du  har  Fofner  dræbt  paa  Gnytas  Hede, 
Da  følges  Sværdet  af  hin  bedste  Lov. 

Sigurd. 
Skal  ej  jeg  frygte  Gnytas  nøgne  Hede? 

Yrpa. 

Er  bange  du?  2) 
En  Bunke  af  Guld 
Du  finder  vist3), 
Og  fanger4)  Kys 
Af  væne  Mø'r, 
De  væneste, 
Som  mødes 5)  maa 
I  Midgaards  Egn"). 
Men  kom  i  Hug : 7) 
En  kunstig  Ring 
I  Øjne  falder8) 
Paa  Fofners  Haand! 
Dit  Liv  det  gjælder: 
Forgjæt  den  ej ! 9) 


x)  [i.  Udg.:  Stub.]    2)  [i.  Udg.:  Ej  skal  du  det.]  3)  [i.  Udg.: 

fanger  der.]     4)  [i.  Udg.:  siden.]    5)  [i.  Udg.:  findes.]  6)  [i.  Udg.: 

Stad.]     7)   [i.    Udg.:    Men    agt    det  vel.]     8)  [i.  Udg.:  Den  glimrer 

saa    saare.]     9)  [For  de  to  sidste  Linjer  har   i.  Udg.  de  tre:  Forgjæt 
den  ej!     Thi  til  den  Ring     Er  bundet  dit  Liv.] 

Hvor  blev  du  ?  Sigurd !  ej  jeg  hører 
Dit  Traad;  hvor  est  du?  Sigurd!  kom! 

Sigurd. 

Vi  vanke  jo  paa  Gynger  i  en  Mose; 

Jeg  sank.  og  først  da  du  mig  kaldte  lydt, 

Jeg  atter  fik  mit  Ben  af  Dyndet. 

Yrpa. 

Det  volder  Mørket.     Jeg  vil  tænde  Lys. 
Som  Lygtemand  hopper 
Fra  Knold  til  Knold, 
Saa  spring  du  efter! 
Og  synker  du  ned, 
Saa  nævn  mit  Navn! 
Det    Yrpa  er, 
Yrpa,  Yrpa, 
Husk  det  vel! 

Sigurd. 

Det  er  hel  underligt  at  fare  saa 

Ved  Midjenat.     Du  skuffer  mig  vel  ikke?  — 

Jeg  sank,  jeg  synker  dybere;  o,  hjælp! 

O,  hjælp  mig,    Yrpa! 

Yrpa. 
Saadan !  det  var  godt, *) 
Du  huskede  mit  Navn  og  bad  saa  kjønt. 
Det  vil  I  Asabørn  kun  saa  nødig. 
Se  hist  paa  Høj! 
Se  Luen  dér, 
Hvor  blaa  den  blusser 
Mod  sorten  Sky! 
Det  eneste  Lys, 

J)  [Saa!  nu,  det  var  vel.] 

Mit  Øje  kan  se, 
Er  Luen  saa  blaa. 
Nu  lider  det  brat, 
Nu  Vejen  er  endt. 
Nu  kommer  her  ud, 
I  Dravger  af  Høj, 
Og  bærer  mig  Gram! 
I  Yrpas  Navn, 
I  Torgerds  Navn, 
Efter  Norners  Dom, x) 
Jeg  byder2)  dig  Gram. 
Nu  brug  det  flink, 
Og  sov  saa  vel 3), 
Du  vakre  Kæmpe! 


ET   ANDET  STED   i   SKOVEN. 

"Regin. 

Han  kommer  ej.     Mon  saa  det  skulde  svigte, 

Det  sidste  Haab?  Mon  Hjordis  ej 

Ham  giver  Sværdet?     Vel  jeg  tvivled; 

Thi  Sagnet  véd  hun;  men  jeg  tænkte, 

Hun  trøsted  paa,  at  Gram  var  brudt, 

Og  kunde  ej  sin  Sigurds  stærke  Bønner 

Modstaa.     Dog  underligt  det  er. 

At  ej  han  kommer,  nye  Raad  at  søge.  — 

Hvem  raaber  hist  paa  Sigurds  Navn? 

Det  maa  jeg  vide. 


x)    [Denne    Linje    fattes    i    I.    Udg.]       2)    [i.    Udg. :     rækker.] 
*)  [I.  Udg.:  hen.] 

Tora. 

Sigurd!  Sigurd! 
Saa  hør  mig  dog!     Jeg  bærer  Bud 
Fra  Hjordis.     Hør  mig!  svar  mig  dog!  jeg  ængstes 
I  Natten  saa.     Jeg  raaber,  for  at  dog 
Jeg  noget  levende  kan  høre. 

Regin. 

Hvem  est  du,  ædle  Kvinde!  som  ved  Nat 
Dig  vover  ud  imellem  Ulv  og  Dravge? 
Hvi  raaber  du  saa  højt  paa  Sigurds  Navn? 

Tora. 
Hvem  est  du  ?  Dværg ! 

Regin. 

Kun  Dværg  i  Skabning; 
I  Sind  og  Styrke  Kæmpe,  Sigurds  Ven. 
Vil  Hjordis  nu  ham  Sværdet  unde1)? 

Tora. 
Du  véd  det  alt!     Hvor  gik  han  hen? 

Regin. 
Han  gik  at  søge  Sværdet  som  en  galen. 
Du  finder  ham  vist  ikke;  men  du  kan 
Jo  sige  mig  dit  Budskab;  jeg  tør2)  mene, 
Vi  mødes  end  en  Gang,  om  ikke  før, 
Saa  dog  i  Saxland;  jeg  skal  bære 
Ham  Budet  vist. 

Tora. 
O,  vil  du  det? 
Men  skuf  mig  ikke!  —  Hjordis  tør 

*)  [i.   Udg.:  give.]     2)  [1.  Udg.:  vil.] 

Ej  give  Sigurd  Sværdet;  men  som  Moder 
Hun  varer  ham:  at  hvis  han  finder  Gram 
Og  Fofner  dræber,  at  da  ej  han  rører 
Den  fagre  Ring,  som  skinner  paa  hans  Haand; 
Thi  stor  Forbandelse  er  til  den  knyttet. 

Regin. 

Det  er  et  vigtigt  Budskab  og  nødtørftigt, 
Og  Ærendet  jeg  vist  skal  røgte,  som 
Det  gjaldt  mig  selv;  gak  kun  til  Huse 
Og  sov  i  Ro! 

Tora. 

Ja,  gange  vil  jeg; 
Thi  jeg  dog  selv  ej  mægter  ham  at  finde. 
Men  glem  ej  Budet! 

Regin. 
Glemme  det?  Nej,  før 
Mit  Navn  og  alt  paa  Jorden  jeg  skal  glemme. 

Imidlertid,  hvad  nytter  det  nu  alt,  naar  ej 

Han  finder  Gram!  og  hvor  skal  han  det  finde? 

Naar  man  kun  vidste,  hvem  det  grov  i  Jord, 

Hvem  Hjordis  trode  bedst1)!     Fordømt!  nu  kunde 

Jeg  truet  hende  til  at  sige  det.  — 

Ej!  hør!  hvor  blev  du?  Sigurd  er  her.  — 

Nej,  borte  er  hun.     Vidste  jeg  endda, 

Hvor  Sigurd  var,  maaske  man  fandt  paa  Raad. 

Jeg  maa  dog  se,  jeg  finder  ham. 


*)  [i.   Udg. :  troer  godt.] 

AXDKN    SAMTALE. 


GN  X  IA -HED  EX. 

Sigurd. 
Er  end  vi  ikke  nær  ved  Ormekulen  l)  ? 
Ej  meget  véd  jeg  være  mere  fælt, 
End  saa  at  vandre  paa  den  nøgne  Hede, 
Som  er  sin  egen  Grænse,  hvor  for  Græs 
Og  fagre  Urter  ikkun  tørre  Stilke 
Af  Jorden  rage  frem  med  hæslig  Lød, 
Af  sort  og  rødt  en  fæl  og  sælsom  Blanding, 
Som  om  et  Hav  af  edret  Ormeblod 
Var  rullet  over,  havde  Saften  tæret, 
Og  bredt  sin  Farve  ud  til  Lyst  for  Hel2);- 
Vil  Øjet  løfte  sig,  en  skallet  Høj, 
Ej  mindste  Træ,  er,   hvad  det  møder. 

Regin. 

Hvor  du  er  bleven  mod  i  Hu! 

Ej  tænkte  jeg,  en  saadan  dygtig  Kæmpe 

Saa  kunde  længes  efter  hvidt  og  grønt. 

Det  røde  er  jo  dog  hans  egen  Farve; 

Det  sorte,  som  er  mænget  lidt  iblandt, 

Kan  lede  ham  til  smukke  Alvorstanker 

Og  minde  ham  om  Enden  paa  hans  Daad: 

Om  sorte  Jord,  som  skal  hans  Hænder  tørre, 

Naar  han  har  tvættet  dem  i  røde  Bad. 

Ej  sandt?  naar  Tingen  saa  med  Kløgt  udlægges, 

Da  kvæges  Synet  af  den  brune  Lyng. 

Sigurd. 
Du  onde  Jotun !  du  er  bange  for, 
At  jeg  skal  glemme,  hvor  det  er,  jeg  vanker: 

")  C1-   udg-:  Ormehulen.]      2)  [i.   Udg.:  til  Aldres  Gru.] 


272  Norners  og  Asers  Kamp. 

At  her  jeg  ganger  mellem  Blod  og  Død, 
For  dig  at  tjene,  trods  min  Moders  Kvide. 

Regin. 

Saa  lød  din  Tale  ej,  da  første  Gang 
Du  løfted  Gram  og  haarde  Ambolt  kløved, 
Ej  heller,  da  din  Faders  Banemand 
Du  skar  som  Klæde :  da  dig  tyktes, 
Du  kjøbte  Sværdet  ej  for  dyrt. 
Dog,  dig  vel  tykkes  end  det  samme, 
Undtagen  just,  naar  gamle  Kærlingsagn 
I  Hug  dig  rinde;  og  det  mig  fortryder, 
At  jeg  saa  halv  om  halv  var  Skyld  deri, 
Fordi  jeg  mente  med  en  artig  Skjæmt 
Dig  lidt  at  muntre  op.  —  Du  klager  over, 
At  her  er  intet  Træ;  men  ser  du  hist 
Det  graa,  som  løfter  sig  i  vide  fjærne? 
Det  er  et  Træ,  hvis  Mage  ej  du  fandt 
I  alle  Sælands  tykke,  mørke  Skove. 
Ej  har  det  Top,  ej  Grene  og  ej  Rod, 
Men  Bullen  gj  emmer  i  sig1)  alt  tilsammen. 
Vel  er  den  hul,  men  derfor  ikke  tom; 
Thi  inden  for  sin  Bark  hin  graa  og  haarde 
Den  gj  emmer  Frugter,  man  maa  lystes  ved 
Naar  én  af  dem  man  plante  vil  i  Jorden, 
Da  voxe  Blomster  op  2),  og  stolte  Borge, 
Og  væne  Møer,  alt,  hvad  lifligt  er. 

Sigurd. 
Det  er  da  Fofners  Borg,  vi  skue? 

Regin. 
wSaa  er  det.     Hælvden  er  forbi 
Af  store  Værk;  den  anden  Hælvde 


x)   [1.  Udg. :  Bullen  er  det  ogsaa.]     2)  [1.  Udg. :  nok.] 

Er  let:  du  svinger  ikkun  Gram, 
Og  alle  hine  skjønne  Frugter 
Tilhøre  os. 

Sigurd. 

Hvis  det  dig  tykkes 
Saa  let  en  Id,  jeg  dig  vil  laane  Gram, 
Og  lystes  ved  at  se  din  Manddom. 

Regin. 

Du  skjæmter;  men  jeg  véd  for  godt, 
Du  ikke  miste  vil  den  Gammen, 
At  ligne  Asator:  at  sende  ned 
Til  sorte  Hel  en  giftig  Jotun. 

Sigurd. 

Det  kunde  jeg  endda,  hvordan  det  gik, 
Og  I  da  fulgtes  ad  som  vakre  Brødre. 

Regin. 
Din  Skjæmt  er  hvas;  dog,  det  vil  intet  sige; 
Jeg  selv  er  stundum  og  lidt  spøgefuld, 
Som  du  vel  alt1)  har  mærket.     Men,    blandt  andet, 
Du  lo  ved  mig,  for  2)  jeg  dig  kj  endte  Raad, 
At  jeg  af  Fofners  Arv  alt,  hvad  mig  lysted, 
Og  maatte  tage  frit.     Han  har  et  Mon, 
Som  mellem  alle  mest  jeg  higer  efter; 
Og  da  kanske  du  selv  til  det  fik  Lyst, 
Jeg  forud  dig  vil  sige,  hvad  det  er: 
Det  er  en  Ring,  just  ej  saa  meget  vægtig, 
Men  fager  dog  til  Syne;  den  jeg  først 
Og  fremmerst  mig  af  Byttet  kaarer. 

Sigurd. 

Saa?  gjør  du  det?     Mig  tykkes  dog,  at  den, 
Som  Fofner  dræber,  og  maa  være  nærmest 
Til  Ring  og  andet,  som  han  hos  sig  bær. 

*)  [i.  Udg.:  og.]     2)  [Saal.    i.  Udg.;     2.  Udg.:    naar.] 
II.  18 

Regin. 

Men  derom  meldtes  fordum  ved  vor  Pagt 
Jo  ej  et  Ord.     Den  Ring  er  kunstig; 
Du  véd,  paa  sligt  jeg  sætter  megen  Pris. 
Var  ikke  det,  jeg  lod  dig  mer  end  gjærne 
Den  Ring  beholde;  thi  det  er  just  den, 
Som  voldte  Hrejdmar  Bane;  vel  ej  heller 
Den  bringer  anden  Ejer  meget  Held. 

Sigurd. 

Hel  listig  mener  du  for  mig  at  dølge 
Det  sært  forborgne  i  den  fagre  Ring. 
Kun  én  Gang  hørte  jeg  den  hidtil  nævne 
Af  kløgtig  Læbe  i  en  bange J)  Stund. 
Dens  Vilkaar  ej  jeg  hørte ;  men  mig  tykkes, 
Da  du,  som  sikkerlig  med  dem  er  kjendt, 
Dog  efter  Ringen  higer:  det  er  vissest, 
Jeg  tager  den. 

Regin. 
Ej  er  det  Ret, 
Men  som  man  det  af  Asamænd  kan  vente. 
Dog  ét  du  mindes!  dersom  denne  Ring 
Dig  Bane  volder,  da  det  var  ej 2)  Regin, 
Som  voldte  den. 

Sigurd. 

Hvor  det  dig  klæder  godt, 
At  drage  saadan  Omhu  for  min  Velfærd! 
Men  jeg  dig  siger,  trods  din  Jættekløgt, 
At  Ringen  jeg  vil  eje,  jeg  vil  raade  3). 


l)  [i.  Udg.:  hellig.]     2)  [i.  Udg.:  var  det  ikke.]     3)  [i.  Udg. 
vil  jeg  eje,  vil  jeg  raade.] 

O      SIERS    BORG. 
FOFNER. 

Med  Vaaben  sanke  Drotter  røden  Guld 

I  Holmgang  og  paa  Vikingstog  saa  vide; 

Da  sidde  de  i  Hallen,  drikke  Mjød 

Af  dybe  Horn,  og  skifte  atter  Guldet 

Imellem  Kæmperne  paa  lange  Bænk, 

Saa  atter  det  maa  vidt  paa  Jord  omvanke, 

Før  det  igjen  kan  samles,  finde  hjem  *). 

De  galne!  dem  den2)  stærke  Mjød  beruser: 

De  ej  forstaa  at  skatte  ædel 3)  Malm, 

Og  ej  at  nyde  den;  de  mene  daarlig, 

Den  ej  er  noget  i  sig  selv,   men  kun 

At  tragte  efter  som  en  Medekrog, 

Hvormed  man  fange  kan  alt,  hvad  man  lyster! 

Den  dorske  Æt,  som  ej  begribe  kan: 

Det  være  maa  det  ypperste4)  paa  Jorden, 

For  hvilket  alt  paa  Jorden   er  til  fals, 

Saa5)  alskens  Lyst  er  ringere  end  det, 

Hvorfor  den  kjøbes!      Jeg  begriber, 

Hvad  Guldet  er;  og  da  i  Faderbryst 

Jeg  Sværdet  skjulte,  ogsaa  ret  jeg  lærte 

At  skjønne  paa  dets  høje  Værd. 

Kun  Vand  jeg  drikker,  mager  er  min  Kost, 
Og  ingen  Kvinde  mig  i  Armen  sover, 
Jeg  føder  ingen  Sans,  paa  det  at  alt 
Opfyldes6)  kan  i  Samling  af  det  ene. 
Hvor  er  den  Kvinde  vel  paa  Jord,  hvis  Kind 
Er  fin  og  glat  som  disse  jævne  Plader, 
Hvis  Øjne  skinne  som  den  blanke  Malm, 
Og  af  hvis  Yndighed  man  aldrig  mættes ! 

J)  [i.Udg.:  samles  udi  Hal.]  2)  [i.Udg.:  vist  dem.]  3)  [i.Udg.: 
dyre.]  4j  [i.  Udg.:  højeste.]  5)  [i.  Udg.:  At.]  6)  [i.  Udg. :  Be- 
ruses.] 

Kun  ét  jeg  ej  begriber:  hvorfor  Mad 

Og  Drikke  jeg  behøver  for  at  leve. 

Vel1)  tit  jeg  prøved  at  undvære  det;  men  dog 

Endnu,  til  Trods  for  al  min  Stræben,  nødes 

Jeg  til  at  bryde  af  min  Salighed 

Med  slig  en  ussel  Idræt;  ja,  end  ikke 

Jeg  hindre  kan,  at  Guldet  med  sin  Pragt 

Jo  glemmes,  naar  den  tørre,  hede  Læbe 

Til  Kruset  haster;  selv  i  denne  Stund, 

Skjønt  dybt  i  Guldets  Herlighed  nedsunket, 

Uvilligt  drives  Øjet  hen  mod  Skaal. 

Saa  skynd  dig  da,  du  fule,  dumme  Tunge! 

Og  dyp  dig  hastig  i  det  lede  Vand, 

At  Guldets  Pris  igjen  du  kan  istemme! 

Det  er  det  højeste  du  kan;  og  dog 

Du  ej  udtrykker2),  hvad  jeg  i  mig  føler. 

O,  kunde  det,  som  i  mig  tænker,  føler, 
Min  Krop  forlade,  selv  forene  sig 
Med  Guldet,  da  jeg  først  var  ret  lyksalig. 
Vel  hundred  Gange  kan  om  gyldne  Dynge 
Jeg  vinde  mig,  og  slimet  Ormeham 
Sig  fast  kan  klæbe;  men  i  hver  en  Fure 
Ej  kan  jeg  trænge  ind 3),  ej   røre  alf. 
O,  vidste  jeg  kun,  at  jeg  kunde  være, 
Og  være  her,  skjønt  Kroppen  raadned  hen, 
Da  skulde  jeg  med  smeltet  Guld  mig  læske, 
Og  give  saa  min  Sjæl  et  bedre  Hus, 
Der  kunde  staa  foruden  Mad  og  Drikke. 

Dog,  det  er  uvist,  om  jeg  kunde  være, 
End  mere  uvist,  om  jeg  ej  til  Hel 
Nedstødtes,  hvor  man  siger,  vi  skal  sulte4). 

l)    [1.    Udg.:    Saa.]      2)   [i.  Udg.:  Kun    slet    du    siger.]     3)  [i 
Udg.:    Jeg    eJ    kan  trykke  mig.]     4)  [i.  Udg.:  komme.] 

Og,  om  jeg  blev  her  end,  hvo  véd, 

Om  ej  en  dødelig  da  kunde  mægte 

At  rane  bort  min  Skat,  min  Salighed, 

Og  lade  mig  omvanke  paa  den  tomme  Hede !  — 

Nej,  leve  vil  jeg,  altid  vil  jeg  leve, 

Som  nu  jeg  er;  thi  nu  tør  ingen  vove 

At  nærme  sig:  jeg  ejer  Ægishjælm, 

Som  fylder  hvert  et  Bryst  med  Rædsel, 

Naar  Øjet  ser  den;  jeg  kan  skabe  mig 

I  Ormelignelse  og  Edder  hvæse; 

Hvor  er  vel  den,  som  ejer  Mod  og  Kraft 

Til  mig  at  møde,  og  som  ikke  falder! 

Jeg  véd,  han  er;  men  der  er  ikkun  én, 
Kun  ét  er  Sværdet,  mig  kan  Bane  volde, 
Og  det  er  brudt.     Hvem  gjør  det  helt? 
Min  Broder  kan  det,  —  men  han  er  en  Jotun, 
Og  Sigurd  er  af  Asaæt;  naar  saa' 
Man  slige  to  at  virke  Idræt  sammen !  — 
Ja,  Loke,  det  er  sandt,  han  Odin  hjalp, 
Og  dræbte  Odder,  han  er  og  en  Jotun,  — 
Men  skuffed  og  den  lede  Asamand. 
Det  vil  og  Regin,  men  —  hvad  kan  det  nytte, 
Naar  først  jeg  myrdet  er?  —  Dog,  hvem  har  sagt, 
At  al  den  Snak  er  sand?  Naar  man  nyfigen 
Vil  Ødet  vide,  tit  man  faar  en  Løgn 
At  løbe  med ;  saa  er  vel  ogsaa  dette. 

Nu,  Tunge!  stærkt  du  raaber  om  din  Drik, 
Og  har  den  slet  fortjent;  saa  drik  da!   — 
Men  fy!  det  stinker:  otte  Dage  har 
Det  ogsaa  standet  her;  jeg  maa  da  vel, 
Saa  nødig  end  jeg  vil,  min  Skat  forlade. 

Saa  præg  da,  Øje!  fast  det  gyldne  Billed, 
Saa  ej  det  svinder  paa  den  korte,  lange  Vej ! 
Du,  fagre  Ring!  skal  mig  til  Bækken  følge, 


2  Jo  Nor  vers  og  Asers  Kamp. 


Og  naar  du  spejler  dig  i  klare  Vand, 

Da  skal  jeg  mene,  jeg  min  Skat  forøger.  — 

Hvi  ryster  saa  min  Finger,  som  om  den 

Var  bange  for  den  fagre,  røde  Lænke? 

Det  er  den  Ring,  som  jeg  af  Hrejdmars  Haand 

Med  Møje  drog,  den  Gang  den  vilde  isne; 

Det  er  den  Ring,  om  hvilken  Odin  spaade, 

Den  skulde  Hrejdmar  volde1)  Banesaar. 

Hvi  mindes  jeg  alt  dette  nu?     Hvi  tykkes 
Det  mig  her  inde,  som  jeg  halv  fortrød 
Den  Gjerning,  der  mig  skaffed  Guldet? 
Det  er,  fordi  jeg  tørster;  aldrig  sligt 
Jeg  ellers  mindes.     Men  —  om  Ringen 
Nu  ogsaa  mig  til  Bane  blev  som  ham! 
Ej  den,  det  véd  jeg  bedst,  bar2)  Skylden  ene; 
Og  skal  for  den  jeg  ræddes,  maa  jeg  ræddes  jo 
For  denne  hele  Dynge.     Nej,  det  vil  jeg  ikke. 
Nu  læsker  jeg  min  Tørst,  og  drukner  saa 
De  fæle  Griller,  som  mig  vil  forstyrre. 

Jeg  først  dog  maa  til  alle  Kanter  se, 
Om  noget  sig  paa  nøgne  Hede  løfter. 
Nej,  dér  er  intet,  dér  ej  heller,  dér  — 
Ja,  dér  jeg  ser  en  Hest,  som  bider  Lyngen. 
Hvor  kom  den  fra?  hvem  ejer  den?  — 
Det  gyser  i  mig.     Hvad  om  nu  min  Time 
Er  kommen  alt:  om  jeg  for  sidste  Gang 
Mit  Øje  mætter  paa  de  gyldne  Dynger! 
Om  evig  det  skal  lukkes  nu,  ja,  lukkes, 
Og  aabne  sig  kanske,  hvor  der  er  intet  Guld, 
Hvor  sorte  Hel,  min  Fader  med  sin  Vunde, 
Og  tunge  Edderstrøm  jeg  kun  skal  se! 

Jeg  gaar  ej  ud,   jeg   bliver  her;  —  men   Tungen, 

l-)  [i.  Udg.:   volde  Hrejdmar.]     2)  [i.  Udg. :  bær.] 

Den  brænder  som  en  Glød.     O,  havde  jeg 

Dog  ej  det  skidne1)  Vand  udkastet! 

O,  havde  jeg  dog  over  Bækken  hist 

Mit  Hus  opbygget!  o!  da  var  jeg  sikker. 

Men  gange  maa  jeg  nu,  om  jeg  vil  leve. 

Det  er  vist  og  kun  Angsten,  som  forfærder 

Mig  saa.     Naar  jeg  i  Ormeham 

Mig  skyder  sagte  gjennem  Lyngen, 

Hvem  ser  mig  da?  —  Far  vel,  mit  Guld! 

Dog  nej,  kun  jeg  vil  fare  vel; 

Men  du  skal  blive  her;  og  naar  jeg  kommer 

Igjen,  da  skal  jeg  anderledes  spare, 

Og  selv  den  allersidste,  seje  Draabe 

Skal  læske  mig. 


AABAKKEN. 
FOFNER. 

Hvem  est  du,  lede!  mens  det  undtes  dig 
At  fæste  Vaaben  paa  min  glatte  Hud, 
Og  ryste  af  dig  skarpe  Edderstrømme? 

Sigurd. 

Mit  hæderlige  Navn  er  Fofnersbane, 
Og  med  min  Fader  døde  Slægten  ud, 
Hvorfra  jeg  stammer.     Kj ender  du  mig  nu? 

Fofner. 

Gid  du  var  raadnet  i  din  Moders  Liv, 
Du  Sildefødning!  saa  var  jeg  nu  fri 
For  her  mig  i  mit  eget  Blod  at  vælte.  — 
Hvad  vilde  du  og  her?  du  Asahund! 


*)  [i.  Udg. :  raadne.] 

Sigurd. 
Mig  Nornen  drev,  som  efter  Ulv  paa  Heden 
Den  snare  Hund  af  sælsom  Drift  hendrives. 

FOFNER. 

Men  véd  du  vel,  at  meget  usambaarne 

Er  Norner,  og  adskillig  deres  Æt: 

Af  dem  er  somme  Dvalins  falske  x)  Døtre, 

De  skabe  Mænd  ej  heller  bedre  Kaar; 

Og  dem  det  var,  som  drev  dig  ud  paa  Heden. 

De  fagre  Ringe  og  det  røde  Guld 

Skal  vorde  dig  til  Bane.     Vil  du  frelses, 

Da  skynd  dig  hastelig  her  fra,  og  lad 

Min  Dravge  rolig  ruge  over  Guldet! 

Foragt  ej  Raadet!  bedre  er  mit  Raad, 

End  du  af  mig  fortjente. 

Sigurd. 

Spar  din  Møje! 
Jeg  raaded  dig  at  fare  brat2)  til  Hel; 
Mit  Raad  du  lyde  maa,  dog  lidt  det  huger 
Dig  saa  at  skilles  fra  din  Ormelyst. 
Men  raad  ej  mig!     For  Guldet/^  vil  raade. 
For  Skæbnen  raade  Norner,  som  de  vil! 

Fofner. 

Ja,  dø  jeg  maa,  deri  du  sagde  sandt, 
Jeg  vrider  mig  alt  i  de  sidste  Bugter; 
Men  fagre  Ringe  og  det  røde  Guld 
Skal  vorde  dig  til  Bane,  det  mig  glæder, 
Mig  glæder,  ora:;)  jeg  glædes  kan;   —  thi,  se! 
Dér  stander  sorte  Hel,  med  giftig  Aande 
Hun  kvæler  mig,  —  og  dér  min  Fader  staar 

')  [i.  Udg.:  onde.]      2)   [i.  Udg. :  ned.]      3)  [i.  Udg. :  som.] 

Med  nøgne  Knokler!     Dér,  ja,  dér  jeg  stak. 
Men  jeg  er  ogsaa  stungen,  gamle  Jotun! 
Lad  vore  Knokler  rangle  mod  hinanden, 
Og  lad  os  maale  vore  Saar! 
Mit  er  saa  dybt  —  saa  dybt  —  jeg  dør. 

Sigurd. 
Nu  er  den  Idræt  virket  da,  han  døde. 
Vel  béd  du,  hvasse  Gram!  men  Blod 
Af  fule  Orm  skal  ikke  paa  dig  ruste; 
I  høje  Lyng  jeg  dig  skal  stryge  ren, 
At  blank  igjen  du  straale  kan  i  Solen, 

Regin. 

Til  Lykke,  Sigurd !  med  dit  store  Værk ! 
Nu  først  du  ret  kan  smage  Asagammen, 

Sigurd. 

Hvad  smagte  du  i  Lyngen,  hvor  du  laa, 
Imens  jeg  stred?     Er  Hjærtet  ikke  hoppet 
Dig  ud  af  Livet  end?  mig  tyktes  dog1), 
Jeg  kunde  høre,  hvor  det  banked  Jorden. 

Regin. 

Og  er  det  Rædsel:  at  man  dølger  Øjet 
For  Broderblod,  at  Hjærtet  banker, 
Naar  Broderens  maa  holde  op  at  slaa? 
I  Asamænd,  det  véd  jeg  vel,  er  stærke, 
Og  røres  ej  ved  sligt;  vi  derimod 
Er  nærmere  i  Slægt  med  vore  Frænder. 
Derfor  jeg  ogsaa  kræver  nu  til  Bod 
For  dræbte  Broder,  efter  Jættesæd, 
At  du  hans  Hjærte  steger  mig  til  Spise; 
Thi,  skiltes  end  i  Livet  Brødres  Hjærter, 
I  Døden  dog  de  sankes  maa  igjen. 

*)  [i.  Udg.:  ret.] 

Sigurd. 
Fra  denne  Stund  jeg  sikkerlig  maa  sande, 
At  inderlig  er  Jætte-Kjærlighed; 
Og  Arvelysten  bliver  ej  tilbage. 
Aldeles  sømmelig  er  slig  en  Bod 
For  den,  der  selv  sin  Broder  Døden  voldte. 
Men  véd  du  og  til  visse,  om  et  Hjærte 
Der  findes  i  den  døde  Jættekrop  x)  ? 

Regin. 

Ja,  spot  kun  du!  men  gjør,  som2)  jeg  dig  beder 
Og  kald  det  længe  nok  min  Arvepart! 
Da  jeg  har  med  en  saadan  Helt  at  skifte  3), 
Den  øvrige  maaske  kun  vorder  tynd. 

Sigurd. 

Maaske!     Den  Anelse  var  ikke  af  de  værste; 

Og  i  det  mindste  skal  du  ej  umage 

Dig  stort  med  Ringen,  som  jeg  nok  kan  se, 

Du  skotter  efter;  thi  den  snart  skal  sidde, 

Hvor  du  den  lader  sidde  vist  i  Fred. 

Den  sidder  fast,  forbandet  fast,  den  Ring!  — 

Vær  stille,  Regin!  træk  mig  ej  tilbage! 

Thi,  skal  jeg  vende  mig,  saa  skjælv! 

Regin. 

Ja,  vend  dig  kun,  og  hug  kun  dygtig  til 
Paa  ham,  der  trækker !  han  kan  taale  det. 

Sigurd. 

Du  spotter?     Nu,  saa  mærk!  nu  falder  Gram.  — 
Hvordan?  her  er  jo  ingen?     Arge  Jotun 
Har  under  Jorden  nu 4)  du  fjælet  dig? 


x)  [i.Udg.:  den  døde  Krop. J     2)  [i.Udg.:  hvad.]     3)  [i.Udg. 
skaffe.]      4)  [i.  Udg.:  ej.] 

Rf.gin. 

Hvis  du  vil  se  mig,  faar  du  vende  dig 
Til  Siden,  hvor  jeg  er. 

Sigurd. 

Hvorledes  ? 
Du  stod  da  lige  for  mig,  trak  mig  ej? 
Du  kogler,  Jotun!  men,  ved  alle  Guder 
Og  Norner  med :  den  Ring  skal  være  min, 
Om  og  enhver  af  disse  dyre  Stene 
Mig  bragte  Død  og  Undergang,  om  end 
Jeg  Fingrene  skal  kløve  tusendfold. 
Dog,  bi !  nu  kommer  den,  nu  er  den  løs. 
Nu  har  jeg  den.     Nu,  vil  du  skaade 
Den  fagre  Ring,  som  du  skal  aldrig  faa? 

Regin. 

Jeg  faar  ej  Tid  til  selv  at  være  glad, 
Blot  for  at  se  din  overvættes  Gammen ; 
Thi  ellers  kan  du  tro,  jeg  heller  ser 
Den  fagre  Ring  paa  dig,  end  paa  mig  selv. 


TREDJE    SAMTALE. 


Sigurd. 

Hvor  hen  mon  denne  dunkle  Sti  mig  leder? 
Den  sælsomt  nok  sig  snor  i  Bugt  og  Ring. l) 
Ej  har  jeg  kaaret  den;  men  Fugle  flyve, 
Og  Gråne  følger  dem,  han  faar  at  raade. 

*)  [i.  Udg. :  Den  ganger  sælsomt  over  Bjærg  og  Dal.] 

Thi  hvor  er  Brynhild?  hvor  er  Gjukes  Borg, 

Som  Fuglene  i  Sangen  for  mig  nævned? 

Jeg  véd  det  ej,  og  dog  saa  dybt 

Jeg  længes  efter,  dem  at  se  og  finde ; 

Thi  noget  maa  der  være,  noget  stort, 

Som  skal  ved  mig  udrettes;  før  min  Fødsel 

I  dunkle  Spaadom  det  jo  er  bebudet, 

Og  alt  jeg  i  mit  nys  begyndte  Liv 

Har  mere  underligt  i  Verden  fristet, 

End  mangen  Kæmpe,  naar  hans  Liv  er  endt. 

I  mig  maaske  skal  Volsungætten  ødes; 
Det  mig  bedrøver,  harmer  mig  des  mer, 
Da  det  min  Moder  saa  maa  volde  Kvide; 
Men  er  det  mig,  som  volder  det  og  den? 
Har  jeg  det  ej  i  Sandhed  alt  befundet, 
Jeg  drives  af  en  høj  og  mægtig l)  Haand, 
Saa 2)  Regin  havde  Ret :  ej  var  det  mig, 
Som  slog  med  Vingen,  da  sig  Stormen  rejste 
I  dette  Bryst;  —  men  heller  ikke  ham. 
Ej  nytter  det  at  prale  med  sin  Styrke; 
Thi  Stunden  kommer,  da  den  tæres  hen, 
Om  ej  med  Blodet  alt  den  er  udrunden; 
Vi  stande  alle  under  Norners  Lov, 
Og  Kæmpen  ej  det  sømmer  sig  at  gruble 
Paa  det,  som  dog  kan  aldrig  grundes  ud; 
Han  frygter  ej  for  Tiderne,  som  komme, 
Men  virker  djærvt  i  hver  en  Livets  Stund. 

Hel  brat  er  Fjældet,  tung  er  Byrden,  Gråne ! 
Og  gjærne  gik  jeg  paa  min  egen  Fod; 
Men  uden  mig  du  vil  jo  ej  fremgange. 
Et  sælsomt  Frændskab  er  imellem  os, 

a)  [i.  Udg.:  en  saare  mægtig.]     2)  [i.  Udg.:   Og.] 

Og,  som  i  Lunde  Hesten  ofres  Aser, 
Saa  ofrer  selv  du  villig  dig  til  mig. 

Hvad  stander  hist?     En  Skjoldborg  sig  jo  løfter, 

Og  straaler  vidt  af  roden  Lueild, 

Som  trindt  den  blusser.     Did  hen  løber  Stien, 

Og  dristig,  Gråne!  stiler  du  der  hen. 

Kan  Ild  du  træde?  jeg  den  gjennemride? 

Sig  Luen  deler.     Ikke  fylgjeløs 

Jeg  kommer,  dog  mig  selv  en  Gaade. 

Hvem  ligger  der?     En  Kæmpe,  klædt  i  Staal, 
Saa  fast,  saa  stille,  som  fra  Tidens  Fødsel 
Han  havde  ligget  der;  den  Torn,  som  hist 
Ved  Hoved  stander,  tykkes  saare  gammel, 
Den  skygger  bredt  og  tjælder  over  ham, 
Og  dog  er  alt  omkring  saa  friskt  og  nyt, 
Som  om  han  nys  sig  lagde  til  at  sove. 

Forunderligt!     Jeg  vil  dog  Hjælmen  løse, 
Og  blotte  Aasyn  skal  mig  lære  mer.  — 
Hvordan?     Den  fagreste  af  Jordens  Kvinder, 
Med  Livets  blanke  Farve  paa  sin  Kind! 
Forunderligt,  men  herligt!     Valhals  Gammen 
Er  større  ej,  og  ingen  Odins  Mø 
Er  mere  væn  og  prud.     O,  lad  mig  snarlig 
Den  hvide  Krop  fra  Jærnets  trange  Baand 
Udløse!     Bort,  du  fule  Torn!  du  under 
Mig  ej  den  Glæde,  Møen  hel  at  skue. 
Hun  vaagner,  se1),  hun  rører  Øjelaaget! 

Brynhild. 
O,  længe,  længe  har  jeg  maattet  sove, 
Og  Øjet  knap  kan  aabne  sig  igjen. 

»)  [1.  Udg.:  o.] 

Hvem  er  du,  lyse,  bolde,  kjære  Kæmpe ! 
Som  vækked  mig  igjen  til  Lys  og  Liv? 

Sigurd. 

Mit  Navn  er  Sigurd,  Søn  af  Sigmund, 
Af  Volsungætten  er  jeg  runden  op, 
Og  født  jeg  er  i  en  lyksalig  Time, 
For  dig  at  se,  og  for  at  frelse  dig 
Fra  sælsom  Tryllemagt,  ej  véd  jeg,  hvilken; 
Men  det  jeg  véd:  om  med  mit1)  Hjærteblod 
Igjen  jeg  dig  fra  Trolde  skulde  frelse, 
Med  Gammen  jeg  den  sidste  Draabe  lod. 
O,  rejs  dig,  fagre!  saa  jeg  ser  dig  stande; 
Og  sig  dit  Navn!  at  jeg  kan  nævne  dig. 

Brynhild. 

Mit  Navn  er  haardt,  men  blødere  min  Læbe. 
Den  trykker  jeg  nu,  Ungersvend!  paa  din, 
Og  kaarer  dig  til  min  for  evig. 
Brynhtldes  Bejler!  huger  dig  mit  Kaar?2) 

Sigurd. 

Til  din  for  evig!     Sig  mig,  hulde  Kvinde! 
Hvi  gyser  det  i  hvert  mit  Ledemod, 
Imens  saa  fast  i  Favnen  jeg  dig  knuger? 
Er  det,  fordi  min  Tanke  ej  kan  naa 
Til  Randen  af  min  fulde3)  Gammen? 

Brynhild. 

Det  er,  fordi  Valkyrien  dig  kyste; 
Thi  Hildur  var  det,  hvem  du  tog  i  Favn. 
Men  ræddes  ej!     Jeg  gyldne  Kalk  dig  rækker, 
Og  den  er  fuld  af  Valhals  stærke  Mjød; 


l)  [i.  Udg. :    at  om  med.]      2)  [Denne   Linje  fattes  i    \.  Udg.] 
3)  [i.  Udg.:  store.] 


>J  og  Brynhild,    1S11.  287 


Naar  den  du  tømmer,  Styrke  og  du J)  fanger 
Til  som  Einherie  at  favne  mig. 

Sigurd. 

Hav  Tak,  Brynhildur,  for  din  stærke  Drik! 

Nu  flyder  Blodet  let  i  mine  Aarer, 

Og  Barmen  højt  af  Mod  og  Kjærlighed 

Nu  svulmer2).     Jeg  er  Asers  kaarne  Yndling; 

Thi  alt  paa  Jorden  undes  mig  i  Favn 

Valkyrien  at  kryste,  drikke  Valhals  Mjød, 

Hvorefter  alle  Jordens  Kæmper  længes. 

Brvnhild. 

Dag!  jeg  dig  hilser 
Med  dine  blanke, 
Straalende  Sønner! 
Nat!  jeg  dig  hilser 
Med  dine  blege, 
Venlige  Døttre! 
Her  sidde  sammen 
Sigurd  og  Brynhild. 
Skuer  med  milde 
Øjne  til  Sædet! 
Binder  om  begge 
Baand,  som  ej  løses! 

Sigurd. 

Men  sig  mig,  Brynhild!  hvad  jeg  dig  vil  spørge 
Hvi  rider  du  ej  mer  til  Odins  Ting? 
Hvi  ganger  du  i  Valhal  ej  for  Borde? 

Brynhild. 

Det  volder  Odin.     Jeg  i  Striden  gav, 
Som  ej  jeg  maatte,  ungen  Agnar  Sejer; 

v)    l.  Udg.:  og  du  Styrke.]     2)   i.  Udg. :  Opsvulmer.] 

Da  dømte  Odin  mig  til  Dvalesøvn  1), 

Og  til  at  giftes.     Ej  jeg  mægted 

At  staa  imod;  men  jeg  ved  Norner  svor, 

At  anden  Mand  mig  aldrig  skulde  eje, 

End  den,  som  med  al  Rædsel  var  ukjendt, 

Og2)  red  med  Fofners  Guld  igjennem  Luen. 

Sigurd. 
Det  er  helt  underligt.     Kan  Odins  Mø 
En  Kæmpe  hjælpe,  som  ej  Odin  ynder? 

Brynhild. 
Dig  er  det  mørkt,  og  ikkun  faa  det  vide, 
Og  lidet  kun  det  sømmer  sig  for  mig 
At  røbe  Asers  Løndom. 

Sigurd. 

Kan  du  dølge 
Din  Sigurd  noget?     Er  han  ikke  din? 
Den  ene  Tanke  kj ender  jo  den  anden, 
Og  som  min  egen  Tanke  er  du  min. 

Brynhild. 
Velan!  jeg  vil  da  sige  det.     Jeg  føler, 
At  først,  naar  alt  du  véd  som  jeg, 
Jeg  fuldt  kan  sno  mig  om  dit  Liv,  og  holde 
Dig  fast  igjennem  Ragnaroke  selv. 
Saa  drives  Ordet  mig  og  frem  paa  Læben 
Af  samme  Magt,  som  Spydet  i  min  Haand, 
Da  Odins  Ven  paa  Valen  jeg  nedfældte. 

De  høje  Norner,  som  fra  Ygdrasil 
I  Tidens  Fødsel  underlig  udsprunge, 
De  raade  over  rige  Guder  selv, 

*)  [i.  Udg. :  lange  Søvn.]     2)  [i.  Udg. :  Som.]. 

Og  styre  Tiden  frem  til  Ragnaroke. 
Paa  Valen  staar  med  runedækket  Skjold 
Hin  yngste  Norne,  og  den  Kæmpe  falder, 
Hvis  Navn  hun  løfter  højt  for  Odins  Mø. 

Ej,  siden  Strid  begyndte,  er  det  hændtes, 
At  andet  Navn  paa  Skjoldet  stod,  end  det, 
Som  Odin  havde  lydt  i  Valhal  nævnet; 
Kun  denne  Gang  et  sælsomt  Spil  med  mig 
Hun  drev,  og  løfted  begge  Drotters  Navne, 
Som  om  jeg  skulde  ét  udkaare  selv. 
Ej  Kaar  jeg  havde  dog;  thi  hver  en  Rune 
I  Hjalmguns  Navn  mig  tyktes  idel  Blod. 

Sigurd. 

Saa  er  da  Odin  ej  den  ypperste  af  alle ! 

Og  Nornen  ikkun  denne  ene  Gang 

Ham  stred  imod?     Hvad  monne  det  betyde? 

Brynhild. 

Ej  véd  jeg  det.     Men  da  du  alt  vil  kjende, 
Hvad  mit  kan  nævnes,  bæres  det  mig  for, 
At  Odins  Slægter  det  som  Varsel  gjælder. 

Sigurd. 
Og  mellem  alle  min,  og  mig  i  min. 
Det  er  og x)  spaaet,  at  i  mig  skal  ødes 
Hin  prude  Volsungæt.  —  Dog  ingen  Ting 
Mig  piner,  nu,  jeg  dig  har  fundet, 
Og  leve  kan  hos  dig  evindelig. 
Men  —  kan  du  ogsaa  elske  mig? 
Du  nævned  det  som  Del  af  Odins  Straf: 
Du  giftes  skulde ;  ser  du  ej  i  mig 
Et  Straffens  Redskab,  som  du  gruer  for? 


*)  [i.  Udg.:  Det  og  er.] 

Brynhild. 
Ej  Kjærlighed  jeg  noget  kj ender  til. 
Man  har  fortalt  mig,  da  som  spæd  min  Moder 
Jeg  died,  blev  jeg  tørstig  ved  at  suge, 
Til  Blodet  kom;  og  naar  min  Moder  da 
Sig  vaanded,  lo  jeg  højt;  men  ellers  aldrig 
Et  Smil  endog  paa  Barnekind  man  saa'. 
Jeg  voxed  op,  og  naar  de  andre  Møer 
Ved  Rammen  sad,  udsyde  Dyr  og  Fugle, 
Jeg  beded  dem,  alt  som  de  løb  og  fløj. 
Naar  Møer  kvad  om  Kjærlighedens  Gammen, 
Da  skar  det  mig  i  Øren,  flux  jeg  greb 
Mit  Sværd  og  hamred  paa  de  haarde  Skjolde. 
Kun  naar  min  Søster  sad  for  Væverstol, 
Et  Kvad  mig  randt  i  Hu,  jeg  ej  det  lærte, 
Men  kvæde  maatte  jeg,  saa  Huset  skjalv, 
Og  alle  Møer  dirrede  af  Rædsel. 
End  maa  jeg  kvæde  det  en  Gang: 

Væver,  Væver 
Spydstagers  Væv! 
Tager  til  Strænge 
Menneske-Tarme ! 
Mandehoveder 
Lege  imellem! 
Bruger  til  Skede 
Blodige  Spyde! 
Staal  være  Spole! 
Slaar  saa  med  Sværde 
Spydstagers1)  Væv! 

Jeg  sov  en  Nat  alt  over  Kæmpehøj, 
Og  vaagnede  i  Valhals  høje  Sale, 
Indviet  blev  jeg  til  Valkyrie, 

l)  [i.  Udg.:  Blodige. j 

Og  let  igjennem  Luft  og  Hav  jeg  red  til  Valen. 

Jeg  saa'  en  Gang  min  Fader  under  Hjælm, 

Jeg  saa'  hans  Navn  opsat  paa  Norneskjoldet, 

Og  vied  ham  med  eget  Spyd  til  Fald; 

Det  var  mig  Gammen,  af  hans  dybe  Vunder 

At  se  udrinde  Blodets  varme  Strøm. 

Mon  end  du  spørger,  om  jeg  dig  kan  elske? 

Sigurd. 

Ja,  end  jeg  spørger,  dog  jeg  vist  maa  grue; 
Thi  jeg  er  din,   —  og  er  du  ikke  min, 
Med  Fofners  Guld  jeg  vanker  mere  fattig 
End  ussel  Tigger  med  sin  Stav  i  Haand. 
Thi  sig  mig  snarlig:  kan  du  elske  mig? 
Det  skader  ej,  om  efter  Hj ærteblodet 
Du  higer,  naar  du  føler  Hj  ærtet  slaa, 
Naar  du  saa  inderlig  derefter  ikkun  længes, 
Som  ej  du  længes  efter  Sværdesang,  • 
Naar  som  Valkyrie  du  red  til  Valen. 

Brynhild. 

O,  du  est  bold,  du  vakre  Ungersvend! 
Ej  haarde  Gøndul  vrage d  slig  en  Bejler. 
Om  jeg  dig  elsker,  véd  jeg  ej ; 
Men  ét  jeg  véd:  at  aldrig  dvæled  Øjet 
Med  slig  en  Gammen  selv  paa  Odins  Sal, 
Som  nu  til x)  dig  det  fast  sig  binder. 
End  ét  jeg  véd:  at  saa'  jeg  nogen  Mø 
Dig  hvile  udi  Arm,  da  blev  jeg  galen, 
Og  suged  ud  din  sidste  Draabe  Blod, 
For  dig  at  eje.  —  Væn  dig  til  min  Tale! 
Den  er  hel  underlig;  thi  saa  er  min  Natur; 
Og  Fingren  leger  mellem  dine  Lokker, 
Som  blodig  den  har  mellem  Spyde  leget. 

»)  [i.  Udg.:  paa.] 

Men  vær  kun  glad!  og  lad  os  Livet  friste, 

Og  dristig  nyde  al  dets  høje  Fryd! 

Det  spaaet  er :  med  dig  din  Slægt  skal  ødes  ; 

Saa  er  det,  thi  til  Ragnarokes  Nat 

Du  skal  paa  Jorden  vandre  ved  min  Side; 

Thi  ikkun  jeg  er  din  Valkyrie, 

Og  ikkun  jeg  kan  dig  til  Valhal  vie. 

Sigurd. 
Forunderligt!     Saa  er  da  Gaaden  løst: 
Den *)  strænge  Norne,  som  min  Slægt  forfulgte, 
Sig  har  forvandlet  til  en  fager  Mø. 
O,  Hjordis!  kunde  hid  dit  Øje  naa, 
Saa  gjennem  Taarer  du  mit  Held  beskued, 
Da  Nornerne  du  vilde  højt  velsigne, 
Fordi  de  røbed  2)  mig  de  dulgte  Sagn 
Og  ledte  mig  til  Sværdet  under  Mulde. 
O,  Brynhild!  sad  jeg  saa  med  dig  paa  Bænk 
I  Gjukes  Borg,  fuldkommen  var  min  Lykke. 

Brynhild. 
I  Gjukes  Borg?     Hvordan?     Hvad  vil  du  dér? 

Sigurd. 

Jo,  elskte  Brynhild!     Did  endnu  jeg  stunder; 

Men  at  du  vide  maa,  hvorfor,  saa  hør 

Det  korte  Sagn  om  min  Bedrift  paa  Heden! 

En  Jotun,  Fofners  Broder,  lærte  mig 
Min  Faders  Afgang,  bød  mig  søge  Gram, 
Og  jeg  ham  loved  Fofner  at  nedfælde. 
Til  Gram  mig  Norner  ledte,  Regin  mig 
Til  Gnytas  Hede;  Ormen  maatte  briste. 
Men  da  til  Bod  hans  Hjærte  jeg  ved  Ild 

l)  [I.  Udg.:  Og.]     2)  [i.  Udg.:  lærte.] 

Lod  krympes,  som  hans  onde  Broder  vilde, 
Jeg  Fingren  brændte,  stak  den  flux  i  Mund, 
For  dér  at  svales,  og  jeg  rørte  Tungen; 
Da x)  Svaler  fløj  saa  tæt  om  mig  i  Kreds, 
Og  halv  forstod  jeg  deres  sære  Mæle: 
De  vared  mig  for  Regin,  og  hans  Blod 
Udstrømmed  brat  paa  Heden;  de  mig  viste 
Til  Hindarfjeld  og  saa  til  Gjukes  Borg, 
Og  denne  Borg  som  Guld  i  Solen  skinner 
End  for  mit  Øje;  did  jeg  færdes  maa. 
Da  kommer  jeg  igjen  og  sidder  ved  din  Side, 
Og  lystelig  vi  friste  lange  Liv. 

Brynhild. 

Ja,  kunde  Idræt  saa  sig  knuge 

Til  Idræt  fast,  som  Ordet  sig  til  Ord, 

Foruden  Mellemrum  og  uden  Lænke, 

Kan  binde  tæt,  da  trode  jeg  dig  vist2); 

Men  nu  jeg  ser  imellem  os  at  ligge 

Et  Rum,  langt  bredere  end  det, 

Som  Gjukes  Borg  fra  Hindarfjeld  adskiller. 

Det  er,  som  om  vi  laa  i  Brudeseng 

Med  draget  Sværd  imellem  os,  og  ville 

Vi  sankes  mer,  kun  over  Sværdets  Æg 

En  blodig  Sti  henløber.  —  Sigurd,  Sigurd! 

Jeg  frygter,  end  er  Brynhild  ej  det  Ord, 

Som  løser  dig  dit  Livs  den  mørke  Tale. 

Men  saa  skal  vorde.     Ej  jeg  véd, 

Om  selv  du  raader,  eller  stærke  Magter 

Dig  drive  frem;  men  ét  jeg  véd  til  fulde: 

At  enten  skal  jeg  sidde  dig  paa  Skjød, 

Med  glatte  Haand  dig  Kinden  stryge,  eller 

Den  knytte  fast  om  haarde  Sværdefang 

*)  [i.  Udg. :   De.]     ■)   [i.  Udg.:   da  troede  jeg  dig.] 

Og  styre  Odden  ind  til  Hjærterødder. 

Paa  Gjukes  Borg  en  fin  og  fager  Mø, 
I  Silke  svøbt,  alt  ud  ad  Døren  kiger; 
Og  naar  du  kommer,  vil  hun  kalde  dig 
Med  Røst,  der  klinger  som  en  liflig  Sang 
Af  Skovens  Fugle;  og  hun  har  en  Moder, 
I  Troldevid  og  Kunster  mageløs. 
Er  til  at  staa  imod  du  ogsaa  mægtig, 
Og  er  du  villig?     Ormekjød  du  aad, 
Og  saare  frygter  jeg,  du  mig  vil  svige. 

Sigurd. 

Du  mig  forfærder  ved  din  Tale,  Brynhild! 

Men  se  mig,  om  du  kan,  igjennem  Øjet 

I  Sjælen  ind,  og  tro  min  dyre  Ed, 

Ved  Odin,  Freja  og  de  høje  Norner: 

At  aldrig  vil  jeg  ægte  anden  Mø, 

Var  hun  end  hvid  som  Svanerne,  der  svømme 

T  Urdas  Brønd,  og  liflig  sang  som  de! 

Hvi  skulde  jeg  det  og?     Ved  dig  alene 

Jo  al  min  Attraa  hænger  fast  og  fuld! 

Til  Gjukes  Borg  jeg  tvinges  at  henride; 

Den  fagre  Mø  jeg  frygter  ej,  des  mer 

Jeg  frygte  maa  for  onde  Trolddoms  Kunster. 

Thi  styrk  du  mig  alt  med  din  store  Kraft ! 

Og  del  med  mig  den  høje  Kløgt,  du  ejer! 

Brynhild. 

Du  maa  da  ride?     Sigurd!  kan  ej  stilles? 
Ulykke  kun  af  Færden  kan  jeg  spaa; 
Dog  gjærne  vil  jeg  dig  i  Styrke  klæde, 
Og  gjærne  dele  med  dig  al  min  Kløgt. 

01  jeg  dig  bærer, 
Bolde  Kæmpe! 

Styrkeblandet, 
Fuldt  af  Hæder, 
Viet  med  Sange 
Og  med  Stave, 
Gode  Galdre, 
Glædes-Runer. 

Mimers  Hoved 
Højt  sig  løfted, 
Ord  det  mæled 
Lydt  om  ramme 
Runestave. x) 

Ristet  er2)  de 
Rundt  paa  Svalin, 
Aisvins  Hov 
Og  Arvaks  Øre, 
Ristet  rundt  om 
Hjul,  som  ruller 
Under  Tors 
Den  prude3)  Kærre, 
Paa4)  Bifrost  Bro 
Og  Brages  Tunge, 
Paa4)  Fenris  Baand 
Og  Grånes  Bringe, 
Nogle  end  staa  5) 
Paa  Norners  Negle. 

Norners  Runer 
Nævner6)  ingen, 


*)  [For  de  tre  sidste  Linjer  har  1.  Udg.  to:  Da  det  sande 
Stave  lærte.]  2)  [i.  Udg.:  var.]  3)  [1.  Udg.:  stærke.]  4)  Paa 
fattes    i    1.   Udg.]     5)    [1.  Udg.:  Nogle    stod.]       6)  [i.  Udg.:  Rører.] 

Mjød  hin  stærke 
Er  hos  Aser, 
Er  hos  Vaner, 
Er  hos  Alfer, 
Somme  Draaber 
Er  hos  Mænd; 
I  dem  rørtes 
Alle  Runer, 
Som  maa  røres. 

Drukket  har  jeg 
Dybt  af  Hornet, 
Blandet  Vædske 
Dig  til  Baade; 
Runer  kan  du, 
Naar  du  drikker, 
Vel  de  due, 
Dog  ej  Norners 
Imodstande. 

Du  Ølruner 
Ret  maa  kunne, 
At  ej  Hexe 
Dig  skal  svige: 
Rist  dem  paa  Hornet 
Og  paa  Haanden, 
Navd  paa  Neglen! 

Du  skal  vie1) 
Drik,  som  bydes, 
Kaste  Løg 
I  Løndoms2)  Bæger; 
Da  jeg  véd, 


»)  [1.  Udg.:  Vie  skal  du.]     2)  [1.  Udg. :  fulde.] 


2.    Sigurd  og  Brynhild.    1S11.  2()J 


At  aldrig  vorder 
Mjøden  blandet 
Dig  til  Men. 

Kløgt  har  jeg  talet, 
Nyd,  som  du  nemmer1)! 
Kløgtig  er  Grimhild, 
Strænge  er  Norner; 
Afgrunden  gaber, 
Du  dig  forvoven 
Tumler  paa  Randen; 
Selv  maa  du  kaare. 


GJUKES   BORG. 

Grimhild. 

Rød  om  Midnat 
Ilden  blusser, 
Kjedlen  syder, 
Drik  beredes, 
Stærk  og  liflig. 
Glæd  dig,  Odin! 
Glæder  eder, 
Aser  alle! 

Jeg,  af  Jætters 
Rod  udsprungen, 
Vaager,  medens 
Drotter  sove, 
01  at  brygge 
Til  din  Ætmand. 
Glæd  dig,  Odin! 
Nyd  din  Hæder! 


1      I.  Udg. :   nemmed. ] 

Ingen  Kværne 
Kornet  maled, 
Dog  jeg  mægter 
01  at  brygge; 
Kjedlen  syder 
Højt  og  skummer, 
Nu  skal  Humle 
Brat  paasættes. 

Stærke  Humle! 
Ej  du  gro de 
Langs  med  Gærde; 
Beske  Urter 
Styrkefulde 
Rundt  i  Skove 
Har  jeg  sanket; 
Vel  de  due. 

01  er  lavet, 
Det  skal  blandes, 
Det  skal  styrkes: 
Lyngfisk  lange! 
Røde  Ildtang 
Dig  skal  knibe, 
Hvæs  nu  over 
Kløgtens1)  Kjedel! 

Drotter  bioted 
Fromt  til  Aser, 
Denne  Indvold 
Dog  de  glemte: 
Den  skal  ofres 
Odins  Ætmand. 


l)  [1.  Udg.:   Fulde.] 

(  rlæd   dig",   Odin  ! 
Nyd  din  Hæder! 

01  er  brygget l), 
01  er  blandet, 
Og  i  Hornet 
Runer  skaarne. 
Kom  nu,  Sigurd, 
Mig  at  gjæste! 
Lifligt  Gilde 
Her  dig  bier. 

Hornet  skal  jeg 
Vist  dig  række: 
Drik  du  fanger, 
Som  kan  døve 
Minder  alle. 2) 
Brynhild  raser3); 
Asers  Æt 
Paa  Jord  skal  ødes. 

Gudrun. 

O,  Moder!  Moder!  jeg  maa  dig  oplede; 
Thi  sære  Drømme  mig  i  denne  Nat 
Har  ængstet  og  mig  drevet  op  af  Søvne. 

Grimhild. 
Vær  rolig,  Datter!  Ofte  drømmer  man 
Hel  ilde,  dog4)  det  volder  ikkun  Vejret. 

Gudrun. 
Ej  voldte  Vejret  denne  svare  Drøm, 
Den  voldte  Aser  eller  onde  Jætter, 


J)    [i.    Udg.:  lavet.]     2)  [i.  Udg.:    Alle   Minder.]     3)  [i.  Udg. 
vaager.]     4)  [1.  Udg.:   men.] 

Ej  véd  jeg,  hvilke;  thi  jeg  var  saa  glad, 

Og  blev  saa  sorrigfuld.     Det  end  mig  klemmer 

Saa  haardelig  om  Hjærte,  og  dog  ej 

For  alt  paa  Jord  jeg  Drømmen  vilde  glemme. 

Grimhild. 
Saa  sig  mig  skyndelig,  hvad  drømte  du? 

Gudrun. 
Mig  tyktes,  jeg  saa  ensom  gik  i  Lunden 
Og  havde  Skjæmt  af  lifligt  Fuglekvad 
Og  af  saa  mangen  fager  Blomst  i  Enge; 
Da  kom  en  Falk  og  daled  paa  min  Haand, 
Han  var  saa  fager,  o,  han  var  saa  prud; 
Hans  Fjedre  skinned  ret  som  Guld  i  Solen; 
Hans  Aasyn  var,  ej,  som  det  er  paa  Fugl, 
Men  som  paa  Mand,  dog  ej  paa  Mænd  jeg  skued 
Et  saadant  Øje  med  saa  yndigt  Lys; 
Og  Næbbet  var  ej  Fuglenæb,  men  Læbe, 
Med  det  han  rørte  venlig  ved  min  Mund. 
O,  hvor  jeg  elskede  min  Falk!1)     Jeg  klapped 
De  gyldne  Fjedre  sagtelig  med  Haand; 
Jeg  vidste  ej,  hvordan  jeg  skulde  bære 
Ham  hjem  til  Huse,  saa  han  ikke  fløj; 
Og  dog  om  Hals,  om  Fod  og  fagre  Vinge 
Ej  vovede  jeg  Fingrene  at  sno; 
Jeg  frygted,  at  den  kjære  skulde  vredes. 
O,  aldrig  leved  jeg  en  saadan  Stund, 
Saa  overfyldt  af  Gammen  og  af  Angest ; 
Jeg  skjalv  ved  hvert  et  sagte  Aandepust2), 
Jeg  frygted  flux,  at  Vingen  skulde  løftes, 
Og  hvælved  over  Fjedrene  min  Haand; 
Men  mere  sød  var  dog  min  største  Angest 
End  al  den  Glæde,  jeg  har  haft  paa  Jord. 

l)  [i.  Udg.:  Fugl.]     2)  [i.  Udg.:  Vindepust. ] 


2.    Sigurd  og  Brynhild.    1S11.  301 


Grimhild. 

En  saadan  Drøm  er  let  at  lægge  ud: 

Du  fager  est,  og  voxen  udi  Alder; 

En  Kongesøn  har  hørt  din  Skjønheds  Ry1), 

Og  kommer  snarlig,  for  til  dig  at  bejle. 

Men  hvorfor  est  du  vel  saa  sorrigfuld? 

Gudrun. 

Hvorfor?  Ak,  Moder!  om  jeg  brast  af  Sorg, 

Ej  var  det  underligt;  thi  Drømmen  endtes 

Saa  gruelig,  saa  sørgelig  for  mig. 

Du  kjender  Sagnet  om  den  underlige  Mø, 

Som  sover  brynjeklædt  paa  Hindarfjældet; 

Mig  tyktes,  hun  var  vaagnet  op  af  Dvale 

Og  mødte  mig  i  Lunden,  som  jeg  gik; 

Saa  snart  hun  Falken  saa',  med  onde  Styrke 

Hun  rev  den  af  min  Haand,  og  flux 

Med  Sværd  hun  Hovedet  afskar,  med  Latter 

Hun  sugede  hans  varme  Blod. 

Jeg  stod  som  Træerne  omkring  mig,  ej 

En  Lyd  jeg  mægted  at  fremføre. 

En  Ulveunge  sprang  mig  op  i  Favn; 

Enddog  mit  Hjærte  var  hos  Falken,  maatte 

Jeg  kysse,  kjæle  for  det  lede  Dyr; 

Og  før  jeg  vidste  det,  stod  mine  Brødre 

Ved  Siden,  Ulveungen  sprang 

Og  rev  dem  Hjærtet  ud  af  Livet. 

O,  Moder!  Moder!  brat  jeg  da  opvaagned, 

Forfærdet  sprang  jeg  nøgen  op  af  Seng, 

At  finde  dig.     O,  kunde  du  mig  trøste ! 

O,  vilde  du!     Jeg  véd,  du  ejer  Kløgt; 

Men  og  jeg  véd,  du  er  mig  ikke  god. 

O,  tænk  dog  paa,  jeg  er  din  egen  Datter! 

a)  [i.  Våg.:  dit  store  Ry.] 

Grimhild. 
Min  Datter  est  du  ikke  med  min  Vilje, 
Saa  lidt  som  jeg  med  den  er  Gjukes  Viv. 
Min  Faders  Gravøl  var  mit  Bryllupsgilde, 
Hans  Bane  tog  mig  med  den  anden  Arv. 
Ej  du,  ej  heller  dine   store  Brødre, 
Kun  Guttorm,  er  i  Sind  mig  lig; 
/  ogsaa  vel  har  noget  af  mig  arvet, 
Og  det  skal  kjendes  i  den  sene  Tid; 
Men  dog  min  Slægt  I  nævne  onde  Jætter. 
Jeg  elsker  eder  ej. 

Gudrun. 

Saa  er  ej  Trøst 
Hos  dig  at  finde!     Kan  du  saa  fornægte 
Dit  eget  Blod?  o,  det  er  grueligt! 
Kan  ej  min  Bøn,  min  Graad  dig  ikke  røre? 
Er  Hjærtet  nu,  hvorunder  før  jeg  laa, 
Saa  fremmed  blevet,  at  det  ej  mig  kj ender? 

Grimhild. 

Velan!  jeg  ynkes  ved  din  store  Vaande, 
Jeg  dig  vil  give  Raad,  og  lyder  du, 
Da  skal  din  Falk  du  fange  udi  Hænde  1). 

Gudrun. 
Og  aldrig  miste  ham?  ej  se  ham  bløde? 

Grimhild. 

Evindeligt  er  intet  her  paa  Jord; 

Men  nys  du  sagde  jo,  enddog  at  Drømmen 

Saa  sørgelig  en  Ende  tog  til  sidst, 

Du  vilde  ej,  den  ikke  skulde  været.  — 

En  Kongesøn,  den  ypperste  af  Æt, 

Den  vældigste  og  prudeste  blandt  Kæmper, 

Han  kommer  her  i  Dag;  om  ham  din  Drøm 


')    [i.  Udg.:  Hænder, 


2.    Sigurd  og  Brynhild.    1S11.  3^3 


Jeg  maa  udlægge ;  har  du  Mod  i  Brystet, 
Da  skal  han  vorde  din. 

Gudrun. 

Men  Brynhild?  Moder! 

Grtmhild. 
Ja,  vaagnet  er  hun,  Sigurd  vil  hun  eje, 
(Saa  hedder  Falken,  du  i  Drømme  saa'); 
Men,  vil  du  bære  ham  den  stærke  Drik, 
Da  skal  han  vorde  din. 

Gudrun. 

Men  Brynhild! 

Grimhild. 
Est  du  saa  ræd,  at  ej  din  Haand  du  tør 
Udrække,  byde  kjære  Falk  et  Sæde, 
Fordi  dig  Brynhild  vil  din  Fangst  misunde, 
Da  er  dig  Falken  ej  saa  kjær  i  Sind, 
Som  du  har  sagt,  da  kan  du  ikke  hjælpes. 

Gudrun. 

Ak!  det  vil  tage  vist  en  grusom  Ende; 
Men  er  den  Kæmpe  kun  i 2)  Verden  til, 
Hvis  Aasyn  jeg  i  Drømme  saa',  da  vilde 
Alligevel  jeg  eje  ham,  om  og 
Ikkun  saa  kort  min  Gammen  skulde  vare, 
Som  medens  Bryn  sig  over  Øjesten 
Opløfter;  thi,  naar  jeg  kun  véd  til  visse, 
At  Øjet,  jeg  i  Drømme  saa',  er  vaagent 
Og  vil  beskue  mig  med  Kjærlighed, 
Da  vil  jeg  gjærne  dø.     O,  vilde  Brynhild 
Og  Ulven  slide  mig,  ej  mine  Brødre, 

')  [I.  Udg.:  udi.] 

Og  ikke  ham,  den  høje,  asaprude, 
Da  var  jeg  glad. 

Grimhild. 

Slaa  dig  til  Ro! 
Maaske  ej  Brynhild  mægter  dig  at  skade, 
Og  megen  Gammen  du  skal *)  nyde  først. 
Gak  nu  i  Bure,  svøb  dig  hel  i  Silke! 
Naar  Sigurd  kommer,  gak  da  ind  i  Sal, 
Og  hils  ham  flux  med  høviske  Gebærder, 
Og  ræk  ham  Hornet,  som  jeg  rækker  dig! 
Og,  mens  han  drikker,  se  ham  stift  i  Øjet! 
Det  agte  du  hel  vel!  thi  ellers  ej 
Han  vorder  din. 

Gudrun. 

Men,  Moder!  Moder!  er  ej  denne  Drik 

Til  Men  for  Kæmpen,  farlig  for  den  bolde? 

Grimhild. 
Din  Kjærlighed  til  fule  Asaæt 
Mig  harme  maa,  og  jeg  dig  burde  pine, 
Og  sige  dig,  du  bar  en  Edderdrik, 
Som  knugede  hans  Hjærte  helt  i  sønder; 
Dog  ej  jeg  vil,  og  du  kan  dristig  tro, 
At  ej  den  skader  ham  paa  Liv  og  Lemmer: 
Den  driver  ham  kun  Brynhild  ud  af  Sind, 
Og  dig  der  ind;  kan  du  end  mer  begjære? 

Gudrun. 

Begjære  kunde  jeg,  at  ingen  Mø 

Ham  var  i  Sind,  at  selv  jeg  kunde 

Mig  i  hans  Hjærte  snige  ind, 

Ej  komme  der  ved  onde  Kunster. 

Hvad  saa  begynder,  kan  ej  ende  vel, 

Det  ser  jeg  grandt;  men  Kaar  mig  ikke  undes, 

Og  eje  maa  jeg  ham,  om  end  han  var 


*)  [i.  Udg.:  skal  du.] 


2.    Sigurd  og  Brynhild,    1S11.  3^5 


Selv  Frejas  Bejler,  og  Gudindens  Taarer 
Ej  skulde  røre  mig;  ja,  ved  hans  Arm 
Jeg  vilde  le,  naar  hun  gik  over  Hede. 

Grimhild. 

Du  est  min  Datter  dog,  fra  denne  Stund 
Jeg  elsker  dig  langt  mer  end  nogen  Sinde. 


Herman. 

Ad  Vejen  rider  mod  vor  Borg  en  Drot, 
Hvad  heller  en  af  Guderne;  storværdig1) 
Og  sælsom2)  nævnes  maa  den  Kæmpes  Færd: 
Af  Guld  han  skinner,  mer  end  tvende  Alen 
Han  tykkes  højne  sig  fra  Hesteryg, 
Og  Hesten  er  den  vildeste,  man  skued, 
Den  glimrer,  som  sin  Rytter,  hel  af  Guld, 
Og  flytter  Fod  saa  skyndelig,  at  ingen 
Kan  fæste  Øje  paa. 

Grimhild. 

Lyksalig  Dag, 
Paa  hvilken  Nords  hin  bedste  Kæmpe  stævner 
Hid  til  vor  Borg !  thi,  skuffer  mig  ej  Hu, 3) 
Da  er  det  Sigurd,  Fofners  priste  Bane. 
Opspringer,  Sønner!  skyndelig  fra  Bænk, 
Og  ganger  ud,  at  byde  ham  i  Salen, 
Til  Drik  og  Sæde  og  til  venlig  Skjæmt! 

Gudrune!  gak,  og  bred  i  Ondveg  Hyndet! 

Og  hent  saa  frem  det  dybe,  prude  Horn, 

At  du  til  Velkomst  skjænke  kan  for  Kæmpen! 

*)    [i.   Udg.:    thi  storlig.]     2)  [i.  Udg.:  sjælden.]     3)  [i.  Udg. 
Sindet.] 

Du,  Gjuke!  rejs  dig  fra  dit  høje  Sæde, 

Og  stand  paa  Gulv,  at  række  Kæmpen  Haand ! 

Han  vel  fortjener,  vi  ham  storlig  hædre; 

Thi  han  er  vældig;  og  en  saadan  Maag 

Med  Fofners  Guld  og  egen  Styrke  kunde 

Dit  Rige  løfte  og  din  Magt  befæste, 

Saa  ej  du  længer  stolten  Budlung  veg. 

Jeg  selv  vil  stande  her  ved  Dør  og  skue 

Den  stærke,  før  jeg  ses  af  ham;  thi  stor 

Er  Magten,  som  sig  Øjet  kan  tilegne. 

Gjuke. 

Hvi  skal  jeg  staa  mig  træt  paa  gamle  Ben, 
For  denne  Ungersvend  at  hædre? 
Du  kalder  ham  vor  Maag;  mig  tykkes, 
Det  bedre  sømmed  sig,  han  bejled  først; 
Vi  skal  dog  ej  vor  Datter  byde  fal? 

Grimhild. 

Vi  skulde  bie,  til  han  dræbte  dig 
Og  hende  røved,  for  at  Datter  ikke 
En  bedre  Lod  end  Moder  skulde  nyde? 

Men  hist  er  Kæmpen  alt,  jeg  har  ham  set; 

Der  kommer  han,  hvor  mandelig  han  ganger! 

Hvor  løfter  han  sig  ikke  højt  fra  Jord, 

Og  skygger  over  dine  Sønner,  Gjuke ! 

Hel  hvast  er  øjet,  længe  ej  derpaa 

Jeg  stirre  kan;  det  er,  som  Ild  gik  ud 

Derfra,  hver  Jotun  at  fortære. 

Men  det  skal  lukkes,  lukkes  haardt  i  Laas, 

Udslukkes  skal  den  onde  Ild  i  Højen. 

Og  dette  Øje  er  Gudrunes  Lyst! 

Jeg  sprak  af  Harme  vist,  om  ej  jeg  mægted 

At  hævne  mig;  men  skjul  dig,  Harme,  nu 


Sigurd  og  Brynhild.    1S11.  3°7 


I  Krogen,  som  er  inderst  i  mit  Hjærte! 
Og  spiller  paa  min  Læbe,  søde  Ord! 
At  jeg  ham  dysse  kan  og  daare. 

Velkommen  fra  det  fjærne,  Ungersvend  ! 
Navnkundig  mer  end  hundredaarig  Kæmpe! 
Man  ser,  at  du  est  groet  op  i  Nord, 
Iblandt  de  høje,  klippestærke  Ege; 
Og  ingen  vist,  som  er  dig  lig  i  Alder., 
Dig  sprang  forbi  i  Styrke  og  i  Væxt; 
Du  stander  her  imellem  mine  Sønner, 
Som  mellem  Buske  staar  den  ranke  Ask, 
Og  skyldigt  er  det,  at  de  dig  bør  tjene. 
Men  vilde  du  af  Højmod  Brodernavn 
Dem  skjænke,  glæded  du  en  Moders  Sind. 
Da  turde  jeg  og  nævne  mig  din  Moder, 
Og  mens  fra  hende,  den  lyksalige,  som  dig 
Har  avlet,  vidt  adskilt  du  vanker, 
Du  kunde  kvæges  ved  den  kjære  Lyd, 
Som  kaldte  frem  de  svundne  Dages  Minder. 

Sigurd. 
Fra  Læben  strømme  liflig  dine  Ord; 
Og  hvis  den  Bæk,  som  flyder,  er  udsprungen 
Af  Hjærterod,  jeg  er  velkommen  Gjæst. 
Men  ej  jeg  svare  kan,  som  du  mig  beder; 
Thi  Modernavn  er  mig  en  hellig  Lyd, 
Og  ej   med  den  jeg  kan  en  fremmed  hilse. 
Ej  har  jeg  Brødre,  men  jeg  havde  to; 
Enddog  jeg  aldrig  saa'  dem  her  i  Live, 
Jeg  hørte  deres  Pris,  og  Brodernavn 
Ej  til  ukjendte  maa  jeg  derfor  give. 
Du  tro  og  ej,  at  mens  jeg  vanker  vidt 
Om  Lande,  alt  mig  fattes,  som  kan  kvæge! 
En  Mø  jeg  har  mig,  baade  prud  og  væn : 

20* 


308  Norners  og  Asers  Kamp. 


Brynhilde  er  som  Moder  mig  og  Broder, 
Og  mer  end  det,  hun  er  min  Fæstemø. 

Grimhild. 

Jeg  priser l)  det    du  est  en  kjærlig  Søn, 
En  trofast  Broder  og  en  trofast  Bejler. 
Jeg  vilde  prøve,  om  dit  store  Rygte 
Og  havde  mælet  sandt  i  alle  Maader; 
Det  har  stadfæstet  sig  i  første  Øjeblik, 
Og  stolt  jeg  er  af  dig  at  kunne  huse. 
Nedlad  dig  nu  paa  Bænk,  gak  ind  og  ud, 
Som  i  din  egen  Borg!  og  hvad  dig  lyster, 
Det  gjøre  2)  du! 

Gjuke. 

Velkommen,  Ungersvend! 

Sigurd. 

Ak,  stander  dér  du  gamle  Drot  saa  længe, 
At  hilse  mig!  hvi  blev  du  ej  paa  Hyndet? 
Jeg  takker  rørt,  men  og  jeg  skammer  mig, 
At  Oldingen  har  biet  paa  min  Hilsen. 

Grimhild. 

Gudrune!  gak  og  skjænk  den  brune  Mjød, 
Saa  højt  til  Velkomst  den  i  Hornet  skummer! 

Gudrun. 

Jeg,  bolde  Kæmpe!  skulde  og  dig  hilse, 

Og  byde  dig  velkommen  i  vor  Sal; 

Men  ung  jeg  er  og  ikke  snild  i  Tunge, 

Jeg  ej  forstaar  at  stille  mine  Ord. 

I  brune  Mjød,  jeg  hørte,  Skjaldskab  svømmer; 

Og  ét  jeg  véd:  at  Skjalden  ej  med  Kløgt 

Kan  føje  sine  Ord  til  mere  liflig  Klang, 

l)  [i.  Udg.:  lover.]     2)  [i.  Udg.:   virke.] 


2.    Sigurd  og  Brynhild,    /Sil.  3^9 


End  jeg  min  Hilsen  gav,  om  jeg  det  mægted. 
Thi  rækker  jeg  det  fulde  Horn  med  Bøn, 
At  det  for  mig  maa  tale.     Hvis  du  tømmer, 
Hvad  jeg  iskjænker  dig  af  venlig  Hu, 
Da,  mener  jeg,  dig  tækkedes  min  Hilsen. 

Sigurd. 

Det  tomme  Horn  jeg  giver  dig  i  Haand; 
Men  ej  de  Ord,  som  dine  Øjne  mælte, 
Jeg  giver  dig  igjen:  dem  gjemmer  jeg 
I  Hjærtet  dybt;  thi  de  til  Hjærtet  talte. 
Vil,  fagre  Mø!  du  sidde  ned  paa  Bænk 
Og  tale  Gammensord  i  Aftenstunden? 
Vil  du  mig  sige  skyndelig  dit  Navn? 

Gudrun. 
Vist  vil  jeg  gjærne  sidde  dig  ved  Side 
I  Aftenstund,  og  mens  jeg  drager  Aande. 
Mit  Navn  er  Gudrun;  kan  det  tækkes  dig? 
Hvis  ej,  da  sig,  hvordan  du  mig  vil  nævne! 

Sigurd. 

Du  hedder  Gudrun?  hvilket  fagert  Navn! 

Saa  prudt  og  dog  saa  elskeligt  det  klinger. 

En  Guderune  est  du,  som  har  Magt 

Til  alt  paa  Jord  at  kunne  undertvinge; 

Men  mild  er  Magten,  som  dit  Navn  er  mildnet, 

Og  brat  det  virker,  som  dit  korte  Navn. 

Gunnar. 
Vel  tykkes  det  kun  lidet  sømmeligt 
At  byde  Søster  til  en  fremmed  Kæmpe; 
Men  saa  navnkundig,  som  du  est  paa  Jord, 
Ej  bedre  Maag  os  Guderne  kan  unde. 
Hel  gjærne  maa  du  raade  Gjukes  Arv; 
Vi  ville  tælles  mellem  dine  Jarler. 

Sigurd. 

Hav  Tak,  du  gjæve!  for  dit  store  Bud! 

Jeg  Gudrun  tager,  Riget  skal  I  raade, 

Og  vi  os  sværge  i  Fostbroderlag. 

Kom,  Hogne!  flux  vi  vores  Blod  vil  blande 

I  dette  Horn;  da  kan  ved  hver  en  Drik 

Vi  mindes,  at  vi  ere1)  svorne  Brødre. 

Du,  Guttormt  halvopvoxne  Svend! 

Du  tegner  til  at  vorde  dygtig  Kæmpe; 

Vil  du  ej  med? 

Grimhild. 

Nej,  end  han  er  for  ung; 
Men  naar  han  voxer,  skal  han  ogsaa  blande 
Sit  Blod  med  dit.     Ej  sandt,  min  Guttorm! 

GUTTORM. 

Vist  skal  jeg,  Moder!  naar  jeg  Sværd  kan  løfte, 
Og  dølge  Odden  dybt  i   Kæmpebryst. 

Sigurd. 

Saa  sværge  vi  ved  høje  Norners  Stol2), 

At,  som  vort  Blod  sig  her  i3)  Hornet  blander, 

Saa  vil  vi  blande  vores  Sind  og  Daad, 

Og  staa  hinanden  bi  til  sidste  Draabe; 

Men  vorder  en  af  os  med  Vaaben  dræbt, 

Skal  Blodet  ej  i  Aaren  finde  Ro 

Hos  den,  som  lever,  før  hans  Død  er  hævnet. 

Gunnar  og  Hogne. 
Det  sværge  vi  ved  høje  Norners  Stol2)! 


x)  [Saal.   i.  Udg.;  2.  Udg.  har:   Vi  mindes,  vi  er.]    2)  [1.  Udg. 
vea  hoje  Norner  selv.]     3)  [1.  Udg.:  sig  udi.] 

I  i  KIMHILD. 

Tænder  de  røde, 
Lysende  Blus ! 
Leder  til  Kamret 
Sigurd  og  Gudrun ! 
Sigurd  er  vorden 
Gjukungers  Broder, 
Gjukungers  Maag; 
Stor  er  vor  Gammen. 

Ud  est  du  gangen, 
Ætmand  af  Odin! 
Gudernes  Runer 
Højlig  du  priste ; 
Jotuners   Runer 
Mægte  og  noget. 
Skjælv,  naar  du  vaagner! 
Vaagen  er  Brynhild. 


FJERDE  SAMTALE. 


BRYNHILDS   BUR   I   HLYMDALEN. 

Brynhild. 
Hvad  tykkes  dig,  Odrune!  om  mit  Værk? 

Odrun. 

Mig  tykkes,  at  du  rører  pæne  Naal 
Saa  mageløst,  som  før  du  Spydet1)  rysted. 
Hvor  livlig  stander  ikke  Kæmpen  dér! 
Og  Ormen  maa  jeg  gyse  for,  som  vinder 


*)  [i.  Udg.:  Spyde.] 

Saa  fast  sig  om  hans  Liv;  og  dog 
Igjen  man  ser,  at  han  har  ej  at  frygte; 
Thi  saaret  hænger  Ormens  Hoved  ned, 
Og  Sværdet  bæres  af  en  kraftig  Haand. 

Men,  sig  mig,  Søster!  hvad  har  saa  forvandlet 
Dit  Sind,  at  nu  du  sidder  hjemme  her 
Med  Kvindesyssel,  rider  ej  til  Valen? 
Har  i  din  lange  Søvn  du  Striden  glemt? 
Og  hvad  er  det,  hvorefter  nu  du  længes? 
Thi  længes  maa  en  Mø;  hvis  ej, 
Hun  uden  Liv  nedsynke  maa  til  Jorden. 
Er  det  den  Kæmpe,  som  dig  vakte  op, 
Hvis  Billede  du  her  med  Kunst  udsyde? 
Er  han  dit  Hjærte  nær? 

Brynhild. 

Saa  er  det,  Søster! 
Men  tro  kun  ej,  jeg  min  Natur  har  glemt! 
Mig  Sigurd  fandt  paa  Hindarfjæld,  og  vi 
Med  stærke  Eder  har  os  sammenbundet. 
Han  drog  til  Gjukes  Borg,  og  >eg  drog  hid,' 
At  vente  ham.     Jeg  spændte  dyre  Silke 
I  Rammen  fast  og  svor  en  hellig  Ed: 
At  vente  paa  ham,  til x)  jeg  havde  virket 
Med  Guld  hans  Billed  og  hans  store  Daad. 
Det  er  nu  sket;  og  hvis,  før  Solen  daler, 
Han  ikke  ganger  ind  for  mig  i  Sal, 
Da  klæder  jeg  i  Morgen  mig  i  Brynje, 
Og  rider  gjennem  Luft  og  Hav  og  Land, 
Ham  at  oplede,  eje  eller  dræbe. 

Odrun. 

Ak,  haard  du  est,  som  fordum,  end  i  Sind. 
Jeg  elsker  Gunnar,  ham,  den  fagre  Gjukung, 


[i.  Udg. :  At  vente  ham,  indtil. J 

Han  mig  har  svoret  Kjærlighed, 
Og  længe  har  jeg  ventet  ham  forgjæves; 
Hvis  jeg  ham  saa'  med  anden  Kvinde  gift, 
Jeg  maatte  sørge,  ja,  jeg  maatte  dø; 
Men  nænte  dog  den  kjære  ej  at  skade; 
Thi  tvende  Sinde  døde  jeg  i  ham. 

Brynhild. 

Det  Budles  Mø,  men  ikke  Odins,  sømmer 

At  føle  saa:  Valkyrien  kan  ej 

Den  Kæmpe  slippe,  som  hun  én  Gang  kaared; 

Til  Valhal  skal  han,  ej  til  Frejas  Sal, 

Om  hun  og  did  paa  Spydet  ham  skal  bære 

Sigurd. 

Hilsæl,  I  Møer  paa  de  fagre  Hynder! 
Du  brynjeklædte  er  vel  Brynhild  og? 

Od  run. 
Hans  Aasyn  er  det,  men  dog  ej  hans  Røst. 

Brynhild. 

Din  Røst  jeg  kj ender,  men  dit  Aasyn  ikke. 
Hvad  vil  du  Brynhild? 

Sigurd. 

Jeg  hos  Atle  var 
Og  bejled  til  dig;  han  mig-  bød  at  ride 
Igjennem  Luen,  som  er  trindt  din  Sal; 
Det  har  jeg  gjort,  og  nu  dig  selv  jeg  spørger: 
Om  du  vil  eje  mig? 

Brynhild. 

Din  Tunge  vel 
Og  Øjekastet,  som  vil  mig  undvige;1) 
Men  mere  ej. 

x)  [i.  Udg. :  Og  Øjets  hvasse,  som  sig  vil  fordølge.] 

Odrun. 

Ja,  Brynhild,  tag  det  brat *) ! 
Det  øvrige  er  mit  til  Arv  og  Eje. 

Sigurd. 
I  vil  mig  dele,  Møer !  men  jeg  ej 
Mig  saa  vil  lade  sønderrive. 
Er  jeg  vildfaren?     Er  jeg  kommen  ind 
Til  Jættekvinder?     Sært  I  sidde,  Møer! 

Brynhild. 

Og  sært  du  stander,  underlige  Kæmpe! 
Til  Brynhild  og  til  Odrun  kom  du  ind; 
Men  sig  os:  hvo  est  du? 

Sigurd. 

Mit  Navn  er  Gunnar. 

Odrun. 
Dit  Navn  er  Gunnar,  Gjukes  Søn? 

Sigurd. 
Saa  er  det. 

Odrun. 

Nu,  og  kj ender  du  ej  Odrun? 

Sigurd. 
Jeg  kjender  Gudrun  kun,  men  ingen  Odrun. 

Odrun. 

Forunderligt!  Jeg  drages  mod  dig  hen, 
Men  stødes  bort  igjen  af  Mund  og  Øje. 

Brynhild. 

Est  du  ej  Sigurd,  Sigmunds  Søn? 
Hvor  kom  du  da  igjennem  Luen? 

J)  [i.  Udg. :   snart.] 

Sigurd. 

Paa  Grånes  Ryg;  ej  nogen  Hest  jeg  véd, 
Foruden  ham,  som  mægter  Ild  at  træde. 

Brynhild. 
Og  dog  est  du  ej  Sigurd?  Er  han  død? 
Og  arved  du  hans  Hest,  hans  Røst,  hans  Hjærte1)? 

Sigurd. 

Du  nævned  mit;  jeg  ingen  Kæmpe  véd, 
Som  ejed  det  før  mig. 

Brynhild. 

Er  det  dit  eget? 
Og  kjender  du  da  denne  stærke  Kæmpe, 
Som  jeg  har  virket  med  det  røde  Guld? 

Sigurd. 

Mig  selv  jeg  maa  vel  kjende,  som  jeg  stander 
Og  drages  svarlig  med  den  lede  Orm. 

Brynhild. 

Og  dog  est  du  ej  Sigurd?  hvilken  Koglen! 

Er  Fofner  ej  af  Sigurd  bleven  dræbt? 

Saa, 2)  har  du  dræbt  ham,  maa  du  være  Sigurd ; 

Og  dog  jeg  ser,  du  er  ham  ikke  hel. 

Men  sig  mig,  kjender  du  ej  Brynhild? 

Sigurd. 

Naar  jeg  dig  ser  og  til  din  Tale  lytter, 
Da  tykkes  det  mig  dunkelt,  som  en  Gang 
Jeg  før  har  set  dig,  hørt  din  haarde  Stemme; 
Men  det  er  for  mig  som  den  glemte  Drøm, 
Der  svæver  uden  Skikkelse  for  Øjet; 
Og  stundum  hændes  det,  at  naar  i  Liv 

*)  [i.  Udg.:  hans  Blik,  hans  Tunge.]     2)  [1.  Udg.:  Jo.] 

Vi  noget  møde,  der  os  sælsomt  griber, 

Da  bæres  det  os  for,  som  om  vi  alt 

Det  havde  drømt  en  Gang  for  længe  siden.  — 

Vil  du  da  eje  Gunnar,  Gjukes  Søn? 

Brynhild. 
Jeg  vil  ej  have  Gunnar,  aldrig,  aldrig! 

Sigurd. 
Men  har  du  ikke  svoret  selv  den  Ed, 
At  den,  som  red  paa  Gråne  gjennem  Luen 
Med  Fofners  Guld,  ham  vilde  du  til  Mand 
Dig  tage?  Vil  du  ud  ad  Døren  kige, 
Da  kan  du  Gråne  se.     Du  maa  vel  holde 

Den  Ed,  du  svor. 

Brynhild. 

Jeg  vil  det  ej.  — 
Men,  du  har  Ret,  jeg  maa;  jeg  i  mig  føler 
En  Magt,  som  jeg  kan  ikke  staa  imod. 
I  strænge  Norner,  som  for  alting  raade! 
Hvormed  har  jeg  fortjent  en  saadan  Straf? 
Jeg  eder  lød,  og  lød,  fordi  jeg  maatte; 
Og  nu  jeg  gifter  mig,  fordi  jeg  maa. 
Dog  nej!  det  er  kun  onde  Jættemagter, 
Som  mig  forblinde,  som  en  anden  Ham 
Paa  Sigurd  koglede  og  bandt  hans  Tunge, 
Saa  ej  han  nævne  kan  sit  eget  Navn; 
Thi  Sigurd  er  han.  —  Sigurd  est  du,  Kæmpe ! 
Det  Sværd,  hvorpaa  du  støtter  dig,  er  Gram 
Til  dig,  men  ej  til  Gunnar,  jeg  mig  fæster. 

Sigurd. 

Med  disse  Ord  du  dig  til  Gunnar  fæster. 

Brynhild. 

Nej:  kun  til  dig;  og  denne  fagre  Ring 

Skal  være  Tegn  paa  ham,  som  jeg  mig  kaared. 

Sigurd. 

Den  Ring  jeg  kjender;  den  var  fordum  min. 
Hvor  fik  du  den? 

Brynhild. 

Af  dig,  af  Sigurd. 
Kan  du  ej  mindes  det? 

Sigurd. 

Kun  ét  jeg  mindes: 
At  denne  Ring  var  fordum  min;  men  ej  jeg  véd, 
Hvor  du  den  fik.     Dog  det  ej  ene 
Er  underligt;  jeg  meget  ej  begriber. 

Odrun. 
For  Enden  paa  det  sære  Spil  jeg  gruer. 


GJUKES   BORG. 

Grimhild. 

Øl  jeg  brygged 
Bedst  af  alle; 
Tunge  Drikke 
Døved  Minder, 
Alle  sove, 
Som  jeg  vilde: 
Sigurd  til  Brynhild 
Bejler  for  Gunnar. 

Nu  ved  Midnat 
Modne  Druer 
Har  jeg  presset; 
Det,  som  sover, 
Skal  nu  vaagne: 

Anden  Gang  Brynhild 
Brat  skal  opvækkes. 

Mos  paa  Stenen 
Sad  indgroet: 
Det  kan  mindes 
Midgaards  Ungdom; 
Hundehjærne 
Husker  trolig; 
Hvad  kan  bedre 
Vække  Minder? 

Det  kan  Sagas 
Sære  Runer: 
De,  som  gjemme 
Gammel  Idræt. 
Nid  om  Jætter 
I  har  mælet; 
Min  er  nu  Magten, 
Mig  skal  I  tjene. 

Gjærer,  gjærer, 
Friske  Safter! 
Alt,  som  døver, 
Dampe  hurtig! 
Alt,  som  vækker, 
Vorde  bundet! 
Da  skal  i  Morgen 
Minderne  vaagne. 

Odin!  Odin! 
Ene  drikker 
Du  i  Valhal 
Vin  den  klare; 

Glæd  dig!  glæd  dig! 
Grimhild  skjænker 
Vin  for  din  Ætmand, 
Skjænker  for  Sigurd. *) 


SKOVEN    VED    BORGEN. 
Brynhild. 

Stormen  hviner, 
Sneen  fyger, 
Kolde  Brynje 
Køler  Brystet; 
Dog  for  inden 
Ilden  brænder, 
Dybt2)  i  Hjærtet 
Højt  det  luer. 

Ingen  Kulde 
Kan  mig  svale, 
Førend  Staalet 
Køler3)  Hjærtet; 
Ej  kan  Vandet 
Ilden  slukke, 
Blod  kan  ene 
Baalet  dysse. 

Skarp4)  og  skummel 
Skrider  Natten; 
Jeg  maa  træde 
Is  og  Driver, 


*)  [De  to  Linjer  i   i.  Udg.:    Vinen  i  Bæger,  Bærer  for  Sigurd.] 
)    [i.    Udg.:  Og.]     3)  [i.  Udg.:  Sondrer.]     *)  [i.  Udg.:  Hvas.] 

Mens  i  Gammen 
Gudrun  favner 
Nordens  Kæmpe, 
Kongers  Høvding. 

Han  skal  bløde, 
Blegne  skal  han; 
Øjet  saa',  han 
Sov  hos  Gudrun; 
Det  skal  se  ham 
Dødblund  sove; 
Før  ej  Harmen 
Hvile  rinder. 

Men  hvorfor  løb  jeg  ej  med  draget  Sværd 

Til  Sengen  ind  og  rødned  hvide  Lagen? 

Er  jeg  en  Kvinde  som  de  andre  dog, 

Og  gruer  jeg  for  hvasse  Staal  at  løfte? 

Det  end  er  Tid;  i  dybe  Midnatssøvn 

Han  ligger  tung;  afsted,  afsted!  — 

Nej,  ikke  sovende,  men  vaagen  skal  han  dø. 

O,  Sol!  hvi  nøler  du?     Fra  Tidens  Fødsel 

Til  denne  Stund  du  ej  har  haft  et  Syn, 

Som  det,  dig  undes,  naar  du  nu  opstiger. 

Hans  dyre  Eder  skal  jeg  ham  optælle, 

Fra  hver  han  sig  skal  løse  med  et  Saar, 

Og  jeg  skal  le  ad  al  hans  store  Pinsel; 

Og  naar  han  blegner,  naar  hans  Krop  er  Lig, 

Som  Iglen  jeg  vil  suge  kolde  Blod 

Af  Hjærtet  ud,  til  selv  mig  Dødens  Kulde 

Opfylder  hel;  med  hidtil  ukjendt  Gru 

Skal  Mennesker  mit  Endeligt  beskue. 

Her  vil  jeg  sidde  paa  den  frosne  Jord, 

Af  Sne  indfyget  og  af  Kulde  knuget, 


2.    Sigurd  og  Brynhild.    1S11 .  32  l 


Og  vente  paa  det  aarle  Morgengry; 
Thi  aldrig  vil  i  Gunnars  Arm  jeg  hvile. 

Sigurd. 

Hvor  vil  jeg  hen?  hvor  drive  onde  Magter 
Mig  hen  i  Vinternattens  fæle  Mulm? 
Hvad  skal  jeg  i  det  vide  Rum  her  ude ! 
Det  i  mig  altid  dog  er  lige  trangt.  — 
O,  kom,  du  Ulv,  som  højt  i  Skoven  tuder! 
Og  riv  mig  hurtig  Hjærtet  ud  af  Liv, 
At  Blodet,  som  nu  gloende  sig*  vælter 
I  mine  Aarer,  svales  kan  og  størkne!   — 
Du  flygter,  Ulv!  min  Stemme  dig  forfærder; 
Du  mener,  jeg  er  Fenris-Ulv,  af  Baand 
Undsluppen1);  ja,  som  Fenris-Ulv  af  Guder 
Og  Mennesker  jeg  er  forhadt.   — 

„Det  bedre  er,  min  Æt  med  mig  forgaar, 
Og  hæderfuld  igjennem  mange  Aldre 
Med  den  jeg  lever  udi  Skjaldens  Kvad, 
End  at  i  mig,  mens  end  jeg  Livet  frister, 
Den  skulde  undergaa."  —  Ja,  saa  jeg  mæled; 
Jeg  tænkte  kun,  at  som  det  friske  Straa 
Mig  Staalet  skulde  løs  fra  Jorden  skære; 
Ej  tænkte  jeg,  at  som  det  hule  Træ: 
Med  visne  Grene  og  dog  fast  i  Jorden, 
Jeg  skulde  staa  en  Gang,  som  nu  jeg  staar. 
Min  Slægt  forgaar  i  mig,  mens  end  jeg  lever, 2) 
Som  Volsung  Kæmpe  blev  i  Moders  Liv. 

Hvad  har  jeg  virket,  som  er  værdt  at  mindes, 
Som  kan  forherlige  min  svundne  Slægt? 
Min  Fader  har  jeg  paa  sin  Bane  hævnet; 
Men  hvilken  Bondesøn  gjør  ikke  det! 


l)  [i.  Udg. :  Udsluppen.]     2)  [i.  Udg. :  Min  Slægt  forgik  i  mig, 
mens  end  jeg  leved.] 

Jeg  Fofner  dræbte;  men  hans  Edderstrømme 

Ej  kunde  skade  mig;  det  ej  er  Daad, 

Som  Slægten  hædrer.     Regin  har  jeg  fældet *), 

Og,  sagde  Fugle  sandt,  da  var  det  ret; 

Men  hvilken  Idræt,  slig  en  Dværg  at  fælde  2) ! 

Jeg  red  igjennem  Luen  ;  ikkun  faa 

Det  vove;  men  hvorfor  da  ikke? 

Fordi  ej  nogen  Gråne  bærer  dem.  — 

Jeg  fæsted  Brynhild,  og  jeg  fæsted  Gudrun, 

Mens  begge  levede;  vanhædret  er 

Ved  mig  min  stolte  Slægt,  ej  hædret. 

Hvad  vil  jeg?  Gudrun!  skal  jeg  dig  forlade, 
Som  med  al  Styrke  hænger  dig  ved  mig? 
Og  kan  jeg?  blødte  ej  mit  Hjærte, 
Da  Armene  du  efter  mig  udstrakte, 
Da  Angestskriget  over  vilde  Færd 
Paa  Læben  døde?  Jo,  jeg  elsker  dig.  — 
Men  Brynhild !  du,  hvem  først 3)  mit  Hjærte  kaared, 
Hvis  Billed  fylder  Sjælen  og  uddriver 
Hvert  andet  Billed,  ja,  min  Gudruns  selv! 
Skal  dig  jeg  miste?  kan  mit  Syn  udholde 
Din  frygtelige  Skikkelse,  dit  Blik? 
Og  maa  jeg  ej  af  dig  mig  vente  Døden? 
Vil  du  med  Grumhed  ikke  hævne, 
At  mine  dyre  Eder  saa  jeg  brød! 

Brynhild. 
Ja,  brudt  dem  har  du,  angrer  det  for  silde. 

Sigurd. 
Hvem  taler?     Det  er  Brynhilds  haarde  Røst, 
Det  er  den  Røst,  som  jeg  maa  altid  høre; 
Jeg  skjælver  for  den,  som  den  lede  Trold 


*)  [i.  Udg.:  myrdet.]     2)  [i.  Udg.:  myrde.]      3)  [i.  Udg.:  og.] 


2.    Sigurd  og  Brynhild.    1811.  3^3 


For  høje  Tordenskrald;  og  Øjets  Ild, 
Der  følger  den,  som  Lynet  følger  Torden, 
Som  det  og  rammer  alle  Ledemod. 
O,  gid  hun  var  her  selv!  maaske  hun  da 
Sig  over  mig  forbarmed,  stødte  Sværdet 
Mig  ind  til  Hjærterod. 

Brynhild. 
Hun  er  her. 

Sigurd. 

Du  er  her,  Brynhild!  kom  da  snart  og  end 
Min  Kval! 

Brynhild. 

Det  havde  jeg  betænkt; 
Men  da  jeg  ser,  at  Sorg  dig  nager, 
Ej  vil  jeg  haste,  længe  vil  jeg  nøle; 
Du  leve  skal  og  tæres  hen  i  Kval, 
Til  Huden  skrumpes  over  nøgne  Knokler, 
Og  Benet  ryster  som  et  Æspeløv; 
Thi  al  min  Glæde  x)    har  du  spildt,   min  Gammen 2) 
Jeg  nu  maa  søge  kun  i  Harm  og  Hævn. 

Sigurd. 
Saa  ful  en  Gammen  skal  dig  ikke  undes, 
Saa  sandt  jeg  end  kan  løfte  hvasse  Sværd. 

Brynhild. 
Har  du  forglemt,  at  aldrig  Valhals  Dør 
For  den  oplades,  som  ej  blev  indviet 
Af  Odins  Mø?  og  mindes  du  ej  mer, 
At  jeg  er  din  Valkyrie?  hvad  heller 
Vil  du  til  Helas  mørke  Vaaning  fare? 


')    [i.  Udg.:  Gammen.]     2)  [1.  Udg. :  Glæde.] 

Sigurd. 

O,  vær  ej  grusom!     Ikke  angerløs 

Jeg  er,  men  dog  undskyldelig  at  nævne. 

Du  sagde  selv,  da  du  mig  Runer  lærte, 

At  ej  de  kunde  Norners  staa  imod; 

Saa  var  det  og:  jeg  stod  i  Gjukes  Borg, 

Mig  rakte  Gudrun  Trolddomsdrik  i  Hornet; 

Jeg  vilde  Runer  riste,  kunde  ej, 

Jeg  drak,  jeg  maatte  drikke,  og  forsvundet 

Hvert  Minde  var  om  dig  og  om  dit  Navn. 

Først  denne  Aften,  da  jeg  Bægret  tømte, 

Opvaagned  glemte  Minder  i  min  Sjæl; 

Da  først  forstod  jeg,  hvad  det  var,  som  rysted 

Mig,  da  jeg  stedtes  ind  for  dig  i  Sal 

Og  bejlede  til  dig  i  Gunnars  Ham. 

Saa  klart,  saa  grueligt  stod  alt  for  Øjet: 

Min  Moders  Varsel,  dine  Spaadomsord, 

Og  Grimhilds  Trolddom,  og  min  egen  Brøde, 

Din  grumme  Hævn,  og  Slægtens  Undergang. 

Brynhild. 
Du  kj endte  mig  da  ej,  den  Gang  du  bejled? 

Sigurd. 

Ej  var  det  løjet,  hvad  jeg  sagde  dig: 

Du  var  mig  som  en  Drøm,   hvorom  man  drømmer; 

Alt,  hvad  jeg  husked,  var,  at  hine  Fugle 

Paa  Gnytahede  nævned  mig  en  Mø, 

Som  ej  var  Gudrun;  men  naar  paa  det  længste 

Jeg  havde  ledt,  dog  ikkun  Gudruns  Navn 

Jeg  kom  i  Hu. 

Brynhild. 
Saa  skal  af  Naade 

Dig  Døden  undes;   men  jeg  vil  ej  selv 

Dig  dræbe;  thi  os  begge  nu  jeg  grumt  vil  hævne  1). 

Sigurd. 

Men,  Brynhild !     Jeg  med  Gudrun  har  en  Søn, 
Uskyldig,  spæd,  han  ved  sin  Moders^  Bryst 
End  diende  og  lallende  sig  skjuler; 
I  ham  jo  dog  forplantes  maa  min  Æt? 

Brynhild. 

Den  Ulveunge!     Edder  er  hans  Blod, 
Af  Trolddom  og  af  Mened  er  han  avlet. 
Du  mig  tilhører;  men  ej  er  du  hel, 
Saa  længe  Sønnen,  du  med  mig  ej  avled, 
Er  til;  saa2)  han  maa  dø. 

Sigurd. 
Saa  skal  min  Slægt 
Da  undergaa! 

Brynhild. 
Til  Hel3)  med  Klagemaal! 
Langt  mer  berømt  skal  Volsungslægten  vorde 
Just  ved  dens  Undergang,  end  om  den  frisk 
I  mange  Aldre  blomstrede  paa  Jorden. 
Af  Gjukes  hele  Slægt  en  Bavtasten, 
Med  Runer,  risted'  af  det  skarpe  Sværd, 
Skal  paa  dens  Gravhøj  sig  grundfæstet  løfte; 
Og  naar  en  Skjald  opfylde  vil  med  Gru 
En  Kongehal  og  Kæmpers  stærke  Barm, 
Da  skal  om  os  og  Gjukes  Slægt  han  kvæde. 
Nu  lystig,  Sigurd!     Vi  i  Valhal  mødes. 


J)  [i.    Udg. :     thi    min    Hævn    skal    med    din    Død    begynde.] 
*)  [i.  Udg.:  og.]     3)  [i.  Udg.:  O,  bort.] 

Men  gak  nu  bort!  thi  hist  jeg  Gunnar  skuer, 
Med  Blus  han  søger  mig  i  mørke  Nat. 
Det  ej  behøves;  jeg  skal  sikkert  komme. 


Torkild. 

Brus  kun  hult,  du  Storrn  fra  Nord! 
Brus  kun  over  frosne  Jord! 

Jeg  vil  ikke  grue; 
Thi  min  Frelsers  milde  Røst 
Dæmped  Stormen  i  mit  Bryst, 

Og  hans  Naades  Lue 
Har  optøet  Hjærtets  Is; 
Derfor  Tungen  til  hans  Pris 

Skal  jeg  stadig  røre. 

Vinternatten  er  saa  mørk, 
Vildsom  er  den  øde  ørk, 

Dog  jeg  ej  mon  grue; 
Thi  et  Lys  opgik  saa  brat 
I  min  Sjæls  den  mørke  Nat, 

Varig  er  dets  Lue. 
Gjennem  Verdens  Ørk  saa  trang 
Vandrer  jeg  med  Bøn  og  Sang, 

Intet  mig  forfærder. 

Ulven  tuder  højt  i  Skov, 
Tuder  hungrig  efter  Rov; 

Men  jeg  har  en  Hyrde, 
Som  forlader  ej  sin  Hjord, 
Trofast  han  mod  Ulven  staar, 

Som  vil  Sjælen  myrde. 
Derfor  ganger  jeg  saa  trygt, 
Sjunger  trøstig  uden  Frygt, 

Medens  Ulven  tuder. 


_'.    Sigurd  og  Brynhild,    1S11.  $2] 


Hvad  glimter  hist?  er  det  er  natligt  Blus, 
Hvormed  mig  Satan  tænker  at  forvilde? 
Jeg  trodser  dig,  du  fule  Aand !  og  gaar 
Mod  Blusset  hen ;  saa  dyb  er  ingen  Mose, 
At  nogen  Sjæl,  som  har  sin  Frelser  kjær, 
Ej  skulde  rækkes  af  hans  Almagts  Haand; 
Og  Legemet  vel  mægter  sig  at  rejse, 
Naar  paa  den  store  Dag  Basunens  Klang 
Forkynder  Timen,  da  hver  Gravs  Indbygger 
Skal  høre  Røsten  af  Guds  egen  Søn. 

Dog  nej!  det  er  jo1)  Mennesker,  som  vandre; 
End  er  min  Vandrings  Dage  ej  forbi, 
Og  Herren  sender  mig  et  Lys  til  Frelse. 
Hvorledes?  staar  ej  hist  en  Mand, 
Af  Væxt  en  Kæmpe,  ubevægelig, 
Som  om  han  var  af  Nattekuld  forstenet? 
Hvem  er  du?  Kæmpe!  kan  du  vise  mig 
En  Vej,  som  fører  fra  den  mørke  Skov 
Til  aaben  Mark,  hvor  Menneskene  bygge? 

Sigurd. 
Vil  du  til  Gjengjæld  vise  mig  en  Vej, 
Som  fører  langt  fra  Mennesker  og  Guder? 

Torkild, 
Fortvivlet  spørger  du,  og  rolig  svarer  jeg: 
En  saadan  Vej  jeg  sikkerlig  kan  vise; 
Men,  hvis  du  vil,  da  sig  mig,  hvo  du  est! 

Sigurd. 

Ej  Sind  jeg  har  til  lang,  unyttig  Tale, 
Og  hvem  jeg  er,  vedkommer  ikke  dig. 
Vil  du  til  Mennesker,  da  skal  jeg  lede 
Dig  ud  af  Skoven  paa  den  jævne  Mark; 

l)  [i.  Udg.:  vist.] 

Dér  kan  du  se  en  Kongeborg  sig  løfte, 
Og  dér  du  ej  vil  savne  Nattely. 

Torkild. 
Jeg  uforskammet  ej  mig  vil  indtrænge 
I  Hjærtets  Løndom  og  den  dulgte  Sorg; 
Men  jeg  har  alt  en  Række  Aar  paa  Bagen, 
Og  i  min  Barm  et  roligt  Alvorssind; 
Maaske,  i  Fald  du  sagde  mig  din  Kummer, 
Det  undtes  mig  at  lindre  Sjælens  Nød. 

Sigurd. 

Hvor  har  du  hjemme?  og  hvad  er  dit  Navn? 

Torkild. 

Jeg  ikke  mer  har  noget  Hjem  paa  Jord, 

Ej  heller  mon  jeg  efter  saadant  hige; 

Thi  jeg  stadfæstet  er  udi  en  Tro, 

Som  lærer  mig,  vort  Hjem  er  ej  paa  Jorden. 

I  Hunsigov  henrandt  min  Ungdoms  Aar, 

Og  Torkild  er  mit  Navn. 

Sigurd. 

I  Hunsigov! 
Det  er  mit  Fædreland  og  Arverige. 
Saa  kjender  du  min  vidtberømte  Slægt. 

Torkild. 

Hvordan!  er  du  en    Volsung?  er  du  da 
En  Søn  af  Sigmund  og  Hjordise? 

Sigurd. 

Det  er  jeg  vist,  og  Sigurd  er  mit  Navn. 

Torkild. 

Forunderlige  ere  Herrens  Veje! 
Saa  for  jeg  da  i  Nattens  Mørke  vild, 
For  ham  at  finde,  som  min  Sjæl  begjærte 
I  mange  Aar  at  samles  venlig  med. 


rd  og  Brynhild.    1S11.  32 Q 


De  tunge  Sagn  om  dine  gamle  Frænder 
Mig  ængsted  mangen  Gang  i  Ungdoms  Aar; 
Ved  dine  Brødres  Skæbne  har  jeg  gruet; 
Og  der  din  Moder  svanger  gik  med  dig, 
Jeg  stod  med  hende  ved  din  Faders  Lig. 
Dér  skiltes  vi  med  tunge  Anelser; 
Hun  drog  mod  Nord,  og  jeg  neddrog  i  Syd: 
Hun  vilde  fra  de  strænge  Norner  flygte, 
Jeg  fulgte  deres  underlige  Kald, 
Og  blev  ej  skuffet;  men  din  bitre  Smerte 
Kundgjør  mig  Skuffelsen  af  hendes  Haab. 
Dog,  hvilket  Uheld  er  det,  som  har  mægtet 
At  bøje  saa  det  stærke  Kæmpesind? 

Sigurd. 

Forgjæves  ej  de  sære  Hændelser, 

Som  mødte  mig,  og  dem,  som  forestaa, 

Jeg  mindes  vil;  det  gjorte  ej  kan  ændres, 

Og  det  tilkommende  kan  ej  undgaas  *). 

Men,  da  du  er  en  Ven  ad  Volsungslægten, 

Og  som  bedaget  Mand  ved  lange  Grublen  klog, 

Jeg  dig  vil  sige,  hvad  det  er,  som  piner 

Og  bøjer  mig  i  denne  bitre  Stund: 

Min  Død  er  nær,  derved  jeg  ej  mon  grue; 

Men,  at  med  mig  forgaar  min  gamle  Slægt, 

Og  at  i  Liv  saa  underlig  jeg  dreves 

Af  stærke,  hemmelige2)  Magter  frem, 

Saa  tit  jeg  gjorde,  hvad  jeg  nødigst  vilde, 

Og3)  at  ej  Daad  det  undtes  mig  at  virke, 

Der  stillede  min  inderlige4)  Trang 

Og  sikred  mig  et  saadant  Eftermæle, 


*)  [i.  Udg. :  undgaaes  ej.]    2)  [i.Udg. :  underfulde.]    3)[i.Udg. 
Saa.]     4j   [i.  Udg.:  underlige.] 

Som  jeg,  i  Følelsen  af  Ungdoms  Kraft 
Og  stirrende  paa  de  henfarne  Kæmper, 
Mig  drømte  som  en  Kæmpes  visse  Løn,  — 
Del  piner  mig  nu  ind  til  Marv  og  Ben. 

Torkild. 
Vildfarende!  du  staar  paa  Gravens  Rand, 
Og  tænker  kun  paa  vindigt l)  Eftermæle,  . 
Som  dog  ej  kan  dit  døve  Øre  naa, 
Men  ej  paa,  hvad  dig  selv  saa  nær  vedkommer: 
Paa,  hvor  du  efter  Døden  kommer  hen! 
Om  dig  og  om  den  hele  blinde  Flok, 
Hvis  Higen  er  at  vinde  jordisk  Ære 
Og  leve  salig  i  et  Skjaldekvad, 
Har  talet  sandt  en  hellig  Oldtids-Sanger : 
I  saa  kun  Vejr  og  høste  Hvirvelvind; 
Thi  som  et  ondt  og  blodigt  Hagelvejr 
Fordærvende  I  fare  gjennem  Lande, 
Og  dermed  vil  I  vinde  evig  Pris, 
Og  dermed  vil  I  kjøbe  Valhals  Gammen; 
Men,  hvad  I  høste,  er  en  Hvirvelvind, 
Som  i  et  Afgrunds-Dyb  jer  selv  nedmaler, 
Og,  naar  som  Rygte  den  fra  Old  til  Old 
Hensuser,  klædt  i  Skjaldes  Kæmpesange, 
Den  griber  end  saa  mangen  Ungersvend, 
For  i  det  samme  Svælg  ham  at  nedhvirvle. 
Vær  derfor  glad,  hvis  Herrens  Miskundhed 
Dig  hindred  fra,  dit  Navn  med  Blod  at  skrive 
Paa  wSkjaldes  Tunge,  dig  til  daarlig  Pris! 

Sigurd. 

Forunderlig  maa  nævnes  vist  din  Tale; 
Thi  dorsk  og  lumpen  er  dog  hver  en  Sjæl, 


*)  [i.  Udg.:  daarligt.] 

Der  lever  kun  for  denne  Haandfuld  Dage, 

Som  er  af  strænge  !)  Norner  os  tilmaalt. 

Én  slingrer  bort  fra  01  og  Mjød  til  Sengen 

Og  sover  Rusen  ud  i  Kvindefavn; 

En  anden  gaar  i  Studespor  bag  Ploven 

Og  venter  gabende  paa  Sol  og  Regn, 

Og  naar  sin  Sæd  han  har  i  Laden  bjærget, 

Sløv  tyr  han  til'2)  den  varme  Askekrog 

Og  tygger  Drøv,  som  Studene,  hans  Brødre. 

En  tredie  omflakker  trindt  paa  Hav, 

Opdynger  Guld  og  Sølv  ved  onde  Rænker 

Og  ruger  gjerrig  over  vundne  Skat.  — 

Er  saadant  bedre,  end  med  Manddomshjærte 

At  trodse  alt,  hvad  Hoben  gruer  for: 

At  drage  rundt  med  Herreskjold  i  Lande, 

At  straffe  Niddinge  og  hævne  Overvold? 

Ja,  skulde  vi,  som  ned  fra  Aser  stamme, 

Vel  skue  ørkesløse  til,  imedens 

Med  Vold  og  List  den  fule  Jotunflok 

Fra  Guder  og  fra  os  al  Jorden  rev? 

Og  hvad  skal  vi  i  Livet  hige  efter, 

Om  ikke  Pris  af  Efterslægtens  Mund, 

Og  efter  Døden  Valhals  stolte  Gammen? 

Torkild. 

Du  siger  sandt:  at  kun  den  dorske  Sjæl 
Hendøser  Livet  med  sin  Bug  at  fylde 
Og  agte  kun  paa  Sansernes  Behag; 
Det  og  er  sandt,  at  ikkun  den  har  levet, 
Hvis  Maal  er  hist  bag  Graven  i  det  f jaerne, 
Som  kjæk  fremstræber  gjennem  vildsom  Ork 
Og  hvasse  Torne,  over  bratte  Fjælde, 


x)  [i.  Udg.  :  vise.]     2)  [i.  Udg. :  Han  tyer  til.] 

Henstirrende  kun  paa  den  fjærne  Glans. 

Saa  vidt  er  din  og  Nordens  Kæmpetro 

Ulastelig,  ja,  hæderlig  og  sand. 

Men  tænker  du,  at  han1),  som  Sædekornet 

I  Jorden  lægger  med  gudfrygtigt  Haab, 

At  det  ved  Regn  og  Solskin  fra  det  høje 

Opvoxe  skal  og  modnes,  Folk  til  Gavn2), 

Er  mindre  værd  end  I,  som  stolte  trodse 

Paa  egen  Kraft  og  paa  de  hvasse  Sværd? 

Nej,  salig  skal  ydmyge  Bondemand 

Fra  sure  Arbejd  efter  Døden  hvile, 

Naar  de,  som  trodsede  paa  Kraft  og  Kløgt, 

Med  pint  og  sønderknuset  Aand  maa  hyle.  — 

Du  mener  at  fortjene  Valhals  Fryd 

Ved  Kamp  mod  Jotuner;  men  du  maa  vide, 

At  alle  Folk,  som  bo  paa  Jordens  Kreds, 

Nedstamme  alle  fra  den  samme  Fader, 

Kan  være3)  lige  nær  med  Gud  i  Slægt. 

Det  er  kun  Tant4),  hvad  man  har  sammendigtet 

Om  Gudeslægter  og  om  Gudestrid, 

Om  Odins  Valhal  og  hans  Ragnaroke.5) 

Sigurd. 

Paa  Odins  Magt  jeg  hartad  selv  maa  tvivle, 
Da  ej  sin  Slægt  han  kan  fra  Undergang 
Udfri;  men  at  han  ej  er  til,  det  tykkes 
Mig  sært  at  sige;  thi  hvoraf  kan  du 
Vel  vide,  hvad  der  rører  sig  i  Løndom6)? 

Torkild. 

Du  har  vel  hørt,  der  bor  et  Folk  bag  Rhin, 
Som  har  en  anden  Tro  end  tyske  Mænd. 


x)  [i.  Udg.:  den.]  *)  [i.  Udg. :  til  hans  Gavn.]  3)  [i.  Udg.: 
Og  ere.j  4)  [i.  Udg.:  Løgn.]  5)  [i.  Udg.:  Om  Odin,  Valhal  og 
om  Ragnaroke.]     6)  [i.  Udg.:  Himlen.] 

Til  dette  Folk  jeg  med  uroligt  Hjærte 
Hendrog,  da  Tvivl  om  vores  Asatro 
Mig  ængsted  saare;  og  en  sanddru  Tære 
Jeg  dér  har  nemmet:  ikke  dunkle  Sagn, 
Som  dem,  hvorpaa  sig  Asalæren  hviler, 
Det  er,  men  Aand  og  Liv  og  Daad, 
Som  klarer  alt,  hvad  Hjærtet  efterhiger ; ' ) 
Det  findes  klart  beskrevet2)  i  en  Bog, 
Som  er  paa  gamle  Tungemaal  optegnet3). 
Og  har  nu  gjennem  mange  Hundred  Aar 
Fra  Østen  som  en  Ledestjærne  vandret. 

Sigurd. 
Men  hvem  forstaar  de  gamle  Tungemaal? 

Torkild. 

De  gudhengivne  Mænd,  som  sig  fra  Verden 

Afsondre  og  i  hellig  Andagts  Ro 

Paa  Skriften  grunde  i  de  lange  Nætter, 

Tilegne  sig  de  gamle  Tungemaal; 

Men  paa  de  ny  de  ogsaa  den  udlægge, 

Og  jeg  den  har  i  Romersproget  læst. 

Sigurd. 

Hvis,  som  du  siger,  Sandheds  rette  Lys 
For  vores  Syn  var  hidindtil  forborgent, 
Og  at  saa  klart  det  skinner  for  dit  Blik4), 
Hel  gjærne  da  jeg  af  dig  vilde  høre 
En  Hovedsum  af,  hvad  os 5)  bør  at  tro. 


*)  [De  to  Linjer  i  1.  Udg. :  Det  er,  men  sand  Forkyndelse  af 
alt.  Hvad  det  er  værdt  for  Mennesker  at  vide.]  2)  [i.  Udg.:  op- 
tegnet.] 3)  [1.  Udg.:  opskreven.]  4)  [1.  Udg.:  i  den  Bog.] 
5)  [1.  Udg.:  vi.] 

I  kolde  Nat  en  Mand,  som  har  omvanket 
Paa  vildsom  Sti,  at  standse  her  i  Skov, 
Og  bede  ham  i  Ord  sig  at  udbrede, 
Er  gjæstmildt  ej ;  men  denne  kolde  Nat 
Maaske  er  min  den  sidste;  og  paa  Borgen 
Jeg  ikke  er  min  egen  mer  som  her. 

Torkild. 

O,  tal  ej  saa!     Langt  heller  jeg  vil  tale, 

End  du  vil  høre  til;  og  Himlens  Gud, 

Som  har  mig  paa  min  lange  Vandring  styrket, 

Han  vil  og  styrke  mig  i  denne  Nat, 

Saa  jeg  hans  Ord  kan  værdelig  forkynde.  — 

Det  sner  ej  længer,  Stormen  falder  af, 

Og  ser  du  hist  den  lille,  klare  Stjærne, 

Der  sejerrig  og  glimrende  fremstrider 

Sig  gjennem  hin  den  tykke,  sorte  Sky? 

Den  Herrens  Ord  opmuntrende  afbilder. 

Saa  hør  da  nu,  hvad  i  den  gamle  Bog 

Til  Undervisning  og  til  Trøst  er  skrevet! 

Der  er  en  Gud,  og  han  har  altid  været ; 

Men,  der  han  vilde,  ved  sit  Guddoms-Ord 

Almægtig  alt  af  Skjulet1)  han  fremkaldte; 

Han  lærte  Sol  og  Maane  deres  Veje, 

Grundfæsted  Jorden  i  det  øde  Rum, 

Og  af  dens  Skjød  han  ved  sit  Vink  opkaldte 

De  stærke  Ege  og  den  spæde  Blomst, 

Og  skjænked  dem  den  hemmelige  Evne 

Sig  at  forplante  i  utalte  Led. 

Han  bød  igjen:  med  levende  opfyldtes 

Da  Luft  og  Hav  og  hele  Jordens  Kreds; 

Thi  samme  Gud  med  samme  Skabermagt 2) 


')  [i.  Udg.:  af  intet.]      2)   [i.  Udg.:   Velbehag.] 


_>.    Sigurd  og  Brynhild.    1S11.  335 


Har  Krybet l)  dybt  i  Jordens  Indvold  dannet, 
Som  Havets  Hval  i  al  sin  stolte  Kraft; 
Og  Ørnen,  som  mod  Skyerne  sig  løfter, 
Og  Nattergalen  med  sin  fagre  Sang 
Ej  mer  end  Bien 2),  som  for  Øret  surrer, 
Er  dyrebar  for  alle  Guders  Gud. 3) 

Kun  Mennesket  bær  Prisen  for  hans  Øje : 4) 
En  Mand  af  Støv  og  Kvinden  af  hans  Side 
Med  Aand  og  Ord  og  Hjærte  ligned  Gud, 5) 
Til  Enhed  skabt (;)  i  aandig  Kjærlighed. 

Den  evige  de  skabte  Ting  beskued, 
Og  se!  det  store  Alt  var  saare  godt; 
De  himmelske  Hærskarer  sang  tillige, 
Alt  levende  istemte  Frydeskrig 7), 
Og  Jordens  Bjærge  laante  sig  en  Tunge 
Til  Lovsang  i  den  høje  Efterklang. 
Da  var  ej  Storm ;  men  paa  sin  lette  Flugt 
I  Buegang  fremlokked  Vindens  Aande 
En  liflig  Klang  af  slagne  Bølgestræng, 
Og  Fløjtelyd,  da  over  Skov  den  sused. 
Da  alt  var  rent  og  lyst8)  og  vennemildt, 
Da  legede  det  spæde  Lam  med  Ulven, 
Og  Barnets  Haand  var  tryg  i  Øglens  Hule. 

I  Livets  Vaar 9),  uskyldig,  sammenknyttet 
Med  Jord  og  Himmel  ved  et  helligt  Baand, 
I  venlig  Kreds  af  Dyrene  omringet, 
Omviftet  trindt  af  søde  Blomsterduft, 
I  Paradis,  i  Herrens  egen  Have, 


*)  [i.  Udg. :  Ormen.]  2)  [1.  Udg.:  Myggen.]  3)  [For  denne 
ene  Linje  har  1.  Udg.  de  to:  Og  Uglen  med  sit  hæse  Natteskrig 
Er  dyrebar  for  altings  milde  Fader.]  4)  [1.  Udg.:  Til  sidst  af  Støv 
et  Menneske  blev  skabt.]  5)  [i.  Udg.:  Et  dobbelt  Billed  af  den  ene 
Gud.]  6)  [i.  Udg.:  Men  begge  ét.]  7)  [1.  Udg.:  Fryderaab.] 
")[  1.  Udg.:  klart.]     •)  [1.  Udg.:  Udødelig.] 

Stod  Mennesket  som  Jordens  Drot  og  Pryd  1), 
Gav  sindrig  hvert  et  Dyr  sit  eget  Navn, 
Og  skued  undrende  den  Almagts-Finger. 
Som  i  de  Skikkelser  saa  tusendfold 
Omskiftende  med  Visdom  sig  afpræged, 
Saa  det  mangfoldige  dog  atter  selv 
I  ham  sig  til2)  et  Guddomsspejl  forened. 

Men  ak!  iblandt  de  himmelske  Hærskarer 
En  Morgenstjærne,  klædt  i  Herlighed, 
Og  paa  dens  Vink  en  Hær  af  mindre  Stjærner, 
Fra  Skaberen  hovmodige  affaldt, 
Forsaged  Livet  i  hans  Kjærlighed 
Og  vilde  selv  paa  Troner  sig  opsvinge.  — 
Nedhvirvlet  blev  ved  Almagts  stærke  Haand 
Den  Engel  Satan  med  sin  fule  Skare; 
Men  nu  paa  Jorden  han  sin  Kongestol 
Oprejse  vilde,  og  i  Slangeham 
Han  med  sin  Hvislen  Mennesket  bedaared 
Til,  sig  med  Tvivl  at  blotte  for  hans  Brod.3) 

Et  Træ  var  plantet  midt  i4)  Edens  Have, 
Dets  Frugt  for  Øjet  skinned  hvid  og  rød, 
Og  Slangen  lovede  dens  sære  Evne 
Til,  Visdom  lig  Guds  egen  at  forlene. 
Vel  Gud,  den  sanddru,  havde  talet  saa: 
Hvo  Frugten  smager,  vorder  Dødens  Fange; 
Dog  Mennesket  langt  mer  end  Sandheds  Ord 
Da  trode  paa  den  første  Løgners  Tale,  5) 
Som6)  vilde  deres  Gud  til  Løgner  gjøre 
Og  stjæle  til  dem  7)  hans  forborgne  Kløgt.  — 
De  brød,  de  aad;  og  Syndens  onde  Gift 


l)  [i.  Udg.:  Jordens  fødte  Herre.]  2)  [i.  Udg. :  Sig  til  saa 
klart]  3)  [i.  Udg.:  Til  sig  at  blotte  for  hans  onde  Brod.]  4)[i.Udg.: 
udi.]  5)  [De  to  Linjer  i  i.Udg.:  Dog  Mennesket  den  første  Løgners 
Tale  Langt  mere  troede  end  Sandheds  Ord.]  6)  [i.  Udg.:  De.] 
7)  [i.  Udg.:  Og  stjæle  fra  ham.] 

Indstrømmede  i  aabne  Hjærtekammer, 
Ombrusede  i  rene  Aaregang, 
Besmitted  alt;  og  Livets  klare  Safter 
Forvandled  sig  til  dunkelt,  levret  Blod. 

Forsvundne  var  nu  Jordens  gyldne  Dage, 
Dens  Herre  var  i  onde  Magters  Vold 
Og  skjælved  svarlig  for  den  vrede  Dommer. 
Ej  undtes  det  ham  nu  i  milde  Skygge 
Af  Livets  Træ  at  slumre  og  at  bygge; 
Han  sukkende  udgik  af  Paradis 
Og  hørte  Dødens  Benrad  bag  sig  rangle; 
Dens  skumle  Aasyn  og  dens  Helvedsmil 
Forkyndte  ham,  naar  Livets  Lys  udsluktes, 
I  Mørkheds  Dyb  unævnelige  Kval. 
Forbandelsen,  som  paa  hans  Hoved  faldt, 
Forstyrrende  og  al  hans  Odel  rammed, 
Og  Jordens  Have  blev  en  vildsom  Ørk; 
Thi  hvislende  hin  gamle  Slange  skød 
Hen  over  Kloden  sine  Edderstrømme: 
Hvor  tunge  Ax  sig  fordum  selv  opskød, 
Dér  golde  Tidsel  nu  sit  Hoved  løfted, 
Og  Blomsten  selv,  der  end  tilbage  stod 
Og  stander  end  som  fagert  Sørgeminde 
Om  Paradiset  og  den  svundne  Glans, 
I  søde  Duft  indslutted  giftig  Aande; 
Da  Ulven  fik  sin  grumme  Myrdelyst, 
Og  Ræven  sine  ondskabsfulde  Rænker. 
Men,  ret  som  Gud  i  Mennesket  forened, 
Hvad  herligt  han  omspredte  vidt  paa  Jord, 
Saaledes  og  i  Mandens  aabne  Hjærte 
Nu  Satan  gød  sin  hele  Edderstrøm, 
Og  spraglet  den  i  Aarerne  henskummed, 
Som  Stolthed,  Avind, l)  Grumhed,  Svig  og  Løgn. 


*)  [i.  Udg.:  Som  Utugt,  Had  og.] 

Sigurd. 

Forfærdeligt  er  dette  store  Sagn. 
Men  hvorfor  lod  dog  Gud  Uvætten2) 
Forstyrre  saa  sit  fagre  Værk  paa  Jord? 

Torkild. 

O,  ti!  formast  dig  ej  mod  Himlens  vise  Konge! 
Thi  ej  kan  Støv  udgrunde  hans   „Hvorfor" . 
Hvi  spørger  du  ej  heller  Satan  2)  ad, 
Hvi  han  saa  daarlig  vilde  selv  sig  gjøre 
Til  den,  hvoraf  han  kun  en  Skygge  3)  var, 
Paa  Trods  mod  Gud  og  mod  sit  eget  Øje?4) 
Og  glemmer  du,  at  dybe  Kildevæld, 
Hvorfra  al  jordisk  Kjærlighed  udrinder, 
Dog  vel  ej  selv  kan  fattes  Kjærlighed, 
Saa  lidt  som  han,  al  Visdoms  gamle  Fader, 
Uvis  kan  være  udi  Raad  og  Daad! 

Sin  Kjærlighed  og  flux  han  aabenbared: 
Selv  Tordenrøsten,  som  forkyndte  Straf, 
Formilded  sig  til  blide  Faderstemme; 
En  Gang,  saa  tonede  hans  Løftes  Ord, 
Skal  Kvindens  Sæd  dog  Slangens  Hoved  knuse. 
Husvalede,  med  Anger  og  med  Længsel 
Opstirred  Adam  og  hans  Viv  til  Gud, 
Og  taareblandet  maatte  nu  nedrinde 
Fra  Alterstenen  Offerdyrets  Blod, 
For  Mennesket  at  varsle  og  at  minde 
Om  Trangen  til  det  store  Offerlam, 
Der  sig  hengav,  før   Verdens  Grundvold  lagdes, 
Men  dog  en  Gang  og  synlig  skulde  slagtes. 

Dog,  sligt  et  Liv  ej  Sanserne  behager5), 


l)  [i.  Udg.:  den  onde  Engel.]  2)  [i.  Udg.:  Adam.]  3)[i.Udg.: 
et  Billed.]  4)  [i.  Udg.:  Til  Trods  for  Gud  og  for  sit  eget  Øje.] 
5)  [i.  Udg.:  behaged.] 

Og  Satan  vidste  ved  sit  Gjøglespil 
Sig  Tjenere  paa  Jorden  snart  at  vinde: 
Vor  Stammefader  saa'  sin  ældste  Søn 
Med  Broderblod  den  unge  Jord  at  smitte, 
Og  saadant  Ophav  Kæmpelivet  har; 
Thi  fra  den  Stund  fik  Jorden  sælsom  Tørst, 
Og  vilde  læskes,  ej   med  Kildens  Vande 
Og  Himlens  Regn,  men  med  den  røde  Dug, 
Hvis  ej   dens  Blommer  skulde  brat  henvisne. 
Den  af  sin  Favn  udrakte  haarde  Staal, 
Og  Satan  lærte  Manden  det  at  hvæsse; 
Selv  blev  den  saaret  af  det  skarpe  Jærn, 
Men  blev  med  Lig  i  Overflod  og  gødet1); 
Den  af  sit  Skjød  udkasted  røde  Guld, 
Men  kræved  og  det  røde  Blod  for  Gaven. 
Ej  karrig  var  den  ublu  Mandehaand: 
I  Broderblod  den  rygende  sig  tvætted 
Og  ofrede  til  Verdens 2)  onde  Drot. 
Se,  da  oprandt  saa  stolt  en  Kæmpeold, 
Langt  stoltere  end  eders  her  i  Norden: 
Mod  hine  Kæmper  er  I  Dværge  kun, 
Og  eders  Aar  er  ikkun  Barnealder 
Mod  deres;  thi  hartad  i  tusend  Aar 
De  rørte  sig  paa  Jord  i  Kæmpevælde. 
Ej  manglede  de  heller  Skjaldesang 
Til  Pris,  og  Strængeleg  til  lystig  Gammen ; 
Men  sørgelig  de  stoltes3)  Udgang  blev: 
Da  Gud  fortørnet  aabned  Himlens  Sluser 
Og  Afgrunds  hemmelige  Kildevæld, 
Da  drukned  alt,  som  kunde  drage  Aande, 
Undtagen  Noe  med  sin  Trilling-Æt4), 
Hvem  Herren  lærte  kunstelig  at  tømre 


x)    [i.    Udg.:    mæsket.]      2)    [i.    Udg.:    Jordens.]      3)    [i.  Udg. 
den  sammes.,     4)  [i.  Udg.:  liden  Æt.] 

Det  første  Skib,  der  svømmet  har  paa  Hav  1), 
Og  som,  i  Tillid  til  Guds  Varetægt, 
Med  Markens  Dyr  og  alle  Luftens2)  Fugle 
Omsejled  trøstig  paa  det  vilde  Hav. 3) 

Sigurd. 
Det  tykkes  mig,  som  i  det  gamle  Sagn 
Om  Jætters  Drukning  udi  Ymers  Blod 
Og  om  Bergelmers  underlige  Redning 
Den  samme  Hændelse  sig  halv  fordølger. 

Torkild. 

Ja,  visselig!  Og  er  det  vel  et  Under, 

At  Noes  Ætmænd  i  et  dunkelt  Sagn 

Bevare  Mindet  om  hin  Bjærgets  Olding, 

Der  stranded  underlig  paa  Bjærgetop, 

Da  mellem  Skyerne  han  havde  sejlet? 

Et  andet  Sagn  om  Bifrøsts  fagre  Bro, 

Som  kun,  naar  Verden  brænder,  skal  nedtrædes, 

Os  minder  og  om  Flodens  gamle  Tider, 

Da4)  Buen  blev  af  Gud  i  Skyen  spændt, 

Til  Trygheds  Tegn  for  Mennesket,  naar  Havet 

Opbruser  vildt,  og  Skyer  voldsomt5)  briste; 

Thi  Buen  skal  stadfæste r>)  Herrens  Ord: 

Ej  Vand  skal  tiere  vor  Jord  fordærve. 

Saa  findes  trindt  i  Verden  dunkle  Spor 
Af  Fædres  Sandsagn,  og  hos  Folk  i  Norden7) 
De  herligste;  thi  selv  den  sande  Gud 
Med  værdigt  Navn  Alfader  I  mon  kalde. 
Mer  overalt  har  Satan  ved  sin  List 
Bortlokket  Folkene  fra  Himlens  Herre, 
Dem  lokket  til  at  tjene  Himlens  Hær; 

x)    [i.    Udg.:    S©.]  2)   [i.    Udg.:  alle    Haande.]      3)    [i.    Udg. 

paa  den  vaade  Kugle.]  4)  [i.    Udg.:  Thi.]      5)    [i.    Udg.:  monne.] 

'  )      i.    Udg.:    Den  Bue  skal  gjentage.]      7)   [Af  Fædres  sande  Sagn, 
og  her  i   Norden.] 

Og  hvad  han  ej  dem  kunde  helt  frastjæle, 
Tildækked  han  med  tykke  Fabelslør; 
Selv  Skjaldene,  som  tykkes  os  at  være 
Med  Himlens  Aander  nærmere  i  Slægt, 
Han  daarede  med  falsk,  løgnagtig  Glimmer, 
Saa  Øjet  vendtes  fra  det  sande  Lys. 

Dog,  medens  Kundskab  om  den  sande  Gud 
Formørkedes  alt  mer  og  mer  paa  Kloden, 
Udkaared  Gud  en  Mand,  hvis  Lydighed 
Og  rene  Hjærte  ham   den  store  Ære 
Forhvervet  har:  at  kaldes  Herrens  Ven, 
Til  Stammefader  for  et  talrigt  Folk, 
Der  skulde  Himlens  Gud  alene  dyrke, 
Til  Stammefader  for  den  Kvindens  Sæd, 
Som  skulde  Slangens  Hoved  sønderknuse. 
Den  Mand  hed  Abraham,  og  Folket  Israel. 

Aarhundreder  forgik,  det  lod  for  Verdens  Øjne, 
Som  Herren  havde  Folket  rent  forglemt; 
Thi  hist  i  Serkland  under  Blaamænds  Aag 
Hensukkede  de  mangt  et  Trælleaar. 
Men  Herrens  Time  slog":  med  Helten  Moses1) 
Han  i  Ægypti  Land  sit  Folk  besøgte, 
Med  vældig  Arm  han  bøjed  Kongens  Trods, 
Forgjæves  Satan  sine  Trolddomskunster 
Mod 2)  Herrens  Finger  træde  lod  i  Kamp, 
Og  villig  lod  sig  Israel  uddrive. 
Dog,  snart  det  standsed  for  den  brede  Strøm, 
Og  tyktes  vist  til  Undergang  indviet; 
Thi  bag  dem  stod  Ægyptens  Kongehær. 
Med  Havets  Brusen  og  det  høje  Bulder 
Af  Vognenes  de  staalbelagte  Hjul 
Og  Hestens  Vrinsken,  Fjendens  stolte  Raab: 

*)    [i.    Udg.:    Men    Herrens    Time    kom:    med    kraftig    Trøst.] 
2)   [i.  Udg.:  Med. 

„Vor  Harm  skal  køles,  og  vort  Sværd  sig  varme 
I  Isra'liters  Blod,"  sig  blanded  til  saa  hult 
Et  Rædselskvad.     Den  bange  Folkeskare1). 
Som  Himmel-Gudens 2)  store  Underkraft 
Mangfoldelig  med  Studsen  havde  skuet, 
Nu  bævede  for  jordisk  Kongemagt 
Og  knurrede  mod  Himlens  Sendebud. 

Men  ej  forgjæves  bar  som  Nilens  Vandblomst 
Den  alderstegne  Helt  sit  Moses-Navn:3) 
Et  Minde  var  det  om  hans  egen  Frelse, 
Da  spæd  han  svømmede  i  Nilens  Flod; 
Men  Folkets  Redning  af  de  store  Vande 
Forkyndte  det  som  herligt  Varselstegn; 
Sin  Stav  han  løfted,  og  de  høje  Bølger 
Den  Konges  Septer  kjendte  flux  igjen, 
Som  med  sit  Ord  afmaalte  deres  Grænser: 
Ærbødig  de  bortveg4)  og  taarned  sig 
Som  stille  Mure;  og  med  tørre  Fod 
Igjennem  Jordens  underlige  Kilder 
Henvandred  Folket,  som  var  Herren  kjært. 
Forundrede  Ægyptens  Drotter  skued 
De  dybe  Spor  af  Herrens  Almagts-Finger; 
Men  Hjærterne  sig  5)  dog  forhærded  saa. 
At  end  de  mente  Israel  at  rive 
Af  denne  Herres  Haand:  betraadte  frækt 
Den  Vej,  han  kun  for  sine  havde  banet. 
Dog,  dyr  dem  blev  formastelige  Id: 
Som  Vandets  Gud  de  Krokodilen  dyrked, 
Og  som  en  saadan  slugte  Vandet  dem: 
Mens  Isra'literne  paa  Bredden  hist 
Istemmede  med  Fryd ,;)  en  Takkesang 

*)  [i.  Udg. :  bange,  vantro  Skare.]  2)  [i.  Udg.:  Jehovas  den.] 
3J  [De  to  Linjer  i  l.  Udg. :  Men  ej  forgjæves  bar  den  Guds  udkaarne 
Sin  Understav,  dertil  sit  Moses-Navn.]  4)  [i.  Udg.:  Ærbadigen  de 
ve£.]     &)  [r-  Udg>.  de#j     6)  [l  udg#.  saa  fran 

Til  ham,  hvis  Magt  sig  ej  i  Dybet  taber. 
Som  Rytteren  og  Hesten  lod  til  Bunds 
Lig  Blyet  og  den  tunge  Sten  nedsynke. 

En  vildsom  Ørk  for  Øjet  sig  nu  bredte; 

Men  han,  som  ej  i  Ørken  farer  vild, 

Og  mægter  Brød  som  Støv  og  Sten  x)  at  skabe, 

Sit  Banner  løfted  i  en  dalet  Sky, 

Og  lod  til  Spise  Mannaduggen  dryppe. 

Fra  Sinai,  det  høje  Herrens  Bjærg, 

Den  hellige  sin  høje  Lov  forkyndte, 2) 

Og  selv  stadfæsted  han  med  Tordenrøst, 

Hvad  selv  han  Moses  havde  lagt  paa  Tunge. 

Saa  vandred  Folket  fyrretyve  Aar, 
Til  Straf  for  trodsigt  og  afgudisk  Sind; 
Thi  ej 3)  den  gamle  Slægt  holdt  op  at  knurre, 
Før4)  Munden  lukket  var  af  Ørkens  Sand; 
Men  Herren  da5)  med  Kraftens  højre  Haand 
En  trøsket  Stamme  i  et  Hedningland 6) 
Omhuggede,  og  planted  dér  igjen 
Sin  unge  Ranke  hist  ved  Vendel-Sø  7), 
Paa  Libanon  sit  smækre  Cedertræ; 
Han  gav  sit  Folk  det  Land  med  Mælk  og  Honning, 
Som  fordum  alt  han  loved  Abraham. 

For  kort  blev  Natten  og  hin  længste  Dag, 
Om  jeg  den  lange  Rad  af  Underværker, 
Som  har  forherliget  det  største8)  Navn, 
Opregne  skulde  her  i !l)  Sammenhæng; 


l)  [i.  Udg. :  Bred  af  Stenene.]  2)  [i.  Udg. :  Lod  Jehova  sin 
høje  Lov  forkynde.]  3)  [i.  Udg.:  Men  nu.]  4)  [i.  Udg.:  Thi.] 
5)  [i.  Udg.:  Og  Jehova.]  6)  [i.  Udg.:  En  raadden  Stamme  udi 
Hedninglandet.]  7)  [i.  Udg.:  mellem  Basans  Høje.]  8)  [i.  Udg.: 
Jehovas.]     9)  [i.  Udg.:  Optælle  skulde  udi.] 

Men  til  det  ypperste  jeg  nu  vil  haste, 
Hvis  Forbud  kun  de  andre  Jærtegn  var: 
Gud  valgte  Israel,  ej  for  det  ene 
Beskinnes  skulde  af  hans  Naadesol; 
Men  for  at  den  fra  Templets  høje  Tinde 
Bestraale  kunde  hele  Jordens  Kreds. 

Klarøjet  Moses  alt  i x)  Aanden  skued 
Sin  Overmand  i  fjærne  Alder  staa; 
Og  alt  som  nærmere  kom  Tidens  Fylde, 
Opstode  Mænd,  hvis  øje  Herren  rørte, 
Saa  dybt  det  stirrede  i  Fremtid  ind: 
I  høje  Kvad  de  spaaende  afbilded, 
Hvad  bag  Aarhundreder  forborgent  laa: 
Den  helliges  de  haarde  Straffedomme, 
Som  maatte  tugte  et  afgudisk  Folk; 
Men  efter  Trængsler  og  en  Frelsens  Fyrste, 
Hvis  Herrespir  sig  over  Jorderig 
Udstrække  skulde,  og  hvis  Kongestol 
Paa  Evighedens  Piller  skulde  hvile; 
Han  2)  til  Forsoning  for  al  Verdens  Synd 
Sig  skulde  selv  med  frit  Forsæt3)  opofre, 
Og  med  sit  Blod  aftvætte  Jordens  Skyld, 
Som  Dyreblodet  havde  kun  beskrevet. 

Den  kom,  den  Jordens  store  Højtidsdag, 
Som  Fædrene  saa  længselsfulde  vented, 
Og  Guds  enbaarne  Søn  nedsteg  til  Jord, 
Alt  som  et  Barn:  i  Silkesvøb  ej  bundet, 
Og  ej  opfødt  i  gyldne   Kongehal, 
Men  født  i  Stalden  lagdes  han  i  Krybben ; 4) 
Dog  havde  han,  trods  nogen  Kongesøn, 


x)  [i.  Udg.:  Selv  Moses  klarlig  udi.]  2)  [i.  Udg.:  Som.] 
3)  [i.  Udg.:  frivilligen.]  4)  [i.  Udg.:  Men  svøbt  i  Klude  udi 
Armods  Hytte.] 

Herolder,  som  hans  Fødselsstund  forkyndte, 

Ej  for  de  vældige,  men  for  en  Hyrdeflok, 

Som  dyrked  Gud  i  from  Enfoldighed: 

Af  Himlens  Aander  var  det  en  Hærskare, 

Som  jublende  istemte  Takkesang 

Til  Ærens  Gud,  der  bygger  i  det  høje, 

Og  lyste  over  Jorderig  Guds1)  Fred. 

Lykønsket  blev  og  denne  Kongers  Konge2) 

Af  fjærne  Drotter,  som  paa  Himlen  saa' 

Hans  Fødselsstjærne  gjennem  Skyen  glimte3); 

Som  deres  egne  Sendebud  de  kom, 

I  Stodderhytten4)  saa'  man  Konger  knæle, 

Og  Røgelsen,  som  hidtil  ikkun  brændte 

I  Tempelhaller  og  i 5)  Kongeborg, 

Som  det  vel  sømmed  sig,  nu  dufted 

For  Kongers  Konge  i  sin  Tjenerdragt. 6) 

Han  voxte  op,  og  fra  hans  rene7)  Læber 
Ulignelig  og  hellig  Visdom  flød, 
Og  gjennem  Armods  Klædning  i  hans  Daad 
En  Guddomsfylde 8)  legemlig  udstraaled; 
Thi  med  et  Ord  han  gav  de  blinde  Syn 
Og  stumme  Mæle,  ja,  de  onde  Aander 
Han  kraftelig  udjog,  og  kaldte  døde 
Fra  Gravens  Mørke  op  til  Lys  og  Liv. 
Dermed  han  gav  et  sanddru  Vidnesbyrd, 
At  han  var  ét  med  altings  høje  Skaber 9), 
Og  visselig  udgangen  af  hans  Skjød; 
Men  og  derved  hel  klarlig  han  betegned, 
Hvorfor  han  steg  til  dybe  10)  Dale  ned : 
Den  blinde  Slægt  han  atter  vilde  lære 


*)  [i.  Udg.:  hans.]  2)  [i.  Udg. :  Jordens  liden  Konge.] 
")  [i.  Udg.:  straale.]  4)  [i.  Udg.:  Kongehytten.]  5)  [i.  Udg.: 
Paa  Alteret  og  udi.]  6)  [i.  Udg.:  og  for  Altrets  med.]  7)  [i.  Udg.: 
høje.]  8)  [i.  Udg.:  Al  Guddoms  Fylde.]  9)  [i.  Udg.:  Fader.] 
10)  [i.  Udg.:  Jordens.] 

At  stirre  gjennem  Mørkets  tykke  Sky 

Til  Lyset  op,  hvorfra  den  var  udsprungen, 

At  aabne  Øret  for  de  glemte  Toner, 

Og  Læben  til  Alfaders  høje  Pris. 

Han  Døden  vilde  og  sin  Brod  fratage, 

Og  hellige  os  til  et  evigt  liv; 

Men  Djævelen  han  maatte  først  betvinge, 

Thi  han  var  bleven  denne  Verdens  Gud, 

Og  Adams  Synd  han  maatte  først  udsone, 

Thi  Satans  Trone  hvilede  paa  den. 

Han,    Jesus  Kristus  er  vor  Frelsers  Navn, 

Af  Kjærlighed  til  Faderen  og  os, 

For  Adams  og  for  hele  Verdens  Synder 

Med  Legems  Lidelse  og  Sjælekval 

Har  fyldestgjort;  og  da  som  en  Misdæder 

Uskyldig  han  til  Korset  naglet  blev, 

Med  blodig  Haand  den  Lov,  som  os  fordømte, 

Han  nagled  fast  med  sig  til  Korsets  Træ. 

Han  døde,  og  i  Sorgens  Klædebon 

Den  klare  Sol  sit  Straalelegem  svøbte, 

Og  Klipper  revned,  Jordens  Grundvold  skjalv. 

Men  styrtet  var  den  onde  Djævels  Trone, 

Hjemsøgt  nu  blev  han  i l)  sin  mørke  Borg 

Af  Livs  og  Døds  den  sejerrige  Herre, 

Som  vristed  Spiret  af  den  ondes  Haand 

Og  gav  ham  Lænker  for  sin  Kongekrone. 

Sigurd. 
Men  hvem  har  set  den  underlige  Kamp? 
Hvem  bragte  Tidende  fra  Mørkets  Verden-)? 

Torkild. 
Den  stærke  Kæmpe  blev  sit  eget  Bud; 


l)    [i.    Udg. :     Han    gjæstet     blev    udi.]       2)    [i.    Udg, :    mørke 
Vaaning.] 

Thi  Død  og  Grav  ej  kunde  ham  indspærre; 
I  Guddomsglans  af  Graven  han  opstod, 
Og  vidned  sanddru  om  den  vundne  Sejer. 
Dernæst,  forklaret  ved  Gud  Faders  Kraft, 
Han  sig  opsvang  paa  Himlens  Kongetrone, 
Og  deler  nu  sin  Faders  Herlighed 
Med  al  hans  Magt  paa  Jorden  og  i  Himlen. 
Da  vandred  de,  som  her  ham  havde  fulgt, 
I  Landene  omkring,  med  store  Kræfter 
Til  Visdoms  Tale  og  til  Undertegn, 
Som  Gud  dem  ved  sin  Hellig-Aand  forlened ; 
De  trodsed  alt,  hvad  Mennesker  kan  lide, 
Og  ginge  villig  til  en  pinlig  Død; 
Men  Tusender  med  Daabens  Ord *)  de  vied, 
I  Navn  Gud  Faders,  Søns  og  Hellig-Aands, 
I  Jesu  Kristi  Tro  til  Salighed. 2) 

Sigurd. 

Er  det  da  nok  til  Salighed:  at  tro, 

At  Jesus  Kristus  har  vor  Synd  udslettet, 

Og  at  vi  har  i  ham  et  evigt  Liv?  3) 

Torkild. 

Ja,  denne  Tro  er  Hovedhjørnestenen; 

Hvo  den  foragter,  knuses  af  den  vist; 

Men  Bygningen,  som  er  paa  den  grundfæstet, 

Er  Kjærlighed:  i  Gud,4)  som  elsked  os 

Saa  inderlig,  vi  skal  os  nu  indelske5), 

Og  Næsten  skal  vi  elske  som  os  selv. 


*)  [i.  Udg.:  ved  Daabens  Vand.]  2)  [i.  Udg.:  Til  Tro  paa  Gud 
og  evig  Salighed.]  3)  [De  to  Linjer  i  1.  Udg.:  At  Kristus  har  vor 
Syndeskyld  udslettet,  Og  at  afNaade  kun  vi  frelses  kan.]  4)[i.Udg. : 
den  Gud.]     6)  [i.  Udg.:  vi  over  alt  maa  elske.] 

Sigurd. 

Ja,  visselig  er  det  et  Undersagn ; 

Og  er  det  Sanding,  som  det  tykkes  være, 

Hel  ynkelig  2)  er  al  vor  Kæmpeid, 

Og  angestfuldt  maa  Hj ærtet  vist  henty 

Til  ham,  som  kan  os  med  vor  Gud  forsone. 

Troværdigt  tykkes  mig  det  høje  Sagn; 
Thi,  hvad  hos  os  i  Taage  er  indhyllet, 
I  det  fremstraaler  i  saa  klart  et  Lys, 
Og  hvad  forgjæves  tit  jeg  grubled  over: 
Det  stridige  hos  2)  mig  og  overalt, 
Jeg  ser  i  Sandheds  Liv  og  Lys  forklaret.  3)  — 
Dog,  hvis  du  kunde  sige  mig  et  Tegn 
Paa  Talens4)  Sandhed,  som  det  alt  beretter, 
Da  styrkedes  min  endnu  svage  Tro, 
Og  tillidsfuld  for  Kristus  jeg  nedknæled. 

Torkild. 

Vel  mangt  et  Tegn,  som  i  de  svundne  Tider 

Kundgjorde  klarlig  Bogens  Sanddruhed, 

Jeg  kunde  nævne5),  og  dig  end  paaminde, 

At  Sagen 6)  er  sit  eget  Vidnesbyrd, 

Da  hver  en  Spaadom  fra  de  gamle  Tider 

I  hvert  et 7)  Ord  paa  Kristus  blev  opfyldt ; 

Jeg  kunde  om  det  store  Jærtegn  melde: 

At  Kristendommen  som  et  ringe  Frø 

Umærket  blev  i  dunkle  Krog  udsaaet, 

Og  stander  nu  opvoxet  til  et  Træ, 

Hvis  Grene  skygge  over  brede  Strømme, 

Og  i  hvis  Læ  saa  mangt  et  Folkefærd 

Med  Lov  og  Tak  til  Himlens  Gud  sig  hviler; 


^[i. Udg.:  skammelig.]  2)  [i.Udg.:  Det  dobbelte  i.]  3)[i.Udg.: 
jeg  ser  til  Enhed  sig  at  sammensmelte.]  4)  [1.  Udg. :  Bogens.] 
*)  [i.  Udg.:  sige.]     6)  [1.  Udg.:  Bogen.]     7)  [1.  Udg.:  sit.] 

Og  det  er  sket,  skjønt  ingen  verdslig  Arm  *) 
Beskjærmed  Planten  i  den  unge  Alder, 
Men  -)  Øxen,  svungen  udi  Kejserhaand, 
Hel  mangen  Gang  sig  i  den  unge  Stamme 
Saa  dybt  indbed,  at  det  for  Mandeblik 
Vel  syntes  klart,  den  maatte  brat  henvisne; 
Men  fra  dens  Rod  hel  underfulde  Skud 
I  stakket s)  Frist  end  højere  sig  løfted, 
Og  Romaborgs  den  stolte  Drot  til  sidst 
Indflygte  maatte  under  Kirkens4)  Hvælving, 
Og  rejse  dér  omfaldne  Kejserstol. 

Hvem  gav  vel  Ordet,  ikkun  Ord  alene, 
En  saadan  Kraft  til  Kamp  mod  Verdens  Magt,5) 
En  saadan  Kraft,  at  Tus  ender  forlod 
De  gyldne  Sale  og  de  bløde  Klæder, 
Henvandred  glade  paa  den  trange  Sti, 
Hvis  hede  Damp  og  stærke  Purpurfarve 
Kun  minded  om  udrundet  Kristenblod! 

Dog  heller  vil  jeg  om  en  Spaadom  melde, 
Som  tit  gjentages  i  den  gamle  Bog, 
Og  som  den  Dag  i  Dag  endnu  opfyldes: 
Det  spaaet  var,  at  efter  Kristi  Tid 
Det  Folk,  som  Gud  beskjærmede  saa  længe, 
Men  som  haardnakket  vendte  sig  fra  ham, 
Foragted  hans  enbaarne  og  vanvittigt 
Udæsked  Himlens  høje  Gud  til  Strid, 
Ved  Kristi  Blod  at  ønske  paa  sit  Hoved,  — 
At  dette  Folk  adsplittes  skulde  vidt 
Blandt  Jordens  mange  Folkefærd  ; 
Men  overalt  sig  selv  dog  ligne. 6) 


1)  [i.  Udg.:  skjønt  aldrig  noget  Sværd.]  2)  [i.  Udg.:  Skjønt.] 
3)  [i.  Udg.:  korte.]  4)  [i.  Udg.:  høje.]  5)  [Denne  Linje  fattes  — 
er  vel  ndfalden  —  i  2.  Udg.]  6)  [i.  Udg.:  Men  dog  sig  ej  med 
dennem  sammenblande. 

Det  er  nu  sket:  i  fire  Hundred  Aar 

Omflakker  Israel,  ustadig  og  landflygtig, 

Men  vogter  end,  som  før,  paa  Mose  Lov, 

Forjættelsen1)  og  alle  gamle  Skikke; 

Ja,  Skikkelse  og  hele  Aasyn  selv 

Saa  uforandret  er 2)  endnu  de  samme, 

At  her  ved  Rhin  og  hist  bag  Verdens  Hav 

Blandt  Tusende  man  Isra'liten  kjender. 

Det  er  et  Vidnesbyrd,  som  Trods  kun  kan  modsige, 

Det  er,  hvad  selv  jeg  paa  min  Vandring  saa', 

Og  som  skal  ses  af  end  ufødte  Slægter, 

Til  Vidnesbyrd  for  alle,  som  vil  tro, 

Til  Dom  for  dem,  som  Hjærterne  forhærde, 

Indtil  en  Gang  den  store  Dag  frembryder, 

Som  ogsaa  er  i  Bogen  vist  forkyndt, 

Da  Levningen, 3)  forløst,  skal  vende  hjem 

Og  Kristi  Pris  med  Jubellyd  istemme. 

Sigurd. 
Jeg  tror,  og  nu  jeg4)  længes  efter  Daab, 
At  ren  og  let  jeg  med  aftvættet  Brøde 
Kan  dø,  om  saa  det  er  af  Gud  bestemt. 

Torkild. 
Ja,  visselig  din  Længsel  skal  opfyldes; 
Og  inderlig  jeg  takker  Himlens  Gud, 
At  han  dig  valgte  som  den  første  Grøde 
Af  Ordets  Sæd  i  stærke  Kæmpejord. 
Det  Glædesvarsel  skal  mit  Mod  oplive 
Til  ufortrøden  Sæden  at  udstrø, 
Skjønt  vel  jeg  véd,  at  i  saa  mangt  et  Hjærte 
Den  tørres  hen  paa  haarde  Klippegrund, 
At  tit  den  vil  af  Torn  og  Tidsel  kvæles, 


:)    [i.    Udg.:    Paa    Fædresprog.]      2)    [i.    Udg.:    Er   uforandret 
saa.]     3)  [i.  Udg.:  Israel.]     4)  [i.  Udg.:  Nu  troer  jeg  og.] 

Og  tit  bortstjæles  af  den  fule  Aand, 

Som  over  hvert  et  vantro  Bryst  regerer.  — 

Nu  lader  os  til  Borgen  haste  hjem ! 

Og,  om  du  vil,  jeg  dér  dig  flux  skal  døbe. 

Sigurd. 
Nej,  ikke  saa!  du  her  mig  døbe  flux! 

Torkild. 
Men  Isen  nu  har  bundet  alle  Vande. 

Sigurd. 

Nej,  hisset  er  saa  klart  et  Kildevæld, 
Som  aldrig  stivner  i  den  haarde  Vinter. 

Torkild. 

Velan!  det  skal  os  tvende  Ting  afbilde: 

Den  sande  Tro,  som  aldrig  isne  kan, 

End  ej  i  Dødens  lange  Vinternat, 

Og  Kristendommens  klare,  varme  Kilde, 

Som  skal  fremsprudle  midt  i  kolde  Nord. 

Dér  klarere  end  mellem  Sydens  Blomster, 

Som  skæmme  den  med  fremmed  Farveglans, 

Den  rinde  skal  imellem  Nordens  Fjælde, 

Og  svulme  højt  af  Bjærgets  rene  Sne, 

Naar  smeltet  den  i  Kildens  Skjød  sig  gyder. 


BORGEN. 

Gunnar. 

O,  Brynhild!  Brynhild!  lad  dig  dog  bevæge! 
Jeg  elsker  dig  saa  fuldt  og  inderlig; 
Alt,  hvad  dig  lyster,  du  af  mig  begjære! 
Med  Gammen  vil  jeg  lyde  hvert  dit  Ord. 

Brynhild. 
Jeg  kun  den  vældigste  paa  Jord  vil  eje, 
Og  ingen  anden  tage  udi  Favn.  — 
Ej  er  du  vældig,  medens  Sigurd  lever, 
Og  med  hans  Blod  du  kjøbe  maa  min  Gunst. 

Gunnar. 
Hans  Blod  er  mit;  jeg  svor  ham  Broderskab. 

Brynhild. 

Det  svor  han  ogsaa  dig;   men  ej  des  mindre 
I  Brudeseng  han  glemte  Ed  og  dig. 

Gunnar. 

Hvad?  Har  han  sveget  mig?  Troløse  Nidding! 
Hans  Død  er  vis.  - —  Men  siger  du  og  sandt? 

Brynhild. 

Jeg  siger,  at  han  favned  mig  hel  kjærlig, 
Enddog  til  dig  han  ikkun  fæsted  mig. 

Gunnar. 

Hvor  er  mit  Sværd? 

Hogne. 

Hvad  fattes  dig  x)  ? 
Du  som  i  Vanvid  farer  jo  omkring. 

Gunnar. 
Mig  fattes  ikkun  Sigurds  Hj ærteblod. 

Hogne. 

Du  raser.     Vil  du  øve2)  Niddingsid? 

Gunnar. 

Nej,  Sigurd  er  en  Nidding:  han  i  Favn 
Har  Brynhild  taget  mod  sit  dyre  Løfte. 


;       i.'Udg.:  Hvad  fattes  Gunnar.]     2)  [i.  Udg.:  virke.] 

HOGNE. 

Det  lyver  Brynhild;  grum  hun  er  i  Sind 
Og  vil  vor  Slægt  fordærve;  jeg  har  svoret, 
At  den,  som  dræber  Sigurd,  skal  af  mig 
Og  vorde  dræbt,  om  jeg  det  ellers  mægter; 
Og  Eden  vil  jeg  holde  som  en  Mand, 
Om  ogsaa  Gunnar  blev  sin  Svogers  Morder. 

Grimhild. 

Hvi  trættes  saa  I?  mine  vakre  Sønner! 
Du,  Gunnar,  vil,  at  Sigurd  dræbes  skal, 
Og  det  er  vel  forskyldt.     Imens  han  lever, 
Er  han  jer  Høvding;  men  naar  han  er  død, 
I  raade  Landet  og  hans  Guld  tillige. 
Det  er  en  Fordom,  at  den  Draabe  Blod, 
Hvormed  man  blander  sit,  skal  gjøre 
Det  andet  Blod,  som  er  i  Kroppen,  helligt. 
Det  Blod,  som  I  har  blandet  jeres  med, 
Det  maa  I  ej  udgyde;  men  det  andet 
I  frit  kan  lade  sprudle  ud. 

Hogne. 

Fostbrodernavn  af  alle  agtes  helligt; 
Vort  eget  Folk  os  myrded  eller  drev 
Dog  ud  af  Land,  om  vi  den  Idræt  øved. l) 

Grimhild. 

Nu  vel!  en  Fordom  maa  man  ogsaa  stundum 
Ej  overse;  men  jeg  har  nok  en  Søn, 
Som  ikke  Blod  med  Sigurd  end  har  blandet, 
Og  dog  det  lovet  har;  nu  Timen  er. 


»)  [i.  Udg.:   virked.] 

I  dette  Horn  jeg  kraftig  Drik  vil  blande; 
Og  naar  I  række  Guttorm  den,  hans  Arm 
Skal  Styrke  faa,  og  Sindet  Dristighed, 
Til  sig  i  Lag  med  eders  Maag  at  give. 

Gunnar. 

Det  er  det  samme  Horn,  min  Moder! 
Hvori  vi  blandede  med  Sigurd  Blod. 

Grimhild. 

Hvad  siger  det,  om  ogsaa  Hornet  lugter 

En  lille  Smule  efter  Volsungblod! 

Det  som  en  Forsmag  Tørsten  kan  forøge. 

Hogne. 
Hvad  jeg  har  svoret,  skal  jeg  ærlig  holde. 


BORGSALEN. 

(I  Dagningen.) 

Gunnar. 

O,  hvilket  fælt  og  rædsomt  Angestskrig! 
Det  Gudrun  er,  min  Søster,  som  sig  vaander. 
Saa  er  da  Sigurd  dræbt.  —  Du,  Brynhild!  ler. 
Men  ikkun  vild  og  rædsom  er  din  Latter; 
I  Hj ærtet  ej  du  ler:  dit  Aasyn  blegner.  — 
Hvad  har  jeg  kjøbt  med  Sigurds  Blod? 

Brynhild. 
Min  Hævn  og  min  Forbandelse,  du  Nidding! 

Grlmhild. 
Til  Lykke,  Søn,  med  fagre  Viv  og  Guld ! 
Thi,  hørte  ej  jeg1)  fejl,  den  stolte  Kæmpe 
Til  Guld  og  Gammen  al  sin  Lyst  har  tabt. 

Hogne. 
Det  er  forbi.     Med  grusomt  Ulvegrin2) 
Stak  Guttorm  Sværdet  i  den  spæde  Sigmund, 
Og  viede  det  saa  til  Sigurds  Mord  3) ; 
Fra  Sengen  dog  han  én  Gang  vendte  om, 
Ham  Sigurds  hvasse  Øjne  slog  med  Rædsel; 
Han  kom  igjen,  og  da  var  Øjet  lukket, 
Han  stødte  Sværdet  gjennem  nøgne  Bryst; 
Men  Sigurd  vaagned,  eller,  som  det  tyktes, 
Han  blunded  kun,  for  ej  at  undgaa  Død; 
Thi  nu,  saa  snart  han  følte  Staal  ved  Hjærte, 
Med  Gram  han  Guttorm  kløved4)  flux  i  to; 
Og  Gudrun  ligger  bleg  paa  trende  Lig. 

Brynhild. 

Velkommen  nu,  du  Hævnens  søde  Time! 
Du  mig  erstatte  skal  min  lange  Kval. 
Edbrydere  I  Gjukunger  skal  nævnes, 
Saa  længe  man  paa  Jorden  mindes  jer, 
Og  ikkun  sent  jert  Navn  skal  gaa  af  Minde. 

Du,  Hogne !  blændedes  af  Guldets  Glans, 
Og  vilde  snedig  saa  din  Ed  udlægge, 
Som  det  var  nok,  naar  du  kun  Sigurd  hævned, 
Enddog  du  saa'  uvirksom  paa  hans  Mord. 
Men  tænk  kun  ej,  at  Guderne  du  skuffer! 
Fordi  ved  Guldet  saa  dit  Hjærte  hængte, 

*)  [i.  Udg.:  jeg  ej.]    2)  [i.  Udg. :  grusom  Myrdelyst.]    3)  [i.  Udg. 
Drab.]     *)"  [i.  Udg.:  delte.] 

I  Hjærtekamret  man  det  og  en  Gang 
Skal  smaalig  søge,  og  naar  ej  det  findes, 
Dog  tage  Hjærtet  med,  i  sikkert  Haab, 
At  det  ved  Kunst  til  Guld  sig  kan  forvandle. 

Du,  Gunnar!  mente  daarlig  mig  at  kjøbe 
Med  Sigurds  Blod;  jeg  skuffed  dig,  som  du 
Og  skuffed  mig,  da  jeg  din  Ham  troloved. 
Du  tænker  nok,  at  Sigurd  dig  bedrog; 
Men  vid,  han  drog  sit  Sværd  i  trende  Nætter, 
Og  delte  saa  vor  kyske  Brudeseng! 
Han  dig  var  tro,  men  ham  har  du  nu  sveget, 
Og  Fofners  Bane  er  i  Valhal  end 
En  Ormehøvding:  skal  en  Orm1)  udsende, 
Hvis  hvasse  Brod  skal  naa  din  Hj ærterod. 


Uddød  er  Volsungætten ;  men  nu  Raden 
Til  Gjukunger  skal  komme  brat! 
Hist  ligger  Gudrun  over  røde  Lig; 
Hun  skal  opstaa,  ej  Døden  hende  undes, 
Hun  lære  skal  igjennem  blodigt  Liv, 
Hvad  det  betyder,  fræk  som  hun  at  stride 
Med  Odins  Mø  om  Kæmpen,  hun  sig  kaared. 
End  bær  hun  under  Hjærtet  fager2)  Mø, 
Som  hun  med  Sigurd  avled;  men  ej  Gammen 
Skal  hende  fødes  med  den  Datter  fin: 
Naar  Mand  og  Sønner  hun  har  Bane  voldet, 
Naar  Hestene,  de  hvide  med  de  sorte, 
Har  søndertraadt  i  Jormunrekurs  Gaard 
Den  fagre  Svanhild,  og  naar  Kampestene 
Er  farvede  i  hendes  Sønners  Blod, 
Da  hylende,  fortvivlet  skal  hun  stande; 

')  [i.  Udg.:  han  skal  én.]      2)  [i.  Udg.:  fagre.] 

For  hende  er  ej  Død  i  Sværdeod, 

Ej  Undergang  i  Flodens  dybe   Vande. 


Nu,  kommer,  Terner,  som  mig  fulgte  hid! 

Jeg  mellem  jer  mit  Arvegods  vil  skifte1). 

O,  knuger  ej  det  arme  Øjelaag! 

Lad  det  i  Vejret  sig  kun  frit  opløfte, 

Saa  Øjet  efter  Lyst  kan  spille  hen 

Paa  Lin  og  Maard  og  paa  de  gyldne  2)  Ringe 

O,  strammer  ej  omsonst  de  arme  Sener! 

Forgjæves  vil  I  tvinge  Taarer  frem; 

Jeg  véd  det  jo,  I  har  mig  aldrig  elsket, 

Men  jeg  har  heller  aldrig  elsket  jer; 

Og  tænker  ej,  det  er  af  kjærlig  Hu, 

At  disse  prude  Mon  jeg  saa  udskifter! 

Nej,  Tvedragts  Sæd  jeg  ikkun  vil  udstrø, 

Og  Gjukunger  skal  Arven  jer  misunde. 


Nu,  kives  I  kun  om  den  røde  Malm ! 
Jeg,  klogere,  den  blaa  mig  har  udkaaret. 
Jeg  rammed  godt,  og  vel  jeg  er  til  Mode; 
Nu,  hører,  Gjukunger,  min  sidste  Bøn! 
I  skal  opfylde  den:  jeg  véd,  I  maa!  — 
Naar  jeg  er  død,  da  lader  brat  paa  Sletten 
Af  mine  og  af  Sigurds  røde  Lagen 
En  Tjælding  højt  sig  løfte  over  Jord! 
Opstabler  til  et  Baal  det  skaarne  Ved, 
Og  lægger  der  jævnsides  vore  Lig, 
Med  Gram  imellem,  at  det  end  kan  dele 


*)  [i.  Udg.:  dele.     2)  [i.  Udg. :  rede.] 

Til  Gunnars  Skjændsel  vores  Brudeseng, 
Og  hærdes  atter  i  de  hede  Emmer 
Til  blodig  Idræt  gjennem  mange  Aldre ! 
Ej  Valhals  Dør  skal  slaa  mod  Sigurds  Hæl. 
Jeg  følger  ham,  og  evig  skal  vi  glædes! 


Torkild. 


Forundres  maa  jeg  her  i  Kongesal, 

Forundres  og  forfærdes  vist  tillige: 

Paa  Gulvet  ligger  spredt  det  røde  Guld, 

Paa  Sengen  svømmer  i  det  røde  Blod 

En  smykket  Kvinde!  —  Skal  jeg  tro  mit  Øje, 

Formastelig  hun  har  med  egen  Haand 

Det  skarpe  Sværd  indboret  i  sit  Hjærte. 

De  blege  Drotter  og  den  bange  Skare, 

Den  gamle  med  det  lede  Helvedsmil,  — 

Ja,  alt  forkynder  mig  en  sælsom  Rad 

Af  Hændelser,  et  Efterspil,  som  knytter 

Sig  selv  til,  hvad  jeg  i  min  Ungdom  saa' 

I  Sigmunds  Hal  og  Sagnets  Tryllespejl.  — 

O,  siger  mig,  I  Drotter!  hvad  det  var, 

Og  hvad  det  er,  som  denne  Jammer  voldte? 

Gunnar. 

Ej  grandt  som  du  jeg  kj ender  svare  Domme, 
Som  ere  gangne  over  Volsungs  Æt 
I  fordum  Tid;  men  dog  jeg  vel  tør  mene, 
At  Forspil  kun  de  var  for,  hvad  som  nu 
I  korte  Timer  haver  sig  tildraget.  — 

Dér  ligger  Brynhild,  Budles  stolte  Datter, 

Min  Viv  hun  var,  men  havde  Sigurd  kjær; 

Og  Sigurd,  Fofners  vidtberømte  Bane, 

I  næste  Kammer  svømmer  i  sit  Blod, 

Ja,  i  sin  Søns  og  i  vor  Broders  med. 

Os  Brynhild  lokkede  til  ham  at  svige, 

Vor  svorne  Broder,  ved  vor  Broders  Haand; 

Og  Sigurd  selv  har  taget  blodig  Hævn. 

Behøves  mere,  for  i  Gru  at  stivne? 

Og  end  dog  ej  vor  Jammerskaal  er  fuld: 

Vor  egen  Søster,  Gudrun,  Sigurds  Enke, 

Os  tavs  forbander  ved  sin  Herres  Lig; 

Og  leende  os  Brynhild  nys  forkyndte 

En  pinlig  Død.  og  Slægten  Undergang! 

Torkild. 

Saa  var  min  Anelse  da  alt  for  sand: 
Saa  var  det  Sigurd,  Angestskriget  gjaldt! 
Saa  er  da  Karret  fuldt  af  Volsungblodet ! 
Og  jer  det  var,  som  daarlig  gød  deri 
De  sidste  store,  tunge  Draaber!     Ja, 
Nu  sikkerlig  det  brat  sig  monne  vælte, 
Og  knap  I  stande  mod  den  stride  Strøm.  — 
Dog  vist  der  er  en  Gud,  som  jer  kan  frelse, 
Og  end  kan  Brynhilds  Spaadom  vorde  Løgn. 

Brynhild. 

Hvorledes?  hvad?  min  Spaadom  vorde  Løgn! 
Fra  Valhals  Dør  jeg  vende  maa  tilbage, 
For  den  at  se,  som  vover  saa  at  mæle. 
Hvem  er  vel  du?  du  med  det  side  Skjæg, 
Og  med  det  sære  Hammerstegn  paa  Issen! 
Véd  du  det  ej,  om  hvem  det  var,  du  talte? 

Ej  om  en  Kvinde,  men  om  Odins  Mø, 

Det  var,  du  talte  de  forvovne  Ord; 

Mon  du  tør  mene,  hendes  Spaadom  svigter? 

Torkild. 

Ej  om  en  Kvinde,  deri  har  du  Ret; 

Jeg  bedre  end  du  selv  kanske  dig  kjender. 

Du  stirrer  vildt  paa  det  forborgne  Tegn, 

Som  smykker  Issen:  du  maaske  det  kjender; 

Thi  du  er  deres,  som  med  Skjælven  tro. 

Omkring  din  Vugge  sad  Uvætters  Flok 

Og  vied  dig  til  deres  Tjenerinde; 

O,  tænk  kun  ikke,  at  et  Kvindebryst, 

Som  aander  Harm  *)  og  efter  Hævn  kun  længes, 

Kan  være  med  det  himmelske  i  Slægt!  — 

Din  Spaadom  lettelig  kan  vorde  sand; 

[Men  bryst  dig  ikke  af  din  Spaadomsgave ! 

Thi  hvis  den  er,  du  snarlig  mærke  skal, 

Og  mine  Ord  i  evig  Pine  sande. 

Du  er  forloren,  far  til  dine  Frænder! 

Dig  brænde  evig  dér  den  onde  Ild, 

Som  her  har  blusset  vild  i  dine  Aarer! 

Og  jeg  til  Himlens  Herre  har  det  Haab, 

At  Sigurd  ej  du  skal  i  Pinen  møde. 

Brynhild. 

Forbandede,  forhadte  Plageaand! 
Hvem  gc"v  dig  Magt  til  mig  i  Sind  at  ængste, 
At  ængste  mig,  som  aldrig  kj endte  Frygt? 
Hvad?  skal  til  Kval  jeg  virkelig  hen  vandre, 
Til  Kval  og  ej  til  Odins  stolte  Borg, 

*)  [i.  Udg.:  Had. 

Og  ej  til  ham,  som  jeg  til  Mand  mig  kaared? 

Saa  gid  det  dog  maa  undes  mig  at  se 

Jer  alle  vaandes  i  den  samme  Pine, 

Og  undes  mig  jer  Pine  at  forøge! 

Afsted  jeg  maa.  —  Hvor  hen?  —  Til  evig  Kval! 

Torkild. 

O,  saa'  I,  Drotter!  hvor  hun  som  en  Orm 

Sig  vred  i  Dødens  Stund?     O,  hørte  I 

Fortvivlelsens  den  rædselsfulde  Tale? 

Og  kan  I  mindes  hendes  Spaadomsord? 

O,  mærker  det  dog  alt,  og  hører  mig! 

En  Vej  til  Frelse  jeg  jer  vil  forkynde: 

De  Guder,  som  I  dyrke,  er  ej  til, 

Og  ej  det  nytter  jer,  paa  dem  at  stole. 

Men  han,  hvis  Navn  i  eders  gamle  Sagn 

Saa  trøstefuldt  og  sanddru  monne  klinge: 

Alfader,  han  er  til;  han  har  udspændt 

Med  Almagts  Haand  den  hvalvte  Himmeltelt, 

Og  Jordens  Ring  foruden  Hjælp  afrundet; 

Af  ham  fik  Mennesket  og  Liv  og  Aand. 

Men  onde  Magter  er  der  ogsaa  til, 

I  eders  Sagn  Hrimturser  de  mon  kaldes, 

Men  Djævle  er  dog  deres  rette  Navn: 

De  har  bortlokket  Mennesket  fra  Gud, 

Og  herske  nu  som  denne  Verdens  Drotter 

Med  Grumhed  over  hver  en  Mand  paa  Jord, 

Der  ej  nedknæler  for  sin  rette  Fader 

Og  vender  hjem  som  en  forloren  Søn 

Med  Bøn  om  Syndsforladelse  og  Naade. 

Gunnar. 
Du  taler  snildt;  og  sandt  det  er  at  sige, 

At  vi  paa  Aser  ej  kan  stole  trygt, 

Og  bedst  for  os  paa  Jord  det  maatte  nævnes, 

Om  disse  Guder  havde  ingen  Magt; 

Thi  ikkun  Straf  og  Hævn  vi  os  kan  vente. 

Men  sig  os  nu,  hvad  skal  vi  tro  og  gjøre, 

For  at  erhverve  os  Alfaders  Gunst? 

Torkild. 

Først  tro  paa  ham,  som  er  alene  Gud, 
Paa  Faderen  og  paa  hans  Søn  tillige: 
Paa  Jesus  Kristus;  thi  med  Kval  og  Død 
Har  han  udfriet  os  af  Dødens  *)  Rige ; 
Dertil  og  paa  Gud  Faders  Hellig-Aand. 
Dernæst  I  og  skal  Vold  og  Mord  forsage, 
Kun  til  betrængtes  Forsvar  løfte  Sværd. 
Hvad  Møl  kan  æde  eller  Rust  fortære, 
Hvad  falde  kan  i  Tyvs  og  Røvers  Haand, 
Paa  saadan  Skat  I  aldrig  her  maa  sanke; 
Men  hellere  med  eders  Sølv  og  Guld 
Neddæmpe  Suk  og  Armods  Graad  aftørre; 
Da  sanke  højt  i2)  Himlen  I  en  Skat, 
Hvorved  I  skal  evindelig  jer  glæde3), 
Naar,  døende,  fra  Jord  I  flytte  did. 

Grtmhild. 

O,  nøler  ikke  saa,  I  vakre  Kæmper! 

Til  Ambolt  og  til  Blæsebælg  I  flux 

Jer  skynde  maa,  for  eders  Sværd  og  Skjolde 

Og  Brynjer  graa4)  at  hamre  ud  ved  Ild 


*)  [i.  Udg.:  Djævles.]     2)  [i.  Udg.:  udi.]     3)  [i.  Udg.:  evinde- 
ligen  glædes.]     4)  [i.  Udg.:  Og  Brynjerne.] 

Til  Plovjærn  l)  og  til  Brændeøxer; 
Og  naar  til  Bønder  I  har  delt  dem  ud, 2) 
Stavkarle  trindt  fra  Land  I  maa  hidstævne, 
At  Sigurds  Arv,  at  alt  det  Sølv  og  Guld, 
Som  I  har  kjøbt  for  eders  Svogers  Blod, 
I  mellem  dem  kan  rundelig  udskifte!  — 
Hvad  skader  det,  om  og  en  fremmed  Drot 
Jer  nøgne  da  af  Kongeborg  uddriver! 
I  kan  jo  gaa  til  Himlen,  hvor  en  Skat, 
Der  aldrig  tømmes,  I  har  sammensanket.  — 
Den  Vej,  kanske  I  synes,  er  lidt  lang; 
Men,  naar  I  tigge  smukt,  det  ej  kan  fejle, 
At  Stodderne,  som  I  gav  eders  Guld, 
Til  Gjengjæld  Kjæppen  og  den  tomme  Pose 
Da  skjænke  jer,  og  i  al  Stilhed  kan 
I  magelig  til  Grav  og  Himmel  vandre. 

Torkild. 

O,  ti,  du  onde  Aanders  Tjenerinde! 

Dig  rammer  ogsaa  Herrens  Arm  en  Gang; 

Da  skal  du  vist  med  Graad  og  Tænders  Gnidsel 

Fornemme,  hvad  det  er,  at  stande  ham  imod. 


I  stande  tavse,  Gjukunger!  Jert  Sind 
Er  bundet  til  det  gyldne  Jordens  Støv, 
Og  ej  I  vil  med  Himlens  Ædelstene: 
Med  Hjærtets  Ro  og  Salighed,  det  bytte. 
Jeg  kan  ej  tvinge  jer;  til  Tro  og  Kjærlighed 
Ej  Tvang  kan  føre;  men  min  Varselsstemme 


l)   [i.  Udg. :  Plojejærn.]      2)  [i.  Udg. :  Naar    dem  I  dele  da  til 
Bønder  ud.] 

I  Hallen  højt  skal  runge,  før  jeg  gaar: 
Hvis  ej  I  vil  til  Herren  jer  omvende, 
Da  skal  opfyldes  Brynhilds  Spaadom  vist, 
Og,  medens  Orme  eders  Knokler  gnave, 
Skal  Sjælen  gnaves  af  en  værre  Orm, 
Som  aldrig  dør  og  aldrig  den  fortærer. 


Atle    og   Gjukungerne. 


DE    TALENDE. 


Atle,  Konge  i  Huneland. 

Gunnar. 

Hogne. 

Grimhild. 

Gudrun. 

Odr  un. 

Vinge,  Atles  Sendebud. 

[Tora  Hakonsdatter. 

Guldrand  Gjukedatter. 

Er  pur,  Søn  af  Atle  og  Gudrun. 

Atles  Skjald. 

Helblinde,  Gjæst  i  Atles  Gaard. 

Torkild. 

Gudruns  Terne. 

Kæmper  i  Atles  og  Gjukes  Gaard. *) 


J)  [De  otte  sidste  Linjer  fattes  i  begge  Udgaver.] 


FØRSTE   SAMTALE. 


JOMFRUBURET    I    HLYMDALEN. 

Odrun. 

JUet  ganger  nær  til  Midnat;  lader  nu, 
I  Terner,  Naalen  hvile  til  i  Morgen! 
Og  sjunger  heller,  før  til  Sengs  I  gaa, 
Min  kjære,  sørgelige  Aftensang! 

Ternerne. 

Ung  Sigrun  sad  paa  Sevafjæld 

Og  leged  med  gyldne  Ringe; 

Dog  leged  hun  helst  med  Sønner  smaa, 

Alt  som  paa  Gulv  de  ginge. 
O,  græd  for  Sigrun,  du  væne  Mø! 
Saa  sørgelig  maatte  hun  ende. 

I  Højelofts-Sal  om  l)  Midjedag 
Hun2)  saa'  over  Marker  og  Enge: 
Hil  ride  du,  Broder!  til  Frændesal! 
Jeg  haver  dig  ventet  saa  længe. 

Og  haver  du  ventet  saa  længe  paa  mig, 
Jeg  bær  ikke  Tidender  kjære: 


J)  [i.  Udg.:   Hun  sad  udi  Sal  ved.]     2)  [i.  Udg.:  Og.] 

Thi  jeg  haver  slaget  din  Helge  ihjel; 
Det  maatte  saaledes  nu  være. 


Ung  Sigrun  sidder  ved  Midjenat, 
De  Taarer  saa  stride1)  nedrinde; 
Det  mæler  den  Terne  for  Salens  Dør: 
Ung  Sigrun!  og  est  du  her  inde? 

Din  Helge  er  kommen  fra  Valhal  nu, 
Hans  Vunder  de 2)  dryppe  saa  saare ; 
Og  vil  du  nu2)  gange  til  ham  i  Høj, 
At  dysse  den  blodige  Taare? 

Ung  Sigrun  sover  i  død  Mands  Arm, 
De  Hjærterum  gjøres  saa  kolde; 
Derefter  hun  længes  hver  Aftenstund, 
Stor  Jammer  saa  monne  det  volde. 

Og  vil  du  ej  ride  til  mig  i3)  Kvæld, 
I  Valhal  jeg  snart  dig  skal  finde; 
Smaadrenge!  I  skulle  mig  gange  ved  Haand, 
Og  hilse  paa4)  Fader  der  inde. 

Nu  ligger  ung  Sigrun  saa  dybt  under  Muld, 

Og  Sønnerne  ved  hendes  Side; 

Hun  leger  ej  mere  med  røden  Guld, 

Men  Sagnet  ombæres  saa  vide. 
O,  græd  for  Sigrun,  du  væne  Mø! 
Saa  sørgelig  maatte  hun  ende. 


')  [1.  Udg.:  stridig.]    2)  [de  og  nu  fattes  i  i.  Udg.]    3)[l.Udg.: 
udi.l     4)  [i.  Udg.:  jer.] 

Odrun. 
Hav  Tak,  I  Piger!  for  den  kjære  Sang, 
For  hver  en  Taare,  som  I  bløde  fældte ! 
Nu  ganger  kun  til  roligt  Natteblund! 
Jeg  ene  vil  en  Time  gjennemvaage. 

(Efter  lang  Tavshed.) 

Hvor  Sandet  løber  i  det  klare  Horn! 
Og  dog  udfolde  sig  de  korte  Timer 
Til  lange  Dage  og  til  lange  Aar. 
Ja,  lange  vist,  naar  Sorrig  er  til  Huse; 
Thi  ellers  rask  sig  drejer  Tidens  Hjul, 
Og  studsende  vi  Aftenrøden  skue. 

Hvi  dele  dog  saa  underlig  paa  Jord 
De  høje  Norner  vores  Sorg  og  Gammen! 
Hvi  sammenblande  de  dem  ikke  saa, 
At  Sødme  gydes  i  den  beske  Drik, 
Og  bitre  Draaber  i  den  alt  for  søde?  — 
Dog,  alt  for  søde!     Jeg  er  jo  en  Daare, 
Og  Vanvid  kun  indgav  mig  disse  Ord; 
Hvem  vilde  vel  af  Glæden  noget  miste, 
Og  gjemme  det  til  ussel  Trøst  i  Nød? 
Var  Glæden  hel,  hvis  saa  den  kunde  deles! 
Og  var  en  Draabe  kun  af  Sorgens  Edder 
Ej  mægtig  at  forgifte  Glædens  Drik? 

O,  vredes  ej,  I  høje,  vise  Norner! 
De  Glæders  Minde,  jeg  har  nydt  paa  Jord, 
Jeg  solgte  ej  for  alle  Jordens  Skatte. 
Men  sørge  maa  jeg,  flyde  maa  min  Taare, 
I  mørke  Nat,  som  ved  den  klare  Dag; 
Og  Taarer  lindre;  thi  det  er,  som  Hjærtet 
I  dem  hensvømmed  mod  den  elsktes  Barm.  — 
O,  Brynhild!  du,  som  favnede  uvillig 
Den  eneste,  der  mig  var  kjær  i  Sind! 
Du  kj endte  ej  de  stille  Sorgens  Taarer, 
Som  perle  mildt  i  Øje  og  paa  Kind; 

II.  24 

De  røde  kun,  som  sprudle  vildt  fra  Hjærtet, 

Naar  Staalet  aabner  dem  den  korte  Vej, 

Kun  dem  du  kjendte,  og"  kun  dem  du  fældte; 

Og  Hjærtet  med  den  stærke,  vilde  Strøm 

Henbrused  mod  din  Sigurds  aabne  Vunde  l).  — 

For  gruelig  er  mig  den  Hj ærtefærd  2) ; 

Og,  naade  Hjærtet  end3)  min  Gunnars  Hjærte, 

Tilbage  dog  imod  den  stride  Strøm 

Det  drevet  blev:  han  elsker  mig  ej  længer. 

O,  Sigrun,  Sigrun !  naar  jeg  rystet  gruer- 

For  dig  og  for  din  grumme  Natte-Id, 

Jeg  dine  Kaar  dog  maa  dig  halv  misunde: 

I  Valhal  selv  af  dine  Taarer  brændt, 

Din  Helge  red  til  dig  i  Midnatsstunden; 

Og  var  end  Haanden  nok  saa  stiv  og  kold, 

Den  under  Kind  dog  klapped  dig  saa  kjærlig. 

Her  sidder  jeg  saa  mangen  Midnatsstund, 

Min  Gunnar 'karsk  end  ganger  over  Mulde, 

Dog  aldrig  rider  han  til  mig  om  Nat, 

Ham  brænde  ej  de  Taarer,  jeg  mon  fælde.  — 

Hvad  klinger  saa  her  i  den  stille  Nat? 
Hvem  skifter  Hug  saa  nær  ved  Fruerburet? 
Ak,  skal  endnu  jeg  friste  værre  Kaar: 
Skal  jeg  bortføres  som  et  Krigens  Bytte 
Og  sove  i  en  fremmed  Kæmpes  Arm?  — 
Nej,  aldrig  dog!  Saa4)  modløs  er  jeg  ikke. 
Før  Hjærtet  skal  mod  anden  Mand  sig  bøje, 
Det  maa  udsvømme  i  det  vide  Rum; 
Skjønt  ej  jeg  véd,  hvor  det  et  Hjem  kan  finde. 
Saa  kom  da  hid,  du  Brynhilds  tunge  Rustning! 


l)  [i.  Udg. :  Og  Hjærtet  blev  af  stærke,  vilde  Strøm  Henskyllet 
,mod    din   Sigurds    aabne    Vunde.]      2)    [i.    Udg.:    en   saadan    Færd.] 
3)  [i.  Udg.:  det  end  til.]     4)  [i.  Udg.:  thi.] 

Ej  mer,  som  før,  jeg  skuer  dig  med  Gru; 
Jeg  og  en  Gang  mig  vil  i  Staalet  klæde. 
Hvor  den  er  tung  og  kold,  den  gyldne  Hjælm! 
Og  tungere  er  end  den  side  Kjortel. 
Men  tys!  det  rasler  jo  ved  Døren  alt; 
Gid  Jorden  dog  sig  venlig  for  mig  aabne! 

Gunnar. 
Hvorledes?  er  og  vaabenklædte  her? 
Og  undes  mig  ej  Odrun  end  at  skue? 
Nu  vel!  end  er  mit  Sværd  ej  blevet  sløvt. 

Odrun. 
Hvad  hører  jeg?  er  det  ej  Gunnars  Røst? 
Har  ogsaa  du  i  Valhals  Sal  fornummet 
Min  bitre  Sorg,  og  kommer  blodig  hid 
Ved  Midjenat?  o,  vær  mig  da  velkommen! 
Men  tag  mig  med  dig  paa  din  blege  Hest ! 
Lad  mig  ej  længer  ensom  her  forsmægte! 

Gunnar. 

Min  Odrun!  er  det  dig?  Som  min  Valkyrje 
Du  stander  for  mig  i  den  haarde  Brynje, 
Og  kalder  mig  til  Odins  høje  Sal. 
O  elskede!  hvad  har  du  maattet  lide, 
Før  varme  Hjærte  i  det  kolde  Staal, 
Før  Odrun  i  Brynhildes  Rustning  klædtes! 
Men  sig  mig,  elskede!  var  det  din  Agt, 
Som  Brynhild  vild  at  fare  frem  i  Vaaben 
Og  gjennembore  dette  utro  Bryst? 
Thi  end  jeg  lever;  kun  fordi  min  Vej 
Til  dig  gik  over  Lig,  jeg  stander  blodig. 

Odrun. 
O,  Gunnar,  Gunnar!  er  det  og  dig  selv? 
Forvildes  ej  igjen  mit  Syn,  som  fordum, 

24* 

Da  koglende  din  Ham  til  Brynhild  bejled? 
Dog  nej !  din  Røst,  dit  Øje,  alt  er  dit.  — 
Saa  kommer  du  da  efter  lange  Vintre 
En  Gang  igjen?     Hvorfor?  det  véd  jeg  ej; 
Men  glædeligt  det  er  mig  dog  at  skue 
Den  eneste,  min  Hu  staar  til  paa  Jord. 

Du  mener,  jeg  som  Brynhilds  Søster  vilde 
Dit  utro  Hjærte  vinde  mig  med  Staal. 
Ak  nej !  hos  mig  er  Haand  og  Hjærte  svage ; 
Kun  for  at  bejle  til  den  Kæmpes  Sværd, 
Hvis  Favnetag  jeg  mer  end  Døden  frygted, 
Kun  derfor  staar  jeg  væbnet  her  paa  Gulv. 

Gunnar. 

Saa  kast  da  flux,  min  Odrun!   onde  Kjortel, 
Som  tung  og  trang  nedtynger,  klemmer  dig! 
O,  lad  mig  løse  Hjærtet  af  sit  Fængsel, 
Hvis  end  det  kan  tilgive,  elske  mig! 
Saaledes!  —  Arme  Pige!  hvor  du  skjælver! 
Hvor  har  dit  Blod  sig  skjult  for  Jærnets  Frost 
Nu  Hjælmen  bort!  lad  gule  Lokker  spille 
Igjen  paa  Svanehals!  Lad  stærke  Knag 
Nu  atter  bære  denne  tunge  Klædning, 
Der  sydes  ikkun1)  for  et  Bryst  af  Staal: 
For  Brynhilds  kun! 

Odrun. 

Du  bløder,  Gunnar! 
Kom,  lad  mig  dig  forbinde!  hvilken  Lyst! 
O,  havde  du  den  kjendt,  min  elskte  Kæmpe! 
Da  havde  ej  saa  længe  mine  Saar 
Forgjæves  biet  paa  den  kjære  Læge. 

l)  [i.  Udg.:   Der  syedes  kun.] 

Gunnar. 

O,  straf  mig  ej,  du  hulde,  elskte  Kvinde! 

Ej  mine  Dage  flød  i  Gammen  hen, 

Mens  dine  Nætter  her  saa  sorgfuldt  runde. 

Jeg  har  en  Moder:  hun  er  ikke  god, 

Men  klog  hun  er,  og  hendes  onde  Kunster 

Ej  Sigurd  ene  styrted  i  Fordærv: 

Fra  ham  til  mig  hun  Brynhilds  Minde  drev. 

Saa  ængstelig  henrunde  mine  Dage: 

Et  Billed  saa'  jeg,  hvor  jeg  stod  og  gik, 

Det  var  ej  dit,  men  dit  dog  saa  det  ligned, 

At  begge  i  det  ene  sammenrandt; 

Uskyldigt  ej  jeg  vil  mit  Hjærte  kalde, 

Men  dog  dets  Brøde  er  undskyldelig. 

Jeg  Brynhild  fik,  og  trindt  i  alle  Lande 
Des  værre  sjunges  om  den  onde  Færd, 
Og  om  dens  Udgang,  som  gaar  sent  af  Minde; 
Men  fra  den  Stund,  da  under  røde  Telt 
Ved  Sigurds  Side  blussed  Brynhilds  Lig, 
Omkring  jeg  vanked1)  som  min  egen  Skygge. 
Naar  Brynhilds  Billede  for  Sjælen  steg, 
Og  mine  Arme  sig  mod  det  udstrakte, 
Da  stilled  Sigurd  sig  med  Gram  i  Haand 
Imellem  det  og  mig.     I  Sværdelarmen, 
Naar  kjæk  jeg  brød  igjennem  Fjendeflok, 
Da  stod  han  blodig,  peged  paa  sin  Vunde, 
Og  leende  stod  Brynhild  bag  hans  Ryg; 
Hun  lo  saa  frygtelig,  som  da  hun  fordum 
Gudrunes  Sorg  ved  Sigurds  Lig  fornam. 
Saaledes  randt  de  lange  Aar  i  Kummer, 
Indtil  igjen  min  Moders  sære  Kunst 
Det  glemte  Minde  vakte  i  mit  Hjærte. 


*)  j  I.  Udg. :  vandred.] 

Odrun. 
O,  skal  jeg  glædes,  eller  skal  jeg  bæve? 
Jeg  hviler  ved  din  Barm,  og  kjærlig  slaar 
Den  mig  i  Møde;  større  Held  kan  ikke 
Mig  times  her  paa  Jord;  men  ak! 
Hvor  længe  vil  det  vare?     Tro  ej,  Gunnar! 
At  Grimhild,  som  med  Fryd  har  set 
Sin  Datters  Vaande,  som  sin  kjære  Guttorm 
Ej  spared,  skulde  ynkes  over  os ! 
Ak,  bedre  er  vist  ej  de  Jættekunster, 
Som  gav,  end  de,  som  røvede  mig  dig; 
Og  mener  du  ej,  haarde  Domme  bie 
Den  Slægt,  som  Sigurd  sveg?   —  O,  se! 
O,  rører  sig  ej  Brynhilds  Sværd  paa  Væggen? 
Det  klinger,  hør!     O,  der  er  ondt  i  Vente! 

Gunnar. 

Hvad  skal  jeg  svare  dig?  Til  kraftig  Trøst 
Det  Hjærte  ej,  som  selv  maa  Uheld  ane, 
Kan  skikket  være.     Men,  min  elskede! 
Lad  glade  os  de  korte  Timer  nyde 
I  kjærlig  Tale  om  den  svundne  Tid, 
Dens  Glæder  mindes  og  dens  Sorg  begrave! 
Lad  Norner  raade  for  den  næste  Dag! 


ATLES   BORG. 

Atle. 

Hav  Tak,  du  gamle  Skjald,  for  dine  Frasagn! 

Hel  lysteligt  det  er,  den  svundne  Tid 

Og  dens  Bedrift  i  dem  at  gjennemleve. 

Mig  vorder  kjærere  min  Kongehal, 

Naar  Oldtids  Kæmper  saa  den  gjennemvandre, 

Og  mere  daadfuldt  tykkes  mig  mit  Liv, 
Naar  jeg  i  Aanden  deler  deres  Kampe. 
Ved  dine  Sagn  er  Tiden  løben  hen, 
Og  forbigangen  er  alt  Midnatsstunden, 
Til  Hvile  skal  vi;  men  til  Harpen  først 
Du  sjunge  os  et  Kvad!     I  Strængelegen 
Sig  Dønnet  mildner  til  en  liflig  Klang, 
Og  dysser  Sjælen  i  en  venlig  Slummer. 

Skjalden. 

Hvad  dig  behager,  Konge!  er  min  Lyst; 

Men,  skal  saa  sent  paa  Nat  sig  Strængen  røre, 

Da  vorder  vist  og  sørgelig  dens  Klang. 

Atle. 
Selv  Sorgens  Lyd  i  Sang  er  sød  vemodig. 

Skjalden. 

En  Kæmpe  var  paa  Jorden, 

Han  sprang  af  Asa-Rod, 

Og  vide  kjendt  i  Norden 

Er  Kæmpens  Navn  og  Daad: 

Som  Sigurd  Fofnersbane 

Han  red  med  Guld  paa  Gråne 

Igjennem  Lue-Ild. *) 

Naar  Solen  monne  lide, 
Oprinder  Jætte-Dag: 
Det  var  ved  Midnatstide, 
Han  sov  alt  under  Tag; 
Da  mægted  Jættevælde 
Den  prude  Helt  at  fælde 
Ved  lumske  Niddingsid. 

')    [i.    Udg. :    Han    Sigurd    monne    hede,    Han    dræbte    Ormen 
lede  Og  traadte  klare  Ild.] 

Det  var  hans  fagre  Kvinde, 
Hun  vaagned  op  i  Blod: 
Af  trende  Lig  der  inde 
Udsprang  saa  rød  en  Flod; 
Som  Stenen  var  hun  stille, 
Ej  kunde  Taaren  trille, 
Og  Hænder  ej  hun  vred. 

Hun  bredte  hvide  Lagen 
Alt  over  Kæmpens  Lig, 
Af  Jammer  var  hun  slagen 
Og  knuget  bitterlig; 
Saa  dybt  hun   drog  sin  Aande 
Alt  i  den  store  Vaande, 
Som  brat  hun  maatte  dø. 


De  ædle  Kvinder  vilde 
Paa1)  Jammer  raade  Bod: 
Opregnede  med  Snilde, 
Hvad  selv  dem  gik  imod; 
Men  dog  sad  Gudrun  stille, 
Ej  kunde  Taaren  trille. 
Og  Hænder  ej  hun  vred. 

Kun  liden  Guldrand  vidste 
Et  Raad  for  Søster  sin: 
Hun  drog  alt  bort  med  Liste 
Fra2)  Sigurd  tætte  Lin, 
Hun  klapped  ham  paa  Kinden, 
Og  løste  frit  for  Vinden 
Det  lange,  gule  Haar. 


*)  [i.  Udg.:  Den.]     2)  [i.  Udg.:   Af.] 

Her  er  din  elskte  døde  ! 
Er  han  dig  nu  af  Sind? 
Se,  hvor  de  Taarer  røde 
Nedrulle  ham  paa  Kind! 
Vil  du  dem  ikke  dysse, 
Og  til  Farvel  ej  kysse 
Den  kjære,  blege  Mund? 

Da  stedtes  Gudruns  Øje 
Alt  paa  det  gule  Haar, 
Hun  maatte  sig  nedbøje, 
At  kysse  Kæmpens  Saar; 
Nu  kunde  Taaren  flyde, 
Nu  kunde  Klagen  lyde, 
Nu  Hænderne  hun  vred. 


Saa  haardelig  hun  rørte 
Sin  Stemme  da  paa  Borg1), 
Og  der  det  Brynhild  hørte, 
Hun  lo  ad  bitre  Sorg; 
Da  blev  der  Ynk  i  Salen, 
Thi  begge  brændte  Kvalen 
Men  Gudrun  brat  opsprang: 

Alt  i  de  øde  Vange 
Der  kan  jeg  klage  fri!  — 
Dér  monne  hun  nu  gange 
Saa  mangen  vildsom  Sti; 
Om  Nætter  og  om  Dage 
Man  hører  hendes  Klage 
Alt  over  Bjærg  og  Dal. 


x)  [i.  Udg.:  udi  Borg.] 

Atle. 

Hav  Tak,  o  Skjald,  for  Strængeleg  og  Kvad! 
Hel  sørgelig  det  klang  i  Midnatsstunden, 
Og  tunge  Minder  vaktes  i  min  Sjæl; 
Men  gjærne  dvæled  dog  min  stille  Tanke 
Ved  Mindet  om  den  vældigste  paa  Jord; 
Jeg  glædes  ved,  at  mine  Øjne  skued 
Den  bolde  Kæmpe,  om  hvis  Daad  og  Færd 
Skal  høres  Sagn  og  Kvad  i  alle  Lande, 
Saa  længe  Verden J)  staar,  hvis  høje  Pris 
Skal  gange  rige  Guders  Lovsang  næst. 


Hel  gjærne  og  med  blødnet  Hjærte  saa' 
Jeg  arme  Gudrun  paa  sit  Jammersæde: 
Den  dybe,  stille  Sorg,  de  høje  Klager, 
Den  tunge  Vandring  i  det  øde  Rum, 
Det  rørte  alt  mig  lige  ind  til  Sjælen.  — 
Men  sig  mig,  Skjald!  hvis  rigtig  du  det  véd: 
Hvad  Ende  tog  det  med  den  armes  Kvide? 

Skjalden. 

Hun  skulde  føde,  og  i  Nord  hun  stedtes: 
I  Danmark,  dér,  hvor  Sigurd  voxte  op; 
Dér  ganger  nu  hans  Datter,  fagre  Svanhild, 
Hun  leger  dér,  hvor  hendes  Fader  leged, 
Og  Gudrun  græder,  hvor  Hjordise  græd. 
I  stille  Bur  hun  frister  nu  sit  Liv, 
Og  virker  Sigurds  mandige  Bedrifter 
I  Guld  og  Silke,  sig  til  ringe  Trøst. 
Men  spaat  det  er, 2)  at  hun  igjen  skal  fæstes 
Til  anden  Mand. 


*)  [i.  Udg.:   Midgaard.]     i)  [i.   Udg.:   Men  spaaet  er.] 

A  ILE. 

I  yksalig  var  han  vist, 
Den  Mand,  som  fik  en  saadan  Viv  i  Eje! 

Skjalden. 

Saa  vid  da,  Konge!  det  er  Folkesagn, 
At  dig  til  Del  skal  saadan  Lykke  vorde! 

GjÆSTEN. 

Forbandet,  Skjald !  du  være  med  dit  Kvad, 
Og  saa  med  al  din  onde  Lokketale! 
Giv  Harpen  hid!  Jeg  skal  en  anden  Sang 
I  Hallen  kvæde,  ej  som  din  saa  kjælen, 
Men  sømmelig  og  sanddru,  kæmpelig. 

Blodig,  Brynhild 
Bolstret  klædte: 
Rød  i  Brystet, 
Bleg  paa  Læben, 
Laa  den  fagre, 
Fuld  af  Harme; 
Faa  nu  mindes 
Møens  Kvide. 

Ord  hun  mæled 
Aldrig  bedre: 
Ve  dig,  Grimhild, 
Guders  Fjende! 
01  du  brygged, 
Besk  og  giftigt, 
Minder  døved 
Du  hos  Sigurd. 

Gjukes  Sønner 
Svore  Eder, 

Dem  dog  brøde 
Børn  af  Grimhild; 
Broder  har  jeg, 
Budles  Arving, 
Kæmper  har  han, 
Hævnen  iler.  — 

Baalet  blussed, 
Brynhilds  Aske 
Kold  i  Højen 
Hviled  længe; 
Gjukes  Sønner 
Styre  Lande, 
Raade  Sigurds 
Røde  Ringe. 

Aser  sørge, 
Sigurd  længes, l) 
Brynhild  lytter, 
Luren  tier: 
Klædt  i  Vaaben, 
Val  at  kaare, 
Stod  hun  længe, 
Stod  forgjæves. 

Atle  sidder 
Sent 2)  i  Hallen, 
Gudruns  Kummer 
Kongen  rører; 
Han  for  Brynhild 
Bod  vil  tage.   — 
Gifte  sig  med 
Grimhilds  Datter. 


l)  [i.  Udg.:  lider.]     2)  [1.  Udg. :  Sen.] 

Huners  Konge! 
Kan  du  skue 
Gjennem  Mure, 
Gjennem  Natten? 
Bod  for  Brynhild 
Byder  Gunnar:  — 
Kysser  kjærlig 
Kongens  Søster. 

Atle. 

Du  vækker,  gamle !  mangt  et  bittert  Minde, 
Du  vækker  mig  til  Strid  og  blodig  Hævn. 
Igjennem  Natten  dønner  Brynhilds  Stemme, 
Og  Valhals  Guder  tale  gjennem  dig. 
Til  Odruns  Bur  jeg  farer  gjennem  Mørket, 
Og  er  han  dér,  den  Nidding  .  .  . 

En  Kæmpe. 

Kæmper,  op! 
Til  Odruns  Bur  henred  i  Nat  en  Nidding, 
Har  Kongens  Skjoldvagt  *)  dræbt,  og  sidder  nu, 
Som  ej  han  maatte,  hos  hans  Søster  ene. 

GjÆSTEN. 

Farvel,  Kong  Atle! 

Atle. 

Bi  du  her  i  Nat! 
Med  Guld  dit  Sandsagn  og  dit  Kvad  skal  lønnes. 

Gjæsten. 

Jeg  ej  til  Guld  og  ej  til  Nattely 

Har  nogen  Trang;  jeg  ganger,  som  jeg  kommer. 

x)  [i.  Udg.:  Vogtre.] 

Men  vil  du  lønne  kongelig  mit  Kvad, 

Det  lønnes  kun  med  Blod  af  Asers  Fjender. 

Atle. 
Af  Gjukunger? 

GjÆSTEN. 

Det  er  din  egen  Hævn, 
Og  dine  næste  Frænders,  dér  du  øver. 
Men  hist  i  Syden  er  en  vældig  Borg, 
I  mange  Aldre  sad  en  Jotunørn 
Hovmodig  dér  og  slog  med  sine  Vinger: 
En  Storm  udgik,  og  alle  Lande  skjalv, 
Det  rusked  selv  i  Tysklands  tætte  Skove. 
Nu  tykkes  Mænd,  at  Ørnen  er  ej  mer, 
Fordi  ej  Stormen  farer  over  Lande; 
Og  glade  lytte  de  til  søde  Sang 
Fra  liden  Fugl,  som  nu  i  Syd  mon  *)  bygge, 
Og  siger  sig  med  Guderne  i  Slægt. 
Men  det  er  Tant 2),  saa  sandt  som  Odin  er 
Den  sande  Gud.     Du  nys  ophøjed 
Din  faldne  Maag  hartad  til  Guderang; 
Men  kunde  du  med  hvasse  Pil  nedfælde 
Den  liden  Fugl,  da  større  Pris  du  vandt, 
End  nogen  Kæmpe,  som  var  end  paa  Jorden. 

Atle. 

Hvis  jeg  forstaar  dig,  kløgtigste3)  blandt  Skjalde! 
Da  taler  du  om  stolte  Romaborg. 

GjÆSTEN. 

Du  har  forstaaet  mig,  og  vil  du  vinde 
Dig  alle  rige  Guders  høje  Gunst, 

*)  [i.  Udg.:  nu  der  monne.]    2)  [i.  Udg.:  Løgn.]    3)  [„kløgtige1' 
i  begge  Udgaver  vistnok  Trykfejl.] 

Da  hold  ej  op,  før  du  med  Stadens  Grus 
Har  Dalen  fyldt  imellem  Romas1)  Høje! 

Atle. 

Til  Kæmpedaad  og  glimrende  Bedrifter 
Du  kalder  mig,  og  Øret  er  ej  døvt: 
Jeg  sværger  højt  ved  alle  Valhals  Guder, 
At,  før  saa  mange  Vintre  skride  hen, 
Som  Romaborg  har  Høje,  skal  den  falde, 
Hvis  jeg  det  mægter,  eller  og  paa  mig 
Og  al  min  Hær  den  højere  skal  knejse! 

GjÆSTEN. 

En  saadan  Ed  sig  for  os  begge  sømmer, 
Og  saadan  Skjald  fortjener  saadan  Løn. 
Men  glem  ej  Eden!  mindes,  at  dit  Liv, 
Om  den  du  svigter,  skal  mit  Kvad  mig  lønne! 

Atle. 
Hvem  er  du  vel?  forunderlige  Gjæst! 

GjÆSTEN. 

Det  nytter  ej,  jeg  dig  mit  Navn  fortæller; 
Thi  Navn  som  Ærende  jeg  skifter  tit, 
Og  den,  jeg  gjæster,  raader  selv  alene 
For,  hvilket  Navn  jeg  bære  skal  hos  ham. 
Far  vel,  Kong  Atle! 

Atle. 

Var  det  en  Askurs  Søn, 
Hvad  heller  var  det  Asers  høje  Fyrste? 

Kæmpen. 
Du  nøler,  Konge!  Niddingen  kan  fly. 

J)  [i.   Udg. :   alle.] 

Atle. 

Ja,  ganger  flux,  idrager  haarde  Brynje! 
Thi  ej  er  endt  ved  Odruns  Bur  vor  Færd. 
Jeg  Gjukunger  i  deres  Hjem  *)  vil  gjæste. 

Skjalden. 
Om  end  du  vredes,  maa  jeg  ikke  tie: 
Du  stander  rede  til  en  Uheldsfærd. 
Paa  Gjukunger  du  blodig  Hævn  vil  øve; 
Hvad  har  de  gjort?  Var  det  ej  Brynhild  selv, 
Som  ægged  dem  til  deres  Maag  at  svige, 
Og  faldt  hun  ikke  for  sin  egen  Haand? 
Er  det  ej  klart,  at  Norner  saa  det  vilde? 
Og  hvem  kan  mægte,  dem  at  staa  imod! 

Atle. 

Saa  har  du  tit  min  Vredes  Lue  dæmpet, 
Og  i  mit  inderste  jeg  vel  maa  skamme  mig, 
At  jeg  saa  tit  mit  Kæmpesmd  lod  bøje 
Og  gik  som  Barnet  i  dit  Ledebaand. 
Jeg  har  et  Hjærte  som  det  haarde  Fjæld; 
Men  naar  i  det  gjenlyde  Mildheds2)  Toner, 
Det  smelter  som  et  Bjærg  af  løse  Sne.  — 
Dog  jeg  en  Gang  nu  vil  min  egen  vorde, 
Og  væbne  mig  med  hele  Nordens  Frost, 
Saa  hver  en  blød  og  kjælen  Lokketone 
Som  matte  Pil  skal  kraftesløs  nedglide. 
Mig  Brynhild  kaldte  ved  sit  visse  Bud, 
Og  længer  ej  jeg  vil  min  Hævn  opsætte; 
Min  anden  Søster  vil  nu,  ligervis 
Som  Brynhild,  Gunnar  røve  Liv  og  Gammen; 
Skal  jeg  da  stande  tam  og  ørkesløs, 
Imedens  saa  min  hele  Slægt  udslettes3)? 

x)    [1.  Udg.:  i  egne  Borg.]     2j  [i.   Udg. :    dine.]     3)    [i.  Udg. 
fordærves.] 

Skjalden. 

Her  spørges  ej,  om  du  din  Slægt  skal  frelse, 
Men,  om  du  vil  forgaa  med  al  din  Slægt. 
Af  Norner  Gudrun  er  dig  vist  beskikket, 
Og  ægter  Brødres  Bane  hun  i  dig, 
Da  volder  det  dig  Sorg  og  Undergang;   — 
Det  véd  jeg  vist,  saa  er  og  derom  spaaet. 

Atle. 

Men  Odins  Bud!  thi,  var  det  ej  ham  selv, 
Hans  visse  Bud  det  sikkerlig  maa  nævnes, 
Som  løfted  nys  i  Hal  sin  Torden-Røst 1). 

Skjalden. 

Ej  mægter  jeg  med  min  den  ringe  Kløgt 
Det  underlige  Forhold  at  udgrunde, 
Hvori  til  Norner  rige  Guder  staa; 
I  det  forborgne,  lysomstraalte  Gimle 
Alfader  selv  med  vis,  usynlig  Haand 
De  Magter,  som  saa  frit  sig  tykkes  røre, 
Dog  holder  i  et  vældigt  Ledebaand. 
Ej  vil  jeg,  at  du  Odins  Magt  skal  trodse; 
Udfør  hans  Vilje  da2)  mod  Romaborg! 
Med  Gjukunger  kun3)  egen  Sag  du  skifter; 
Det  sagde  selv  den  underlige  Gjæst. 


GJUKES    BORG. 
Grimhild. 

(Med  et  Kar  for  sig.) 

I  klare  Vand  jeg  Gunnars  Færd  udspejder: 
Han  red  saa  trøstig  som  til  Brudeseng; 

»)   [1.   Udg.:   i  Hallen   høje   Røst.]     2)  [1.  Udg. :  hans  Villie.] 
3)  [1.  Udg.:  din.] 

Men,  skuffe  mig  ej  mine  gamle  Kunster, 

Han  uden  Brud  skal  snarlig  ligge  kold.  — 

Dér  sidder  han  jo  alt  ved  Odruns  Side, 

Og  kjærlig  flyder  Ordets  varme  Strøm; 

Men  Ternen  hist  for  intet  vel  ej  stod, 

Hun  løber  alt,  at  hente  Bryllupsgjæster. 

Nu,  Gunnar!  snart  du  skal  mig  Guttorm  bøde; 

Saa  kommer  Hogne,  for  at  tage  Hævn; 

Saa  kommer  jeg;  —  og  begge  Odins  Slægter 

Har  jeg  udryddet  med  min  egen  Kunst. 

Men  Gudrun!  hvor  mon  hun  om  vanker? 
Se  dér!  hun  sidder  jo  i  Kongesal, 
Og  svøbt  i  Silke  ligger  Ulveungen. 
Nu  vel!  en  Gang  endnu  jeg  rammer  dig. 

Hvordan  mon  Atle  vil  det  Budskab  lide? 

Jeg  maa  dbg  se,  hvad  han  har  for  i  Nat. 

Se  dér!  hvem  sidder  hisset  med  den  side  Hætte 

I  mørke  Krog?  er  det  ej1)  Bølværk  selv? 

Han  griber  Harpen  vred  i  Hu  og  slaar 

De  arme  Strænge,  saa  de  springe  brat. 

Det  maa  jeg  høre.     Jættesal  i  Norden! 

Du  fanger  kløgtig  hver  en  Lyd  paa  Jord: 

Til  Ymers  Legem  bøjer  jeg  mit  Øre, 

Lad  Kvadet  lyde  gjennem  det  til  mig!  — 

Til  Strid  med  Gjukunger  du  Kongen  ægger, 

Og  tæller  daarlig  mig  imellem  dem. 

Nu  vel,  du  gamle!  altid  ond  og  listig! 

Nu  skal  jeg  med  dig  prøve  nok  en  Dyst; 

Er  det  din  Lyst,  at  Gjukunger  skal  ødes, 

Saa  bliver  det  nu  min  at  frelse  dem. 


a)   [ej  fattes  i   I.  Udg.] 

Hogxi. 

Forunderligt  er  meget  her  i  Livet. 

Men  underligst  af  alt  er  Kjærlighed: 

Fra  Jotunhejm  den  sikkerlig  udrinder; 

Thi  altid  avles  den  i  Mandebryst 

Ved  Nattetid;  naar  Morgenen  fremgryer 

Og  Lyset  skinner,  er  den  voxen  alt 

Og  styrer  Kæmpen  efter  eget  Tykke. 

Ret  som  en  Gnist  af  Surturs  stærke  Ild 

Den  tvinge  vil  de  høje  Guders  Sol; 

Det  se  vi  grandt;  thi  Freja  selv  omdrives 

Jo  af  dens  Brynde  i  det  vide  Rum 

Og  søger  Ottar:  søger  onde  Jætte; 

Ved  den  og  Frej  sit  dyre  Sværd  forliste, 

Der  savnes  maa  i  Ragnarokes  Strid. 

Paa  Jorden  ej  den  har  sin  Sæd  omskiftet, 

Og  naar  sit  Baand  om  Kæmperne  den  snorr 

Da  brister  Baandet,  som  med  høje  Guder 

Og  næste  Frænder  før  dem  sammenbandt; 

Da  væbnes  Odins  Slægter  mod  hinanden 

Og  ødelægge  selv  den  stolte  Kraft, 

Som  evig  skulde  Jætter  undertvinge. 

Hvad  var  det  vel,  som  førte  Brynhild  hid? 
Hvad  var  det  vel,  som  Gudruns  Kummer  avled? 
Hvad  var  det  nu,  som  Gunnar  atter  drev 
Fra  Borgen  ud,  at  friste  nye  Farer? 
Hvad  vorder  Enden?  Ødt  er  Sigurds  Slægt; 
Og  fanges  Gunnar,  maa  jeg  Sværdet  løfte 
Og  falde  ventelig  med  ham; 
Hvem  skal  da  raade  Sigurds  røde  Ringe, 
Og  hans  det  tit  saa  dyrekjøbte  Guld? 
Skal  da  igjen  en  Jotunorm  maaske 
Paa  vilden  Hede  over  Skatten  ruge?  — 
Ja,  selv  den  Kjærlighed,  som  grusom  mig 

25* 

Vil  byde  Livets  Glæder  at  bortkaste 

For  Gunnars  Skyld,  kan  jeg  vel  elske  den? 

Grimhild. 

Min  Søn!  tag  hurtig  denne  Runestav! 
Lad  sadle  Ganger,  som  kan  rappest  løbe, 
Og  lad  en  Svend  til  Hunekongens  Borg 
Med  Staven  ride,  saa  han  ikke  nøler! 
Thi  dyrt  er  Gjukunger  hvert  Øjeblik. 

Hogne. 

Hvorledes?  Moder!  hvad  skal  det  betyde? 
Har  nu  igjen  du  onde  Kunster  for? 

Grimhild, 

Forvorpne  Søn!  du  Frelse  ej  fortjente; 
Dog  vil  jeg  frelse  dig  og  al  din  Slægt. 
Din  Broder  fanges  denne  Nat  i  Bure, 
Og  Hunekongen  er  sin  Svoger  gram; 
Men  denne  Stav  ham  skal  med  os  forsone. 
For  Brynhild  byder  jeg  ham  største  Bod: 
Til  Bod  og  Viv  jeg  Gudrun  selv  ham  byder. 

Hogne. 

Hvordan?  skal  Gudrun  være  Atles  Viv? 
Skal  hun  i  Favnen  tage  Brynhilds  Broder! 
Den  arme !  nej,  det  skal,  det  maa  hun  ej ! 

Grimhild. 

Lad  mig  kun  raade!  jeg  kan  Smerter  døve, 
Som  jeg  dem  vækker,  og  et  Kvindesind 
Omskiftes  kan  ved  mine  mindste  Kunster. 

Hogne. 

Igjen  du  kun  vil  hende  Sorg  berede; 
Det  vil  jeg  ej ;  nu  skal  hun  nyde  Ro. 

GRIMHILD. 

Saa  skal  og  du  og  Gunnar  nyde  Ro 
I  Højen  inden  trende  Solemærker; 
Thi  vid!  du  falder  i  den  første  Kamp, 
Som  du  med  Atle  vover,  og  han  tager 
Da  alt  det  Guld,  hvorfor  I x)  Sigurd  sveg. 


LEJRE. 

Fruerburet. 

Gudrun. 

Du  gyser,  Tora!  Er  det  Midnatskulden, 
Som  gjennemfarer  dig?  hvad  heller  fløj 
En  rædsom  Tanke  dig  igjennem  Sjælen? 

Tora. 
Ej  véd  jeg  selv,  hvi  just  i  denne  Nat 
Den  samme  Gru  mig  atter  gjennemryster, 
Som  da  Hjordises  ømme  Hjærte  brast. 
Med  hende  som  med  dig  i  Midnatsstunden 
Jeg  sad;  da  gjalded  det  saa  højt,  at  Buret, 
Som  rystet  i  sin  dybe  Grundvold,  skjalv; 
Da  mærkede  Hjordise,  Gram  var  fundet 
Og  løftedes  af  Sigurds  Kæmpearm; 
Det  sidste  Glimt  af  Haab  forsvandt  fra  øjet, 
Og  tungt  hun  drog  sit  sidste  Aandedræt.  — 
Min  Gru  og  Smerte  kan  jeg  ej  udsige; 
Men  nu  jeg  atter  maatte  føle  den. 
Jeg  frygter  svarlig,   at  for  Døren  stander 
Igjen  et  Uheld,  stort  og  tungt  som  det, 
Min  stærke  Gysen  da  saa  vist  forkyndte. 

x)  [i.  Udg.:  du.] 

Gudrun. 

Saa  stort  kan  intet  Vanheld  nævnes  mer; 
Thi  der  er  ingen  Sigurd  mer  paa  Jorden. 
Men  som  en  Draabe  i  det  fulde  Bæger 
Det  ringeste  af  Vanheld  er  for  os; 
Det  ej  behøver  til  os  at  indgange, 
Thi  hos  os  alt  det  sidder  her  i  Sal. 

Saa  længe  end  med  Sigurds  Liv  vi  sysled, 
Han  levende  og  for  vort  Øje  stod; 
Naar  tit  os  harmed  Guldets  dorske  Glimmer, 
Da  saa'  vi  klarlig  hans  Bedrifters  Glans, 
Og  naar  vi  vragede  de  matte  Farver, 
Grandgivelig  hans  Øje  Straaler  skød. x) 
Imedens  saa  med  alle  sine  Kræfter 
Vor  hele  Sjæl  indviklet  var  i  Kamp, 
For  Billedet  at  stille  livlig  frem, 
Uhørt,  uset  i  Hjærtets  stille  Kammer 
Vor  Smerte  laa  og  slumred  ind  med  Suk. 

Det  er  forbi,  vort  Arbejd  er  til  Ende, 
Og  atter  vaagner  Smerten  i  et  Skrig. 
Alt  ligger  Sigurd  paa  det  hede  Leje, 
Behængt  er  Væggen,  kun  et  lidet  Rum 
End  stander  aabent  til  de  røde  Luer; 
Hvad  skal  vi  nu  begynde?  hvilken  Id 
Skal  korte  os  de  lange  Vinternætter, 
Og  vugge  Smerten,  til  den  sover  ind?  — 
Ej  nytter  det,  at  Øjet  løber  rundt 
Paa  Salens  Væg;  thi  altid  dog  hendrages 
Det  til  den  sidste,  sørgelige  Krog; 
Enhver  Bedrift  den  er  jo  alt  bedrevet, 
Og  Hjærtet  spørger:  hvor  er  Kæmpen  nu? 
Da  længselsfuldt  til  Baalet  Øjet  farer, 
Som  om  det  kunde  stirre  gjennem  Ild ; 

1)  [i.  Udg. :  Grandgivelig  vi  klare  Aasyn  saa'.] 

Men  Luen  flagrer,  Røgens  Skyer  drive, 
Og  Øjet  skuer  kun  det  røde  Lig; 
Det  lukker  sig,  og  Sjælens  Øje  stirrer 
Da  uafbrudt  i  Hjærtets  Edderstrøm. 

Tora. 
O,  Gudrun!  ti!  Du  Hjærtet  sønderknuser. 
Mig  ængstede  det  tomme  Rum  saa  tit; 
Men  vist  jeg  mente,  naar  kun  det  var  dækket, 
Da  skulde  Øjet  kvæget  vandre  om, 
Og  Smerten  lindres  ved  de  kjære  Minder. 
Ak!  nu  forstaar  jeg  det:  mit  Øje  saa' 
Kun  Tomhed  dér;  men  Sjælens  Øje  skued 
Usynlig  svævende  den  blege  Drot.  — 
Hvad  skal  vi  nu,  ja,  hvad  skal  jeg  begynde? 
Thi  dig  af  Norner  undtes  bedre  Kaar: 
Du  ser  dig  levende  med  Sigurd  sammenvoxet x) 
I  fagre  Svanhild,  og  du  har  en  Id, 
Som  er  af  alle  ypperligst  at  nævne: 
At  stirre  daglig  paa2)  den  væne  Mø 
Og  se  din  Sigurd  anden  Gang  opvoxe. 

Gudrun. 
Og  anden  Gang  at  svømme  i  sit  Blod. 

Tora. 
Du  raser,  Gudrun!  du  dig  selv  spaar  ilde3). 

Gudrun. 
Nej,  Brynhild  spaade  det  i  Dødens  Stund; 
Og  alt  for  vist  er,  hvad  den  onde  mæled. 
O,  Tora,  Tora!  ja,  i  denne  Stund 
Jeg  føler  det:  stor  Jammer  mig  beredes. 
Jeg  drømte  fordum:  —  ak,  min  prude  Falk4)! 

a)    [i.    Udg.:    sammenvoxe.]      2)    [i.    Udg.:    i.]       3)    [i.    Udg. 
spaaer  selv  dig  ilde.]     4)  [i.  Udg.:  Fugl.] 

Han  er  nu  myrdet.  —  Ulven!  mine  Brødre!  — 
Vort  Værk  er  endt;  o,  gid  i  Høj  jeg  laa! 
Det  kommer,  kommer  snart;  ak,  arme  Hjærte! 
Hvi  brast  du  ej  ved  Sigurds  Lig! 


ANDEN  SAMTALE. 


ATLES    BORG. 

Guldrand. 

O,  Søster !  sid  dog  ej  saa  tavs  i  Sal ! 
Ikkun  paa  Fjældets  Top  er  evig  Vinter; 
I  Hjærtets  Dal  maa  Isen  smelte  hen 
Ved  Solens  Glød  og  Øjets  milde  Regn. 

Gudrun. 

O,  kjære  Søster!  und  mig  Stilhed  dog, 

Da  Ro  ej  mer  jeg  kan  paa  Jorden  finde! 

Jeg  føler  det,  at  vaagner  Hjærtet  op, 

Vil  Haand  og  Tunge  som  den  galnes  rase. 

Ej  springer  mer  de  milde  Taarers  Væld, 

Det  er  udtørret,  ak,  for  længe  siden; 

En  Skylregn  kun  kan  smelte  Hjærtets  Is, 

Og  ve  da  alt,  som  Strømmens  Hvirvel  møder 

Guldrand. 
Ser  du  de  smaa,  som  lege  hist  paa  Gulv! 
Det  er  jo  dine  Børn.  I1),  Erpur,  Ejtil! 
Indklynger  eder  tæt  til  Moders  Bryst, 
Og  optør2)  Hjærtet  med  den  varme  Aande! 


])  [/  fattes  i  første  Udg.]     2)  [i.  Udg.:  Optøer.] 

Erpur. 
Det  tør  vi  ikke;  Moder  bliver  vred. 

Gudrun. 
Nej,  bort,  bort  med  jer  Ulveunger! 

Guldrand. 

Saa  hent  da,  Erpur,  Sigurds  fagre  Datter! 
Hun  er  som  Solen  i  den  lune  Vaar. 

Gudrun. 
Ak  nej,  min  Søster!  heller  ikke  hende! 
Hun  har  sin  Faders  skarpe  Øjekast, 
Og  hvert  et  Blik  mig  stinger  dybt  i  Sjælen; 
Det  raaber  til  mig:  du  var  Sigurds  Viv, 
Nu  er  du  Atles.     Ak!  jeg  maa  fortvivle: 
Brynhildes  Broder  har  jeg  mig  til  Mand; 
Hans  Børn,  som  jeg  evindelig  maa  hade, 
De  ere  mine. 

Guldrand. 

Men  hvi  blev  du  ej 
I  Danmark  da?  hvi  drog  du  hid  til  Jammer? 

Gudrun. 

O,  vidste  du,  hvor  rædselsfuldt  det  er, 

Naar,  hvad  i  Løndom  man  kun  sagte  hvisker, 

For  ikke  selv  at  høre  det,  gjenlyder 

Saaledes  uden  for  os  højt, 

Da  spurgte  du  ej  saa.     Hvad  kan  jeg  svare? 

Min  Moders  Taarer,  mine  Brødres  Nød? 

Hvad  rørte  det  vel  mig,1)  om  Jættekvinden 

Nu  angred,  hvad  hun  selv  med  onde  Kunst 

Udretted?  og  hvi  skulde  jeg  mig  ofre 

For  disse  Brødre,  som  min  Sigurd  svege? 

*)  [i.  Udg. :  hvad  ragede  det  mig.] 

Og  dog,  jeg  mægted  ej  at  staa  imod. 

Var  det  den  Drik,  mig  onde  Grimhild  rakte? 

Var  det  et  Blik  i  dybe  Fangetaarn, 

Hvor  Gunnar  sad?  var  det  et  dunkelt  Minde 

Om  Lejet,  vi  ufødte  havde  delt? 

Jeg  véd  ej,  hvad  det  var,  som  Hjærtet  rørte; 

Men  i  sit  dybeste  det  blev  bevæget. 

Mit  Liv  med  Sigurd  og  den  boldes  Mord 

Mig  blev  en  Drøm;  og  hvad  som  blev  til  Stede, 

Var  mine  Brødres  Nød;  med  sorgfuldt  Sind, 

Men  som  jeg  følte,  at  det  maatte  være, 

Jeg  drog  til  Hunekongen,  blev  hans  Viv. 

Med  Taarer  vied  jeg  mit  Brudeleje, 

Det  var  de  sidste,  som  fra  Øjet  randt; 

Og  skal  en  Gang  endnu  det  atter  vædes, 

Det  sikkerlig  da  vorder  kun  med  Blod. 

Saa  spørg  mig  da  nu  aldrig  mer,  min  Søster! 

Men  spørg  dig  heller  selv,  hvorfor 

Du  vakte  mig  af  Sorgens  dybe  Dvale, 

Da  jeg  ved  Sigurds  Lig  var  ham  saa  nær! 

O,  havde  du  ej  vækket  mig  til  Klage, 

Da  havde  jeg  alt  længe  smerteløs 

Hos  Freja  bygget.     Dog,  jeg  vil  ej  spørge, 

Hvorfor  du  gjorde  det;  thi  Norners  Dom 

Er  over  os,  og  vi  er  under  den. 

Vinge. 

Hil  sidde  I  paa  Hyndet,  ædle  Fruer! 
Ved  mig  I  hilses  fra  vor  tapre  Drot. 
Fra  Romerfærden  vender  han  tilbage, 
Og  beder,  som  det  sig  vel  sømme  maa, 
At  I  hans  Komme  hædre  med  et  Gilde. 

Gudrun. 
Det  gjøres  dog  vel  ikke  just  behov 

I  Brygger-Kjedler1)  brune  Mjød  at  blande; 
Thi  atter,  som  i  Fjor  paa  Vallands  Sletter, 
Din  Herre  vel  har  sørget  for,  at  ej 
For  stor  en  Kæmpeflok  os  skal  hjemsøge. 

Vinge. 
Du  er  min  Dronning,  Atle  er  min  Drot: 
Hvad  Sjælen  tænker,  bør  ej  Tungen  ma^le; 
Hvad  Øret  hører,  finder  Sjælen  døv; 
Men  Atle  kommer  med  ubrudte  Fylking, 
Med  Pris  og  Hæder  hid  fra  Romaborg. 


GILDESAFTENEN. 

(Kvinderne  ere  gangne  til  Sengs.) 

Atle. 

Hel  sømmeligt  var  Gildet;  Mjøden  har 
Med  stærke  Sødme  atter  helet  Læben, 
Som  sprække  maatte,  da  den  hede  Sol 
I  Syden  den  med  sine  Straaler  brændte; 
Og  Vinen  rensed  Støvet  bort  fra  Lungen, 
Saa  frit  og  livligt  er  vort  Aandedræt. 
Udløste  er  af  Baand  nu  Sjæl  og  Hjærte, 
Beredte  til  at  vandre  lystig  om 
Blandt  Kæmpehøje,  mellem  Bavtastene, 
Blandt  hvad  som  var  og  hvad  som  er  endnu. 
Men  hvor  er  Læben,  som  af  Ord  kan  væve 
Det  fagre  Billed,  som  er  Øjets  Lyst? 
Og  hvor  er  Haanden,  som  forstaar  at  røre 
De  spændte  Strænge  til  en  liflig  Klang?  — 
Ak!  stum  er  Læben,  stiv  er  hver  en  Finger 

*)  [i.  Udg. :  dybe  Kjedler.] 

Paa  Haanden,  som  forlysted  os  saa  tit. 

Fra  Romaborg  vi  droge  hjem  med  Hæder, 

Alligevel  Italien  os  sveg; 

Thi  avindsyg  den  stjal  vor  Hæders  Tunge: 

Forgjæves  venter  Muren  i  vor  Hal, 

At  Kvadets  Døn  skal  laane  den  sin  Stemme; 

Forgjæves  haaber  nu  den  stille  Sten 

At  kunne  sig  i  Strængeleg  bevæge; 

Thi  stille,  tavs  og  kold  som  Sten  og  Mur, 

Er  nu  den  Skjald,  som  fordum  Røsten  løfted, 

Og  stum  er  Harpen,  kun  et  Jammersord 

Den  stramme  Stræng  kan  mæle,  naar  den  brister. 

GjÆSTEN. 

Hel  sorrigfuld  du  sidder  over  Bord, 
Som  lidt  sig  skikker  ved  et  Hædersgilde, 
Naar  sejerrig  fra  Daad  en  vældig  Drot 
Hjemvender  til  sin  Borgs  de  prude l)  Sale 
Og  tømmer  Hornet  til  sin  egen  Pris.  — 
Dog  lysteligt  det  er  for  mig  at  høre 
En  Konning  mæle  vaandefulde  Ord, 
Fordi  sin  Skjald  han  misted.     Selv  jeg  øved 
I  mange  Vintre  Skjald  skabs  lette  Kunst, 
Og  trøsteligt  det  er  i  Alderdommen, 
Naar  yngre  Mænd  ophøje  saa  med  Pris 
Det  Værk,  man  drev;  da  tykkes  det,  som  ej 
For  intet  man  det  lange  Liv  har  levet. 

Atle. 
Er  ogsaa  dit  den  kloge  Bolværks  Frænde, 
Og  har  ved  Drik  af  Suttungs  stærke  Mjød 
Saa  let  du  Kunsten,  sen  at  lære,  nemmet, 
Da  vær  velkommen  her  paa  Salens  Bænk, 
Og  giv  det  stumme  atter  kraftigt  Mæle! 

a)  [i.  Udg.:  kjendte.] 


j\    Atle  og  Gjttkungerne.    1S11.  397 


GjÆSTEN. 

Du  siger  sandt,  at  jeg  er  Bølværks  Frænde, 
Og  gjærne  vil  jeg  kvæde,  dig  til  Skjæmt; 
Men  først  du  maa  mig  villig  Sagn  fortælle 
Om  dit  saa  priste  Tog  til  Romaborg. 
Man  siger,  Odin  selv  dig  har  opægget; 
Nu,  vandt  du  Borgen?  eller  hvilken  Daad 
Er  det,  som  hædres  ved  saa  fagert  Gilde? 

Atle. 

Du  spørger  sært;  men  endnu  mere  sært 
Er  det,  du  spørg'er  om.     Adskillig  Tale 
Kan  føres  om  min  Id;  men  jeg 
Alene  véd,  hvi  den  fik  saadan  Udgang.  — 
Til  Romaborg  jeg  kom  i  Hu  saa  gram, 
Jeg  vandred  frem  i  Blodets  røde  Strømme, 
Som  tørredes  kun  stundum,  naar  et  Baal 
Af  brændte  Byer  slog  sin  Røg  mod  Skyen; 
Mig  drev  til  Strid  det  underlige  Bud, 
Som  klang  i  denne  Sal  en  Midnatsstund 
For  længe  siden,  —  om  jeg  mindes  ret, 
For  sex,  maaske  for  syv  Aar  siden. 
For  syv?  ja,  rigtig!  just  i  denne  Nat. 

GjÆSTEX. 

Du  dvæler  længe  ved  det  Tal,  Kong  Atle! 
Er  det  dig  saa  paafaldende,  mærkværdigt? 
For  mig  er  sex  og  syv  det  samme. 

Atle. 

Er  Liv  og  Død  dig  ogsaa  da  det  samme? 
Thi  naar  det  syvende  nu  ogsaa  er  det  sidste, 
Er  der  vel  Forskjel  dog  imellem  sex  og  syv. 

GjÆSTEN. 

Ej  Kløgt  dig  fattes;  men  alt  Natten  skrider, 
Og  Sangen  venter  paa  dit  Sagn?  J) 

Atle. 

Nu  vel!     Af  Budet  jeg  hendreves, 
Og  skyndedes  end  mer  til  blodig  Hævn 
Ved  Mindet  om  den  Spot,  jeg  maatte  lide 
Paa  Vallands  Sletter,  da  min  Hær  nedsank 
Som  skjøre  Ax  for  Seglens  hvasse  Æg. 
Forgjæves  bød  man  Guld  og  grønne  Skove2), 
Forgjæves  bøjede  sig  Kejserstadens  Knæ, 
Forgjæves  lød  fra  Muren  Kvindeskrig 
Og  for  min  Fod  ydmygelige  Bønner. 

Naar  Havets  Bølger  rulle  voldsomt  frem, 
Ej  Dæmning  standser  dem,  de  stilles  ej 
Af  Olien,  som  ikkun  Fladen  glatter 
Et  Øjeblik;  kun  den,  som  ejer  Kraft 
Til  Stormens  stærke  Vinger  selv  at  lamme, 
Kun  han  kan  standse  Bølgen  i  sin  II. 
Saa  gik  det  mig.     Jeg  stod  en  Morgen  aarle, 
Og  stirred  mod  de  høje  Taarne  hen, 
Som  snarlig  skulde  deres  Toppe  fjæle 
I  Askedyngen  over  Stadens  Grus; 
Ombruset3)  var  jeg  trindt  af  Vaabenbraget, 
Og  stundum  hørte  jeg  Basunens  Drøn, 
Der  øved  sig  til  Stormen  at  forkynde. 

Men  pludselig  Basunen  tav,  en  Lyd 
Sig  kæmped  frem  til  Øret  fra  det  fjærne: 
Det  var  en  Sang,  ej  som  naar  vore  Skjalde 
Opløfte  Røsten,  men  ej  heller  spæd; 
Som  Torden  gjennem  Nattergalens  Strube, 

J)  [i.  Udg. :  Vil  du  ej  gange  længer  i  dit  Sagn?]    '2)  [i.  Udg. 
og  vide  Egne.]     3)  [i,  Udg.:  Omklinget.] 

Højtidelig  og  smeltende  tillige, 
Var  denne  Sang.     Nysgjerrigt  fløj  mit  Blik 
Alt  over  breden  Vang,  forundret  saa' 
En  Skare  jeg  fra  Romaborg  udgange, 
Ej  klædt  i  Brynje,  men  i  hvide  lin, 
Og  festlig  smykket,  som  til  Offergilde; 
Ej  Vaaben  havde  nogen  Mand  i  Haand, 
Men  somme  Bøger  med  ukjendte  Stave, 
Hvoraf  de  sang  med  helligt  Alvorsblik, 
Og  andre  Skaaler  af  det  pure  Guld, 
Hvorfra  en  Duft  langt  sødere  end  Honning 
Ogsteg  i  Hvirvler  som  en  dunkel  Sky, 
Og  kransed  yndelig  de  nøgne  Isser. l)   — 
Ej  véd  jeg  paa  de  Strængelege  Navn, 
Som  her  jeg  hørte;  men  i  deres  Lyde 
Gjentoges  Sangen  paa  saa  mangen  Vis, 
Og  dog  saa  lig,  at  intet  Ord  udtrykker 
Den  Ligheds  og  Adskillighedens  Et. 

Herved  jeg  blev  saa  underlig  til  Mode, 
Jeg  sælsomt  sank  tilbage  i  mig  selv, 
Og  vaktes  først,  da  for  mig  stod  en  Gubbe 2) : 
Hans  Skjæg  var  sidt,  og  mange  Vintres  Sne 
Sig  havde  præget  i  de  tynde  Lokker, 
Der  som  en  Krans  omglimrede  hans  Tinding; 
Hans  Aasyn  var,  som  i  de  gamle  Kvad 
Os  Baldurs  tegnes,  mildt  og  dog  saa  kraftigt, 
At  det  mig  vinkede  saa  venlig  hid, 
Og  Foden  dog  ærbødig  veg  tilbage, 
Som  om  jeg  frygted  for,  mit  Aandepust 
For  urent  var  til  sig  med  hans  at  blande. 
Han  peged  hen  paa  Solens  lyse  Kugle, 
Der  luende  sig  rulled  op  af  Hav, 

*)  [i.  Udg. :  Og  dækked  venligen  de  blotte   Isser.]    2)  [i.  Udg. 
Olding.] 

Han  tåled  om  en  Gud,  som  havde  dannet 

Det  store  Lys  og  hint  det  vide  *)  Rum, 

Som  gjennemskinnes  af  dets  klare  Straaler; 

Han  talede  om  én,  der  havde  rejst 

Igjennem  alle  Verdner,  alle  Himle, 

Og  havde  over  dem  sit  høje  Hjem, 

Ej  mellem  Guder,  som  med  Mænd  sig  blande 

Og  prøve  Styrke  med  en  anden  Magt, 

Men  hos  en  højeste,  som  ej  kan  nævnes, 

Som2)  styrer  alting  med  sit  lette  Vink; 

Fra  denne  Højhed  steg  han  villig  ned, 

For  alle  Askurs  Frænder  at  hjemføre, 3) 

Som  vilde  renses  ved  hans  Purpurblod 

Fra  Jordens  Smitte,  og  til  Himmelflugt 

I  Ydmyghed  af  ham  sig  Vinger  laane. 

Ej  om  sig  selv:  om  én,  som  nævnes  Krist, 

Han  sagde  det;  men  skuffed  mig  ej  Sindet, 

Det  var  ham  selv.     For  denne  Kristi  Skyld 

Han  bød  mig  skaane  Staden  med  dens  Taarne; 

Thi  dér,  saa  mæled  han,  hvor  høje  Spir 

Sig  løfte  op  mod  Sky,  forsamles  Folket, 

At  prise  ham,  som  skabte  lyse  Sol, 

Og  Krist,  hans  Væsens  Billede  paa  Jorden. 

Og  ser  du  hist,  saa  lød  endnu  hans  Tale, 

Paa  Taarnespidserne  de  gyldne  Kors: 

Alt  paa  et  saadant  taalte  Kristus  Pine 

For  dig  og  mig  og  for  hver  Mand  paa  Jord; 

Formast  dig  ej  mod  disse  Himmeltegn4)! 

Thi  visselig  de  mægte  dig  at  knuse. 

Forundret  stod  jeg,  sagte  Læben  hvisked 
Om  Odins  Bud  og  Frygt  for  Odins  Straf; 
Men  vredelig  og  haanlig  Valhals  Guder 

l)  [i.  Udg.:    hele.]      2)    [i.    Udg.:  Og.]     3)   [i.  Udg.:   For  alle 
Askurs  Børn  at  ophente.]     4)  [i   .Udg.:   Mindetegn.] 

Han  nævned  en  afmægtig  Djævleflok. 
Forbitret  greb  min  Skjald  i  Harpens  Strænge, 
Om  Odins  Magt  han  agtede  et  Kvad 
Mod  Gubbens  Tale  og  hans  Spot  at  sætte; 
Men  Harpen  sank  med  hule  Klagelyd, 
Og  med  det  første  Ord  udaanded  Skjalden 
Sit  sidste  Suk;  da  voxte  min  Forundring, 
Og,  overvunden  midt  paa  Sejrens  Mark, 
Jeg  loved  Oldingen  at  skaane  Staden; 
Og  han  til  Løn  mig  gav  hver  gylden  Skaal, 
Og  sin  Velsignelse  paa  Rejsen. 

GjÆSTEN. 

Du  sagde  nys,  du  vidste  grandt,  hvorfor 
Du  skaaned  Romaborg;  men  det  du  glemte 
At  sige,  dog  hel  mærkeligt  det  er. 

Atle. 

Hvorfor?  Ja,  har  jeg  det  ej  sagt? 
Fordi  .... 

GjÆSTEN. 

Fordi  dig  Gubben  gjorde  bange? 

Atle. 
Vist  var  det  underligt  at  stævnes  ind 
For  Solens  Skaber;  thi  jeg  aldrig  hørte, 
At  Odin  den  har  skabt;  men  dog 
Mig  Frygten  ej  bevæged. 

GjÆSTEN. 

Men  de  gyldne, 
Med  søde  Duft  opfyldte  Skaaler  da? 

Atle. 

Ej  heller;  dog  de  ere  saare  fagre 
Og  tykkes  mig  de  bedste  Ejemon. 

II.  26 

ItJÆSTEN. 

Du  véd  da  ej,  hvorfor. 

Atle. 

Naar  jeg  besinder 
Mig  ret,  jeg  maa  vel  svare:  nej! 
Jeg  véd  da  kun,  hvordan  det  skete; 
Og  dog  ej  heller  det;  jeg  véd  kun,  hvad 
Mig  hændtes.  *) 

GjÆSTEN. 

Men  hvi  du  drog  til  Romaborg, 
Det  vidste  du;  og  lod  dig  dog  forføre 
Til,  døv  mod  Odins  Bud  og  døv  mod  Røsten 
Fra  dine  djærve  Fædre,  Budles  Æt, 
Og  dine  Kæmper,  som  i  Valland  fældtes, 
At  skaane  denne  Jætters  Hovedborg! 
Med  Jotunhejm  du  har  dig  da  forbundet, 
Og  vente  maa  du  stærke  Guders  Hævn. 
Giv  Harpen  hid !  i  Strængen  vil  jeg  gribe, 
Og  fylde  Hallen  med  et  Varselskvad. 

Rullende  for  over  Heden 
Hjulenes  skoede  Ring, 
Tvungen  af  Malmen  den  haarde, 
Gnisterne  sprunge  fra  Sten; 
Stolt  og  med  knejsende  Nakke 
Sad  paa  den  rullende  Vogn 
Grimhild,  den  værste  af  Kvinder, 
Øvet  i  Gand  og  i  Sejd. 


Hun  havde  Aser  bedrøvet, 
Hun  med  sin  syndige  Æt: 


')  [i-  Udg.:  Jeg  gjorde.] 

Sigurd  i  Sengen  fik  Bane, 
Brynhild  sig  skyndte  til  Baal; 
Nu  sidder  Gudrun  paa  Vognen, 
Farer  til  Hunelands  Borg, 
Dér  skal  hun  Atle  forsone, 
Frelse  al  Niflungers  Æt. 

Stolt  sidder  Grimhild  paa  Vognen, 
Vred  er  den  vældige  Tor, 
Dundrende  farer  hans  Kærre 
Hen  over  luende  Bro, 
Hvirvlende  sænker  sig  Luen 
Ned  mod  de  gnistrende  Hjul, 
Asator  Hammeren  svinger, 
Knust  ligger  Grimhild  paa  Jord. 

Hylende  for  over  Heden 
Grimhild  med  Vinger  som  Beg, 
Helas  forpestede  Vaaning 
Aabned  sin  knirkende  Dør; 
Dér  med  forknusede  Lemmer 
Svømmer  i  Edder  hun  nu, 
Gispende  saare  hun  længes 
Efter  den  sodbrunes  Gal. 


Hører  det,  knugede  Stene ! 
Rører  jer  Tunge  med  mir! 
Lad  det  i  Borgen  gjenlyde; 
Saadan  er  Asernes  Sæd; 
Tor  med  sin  knusende  Hammer, 
Odin  med  snedige  Kløgt, 
Rammer,  besnærer  hver  Nidding, 
Var  han  og  Hunelands  Drot. 

26* 

Syv  Gange  vandrede  Solen 
Skinnende  Midgaard  omkring; 
Atle  har  Aserne  sveget, 
Aser  betale  med  Svig. 
Skjælv  i  de  hvælvede  Sale, 
Hunelands  troløse  Drot! 
Snart  skulle  Luerne  lege 
Lystig,  hvor  Kæmperne  sad. 

Nu,  Atle!  sørg  ej  længer  for  din  Skjald! 

I  mig  du  en  ej  ringere  har  fundet, 

Og  jeg  skal  ej  saa  let  ved  Harpen  dø.  — 

Du  er  saa  stille;  uden  Tvivl  har  Kvadet 

Dig  kjedet,  dysset  dig  i  Søvn. 

Jeg  selv  er  kjed  af  al  den  Skraalen, 

Og,  kan  vi  være  ene  to, 

Med  dig  en  mer  fornuftig  Tale 

Jeg  føre  skal. 

Atle. 

Du  arge!  hvo  du  est, 
Du  spotter  mig;  og  sandt  er  det  at  sige: 
Mer  sømmeligt  det  var,  at  flux 
Jeg  skilte  Hoved  dit  fra  Strube-Skrallen..1) 

GjÆSTEN. 

Min  Hals  er  tyk,  og  Benet  er  lidt  haardt; 
Jeg  tvivler  om,  du  har  et  Sværd,  som  duer 
Til  saadant  Arbejd.     Det  var  ogsaa  Synd; 
Thi  det  mit  Alvor  er,  dig  godt  at  raade, 
Og,  ser  jeg  ret,  behøver  du  mit  Raad. 
Lad  derfor  Kæmperne  udgange ! 
Du  ser  jo,  jeg  har  intet  Sværd, 
Og  du  mig  gjærne  maa  ransage. 

x)  [1.  Udg. :  Jeg  skilte  Hovedet  fra  dine  Lemmer.] 

Atle. 
Og  om  du  havde  et,  du  mener  dog  vel  ej, 
At  jeg  er  bange  for  at  være  ene 
Med  én.     Gaar,  Kæmper,  kun  af  Salen  ud! 
Men  stander  rede,  hvis  jeg  monne  kalde! 

GjÆSTEN. 

Nu,  Konge!  kan  vi  tale  mere  frit. 

Hvad  tyktes  dig  om  Kvadet,  som  du  hørte? 

Atle. 
At  bedre  var  det,  Uglens  hæse  Skrig 
Fra  Morgengry  til  Aftenstund  at  høre. 

GjÆSTEN. 

Du  er  den  første,  som  min  Skjaldekunst 
Vurdered  saa;  thi,  mellem  os  at  sige, 
Ej  mange  smagte  Suttungs  stærke  Mjød 
Før  jeg,  og  faa  saa  dybt  som  jeg  har  drukket. 

Atle. 

Ej  laster  jeg  dit  Kvad;  men  det,  du  kvad. 
Hvo  est  du?  underlige!  er  du  Odin  selv? 

GjÆSTEN. 

Jo  vist 1),  nu  tænker  du  nok,  Odin  kommer  her 

I  saadan  Dragt.     Nej,  du  kan  tro,  han  sidder 

Og  gnider  Panden  ved  den  gamle  Ask, 

Og  grunder  paa,  hvordan  han  dig  skal  tugte, 

Fordi  du  skaanede  den  vakre  Borg 

Og  vilde  ej   en  halv  Snes  Tusend  Stykker 

Af  dine  Kæmper  sende  ham  til  Valhal. 

Det  synlig  gaar  tilbage  med  ham  nu, 

Og  han  har  selv  ej  grumme  langt  tilbage; 

»)  [i.  Udg.:  Jo  jo.] 

Du  véd,  at  strænge  Herrer  gjærne  ej 
Regere  længe;  men,  jo  mer  det  lakker 
Ad  Enden,  desto  galere  de  er1). 

Atle. 

Hvordan?     Hvad  er  dog  dette  for  en  Tale, 
Du  før9r?     Jeg  har  brudt  min  dyre  Ed; 
Men  heller  vil  jeg  Guderne  forsone, 
End  trodse  dem.     Hvo  har  vel  dertil  Magt? 

GjÆSTEN. 

Det  nytter  ej  at  tale  om  Forsoning. 

Du  husker  jo  dog  nok,  den  gamle  Træring 

For  syv  Aar  siden  kaarede  dig  selv, 

Hvis  ej  forud  hans  Næse  lugted  Røgen 

Af  Romaborg;  og  det  er  ej  hans  Sæd 

At  svigte,  naar  hans  Mund  2)  har  ondt  forjættet. 

I  Fald  du  da  vil  leve  end  en  Stund 

Og  smage  Gammen,  maa  du  hurtig  tænke 

Paa  Raad. 

Atle. 

Paa  Raad!     Ja,  hvor  er  Raad? 
Hvem  kan  beskytte  mig  mod  Odins  Vrede? 

GjÆSTEN. 

Hvem  skabte  Solen?  Gjorde  Odin  det? 
Han  bygged  Midgaard,  det  skal3)  ikke  nægtes, 
Men  bygged  den  af  Ymers  Kjød  og  Ben; 
Og  hvad  var  Midgaard,  naar  ej  Solens  Straale 
Oplyste  og  opvarmed  den? 

Atle. 

Nu  vel! 
Hvem,  mener  du  da,  skabte  Solen? 

j  [i.  Udg.:  de  bli'r.]     2)  [i.  Udg.:  naar  han  Mænd.]    3j  [i.  Udg. 
kan.] 

GjÆSTl  \. 

Hvem  var  vel  til  før  Odin?  Véd  du  det? 

Atle. 
Hrimturser  mener  du  maaske. 

GjÆSTEN. 

Hvem  ellers? 

Atle. 

Var  Alfader  ej? 

GjÆSTEN. 

Hvem  er  Alfader  vel?  hvor  mon  han  bygger? 

Hvis  han  var  til  og  var  den  største  Gud, 

Han  stundum  dog  sin  Magt  vel  aabenbared. 

Det  er  en  Snak,  som  Odin  har  opdigtet, 

For  selv  i  ham  at  leve,  naar  hans  Tid 

Er  omme,  og  ham  Fenrisulven  sluger. 

Du  kj ender  jo  dog  nok  det  gamle  Sagn, 

At,  førend  Midgaard  skabtes,  var  Alfader 

Hos  Turserne;  det  sagde  Odin  selv 

Til  Gylfe,  da  hans  Mund  løb  over, 

Og  Sandingen  sig  fra  hans  Læbe  stjal.  — 

Hrimturserne  har  Solen  skabt;  og  Aser  selv 

Er  Tursebørn,  som  du  vel1)  véd;  men  Odin 

Blev  ond  og  troløs  mod  sin  egen  Slægt, 

Og  har  ved  Trolddom  mægtet  længe  nok 

At  holde  Turserne  fra  deres  Odel. 

I  Ragnaroke  er  det,  som  du  véd,  forbi, 

Da  kommer  Ymer  til  sin  tabte  Vælde; 

Og  jeg  tør  mene,  det  er  bedre  dog, 

Hos  Hel  en  Stund  at  drage  tungt  sin  Aande, 

End  drikke  Valhals  Mjød  en  føje  Tid, 

Og  saa  forgaa. 

i)  [i.  Udg.:  jo.] 

Atle. 

Forunderligt  er,  hvad  du  siger; 
Men,  som  mig  tykkes,  er  det  Sanding  dog. 
Sig,  hvo  du  er,  og  raad  mig,  som  du  mægter! 

GjÆSTEN. 

Helblinde  er  mit  Navn,  jeg  er  af  Turseæt, 
Og  netop  den,  som  lod  sig  dig  til  Syne 
For  Romaborg;  thi  mén  kun  ej,  det  var 
En  Skaldemunk x) !     Nu  Raad  jeg  dig  vil  give  : 
Der  er  en  Hjælm,  som  kaldes  Ægirs  Hjælm, 
Og  ham,  som  bærer  den,  kan  ingen  skade, 
End  ikke  Odin  selv. 

Atle. 

Men  hvor  er  den? 

Helblinde. 

Hvor  Guldet  er,  som  Sigurd  tog  fra  Fofher; 
Thi  ej  fra  det  den  mer  kan  skilles  ad. 

Atle. 
Hos  mine  Svogre  er  den  da  at  finde? 

Helblinde. 

Hos  dine  Svogre?  Ja,  de  fik  den  let, 
Blot  ved  at  svige  deres  første  Svoger; 
Men  dig  tilhører  den  som  Gudruns  Mand. 

Atle. 
Du  siger  sandt,  og  Hjælmen  vil  jeg  have. 

Helblinde. 
Saa  byd  da  hurtig  dine  Svogre  hid, 


Og  lad  dem  løse  sig  igjen  med  Guldet! 


!)  [i.  Udg.:  En  Præsteflok. j 

Thi  ej  det  nytter  dig  at  gjæste  dem  med  Krig: 
Dig  kaarer  Odin  sikkert  først  paa  Val. 

Atle. 

Det  vil  jeg;  Guldet  er  jo  mit  med  rette, 
Og  flux  jeg  dem  vil  sende  Bud. 

Helblinde. 

Gjør  saa!  og  kunde  du  blandt  Guldet  finde 
Det  prude  Mon,  som  kaldes  Andvars  Ring, 
Da  var  du  endnu  mere  sikker. 


GJUKES   BORG. 

Gunnar. 

Paa  Bænken  rundt  har  gyldne  Skaaler  vanket 1), 
Frembær  nu,  Vinge!  Ærendet  i  Sal, 
Som  ej  vi  fordred  af  ulæsket  Tunge! 

Vinge. 

Det  er  vist  Sanding,  eders  Vin  og  Mjød 

Har  ingen  Skyld,  i  Fald  ej  Tungen  mægter 

At  bære  frem  i  sømmelige  Ord 

Det  Budskab,  som  min  Konge  med  mig  sendte. 

Kong  Atle  kom  med  Pris  fra  Romaborg, 

Og  i  sin  Hal  han  har  beredt  et  Gilde, 

Der  rygtes  skal  saa  vide  over  Land, 

Som  med  sin  Hær  han  sejerrig  er  dragen. 

En  større  Pryd  han  ej  for  Gildet  véd, 

End  Gjukes  Sønner,  der  saa  nær  ham  gange 

Ved  Svogerskab,  og  nærmere  i  Pris. 

*)  [i.  Udg. :  vandret.] 

Thi  beder  jeg,  at  I  med  ringe  Møje 
Vil  kjøbe  ham  og  dertil  eder  selv 
Hin  bedste  Gammen.     Mad  og  dyre  Drikke 
Ej  fattes  skal,  ej  Kvad  og  Strængeleg. 
Og  end  jeg  fra  min  Herre  har  at  sige, 
At,  naar  fra  Gildet  I  vil  drage  hjem, 
I  kejse  maa  af  Sølv  og  gyldne  Ringe, 
Af  Vaaben,  Borge,  og  af  alle  Mon, 
Hvad  eders  Hjærte  lyster  at  begjære. 

Gunnar. 

For  Budet  Tak!     Af  Guld  vi  mere  eje, 

End  nogen  Konning  nord  for  Alpefjæld; 

Mit  Sværd,  jeg  véd,  hint  hvasseste  mon  være, 

Min  Hest  den  rappeste;  og  tykkes  os 

Vort  Odelsland  for  trangt,  da  har  vi  Kæmper 

Og  Styrke  nok  til  os  at  vinde  mer.   — 

Vist  Gammen  var  det  os,  vor  Maag  at  gjæste; 

Men  lang  er  Vejen,  alt  vi  har  beredt 

Os  til  et  Tog,  og  Vaaren  er  alt  kommen; 

Thi  bede  vi,  om  Hogne  vil  som  jeg, 

At  du  med  Tak  hos  Atle  os  undskylder! 

Hogne. 
Hvert  Ord,  min  Broder  talte,  er  og  mit. 

Vinge. 

Ej  tænkte  jeg  at  svares  saa  paa  Budet, 

Og  gjemte  derfor  hidtil  hos  mig  selv 

Den  Hilsen,  jeg  af  Gudrun  fik  til  eder: 

Hun  længtes  saare  i  de  lange  Aar; 

Thi  vel  Forældre  kan  en  Kvinde  glemme, 

Naar  sæl  hun  sidder  udi  Kongesal; 

Men  Brødrene,  med  hvem  hun  fordum  leged, 

I  hvem  hun  elsked  Manden  første  Gang, 

Kan  hende  saa  ej  gange  udaf  Minde. 

Er  Guld  og  Gilde,  Svogrens  milde  Ord, 

Da  end  for  svage,  jer  til  Færd  at  bøje, 

Saa  hører  dog  en  Søsters  ømme  Røst, 

Og  tænker  paa  det  længselsfulde  Øje, 

Som  stadig  vender  sig  imod  jer  Borg, 

Som  glad  mig  skimter,  men  fortørnet  skuer, 

Hvis  ene  jeg  her  fra  skal  drage  hjem !  — 

Ej  kalde  I  vel  mine  Ord  i  Tvivl; 

Dog  til  des  mere  Sikkerhed  har  Gudrun 

Mig  givet  med  en  sanddru  Runestav, 

Og  denne  Ring,  den  prudeste,  hun  ejed. 

Hogne. 

Det  er  en  fager  Ring,  det  er  den  samme, 
Som  fordum  lyste  paa  vor  Søsters  Haand; 
Den  hører  med  til  Gnytahedes  Guld, 
Først  nu  er  Skatten  hel,  her  er  dens  Krone, 
Det  stolte  Tegn  paa  Guldets  Ejermand. 

Gunnar. 

Et  kjærligt  Bud  indslutte  disse  Runer, 
Og  tungt  det  falder  mig  at  sige  nej ; 
Derfor  jeg  vil  til  Raad  mig  Natten  tage 
Og  agte  nøje  paa  hvert  Drømmesyn. 
Men,  Hogne!  du  jo  alt  har  Ringen 
Paa  Finger  sat;  jeg  maa  dog  og  den  se. 

Hogne. 

Ja,  se  den  maa  du;  men  jeg  har  tilegnet 
Mig  den  med  rette;  thi  i  unge  Aar 
Var  jeg  og  Gudrun  altid  bedste  Venner. 

Gunnar. 
Det  er  ej  Sagen;  thi  til  Fofners  Guld 
Den  hører  jo,  og  her  maa  Lodden  skifte. 

Dog,  grandt  jeg  ser,  det  er  den  samme  Ring, 
Hvormed  mig  fordum  stolte  Brynhild  fæsted; 
Den  er  da  min,  og  uden  Vederlag 
Jeg  ogsaa  vil  besidde  den  alene. 

Hogne. 

Nej,  ikke  saa!  Du  selv  véd  bedst,  til  hvem 
Den  Brynhild  gav;  lad  derfor  Lodden  skifte! 

Vinge. 

I  Fald  jeg  tør  et  Ord  imellem  tale, 
Mig  tykkes,  det  var  bedst,  at  Gudrun  selv 
Den  Tvist  adskilte;  hun  det  bedst  maa  vide, 
Til  hvem  af  eder  hun  den  sendte  mest. 

Gunnar. 
Du  taler  klogt;  lad  hende  Trætten  skifte! 
Men  jeg  saa  længe  kalder  Ringen  min, 
Og  løsner  den  ej  før  fra  denne  Finger. 

Hogne. 
Men  jeg  med  samme  Ret  den  kalder  min; 
Og  det  skal  agtes,  som  paa  denne  Finger 
Endnu  den  sad,  til  vores  Søster  dømmer. 

Vinge. 
Saa  er  jo  nu  nødvendig  eders  Færd 

Gunnar. 
Men  hvad  mon  dette  Ulvehaar  betyder, 
Som  lønlig  knyttet  er  til  fagre  Ring? 

Vinge. 

Et  Ulvehaar?  maaske  et  sligt  det  ligner, 
Men  er  dog  intet  rigtigt  Ulvehaar. 
Imidlertid  jeg  ikke  vel  kan  nægte, 
At  det  vanhelder  saadant  fagert  Mon. 

Ej  maa  I  vredes!  jeg  det  selv  har  knyttet 

Til  Ringen  som  et  lidet  Mærke  kun. 

En  saadan  Ring  kan  lettelig  forvildes 

Imellem  andre,  og  naar  man  er  Bud, 

Sit  Budskab  maa  man  helt  og  vist  frembære.  — 

Dog,  alt  for  lang  er  Talen  om  et  Haar; 

At  kløve  Haar  er  ingen  Manddomsgjerning. 

En  anden  Tale  gjærne  jeg  i  Løn 

Med  eder  førte;  det  er  ud  paa  Natten; 

Lad  sidste  Gang  paa  Bænken  fulde  Horr- 

Omvanke *)  lystig  mellem  eders  Kæmper, 

At  de  kan  vandre  til  en  rolig  Søvn! 

I  Enrum  da  jeg  ved  det  gyldne  Bæger 

Skal  bære  eder  Tidende  paa  ny. 

Gunnar. 

Lad  saa  det  være'  Selv  jeg  efter  Sengen 
Alt  Længsel  har. 

Vinge. 

Paa  rolig  Søvn 
Og  gode  Drømme,  glad  Opvaagning! 

Kæmperne. 

Det  først  og  fremmerst  vore  fødte  Herrer, 
Saa  Gjæsten,  og  dernæst  os  selv  vi  ønske. 

Gunnar. 

Du,  Asmund!  bring  i  Hast  den  Runestav 
Til  Odruns  Terner!  Hun  den  og  skal  stave.2) 

(Til  Vinge.) 

Nu  er  vi  ene:  bær  da  hurtig  frem 

Den  Tidende,  som  du  saa  varlig  gjemte! 

»)  [i.  Udg.:  Omvandre.]     2)  [i.  Udg. :  læse.] 

Vinge. 

Ja,  Tyvekoster  maa  man  gjemme  vel; 
Og  ej  jeg  nægter,  Tidenden  er  stjaalen: 
Fra  Gudruns  Øre  og  fra  Atles  Mund. 
Jeg  i  det  inderste  af  alle  Sjælens  Kamre 
Den  gjemte  vel;  men  eders  snilde  Mjød 
Har  Nøglen  fundet  og  min  Skat  forraadt. 
Paa  Tungen  ligger  den;  men  Tungen  vil 
Endnu  en  Gang  forsøge  den  at  holde. 
Jeg  véd,  *.en  løses  kun  af  klare  Vin; 
Lad  derfor  den  i  gyldne  Bæger  skumme! 

Gunnar. 

Du  taler  snildt,  og,  som  mig  tykkes,  voxer 
Veltalenheden  ved  hver  Læskedrik. 
Selv  Talen  om,  hvad  du  os  vilde  sige, 
Er  Vinen  værd,  og  ej  jeg  tvivler  paa, 
At  jo  til  sidst  det  ypperste  maa  komme. 

Vinge. 

Se  saa ! *)  du  talte  vel,  og  drak  i  lige  Maade ; 
Men,  Hogne!  du  har  ej2)  dit  Bæger  tømt. 

Hogne. 

Jeg  mente,  at  din  Tidende  paa  Bunden 
Laa  af  dit  eget  Bæger,  ej  af  mit. 3) 

Vinge. 

Du  skjæmter,  Drot!  og  minder  mig  med  Kløgt 
Om,  hvad  jeg  nu  er  skyldig  at  frembære. 
Saa  hører  da,  hvad  jeg  har  hørt  i  Løn! 

»)  [I.  Udg.:  Saa!]  2)  [1.  Udg.:  du  ej  har.]  3)  [1.  Udg.:  Jeg 
mente,  at  din  Tidende  vel  laa  Paa  Bunden  ej  af  mit,  men  af  dit 
eget.] 

Kong  Atle  vorder  snart  til  Liv  for  gammel, 
Og  dog  til  Daad  hans  Sønner  er  for  unge; 
Det  mærker  han,  og  det  er  nu  hans  Agt 
At  sætte  jer  til  sine  Sønners  Værger. 
Jeg  véd  det  vel,  den  Hæder  lokker  ej 
To  Drotter,  som  har  mer  end  nok  af  Hæder; 
Men  dog  mig  tykkes,  det  maa  tykkes  ret, 
I  værged  Landet  for  Gudrunes  Sønner; 
Thi  mangen  Bejler  til  en  saadan  Brud 
Der  kommer  vist,  naar  Atle  først  er  borte. 
End  tykkes  mig,  I  skylde  Gudrun  Bod, 
Og  bedre  ej  kan  gives  eller  tages. 
Naar  hertil  kommer  eders  Søsters  Bøn, 
Og  Atles  Bud,  og  eders  Tvist  om  Ringen, 
Da  mener  jeg,  at  I  med  Hæder  ej 
Kan  sidde  hjemme;  thi  da  vil  man  sige, 
At  Rædsel  kun  forhindred  eders  Færd. 

Gunnar. 
Hvad?  Rædsel!  er  du  gal?  ved  Odin 
Jeg  svoret  har,  at  jeg  skal  aldrig  frygte. 
Velan!  her  er  min  højre  Kæmpehaand: 
Om  Atles  Borg  var  Gejrrods  Gaard,  jeg  farer. 

Vinge. 
Hav  Tak,  o  Drot!  for  disse  gjæve  Ord! 
Du,  Hogne!  følger  dog  din  djærve  Broder? 

Hogne. 
Ja,  Orm!  jeg  følger  ham  og  ikke  dig. 

Odrun. 
Hel  sent  det  er  for  Kvinder  at  indtræde 
I  Drikkesal;  men  tvungen  er  min  Gang. 
Du,  Gunnar!  denne  Runestav  mig  sendte, 
Omhyggelig  jeg  spejdede  dens  Tegn, 

Og,  som  jeg  stirred,  saa'  jeg  mange  Streger, 

Som  ej  til  Ordet  maatte  staves  med; 

Det  undred  mig,  at  en  saa  kløgtig  Kone 

Som  Gudrun  kunde  riste  Runer  vildt; 

Jeg  stirred  mer,  og  mærked  paa  det  sidste, 

At  tvende  Gange  ristet  er  med  Flid  *), 

Og  at  de  første,  overskaarne  Runer 

Forbyde  haardt  de  øverste  at  tro: 

Om  Svig  de  tale,  ej  om  Lyst  og  Gammen, 

Det  ser  jeg  grandt,  og  derfor  er  mit  Raad, 

At  ej  I  drage  til  det  falske  Gilde. 

Hogne. 
Sent  kom  du,  Odrun!  thi  du  kom  for  silde. 

Gunnar. 
Du  kommer  kun  et  Øjeblik  for  silde; 
Thi  nys  vi  givet  har  vort  Kæmpeord. 

Odrun. 

Et  Øjeblik!  det  lyder  kun  saa  ringe; 

Men  det  er  jo  kun  og  et  Øjeblik, 

Som  lukker  i  for  evig  Kæmpens  Øje. 

O,  Gunnar!  Gunnar!  nu  er  det  forbi 

Med  vort  det  glade  Samliv  her  paa  Jorden! 

Du  tier,  onde,  lumske  Sendebud! 

Tilstaa  det  kun,  du  Drotterne  har  sveget! 

Vinge. 
Du  er  min  Konges  Søster,  jeg  hans  Sendebud, 
Din  egen  Broder  du  i  mig  udskjælder; 
Thi,  hvis  du  til  min  Ed  vil  fæste  Lid, 
Da  tage  Galgen  mig  og  alle  onde  Vætter2), 
Om  Ærendet  jeg  røgtede  med  Svig! 

a)  [i.   Udg.:  ristet  er  paa  Stav.]     2)   [i.  Udg. :  Jætter.] 

Gunnar. 

Du  gjør  ham  Uret,  Odrun!  Lad  os  gange 
Til  Sengs!  thi  det  er  sent  paa  Natten. 


MORGENEN. 

Odrun. 

End  sover  du,  min  Gunnar!  sødelig; 

Ej  saa'  du  mine  onde  Drømmesyner. 

Her  skal  du  da  nu  aldrig  sove  mer, 

Og  aldrig  skal  jeg  mere  se  dig  vaagne! 

Ak,  hvad  er  det?  er  ej  det1)  Brynhilds  Ring? 

Jo,  visselig!  saa  har  nu  hun2)  dig  fæstet. 

Tredobbelt  Spaadom  var  i  denne  Ring, 

Men  altid  den  betyder  dog  det  samme: 

Den  vied  Brynhild  ind  til  Undergang, 

Den  vied  Sigurd,  og  den  vied  Gunnar. 

O,  hvem  kan  staa  mod  Norners  strænge  Dom! 

—  Han  rører  sig,  han  smiler  sødt  i  Drømme. 

Hvad  er  det,  han  vil  drage  ti]  sin  Barm? 

Det  svandt;  thi  Smilet  svandt  fra  Læben. 

Han  vaagner.     Gunnar!  elskte  Gunnar!  sig, 

Hvad  greb  du  efter    og  hvorefter  leder 

Dit  Øje  saa? 

Gunnar. 

O,  Odrun!  er  det  dig? 
Det  tyktes  mig,  jeg  var  til  Gjæstebud 
Med  mange  stolte,  før  usete  Kæmper, 
Men  dybt  i  Hjærtet  følte  jeg  et  Savn; 


J)  [i.  Udg. :  det  ej.]     2)  [1.  Udg.:  hun  nu.] 

Da  kom  fremskridende  en  fager  Kvinde, 
Mig  tyktes,  halv  jeg  saa'  i  hende  dig ; 
Hun  kom  mig  nær,  og  jeg  udstrakte  Armen; 
Men  borte  var  hun,  derfor  vaagned  jeg; 
Mit  Øje  ledte,  og  det  har  jo  fundet, 
Hvad  det  begjærte. 

Odrun. 

Men  dog  visselig  ej  det, 
Som  skred  dig  varslende  forbi  i  Drømme. 
Du  var  i  Valhal:  Atle  har  dig  budt 
Til  Gilde;  men  det  var  paa  Asers  Vegne; 
Og  Brynhild  var  det,  som  for  Borde  gik. 
Ak,  tungere  og  dog  i  samme  Mening 
Var  mine  Drømme :  jeg  indgange  saa' 
I  Hallen  Koner,  som  med  Sorrigs  Lader 
Og  Sorrigs  Dragt  udkaarede  sig  Mænd; 
Jeg  frygter  svarlig,  det  var  eders  Fylgjer. 
Der  de  udginge,  kom  en  Kæmpe  ind, 
Og  tudende  en  Ulveflok  ham  fulgte, 
Et  blodigt  Sværd  han  bar  fra  Valen  hid, 
Stiltiende  2)  han  det  paa  Knagen  hængte ; 
Det  Sværd  var  dit;  men  Kæmpen  var  ej  dig. 

Gunnar. 

Din  Drøm  er  mærkelig,  og  vel  kan  være, 
At  vi  vor  Alder  nu  udlevet  har; 
Dog,  fare  maa  jeg,  thi  jeg  har  det  lovet, 
Og  ville  maa  vi  jo,  hvad  Norner  vil. 
Ej  maa  du  græde,  Odrun!  tænk  tilbage 
Paa  Stunden,  da  jeg  sad  hos  dig  i  Bur! 
Da  tyktes  det  jo  paa  vort  Favnetag, 
Som  om  det  var  det  første  og  det  sidste; 

x)  [i.  Udg.:  Og  tiende.] 

Hengangne  ere  dog  de  lange  Aar, 

Og  hvem  kan  vore  Favnetag  optælle ! 

Saa  lad  os  takke  da  de  høje  Guder, 

Men  fremmerst  dog  Folkvangers  milde  Dis! 

Thi  hende  er  det,  som  os  har  beskjærmet 

Mod  Odins  Vrede  og  mod  Jætters  List. 

Paa  Jorden  nu  hun  mægter  det  ej  længer, 

Men  vinker  os  til  sig  i  højen  Sal. 

Ak,  mere  stakket  var  jo  Sigurds  Gammen, 

Enddog  han  var  med  Guder  nær  i  Slægt, 

Og  vi,  det  voldte,  Bod  vi  vel  maa  give. 

Hogne. 

Hvorledes?  Gunnar!  du  i  Sengen  end! 
I  Brynje  stande  vore  Følgesvende, 
Og  alt  er  rede  til  den  lange  Færd. 

Odrun. 

Ja,  lang  den  vorder  visselig,  min  Svoger! 
Har  du  i  Drømme  ej  dens  Udgang  set? 

Hogne. 

Jeg  drømmer  ej,  jeg  sover  kun  om  Natten; 
Men  vaagen  er  jeg  med  min  hele  Sjæl, 
Til  jeg  mig  lægger.     Havde  Gunnar  ikke 
I  Aftes  sovet,  kunde  nu  i  Ro 
Han  Morgensøvnens  hele  Sødme  smage; 
Da  kunde  du  nu  sparet  Drøm  og  Graad, 
Og  vi  den  maaske  alt  for  lange  Rejse.  — 
Hvad  nytter  det  nu  os,  hvad  du  har  drømt! 
Hvi  drømte  du  det  ej  forgangen  Nat? 
Hos  mig  der  og  er  drømt  om  alle  Haande: 
Om  røde  Brynjer  og  om   hvide  Bjørne, 
Ja,  selv  om  Atle  i  en  Ørneham; 
Men  sligt  jeg  agter  kun  for  Kvindesladder. 
Hvad  Rejsen  gjælder,  véd  jeg  saa  omtrent; 

27* 

At  liden  Lyst  jeg  har  til  denne  Rejse, 
Det  véd  jeg*  og;  men  endnu  ét  jeg  véd: 
At  ej  for  Mænd  det  sømmer  sig  at  nøle, 
Naar  de  skal  færdes,  —  var  det  end  til  Hel. 


ATLES   BORG. 

Guldrand. 
Hvad  vil  du,  Gudrun!  med  den  store  Kniv? 
Du  sliber  den,  saa  det  mig  skær  i  Hjærtet. 

Gudrun. 
Men  hører  du  da  ej,  hvor  Atle  hvæsser 
De  brede  Sværd  til  vore  Brødres  Bryst? 
Er  det  en  Lyd  kanske,  som  bedre  klinger! 
De  haarde  Guder  vil  nu  have  Blot, 
Og  jeg  skal  vise,  at  jeg  er  gudfrygtig 
Saa  godt  som  Atle:  han  kun  sine  Svogre 
Dem  ofre  vil;  men  er  han  færdig  først, 
Vil  jeg  et  Offer  slagte,  som  skal  mindes 
Med  Gru  paa  Jord,  saa  længe  Verden  x)  staar. 

,  Guldrand. 

Forfærdes  maa  jeg,  Søster!  ved  din  Tale; 
Nu  est  du  vaagnet  af  den  lange  Søvn. 
Forbandet  det,  der  saa  dig  har  opvækket! 

Gudrun. 
Ja  vel,  forbandet!  thi  det  Atle  var: 
I  Nat  han  drømte,  jeg  ham  voldte  Bane ; 
Han  drømte  end,  jeg  rykked  op  med  Rod 
To  fagre  Rør  og  kogte  dem  i  Blod, 
Og  satte  dem  paa  Bordet  frem  til  Spise. 

a)  [i.  Udg.:  Midgaard.] 


S.    Atle  og  Gjukungerne,    1S11.  $2  I 


Nu  véd  jeg  vist,  at  mine  Brødre  komme, 
Og  da,  og  da  —  Nu  er  min  Kniv  saa  hvas. 
—  O,  hører  du  det?  Søster!  Luren  skralder. 
Nu  laver  Atle  til  det  store  Gjæstebud 
For  Ulv  og  Ørn;  men  jeg  skal  ogsaa  lave 
Til  Gjæstebud. 

En  Terne. 
O,  Dronning!  dine  Brødre, 
Omringede  af  Kongens  ganske  Hær, 
I  Vaaben  stande  som  til  Slag  beredte, 
Og  Vinge  dræbte  de  ved  Borgeled, 
Da  fræk  han  dem  sin  onde  Svig  forkyndte. 

Gudrun. 

O,  det  var  godt,  at  Gjukunger  udgød 
Det  første  Blod;  det  er  et  Lykkevarsel, 
At  de  skal  vinde  i  den  store  Kamp, 
Om  ikke  Sejer,  saa  dog  blodig  Hæder. 2) 
Og  jeg  skal  hjælpe  til. 


Guldrand. 


O,  grueligt! 
Men,  Gudrun!  tænk  dog  heller  paa  Forsoning, 
End  paa  den  onde,  gyselige  Hævn! 

Gudrun. 

Jeg  tænke  maa  paa  det,  jeg  raader  for; 
Og  mener  du,  at  jeg  min  Røst  kan  mildne 
Til  ydmyg  Bøn? 

Guldrand. 
Tag  dine  Sønner  med! 
Igjennem  spæde  Rør  din  kjendte  Stemme, 


J)  [Hæder j  saa   i.  Udg.;  Hævn  i   2.  Udg.  er  vel  Trykfejl. 

Formildet,  vist  formildende  kan  tale 
Til  Atles  Hjærte. 

Gudrun. 

Velan!  saa  kommer  da, 
I,  Erpur,  Ejtil!  beder  eders  Fader, 
At  han  vil  spare  mine  Brødres  Liv! 

Erpur. 
Du  altid  kaldte  os  jo  Ulveunger, 
Og  nys  du  sagde,  at  til  Ulv  og  Ørn 
Vor  Fader  laved  prægtigt  Gjæstebud; 
Vi  stjæle  ej  fra  vore  Frænder  Gildet. 

Gudrun. 

Forbandede,  forvorpne  Ulveunger! 

Hvi  raadnede  I  ej  i  Moders  Liv J)  ? 

Saa  laa  og  jeg  saa  dybt,  at  Livets  Bulder 

Ej  kunde  række  mig.     Men  bier  kun! 

Jeg  skal  jer  og  et  Gilde  tilberede ! 

Guldrand. 
Ak,  mens  du  raser,  falde  vore  Brødre. 

Gudrun. 

Velan!  jeg  drager  haarde  Brynje  paa 

Og  knuger  Haanden  fast  om  Sværdehj altet; 

Hvor  Mænd  staa  tykkest,  vil  jeg  gange  frem 

Og  værge  mine  Brødre,  til  jeg  styrter. 

Men  falde  de,  og  jeg  i  Live  holdes, 

Da  skal  det  være  mig  et  Kj endetegn, 

At  dette  Forsæt,  som  jeg  ruger  over, 

Er  Guder  —  eller  Turser  —  til  Behag. 

Guldrand. 
Ja,  Turser  vist;  vil  du  de  fule  tjene? 

l)  [i.  Udg.:  Moderliv.] 

Gudrun. 

Med  dem  jeg  gange  vil  i  evig  Pagt, 
Som  eje  Vilje  og  som  eje  Magt 
Til  mig  at  styrke  og  mit  Sind  at  hærde, 
Saa  ej  min  Tanke  skal  mig  selv  forfærde. 


Torkild. 

(Opvaagner  af  Uvid.) 

Hvor  er  jeg?  Hvilken  Haand  har  medynksfuld 

Mig  flyttet  fra  det  røde,  kolde  Leje 

Til  dette  varme?     Hvem  har  mine  Saar 

I  fremmed  Land  med  saadan  Omhu  røgtet? 

Det  er  vel  dig,  du  Kvinde  favr  og  fin ! 

Ja,  visselig,  dit  Øje  det  mon  sige. 

Saa  ræk  mig,  Frue!  da  din  hvide  Haand, 

At  jeg  paa  den  med  Taarer  kan  opskrive, 

Hvad  Tungen  ej  at  sige  kan  formaa !  — 

For  Døden  ej  jeg  skjælver,  og  frimodig 

Jeg  nu  udtømme  vil  dens  bitre  Kalk; 

Men  Gud  jeg  takker,  som  endnu  mig  under1) 

Et  Øjeblik  til  roligt  Syn  paa  Livet, 

Til  milde  Taarer  over  angret  Synd, 

Til  verdslig  Tant  et  kort  Farvel  at  sige. 

Hvi  græder  du  saa  saare  bitterlig? 

Fik  ogsaa  du  et  Ulivssaar  paa  Valen, 

Et  Hjærtesaar,  som  svier  mer  end  det, 

Os  legemlig  det  hvasse  Staal  kan  give? 

Odrun. 

Ja,  visselig!  thi  jeg  var  Gunnars  Viv 
Og  Atles  Søster;  dobbelt  er  min  Jammer. 

l)  [i.  Udg. :  som  mig  unde  vilde.] 

Torkild. 
Saa  maatte  de  da  begge  lade  Liv, 
Før  stilles  kunde  hin  den  onde  Kiv, 
Som  blinde  om  det  gyldne  Støv  de  ypped! 

Odrun. 
Des  værre,  ja!  Saa  gruelig  en  Rad 
Af  Hændelser,  som  i  de  sidste  Dage 
Udspunde *)  sig,  mens  sovende  du  laa 
Paa  Gravens  Rand,  i  intet  Oldtidssagn 
Afbildes;  ja,  vel  næppelig  en  Tanke 
Om  slig  Ufærd  i  noget  Sind  opstod. 

Med  Hjærteklemsel  saa'  jeg  Gunnar  ride, 
Jeg  klemtes  mere,  alt  som  Dagen  led, 
Og  næste  Morgen  jeg  paa  rappe  Ganger 
Henfare  maatte ;  thi  slet  ingensteds 
Jeg  stedes  2)  kunde :  hvor  jeg  gik  og  stod, 
Jeg  saa'  min  Gunnar  rød  af  eget  Blod. 
Der  jeg  kom  nær  mod  Susaborg,  da  mødte 
Mig  Lyden  af  en  slagen  Harpestræng; 
Det  dundrede  saa  sælsomt  i  mit  Øre, 
Det  rørte  mig  saa  underlig  i  Sind; 
Selv  Gangeren  med  spidset  Øre  lytted, 
Som  om  bekjendt  ham  var  det  Harpeslag; 
Han  traadte  dybt  i  Jord  med  haarde  Hove 
Og  strakte  vidt  de  Sener  udi  Bove  3) ; 
Men  ret  som  han  til  Borgeleddet  sprang, 
I  Harpestræng  saa  ynkelig  det  klang, 
At  kun  om  Død  man  det  udtyde  kunde. 
Jeg  hørte  brat  det  gruelige  Sagn 
Om  Atles  Svig  og  haarde  Vaabenskifte : 
De  tapre  Gjukunger  fremgik  og  stred 


»)    [1.    Udg.:    Udstrakte.]      2)     [i.    Udg.:    stilles.]      3)    [Denne 
Linje  fattes  —  er  udfalden?  —  i  2.  Udg.] 

Som  vrede  Bjørne,  og  selv  Gudrun  har 

Med  Sværdet  øvet  blodige  Idrætter; 

Men  Atles  Kæmper  flokked  sig  til  Strid, 

Som  Ulv  og  Ravn,  naar  Aadsellugten  kalder; 

Med  sledne  Brynje  og  med  kløvet  Hjælm 

Stod  Gudrun  ene  hos  de  svegne  Brødre; 

De  indeklemtes  udi  Skjoldering, 

Og  Livet  kun  for  Sigurds  røde  Ringe 

Og  for  hans  Guld  dem  budet  blev  til  Fals. 

Men  lettere  man  knuse  kan  end  smelte 

Den  røde  Malm;  og  Hjærtet,  som  til  den 

Sig  binder  fast,  og  vorde  maa  dens  Frænde: 

Af  Hogne  blev  det  haarde  Hjærte  skaaret; 

Men  Gunnar  lo,  fordi  nu  Sigurds  Guld 

I  Rhinen  tryg  for  Atle  kunde  hvile. 

Selv  flux  han  kastedes  *)  i  Ormegaard ; 

Men  kløgtig  slog  han  Harpen,  Gudruns  Gave, 

Og  dyssed  Ormene  med  Strængeleg. 

Dog,  én  i  Hulen  var  hel  led   og  gammel: 

En  Hex  saa  ful  sig  havde  gjort  til  Orm, 

Hun  ej  det  glemte,  hvad  hun  bar  i  Sind, 

Hun2)  gnaved  sig  til  Hjærteroden  ind. 

Kong  Atle  var  hel  underlig  til  Mode, 
Med  Niddingsid  han  mente  Guld  at  vinde; 
Men  Andvars  Ring,  som  han  hos  Gunnar  fandt, 
Var  det  fordærvelige  Guld,  han  vandt. 
Med  den  paa  Finger  han  i  stolte 3)  Tanker 
Opvandred  langsomt  ad  sin4)  Borgegaard; 
Udsmykket  kom  ham  Gudrun  dér  i  Møde: 
Med  Smil  paa  Kind  og  gyldne  Kalk  i  Haand, 
Hun  venlig  bød  ham  ind  i  Sal  at  gange 

a)    [i.    Udg.:    Han   selv    da   flux  blev  kast.]      2)  [i.  Udg.:  Og.] 
3)  [i.  Udg.:  sine.]     4)  [i.  Udg.:  udi.] 

Og  efter  Svogre  drikke  Arveøl.  — 

De  mange  Hændelser,  som  i  en  føje  Tid 

Saa  underlig  sig  havde  sammenlænket, 

Bedøved  ham ;  dog  maaske  og  en  Gud 

Det  var,  som  vred  forblindede  hans  Øje; 

I  Sal  han  gik  og  holdt  et  lystigt  Gilde.  — 

Der  Gjæsterne  paa  Bænken  drukne  sad, 

Med  Skoggerlatter  og  med  grumme  Lader 

Sig  Gudrun  stilled  i  den  aabne  Dør, 

Kundgjorde  Atle:  han  sig  havde  mættet 

Uvidende  med  sine  Sønners  Kjød, 

Og  at  hans  Mjød  med  deres  Blod  var  blandet. 

Ej  bied  hun  paa  Svar,  og  Baalets  Luer 

Omspændte  flux  den  fast  tillukte  Sal; 

Ej  Udgang  var  for  Atle  og  hans  Kæmper, 

De  blev  med  Borgen  til  en  Askehob. 

Sig  Gudrun  styrted  i  den  stride1)  Flod; 
Af  trende  Slægter  jeg  tilbage  stod. 
Paa  Borgens  Grus  jeg  stod  og  eftertænkte, 
Hvor  underlig  det  dog  i  Verden  gaar: 
De  trende  store,  kongelige  Slægter, 
Al   Vblsungs,  Gjukes  og  Kong  Budles  Æt, 
Er  ødelagt,  har  ødelagt  hinanden.  — 
Saa  styre  Norner,  siger  man;  men  ak! 
Er  Norner  da  om  Hjærterne  saa  kolde? 
Og  hvi  har  ej  de  milde  Vaner  Magt 
Til  Kæmpeslægtens  vilde  Harm  at  styre 
Og  smelte  Hjærterne  i  Kjærlighed! 

Torkild. 

Du  spørger  som  en  kjærlig,  vakker  Kvinde, 
Og  Hjærtet  dig  har  ført  paa  bedre  Spor, 
End  Grublekløgten  sine  stolte  Sønner; 

*)  [i.  Udg.:  dybe.] 

Du  føler  det :  at  ikkun  Kjærlighed 

Kan  være  livets  ægte  Grund  og  Spire, 

Saa1)  Faderlighed  have  maa  sit  Navn 

Af  al  Tings  Drot  og  Ophavsmand:  Alfader. 

Forvildede  paa  Nornerne  I  tro, 

Som  af  sig  selv  og  i  sig  selv  de  vare, 

I  Steden  for,  at  de  kun  er  et  Navn 

Paa  Kjærlighedens  vise  Raad  og  Vilje. 

Odrun. 
Hvorledes?  Er  mit  Hjærtes  kjære  Drøm, 
Om  Kjærlighed  som  Verdens  Herskerinde, 
Ej  blot  et  Væv  af  mine  Længslers  Traade? 
Er  Drømmesynerne  i  mørke  Nat 
Da  sandere,  end  hvad  om  Dagen  skues? 
Har  Øjet  Ret,  naar  gjennem  blodig  Sky 
Det  mener,  Kjærlighedens  Sol  at  skimte? 
Og  er  det  den,  som  med  sit  blanke  Lys 
Paa  Valen  og  paa  Sværdene  mon  straale? 

Torkild. 
Forunderligt  det  er  at  sige:  ja! 
Og  med  en  hellig  Mand  vi  maa  udbryde, 
At  Herrens  Visdom  er  et  bundløst  Dyb, 
Hans  Vej  usporlig,  og  hans  vise2)  Domme 
Udgrundelige  ikkun  for  ham  selv; 
Men  dog  jeg  tør  med  Vished  det  stadfæste, 
At  Kjærlighed  alene  styrer  alt. 
Ej  maa  det  undre  dig,  at  dine  Drømme 
Er  sandere  end  dine  vaagne  Syn; 
Thi  vid,  at  i  de  lange,  svundne  Tider 
Kun  for  det  ydre  Syn  har  været  Døgn: 
Indvortes  uafløst  har  Natten  ruget; 
Og  hvo  som  vilde  sig  bevæge  selv, 
I  Mørket  vakled,  snublede  og  famled ; 

x)  [i.  Udg.:  Al.)     2)  [i.  Udg.:  store.] 

Kun  den,  som  mærkede,  at  Øjets  Lys 
Ej  kunde  Nattens  Mørke  gjennemstirre, 
Med  lukket  Øje  gav  sig  Gud  i  Vold, 
Ikkun  for  ham  et  Lys  opgik  i  Drømme, 
Og  klare  Skygger  af  Guds  Herlighed 
Ved  Stjærneglimt  det  undtes  ham  at  skue. 

Dog,  hvad  jeg  taler,  er  vel  gaadefuldt 
For  dig,  som  ej  i  Navnet  er  indviet: 
I  Undernavnet,  der  som  Nøgel  kan 
Paladsets  den  forborgne  Dør  oplade, 
Hvor  Visdoms  Skat  opdynget  er  og  dulgt.  — 
Saa  vid  det  da,  at  alt  i1)  Tidens  Fødsel 
Den  første  Kvinde  Herrens  Kjærlighed 
Miskjendte  og  forlorede2)  tillige; 
Fra  samme  Stund  var  Slægten  Herren  fremmed3), 
Og  dulgte  vare  Kjærlighedens  Spor. 
Men  han,  der  mindre  end  en  kjærlig  Moder 
Forglemme  kan  det  Foster,  som  han  bar, 
Besluttede,  før  Verdens  Grundvold  lagdes, 
I  Tidens  Fylde  for  den  faldne  Slægt 
Saa  trolig  om  sin  Kjærlighed  at  vidne, 
At  hvert  et  Hjærte,  som  ej  selv  til  Sten 
Af  onde  Magter  lod  sig  villig  hærde, 
Hensmelte  maatte  i4)  en  Taareflod, 
Og  i  den  Flod  hans  Billede  erkjende. 
Ja,  naadig,  end  før  Tidens  Fylde  kom, 
Husvalede  han  hvert  et  kjærligt  Hjærte, 
Som  længtes  efter  mer  end  Jordens  Tant; 
I  Drømmesyn  han  tit  sig  aabenbared 
I  stille  Nat  for  dem,  hvis  Aftensuk 
Sig  løftede  til  ham  paa  Bønnens5)  Vinge: 
I  Aanden  saa'  de  Lyset,  som  en  Gang 


l)    [1.    Udg.:    udi.]      2)    [1.    Udg. :    Forsaged    og    fornægtede.] 
3)  [i.  Udg.:  Herrens  Fjende.]    4)  [i.  Udg.:  til.]    5)  [ I.  Udg. :  Troens.] 

Med  stærke  Straaler  skulde  Mørket  tvinge, 
Og  vaagnende  i  Dagningen  de  sang 
Om  Verdens  anden,  store  Morgenrøde. 

Den  kom:  Alfader  fra  sit  Guddomsskjød 
Nedsendte  ham,  som,  førend  Tiden  fødtes, 
I  Guddomsklarhed  havde  hvilet  dér. 
Han  kom  til  Jord,  den  Faderens  enbaarne ; 
Med  kjærlig  Tale  og  med  kjærlig  Daad 
Forkyndte  han  Guds  vise,  milde  Raad, 
Han  villig  gav  sig  selv  i  Fjendehænder, 
Af  onde  Turser  og  af  deres  Frænder 
Han  lod  sig  pine,  og  han  lod  sig  myrde, 
Som  for  sin  kjære  Hjord  den  gode  Hyrde 
Ej  kæmper  blot,  men  sætter  Livet  til. x) 
Dog  snart  den  stærke  Dødens  Lænker  brød, 
Thi  ej  af  dem  han  kunde  holdes  længe, 
Og  Faderen  opløftede  ham  højt,    . 
Et  Navn  han  gav  ham  over  alle  Navne, 
Saa  at  i   Jesu  Kristi  Navn  det  høje 
Hvert  Hjærtes  Knæ  sig  ydmygt  skal  nedbøje, 
Og  det  skal  alle  Tungers  Lovsang  være, 
At  han  er  Herren  til  Gud  Faders  Ære. 
Nu  hver  en  Sjæl,  som  tror2)  paa  Jesum  Krist, 
Kan  om  Gud  Faders  Kjærlighed  ej  tvivle, 
Om  nok  saa  sært  og  gruelig  endog 
Paa  Jorderig  sig  Tiderne  udfolde;  •     " 

Og  hver,  som  trode 3)  paa  Guds  Kjærlighed, 
Maa  elske  ham  og  elske  sine  Brødre. 

For  saadan  Tro  og  saadan  Kjærlighed 
Har  Faderen  ved  sin  enbaarne  lovet 
Os  midt  i  Sorg  og  Trængsel  Sjælefred, 

x)  [i.  Udg. :  For  svage  Hjord;  han,  som  den  rette  Hyrde,  Ej 
kæmped  blot,  men  satte  Livet  til.]  2  [1.  Udg.:  Enhver  som 
troer  nu.]     3)  [1.  Udg.:  troer.] 

Og  efter  Døden  evig,  navnløs  Gammen. 

Det  glade  Budskab  skal  paa  Jord  henvandre 

Saa  vidt,  som  Solens  Straaler  monne  gaa; 

Men,  ret  som  Sneen  og  den  haarde  Is 

Maa  først  optøs,  x)  og  Jordens  Lænker  sprænges 

Af  stride  Strøm,  forinden  Blomsten  kan 

Med  fine  Spire  Jorden  gjennembryde, 

Saaledes  maa  og  Hjærtets  frosne  Jord 

Af  blodig  Regn  beskylles  og  optøs, 

Før  Kjærlighedens  fine  Blomst  i  Nord 

Kan  spire  frem  og  udi  Væxten  trives. 

Udryddes  maa  de  stolte  Kæmpeslægter, 

Som  glædes  kun  ved  Blod  og  Vaabengny: 

De  undergaa  ved  deres  egen  Brøde; 

Men  Kjærligheden  styrer  viselig 

Til  høje  Maal  selv  Niddingers  Idrætter. 

Ved  Niddingsid  de  trende  Slægter  faldt, 
Som  du  tilhørte,  og  som  du  begræder; 
Men  selv  ved  Hovmod  og  ukjærligt  Sind 
Frivillig  de  til  Undergang  sig  vied. 
En  dunkel  Spaadom  har  I  selv  derom 
I  eders  gamle  Sagn  om  Ragnaroke: 
Bebudes  2)  skal  jo  Asers  Undergang 
Ved  Frændesvig  og  alskens  Syndidrætter; 
Bebudes2)  skal  jo  Gimles  lune  Vaar 
Af  Fimbulvintre3):  trende  Vinteraar; 
Saa  skal  jo  Mørke  over  Jorden  ruge, 
Til  Aser  undergaa  paa  Vigrids  Mark; 
Da  først  paa  Himlen  skal  den  gyldne  Sol 
Henvandre  stoltelig  med  blanke  Straaler.  ' — 
Den  Sol  er  Kristus,  og  hans  Guddomsord 
Som  Straaler  sig  mon  sprede  vidt  paa  Jord. 


a)  [i.Udg.:  Optøes  maa.]    2)  [i.  Udg.:  Forkyndes.]    3)  [i.  Udg. 
Fimbulvetur.] 

Odrun. 

Hel  lysteligt  er  dette  store  Sagn, 

Hel  trøsteligt  for  et  bedrøvet  Hjærte! 

Jeg  mente  nys,  at  alt  for  mig  var  tabt; 

Men  ved  det  Tab  jeg  storligen  har  vundet. 

Var  og  dit  Sagn  kun  som  et  Skjaldekvad, 

En  Spaasang  :)  om  et  saadant  Syn  i  Drømme, 

Som  det2),  du  sandt  og  kløgtig  meldte  om, 

Jeg  vilde  dog  den  Tidende  ej  miste 

For  al  den  Gammen  og  for  alt  det  Guld, 

Som  er  paa  Jordens  runde  Bold  at  finde; 

Jeg  vilde  daglig  stride  med  mig  selv, 

For  det  at  tro  i  Sandhed  saa  at  være. 

Men  nu,  jeg  ser  dig  som  en  Due  hvid 

Paa  Gravsens  Bred  dig  selv  derved  at  trøste, 

Og  hører  dig,  nedlagt  paa  Sotteseng, 

Saa  trygt  og  frit  om  Liv  og  Død  at  tale, 

Nu  véd  jeg  vist,  at  Sanding  er  dit  Ord: 

Nu  paa  den  Jesus,  som  du  mig  har  nævnet, 

Jeg  fast  vil  tro;  og  al  den  Kjærlighed. 

Som  jeg  til  Mand  og  Frænder  haver  baaret, 

Og  den,  som,  ej  med  noget  her  tilfreds, 

I  Himmelrummet  op  mod  Vaner  higed, 

Jeg  flytte  vil  til  Faderen  og  ham, 

Der  elskelig  sig  saa  for  os  lod  pine. 

Med  Hjærtet  elsker  jeg,  med  Hjærtet  vil  jeg  tro, 

Thi  Kvinden  ej  det  sømmer  sig  at  gruble, 

Og  flux  forjage  vil  jeg  hver  en  Tvivl.  — 

Men  sig  mig,  hvis  derpaa  mig  Svar  kan  gives: 

Hvi  bliver  ej  for  Kæmperne  kundgjort 

Den  hellige?     Maaske  de  Mordersværdet 

Henkasted  dog  og  knælede  for  ham. 

Hel  sørgeligt  det  er  dog  at  henstirre 


x)  [i.  Udg. :  Lovsang.]     2)  [i.  Udg.:   dem.j1 

Paa  dem,  som  saa  i  Hundred-,  Tusend-Tal l) 
Sig  skynde  Død  og  Undergang  i  Møde. 

Torkild. 
Hvad  jeg  dig  svare  kan,  er  ikke  stort; 
Men  nok  det  for  en  troende  maa  være: 
At  Jesu  Navn  fordølges  vidt  og  tit, 
For  ej  de  vantros  Skyld  og  Dom  at  øge, 
Det  vist  jeg  tror;  og  selv  jeg  prøvet  har 
Hos  Gjukunger  og  deres  onde  Moder, 
Hvor  dybt  forhærdet  mangt  et  Hjærte  er. 
Forgjæves  jeg  ved  Brynhilds  Lig  kundgjorde 
De  arme  Brødre  Salighedens   Vej; 
Og  da  paa  Valen  jeg  igjen  dem  minded 
Om  deres  Sjæls  og  Legems  Undergang, 
Da  svarede  mig  Hogne  kun  med  Sværdet; 
Han  saared  Jesus,  da  han  saared  mig. 

Saa  vidt  jeg  skimter  Lys;    men  naar  jeg  tænker 
Hvor  mangt  et  Hjærte  briste  maa  i  Kval, 
Hvor  mangen  Slægt  gaa  sørgelig  til  Grunde, 
Før  Jesu  Kristi  Kors  paa  Valhals  Grus 
Sig  til  en  hellig  Naadestol  kan  løfte, 
Naar  i  Aarhundreder  det  os  maa  tykkes, 
At  Tusender.  som  sukke  efter  Lys, 
Hensidde  maa  i  Dødens  mørke  Skygge, 
Ja,  naar  det  tykkes  os,  som  Mørket  vandt, 
Naar  Lyset  slukkes,   hvor  det  klart  har  skinnet,  — 
Da  svimler  Tanken  paa  sit  Grænseskjel, 
Da  ej  formastelig  vi,  Døgnets  Planter, 
Maa  gruble  længer  over  Herrens  Raad, 
Men  ydmyge  i  Støvet  knæle  ned 
Og  tro  det  fast,  at  Gud  er  Kjærlighed. 

Odrun. 
Ja,  grandt  jeg  ser  det:  naar  os  Tvivl  vil  ængste, 
Da  skal  til  Jesus  skyndelig  vi  ty, 

1)  [i.  Udg. :  som  udi  Hundredtusend-Tal.J 

I  ham  beskue  Kjærligheds  Vidunder1) 
Og  drukne  Tvivlen  i  hans  dybe  Vunder. 
Men,  kan  vi  altid  os  besinde  ret? 
Og  rokkes  Troen  ej  af  Tvivlen  let? 

Torkild. 
Jo,  visselig!  og  skulde  selv  vi  stride, 
Da  blev  det  snarlig  med  vor  Tro  forbi; 
Men  derfor  og  enhver,  som  vil  bekjende 
Sit  Hjærtes  Tro  paa  Herren  Jesum  Krist, 
Bli'r  døbt  med  Vand  til  Tro  paa  én  i  trende, 
Til  Tro  paa  Fader,  Søn  og  Hellig-Aand. 
Og  denne  Aand,  Gud  Faders  Hellig-Aand, 
Som  altid  svæver  over  Daabens  Vande, 2) 
Og  af  hvis  Aande  alt,  som  blev,  er  skabt, 
Som  hvilede  i  de  forsvundne  Tider 
Paa  Guds  udvalgte,  og  igjennem  dem 
Forkyndte  Jordens  Slægter  Frelsens  Time3),  — 
Han  i  hvert  Bryst,4)  som  trøster  sig  derved, 
Indaander  Lys  og  Kraft  og  Kjærlighed. 

Odrun. 

O,  det  er  glædeligt  langt  over  Maade! 
Med  saadan  Tro  man  ej  forsage  kan. 
Men  vil  du  da  udi  de  høje  Navne 
Indvie  mig  ved  Daab  til  denne  Tro? 

Torkild. 

Det  kan  jeg  ej ;  thi  mine  sidste  Kræfter 
Udtømtes  ved  min  Tale  og  min  Fryd. 
Men  lad  det  ej  dig  udi  Sindet  nage! 


')  [1.  Udg. :  Kjærlighedens  Under.]  2)  [1.  Udg.:  Som  fordum 
svæved  over  tomme  Vande.]  s)  [1.  Udg. :  Sandheds  Tale.]  4)  [1.  Udg.: 
I  hvert  et  Bryst.] 

II.  28 

Thi  hver,  som  tror,  har  visse  Pant  paa  Daab  l) 
Af  Herrens  egen  højre2)  Haand  annammet; 
Saa  skabtes 3)  Helgene  i  gammel  Tid, 
Før  Jesus  kom;  saa  frelses4)  trindt  paa  Jorden 
Enhver,  som  tror  paa  Himlens  sande  Gud.  5) 

Odrun. 
Men  kan  du  da  slet  intet  Tegn  mig  give, 
Til  selv  mig  at  forvisse  om  mit  Kald6)? 

Torkild. 
Henbøj  dig  over  mig  i   Jesu  Navn! 
Annam  det  helligste  af  alle  Mærker: 
Annam  for  Bryst  og  Aasyn7)  Korsets  Tegn!  — 
Nu  er  til  ham  du  bundet,  som  udstrakte8) 
Paa  Korsets  Træ9)  et  helligt  Armepar, 
For  det  at  vidne  med  de  aabne  Arme: 
At  over  alle  han  sig  vil  forbarme. 10) 


*)  [i.  Udg.:  har  en  usynlig  Daab.]  2)  [i.  Udg. :  høje.] 
3)  [i.  Udg.:  døbtes.]  4)  [i.  Udg.:  døbes.]  5)  [i.  Udg.:  Enhver, 
som  gjærne  vandre  vil  med  Gud.]  6)  [i.  Udg.:  min  Daab.] 
7)  [i.  Udg.:  paa  Bryst  og  Ansigt.]  8)  [i.  Udg.:  Nu  er  du  døbt 
til  Tro  paa  ham,  som  strakte.]  9)  [i.  Udg.:  Paa  Korset  ud.] 
10)  [i.  Udg.:  At  over  os  han  vilde  sig  forbarme.] 

i.     Hakon    Adelsten. 

2.  -Hellig-Olav. 

3.  Hellig-Knud. 


[Disse  tre  dramatiske  Arbejder  fra  samme  Tid  som  de  1809 
og  181 1  udgivne  Optrin  af  Nordens  Kæmpeliv  ere  aldrig  blevne 
førte  til  Ende,  og  selve  deres  Tilværelse  har  været  ubekjendt, 
indtil  de  efter  Forfatterens  Død  forefandtes  i  hans  egenhændige 
ufuldendte  Udkast,  hvorefter  de  her  aftrykkes. 

Haandskriftet  til  det  første  af  disse  Stykker,  Hakon  Adelsten, 
bestaar  af  tre  Kvartlæg,  hvert  paa  fire  Blade,  altsaa  i  alt  24  Sider. 
S.  I  har  kun  Titelen,  S.  2  Personlisten,  de  følgende  Sider  3 — 13 
have  de  to  første  Samtaler:  i  Nidaros  Kongsgaard  og  paa  Froste 
Ting,  den  sidste  ikke  fuldført;  Resten  af  dette  Læg,  S.  14 — 16, 
staar  blank,  og  sidste  Læg  (S.  17)  begynder  med  den  Samtale,  der 
betegner  sig  som  Stykkets  „Slutning",  men  hvoraf  kun  halvanden 
Side  er  skrevet,  saa  de  sidste  halvsyvende  Sider  staa  blanke.  — 
Dette  Stykke  er  skrevet   1809  eller  i  Begyndelsen  af  1810. 

Det  andet  Stykke,  Hellig-Olav,  foreligger  i  to  Former.  Den  ældste 
og  videst  fremmede,  som  kalder  sig  „et  Sørgespil",  med  ikke  mindre 
end  37  talende  Personer,  foruden  et  Kor,  er  skreven  181 1.  Den  bestaar 
af  ni  Kvartlæg,  hvert  paa  fire  Blade,  altsaa  i  alt  72  Sider.  S.  I  har 
kun  Titelen,  S.  2 — 3  Personlisten,  S.  4  staar  blank.  Samtalen  — 
thi  det  blev  kun  til  én  Samtale  mellem  tre  af  de  37  Personer  — 
fylder  derpaa  Siderne  5  til  68,  men  er  ikke  ført  til  Ende;  de  fire 
sidste  Sider  staa  ubeskrevne.  —  Den  anden  Form  af  Hellig-Olav 
kalder  sig  „et  Skyggerids  med  Sagatusk"  og  kan  være  ét  eller  højst  to 
Aar  yngre  end  den  første.  Den  har  ingen  Personliste ,  men  be- 
gynder strax  med  „første  Samtale"  mellem  de  samme  tre  Personer 
som  den  ældre.  Af  den  er  der  kun  fire  Læg,  hvert  paa  to  Kvart- 
blade, altsaa  i  alt  16  Sider.  Samtalen  afbrydes  fire  Linjer  nede 
paa  den  femtende  Side,  og  Resten  staar  blank. 

Det  tredje  Stykke,  Hellig-Knud,  har  ogsaa  existeret  i  to 
Former,  af  hvilke  kun  den  ældre  er  bevaret  i  sin  oprindelige  Ud- 
strækning. Det  kalder  sig  „et  Sørge  stykke"  med  18  talende 
Personer,  foruden  Koret.  Haandskriftet  fra  18 11  bestaar  af  otte 
Kvartlæg,  hvert  paa  fire  Blade,  altsaa  i  alt  64  Sider.     S.    I   har  kun 


Titelen,  S.  2  Personlisten,  S.  3 — 61  har  én  Samtale  mellem  to 
Personer:  Kong  Knud  og  hans  Broder  Erik,  der  dog  ikke  er 
fuldført,  men  bryder  af  i  Kongens  Enetale ,  som  har  sluttet  Sam- 
talen. S.  62 — 64  og  lidt  af  S.  6 1  ere  ubeskrevne.  —  Den  senere 
Bearbejdelse  af  Stykket  synes  at  være  omtrent  fra  18 1 5.  Deraf  er 
kun  bevaret  Slutningen:  to  Kvartlæg,  betegnede  16  og  17,  hvert 
paa  to  Blade.  De  begynde  inde  i  Eriks  sidste  Tale  og  føre  den 
til  Ende.  Det  forud  herfor  manglende  i  denne  Text  har  altsaa 
fyldt  femten  Læg  som  de  forefundne ,  eller  60  Sider ,  svarende  til 
48  Sider  af  den  ældre  Text.  Da  nu  tilmed  den  senere  Afskrift 
har  omtrent  fem  Linjer  mere  paa  Siden  end  den  ældre,  saa  er  det 
klart,  at  den  nye  Bearbejdelse  har  ikke  ubetydelig  udvidet  Om- 
fanget: paa  de  tabte  15  Læg  af  den  senere  Afskrift  har  staaet  saa 
meget  som  kunde  rummes  paa  75  Sider  af  den  ældre ,  der  som 
sagt  kun  bruger  48  Sider  til  dette  Afsnit.  —  Den  senere  Be- 
arbejdelse har  været  bestemt  til  at  trykkes  som  Brudstykke:  som 
første  Samtale  af  Hellig-Knud,  og  den  ender  endda  paa  et  tidligere 
Punkt  end  den  ældre:  den  er  ikke  ført  videre  end  til  Udgangen 
af  Eriks  Tale  og  medtager  ikke  den  i  den  ældre  Form  afbrudte 
afsluttende  Enetale  af  Kong  Knud.  Forf.  har  nemlig  under  Slut- 
ningen af  Eriks  Tale  sat  en  Streg  og  skrevet  sit  Navn.] 


Hakon  Adelsten, 


NORRIGS    KONGE. 


[1809.] 


DE    TALENDE. 


Hakon   Adelsten. 
Ejvind   Skaldaspilder. 
Sigurd   Hladejarl. 
Asbjørn    af  Medalhus. 
Egil   Ulfsærk. 
Gunhild    Kongemoder. 
Harald    Graafeld. 
Biskoppen. 
Høvdinger. 
[Klerke.] 


KONGSGAARDEN   VED    NIDAROS. 

Hakon.     Biskoppen.     Klerke. 

Hakon. 

V  elkommen  i  min  Gaard,  du  Sendebud 
Fra  Himlen !  Længe  jeg  forgjæves 
Har  higet  efter  slig  en  salig  Stund, 
Da  atter  Herrens  Ord  jeg  kunde  høre 
Fra  viet  Læbe,  signes  med  hans  Kors, 
Til  Tro  paa  hvem  jeg  viedes  i  Daaben. 
Hav  Tak,  fordi  du  stævned  villig  hid 
Fra  Fædreland  til  Norrigs  kolde  Fjælde, 
Ej  ænsed  Svaghed  eller  Alderdom! 

Biskoppen. 

O,  ti,  min  Søn!  berøm  mig  ikke  saa! 

Hvad  var  mit  Liv,  i  Fald  jeg  ikke  ofred 

Med  Glæde  selv  min  sidste,  korte  Stund 

Til  Guds  min  Herres  Ærende  at  røgte! 

O,  vidste  du,  hvor  inderlig  jeg  bad, 

Hvor  mange  bitre  Taarer  jeg  har  fældet, 

Imens  du  sad  paa  Norrigs  Kongestol, 

Da  vilde  du  ej  rose  mig,  fordi 

Jeg  til  min  største  Gammen  hid  mig  skyndte. 

Den  Gang  jeg  døbte  Norrigs  Kongesøn, 
Da  i  min  Sjæl  det  stolte  Haab  blev  avlet, 

At  Norrigs  Land  jeg  døbte  helt  i  ham. 
De  Aar  henrunde,  og  paa  Fædretrone 
Du  steg;  da  øgedes  mit  Haab, 
Og  hvert  et  Skib,  som  kom  fra  Østerlide, 
Mig  glæded  mer  end  fagre  Morgensol; 
Thi  jeg  af  det  mig  lo  ved  glade  Budskab: 
At  Kristendommens  Sol  i  Nordens  Øst 
Var  lys  opgangen,  skinned  over  Fjældet. 

Men  Aar  henrunde,   aldrig  spurgte  jeg 
Den  Tidende,  som  jeg  gad  ene  høre. 
Det  trøsted  mig,  at  ej  til  Guderne  du  ofred, 
Men  dybt  det  smerted  mig,  at  du  i  Løn, 
Ej  aabenbar,  din  Frelser  vilde  dyrke. 

O,  mangen  Gang  har  Haab  og  Tvivl  og  Frygt 
Mig  knuget  saa,  at  hartad  jeg  fortvivled. 
Det  var  jo  mig,  som  havde  dig  oplært, 
Og  for  din  Sjæl  jeg  skulde  Regnskab  gjøre. 
Det  var  mig  tungt,  enddog  mit  Hjærte  vidned, 
At  uden  Svig  jeg  havde  dig  forkyndt 
Det  Navn,  som  Gud  har  ene  givet  Jorden 
At  vorde  salig  i.     Jeg  mente  dog, 
At  havde  jeg  endnu  med  mere  Iver 
Oppustet  Troens  Gnister  i  dit  Bryst, 
Da  maatte  de  dog  i  en  hellig  Lue 
Mod  Himlen  blusset,  gjennemglødet  dig, 
Ja,  disse  haarde,  isbeklædte  Fjælde. 


O,  tænk  dig,  om  du  kan,  den  himmelske, 
Den  søde  Fryd,  som  maatte  gjennemstrømme 
Mit  gamle  Bryst,  da  nys  dit  Budskab  kom 
Og  kaldte  mig,  at  vie  Herren  Templer, 
Hvor  wSatans  Offerhuse  hidtil  stod! 

Alt  længe  hang  mit  øje  fast  paa  Jord 
Og  søgte  Graven,  for  sig  dér  at  lukke, 

Og  kroget  gik  jeg,  voved  ej  at  se 

Mod  Himlen,  hvor  min  strænge  Dommer  bygged. 

Dit  Budskab  kom:  jeg  rejste  mig  ved  Stav, 

Og  Øj^t,  fuldt  af  Glædens  rene  Taarer, 

Ej  løfted  sig',  men  fløj  mod  Himlen  op, 

At  takke  Herren  for  sin  store  Naade. 

Hakon. 

O,  ti,  min  Fader!  tal  ej  mer!  Jeg  blues 
I  Hj ærtet  for  mig  selv,  at  dig, 
Ærværdige!  jeg  bitre  Timer  voldte. 

At  under  min  den  tunge  Skyld  du  gik 
Nedbøjet,  det  kan  du  tilgive; 
Men  kan  du  og  tilgive  mig  min  Synd 
Mod  Himlens  Gud  og  hans  enbaarne? 
Ak!  fra  den  Stund,  jeg  steg1)  paa  Kongestol, 
Er  Tusender  som  Hedninge  hendøde, 
Og  deres  Blod  nedkalder  Himlens  Hævn. 
Ak!  er  jeg  ej  uværdig  til  at  røgte 
Det  Ærende,  som  jeg  af  ussel  Frygt 
Saa  længe  nølede  med  at  udrette? 
Vil  Herren  ej  mig  som  en  utro  Svend 
I  Vrede  straffe,  Værket  spilde? 

Biskoppen. 

Vær  kun  frimodig,  Søn!  forladne 
Er  dine  Synder. 

Hakon. 

Nu,  saa  sværger  jeg, 
At  jeg  til  sidste  Draabe  Blod  skal  stride 
For  Krist. 


i)  [„sad".] 


444  Optrin  af  Nordens  Historie. 


Biskoppen. 
Din  Ed  er  høj  og  hellig,  Konge! 
Og  han,  hvis  Banner  du  med  rene  Haand 
Mod  Skyen  løfter,  vil  dig  skjænke  Styrke     * 
Til  den  at  holde.     Naar  du  da 
Ved  Maalet  staar,  naar  over  Fjælde 
Gjenlyder  den  enbaarnes  høje  Pris, 
Med  Simeon  jeg  rørt  til  Gud  vil  bede: 
O,  lad  din  Tjener  fare  hen  i  Fred! 
Thi  han  din  Herlighed  har  skuet. 


FROSTE  TING. 

Kongen. 
I  véd  det,  Trønder!  som  en  Fader  jeg 
Har  hidtil  vandret  mellem  eder: 
Den  Odel,  som  med  Kongens  strænge  Ret 
Min  Fader  tog,  jeg  atter  eder  skjænked; 
Og  fri  og  stolt  som  Klippen,  han  bebor, 
Kan  hver  en  Nordmand  løfte  sig  mod  Himlen. 

Som  gode  Børn  I  hidtil  fulgte  mig, 

Min  Lov  I  lød,  og  naar  sig  Fjendens  Snækker 

Til  Norrig  voved,  strede  I  som  Mænd. 

Jeg  takker  eder,  takker  hver  især 

For  hver  en  Draabe  Blod,  han  skjænked 

Det  gamle  Norrig,  ja,  for  hver  en  Gang 

Han  løfted  Sværd  og  Skjold  i  Striden. 

I  Dag  jeg  atter  træder  frem  paa  Ting 
Som  Konge  og  som  kjærlig  Fader. 
Mit  Bud  er  Bøn,  som  det  for  den  sig  sømmer, 
Hvis  Bøn  saa  tit  adlødes  ligt  et  Bud. 

Jeg  beder  ej  om  Sølv  og  lyse  Guld, 
Og  ej  til  Ledingsfærd  jeg  eder  vækker. 
At  I  vil  lære,  hvad  der  tjener  til 
Jert  Held  og  Sjælefred,  det  er  min  Bøn. 

Det  Land,  I  bygge,  kjækt  og  fagert  løfter 

Sit  Hoved  over  fiskerige  Strand; 

I  Dalen  Kornets  fulde  Ax  henbølge, 

Imellem  Fjælde  græsser  tamme  Hjord; 

End  større  er  den  vilde,  som  paa  Toppen 

Omtumles,  den,  som  svinger  sig  i  Luft, 

Men  tvinges  ned  af  eders  rappe  Pile. 

I  eders  Fjæld  er  Malm  til  Spade  og  til  Sværd, 

I  eders  Bryst  er  Mod,  og  Kraft  i  eders  Sener; 

Den  Luft,  I  aande,  strømmer  tynd  og  ren, 

Her  Sot  er  sjælden,  Død  er  sen; 

Som  frie  Mænd  I  vandre  gjennem  Livet 

Og  synke  trætte  sagtelig  i  Høj. 

Uskjønsom,  utaknemmelig  at  nyde 
Det  gode,  det  var  aldrig  Nordmands  Sæd. 
Men,  siger  mig,  hvem  er  det  vel,  I  takke 
For  disse  Gaver?  Hvo  er  den,  som  mild 
Med  Faderhaand  dem  eder  skjænked? 
Er  det  maaske  de  døde  Stene  hist, 
Som  daarligen  I  kalde  eders  Guder? 

Jeg  véd,  I  tro  det;  tit  med  Sorg 
Jeg  saa'  jer  knæle  og  med  Skjændsel 
Paa  døve  Blokke  øde  al  den  Tak, 
I  skylde  ham,  hvis  Navn  I  ikke  kjende. 

Men  hører  nu!  Der  bor  en  Gud  i  Himlen, 
Han  er  kun  én,  men  han  er  alt  i  ét, 
Han  aldrig  fødtes  og  skal  aldrig  dø, 
Fra  Evighed  til  Evighed  den  samme. 

Ham  var  det,  som  ved  Almagts  Ord  frembragte 

Den  lyse  Sol  og  alt,  hvad  den  beskinner, 

For  Mennesket  til  Føde  og  til  Lyst. 

Dog  ikke  blot  for  Legemet  han  sørger: 

I  Evighed  vor  Sjæl  at  saliggjøre, 

Det  er  hans  Lyst.  —  En  ful  og  mægtig  Aand 

Forførte  Mennesket  til  Gud  at  svige 

Og  til  ham  selv  i  Sol  og  Stjærners  Hær, 

I  Dyr,  ja,  selv  i  døde  Sten  at  dyrke; 

Men  de,  som  dyrked  ham,  de  kom 

I  Svovelluen,  hvor  han  evig  brænder. 

Da  ynkedes  den  store  Himlens  Herre, 
Thi  uden  Ende  er  hans  Kjærlighed, 
Og  sendte  os  sin  hellige,  enbaarne, 
Som  nævnes  Jesus  Kristus  her  paa  Jord; 
Han  med  sit  Blod  forsoned  vore  Synder, 
Og  hver,  som  tror  paa  ham  i  dette  Liv, 
Hans  Sjæl,  naar  Kroppen  død  i  Støv  henfalder, 
Til  Himlen  løftes,  lever  dér  med  Gud, 
I  Salighed,  som  Tungen  ej  kan  nævne. 

Den  Salighed  vil  ogsaa  Gud  ved  mig 
Forlene  Beder;  derfor  er  min  øn, 
At  I  ved  Daaben  lader  eder  rense 
Fra  eders  mange  Synder,  tager  Tro 
Paa  Krist,  nedlægger  Afgudsoffer, 
Men  holder  hellig  Ugens  første  Dag, 
Til  Himlens  ene,  sande  Gud  at  prise! 

Nu,  Trønder!  har  I  hørt  jer  Faders  Bøn. 
Bedrøver  ej  hans  Sjæl  ved,  eders  Sjæle 
Til  evig  Pine  hos  den  fule  Aand 
At  give  hen !  men  søger  eders  Frelse ! 

Asbjørn  af  Medalhus. 
Dit  Maal  er  snildt,  som  det  var  altid,  Konge! 
Og  fagert  roser  du  vort  gamle  Land. 
Men  ondt  og  daarligt  er  det  Bud,  du  bærer; 
Det  Flokkens  Ulyd  og  dens  høje  Knur 
Beviser  bedre,  end  det  Ord  kan  sige. 

Den  Tid,  vi  her  paa  Ting  dig  kaared 

Til  Norrigs  Konge,  da  som  Odeismænd 

Vi  hylded  dig  med  Skjoldebrag  og  Gammen, 

Da  tyktes  os,  vi  grebe  Guld  med  Haand. 

Med  kjærlig  Hug  vi  bøde  dig  alene 

At  raade  frit  for  Lov  og  Landsens  Ret; 

Du  satte  os  en  Lov  med  megen  Snilde 

Paa  Tinge  her,  og  vi  stadfæsted  den. 

Vi  holdt  den  og;  vi  elsked  dig  saa  saare, 

Som  aldrig  før  en  Konning  elsket  blev. 

Men  nu  du  selv  din  egen  Lov  vil  bryde, 
Vil  bryde  Eden,  du  paa  Tinge  svor: 
At  holde  os  ved  Landsens  gamle  Ret. 
En  underlig  og  fremmed  Sæd  du  byder; 
Vi  ej  forstaa  den;  men  os  tykkes  fast, 
At  du  med  den  vil  gjøre  os  til  Trælle; 
Med  farlig  Sult  og  Dovenskab  du  vil 
Vor  Styrke  øde  og  fordærve  Landet. 

Du  spørger,  hvem  vi  yde  vel  vor  Tak 
For  Landets  Gode  og  vor  egen  Styrke, 
Og  nævner  Gudestøtterne  med  Haan. 
Man  hører  vel,  at,  skjønt  iblandt  os  baaren, 
Du  blev  optugtet  i  et  fremmed  Land; 
Thi  ellers  vidste  du,  vi  dyrke 
De  høje  Aser,  som  i  Himlen  bo, 
Enddog  de  stundum  ned  til  Jorden  stige: 

At  det  var  dem,  som  byg-ged  Midgaards  Stad, 

Gav  Askur  Aand  og  Lød  og  Mæle. 

De  dyrkedes  i  Brændold  og  i  Højold 

Af  vore  Fædre,  som  i  Sind  og  Idræt 

Maa  nævnes  ti  Fold  gjævere  end  vi. 

Og  disse  Guder  skulde  vi  forsage, 

Og  sætte  Haabet  til  en  fremmed  Gud, 

Hvis  Magt  ej  nogen  af  os  kjender!  — 

Nej!  byd  os  heller,  Konge!  Dovre-Fjæld 

At  jævne,  end  en  saadan  Skjændsel! 

Det  tungeste  paa  Jord  er  Niddingsnavn : 

Gudniddinge  vil  du  os  gjøre  til. 

Hakon. 
Gudnidding  er  du,  Asbjørn!  saa  er  hver, 
Som  ej  vil  tro  paa  Himlens  Gud  og  Kristum. 
Men  vider,  at  da  ej  min  milde  Bøn 
I  lyde  vil,  men  eders  arme  Sjæle 
Til  evig  Pinsel  give  hen, 
Til  Pinen,  som  omspænder  eders  Fædre,  — 
Da  nødes  jeg  som  kristen  Konge  til, 
Med  Ild  og  Sværd  til  Kristum  jer  at  tvinge, 
Ved  Legems  Kval  at  frelse  eders  Sjæle. 

Asbjørn. 

Hvad  sagde  du?  Kong  Hakon!  Vil  du  os, 

Vil  Trønder  du  til  Sædeskiftning  tvinge?  — 

Gak  heller  hen  og  pløj  paa  Fjældets  Tind! 

Thi  snarere  skal  Kornet  voxe  dér, 

End  hvad  du  efter  Sværdeplov  vil  saa 

I  Nordmænds  Blod.  —  Kun  lidt  du  kjender 

Til  Fjældets  Børn.     Du  mente  vel, 

At  Lydigheden,  som  vi  viste  dig, 

Fordi  vi  tyktes,  at  du  var  den  værdig, 

Var  Svaghed  kun.     Men  lær, 

Du  raader  over  Mænd,  ej  bløde  Angler! 

Med  Sjælepinen  vil  du  os  forskrække. 
Véd  du  da  ej,  vi  kjende  ingen  Frygt? 
Véd  du  end  ej,  at,  om  i  Heklas  Lue 
Vi  vore  Fædre  saa'  at  taale  evig  Kval, 
Vi  dog  forsaged  al  den  Himmelfryd, 
Du  loved,  for  med  dem  at  sankes? 

Nu  byde  vi  dig,  Konge!  tvende  Kaar: 

Det  ene  er,  at  du  som  dine  Fædre 

Os  holder  ved  den  gamle  Sæd  og  dyrker 

Som  vi  de  høje  Aser;  vil  du  det, 

Da  lyde  vi  som  hidtil  dine  Love 

Og  gange  for  dig  gjennem  Ild  og  Vand ; 

Thi  du  er  kjæk  og  klog  og  født  til  Kronen. 

Men  vil  med  Trodsighed  du  fare  frem, 

Med  os  og  vore  Guder  prøve  *)  Styrke, 

Da  er  det  andet  Kaar:  vi  dræbe  dig 

Og  tage  os  en  anden  Høvding. 


HAKON  ADELSTEN. 

(SLUTNING.) 

HAKONS-HEjLLE. 

Hakon.     Ejvind  Sk ald aspilder. 

Hakon. 

Du  stirrer  paa  mig  saa  bedrøvet,  Ejvind ! 
Du  ser,  hvad  selv  jeg  føler:  snart, 
Ja,  snart  er  det  forbi  med  Livet  her. 
O,  kunde  jeg  det  angerløs  forlade, 


»)   [„dele".] 

Da  var  jeg  glad;  thi  bedre  er  det  vist, 
Med  Herren  højt  i  Himlene  at  være. 
Men  ak!  jeg  ser  ham,  den  korsfæstede, 
Hvor  han  sit  Aasyn  vred  bortvender; 
Thi  ej  jeg  bar  mit  Kors  og  fulgte  ham. 
O!  var  jeg  gangen  imod  Hedningflokken, 
Og  havde  dér  jeg  fanget  Ulivssaar, 
Da  havde  jeg  nu  skuet  Himlen   aaben, 
Da  var  den  ej,  som  nu,  for  Øjet  lukt. 

Ejvind. 

O,  store  Frænde !  vær  ej  saa  mistrøstig ! 

Betænk,  hvad  du  for  Norrigs  Held  har  gjort! 

Betænk,  at,  kun  for  Nordmænds  Liv  at  spare, 

Og  for  at  virke  mer  til  Landets  Vel, 

Du  stak  det  alt  uddragne  Sværd  i  Balgen. 

Du  siger,  at  for  Krist  er  intet  dulgt. 

Saa  véd  og  han  dit  Hjærtes  skjulte  Tanke, 

Og  vredes  ej. 

Hakon. 

O,  ti,  min  Ejvind!  ti! 
Just  det,  at  Jorden  var  mig  mer  end  Himlen, 
At  jeg  hovmodig  mente,  ingen  Drot 
Som  jeg  for  Norrig  kunde  Omhu  bære, 
Just  det,   at  jeg  mit  ringe,  usle  Værk 
For  mere  agtede  end  Herrens  store, 
Og  mine  Nordmænds  legemlige  Død 
For  mer  end  Sjælens  gjennem  Evigheden,  — 
Just  det  mig  piner,  og  det  brænder  mig, 
Som  Helveds  Flammer  alt  min  Sjæl  omspændte. 


H  E  L  L  I  G-O  L  AV, 
ET  SØRGESPIL. 

[1811.] 

DE   TALENDE. 


hans  Skjalde. 


Hellig- 01  av,  Norges  Konge. 

Sigurd,  hans  Hirdbiskop. 

Bjørn,  hans  Stallete. 

Sighvat, 

Tormod  Kulbrænder, 

Gissur  Guldbryn, 

Torfind  Mund, 

Astrid,  hans  Dronning. 

Ulfhil  d,  deres  Datter. 

Find   Arnesen,  | 

Ambjørn  Arnesen,    >Hirdmænd. 

Arne    Arnesen,  ] 

Tord  Folesen,  Mærkesmand. 

Arnljot    Gellin a,j 

Gavka-Tor,  >  svenske  Røvere. 

Afarfast,  j 

Harald,  Olavs  Halvbroder. 

Sten  Skaptesen,  en  Islænder. 

Erling  Skjalgsen  paa  Sole,    Herre  paa  Rogaland. 

Skjalg,  hans  Søn. 

Tore  Sæl,  Kongens  Foged  paa  Øgvaldsnæs. 

Asbjørn  Sigurdsen  Sælsbane,  Erlings  Søstersøn. 

Asmund    Grankeldsen,    Kongens    Lensmand    i 

Halogeland. 
Aslak   Askeldsen    Fitjaskalle,    Erlings    Frænde, 

Lensmand  i  Hordeland  og  Olavs  Hirdmand. 
Ingigerd,  Kong  Jaroslavs  Dronning  i  Holmgaard. 
Magnus,  Olavs  Søn  med  Alfhild. 
Kalv  Arnesen  paa  Egge,  Finds  Broder,  Lensmand 

i  Trøndelagen. 
Harek   Ejvindsen   paa   Tjotø,    \        Lensmænd 
Tore  Hund  paa  Bjarkø,  /    i  Halogeland. 

Sigurd  Dåne,  Hakon  Jarls  Hirdbiskop. 
Torsten   Knarresmed. 
Torgejr  af  Kvistestad. 
Aasta,  Olavs  Moder,  Sigurd  Syrs  Enke. 
Dag  Ringsen. 
Gestur  Blinde. 
Hall    Torarensen    fra    Havkadal,    [islandsk] 

Kjøbmand. 
[Torgejr  Afraadskoll  paa  Nidarnæs.] 
Kor. 


XIDAROS. 


Sigurd  Biskop.     Torgejr  Afraadskoll.     Hall. 

Hall. 

J\t  høre  slige  Sagn  og  Kvad  fra  Hedenold, 

Og  høre  Gubber  dem  saa  snildt  fortælle, 

Det,  tykkes  mig,  er  ej  det  mindste  Gavn, 

Man  har  af  Rejserne  imellem  Lande. 

Man  kommer  videre  i  slig  en  Skjæmtestund, 

End  man  kan  fare  alle  sine  Dage; 

Man  ser  og  hører  i  en  Aftenstund, 

Hvad  hundred  Aar  ej  mægted  at  fuldende. 

Man  lærer  sig  i  Tid  og  Sorg  at  skikke; 

Thi  naar  man  ser,  hvor  underlig  paa  Jord 

Det  monne  gaa  med  Konger  og  med  Lande, 

Da  vorde  de  Omskiftelser  saa  smaa, 

Der  hænder  os,  at  vi  dem  rent  maa  glemme. 

Sigurd. 

Og  naar  vi  se  de  stærke  og  de  vise 
At  falde  brat,  som  Daarer  og  som  Børn, 
Da  lære  vi,  at  al  Ting  under  Solen 
Forfængeligt  maa  kaldes,  som  det  er, 
Og  endelig  vi  lære  at  beundre 

Den  Herre,  som  kan  ved  sit  Aandepust 

Henvejre  Støvet,  naar  det  stoltest  praler, 

Udføre  underlig  sit  vise  Raad. 

Det  falder  mig  saa  tit  og  stærkt  paa  Sinde 

Ved  Mindet  om  den  hedenfarne  Tid, 

Ved  de  Omskiftelser,   der  have  sig  begivet 

Her  i  vort  eget  gamle  Fædreland. 

Ja,  Hakon  Jarl,  om  hvem  nys  Torgejr  meldte, 

Han  tykkes  mig  just  ret  et  mægtigt  Vidne 

Om  Støvets  Afmagt  i  sin  drømte  Kraft, 

Om  Herrens  Visdom,  som  ej  Støv  kan  fatte, 

Som  fanger  Træskhed  i  sit  eget  Garn. 

Torgejr. 

Ja,  tro  mig  dog:  det  var  en  vældig  Herre! 
Du  skulde  set  ham,  der  fra  Hjørungvaag 
Han  sejled  hid  og  satte  sig  paa  Hlade. 
Du  skulde  hørt,  hvordan  det  gjalded  da 
Fra  Bølgerne  og  fra  de  høje  Klipper: 
Hil  Hakon  Jarl,  den  vældige,  den  gode! 

Det  skær  mig  end  i  Hjærtet  mangen  Gang, 
Naar  jeg  betænker,  hvad  jeg  maatte  høre, 
Ja,  se  og  høre  paa  det  galne  Folk, 
Den  Gang  de  stod  i  Flok  paa  Nidarholmen 
Og  galede  mod  hans  og  Karkers  Lig.   — 
At  parre  ham:  en  saadan  vældig  Herre, 
Udsprungen  af  vor  gamle  Kongeæt, 
Med  slig  en  Træl,  sin  egen  Drots  Forræder, 
Med  sligt  et  Selskab  vise  ham  til  Hel, 
At  spytte  nu  ad  disse  brustne  Øjne, 
For  hvilke  man,  den  Gang  de  ruiled,  skjalv, 
At  lægge  Sten  til  Laas  for  tavse  Mund, 
Hvis  Tale  før  ej  Kæmper  turde  trodse!  — 
Nej,  om  jeg  blev  én  Gang  saa  gammel  til, 
Den  Trønde-Færd  jeg  aldrig  dog  kan  prise. 

Sigurd. 

Hvem  kan  vel  det!     De  gamle  Trønders  Sæd, 

Som  deres  Æt  end  holder  højt  i  Ære  ■ 

Det  Raseri  i  Ros,  i  Had  og  Hævn, 

Som  vel  kun  sent  vil  fly  fra  disse  Ejælde: 

Den  Nid-Elv,  der  med  større  Vælde  bruser 

I  Hjærterne,  end  den,  vi  bygge  ved, 

Den  hader  jeg,  og  frygter  den  tillige. 

Ved  Elven  her  kan  Olav  bygge  trygt, 

Og  paa  dens  Rand  staar  tryg  den  nye  Kirke; 

Men  om  saa  trygge  ved  den  anden  Elv 

Sig  end  opløfte  Kongestol  og  Kirke, 

Det  er  en  anden  Sag. 

Hall. 

Ja,  det  er  mig  for  højt, 
At  dømme  saa  om  Tider  og  Bedrifter; 
Enddog  jeg  tror,  [at]  det  er  ganske  sandt, 
At  Herren  Krist  har  over  alt  at  raade, 
Og  hører  gjærne  i  en  Alvorsstund 
Det  snildt  udlægge  af  en  Præstetunge, 
Hvor  godt  det  er  at  slaa  sin  Lid  til  ham, 
Hvor  haardt  det  er  at  stampe  imod  Brodden. 
Men,  naar  jeg  lyder  paa  de  gamle  Sagn 
Om  Høvdinger  og  Helte  og  Bedrifter, 
Da  tænker  jeg  ej  langt  paa  nogen  Ting, 
Men  følger  dem  med  Øret,  hvor  de  færdes, 
Og  har  min  Gammen  af  hver  vældig  Daad 
Og  vittigt  Ord,  ihvem  de  end  tilhøre. 
Og  naar  Fortællingen  saa  er  forbi, 
Da  sætter  jeg  mig  helst  og  husker  efter, 
Og  gjemmer  alting,  som  jeg  bedst  formaar, 
Saa  det  kan  være  mig  paa  rede  Haand; 
Thi  Sagn  for  mig  er  ret  som  rede  Penge 
Dem  kan  man  bruge,  hvor  man  kommer  hen, 

Saa  vidt  der  tales  med  den  danske  Tunge, 

Og  bytte  bort,  og  blive  lige  rig, 

Ja,  rigere,  jo  tiere  man  bytter. 

Og  ved  saa  blot  at  lade  Øret  til, 

Man  vinder  Tæring  til  de  lange  Rejser, 

Som  aldrig  mulner  eller  bliver  tør, 

Men  friskere,  jo  længere  den  gjemmes, 

Og  frister  ingen  Viking,  ligger  og  i  Fred, 

Saa  længe  han  ej  naar  til  Hj ærtekamret. 

Og  endelig:  det  tit  mig  falder  ind, 
At  det  er  saa  en  Skat  til  Alderdommen.  — 
Det  er  saa  underligt  at  tænke  paa, 
Naar  man  har  Lyst  til  Rørlighed  og  Færdsel, 
At  man  en  Gang  i  lune  Askekrog 
Skal  sidde  tung  paa  sine  gamle  Dage. 
Da  gjælder  det,  at  have  vakre  Folk 
At  tale  med  og  saa  fordrive  Tiden. 
Skal  jeg  nu  saa  min  Alder  leve  ud, 
Da,  venter  jeg,  mig  Selskab  ej  skal  fattes: 
Jeg  byder  til  mig  hver  en  Aftenstund 
En  Flok  af  Fortids  mandelige  Kæmper, 
Og  taler  med  dem  om  hver  herlig  Daad, 
Som  øvet  er  i  disse  Nørrelande, 
Og  mener,  at  da  skal  til  Havkadal 
Og  stundum  færdes  vakre  Ungersvende 
Og  sidde  tavs'  om  Arnen,  som  nu  her 
Ved  Nidaros  hos  Torgejr  sad  saa  mange. 

TORGEJR. 

Ja,  sandt  var  det:  det  er  den  Trøst,  man  har, 
Naar  man,  som  jeg,  begynder  lidt  at  ældes; 
Thi  end  jeg  er  slet  ingen  gammel  Mand, 
At  regne  efter  mine  Fædres  Alder: 
En  tre  Snes  Aar  de  bar  som  ingen  Ting. 

Vel  alt  jeg  har  set  mangen  Drot  i  Norge; 
Men  deres  Liv  har  ikke  været  sejt. 

Hall. 

Ja,  bitterdød !  der  skulde  seje  Sener 
Til  ret  mod  Æg  og  Od  at  holde  Stand. 

TORGEJR. 

Ja  vel!  men  tænker  du  kanske,  Islænding! 
At  Jærnet  først  er  blevet  hvast  i  Dag? 
Hvad  heller  mener  du,  at  Højolds  Konger 
Ej  voved  Trøjerne  i  Hildurs  Leg?  — 
Dog,  det  var  ikkun  det,  jeg  vilde  sige: 
At,  skjønt  jeg  alt  har  set  saa  mangen  Drot, 
Kanske  mig  times  end  at  se  den  næste. 

Sigurd. 

Kanske!  Dog,  Gubbe!  ej  min  Bøn  det  er  til  Gud; 
Og  din  det  skulde  vist  ej  heller  være. 

Torgejr. 
Nu,  Biskop!  tag  jer  ej  den  Ting  saa  nær! 
Jeg  agter  jo  dog  ej  at  dø  i  Morgen. 
Og  skal  det  ske,  da  lyster  det  mig  ej 
At  overleve  raske  Olav  Haraldsen. 
Jeg  mente  kun,  at  om  saa  og  Kong  Olav 
Sad  end  saa  længe  paa  sin  Kongestol, 
Som  det  er,  siden  Bue  sprang  for  Borde, 
Saa  kunde  dog  kanske  jeg  som  en  gammel  Knark 
I  Solskin  sidde  mumlende  paa  Toften, 
Naar  Olavs  Søn  stod  høj  paa  Hyldesten. 

At  kappes  saa  i  Aar  med  sine  Konger, 
Det  er  en  ærlig  Sag,  naar  man  kun  ej 
Er  med  at  kappe  deres  Ankertov, 
Og  det  har  jeg  mig  aldrig  ladet  lyste. 

Vil,  Torgejr!  end  I  vide  mig  en  Bøn, 

Da  er  det  den:  mig  klarlig  at  fortælle, 

Hvad  sig  begivet  har  i  Norges  Land 

Nu,  siden  Trygves  Søn  forsvandt  ved  Svolder. 

Vel  mindes  jeg  om  saadant  mangt  et  Sagn; 

Thi  jeg  kan  mindes  fra  Kong  Olavs  Dage, 

At  Tangbrand  døbte  mig  som  tre  Aars  Dreng; 

Men  samle  alt,  det  kan  jeg  ej  saa  lige, 

Og  Samling  er  dog  god,  ihvor  det  gaar. 

Torgejr. 

Jeg  plejer  ikke  just  at  være  treven 

Til  sandt  at  sige  om  den  svundne  Tid; 

Men  det  er  saa  hos  mig  en  gammel  Vane: 

Kun  om  de  døde  at  fortælle  Sagn. 

Thi  ét  er  det:  sig  tit  det  lønner  ilde 

At  tale  højt  om  Drot  og  om  Bedrift, 

Den  Stund  de  Hænder  er  endnu  paa  Skaftet, 

Som  øvet  har,  hvad  man  skal  tale  om; 

Og  dertil  kommer,  som  man  ogsaa  siger: 

At  altid  sandt  er  sent  at  spørge  ud. 

De  levende  jeg  derfor  overlader 

Til  selve  sig,  og  saa  til  Præst  og  Skjald, 

Hver  sit!  da  skal  ej  Fanden  Fangsten  rose. 

Og  Præstedont  det  er:  at  lære  Folk, 

Og  Skjaldeid:  at  love  og  at  laste; 

Men  Sagas  Værk  er  kun  at  bære  Sagn. 


Hall. 
Vil  I,  Herr  Biskop!  da  saa  god  ej  være, 
At  lære  mig,  hvad  der  er  Tale  værd 
Af  det,  som  hændedes  i  Olavs  Dage. 
I  har  ham  fulgt  bestandig,  som  jeg  véd, 
Og  mindes  vist,  hvad  der  er  værd  at  høre. 

Sigurd. 

Vist  mindes  jeg  en  Del,  og  stundum  det, 
Jeg  ønskede  langt  hellere  at  glemme; 
Thi  jeg  har  ej  det  samme  Sind  som  du: 
At  Daad  og  Kløgt,  ih  vis  den  er,  jeg  ynder. 
Og  da  vi  nu  har  saa  ulige  Sind, 
Jeg  dig  vist  ej  fortælle  kan  til  Maade. 
At  føje  Ordene  til  Lyst  og  Skjæmt, 
Derpaa  jeg  øvede  mig  ingen  Sinde; 
Thi  jeg  paa  Jord  har  andet  Kald  og  Værk. 
Og  skal  jeg  tale  om,  hvad  jeg  kan  mindes, 
Da  maa  jeg  og  udskifte  Lov  og  Last 
Paa  Herrens  Vegne,  som  har  ved  sit  Ord 
Mig  Klinten  lært  fra  Hvedestraa  at  kjende: 
Mig  lært,  hvad  Daad  og  Visdom  der  skal  til, 
Naar  Adams  Børn  vil  deres  Gud  behage 
Og  stande  sejerrig  paa  Dødens  Val. 

Hall. 

Nu  vel!  Alvorlig  kan  jeg  ogsaa  være, 
Og  I  maa  tro,  jeg  er  en  kristen  Mand; 
Og  mer  alvorlig  var  jeg  ikke  længe, 
End  jeg  er  vorden  nu  i  denne  Stund. 
Thi  vil  jeg  bede  eder  nu  fortælle, 
Som  selv  I  vil,  og  jeg  skal  høre  til. 
Men  skal  jeg  saa  nu  mine  Tanker  samle 
Og  gjøre  Skjel  imellem  godt  og  ondt, 
Da  beder  jeg,  I  vil  mig  og  forunde 
At  spørge  om,  hvad  ej  jeg  fatter  ret. 

Sigurd. 

Du  véd  jo,  det  er  Præstedont  at  lære; 
Og  spørg  kun  du,  saa  meget  som  du  vil! 
Men  ej  jeg  lover  dig  at  gjøre  Fyldest 
Med  Svar  paa  alt,  hvad  du  kan  spørge  om. 

Jeg  er  kun  taabelig  i  mange  Stykker, 
Og  jeg  har  hørt,  at  ikke  vise  syv 
En  Daare  kan  paa  sine  Spørgsmaal  svare. 
Ja,  selv  jeg  véd:  at  kom  det  derpaa  an, 
Da  kunde  i  et  Øjeblik  jeg  spørge, 
Hvad  hele  Verdens  vise  Mesterskab 
I  hundred  Aar  mig  skulde  ej  besvare. 
Thi  vil  jeg  give  dig  en  Lærdom  flux 
For  denne  Stund  og  for  din  hele  Alder: 
Vær  lærelysten,  men  ej  frittesyg ! 

TORGEJR. 

Man  lære  skal,  saa  længe  som  man  lever, 

Det  er  et  gammelt  Ord;  men  før  i  Dag 

—  Før  nu,  der  det  mig  faldt  paa  Sinde: 

„Vær  lærelysten,  men  ej  frittesyg!" 

Et  Ord,  der  tykkes  mig  end  værd  at  nemme,   — 

Jeg  aldrig  har  betænkt,  at  er  det  saa: 

Vi  lære  skal,  saa  længe  som  vi  leve, 

Det  med  det  samme  er  en  afgjort  Sag: 

Paa  én  Gang  alt  vi  ej  maa  ville  vide, 

Og  aldrig  mene,  at  vi  vide  nok. 

Det  gjælde  maa  i  Lærdom  som  i  Livet: 

At  holde  Tand  for  Tunge  er  en  Kunst. 

Den  Kunst  maa  jeg  dog  end  paa  gamle  Dage 

Se  til  at  lære;  thi,  ret  ærlig  talt: 

Selv  naar,  Herr  Bisp!  I  Kristendom  forkyndte, 

Jeg  mangen  Gang  var  frittesyg  til  Gavns, 

Og  var  hel  klog  i  mine  egne  Tanker, 

Fordi  mig  tyktes,  det  var  ingen  Sag, 

Med  Spørgsmaal  jer  at  bringe  hart  i  Knibe.  — 

Jeg  sagtens  tav;  thi  det  var  ej  min  Agt 

At  undervises;  og  paa  Trods  at  spørge, 

Det  er  i  Olavs  Tid  en  egen  Sag, 

Naar  ellers  man  har  Liv  og  Lemmer  kjære. 

Men  saa  2X  tie,  det  er  ingen  Kunst: 

Man  holder  Hånd  og  ikke  Tand  for  Tunge. 

Nu  vil,  Herr  Bisp!  jeg  sidde  her  paa  Bænk 
Og  høre  til,  og  mærke  paa  tillige, 
Om  jeg  formaar  at  holde  Munden  ren. 
Thi,  sandt  at  sige,  havde  jeg  i  Sinde 
At  ville  listet  mig  saa  sagte  ud, 
Fordi  mig  tyktes,  det  var  Sagabrud 
At  gange  saa  imellem  Bark  og  Træ, 
Som  I  nu  vil,  og  staa  imellem  begge, 
Og  overspringe,  hvad  I  lider  ej, 
Og  eders  Ord  i  Kæmpelaget  lægge. 
Nu  tykkes  mig,  det  er  dog  Prøven  værdt, 
Og  alt  mig  tykkes,  det  er  ej  saa  sært, 
At,  hvad  os  skal  igjennem  Livet  føre, 
Har  og  en  Smule  med  vor  Gang  at  gjøre. 

Sigurd. 

Jeg  vel  har  mærket  det,  enddog  I  tav, 

At  I  optugtet  er  i  Hedenskab 

Og  higed  altid  synderlig  tilbage 

Mod  Fædres  og  jer  Ungdoms  gamle  Dage, 

Og  lytted  hellere  til  Havamal 

Og  Volas  Gaader  i  den  høje  Sal, 

End  til  vor  Messe  og  til  Læstens  Ord 

Om  Krist  den  klare  udi  Kirkekor. 

Men  jeg  har  lært  at  holde  Tand  for  Tunge : 

For  døve  Øren  maa  vel  tit  jeg  sjunge 

Og  prædike  for  Sten  om  Sandheds  Gud; 

Men  naar  jeg  ser  en  Mand  med  Flid  at  tie, 

Da  har  jeg  lært  at  være  blind  og  bie, 

Til  Øreproppen  selv  han  drager  ud. 

Da  baader  det  at  tage  Blad  fra  Mund; 

Og  glæde  mig  det  skal  af  Hj  ærtens  Grund, 

Om  jeg  i  Dag  de  mange  Sagn  kan  døbe, 

Saa  de  sig  selv  i  Døbefonten  støbe 

Til  klare  Klokker,  som  fra  Kirketaarn 

Forkynde  lydt,  at  Herren  ej  tilforn 

Aldeles  lod  sig  uden  Vidnesbyrd; 

Men  at  om  hannem  tale  alle  Dage: 

At  og  i  Hedenold  han  stod  for  Styr, 

At  Hovmod  gik  for  Fald,  og  Plet  for  Plage. 

Saa  hør  nu,  Hall!  hvad  jeg  om  Olavs  Færd 
Og  Hændelser  vil  kortelig  fortælle, 
Saa  paa  min  Vis,  paa  Sandheds  dog  især, 
Thi  Lyvetungen  er  den  ondes  Bjælde, x) 
Der  byder  venlig,  som  han  mægter  bedst, 
Al  Verdens  Folk  i  Helvede  til  Gjæst. 

Ej  vil  jeg  stort  om  Olavs  Ungdom  tale: 
Han  for  omkring  paa  nordisk  Vikingvis, 
Ubuden  tren  han  tit  i  høje  Sale, 
Han  saade  Blod  og  høsted  Guld  og  Pris. 

Hall. 

Men  sig  mig  dog,  hvorledes  det  sig  kan 

Med  Kristendom  og  Hellighed  forene? 

Thi  I  jo  hart  fordømme  Vikingsfærd, 

Og  selv,  som  Kjøbmand,  jeg  den  ej  kan  prise. 

Ja,  mangen  Mand,  til  sine  Frænders  Harm, 

I  Olavs  Tid  har  maattet  dyrt  betale 

Den  Smule  Gods,  han  kapred  uden  om. 


1)  [Forf.  har  udslettet  Rimet,  ved  at  ændre  disse  to  Linjer  til 

Saa  paa  min  Vis,  og  dog  paa  Sandheds  og, 
Thi  Lyvetungen  er  den  ondes  Staller.] 

TORGEJR. 

Jeg  nægter  ej :  det  sved  mig  tit  i  Hjærte, 
Naar  med  sin  Hals  en  vakker  Ungersvend 
Fof  Hærværk  og  for  Strandhug  maatte  bøde. 
Jeg  l)  tænkte  tit :  mon  da  Kong  Olav  nu 
Har  plat  forgjættet  sine  unge  Dage?  — 
Men  svar  kun  Hall!  i  Dag  jeg  hører  til; 
En  anden  Gang  maaske  jeg  eder  spørger. 

Sigurd. 

Du  spørger,  Hall!  hvorledes  vel  en  Mand 
Kan  ende  godt.  skjønt  ilde  han  begynder. 
Det  maa  da  være  Folk  i  eders  Land, 
Der  véd  sig  fri  for  alle  Ungdoms-Synder. 
Bryd  ej  dit  Hoved  med  den  store  Gaade! 
Søg  heller  selv  Omvendelse  og  Naade! 

Ej  dermed  er  da  Olavs  Færd  undskyldt, 

At  ej  han  røvede  paa  Norges  Kyster, 

At  han  med  Ransmænd  havde  mange  Dyster; 

Men,  at  ej  tretten  Aar  han  havde  fyldt, 

Før  han  blev  Høvding  paa  en  Vikingssnække, 

Det  er,  hvad  ej  hans  Fejl  og  Færd  kan  dække, 

Men  hvad  som  gjorde,  at  i  Manddoms  Aar 

Han  kunde  grue  for  sin  Alders  Vaar, 

Ja,  at  han,  alt  i  Aar  med  Ungersvende, 

I  Aanden  for  til  Jorsals  fjærne  Kyst 

Og  følte  Trang  til  frilig  at  bekjende, 

Han  Sjælen  voved  i  saa  mangen  Dyst. 

07n  Vikinglivet  haver  end  i  Sinde 
Sig  efterladt  et  enkelt  Haardheds  Spor, 
Om  alt  det  Blod,  som  uforskyldt  mon  rinde, 
Om  Hævn  udæmpet  raabe  maa  fra  Jord,  — 

*)  [„Og".] 

Det  ej  jeg  véd;  det  Gud  kun  véd  for  vist; 
Men  det  jeg  véd:  det  er  tilgivet  hist. 

Af  alle  Sagn  fra  Olavs  unge  Dage 
Jeg  ikkun  ét  vil  komme  her  i  Hu. 
Jeg  ej  behøver  dig  det  at  fortælle : 
Det  mindes  vil,  saa  længe  Norge  staar; 
Thi  aldrig  lukker  sig  vist  Nordmands  Øre 
For  Sagnet  om  den  snilde  Kongegut, 
Som  Stoksunds  Kjæder  kunde  ej  indspærre, 
Som  sejlede  fra  Svensken  over  Land. 
Men  jeg  det  nævner  kun,  fordi  jeg  mener, 
Det  var  et  Tegn  for  Herrens  skjulte  Raad: 
At  han  en  Gang  paa  underlige  Maader 
Ved  denne  Kongegut  foruden  Land 
Udløse  vilde  end  det  gamle  Norge 
Af  Fjendevold  og  skjændselsfulde  Baand. 

Torgejr. 

Det  faldt  mig  aldrig  ind  ved  Svendestykket; 
Dog  maa  jeg  sande,  hvad  I  siger  dér. 
Thi,  om  end  Jarlerne  var  milde  Herrer, 
Det  og  i  alt  var  lempelig  bestilt; 
Thi  hver  en  Herse  var  en  lille  Konge, 
Og  Haralds  Æt  var  kun  som  Bondemænd. 

Sigurd. 
Og  Kristendommen  var  kun  som  en  Skygge: 
De  kunde  blote,  som  de  vilde  bedst, 
Og  h\em  der  end  for  Kristne  vilde  gjælde, 
De  holdt  paa  Daaben  som  en  Navnegift 
Og  som  en  Trolddom,  der  gav  Barnet  Styrke; 
For  Resten  var  de  Hedninger  saa  godt 
I  Erik  Jarls  som  i  Blodøxes  Dage. 
Se,  det  er  Tingen,  man  skal  mærke  vel: 

At  Olav  var  i  Herrens  Raad  udkaaret, 

Ej  blot  til  Løser  for  det  gamle  Land 

Af  Sverrigs  Baand  og  Jarleættens  Snarer, 

Men  først  og  fremmerst  til  en  Redningsmand 

For  Norges  Folk  af  Mørkheds  tunge  Lænker 

Og  af  den  onde  Sjælefjendes  Vold. 

Saaledes  har  sig  Olav  selv  betragtet; 

Og  hvo  som  klager  paa  hans  Overvold, 

Men  glemmer,  hvad  der  var  hans  Kald  paa  Jorden, 

Forsynder  hart  sig  mod  den  fromme  Drot. 

Hall. 

Men  var  det  ret:  for  Troens  Skyld  at  drive 
Saa  mangen  Mand  fra  Odel  og  fra  Arv, 
Ja,  mangen  én  at  røve  Liv  og  Lemmer? 

Sigurd. 

Er  det  ej  ret,  da  mindes  knap  jeg  én 

Af  alle  Kristenhedens  fromme  Fyrster, 

Som  jeg  tør  prise  for  Retfærdighed; 

Da  maa  jeg  sige,  at  de  lunkne  Jarler, 

Og  hver  en  Drot,  som,  naar  han  fik  sin  Skat, 

Med  Folk  og  Skib  til  Ledingsfærd  at  øve, 

[Var  lige  glad,  om  Folkets  Maal  og  Med 

Blev  Himmel  eller  Helved,  —  slig  en  Høvding]  *) 

Var  bedre  Kristen  end  de  sjældne  faa, 

Der  brød  sig  lidt  om  Mag  og  Guld  og  Glimmer 

Og  voved  Liv  og  Trone  dagligdags 

For  Herrens  Sandhed  og  for  Korsets  Ære. 

Karolus  Magnus,  Olav  Trygvesen, 

Henrikus  og  de  herlige  Ottoner 

Til  Skalle-Karl  [da]  og  til  Hakon  Jarl, 

x)    [Et    Par    Linjer    med    saadant   Indhold    — •    snarest    vel    be- 
gyndende med  ,.Var"   —  maa  her  være  oversprungne.] 
II.  30 

Til  Graafeld  og  til  Gunnild  Kongemoder 
Med  Skamfuldhed  maa  give  deres  Pris. 

Torgejr. 

Nej !  før  skal  Ormen  lange  g\ve  tabt 
For  Vikingssnækken  under  Karl  [hin]  mørske. 
Jo:  Harald  Graafeld  —  Olav  Trygvesen! 
Saa  heller  parre  Hakon  Jarl  og  Karker! 

Jeg  saa'  dem  begge.     I  en  Lignelse 
De  skilles  nemmest  ad,  naar  man  betragter 
Kong  Harald  i  en  skummel  Aftenstund, 
Naar  han,  mens  Folket  skriger  højt  om  Føde, 
Nedgraver  Pengene,  han  pinte  ud, 
Og  Ringen  Molde,  som  i  Hakons  Dage 
Opgravedes  til  Lys  af  sorten  Muld, 
Som  Harald  ranede  fra  gamle  Ejvind, 
Fordi  han  kvad  om  Kongens  Karrighed. 
Der  skal  man  Graafeld  se;  men  prude  Olav 
Ham  skal  man  se,  som  jeg,  paa  Smalserhorn 
At  fæste  Skjold  paa  Tind  i  Morgenrøden, 
Og  springe  let  som  Renen  over  Kløft, 
For  Tjeneren  at  redde,  som  forvoven 
I  Kongefjed,  men  uden  Kongemod, 
Opklavre  vilde  ad  de  bratte  Vægge. 
Det  var  et  Syn:  at  se  Kong  Olav  ned 
Ad  Fjældet  vandre  med  den  arme  Stymper, 
Saa  stolt  og  glad,  som  om  han  under  Arm 
Nedbar  Karoli  Magni  Kejserkrone! 

Sigurd. 
Og  dog,  hvad  Olav  Haraldsen  har  gjort 
Mod  dem,  der  bandede  de  rette  Veje, 
Er  intet  mod,  hvad  Olav  Trygvesen 
Til  Syne  lod  i  sine  stolte  Dage, 
Der  han  ved  Tønsberg  indebrænde  lod 
Den  hele  Troldmandsflok  foruden  Naade, 

Den  Gang  han  for  saa  grummelig  afsted 
Med  Ejvind  Kinrif  og  med  Ravel  hin  ramme. 

Jeg  véd  det  vel,  der  staar  i  Herrens  Ord: 
Hvo  Sværdet  blotter,  skal  for  Sværdet  bløde; 
Men  der  staar  ogsaa  skrevet:  at  en  Drot 
Er  Herrens  Tjener  til  de  ondes  Rædsel, 
Som  ej  for  intet  bære  skal  sit  Sværd. 
Nu  gad  jeg  vidst,  hvad  der  er  værst  at  nævne: 
Bespottelse  mod  Kongen  eller  Gud? 
Og  hvad  en  Drot  hos  sine  Undersaatter 
Skal  agte  mest:  om  Legem  eller  Sjæl? 
Det  er  da  vist,  at  et  gudfrygtigt  Hjærte 
Maa  føle,  hvad  det  ej  begribe  kan: 
At,  skjønt  saa  hart  det  Mennesker  forbydes 
At  slaa  ihjel  cg  at  udøse  Blod, 
Saa  er  det  dog  med  Konger  anderledes: 
De  staa  i  Herrens  Sted  med  Lovens  Sværd 
Og  straffe  Synderen  paa  Herrens  Vegne. 
Naar  Herrens  Lynild  slaar  paa  Issen  ned, 
Det  er  jo  Ret,  skjønt  Mennesket  omkommer, 
Og  Kongens  Sværd  skal  være  Herrens  Lyn; 
Og  naar  da  Gud  en  Drot  har  givet  Rige, 
Han  byde  kan:  hvem  ej  paa  Krist  vil  tro, 
Han  vige  skal  af  mine  Landemærker. 
Og  trodser  han,  og  vil,  som  Ølver,  han 
En  Kristen  hedde  og  til  Djævle  blote 
Og  drive  Spot  med  Kongen  og  hans  Lov, 
Da  har  han  Ret,  ja,  er  dertil  forpligtet, 
At  straffe  Synderen  med  Lovens  Sværd. 

Det  er  og  klart,  at  disse  haarde  Halse 
Sig  aldrig  bøj  ed  under  Kristi  Aag, 
Om  Staal  ej  knusede  de  værstes  Nakker; 
Og  det  var  Synd  mod  deres  arme  Børn 
Og  Folket  selv,  der  gaar  i  Horsetraad, 

At  spare  dem,  naar  de  med  Gud  vil  stimes. 
I  hundred  Aar  har  Gud  nu  haft  i  Værk 
At  kristne  Norge;  hel  forunderlig 
Han  Tider  har  og  Lejligheder  føjet, 
Med  mange  Røster  kaldet  Norges  Folk; 
Nu  Dommens  Dag  er  kommen  over  Landet, 
Og  hver  maa  vandre,  hvor  han  hører  hen: 
Til  Sværdet  én,  til  Hungeren  den  anden, 
Til  Korset,  hvem  der  frelse  vil  sin  Sjæl. 

Torgejr. 

Jeg  kan  omtrent  forstaa,  hvad  du  vil  sir;e 
Med  Kaldet  i  den  forbigangne  Tid, 
Men  gad  dog  hørt  det  nøjere  forklaret. 

Sigurd. 

Der  Norges  Harald,  Englands  Adelsten 
Med  Snildhed  stred  om  Herlighed  og  Vælde, 
Da  vandt  sig  Herren  i  den  Børnekiv 
Et  Kristenbarn  af  Haralds  Kongestamme, 
Og  under  Eriks  Øxe,  Gunnilds  Sejd 
Han  klemte  Suk  af  Norges  haarde  Hjærte: 
Han  lærte  Nordmænd,  at  det  Arvegods, 
Hvoraf  de  var  saa  store  og  saa  stolte: 
Den  Tro  paa  Djævlene  og  paa  sig  selv, 
Var  ingen  Herlighed  paa  Kongestolen. 
Han  tvang  dem  til,  en  Konge  at  attraa, 
Som  vilde  viselig  med  Love  binde 
De  vilde  Kæmpers  og  sit  eget  Sværd, 
Der  vilde  te  sig  som  en  Konge-Fader, 
Foruden  Gjerrighed  og  Overvold; 
De  maatte  føle,  at  en  saadan  Konge 
Kom  aldrig  frem  paa  Haralds  Kongestol, 
Om  mellem  Kæmperne  han  skulde  kaares, 
Som  stolede  paa  deres  egen  Kraft, 
Som  tragtede  kun  efter  Helteære, 

Som  troede  kun  paa  en  Gudeflok, 

Der  selv  var  grum  og  kræved  af  sin  Dyrker 

Ej  Ret  og  Mildhed,  men  kun  Guld  og  Blod. 

Han  kom,  den  sjældne  Fugl  fra  Vesterleden, 
Han  kom  med  Lov  og  Evangelium; 
De  kalde  ham  med  Kjendenavn  den  gode, 
Og  god  han  var,  den  Hakon  Adelsten : 
Han  mildelig  forkyndte  Kristi  Lære, 
Han  lokkede,  han  hvervede,  han  bad ; 
Men  lige  haardt  og  stolt  var  Norges  Hjærte, 
Ja,  haardt  og  stolt  som  gamle  Dovrefjæld, 
Der,  om  det  kunde,  sagtens  vilde  takke 
Den  Mand,  der  hindrede  det  skarpe  Staal 
Fra  efter  Guld  at  grave  i  dets  Aarer; 
Men,  vilde  han  optø  dets  gamle  Sne, 
Nedrulled  den,  til  ham  at  sønderknuse. 

Ja,  det  var  Takken  til  den  milde  Drot, 
Der  han  forkyndte  Kristendom  paa  Froste. 
Dog  haardere  endnu  end  Dovrefjæld 
Var  Nordmænds  Hjærte  mod  den  Konge-Fader; 
Thi  der  han  lod  med  Fred  den  gamle  Is, 
I  Galenskab  de  fordred  af  den  milde 
At  stivne  selv,  for  dem  at  vorde  lig. 
Ej  selv  engang  sig  Hakon  maatte  korse, 
Han  skulde  selv  forsage  kristen  Tro: 
Den  Tro,  som  ene  var  hans  Mildheds  Vogter, 
Den  Mildhed,  som  de  skyldte  Lov  og  Odel! 

Han  faldt,  ja,  faldt;  det  tvende  Gange  maa 
Med  Suk  vi  sige  om  den  milde  Konge, 
Og  Herren  straffede  det  stive  Land: 
Han  sendte  did  en  Kongeflok  i  Vrede 
Og  lærte  Nordmænd,  at  ej  Hakons  Lov, 
Kun  Hakons  Hjærte,  kunde  dem  beskytte. 

De  havde  Lov  at  trylle  og  at  blote; 
Men  intet  Ax  de  tryllede  dog  op 
Af  frosne  Jord.     Den  gamle  Sne  de  elsked; 
Nu  Herren  gav  dem  gammel  Sne  til  Gavns, 
Saa  Ejvind  kvad,  at  om  Midsommers  Tide 
For  Fuglene  i  Luften  fløj  de  hvide; 
Af  egen  Sult  og  Folkets  Kvæget  døde, 
Og  intet  Offer  hjalp  for  Aarets  Grøde: 
Fortæres  kunde  den  ved  Gudegilde; 
Men  se  de  maatte,  om  de  end  ej  vilde, 
At  han,  som  kunde  Frugtbarhed  nedsænke, 
Var  ej  af  dem,  der  stod  paa  Tempelbænke. 

De  havde  Lov,  for  Stok  og  Sten  at  knæle 
Og  smykke  dem  med  Sølv  og  røde  Guld; 
Men  Kongerne  og  turde  Smykket  stjæle 
Og  gjemme  det  i  Skrin  og  under  Muld. 
At  nøde  dem  til  Hestesod  at  æde, 
Det  faldt  ej  nogen  af  de  Kæmper  ind; 
De  Konger  frit  sig  havde  Lov  at  korse, 
Thi  derfor  Satan  var  dem  lige  vis. 

Nu  efter  Hakon  maatte  Nordmænd  sukke, 
Men  ej  de  sukked  efter  Kristendom. 
De  fik  en  Hakon,  kaldte  ham  den  gode, 
Enddog  de  kj  endte  godt  hans  Niddingsfærd ; 
Det  var  saa  klart,  at,  holdt  han  Hakons  Love, 
Da  bejlede  han  kun  til  Hakons  Stol. 
Men  de  paa  Trods  endogsaa  ham  tilregned 
Den  Frugtbarhed,  som  Herren  atter  gav, 
For  end  ved  Miskundhed  det  stive  Sind  at  bøje. 

Da  kom  igjen  det  haarde  Tugtens  Ris: 
Af  Vikinger  blev  hærget  Landets  Kyster, 
Og  Norge  skjalv  for  Jomsborgs  Kæmpehær. 
Det  frelstes  end;  men  da  for  Gud  man  Hakon 
Al  Æren  gav,  og  bioted  end  til  Aser, 
Hvis  Fjender  Hakon  Sejeren  tilskrev, 

Da  maatte  en  løgnagtig  Aand  indbilde 
Den  Hladejarl.  at  klippefast  han  sad, 
Og  flux  fornam  da  Folket  under  Svøben, 
At  Hakon  gode  ej  var  kommen  op, 
Fordi  man  i  en  Nidding  ham  opkaldte. 

Nu  efter  Vane  Trøndelagen  fnøs, 
Men  ikkun  vild  og*  daarlig,  høvdingløs. 
Da  havde  atter  Gud  miskundelig 
I  Løn  beredt  sin  underfulde  Frelse: 
Igjen  et  Barn  af  gamle  Haralds  Æt 
Sig  udenlands  opfostret  til  en  Kæmpe.  — 
Der  Gunnilds  Sønner  myrded  lumskelig 
Hans  ædle  Fader,  under  Moders  Hjærte 
Endnu  han  laa,  og  paa  en  liden  0 
Dér  fødte  Astrid  under  lave  Buske 
Den  herlige  Kong  Olav  Trygvesen. 
Alt  som  med  Frelseren,  den  fromme  Moder 
Med  Barnet  maatte  for  Herodes  fly; 
Men  Herren  førte  ham  i  Trælleklæder 
Til  Kongens  Gaard  og  klædte  ham  med  Hæder. 
Som  Herrens  Træl  en  Gang  han  skulde  klæde 
I  Herlighed  det  gamle  Kongesæde. 

I  véd,  hvor  underlig  det  sig  begav: 
Troskyldig  gik  han  lige  til  sin  Grav; 
Ham  Hakon  havde  kaldt,  for  ham  at  fælde, 
Han  kom,  men  for  at  styrte  Hakons  Vælde; 
Han  kom   —   det  Syn  kan  jo  dog  aldrig  glippe  - 
At  plante  Korset  paa  den  høje  Klippe. 

Nu  spørger  jeg,  om  han,  som  Adelsten, 
Vel  skulde  biet,  til  de  knuste  Ben 
Til  Trods  blev  stærke,  men  langt  mere  svage 
Til  rettelig  at  bære  gode  Dage? 
Ja,  biet  med  at  tugte  Jærnskjægge, 
Til  selv  han  stod  imellem  hvasse  Ægge 
I  gamle  Hakons  sørgelige  Traad 
Og  nødtes  til  at  æde  Hestesod? 

Hans  Daad  afbildes  i  hans  Kæmpegang 
Den  Morgenstund,  da  under  Fuglesang 
Paa  Smalserhorn  han  vandred  op  saa  bold 
Og  fæsted  paa  dets  høje  Tind  sit  Skjold; 
Thi  Korset  ene  var  hans  Skjold  paa  Jorden, 
Det  fæsted  han  paa  høje  Fjæld  i  Norden. 

Han  faldt,  —  dog  nej;  han  underlig  forsvandt, 

Ja,  Herren  tog  ham,  det  er  ikke  Tant; 

Og  med  sig  tog  han  mangen  Hirdmand  god, 

Som  stod  paa  Fjældet  med  fornaglet  Fod, 

Og  bar  ham  varlig  til  sin  Herres  Pris 

Til  Jordans  Slette,  ja,  til  Paradis. 

Fra  Ormen  sprang  den  stærke  sejerrig, 

Den  Nordens  Moses;  Gud  begrov  hans  Lig: 

Der  skulde  ingen  sanddru  kunne  melde, 

Han  saa'  den  store  kristne  Kæmpe  død, 

Som  planted  vældig  i  sin  Kjortel  rød 

Det  røde  Kors  paa  gamle  Norges  Fjælde. 

Som  levende  for  Folkets  Aand  han  dér 

Omsvæve  skulde  med  sit  Dommersværd, 

Og  tordne  ud  fra  Smalserhornets  Tind: 

Her  Skjoldet  staar;  men  her  skal  krybes  ind; 

Hver  Nakke  stiv,  som  ej  sig  her  vil  bukke, 

Skal  Herrens  Sværd  og  Olavs  sønderhugge. 

Ja,  Folket  og  endnu  i  mange  Dage 
Ham  skulde  vente  legemlig  tilbage; 
Og,  som  han  kunde,  er  han  kommen  alt: 
Han  i  vor  Olav  har  sig  selv  opkaldt. 
Han  selv  frembar  vor  Olav  under  Daaben 
Og  vugged  Haralds  Søn  i  Kongekaaben; 
Og  der  han  sprang  i  Hav  fra  høje  Stavn, 
Og  ingen  kjødelige  Sønner  efterlod, 
Sin  Gudsøn  da  han  med  sit  Kongenavn 
Befol  sit  Folk,  sit  Værk  og  Heltemod. 

Ja,  som  til  Sorg,  saa  og  til  hellig  Gammen 
Forunderlig  sig  alting  kjæder  sammen 
Og  knytter  Olav  med  saa  mangt  et  Baand 
Til  Norges  Land  og  Svolderkæmpens  Aand. 

Hvem  var  det  vel,  som  brændte  Harald  Grænske 
Vi  véd  det  jo:  at  det  var  Sigrid  Svenske. 
Et  Varselstegn  da  var  jo  Haralds  Brand 
For  Svenskens  Sejer  over  Norges  Land. 
Dets  Kj endenavn  var  længe  Haralds  Rige; 
Nu  Olavs  Fædreland  det  er  tillige. 

Og  hvem  var  det,  som  blandede  i  Løn 
Det  kolde  Bad  til  Trygves  bolde  Søn, 
Og  snoede  de  Hexebaand  tillige, 
Der  lænkebandt  det  gamle  Norges  Rige? 
Det  var  jo  Sigrid  med  sit  Djævlegand: 
For  tvende  Fædre  og  for  Fædreland 
I  Moders  Liv  og  i  de  spæde  Dage 
Det  undtes  hende  Olav  at  bedrage; 
Og,  som  det  syntes,  var  nu  ødelagt 
Kong  Haralds  Æt  og  Kristendommens  Vagt. 

Dog  han,  som  ler  kun  ad  de  ondes  Rænker, 
Han  peged  paa  det  lille  Kongebarn 
Og  sagde:  Han  skal  sprænge  Norges  Lænker 
Og  sønderrive  alle  Mørkets  Garn; 
Han  under  Kors  og  Nordlands  stille  Sol 
Skal  sidde  sæl  paa  Haralds  Kongestol.  — 
Han  peged  saa,  ej  blot  i  dunkle  Gaader; 
Nej,  Syn  for  Sagn  gaar  her  i  alle  Maader, 
Og  intet  Skrig  skal  Vidnet  overdøve: 
At  Olav  kaaredes  til  Norges  Løve. 

For  at  udsone  femten  Kæmpedyster, 
Han  det  betænkte  i  en  hellig  Stund 
At  stævne  flux  igjennem  Nørvasund 
Til  Jorsalhejms  de  fjærne  Helgenkyster. 
Men  se!  en  Nat  da  pludselig  han  saa' 


-    - 

I  L  i  Mand  foi   S  :aa. 

tig 
Og      g       nor  du  mig  nu.  Olav 
Lad  fare  nu  den  lange  Lan: 
Og"  rend  nu  R:r ■_-:  :: 
Forordne:       :  [agl      . 

Og  evig  du  skal  Norg  — 

Han  vendte  Stavr. 

Og  rd  hid  i  Host  fra  Bre  0. 

I  Slat  el   s  taerk    \  r  St   i  i     g  Sty  : 

Me: 

Og  tO  el  venlig  Held 

Ha  od  var 

her  til  Lands. 
Og  den  kl   i  Syr, 

Som  kjendte  godt  har-  ^ 

Ham  ligned  dog  >purv 

uden  Føje  c  -n  Man 

.S::r.  kliren:  ':'--'   i   r.r'.r  Xrr^es   L^r.;;: 
Thi  mer  end  Spurv  paa  ingen  Maade 

^kuder  to  mod  fi 
Og  knap  er. 
Man  finde  skal  til  spulet  Mag 

Al  -ran.  den  Gang  igted  blot 

-1-:     inde  Skin  af  Norges"  Overdrot 

Ina  -:  do  :  i  as    S   i 

Til  Norges  Hakon  _  — 

Det  aabenbarlig  -   den  Haand, 

Der  sammes  .  sn; 

n  derimod  forundrer 
han,  der  løste  Morges  Trællebaand. 
som  en  Engel  for  inte  Folk 

:d  saa  fager  og  saa  mild  paa 
Som  fa  arien  til  sin  Te 

Og  slig  en  h  uge, 

Ja,  stod  som  Harald,  kommen  op  af  Grav 
Med  Norges  kjære,  tabte  Odelskab,  — 
At  han  ej  trængte  til  at  blotte  Sværd. 
Men  drog  til  Tronen  som  til  Gildesfærd. 

At  Gunnilds  Sonner,  da  saa  niddingsnilde 
De  slog  Kong  Trygve  og  paa  Veje  vilde 
Uddrev  hans  Dronning  med  den  Søn  saa  spæd, 
Udstrøede  i  Trygves  Blod  en  Sæd, 
Der,  under  Herrens  Haand  i  helligt  Læ, 
Opgroede  til  Norges  Palmetræ,  — 
Det  er  et  Sandsagn,  som  med  deres  Synder 
Vor  Herres  Jesu  Kristi  Pris  forkynder; 
Og  vi  med  Josef  maa  det  højt  bekjende: 
De  havde  Had  mod  Broderen  i  Hu, 
Men  Herren  tænkte  det  til  godt  at  vende 
Og  gjøre  naadig  det,  som  sees  nu, 
At  holde  herlig  meget  Folk  i  Live, 
Ja,  Livsens  Brød  Ægypti  Slaver  give. 

At  Hladejarlen  ret  med  fin  Forstand 

Indkaldte  venlig  selv  sin  Banemand, 

At  Djævlene,  der  gav  ham  Raad  for  Rente, 

Indkaldte  ham,  der  deres  Tempel  tændte, 

Det  vidner  klart,  at  selv  de  ondes  Aand 

Og  Hjærtes  Tanker  er  i  Herrens  Haand; 

At,  naar  de  mod  hans  hellige  opstaa, 

Hans  skjulte  Raad  de  dog  udføre  maa; 

At  Satans  Magt  mod  Guds  er  kun  en  Skygge, 

At  selv  han  maa  paa  Kristi  Kirke  bygge. 

Men  at  den  Hær  af  Bønder  høvdingløs, 
Som  efter  Hævn  saa  vild  omfor  og  fnøs, 
Udvalgte  flux  den  Herre  kjæk  og  bold 
Til  Høvding  imod  Hakons  Overvold. 
Ophøjed  Trygves  Son  med  II  og  Glæde 

Paa  sine  Fædres  tomme  Kongesæde, 
Det  er  en  Ting,  man  ej  kan  undres  paa. 

Et  andet  Syn  vi  paa  vor  Olav  saa': 
Mod  Knud  hin  rige  og  mod  Olav  Svenske, 
Mod  Sverrig,  Dannemark  og  Engelland 
Opsatte  sig  en  Søn  af  Harald  Grænske 
Med  Skuder  to  og  to  Gang'  Hundred  Mand. 
I  Østen  sad  af  gamle  Haralds  Æt 
En  Kongenok  i  Dannerkongens  Len, 
Og  Folket  nød  sin  fulde  Lov  og  Ret, 
Som  fordum  under  Hakon  Adelsten; 
Vensælle  sad  de  Jarler  Svend  og  Hagen 
I  Vesterlandet  og  i  Trøndelagen; 
I  hver  en  Dal  var  Fred  og  gode  Aar, 
Der  skattedes  kun  halvt  af  Hus  og  Gaard, 
Og,  døbte  selv,  dog  Jarlerne  saa  snilde 
Lod  alle  tro  og  leve,  som  de  vilde. 
Hver  Herse  var  med  dem  i  Vennepagt, 
Selv  Erling  Skjalgsen  var  med  dem  forsonet, 
Da  han  beholdt  sin  gamle  Raadighed 
Fra  Stad  til  Lindesnæs;  ja,  nu  besvogret 
Med  Hladej arierne,  det  var  hans  Agt 
For  Alvor  dem  at  hjælpe  og  beskjærme. 
Der  Erik  Jarl  bortdrog,  sin  unge  Søn 
Betrode  han  til  Ejnar  Tambeskjælver, 
Og  uden  Føje  regnede  han  ej 
Paa  Ejnars  Snildhed  og  hans  stærke  Bue. 

Hvem  skulde  tænkt,  at  imod  slig  en  Magt 
Ung  Olav  kjæk  i  Kredsen  turde  træde? 
Hvem  skulde  tænkt,  at  gjennem  slig  en  Vagt 
Han  kunde  naa  til  Haralds  Kongesæde? 
Men  se !  nu  kommen  var  den  store  Stund, 
Da  hele  Verden  skulde  klarlig  skue, 
Hvad  Olav  vidnede  i  Svoldersund: 

At  ej  for  Riget  raadte  Ejnars  Bue. 
Hel  mangen  Pil  udskød  han  snildelig, 
Men  ramte  her  som  hist  kun  Fjæl  og  Flig. 

Hvor  Trygves  Søn  i  Norges  Klippely 
Grundlagde  gjæv  den  første  kristne  By, 
Og  løfted  Hallen  med  de  høje  Lofter 
Ved  Nidaros  paa  Næssets  øde  Tofter: 
Til  Hallen,  som,  mens  Erik  sad  paa  Hlade, 
Forladt  nedsank  paa  Hæld  fra  høje  Stade, 
Did  Olav  Haraldsen  var  stilet  nu, 
Og  sjunkne  Hal  han  skued  mod  i  Hu; 
Men  holde  dog  i  Olavs  Gaard  han  vilde 
Sin  første  Jul  med  Højtidsfærd  og  Gilde.  — 
Indbaaren  var  den  Julekost,  han  fandt 
Paa  Jarlens  Gaard  og  uden  Sværdslag  vandt; 
De  travle  Hænder  hamrede  saa  fast, 
Som  bedst  de  bødte,  hvad  der  faldt  og  brast; 
Og  hvad  igjen  de  ej  oprette  kunde, 
De  stived  dog  med  Støtter  nogenlunde. 

Der  sad  Kong  Olav  i  den  gamle  Sal, 
Paa  Skøn  sad  Ejnar  som  en  Barns  i  Hi, 
Svend  Hakonsen  drog  om  i  Stjøradal, 
Som  Høvdinger  i  Fred,  paa  Gjæsteri. 
Men  Ejnar  laa  kun  som  en  Kat  paa  Lur, 
For  sig  at  stjæle  paa  det  Kongebur 
Og  gribe  Fuglen,  som  i  Stenkjærs  Vænge 
Tog  Bærret  ud,  lod  tomme  Snare  hænge. 
Ved  Nattetid  med  tyve  Hundred  Mand, 
I  Tyvenes  og  Mørkeaanders  Time, 
Da  Svend  og  Ejnar  ned  fra  Guladal 
Kom  farende,  for  Olavs  Hal  at  gjæste. 
Men  Herren  vaaged  over  Olavs  Stol: 
Den  røde  Hane  over  Hallen  gol, 

Den  varsled  sørgelig  om  Luebrag, 

Men  vakte  Olav  under  Vingeslag. 

Da  Fuglen  fløj  og  lod  sin  Rede  tom; 

For  silde  Ejnar  med  sin  Bue  kom; 

Hvor  over  Fjord  den  Fugl  nu  fløj  med  Gud, 

Did  rækked  ej  hans  hvasse  Bueskud. 

Torgejr. 

Ja,  sandt  var  det.     Saa  tit  i  Eriks  Dage, 

Naar  i  min  Dør  jeg  stod  ved  Aftenstid 

Og  saa'  de  store  Huse  her  paa  Næsset, 

Hvor  nu  der  var  saa  øde  og  saa  tyst, 

Da  mindtes  jeg  de  forbigangne  Dage, 

Den  travle  Færdsel  og  det  høje  Gny, 

Da  Olav  Trygvesen  var  her  i  Gaarde, 

Da  Toften  dundrede  ved  Hirdmandsleg, 

Og  Skjaldens  Kvæder  klang  saa  højt  i  Hallen; 

Der  Tranen  rækkede  sin  lange  Hals, 

Alt  som  de  tømred,  længer  over  Elven, 

Og  den  Gang  Ormen  paa  sin  Bænkestok 

Tog  til  at  gro  hist  under  Ladehamren.  — 

Ja,  det  var  Dage,  og  det  var  en  Drot, 

Den  Olav  Trygvesen!  i  Gang,  Gebærde, 

I  Væxt,  Idrætter,  Skjæmt  og  Alvorsord, 

Han  staar  endnu  mig  levende  for  øje; 

Og,  I  har  Ret,  Herr  Bisp!  saa  skulde  han 

Jo  ogsaa  staa  for  hver  en  Mand  i  Norge. 

Saa  stod  han  for  mig  hver  en  Aftenstund, 
Naar  saa  jeg  stod  i  Enlighed  paa  Toften 
Og  lagde  mine  Arme  over  Kors 
Og  saa'  paa  Gaarden,  hvor  han  fordum  bygged, 
Og  saa',  hvor  den  forfaldt  i  Dagetal. 
Da  blev  jeg  tit  saa  underlig  til  Mode 
Og  tænkte:  dersom  jeg  var  Erik  Jarl, 
Da  sad  kanske  og  jeg,  som  han,  paa  Hlade; 

Men  denne  Gaard,  der  blev  i  Somre  faa 
Saa  vidt  berømt,  som  norske  Snækker  sejle, 
Den  lod  jeg"  dog  ej  synke  saa  i  Jord. 
Hvad  vilde  Olav  Trygvesen  vel  sige, 
Saa  tænkte  jeg,  i  Fald  han  kom  igjen 
Og  saa'  sin  Gaard  og  kjære  By  saa  øde, 
Saa'  Ravnereder  i  den  høje  Sal? 
Ja,  det  var  endelig  da  nemt  at  gætte; 
Han  vilde  sige  :  fort,  du  Ravnepak ! 
Og  slaa  sin  Ørneklo  i,  hvem  der  tøved, 
Slaa  Kors  for  Døren,  løfte  Hallen  højt 
Og  Husene  befolke  i  en  Sommer, 
Og  spørge  bister:  bloter  man  endnu? 
Og  døbe  Folk  med  Sværdet  over  Issen. 

Saa  gik  jeg  ind,  og  syntes,  det  var  godt, 
At  Olav  sad  ej  længer  her  paa  Næsset; 
Og  næste  Aften,  hvis  jeg  da  kom  ud, 
Jeg  atter  dog  den  bolde  Herre  savned. 

Nu  kom  da  hid  vor  Olav  Haraldsen, 

Og  der  blev  atter  livlig  her  paa  Næsset 

Med  Hammerslag  og  Leg  og  Skjaldesangen; 

Og  naar  jeg  Røgen  saa'  fra  Kongens  Arne 

Og  skimted  Lysningen  fra  Olavs  Sal, 

Da  tyktes  mig,  jeg  blev  saa  let  om  Hjærtet; 

Men  det  var  mig  dog  ingen  Trygvesen: 

Hans  Kongevæxt  og  Værdighed  jeg  savned; 

Og  denne  Bøden,  dette  Støtteværk, 

Det  var  mig  og  kun  maadelig  til  Maade. 

Dog,  aldrig  glemmer  jeg  den  mørke  Nat, 
Da  under  Raab  og  Støj  jeg  brat  opvaagned; 
Jeg  for  da  ud,  og  saa',  hvor  Kongens  Mænd 
Og  Kongen  med  sig  skyndte  flux  om  Borde, 
Og  strax  derpaa  jeg  hørte  Vaabengny, 
Og  flux  det  mylrede  af  Folk  paa  Næsset. 

Den  Livlighed  dog  hugede  mig  ej; 
Og  der  jeg  nu  fik  Syn  paa  klare  Lue, 
Som  slog  i  Luft  fra  gamle  Olavs  Tag, 
Da  gik  jeg  ind  og  skjulte  mig  i  Mørket; 
Jeg  tror,  med  Skam  at  tale  om,  jeg  græd. 

Men  det  var  og  et  daarligt  Kæmpestykke, 
At  hævne  sig  paa  gamle  Olavs  Gaard, 
Fordi  man  ej  den  unge  kunde  fange. 
Og  hvordan  Ejnar,  som  var  med  ved  Svold, 
Dog  kunde  brænde  for  sin  Ungdoms  Herre, 
Ja,  brænde  Mindet  om  den  Drot  saa  bold, 
Det  kan  jeg  ej  forstaa.     Dog,  det  kan  være, 
At  det  gik  her,  som  tit  med  Bondehære : 
Naar  ej  paa  levende  den  sig  kan  styre, 
Maa  allenfals  det  døde  holde  for. 

Det  er  en  Skam,  at  nogen  Skjald  sin  Tunge 
Har  laant  til  slig  en  Heltegjernings  Pris. 
Det  gjorde  Klæng;   hans  Flok  jeg  ej  gad  nemmet; 
Kun  nogle  Ord  sig  fæstede  i  Hu, 
Og  falde  mig  saa  mangen  Gang  paa  Sinde: 

Aldrig  helt  blev  Værket  halvt, 

Heden  voldt',  at  Hallen  faldt, 

Og  ved  Nid  paa  Folket  skøde 

Vindene  med  Emmer  røde. 

Sigurd. 

Ja,  disse  Ord  fortjene  og  at  mindes; 
Thi  gamle  Olavs  kongelige  Værk: 
At  kristne  Norge,  det  blev  ej  fuldkommet; 
Og  Nidaros  paa  Fode  og  paa  Fald 
Hel  mærkelig  den  Kirke  os  afbilder, 
Som  kom  og  svandt  med  Olav  Trygvesen. 

Alt  som  det  undtes  ham  i  fire  Aar 
At  sanke  Huse  om  sin  Kongegaard, 
Det  og  ham  undtes,  aandelig  at  bygge 

Et  Betlehem  i  Dovres  brede  Skygge; 

Og  det  blev  kjendt  paa  Svolders  røde  Bølge 

Han  havde  avlet  sig  et  Kirkefølge. 

Men  der  han  svandt,  med  Nidaros  forfaldt 

Den  kristne  Stad,  han  havde  dér  opkaldt, 

Og  Nordmænd  vandred  skarevis  saa  glade 

Til  Asagaard,  som  Erik  Jarl  til  Hlade. 

Dog  Erik  var  et  ædelt  Sideskud 

Paa  en  forvoxet,  trøsket  Kæmpestamme: 

Den  liden  Jomfru  til  en  Kristi  Brud 

Han  savned  Vid  og  Mod  til  at  opamme; 

Dog  vilde  han  til  hende  sig  nedbøje 

Og  elsked  altid  hendes  milde  Øje. 

I  Nidaros  ej  Erik  turde  bygge; 

Thi  ham  forfærdede  Kong  Olavs  Skygge, 

Som  svævede  i  Kongehallen  dér 

Og  løfted  frygtelig  sit  gyldne  Spær 

Mod  hver  en  Hladejarl,  som  vilde  stige 

Paa  Kongestolen  i  hans  Odeisrige, 

Mod  hver  en  Høvding,  som  i  Klippelæ 

Lod  andet  voxe  end  hans  Palmetræ; 

Men  intet  kunde  Erik  overtale 

Til  at  forgribe  sig  paa  Olavs  Sale; 

Han  lod  dem  stande  som  en  Kjærtesvend 

Og  vente  paa,  om  Herren  kom  igjen. 

Han  kom;  men  Gud  ej  vilde  Erik  friste 
Til  at  forgribe  sig  end  paa  det  sidste; 
Han  vilde  ej,  at  Erik  skulde  flygte 
Og  tabe  saa  sit  kjære  Helterygte: 
Det  samme  Aar,  der  han  til  Nidaros 
Hjemviste  Olav  til  sit  Odeisrige, 
Til  Knud,  til  London  og  til  Helteros 
Han  Erik  kaldte,  og  til  sig  tillige; 
Thi  der  han  agtede  med  from  Attraa 
n.  31 

Til  Peders  Stol  som  Pilegrim  at  gaa, 
Da  sprængte  Sjælen  i  en  hellig  Længsel 
De  tunge  Lænker  og  det  trange  Fængsel 
Og  saa'  med  Gammen,  at  paa  Herrens  Kald 
Kong  Olav  atter  gjæstede  sin  Hal; 
Ja,  saa'  med  Fryd,  at  under  Livets  Sol 
Med  Gud  han  steg  paa  Norges  Kongestol. 

Dog,  brænde  maatte  den  forladte  By, 
Og  falde  maatte  de  forfaldne  Sale, 
Den  røde  Hane  over  Hallen  gale; 
Ej  paa  det  gamle  bødes  maa  det  ny. 
Da  maatte  Olav  fra  det  Værk  aflade: 
At  lave  Gud  og  sig  et  fattigt  Ly; 
Opbygge  skulde  han  paa  gamle  Stade 
Guds  Kirke  og  sin  Kongehal  af  ny. 
Den  kolde  Aske  skulde  sandt  afmale, 
Hvad  Kirken  var  i  alle  Norges  Dale: 
Den  stred  og  sank  med  Olavs  Kongehal 
Og  ravede  som  den  paa  Hæld  og  Fald; 
Og  den  Gang  Ejnar,  som  var  med  ved  Svold 
Og  spændte  kjæk  i  Krapperum  sin  Bue, 
Nu  kunde  staa  ved  Nidaros  saa  kold 
Og  se  sin  Herres  Kongehal  i  Lue, 
Ej  mangen  Nordmand  kjærlig  ihukom 
Den  djærve  Olav  og  hans  Kristendom; 
Men  Emmerne,  saa  hede  og  saa  røde, 
Der  gnistrede  ved  Nid  om  galne  Hær, 
Betegnede,  hvordan  de  skulde  bøde 
For  Niddingsværket  under  Olavs  Sværd: 
Hvordan  det  over  Norge  maatte  lyne, 
Før  Kirkebyen  kom  igjen  til  Syne. 

Den  stolte  Ejnar  under  Dragemast 
Det  vovede  til  Trygves  Søn  at  sige, 

At  den  Gang  Strængen  paa  hans  Bue  brast, 
Af  Olavs  Haand  da  brast  og  Norges  Rige. 
Men  brast  det  af  hans  Hænder  nogen  Sinde, 
Da  visselig  det  var  ved  Nidarminde. 
Dog,  af  hans  Haand  det  ingen  Sinde  brast: 
Han  rakte  det  kun  til  sin  gjæve  Frænde; 
Men  vel  der  gik  paa  Ejnars  Bue  Last, 
Der  han  mod  Olav  voved  den  at  spænde. 
Det  selv  han  mærkede  den  Palmedag, 
Da  flygtende  han  stod  med  slappe  Bue 
Og  maatte  sejerrig  Kong  Olav  skue 
Med  Ormen  lange  i  sit  hvide  Flag. 

Der  Lasarus  var  opvakt  fra  de  døde, 
Og  Folket  iled  Frelseren  i  Møde, 
Den  Gang  han  drog  paa  Bølgens  Aseninde 
Til  Norges  Jorsalhejm,  til  Nidarminde, 
Da  meldte  Ejnar  jo  paa  Høvdingstævne: 
Til  Strid  med  Olav  har  vi  ingen  Evne; 
Og  flygted  saa  til  Sverrig  med  sin  Svend, 
Mens  Olav  bygged  Nidaros  igjen 
Og  fejed  Gulv  i  Gudehus  med  Birke 
Og  fælded  Gran  til  Norges  Klemens-Kirke. 

Torgejr. 

Ja  vel,  Herr  Bisp!  Naar  saa  man  tænker  paa, 

Hvor  underlig  sig  alting  dog  har  føjet: 

At  mangen  en,  som  her  ved  Nidaros 

Var  med  at  brænde  gamle  Olavs  Huse, 

Og  vilde  sikkert  været  stiv  til  Gavns 

Nu  for  den  unge  udi  Horn  at  tage, 

Fik  deres  Banesaar  paa  Foldefjord, 

Hvor  selv  de  gav  sig  mellem  hvasse  Ægge; 

At  stolte  Ejnar  selv  fik  Bod  for  Mod, 

Og  at  Svend  Jarl,  hvem  end  saa  mange  Trønder 

Blev  trodseligen  ved  at  stole  paa, 

Og  som  var  Svoger  med  Kong  Olav  Svenske, 

Just  saa  betimeligen  maatte  dø, 

Der  han  sig  laved  til  at  gjæste  Norge;  — 

Naar  alting  saa  man  mærker  paa  og  samler, 

Da  er  det  klart,  at  Gud  har  haft  sin  Haand 

I  denne  Handel  og  med  Olav  været.  — 

Og  var  det  end  en  farlig  Birkekost, 

Med  Skaft  af  Staal,  hvormed  han  Gulvet  fej  ed, 

Saa  det  til  mangen  Mand  og  Kvinde  sved, 

Og  rød,  ej  ren,  blev  gamle  Norges  Tilje, 

Saa  fik  dog  Kirken  sig  en  jævnet  Toft, 

Og  Kirkégaarden  fik  et  saadant  Dige, 

At  faa  skal  lystes  ved  at  bryde  ind ; 

Og  saa  er  det  vel  raadeligst  at  tie. 

Sigurd. 

Ja,  vilde  alle  det,  og  ej  for  tidlig  dømme, 
Da  var  det  sikkerlig  det  bedste  Raad. 
Thi  der  er  meget  i  de  frommes  Levned, 
Der  synes  Synd,  og  er  den  største  Dyd. 
Der  er  og  Fejl,  selv  hos  den  største  Helgen; 
Men  tit  man  selv  maa  være  from  som  han, 
For  rettelig  fra  Dyder  dem  at  kjende. 
Det  var  da,  som  du  siger,  bedst,  man  tav 
Om  slige  Ting;  men  da  kun  alt  for  mange 
Der  er,  som  tale  baade  højt  og  haardt 
Om,  hvad  for  unge,  eller  og  for  onde, 
De  er  til  at  forstaa  og  dømme  ret, 
Da  er  det  og  vor  Skyldighed  at  tale, 
Som  vi  det  kan,  og  det  sig  sømmer  bedst. 

Med  Kongen  ej  jeg  fulgte  alle  Vegne, 
End  i  min  Haand  er  Bispestaven  ny. 
Om  Grimkel  altid  talte  Fredens  Ord, 
Naar  han  det  maatte,  til  den  vrede  Konge, 

Det  ej  jeg  véd;  men  naar  man  laster  mest 

Kong  Olavs  Haardhed  imod  Ølver  Egge 

Og  Trønderne,  som  var  med  ham  i  Raad, 

Det  kjender  jeg,  og  kan  det  aldrig  laste. 

Jeg  og  var  med,  den  Gang  i  Orkedal, 

Paa  Lir  og  Dovre  og  i  Guldbrandsdalen, 

Paa  Toten,  Hedemark  og  Hadeland 

Der  kristnet  blev,  som  og  i  Romerige; 

Og  maatte  jeg,  som  Fredens  Sendebud, 

End  mangen  Gang  med  Suk  mit  Aasyn  vende, 

Jeg  aldrig  dog  det  Værk  af  Sværdet  saa', 

At,  vis  i  Sindet,  jeg  paa  Embeds   Vegne 

Det  turde  laste  og  det  dragne  Staal 

I  Herrens  Navn  befale:  far  i  Balgen! 

Thi  Kristenretten  jo  paa  hvert  et  Ting 

Er  lydt  oplæst  og  givet  Sted  i  Loven; 

Og  hvo  som  staar  den  trodselig  imod, 

Han  Øvrigheden  staar  imod  og  Loven, 

Og  kalder  daarlig  selv  paa  Lovens  Sværd. 

Thi  der  staar  skrevet,  at  enhver,  som  trodser 

Sin  Øvrighed,  han  trodser  Herren  selv 

Og  har  sin  Dom  afsagt  med  egne  Læber. 

Jeg  hørte  og  jeg  saa'  hel  gruelige  Ting: 

I  Guldbrandsdalen  og  paa  Romerige 

Os  mødte  Bønderne  med  Sværd  og  Spyd; 

Og  vel  jeg  sukkende  da  maatte  sande, 

At,  skulde  Kirken  fange  Stade  dér, 

Med  skarpe  Koste  maatte  Toften  fejes; 

Og  skulde  Gærdet  ikke  trædes  ned, 

Det  lukkes  maatte  og  med  hvasse  Tjørne. 

Jeg  hørte  og  af  Kongen  mangt  et  Suk,   < 
Naar  Ild  og  Sværd  han  skulde  haard  løslade. 
Saaledes  mindes  jeg  en  Aftenstund, 
—  Og  det  er  noget,  jeg  kan  aldrig  glemme,  — 
Vi  kom  fra  Orkedal  op  over  Dovre 

Og  skulde  ned  igjen  i  Læredal: 

Den  Gang  vi  nu  kom  ned  paa  Stafabrinken, 

Da  vilde  Solen  just  til  at  gaa  ned; 

Der  gjennem  Dalen  snor  sig  Ottaelven, 

Og  ved  dens  Bred  der  ligger  Bøjgden  Lo 

Saa  grumme  hyggelig  paa  begge  Sider. 

Som  nu  vi  red  paa  Vejen  allerbedst, 

Holdt  Kongen  stille,  folded  sine  Hænder 

Og  saa'  bevæget  over  Vand  og  Bøjgd, 

Og  sagde  sukkende:  o,  Jammerskade, 

Skal  Ild  fortære  denne  fagre  Bøjgd! 

Det,  mener  jeg,  var  ingen  Blodhunds  Tale, 

Og  det,  jeg  véd:  var  ingen  Blodhunds  Blik. 

—  Vi  kom  til  Næs,  og  der  blev  holdet  Stævne; 

De  fleste  fandt  sig  da  i  Billighed; 

Kun  nogle  flyde  ned  i  Guldbrandsdalen; 

Og  Bøjgden  faver  staar  den  Dag  i  Dag, 

Med  Kirke  og  med  Præstemand  forsørget. 

Hver  Gang  jeg  hører  nu  om  Kongens  Hjærte, 
At  det  er  koldt  og  tørster  efter  Blod, 
Da  tænker  jeg  paa  Lo  og  Stafabrinken, 
Og  føler  i  mit  Hjærte:  han  er  from. 

Torgejr. 
Det  var  et  dejligt  Sagn,  saa  kort  og  godt, 
Og  det  jeg  vist  skal  trolig  ihukomme; 
Thi,  raadte  jeg,  det  skulde  gaa  i  Arv, 
Saa  længe  Otta  ruller  under  Dovre. 
Det  er  forunderligt:  der  var  en  Skjald, 
Som  roste  dem,  der  brændte  Olavs  Hal; 
Men  om  en  saadan  herlig  Højtidsfærd 
De  Skjaldetunger  alle  tie  kvær. 
Men  det  var  ikke  det,  jeg  vilde  sige; 
Jeg  vilde  sagt,  at  Ølver  Egges  Drab 

Jeg  alle  Dage  vel  forskyldt  har  fundet. 
Thi  ét  er  det,  at  sige  mandelig: 
Jeg  vil  og  kan  ej  tro,  hvad  Kongen  byder, 
Men  holder  fast  ved  mine  Fædres  Tro; 
Det  ligner  dog  de  gamle,  kjække  Fædre; 
Men  det  med  Ølver  var  en  anden  Sag: 
Han  stod  og  løj  for  Kongen  i  hans  øjne; 
Han  selv  var  Høvdingen  for  Asablot, 
Og  sagde  fræk:  han  derom  intet  vidste. 
Og  der  han  dræbtes,  gik  der  Syn  for  Sagn: 
Han  faldt  paa  Gjerningen,  paa  Offerkosten; 
Han  havde  ej  de  gamle  Fædres  Tro, 
Om  end  han  drak  de  samme  Gudeskaaler. 

Saa  vilde  jeg,  Herr  Biskop !  ogsaa  spurgt 
Om  klare  Tidender  fra  Guldbrandsdalen; 
Thi  der  gaar  Ord  af  underlige  Ting; 
Men  sandt  om  sligt  er  altid  sent  at  spørge. 

Sigurd. 

Da  skal  jeg  gjærne  dig  fortælle  nu, 
Hvad  Sandhed  er  om  hele  denne  Handel; 
Thi  gjærne  taler  jeg  om  denne  Færd, 
Begyndt  med  Suk  og  endt  i  hellig  Glæde. 


HELLIG-OLAV. 

ET   SKYGGE-RIDS  MED   SAGA-TUSK. 
[1812— 13.] 


FØRSTE   SAMTALE. 
TORGEJR  AFRAADSKOLL.     SIGURD  BISP.     HALL  FRA  HAVKADAL. 

Hall. 

• 

A.t  høre  slige  Sagn  fra  Heden-Old 

Og  høre  Gubber  dem  saa  snildt  fortælle, 

Det,  tykkes  mig,  er  ej  det  mindste  Gavn, 

Man  har  af  Rejserne  imellem  Lande. 

Man  kommer  videre  i  Ro  og  Mag, 

End  ellers  med  Besvær  ved  daglig  Færdsel  ; 

Man  ser  og  hører  i  en  Aftenstund, 

Hvad  selv  Stærkodder  kunde  ej  opleve 

I  tre  Gang  Hundred  travle  Kæmpe-Aar. 

Man  lærer  sig  i  Tid  og  Sorg  at  skikke ; 

Thi  naar  man  ser,  hvor  underlig  paa  Jord 

Det  gaar  med  store  Slægter,  hele  Riger, 

Da  vorde  de  Omskiftelser  saa  smaa, 

Der  times  os,  at  Øjet  knap  dem  ænser. 

Sigurd. 

Og  naar  vi  se  de  stærke  med  de  svage 
At  knækkes,  knuses  alt  som  Rør  og  Siv, 
Og  naar  vi  se,  hvor  lavt  dog  Skillerummet 
Er  mellem  Verdens  Kløgt  og  Uforstand, 
Da  mærke  vi,  at  alting  under  Solen 
Forfængelighed  er  med  Føje  kaldt. 

Dog  og  vi  lære  højlig  at  beundre 

Den  Herre,  som  kan  ved  sit  Aandepust 

Henvejre  Støvet,  naar  det  stoltest  praler, 

Udføre  underlig  sit  vise  Raad. 

Det  lal  der  mig  saa  tit  og  stærkt  paa  Sinde 

Ved  Mindet  om  den  hedenfarne  Tid, 

Ved  de  Omskiftelser,  der  have  sig  begivet 

Her  i  vort  eget  gamle  Fædreland. 

Ja,  Hakon  Jarl,  om  hvem  nys  Torgejr  meldte, 

Han  bærer,  tykkes  mig,  ret  Vidnesbyrd 

Om  Støvets  Afmagt  i  sin  drømte  Vælde, 

Om  Herrens  Visdom,  der  er  Kjød  for  høj 

Og  fanger  Træskhed  i  dens  egen  Snare. 

Torgejr. 

Ja,  tro  mig  dog!  det  var  en  vældig  Herre. 

I  skulde  set  ham,  der  fra  Hjørungvaag 

Han  stævned  hid  og  satte  sig  paa  Hlade. 

I  skulde  hørt,  hvordan  det  gjalded  da 

Fra  Bølgerne  og  fra  de  høje  KMpper: 

Hil  Hakon  Jarl!  den  vældige  hilsæl! 

Hil  Xorges  Frelser!  hil  den  sejersælle! 

End  skær  det  mig  i  Hjærtet  mangen  Gang, 

Naar  jeg  betænker,  hvad  jeg  maatte  høre, 

Ja,  se  og  høre  paa  det  galne  Folk, 

Den  Gang  de  mylred  ud  paa  Nidar-Holmen 

Og  galede  mod  hans  og  Karkers  Lig. 

Man  ser  jo  vel,  at  Timen  var  nu  kommen, 

Da  Asa-Templet  skulde  rives  ned; 

Og  før  de  Støtter  faldt,  som  stod  der  inde, 

De  maatte  fældes,  som  stod  udenfor; 

Ej  tør  med  Nornerne  jeg  gaa  i  Rette, 

Men  vel  med  Trønderne  ved  Hakons  Lig. 

At  parre  ham:  en  saadan  vældig  Herre, 

Udsprungen  af  vor  gamle  Konge-Rod, 

Med  slig  en  Træl,  sin  egen  Drots  Forræder; 

At  spytte  nu  ad  disse  brustne  Øjne, 

For  hvilke  man,  den  Gang  de  rulled,  skjalv; 

At  lægge  Sten  til  Laas  for  tavse  Læber, 

Hvis  Ord  ustraffet  ingen  Mand  bød  Trods;  — 

Nej,  om  endog  af  Ane-Sot  jeg  døde, 

Det  priste  jeg  dog  aldrig  i  mit  Liv. 

Sigurd. 

Hvem  gjør  vel  det?  Hvem  kan  med  Æren  rose 

Den  gamle  Trønde-Sæd:  det  Raseri 

I  Had  og  Kjærlighed,  i  Ros  og  Haanen, 

Som  synes  her  at  have  bygt  sit  Hjem! 

Hin  Barmens  Nid-Elv,  som  med  Skum  henbruser, 

Langt  vildere  end  den,  vi  bygge  ved, 

Den  hader  jeg,  og  frygter  den  tillige. 

Ved  Elven  her  kan  Olav  trone  fro, 

Og  Kirken  trodse  kan  dens  høje  Bølger; 

Men,  om  saa  tryg  end  for  den  anden  Elv 

Vor  Olav  sidde  kan  paa  Konge-Stolen, 

Det  er  et  Spørgsmaal,  som  jeg  tvivler  om. 

Torgejr. 

Ja,  tvivler  Bispen,  hvad  skal  vi  da  tro ! 

Det  er  et  Ordsprog  jo  i  vore  Dage, 

At,  hvad  der  vidt  gaar  over  vor  Forstand, 

Gaar  kun  omtrent  saa  midtvejs  ind  i  Præstens. 

Hall. 

Ja,  i  det  hele  er  det  mig  for  højt 

At  tale  saa  om  Tider  og  Bedrifter. 

Vel  troer  jeg,  at  det  er  ganske  sandt, 

At  Herren  Krist  har  over  alt  at  raade, 

Og  hører  gjærne  i  en  Alvors-Stund 

Det  snildt  udlægge  med  en  Præste-Tunge, 

Hvor  godt  det  er  at  slaa  sin  Lid  til  ham, 

Hvor  galt  det  er  at  stampe  imod  Brodden; 

Men  naar  jeg  lyder  paa  de  gamles  Ord 

Om  Høvdinger  og  Helte  og  Bedrifter, 

Da  tænker  ej  jeg  dybt  paa  nogen  Ting, 

Men  lader  Øjet  færdes,  som  det  lyster. 

Min  Gammen  har  jeg  af  hver  mægtig  Daad, 

Hvert  vittigt  Ord,  hvem  de  saa  end  tilhøre; 

Og  naar  Fortællingen  saa  er  forbi, 

Da  sætter  jeg  mig  helst  og  husker  efter, 

Saa  alt  jeg  have  kan  paa  rede  Haand; 

Thi  Sagn  er  mig  saa  godt  som  rede  Penge: 

Dem  kan  man  bruge,  hvor  man  kommer  hen, 

Saa  vidt  der  tales  med  den  danske  Tunge, 

Og  bytte  bort  og  blive  lige  rig, 

Ja,  rigere,  jo  tiere  man  bytter. 

Ved  blot  i  Mag  at  lade  Øret  til, 

Man  Tæring  vinder  til  de  lange  Rejser, 

Som  aldrig  mulner  eller  vorder  ter, 

Men  stærkere,  jo  længere  den  gjemmes; 

Den  frister  ingen  Viking,  ligger  lunt  i  Fred, 

Saa  længe  der  er  Laas  for  Hjærne-Kamret. 

Og  endelig  saa  tit  jeg  tænker  paa: 

Det  er  en  herlig  Skat  til  Alderdommen, 

Jeg  er  af  Viking-Blød,  langt  ude  vel, 

Men  dog  af  Blodet,   og  hvor  tyndt  det  bliver, 

Det  altid  dog  er  tykkere  end  Vand. 

Se,  derfor  er  med  Liv  og  Sjæl  jeg  Skipper, 

Og  kan  ej  ligegyldig  tænke  paa, 

Om,  trods  min  Lyst  sil  Flakken  og  til  Færdsel, 

Jeg  dog  en  Gang  i  snævren  Askekrog 

Skal  sidde  tung  paa  mine  gamle  Dage. 

Da  skjønner  ret  man  paa  et  Vennelag 

Af  raske,  vittige  og  djærve  Gutter; 

Og  skal  jeg  saa  min  Alder  leve  ud, 

Da  venter  jeg,  mig  Selskab  ej  skal  fattes: 

Jeg  byder  til  mig  hver  en  Aftenstund 

En  Flok  af  Fortids  mærkelige  Kæmper, 

Og  taler  med  dem  om  hver  herlig  Daad, 

Som  øvet  er  i  disse  Nørre-Lande. 

Ej  tænker  jeg,  at  der  paa  Havkadal 

Skal  savnes  vakre,  muntre  Unger-Svende, 

Som  stunde  til,  hvad  jeg  mon  hælde  fra, 

Som  gjærne  vil  min  Saga-Dressel  arve 

Og  gjennem  Øret  aabne  Tungen  Vej 

Til,  naar  jeg  ligger  stum  paa  Kirkegaarden, 

At  vandre  rørig  fort  i  mine  Ord 

Fra  Land  til  Land  igjennem  mange  Slægter. 

Ja,  det,  mig  synes,  er  en  afgjort  Sag, 

At  Hu  til  Sagn  fra  forbigangne  Dage 

Kan  ej  uddø,  saa  længe  end  paa  Jord 

Sig  rører  levende  den  danske  Tunge; 

Og  derfor  haaber  jeg  til  Dommedag 

Med  Torgejr  Afraadskoll  i  Sagn  at  nævnes.  *) 


l)  [De  sidste  ti  Linjer   ere  overstregede   i    Haandskr.      En  videre  Udførelse  af 
samme  Tanke  kommer  ogsaa  i  Torgejr-i  næste  Tale.] 

Det  være  skal  i  Alderdom  min  Trøst; 
Min  Tidsfordriv  skal  være  at  fortælle 
Og,  tænker  jeg,  at  høre  immer  nyt 
Fra  Landene,  jeg  har  som  Mand  befaret. 
Thi,  er  der  gammelt  01  paa  Havkadal, 
Da  tør  nok  did  henty  velkomne  Gjæster 
Fra  Norge,  Danmark  og  fra  Maglegaard, 
Som  fandt,  at  ej  med  nye  Kobberpenge 
Man  let  kan  kjøbe  gammelt  Guld  for  dyrt. 

Sigurd. 

Tag  dig  i  Agt,  Islænder!  og  husk  paa: 

Tit,  hvad  man  fik  for  Røver-Kjøb,  var  dyrest! 

Ja,  du  kan  tro,  at  naar  man  regner  ret, 

Da  er  det  netop  Vikinger  og  Kjøbmænd, 

Som  oftest  sælge  gammelt  Guld  for  let, 

Og  kjøbe  nyt  igjen  i  dyre  Domme. 

For  Resten  har  du  sagtens  hørt  det  Ord 

Om  Bonden,  der  han  sagde  i  sit  Hjærte: 

Vær  lystig,  Sjæl!  æd,  drik,  som  du  kan  bedst! 

I  mange  Aar  du  Forraad  ej  skal  savne. 

I  denne  Nat,  det  for  han?  Øren  lød: 

Af  dine  Hænder  Aanden  skal  udkræves. 

Hvem  er  saa  Arving  til  det  meget  Gods? 

Besind  dig,  Hall!  vær  ingen  Saga-Kræmmer 

Og  tænk  ej,  at  med  Gravens  Skygge-Hær 

Du  kan  opklare  Alderdommens  Mørke! 

Betænk,  at  tavsere  end  i  din  Askekrog 

Der  er  endnu  i  Støvets  snævre  Bolig, 

I  Graven,  hvor  du  synker  dog  en  Gang! 

Kan  ogsaa  der  du  Tiden  vel  fordrive 

Og  Tankerne  forslaa  med  Æventyr? 

Jeg  siger  Æventyr ;  thi  hvem  der  nemmer 

Og  gj emmer  Sagn  ikkun  til  Lyst   og  Skjæmt, 

Maa  alle  Sagn  og  være  lige  kjære, 

Naar  kun  de  aande  Liv  og  Munterhed. 

Torgejr. 
Nej,  med  Forlov,  Herr  Bisp!  den  Ting  har  Hager. 
Jeg  nægter  ej,  et  vakkert  Æventyr, 
Som  det  om  Tirfing  eller  om  Vavlunder, 
Om  Hammer-Byttet  og  om  Balders  Død, 

Ret  morsomt  er  at  høre  og  at  føre; 

Men  nøje  skjelne  dog  vi  Sagamænd 

Imellem  sligt  og  hvad  sig  har  begivet 

Paa  Tid  og  Sted,  som  vi   véd  Rede  til, 

Med  Slægter,  som  vi  Led  for  Led  kan  nævne, 

Og  véd  ret  godt:  det  er  det  bedste  Sagn, 

Som  sandt  er  meldt  og  klinger  æventyrlig. 

I  har  nok  Ret,  naar  Hall  I  minder  om, 

At  Kræmmer-Regningen  er  lidt  usikker; 

Thi  baade  kan  man  gjærne  dø  i  Nat, 

Og  man  kan  leve  længe  nu  om  Tide, 

Før  nyt  man  hører,  som  et  Sagn  er  værd, 

Saa  der  er  kun  Bedrageri  ved  Byttet. 

Desuden  mener  jeg,  at  gode,  gamle  Sagn 

Til  Kjøbmands-Brug  er  alt  for  gode  Vare: 

De  er  for  mig,  som  Sne,  der  faldt  i  Fjor, 

Den  vises  Arv,  som  Tosser  ej  kan  finde; 

Ja,  de  er  mer:   de  er  en  Straale-Skat 

Fra  de  for  Tosserne  forlorne  Dage. 

Hvem  der  faar  dem  til  Arv  som  Hoved-Lod, 

Han  faar  et  eget  Øje  bag  i  Nakken, 

Som  paa  en  Maade  stikker  Pandens  ud. 

Ja,  hvem  kan  vide,  om  det  ene  Øje, 

Som  Odin  havde,  just  i  Panden  sad! 

Dog,  derom  vil  jeg  vist  nok  ikke  trættes, 

Og  véd  jo  nok,  det  er  et  Æventyr. 

Men  det  er  intet  Æventyr,  at  Sandsagn 

I  Alderdommen  er  en  herlig  Trøst, 

Ej  blot  som  Tidsfordriv,  men  som  Opmuntring, 

Ja,  som  en  Straale-Hest  af  Slejpners  Art, 

Hvorpaa  man  rap  kan  over  Graven  ride. 

Naar  Unger-Svende  sidde  her  i  Kvæld 

Og  lyde  paa  de  Fra  sagn,  jeg  fortæller, 

Da  gjennem  Øret  finder  Tungen  Vej 

Til,  naar  en  Gang  jeg  ligger  stum  i  Højen, 

—  Hvad  siger  jeg!  —  naar  paa  vor  Kirkegaard 

Jeg  ligger  uden  Bavtasten  i  Hulen,  — 

Til  dog  at  vandre  fort  i  Sagnets  Ord 

Fra  Land  til  Land,  fra  Mund  til  Mund  ustandset. 

Udødelig  jeg  er  da  i  mit  Sagn 

Og  bænkes  højt  med  Konger  og  med  Kæmper; 

Thi  Lyst  og  Hu  til  store  Arilds-Sagn 

Uddør  vist  aldrig  her  i  Nørre-Lande, 

Forplantes  med  det  danske  Tungemaal, 

Det  tør  jeg  sige,  gjennem  Fimbul- Vinter. 

Ja,  før  man  glemmer  Kæmperne  i  Nord, 

De  selv  skal  rejse  sig  i  Ragnaroke; 

Og  hvor  de  mindes,  skal  man  føje  til 

Saa  mangen  Gang,  naar  Sagnene  er  ude: 

Saa  meldte  fordum  Torgejr  Afraadskoll. 

Sigurd, 
Og  det  kan  trøste  dig,  naar  Herren  kalder? 

Torgejr. 

Hvad  véd  jeg  det?     Jeg  er  kun  Sagamand, 
Ej  Spaamand.     At  i  Alderdommen 
Den  vide  Udsigt  er  en  herlig  Trøst, 
Det  har  jeg  følt;  hvor  længe  den  kan  vare, 
Det  er  en  anden  Sag,  og  derom  kan 
Maaske  om  et  Par  Snese  Aar  vi  tale  ; 
Thi  end  er  jeg  slet  ingen  gammel  Mand, 
At  regne  efter  mine  Fædres  Alder: 
De  bar  tre  Snese  Aar  som  ingen  Ting. 
Vel  har  jeg  alt  set  mangen  Drot  i  Norge, 
Men  deres  Liv  var  heller  ikke  sejt. 

Hall. 

Ja,  bitterdød!  der  vilde  seje  Sener 

Til  Æg  og  Od  med  Held  at  byde  Trods. 

Torgejr. 
Hvad  Æg  og  Od!  Er  det  kanske  din  Mening, 
At  Jærnet  først  er  blevet  hvast  i  Gaar? 
Hvad  heller  mener  du,  at  Højolds  Kæmper 
Ej  voved  Trøjerne  i  Hildurs  Leg? 
Gik  hvassere  maaske  det  til  ved  Svolder, 
End  hvor  Tord  Haklang  stod:  i  Bukkefjord? 
Mon  Pil  var  skarpere  end  Sværd  ved  Fitje? 
Og  fældte  Staalet  Trygves  djærve  Søn? 

Nej,  Ungersvend!  Naar  fra  en  saadan  Trone, 

Som  Norges  er:  den  højeste  i  Nord, 

Der  falder  Drot  paa  Drot  i  én  Mands  Alder, 

Da  maatte  Nakke-Synet  slaa  mig  fejl, 

Om  det  var  Staalets  kun  og  Stridens  Skyld. 

Hall. 
Ja,  hvis  er  Skylden  da?  det  gad  jeg  vide. 
Vel  sandt,  jer  Biskop  meldte  nys  et  Ord 
Om  ham  for  oven,  som  har  alt  at  raade; 
Og  hvad  han  vil,  det  maa  vel  sagtens  ske. 
Men,  da  ej  blot  der  falder  Hlade-Jarler, 
Men  Konger  med,  som  Hakon  Adelsten 
Og  Olav  Trygvesen,  ej  nær  saa  gamle, 
Saa  maa  man  slutte,  at  vor  Herre  ej 
Sin  Haand  vil  have  i  deslige  Handler, 
Men  lader  Drotterne  sig  skjøtte  selv 
Og  ligge  for  det  første,  som  de  rede, 
Til  al  Ting  jævner  sig  paa  Domme-Dag. 
Saaledes  siger,  synes  mig,  Fornuften. 

Sigurd. 
Ja,  din  Fornuft,  men  Talen  er  om  Guds; 
Den  gaar  lidt  videre,  og  siger  os  i  Skriften: 
At  ej   en  Spurv  nedfalde  kan  fra  Kvist, 
Og  ej  et  Haar  kan  krummes  paa  vort  Hoved, 
Undtagen  Gud  har  selv  sin  Haand  deri; 
Og  min  Fornuft  kan  ikke  bedre  slutte, 
End,  at  en  Drot  er  mere  end  en  Spurv, 
Og  at  et  Haar  er  nemmere  at  bøje 
End  noget  Spir,  ja,  selv  end  nogen  Vaand. 

Men,  sig  mig,  Torgejr!  hvad  er  eders  Mening? 
Thi  det  en  tredie  er  uden  Tvivl. 

Torgejr. 

Ja,  véd    I  vel,  Herr  Bisp  !  jeg  vil  nok  tie. 
Jeg  kunde  gjærne  sagt,  at  I  og  jeg 
Var  saa  vidt  enige  om  Herre-Skifter; 
Og  løj  slet  ikke ;  men  jeg  gjorde  dog 
En  Røver-Kule  hartad  af  mit  Hjærte, 
Da  enige  vi  ikke  er  til  Bunds. 

Sigurd. 

Men  er  det  vist,  at  ikke  vi  kan  enes, 
Naar  vi  kun  først  forstaa  hinanden  ret? 
Og  overalt,  saa  vil  jeg  eder  spørge, 
Om  det  er  mandigt,  ja,  om  det  er  ret: 
At  tie,  naar  for  Alvor  man  adspørges 
Om  Tro  og  Tanker  i  saa  stor  en  Sag? 
Var  I  en  Afgudsdyrker  og  en  Kryster, 
Da  véd  jeg  nok,  det  i  vor  Olavs  Tid 
Var  klogest  af  jer,  det  ej  højt  at  sige. 
Og 

Knud  Svendsen,  Konge  i  Danmark. 

Bent      ^ 

Erik       >  hans  Brødre. 

Svend  J 

Ædle,  hans  Dronning. 

Gerold     } 

Arnold    f  HofPræster' 

Henrik,  Bisp  i  Børglum. 

Hubald,  Bisp  i  Odense. 

.  ,    (  Torgunnes  Sønner. 

Palmer      >  Hofmænd. 

Blakmer  J 

Ejvind  Piber. 

Tord  Buk. 

Tolle  Vams. 

Koret. 


SJØRRING    SLOT. 


Knud  og  Erik. 

Knud. 

JL/u  grunder  tavs,  og  Rynken  i  din  Pande 
Forkynder  mig,  hvad  Læben  ej  vil  røbe: 
Det  er  min  Herrefærd,  du  tænker  paa. 

Erik. 
Omtrent;  dog  mere  paa  dens  Følgesvende. 

Knud. 
Det  er  just  ikke  kjønt,  at  tænke  mer 
Paa  Svenden  end  paa  Herren,  maa  jeg  sige. 
Men  jeg  forstaar  dig:  disse  Følgesvende, 
Som  altid  gjør  dig  Hovedet  saa  kruset, 
Er  dem,  der  ej  har  svoret  til  mit  Banner, 
Som  komme,  naar  det  er  os  mindst  belejligt, 
Og  trække  Konger  selv,  hvor  hen  de  vil. 
Ja,  Erik!  du  har  Ret:  hvis  selv  vi  skulde 
Os  væbne  mod  de  stærke,  vrantne  Svende, 
Og  raadte  de  sig  selv,  da  heller  Tigger, 
Ja,  heller  et  umælende,  end  Konge! 
Her  staa  vi  Konger  som  en  Stad  paa  Bjærg: 

32* 

Hvert  Vink  og  Blik,  ja,  Minen  selv,  har  Følger, 

Som  ej  beregnes  kan  af  Mandevid. 

Selv  Naadens  Ord  saa  tit  fra  vore  Læber 

Som  Dolke  bore  sig  i  mangt  et  Bryst; 

Og  tit  vort  Ord  er  Sværd  og  Bolt  og  Lænke. 

Som  Guder  stande  vi  paa  Jorderig, 

Med  Rettens  Vægt  og  Lovens  skarpe  Sværd; 

Som  Guder  skal  vi,  trods  alt  Knur  og  Vælde, 

Forvalte  Sværd,  udskifte  Dom  og  Død, 

Tit  slibe  Dolken,  som  er  mod  os  dragen, 

Oppuste  Gnisterne  til  Skadeild. 

Og  dog,  hvad  er  vi?  ikkun  Støv  og  Aske! 

Ja,  tror  du,  Broder!  ej,  at  mangen  Gang 
Den  gyldne  Krone  sortner  for  mit  Øje? 
O,  tro  du  mig:  hver  Gang  jeg  ser  i  Eng 
De  favre  Blomster  under  Leen  synke, 
Mens  lave  Græs  staar  under  Staalet  trygt, 
Da  tænker  jeg  paa  Blomsterne  i  Borge. 
Hver  Gang  jeg  ser  et  vakkert  Bøgeskud, 
Der  rank  sig  hæver  med  en  dejlig  Krone, 
Men,  spinkelt,  trues  af  sin  egen  Vægt, 
Maa  for  hvert  Jævndøgn  og  hvert  Solhverv  bæve, 
Da  tænker  jeg:  se,  det  er  Kongens  Billed, 
Som  vover  paa  at  være,  hvad  han  skal: 
Et  Hoved  højere  end  hele  Folket! 

Men,  hvad  der  trøster  mig  i  al  min  Vaande, 
Det  er  den  Vished,  ja,  det  er  min  Tro: 
At  Kongers  Konge  er  og  Kongers  Værge, 
Saa  sandt  de  værne  om  hans  Ret  paa  Jord, 
Saa  sandt  de  ere,  hvad  han  bød  dem  være: 
De  godes  Tilflugt  og  de  ondes  Skræk. 

Ej  har  jeg  ranet  Kronen,  som  jeg  bærer, 
Ej  vristet  Spiret  ud  af  Lykkens  Haand; 
Du  véd  det,  Erik!  ja,  du  saa'  mig  gløde, 

Den  Gang  de  snedige  med  Argelist 
Mig  sveg  for  Kronen,  som  vor  ædle  Fader 
Tilkejsed  mig  i  Kreds  af  Dannemænd, 
Med  Høvdingers  og  Adelbønders  Minde. 
Da  saa'  du  mig:  da  kæmped  det  her  inde, 
Da  brændte  Harm  i  Bryst  og  Sværd  i  Balg,. 
Og  Retten  bøj  ed  sig  til  Harmens  Side. 
Ja,  mangen  Gang  i  mine  Kongeaar, 
Naar  Folkets  Knur  omsusede  mit  Øre, 
Og  Høvdinger  i  Læberne  sig  bed, 
Da  hvisked  det:  tak  selv  dig  for  din  Skæbne! 
Hvi  lod  ej  Ret  og  Sværd  du  skifte  Arv? 
Da  laa  de  Nakker  skjøre  under  Mulde, 
Som  trodse  stive  nu  dit  Kongespir; 
Da  havde  Folket  under  slappe  Tøjle 
Ej  lært  den  Stejlen,  som  det  øver  nu; 
Da  gjordes  ej  behov  den  skarpe  Mile, 
Der  binder  Tungen,  men  gjør  Kjæven  haard.  — 
Saa  hvisker  det,  og  tykkes  vist  at  tale; 
Thi  vist  er  det :  paa  Haralds  Slibesten 
Er  Dolken  hvæsset,  som  kanske  mig  fælder. 

Ja,  havde  ræd  jeg,  bundet  Sværd  i  Balg, 
Og  havde  Kvinde-Frygt  opædt  min  Harme, 
Da  maatte  Anger  knuge  nu  min  Sjæl, 
Og  Angester  omspænde  mine  Dage. 
Men  nej !  det  véd  den  Gud,  som  os  ransager 
Og  hører  Tanken  let  som  Tordenbrag, 
Det  véd  og  jeg,  det  tro  selv  mine  Fjender: 
At  mindst  af  alt  mig  tæmmed  Frygt  for  dem. 
Nej,  Frygt  for  ham,  der  mere  kan  fordærve, 
End  det,  der  dog  bli'r  Ormemad  en  Gang! 
Ja,  Frygt  for  ham,  der  satte  Kains-Mærket 
Paa  hver,  som  tvætter  sig  i  Broder-Blod; 
Og  Tro  paa  ham,  som  os  har  aabenbaret, 

At  større  Helt  er  den,  der  tvang  sig  selv, 
End  den,  der  tvinger  alle  Verdens  Riger. 

Den  Frygt,  den  Tro  man  angrer  ej  paa  Jord ; 
I  Herrens  Haand  jeg  lagde  Danmarks  Krone, 
Han  gav  mig  den  med  Æble,  Spir  og  Sværd; 
Og  skulde  jeg  da  for  hans  Gaver  grue: 
For  Følgerne  af  ærlig  Konge-Id, 
Der  staa  i  Haanden,  som  mig"  Kronen  rakte! 
Nej,  Erik!  trøstig  gaar  jeg  til  mit  Maal. 
Jeg  véd,  der  venter  mig  en  bedre  Krone, 
Om  end  den  verdslige,  som  glimrer  her, 
Og  skulde  i  mit  Hjærteblod  fordunkles. 

Erik. 

Jeg  hørte  tavs  min  Konge  og  min  Ven. 
Jeg  véd  din  Kraft,  dit  Kongemod  at  skatte; 
Jeg  véd  det  godt:  du  frygter  Himlens  Gud 
Og  brænder  nidkjær  for  hans  Lov  og  Ære. 
Jeg  véd  det  og:  du  gaar  ej  tankeløs, 
Ej  blind  i  Farerne,  som  dig  omringe. 
Nej,  visselig!  hvad  dunkelt  staar  for  mig, 
Det  klart  du  skuer  med  dit  Falke-Øje. 
Du  ser  det  godt:  at  med  dit  skarpe  Sværd 
Du  skærer  Pinde  til  din  egen  Kiste. 
Du  véd  det,  og  du  agter  ej  derpaa, 
Fordi  du  stoler  paa  den  store  Konge 
Og  turde  ære  ham  med  Martyr-Død.  — 
Men,  skulde  dine,  skulde  Danmarks  Venner 
Dit  Liv  ej  skatte  højere  end  du? 
Og  er  de  Kvinder  vel,  om  end  de  bæve 
For  Glimtet  af,  hvad  du  foragter  helt? 

Da  fordum  Danmarks  tro  og  ædle  Folk, 
Trods  Arilds-Loven,  af  et  kjærligt  Hjærte 
Gav  Rigets  Krone  i  vor  Faders  Haand 

Og  bad  ham  vælge  mellem  vSønner  mange, 
Hvem  selv  han  lysted,  til  sin  Eftermand, 
Da  intet  Øjeblik  man  saa'  ham  vakle: 
Kun  ét  var  Hovedet,  han  værdigt  fandt 
Og  kraftigt  til  at  bære  Danmarks  Krone. 
Og  dette  Hoved,  Broder!  det  var  dit. 

Hans  Ord  blev  rokket,  kun  for  at  stadfæstes, 
Og  Harald  kronet,  for  at  hædre  dig. 
Hvem  véd  det  ej,  [at]  Lejre-Kongens  Trone 
Nedsank  til  Latter  dybt  i  Muldvarpskud, 
Saa  Daner  lærte,  hvad  de  før  ej  kjendte: 
At  spotte  Konge  og  at  trodse  Lov; 
Saa  Dane-Snækken,  fordum  Fjenders  Rædsel, 
Fra  Kyst  udstyrede  som  Fjende-Rov! 
Hvem  véd  det  ej,  at  under  dig  sig  hæved 
Paa  Ørne- Vinger  Danmarks  Kongestol, 
At  Kronen  fik  sin  Agt,  og  Lov  sin  Gænge, 
Hver  Tyv  og  Voldsmand  sin  fortjente  Løn! 
Hvem  véd  det  ej,  at  Dane-Snækken  svømmer 
Igjen  med  Æren  paa  sortladne  Hav; 
At  Lammet  nu  kan  sove  trygt  paa  Klinten, 
Og  Bonden  spare  Laas  for  Ladedør! 
Hvem  véd  det  ej!  Det  vides  paa  hver  Snække, 
Som  pløjer  Bølgerne  i  Østersø; 
Med  dem  det  Rygte  for  til  fjærne  Kyster, 
Til  Temsens  Bred  og  Frankrigs  Hovedstad. 

End  staar  du  herlig  i  din  Manddoms-Alder, 
Og  hist  i  Vuggen  ligger  spæd  din  Søn; 
Og  Oprørs-Ilden  ulmer  under  Asken; 
Og  alle  savne  vi,  om  ikke  Kongeblod, 
Dog  Konge-Aand  og  Kraft  til  den  at  dølge, 
Ja,  Mod  og  Kraft  til,  saa  som  du,  at  træde 
I  hede  Emmer  og  i  Lueild.   — 

Maa  vi  da  ikke  vel  med  rynket  Pande 
Og  sørgende  med  Haanden  under  Kind 
Paa  Tidens  Tegn  og  tunge  Varsler  grunde, 
Om  end  vor  Sorg  og  Grublen  er  omsonst! 
Maa  ej  vemodige  vi  se  dig  trodse 
Den  Strøm,  hvori  vi  let  kan  tabe  alt! 
Maa  vi  ej  bede  dig  at  minke  Sejl, 
Naar  over  Hovedet  os  Stormen  hænger! 
Vanæred  det  din  Gud  og  Danmarks  Trone, 
At  lade  Naade  stundum  gaa  for  Ret? 
Var  det  ej  ret  at  sænke  Ørne- Vingen, 
Før  Stormen  knækker  den  til  Landets  Gru? 

Knud. 

Det  ej  behøves,  mærker  jeg;  thi  sunken 
Er  Vingen  alt,  naar  den  kan  røres  saa. 

Erik. 

I  vredes,  Konge!  Nu,  saa  er  jeg  Greve, 
Min  Konges  Undersaat,  og  tier  kvær. 
Men  tale  maatte  jeg,  om  ellers  trøstig 
Jeg  vilde  møde  eder  hist  en  Gang, 
Hvor  Kongen  er,  som  Greven,  kun  en  Synder, 
Fortabt,  om  Naade  ej  maa  gaa  for  Ret. 
Jeg  maatte  tale,  tav  kanske  for  længe, 
Skjønt  tit,  I  véd,  jeg  slog  paa  samme  Stræng. 
Det  var  paa  Tiden,  om  jeg  vilde  tvætte 
Min  Haand  i  bedre  Væld  end  Borgerblod. 
Jeg  maatte  sige  det:  I  med  Staal-Handsker 
Vil  Hjærter  knuse,  som  maa  smelte  selv. 
I  glemmer  ej,  hvad  Hellig-Olav  taalte, 
Men  vel,  at  Danemuld  er  ikke  Sten. 

Knud. 

Nu  vel,  min  Broder!  du  har  sagt  din  Mening; 
Og  den,  hvori  du  talte,  var  vist  god. 

Men  hvor  kan  du,  saa  spag  og*  saa  livsalig, 
Fortørnes  over,  at  jeg  siger  min!  — 
Saa  er  det  med  jer  blide  Folke- Venner : 
Naar  I  en  Gang  maa  tage  Blad  fra  Mund, 
Da  ser  man  flux,  hvor  I  har  eders  Skade: 
I  plastre  Munden,  kun  for  ørets  Skyld, 
Og  under  Plasteret  er  Huden  kjælen, 
Saa  den  sig  ømmer  for  den  mindste  Vind; 
Og  vi,  som  har  en  Gang  nu  Ben  i  Næsen 
Og  Haar  paa  Tænderne,  kan  ikke  for, 
At  Aanden  smager  lidt  af  Østenvinden. 

For  Resten,  Erik!  kjender  du  mig  godt, 
Og  véd,  jeg  snærter,  hvor  jeg  ej  vil  skære; 
Har  aldrig  glemt,  at  Konger  og  har  Fejl, 
Og  at  dem  sjælden  undtes  slige  Brødre 
Som  Bent  og  dig,  min  anden  Haand,  og  Svend, 
For  hvem  jeg,  sjælden,  lunkent  nok,  des  værre, 
Men  dog  fast  daglig,  takker  Himlens  Gud. 
Jeg  ser  i  eder  Glimt  af  de  Guds  Engle, 
Hvis  Vinger  løftet  har  min  Kongestol, 
Hvis  Skjolde  blinke  for  mit  Bryst  og  Hjærte. 

Du  véd  det  og*,  min  Erik  ejegod! 
Den  sjette  Sommer  staar  du  mig  ved  Siden, 
Og  mangen  Gang,  paa  Tinge  som  i  Sal, 
Du  løfted  Skjold  mod  Dommer-Sværdets  Ægge. 
Og  mener  du,  jeg  har  det  aldrig  følt, 
At  dine  Ord  indtoge  Folkets  Hjærte, 
At  din  Livsaligheds  det  milde  Lys 
For  deres  Øjne  satte  mig  i  Skygge, 
Og  at  mit  Sværd  dem  syntes  dobbelt  hvast, 
Fordi  det  kløvede  din  søde  Stemme?  — 
Jo,  Erik!  tit  det  mig  paa  Tungen  laa: 
Dit  søde  Maal  forkjæler  mig  mit  Folk. 
Men  aldrig  nænte  jeg  det  at  udsige; 
Mig  syntes,  det  var  Synd  for  Sælands  Jarl, 

At  laste  ham,  fordi  som  Bøgelunden 

Han  smiler  blid  og  breder  ud  sit  Blad 

Til  Pinse-Maj  og  venlig  Sommer-Skygge, 

At  dadle  ham,  fordi  i  Lundens  Skjød 

Han  bøj  ed  Stemmen  efter  Nattergale. 

Jeg  følte  og.  at  stundum  var  det  godt, 

Min  Østenvind  blev  sagnet  af  din  Aande, 

Og  klart  jeg  saa',  at,  mente  Folket  end, 

Jeg  mangled  Hjærte  til  at  være  naadig, 

Saa  skulde  det  dog  nødes  til  at  se, 

Jeg  stopped  ej  for  Naadens  Røst  mit  Øre. 

Derfor  jeg  dræbte  Ordet  i  min  Mund 

Og  sagde  rolig  til,  hvad  i  mig  knurred: 

Min  Erik,  véd  jeg,  vil  som  Absalon 

Ej  stjæle  fra  mig  Dannerfolkets  Hjærte, 

Hans  Agt  er  kun  at  binde  det  til  mit 

I  bløde,  bøjelige  Rosenkjæder; 

Og  slaar  da  end  hans  Agt  og  Hu  ham  fejl, 

Og  løser  han,  i  Steden  for  at  knytte, 

Det  Baand,  der  skal  forene  Drot  og  Folk, 

Ja,  er  hans  Rosenkjæder  end  et  Gærde, 

Der  lokker  til  sig  Folkets  Sommerfugl, 

Og  hegner  saa  imellem  Bark  og  Stamme, 

At  Spiret  kanske  visner  i  min  Haand,  — 

Velan!  hans  Agt  var  god,  og  Herren  raader; 

Og  faa  i  Danmark  vilde  sørge  mer 

End  Erik  over  Knud,  i  Fald  han  segned. 

Saa  tænkte  jeg  og  tav;  men  siger  det  i  Dag, 
Fordi  jeg  føler,  at  det  er  paa  Tiden 
At  tage  Blad  fra  Mund  og  give  Hjærtet  Luft. 
Det  aner  mig,  jeg  har  ej  langt  tilbage; 
Thi  et  uenigt  Hus  maa  falde  brat. 
Det  er  hans  Ord,  som  sagde,  hvad  han  vidste; 
Og  der  skal  meget  til  at  slukke  Ild, 


Hellig-Knud,    1811.  507 


Naar  Husets  Folk  den  strør  i  alle  Kroge; 

Og  Oprørs-Aand  er  i  sin  fulde  Kraft, 

Naar  Kongens  Broder  laaner  den  sin  Tunge. 

Du  vedst  det  vel:  den  Broder  er  ej  du. 
Dog  maa  jeg  vel  i  disse  ømme  Dage 
Mig  vogte  selv  for  Skinnet  af  den  Tro, 
At  venligt  Varsel  kaldes  skal  en  Brøde, 
Og  Erik  skæres  over  Olufs  Kam.  — 
Nej,  Broder!  Tak,  fordi  du  mig  advarer! 
Jeg  véd,  du  gjør  det  med  en  ærlig  Hu. 
Sig,  hvad  du  vil!  men  husk,  at  naar  din  Konge, 
Den  strænge  Knud,  skal  taale  dine  Ord, 
Da  maa  og  du,  den  blide,  ejegode, 
Med  sand  Sagtmodighed  optage  hans! 

Erik. 

Ja,  Broder!  det  er  ikke  mer  end  billigt; 

Retfærdighed  end  kortere  mig  binder; 

Og  tro  kun  ej,  mit  Øre  er  saa  kjælent. 

At  det  kan  saares  ef  en  Broders  Ord! 

Nej,  Bladet  sidder,  hvor  det  hører  hjemme; 

Og  hvad  du  anker  paa:  mit  Syngemaal, 

Det  netop  er  min  Hvislen  gjennem  Bladet; 

Og  du  har  Ret,  at  Sælands  Bøgeblad 

Er,  hvad  der  idelig  mig  staar  for  Munden.  — 

Jeg  maatte  løfte  det  et  Øjeblik; 

Det  er  den  største  Kæmpedaad,  jeg  mægter. 

Saa  snart  jeg  da  fornam  dit  Aandepust, 

Da  var  mit  Ønske  kun:  jo  før,  jo  heller, 

At  kunne  med  en  frelst  Samvittighed 

Min  gamle  Vise  gjennem  Bladet  nynne. 

Ja,  Broder!  hvis  det  falder  dig  saa  tungt 
At  bøje  Sindet  og  nedstemme  Sproget, 
Som  mig  at  faa  med  Frygt  og  Blyhed  Bugt, 

At  rejse  Drøbelen  og  skærpe  Tungen, 

—  Og  tænke  maa  jeg,  det  er  saa  omtrent,  — 

Da  er  din  Mildhed  vist  et  Underværk. 

Det  koster  Tid  og  Læ  og  Dug  og  Varme, 
Før  spinkle  Bøgevaand  bli'r  til  et  Træ, 
Der  ikke  bæver,  naar  i  Skov  det  tuder, 
Og  ikke  falder  for  det  første  Hug. 
Langt  anderledes  er  det  fat  med  Jærnet: 
Det  Styrke  har  og  Stivhed  i  sig  selv; 
Men  skal  det  bøjes,  skal  det  sig  udvide, 
Da  vil  der  Hede  til  og  Hammerslag.  — 
O,  vel  maa  jeg  da  føle  det  med  Blusel, 
At  jeg  mod  dig  er  ringe  kun  og  svag; 
Thi  du  har  Jærnet  i  dit  Bryst  betvunget, 
Det  undertvunget  i  Retfærdighed. 

Ja,  hver  Gang  du  mig  synes  stiv  og  stridig, 

Da  tænker  jeg  paa  hin  den  store  Dag, 

Da  Blod  du  svedte  for  den  hede  Esse, 

Og  hælmed  ej,  før  Jærnet  blev  som  Vox, 

Saa  blødt  og  ydmygt  under  Troens  Hammer. 

O,  hvilken  Dag,  o,  hvilket  Øjeblik, 

Da  Helten  ydmyg  rakte  Barnet  Kronen! 

Da  slog  Kong  David  Harpens  gyldne  Stræng, 

Og  alle  Helgene  istemte  Salmen, 

Og  Herrens  Engle  mindtes  Herrens  Ord: 

At  Himmeriget  hører  Barnet  til.  — 

Det  var  en  Heltedaad:  at  bøje  Jærnet 

Fra  Kronen,  som  hartad  det  rørte  alt. 

Thi  grandt  vi  se,  hvad  ej  vi  kan  begribe: 

At  Jærnet  har  en  sælsom  Lyst  til  Guld; 

Og  Helten,  hvem  dets  Klang  kan  ikke  friste, 

I  Kronen  dog  det  lokker  med  sin  Glans. 

O,  hvad  har  jeg  vel  gjort,  som  kunde  lignes 
Ved  slig  en  Daad,  ved  sligt  et  Helteværk! 

Jeg  spinkle  Bøgevaand  i  Daneskoven, 
Hvis  Lyst  det  er  at  staa  i  Lundelæ, 
At  svaje  hid  og  did  for  sagte  Vinde 
Og  kysse  Søstrene,  som  staa  mig  nær, 
Og  vippe  glad,  naar  liden  Fugl  i  Toppen 
Mig  kjælen  rører  med  sin  spæde  Røst! 
Hvad  har  jeg  gjort,  for  Svagheden  at  styrke, 
For  mig  at  hæve  til  en  rodfast  Bøg! 
Ak,  det  er  lidt,  og  for  det  lidet  takker 
Næst  Gud  jeg  dig,   du  kæmpestærke  Eg! 

Den  Dag,  du  vandt  den  kongelige  Sejer, 
Da  vandt  jeg  Lyst  dog  til  et  Grevedom. 
Den  Gang  jeg  fulgte  dig  om  Bord  fra  Tinget, 
Hvor  man  for  Kronen  gav  dig  Snak  og  Spot, 
Da  tavs  du  sad,  som  Lyn  i  Tordenskyer, 
Med  Lyn  i  Blik,  Blodbanneret  paa  Kind, 
Livagtig  som  den  Ørn,  hvorom  i  gamle  Dage 
Man  sagde,  at  den  sad  paa  høje  Fjæld 
Og  rysted  Stormen  ud  af  sine  Vinger,  — 
O,  du  kan  tro,  da  skjalv  jeg  som  et  Løv, 
Som  slig  en  Bøgevaand  med  Sans  og  Samling 
Vel  maatte  for  saa  flyvende  en  Storm, 
Som  da  det  tegned  til  i  Daneskoven.   — 
Jeg  vilde  staa  med  Retten  og  med  dig, 
Men  følte  dybt,  jeg  blev  til  Spot  for  Vinden. 
Da  tænkte  jeg:  o,  kunde  denne  Storm 
Dog  lægge  sig,  og  kunde  jeg  faa  Styrke 
Til,  om  en  ny  udbrød,  at  holde  Stand! 
Men  ak,  saa  tænkte  jeg,  det  er  umuligt: 
Det  er  din  Lod  og  dine  Synders  Sold, 
At  du  skal  rykkes  op  med  Rod  i  Stormen, 
Til  Leg  for  Vinden  og  til  evig  Skam 
Ej  blot  for  dig,  men  for  den  ædle  Stamme: 

For  Skjoldung-Bøgen,  af  hvis  gamle  Rod 
Dog  ogsaa  du  med  Bøgemarv  udsprang. 

Saa  tænkte  jeg  og  krymped  mig  i  Vaande. 
Dér  sad  du,  Broder!  kunde  haft  behov 
At  svale  Kinderne  ved  Broder-Barmen, 
Formildes,  trøstes  med  et  kjærligt  Ord; 
Jeg  følte  det,  jeg  vidste  jo,  man  sagde, 
At  søde  Ord  fra  mine  Læber  flød; 
Men,  skjønt  udtrykkelig  mit  Liv  det  gjaldt, 
Jeg  mægted  ej  en  Lyd  dog  at  fremføre; 
Og,  skjønt  mit  Hjærte  blødte  i  mit  Liv, 
Jeg  maatte  stum  dig  se  med  Døden  kæmpe: 
Med  Dødens  Kraft,  med  Jærnet  i  dit  Bryst. 

Han  kom,  den  Ræv,  der  havde  Kronen  listet 
Med  Træskhed  af  din  Haand;  han  voved  det: 
At  komme  atter  frem  for  dine  Øjne 
Med  Oljegrenen  i  sin  falske  Klo; 
Og  denne  Gren  den  skulde  svale  Kinden, 
Den  skulde  aande  Mildhed  i  dit  Bryst! 
Umuligt!  tænkte  jeg  og  folded  mine  Hænder 
Og  bad  til  Gud,  til  Gud  i  Jesu  Navn: 
Hvorom,  det  véd,  kun  han,  der  Suk  kan  stave; 
Thi  det  mig  syntes  alt  et  Underværk, 
Om  ej  du  flakte  Gren  og  Ræv  paa  Stedet. 

Du  tav  en  Stund;  det  var,  som  Englehaand 
Alt  letted  Stenen  paa  mit  knuste  Hjærte. 
Du  talte,  nej,  du  messede  i  Kor, 
Hvad  Engle  sang  den  første  Julemorgen : 
Det  Evangelium,  der  smelter  Jærn  og  Sten 
Og  elsker  op  til  kjærnefavre  Bøge 
Det  brudte  Rør,  det  spinkle,  bløde  Siv.  — 
Ja,  da  du  sagde:  Verden  vil  mig  spotte 
Og  sige,  jeg  har  som  en  Usling  valgt; 
Men  dog  jeg  kaarer  at  undvære  Kronen, 

Før  jeg  vil  vriste  den  af  Broderhaand; 
Som  Undersaat  jeg  stikker  Sværd  i  Balgen 
Og  overgiver  Himlens  Gud  min  Ret;  — 
Da,  Broder!  da  jeg  hørte  Engle  sjunge: 
Frygt  ej !  vær  glad !  dig  er  en  Frelser  født, 
I  ham  formaar  selv  Støvet  Gud  at  ligne; 
Da  fik  jeg  Haab  og  svor  en  hellig  Ed: 
At  kæmpe  ærlig  for  den  gyldne  Krone, 
Jeg  alt  i  Aanden  paa  dit  Hoved  saa'. 

En  saadan  Krone  ej  jeg  turde  haabe, 
Men  i  dens  Skygge  dog  et  Grevedom. 
I  Verden  fik  jeg  alt,  hvad  jeg  attraade; 
Men,  om  i  Hj ærtet  og  jeg  blev  en  Jarl, 
Fik  man  at  se,  i  Fald,  som  Gud  forbyde! 
Der  rejste  sig  i  Skov  en  Hvirvelvind, 
Som  trued  Kæmpeegens  høje  Krone. 

Dog,  hvad  jeg  véd,  det  er:  at  slige  Ord, 
Som  første  Gang  i  Dag  kom  fra  min  Læbe, 
Er  Blomster,  som  forjætte  ædel  Frugt. 
Og  skuffe  de,  hentørres  de  i  Vinden, 
Da  har  jeg  misbrugt  Læ  og  Sol  og  Dug, 
Da  har  jeg  tabt  mit  Grevskab  i  Guds  Rige.  — 
Nu  først  jeg  ser  det  grand t  og  soleklart, 
At  hidindtil  jeg  bar  kun  golde  Blade; 
Og  end  jeg  ser,  at  selv  den  sene  Knop, 
Der  prøved  paa  i  Dag  sig  at  oplukke, 
Kun  ved  en  Straale  af  den  Sol  i  dig 
Sig  kunde  styrket  til  en  Blomst  udfolde. 
Knap  halv  opladt,  den  krympede  sig  flux 
Kun  for  et  Pust  af  kølig  Kæmpe-Aande; 
Men  Straale-Pilen,  som  du  mild  udskød, 
I  Hjærteroden  intet  fandt  at  saare, 
Og  sank  i  Knoppen,  som  blev  flux  til  Blomst. 
Du  skød  til  Øret,  men  du  ramte  Munden 

Og  gjennemborede  dens  Bøgeblad. 
Du  sagde:  tal!  og  se,  jeg  dristig  taler 
Og  føler,  der  er  Kraft  i  Kongens  Ord. 

Ja,  Konge!  han,  som  selv  det  højt  forkyndte, 
At  han  har  Kongers  Hjærter  i  sin  Haand 
Og  leder  dem,  hvor  hen  han  vil,  som  Bække, 
Han  ledte  dit  i  Ordet  hen  til  mig, 
Saa  jeg  fik  Del  i  Kraften,  det  mon  eje. 
Thi  naar  en  Konge  siger  kjærlig:  Tal! 
Da  skjænker  Ordet  baade  Kraft  og  Tunge. 

Jeg  talte  tit  dit  Folks  og  Mildheds  Sag; 

Dog  nej !  jeg  mutnled  kun  derom  i  Skjægget. 

For  Folket  talte  jeg,  og  ej  til  dig; 

Og  intet  Under,  det  var  for  dit  Øre 

En  Kvidren  kun,  et  Lokkedue-Kur, 

At  du  kun  hørte  Pip  i  Rosenblade, 

Naar  liden  Spillemand  Mundharpen  slog.  — 

Nu  ser  jeg  det,  hvad  tit  jeg  dunkelt  følte: 

Det  var  i  Enrum,  kun  for  Gud  og  dig, 

Jeg  skulde  talt  og  ladet  Hjærtet  tale. 

Der  skulde  frit  jeg  talt  om  Kongens  Lov; 

Paa  Tinge  kun  om  Kongens  Dyd  og  Ære. 

Nu  ser  jeg  det.     Maaske  en  Gang  for  sent 

Jeg  bittert  maa  hvert  Honning-Ord  begræde. 

Thi  ak!  maaske  just  det  gav  Sværmen  Brod: 

En  Brod,  at  vende  mod  den  ædle  Viser.  — 

Men  Gud  ske  Lov,  at  Kongens  milde  Ord 

Kan  trøstelig  gjenlyde  i  mit  Hjærte! 

Langt  fra  min  Agt,  ja,  langt  som  ondt  fra  godt, 

Det  var  fra  mig  at  stjæle  Folkets  Hjærte; 

Nej,  Kjærlighed  mig  lagde  Ord  i  Mund; 

Men  Frygt  og  Svaghed  bandt  dem  paa  min  Tunge. 

Det  var  kun  Tonen,  som  paa  Tinget  lød, 

Og  Ordet  ej  jeg  voved  at  udtale. 

Jeg  lod,  som  i  mit  Øje  alt  var  ret 

Og  godt  og  vist,  hvad  Kongen  bød  og  vilde, 

Og  Folkets  altid  en  Misdæders  Sag. 

Hvad  Under  da,  jeg  stod  i  dine  Øjne 

Som  den,  der  vilde  døve  Rettens  Sværd; 

Mens  Folket  saa'  i  dig  en  grusom  Hersker, 

Som  maatte  blændes  med  en  Smigerdunst, 

Før  Retten  selv  fandt  Naade  i  hans  Øje  ! 

Nu  ser  jeg  det  og  angrer  det  for  sent; 

Thi  Anger  ej  kan  gjorte  Gjerning  ændre. 

Men  stræbe  skal  jeg  dog,  fra  denne  Dag 

At  staa  og  tale  som  en  kristen  Greve. 

Ej  Svar  og  Regnskab  kræver  jeg  af  dig; 

Thi  vel  jeg  véd:  kun  Gud  er  Kongers  Dommer; 

Men,  naar  mig  synes,  Jærnet  stikker  ud. 

Og  Ørnen  over  Bøgetop  sig  hæver, 

Da  vil  jeg  minde  dig  med  Broderhu 

Om  ham,  som  for  det  stærke  og  det  høje 

I  Verdens  Øjne  føler  Afsky  kun, 

Og  bede  dig,  din  Ret  og  Daad  at  veje 

Paa  hans  og  ikke  paa  din  egen  Vægt. 

Saaledes,  Broder!  vil  jeg  nu  dig  bede: 
Ransag  dig  selv  og  se,  om  i  dit  Bryst 
Det  Barn,  der  fødtes  i  din  Modgangs  Time, 
Er  voxt  og  trivedes  i  Lykkens  Dage? 
Om  det  faar  Lov  til  i  din  Kongehal 
At  lege  med  dit  Æble  og  din  Krone? 
Om  det  har  aldrig  grædt,  naar  Sværdet  gol, 
Og  vaandet  sig,  naar  Ørnen  spredte  Vinge? 

Knud. 

Du  skrifter  mig,  som  aldrig  nogen  Klerk; 
De  drøfte  Støvet;  men  du  sigter  Aanden. 
".  33 

Det  gaar  til  Bunds  og  er  for  Kjød  og  Blod 
Saa  godt  som  Edder  og  Forgift  at  døje. 
Alligevel,  det  er  ej  blot  mit  Ord, 
Der  klinger  rolig,  som  det  altid  plejer; 
Nej,  selv  paa  Bunden,  hvor  det  brused  tit, 
Naar  der  var  stille  Blik  paa  Overfladen, 
Dér  Hjærte-Strømmen  gaar  sin  jævne  Gang, 
Og  rolig  er,  som  Talen,  og  min  Tanke. 

Det  glæder  mig,  hvad  jeg  har  lært  i  Dag: 
At  Dannemark  har  gode  Raad  paa  Konger.   . 
Kun  Kronen  gjør  dig  til  min  Undersaat, 
I  Hovedsagen  est  du  alt  min  Lige. 
Og  er  det  for  en  Konge  ingen  Skam 
At  gaa  i  Kreds  med  Konger  uden  Krone, 
Saa  er  det  heller  ingen  Skam  for  mig 
At  gaa  med  dig  som  Ligemand  i  Rette. 
Du  slog  med  Guld  til  Jærnet  i  mit  Bryst,  — 
Du  strøg  med  Buen  efter  Ørne- Vingen; 
Men  Guldet  faldt  dog  i  en  Barnehaand, 
Og  Buen  fandt  dog  tonefulde  Strænge. 
Ja,  mens  du  skrifted,  legte  Barnet  glad 
I  Hjærtehal  med  Æble  og  med  Krone, 
Og  Ørnen,  som  du  søgte  højt  i  Sky, 
Sad  tam  og  lyttende  ved  Strængelegen. 

Tænk  ej,  jeg  vil  i  Rette  gaa  med  ham, 
For  hvem  selv  Himlene  er  ikke  rene! 
Nej,  kun  med  dig  og  et  forkjælet  Folk 
Og  Høvdinger,  som  vil  for  Spiret  raade: 
Jer  tør  jeg  møde  paa  den  store  Dag, 
Naar  skjulte  Hjærteraad  skal  aabenbares; 
Og  jeg  tør  vente  at  indgaa  til  Fred, 
Mens  mine  Fjender  Bjærgene  paakalde. 

Hvad  vil  mit  Folk?  hvad  vil  den  blinde  Hob? 
Foragte  Loven,  og  dens  Skyts  dog  nyde; 
Vanære  Kongen,  og  i  Tronens  Skygge 

Dog  slumre  trygt  for  Vold  og  Overlast; 

Af  Kirken  bedes,  messes  ind  i  Himlen, 

Men  sulte  Præsten  og  forsmaa  Guds  Ord; 

Paa  fredet  Kyst  bele  hver  Røver-Snække, 

Og  dreje  af  i  Læ  fra  Ledingsfærd!  — 

Hvad  skal  man  gjøre  vel  ved  slige  Daarer, 

Der  ikkun  vil,  hvad  der  er  Kjødets  Lyst? 

Enhver  vil  have  Loven  stræng  mod  andre, 

Og  lutter  Naade  for  sin  egen  Mund, 

Vil  have  alt  foruden  Strid  og  Møje, 

Vil  have  Tyven  hængt,  og  stjæle  selv, 

Vil  mestre  Kongen,  og  har  selv  i  Drømme 

Ej  haft  Begreb  om  Konge-Kald  og  Pligt, 

Har  kun  Begrebet  om  en  Konge-Skygge, 

Som  freder  og  forener  Land  og  0. 

Og  denne  Skygge,  vil  de  sig  indbilde, 

Var  ret  i  Stand  og  i  sin  fulde  Kraft. 

Naar  Kongen  selv  paa  Tronen  var  en  Skygge! 

De  fik  det  nys  at  finde  trindt  i  Land, 

I  Haralds  Dage,  da  de  lo  ad  Kongen, 

Og  alle  Voldsmænd  lo  ad  dem  igjen. 

Da  greb  de  efter  mig  med  begge  Hænder; 

Men  snart,  som  Svien,  blev  og  Lægen  glemt. 

Om  det  er  Uskyld  eller  Last,  som  bløder. 

Om  det  er  Plage-Aaget  eller  Rettens  Spir, 

Der  bøjer  Nakkerne  og  Skuldren  tynger, 

Det  ænses  ej;   de  har  kun  den  Forstand: 

At  Blod  er  Blod,  og  Byrden  er  en  Byrde. 

Og  disse  Høvdinger,  hvad  vil  vel  del 
Beskjærme  Folket  imod  Trælle- Aaget  ? 
Haandhæve  Danmarks  gode  Arildslov? 
Naturligvis,  det  føre  de  i  Munden; 
Men  andet  føre  de  i  deres  Skjold: 
Der  sidder  Falk  og  Høg  og  Ulv  med  Ræven. 

33* 

Hvor  er  den  Trældom  vel,  man  raaber  paa? 

Vel  sandt:  Blod-Iglerne  har  bundne  Hænder; 

Men  var  det  bedre,  om  de  havde  fri? 

Og  bliver  Folket  ikke  netop  Trælle, 

Naar  Bønder  tabe  sig  i  Herremænd? 

Og  kan  en  kristen  Konge  vel  forsvare, 

Smaatyvene  at  hænge  højt  i  Træ 

Og  derimod  at  hæle  med  de  store? 

Af  rigen  Røver  tage  Guld  i  Bod, 

Naar  Stodder-Tyven  maa  med  Livet  bøde? 

Kan  det  vel  taales  i  et  kristent  Land, 

At  Høvdinger  paa  Hedning- Vis  sig  nære 

Af  Rov  og  Ran  som  Vikinger  paa  Hav? 

Er  det  en  Arilds-Lov,  hvad  for  et  Par  Aar  siden, 

I  Haralds  Tid,  til  Trods  for  Herrens  Lov, 

Som  er  to  Dage  og  en  Søndag  ældre, 

Tinglystes,  til  en  Skræk  for  hver  uskyldig  Mand? 

Thi  er  det  ej  en  Gru,  naar  Loven  siger, 

At  fræk  er  fri:  at  Ed  gjør  angerløs? 

Hvad  vil  nu  du!  min  Broder!     Du  vil  jævne. 
Velan!  det  vil  og  jeg.     Men  sig,  hvormed? 
Med  Munden,  mener  du,  saa  vidt  jeg  mærker; 
Og  den  er  god  nok  til  at  jævne  Ord; 
Men  Knorter,  Knaste,  Bjærg  og  Banker, 
Mon  de  kan  jævnes  uden  Jærn  og  Staal? 
Se,  Herrens  Mund  oplod  sig  vidt  paa  Jorden, 
Den  Mund,  hvis  Ord  kan  knuse  Jorderig; 
Men  jævne  Folk  i  from  og  kjærlig  Vandel, 
Det  kan  den  kun,  hvor  Ordet  finder  Tro. 
Derfor  det  Ord  har  Kongelænd  omgjordet 
Med  Sværdet,  som  ej  bæres  maa  omsonst; 
Og  naar  det  vender  sig  i  kristne  Hænder, 
Da  smiler  Fromhed,  som  det  værger  om; 
Kun  fræk  Ugudelighed  skærer  Tænder. 


j.    Hellig-Knud.    1S11.  5  1 7 


O,  give  Gud,  mit  Dannerfolk  var  frit, 
Saa  Sværdet  maatte  i  sin  Skede  hvile ! 
Men  vid:  ej  stander  det  i  Kongers  Magt 
At  give  Frihed,  som  kan  Sværdet  tæmme! 
Thi  hvad  er  Frihed  vel  i  Sandheds  Lys? 
Kun  den  er  fri,  som  kan  sig  selv  beherske; 
Og  det  kan  ingen,  som  vil  raade  selv. 
Selvraadighed  er  Friheds  gamle  Morder; 
Naar  Sværdet  hviler,  gaar  kun  Synden  fri. 
En  Konge,  som  har  Ret,  kan  gaa  til  Grunde, 
Men  Rets-Fornægteren  han  gaar  fortabt. 
Og  nu  jeg  spørger:  hvad  er  vel  min  Brøde? 
—  Som  Konge,  mener  jeg,  og  ej  som  Mand. 

Erik. 
Din  Brøde,  Konge!  kjender  Gud  og  du. 
Jeg  sagde  højt:  jeg  maa  dig  ej  bedømme; 
Jeg  bad  dig  kun  at  veje  alting  vel, 
Og  vilde  ej  med  Kongen  gaa  i  Rette. 
Men,  da  du  ærer  mig  langt  over  Stand  og  Værd, 
Saa  du  vil  gaa  [med]  mine  Ord  i  Rette, 
Velan!  saa  skal  jeg  som  en  ærlig  Mand 
Og  lade  Hjærtet  sine  Ord  forklare. 

Ej  vover  jeg  at  laste  Lovens  Sværd, 
Der  selv  sig  blotter  imod  hver  Foragter; 
Og  vist  er  det:  fornødent  var  dets  Lyn, 
Da  Gud  dermed  omgjorded  dine  Lænder. 
Det  og  er  vist,  at  naar  du  bedst  det  svang, 
Det  dybest  saarede  de  ondes  Hjærter: 
At  Oluf  Niddings  og  Blot-Ejgils  Dom 
Dér  inde  gjælder  for  din  største  Brøde. 
Tit  vel  jeg  tænker  paa  Kong  Davids  Færd, 
Som  straffed  ej  Serujas  onde  Sønner; 
Men  alt  for  ringe  er  dog  min  Forstand, 

Til  paa  et  Haar  at  kunne  Grænsen  træffe. 
Hvor  Klogskab  viger  for  Retfærdighed. 
Kun  det  jeg  véd :  mit  Hjærte  vilde  bløde, 
Hver  Gang  jeg  skulde  svinge  Lovens  Sværd; 
Og  blødte  dit,  men  turde  ej  forhindre 
Retfærdigheden  i  sit  strænge  Værk, 
Da  var  det  stort,  vel  mer,  end  jeg  formaade, 
Men  ikke  mer,  end  godt  jeg  kan  begribe, 
Er  Kongens  Pligt,  om  og  hans  Liv  det  gjaldt. 
Men  det  er,  mener  jeg,  og  Konge-Pligt, 
Jo  mer  de  onde  paa  hans  Adfærd  lure, 
Des  mer  at  vogte  sig  for  hvert  et  Skridt, 
Der  giver  Skinnet,  som  hans  Fjender  søge. 
Det,  synes  mig,  Kong  Knud!  du  ænsed  ej, 
Da  sidst  du  Dannemark  udbød  i  Leding; 
Og  nu,  du  hævder  stræng  din  Majestæt,  — 
Ja,  skal  jeg  sige  dig,  hvad  selv  jeg  mener: 
Da  mener  jeg,  det  var  ej  Kongens  Pligt. 

Knud. 
Sig  Ordet  ud !  Du  mener,  det  var  Synd. 

Erik. 

Det  siger  du\  jeg  sagde,  hvad  jeg  mente. 

Ej  tør  jeg  sige,  at  det  Ledingstog 

Og  Folke-Pantningen  er  Synd  mod  Gud, 

Men  kun,  at  de,  saa  vidt  jeg  kan  begribe, 

Var  ikke  Pligt,  var  ingen  tvungen  Sag ; 

Og  har  jeg  Ret,  da  var  det  Synd  for  Riget. 

Thi  af  en  gavnlig  Konge  er  det  Synd, 

Sit  Liv,  sin  Krone  uden  Nød  at  vove. 

Ja,  endelig  jeg  tror,  hvad  jeg  har  sagt  saa  tit, 

At  alt  for  strængelig  du  straffer  Folket. 

En  Krigshær  er  at  ligne  ved  en  Sværm, 
Og  Sværmen  følger  Viserne  i  Blinde, 

Til  vilden  Hede,  som  til  Bøgetop. 

At  Viserne  du  maatte  strængt  bedømme, 

Er  ligefrem;  —  og  dog  vel  Klogskab  raadte  til. 

Hvad  Retten  ej  forbød :  selv  dem  at  skaane ; 

Men  Folket  fremfor  alt,  forført,  forledt, 

Du  kunde  og,  jeg  tror,  du  burde  sparet. 

O,  du  kan  tro,  at  Danmarks  gamle  Folk 
Er  bedre  end  det  synes  og  du  tænker, 
Mens  andre  Folkefærd,  saa  vidt  jeg  ser, 
Langt  mere  prale  end  de  er  i  Grunden. 
Det  er  et  hjærteligt,  grundærligt  Folk, 
Som  ej  kan  hykle  eller  skjule  Skalken; 
Og  da  dog  Skalken  er  os  alle  næst, 
Staar  Danne-Manden  rød  og  bleg  for  Verden, 
Men  staar  sig  dog  i  Grunden  bedst  for  Gud: 
For  ham,  som  véd,  at  vi  er  Støv  og  Aske, 
Som  ser  paa  Hjærtet  og  tilgiver  Synd. 

O,  kom  i  Hu  de  Sagn  fra  gamle  Dage 
Om  dansk  Hengivenhed  til  Fædres  Land 
Og  kjærlig  Troskab  mod  dets  Konge-Fædre! 
O,  kom  i  Hu:  i  Hedenskabets  Tid, 
Da  Folket  blindt  gik  sine  egne  Veje 
Og  ravede  som  i  den  sorte  Nat, 
Selv  da  det  lagdes  underlig  for  Dagen, 
Hvor  tro  og  kjærlig  Dane-Hjærtet  slog. 
Dér  laa  Kong  Frode  bleg  og  kold  paa  Baaren, 
Han  var  i  sine  Dage  fredegod, 
Men  nu  ej  mer  han  kunde  Landet  frede, 
Ej  mer  livsalig  glæde  elskte  Folk; 
Men  saa  hang  Hjærtet  ved  hans  kjære  Minde, 
At,  da  han  ej  var  hos  dem  i  sin  Søn, 
De  nænte  ej  hans  blege  Lig  at  jorde, 
De  førte  det  tre  hele  Aar  om  Land; 
Og  da  til  sidst  dem  sagde  falske  Rygte, 

At  Sønnen  var  hensoven  udenlands, 

Og  Frodes  Minde  med  hans  Søn  afsjælet, 

Da  grov  med  Sorg  de  Liget  ned  i  Jord, 

Men  skjænkede  hans  Minde  Danmarks  Krone  \ 

Den  være  Konge,  sagde  de  med  Graad, 

Som  Frodes  Minde  kan  i  Sang  oplive ! 

O,  hvilken  Troskab!  hvilken  Kjærlighed! 

Og  dette  Folk,  der  syntes  kun  med  Længsel 
At  vente  paa  den  store  Kongesøn, 
Som  fødtes  i  Kong  Fredegodes  Dage, 
Den  eneste,  hvem  Riget  hører  til, 
Som  Frodes  Minde  kan  i  Kraft  oplive: 
Oplive  Minderne  fra  Paradis, 
Der  altid  slumred  i  det  danske  Hjærte, 
O,  dette  Folk  —  det  skulde  nu  ej  mer, 
Nu,  da  det  har  annammet  Sandheds  Lære, 
Ej  mer  besidde  Tro  og  Kjærlighed! 
Umuligt  dog!     Vel  kan  jeg  ej  begribe, 
Hvordan  det  er,  at  Sandheds  klare  Lys 
Ej  anderledes  gjennemstraaler  Folket, 
Ej  ter  sin  Kraft  i  hellig  Id  og  Daad; 
Men  aldrig  kan  [jeg]  derfor  tro,  det  Hjærte, 
Der  slog  saa  højt  i  Lund  fra  Arilds  Tid, 
Og  banker,  skjønt  kun  svagt,  mig  selv  i  Livet, 
At  det  udrevet  er  af  Folkets  Bryst. 
Nej,  det  vil  vise  sig,  naar  Timen  kommer; 
Thi  dybt  jeg  føler  det:  den  kommer  vist, 
Uagtet  end  langt  borte  den  maa  synes. 
At  forberede  og  fremskynde  den, 
Er  Danner-Kongens   Kald  og  Kirkens  Ære. 
Hel  vanskeligt,  jeg  føler  godt,  det  er, 
Med  Mildhed  stræng,  i  Strænghed  mild  at  være 
Men,  at  dog  begge  Dele  høre  til, 
Naar  Dane-Hjærtet  skal  i  Tro  oplives, 

Det  ser  jeg  grandt  og  føler  i  mig  selv. 

Ja,  tør  jeg  tale  om  min  ringe  Gjerning, 

—  Og  her  jeg  tør;  thi  den  er  mere  din,  — 

Da  vil  jeg  sige,  at  hos  Sælandsfaren 

Gaar  Syn  for  Sagn:  dér  Kirken  først  slog  Rod, 

Dér  var  du  Greve  i  vor  Broders  Dage, 

Dér  fulgte  jeg  i  dine  Greve-Spor : 

Ej  alt  for  slap,  ej  alt  for  stram  blev  Tøjlen, 

Og  sig:  har  Sælandsfaren  sig  mod  dig  forbrudt? 

Knud. 
Du  har  saa  stærk  en  Talsmand  i  mit  Hjærte, 
At  der  kun  fattes  saare  lidet  i, 
Jeg  brast  i  Taarer  og  med  Skam  bekj endte, 
Jeg  har  mishandlet  Verdens  bedste  Folk; 
Thi  hine  Minder  fra  de  gamle  Dage 
De  røre  dybt,  de  gaa  til  Marv  og  Ben; 
Og  det  er  vist:  har  Dannemark  det  Hjærte, 
Som  kronede  Kong  Frode  i  hans  Grav, 
Og  som  du  kj ender,  ikke  blot  af  Rygtet, 
Da  har  jeg  været  alt  for  stiv  og  stræng. 

Nu,  det  er  sandt,  at  i  min  Broders  Dage, 
Som  Sælands  Greve,  var  jeg*  ej  saa  stræng, 
Og  tænkte  vel  som  du  om  Sælandsfaren; 
Men,  naar  jeg  hører  paa  Fornuftens  Raad, 
Da  raader  den  mig  snarere  at  mene, 
Der  er  i  Sæland  mere  Trællesind 
Og  mere  Dovenskab  end  Dyd  og  Ære. 
Derfor  som  Konge  og  jeg  huer  Jyden  bedst; 
Thi  han  er  flittig,  tarvelig  og  dygtig; 
Men  han  er  gjerrig,  stiv  og  trættekjær, 
Foragter  Kongens  Magt  og  Kirkens  Gode. 
Derfor,  som  skrevet  staar,  det  Hedningfolk 
Skal  med  et  Spir  af  Staal  og  Jærn  beherskes: 

Som  Lerkar  skal  de  brydes,  om  maaske 
Det  knuste  Hjærte  kunde  sig  ydmyge. 

Du  finder  Ledings-Boden  alt  for  svær, 
Som  det  var  Smaating,  naar  sin  rette  Viser 
En  Folkesværm  forlader  saa  med  Spot ! 
Som  om  du  tænkte,  det  var  verdslig  Vinding, 
Jeg  higed  efter;  skjønt  det  lette  Kaar, 
Jeg  Folket  bød  imellem  Bod  og  Ti'nde, 
Maa  højt  forkynde,  at  Guds  Kirkes  Vel 
Er,  hvad  og  her  mig  ene  staar  for  Øje; 
Saa  det  stadfæster  sig,  som  skrevet  staar: 
Mod  Herren  og  hans  salvede  de  stempled, 
For  at  udføre  hans  betænkte  Raad.  — 
Er  det  ej  Spot  og  Skam  for  Danmarks  Rige, 
At  Præster  hungre  som  i  Hedningland, 
At  den,  som  undervises,  ej  vil  dele 
Guds  Gaver  med  sin  Lærer,  Ordets  Tolk? 
Og  burde  jeg  Anledningen  ej  gribe, 
At  straffe  Folkets  Synd  med  Kirkebod? 
De  trodse,  mærker  jeg,  mod  al  Formodning, 
Paanøde  mig  et  Bondeplager-Skin, 
Og  —  Gud  maa  vide  det  —   kanske  jeg  falder 
Med  dette  Skin  som  Offer  for  Guds  Hus. 
Men  lad  saa  være!  heller  maa  jeg  falde 
Med  Skin  af  Brøde/  end,  som  Adelsten, 
Med  Skin  af  Kjærlighed  og  Kval  i  Hjærte. *) 


J)  [De  to  Linjer  af  Forf.  satte  i  Steden  for  disse  sex:] 

Med  Skin  af  Brode  end  af  Englelys; 

Jeg  falder  helst  med  Rigets  mindste  Brode; 

Og  heller  sige  man,  en  Stefanus 

End  en  Johannes  Dannemænd  kar  stenet! 

Ja,  uden  Stolthed,  Broder!  heller  Knud 

End  Erik  blode  maa  for  Danmarks  Kirke. 

Ej   Hedninger  skal  hyle  ved  min  (Trav. 
Men  Kristne  skal  bevæges  ved  min  Kiste. 
Og  mener  du,  at  Gud  behøver  mig, 
For  sine  Raad  i  Riget  at  udføre,  — 
Og  mener  du,  den  Konge  tækkes  ham, 
Som  føjer  Verden,  for  sit  Liv  at  friste,  — 
Da  har  du  glemt  det  store  Sandheds-Ord: 
At  hade  skal  vi  Livet  her  i  Verden, 
Om  vi  det  finde  vil  i  Himmerig. 

Erik. 
Hvad  skal  jeg  svare?     Du  est  mig  for  klog, 
For  klog  og  kold,  med  Ord  at  overtale. 
Dog  vil  endnu  jeg  tale;  thi  jeg  véd, 
Din  egen  Tro  gjør  din  Fornuft  til  Skamme: 
Dit  Hjærte  troer  ej  dens  kloge  Ord. 
Og  tro  i  Hjærtet,  elsk  i  Gud  din  Næste ! 
Thi  uden  Kjærlighed  er  Tro  kun  Skin, 
Og  havde  Tro  du  til  at  flytte  Bjærge, 
Og  kasted  du  dit  Legeme  paa  Baal, 
Men  elsked  ej,  da  var  det  alt  forgjæves; 
Saa  taler  Bibelen  til   dig  og  mig, 
Og  Kongens  Ord  kun  efter  Guds  skal  æres. 
Naar  derfor  Kongen  i  sin  Visdom  vil 
Sig  over  Troen  og  sit  Hjærte  hæve, 
Da  maa  jeg  sige:  det  er  ikke  ret. 
Og  Kjærlighed,  jeg  véd,  mistænker  ikke; 
Men  du  mistænker  Danmarks  ædle  Folk. 
De  synde  saare;  ak!  det  gjør  vi  alle; 
Men  Farisæeren  af  alle  mest; 
Thi  stolt  han  synder  mod  sit  eget  Hjærte, 
Mod  Følelsen  af  sine  egne  Brøst. 

Du  kalder  Sælandsfaren  for  hans  Taalmod  Træl, 
Og  vender  øret  fra  dit  Hjærtes  Stemme. 
O,  det  er  Synd;  thi,  sine  Konger  tro, 

Med  Barne-Tillid  inderlig  hengiven, 

Har  Sælandsfaren  været  al  sin  Tid. 

Ej  som  en  Træl  han  smigred  for  den  stærke, 

Og  spotted  den,  som  Lykken  gik  imod; 

Men  sine  Fædres  Konge-Æt  han  fulgte, 

Ej  altid  stærk,  ej  altid  kjæk  og  bold, 

Men  altid  med  et  ærligt,  kjærligt  Hjærte. 

Ej  er  det  blot  fra  dunkle  Hedenold, 
Vi  høre  Sagn,  som  dette  Ord  stadfæste, 
Ej  er  det  Sigersted  og  Lejregaard 
Og  Værebro  med  Frodes  Mindesten, 
Som  ene  give  Sæland  Vidnesbyrd; 
Nej,  derom  enes  ny  og  gamle  Dage, 
Og  Hjærte-Vaabenet  fra  Lejregaard 
End  skinner  under  Roskilds  Kirke-Hvælving: 
Dér  hviler  Støvet  af  vor  Fader  Svend, 
Som  i  sin  Modgangs  Tid  i  Sælands  Hjærte 
Fandt  Svaghed  tit,  men  altid  Kjærlighed, 
Fandt  ogsaa  tro  og  tapre  Følge-Svende 
I  Farens  Stund  som  Aslak  og  Herr  Skjalm, 
Der  fæsted  Vidnesbyrd  om  Lejres  Kæmper. 
Ja,  end,  skjønt  Svaghed  bryder  daglig  ind, 
Jeg  dog  tør  love  for  paa  wSælands  Vegne : 
Du  skulde  dér  ej  mangle  Følgeskab, 
Du  skulde  dér  se  mangt  et  Hjærte  bløde, 
Før  noget  Fjende-Vaaben  rakte  dit. 

Du  roser  Jyden;  jeg  vil  ham  ej  laste, 
Han  gjælde  maa  for  Danmarks  højre  Haand, 
Og  regner  som  den  bedste  i  sit  Hoved. 
Men  hverken  er  i  Hoved  eller  Haand, 
Mig  synes,  Hjærtet  paa  sit  rette  Sted. 
Jeg  haaber  vist,  at  han,  der  som  en  Broder 
Har  venlig  klynget  sig  om  Søster-Hals, 
Skal  og  en  Gang  ved  hendes  Barm  opvarmes 

Og  værge  hende,  naar  hun  vorder  svag. 

Men  skal  det  ske,  da  maa  med  Søster-Hjærte 

Hun  bære  over  med  ham  mangen  Gang 

Og  ej  ham  trykke  alt  for  haardt  paa  Bylden; 

Thi  ellers,  frygter  jeg,  han  farer  op 

Og  saarer  dødelig  i  Kongen  hendes  Hjærte. 

Du  tænker,  at  du  bør  for  Kirkens  Ret 
Dit  Folk  opirre  og  dig  selv  opofre.  — 
Det  burde  du,  naar  Kirkens  Vel  det  bød; 
Men  Kirkens  Vel  er  ej  af  denne  Verden, 
Og  Ti'nde-Negen  ej  dens  Syldesten. 
At  de,  som  tro,  med  Kirken  gjærne  dele 
Alt,  hvad  de  eje,  baade  stort  og  smaat, 
O,  det  er  ligefrem;  men  her  det  gjælder: 
Kan  de  vel  tro,  som  have  næppe  hørt? 
Og  der  maa  prædikes,  før  man  kan  høre. 
End  ligger  Jylland  halv  i  Hedenskab, 
Og  Kirken,  kan  man  sige,  staar  i  Bygning; 
Thi  Børglum,  Viborg  fik,  saa  vel  som  Aars, 
Jo  først  for  nylig  sine  Bispe-Stole; 
Og  kan  man  vente,  at  paa  tyve  Aar 
Sig  løfte  skulde  slige  Hvælvings-Kirker 
Som  den,  sig  Sæland  har  i  Roskild  rejst, 
Og  den,  din  Kongehaand  i  Lund  har  bygget? 
Nej,  kjære  Broder!  hav  Taalmodighed  1 
Giv  Tid,  til  Folket  lærer  ret  at  føle, 
Hvad  Kirken  er,  forstaa  dens  Gavmildhed! 
Da  løfter  flux  sig  baade  Kor  og  Lade, 
Og  Kirke-Ti'nden  kommer  af  sig  selv. 
Nu  derimod  at  ville  Jyllands  Marker 
Med  Sværdet  meje,  det  gaar  aldrig  an; 
Thi  end  er  Stald  og  Lade  Jydens  Kirke, 
Og  Sværdet  er  hans  gamle  Bønnebog. 

Det  Englands-Tog-,  som  halv  dig  synes  heldigt, 
Fordi  dets  Udfald  gav  i  Haand  dig  Svøben, 
O,  gid  du  aldrig  havde  det  betænkt! 
Thi,  ak!  det  er  en  sælsom  Ting  med  Sværdet: 
Det  farer  sjælden  af  sin  Balg  omsonst, 
Men1)  kræver  Blod,  før  det  sig  atter  skjuler. 
Ja,  da  jeg  nu  maa  tale  frit  i  Dag, 
Saa  siger  jeg:  jeg  kan  det  ej  begribe, 
At  Englands-Toget  var  din  Kongepligt, 
Men  synes,  det  var  snarere  en  Brøde. 

At  hine  Hedninger  ved  Østersø 
Du  gjæstede  med  dine  Helte- Vaaben, 
Det  af  mit  Hjærte  priser  jeg  dig  for; 
Thi  dermed  rensede  du  Rigets  Strømme 
Og  freded  Kysterne  for  Røver-Sværd. 
Dér  saade  og  din  Kongehaand  paa  Heden 
Et  venligt  Frø,  som  med  Guds  Hjælp  en  Gang 
Kan  spire,  voxe  til  en  hellig  Palme;  — 
Men  Engelland,  —  det  ligger  hist  i  Hav, 
Adskilt  fra  Dannemark  ved  brede  Strande ; 
Hvem  saa'  det  Syn,  hvem  hørte  vel  det  Sagn, 
At  Englands  Snækker  krænked  danske  Strømme, 
At  Angler-Sværdet  rakte  Danmarks  Kyst! 
Kun  det  har  ny  og  gamle  Sagn  at  melde: 
At  her  i  Dannemark,  især  i  Jydens  Bryst, 
Der  var  en  sælsom  Lyst  til  over  Havet 
At  drage  did  med  Sværd  og  Herreskjold. 
Den  Lyst  har  kostet  mange  bitre  Taarer, 
Den  og  har  kostet  meget  Daneblod: 
Dér  pintes  Regners  Sjæl  i  Ormegaarden, 
Dér,  siger  man,  nedsank  Knud  Danekjær, 
Dér  Adeltroppen  i  Svend  Tveskjægs  Dage 

x)  [„Og«.] 

Og  Knud  hin  rige  kjøbte  Kronen  dyrt, 
Saa  dyrt.  at  der  i  den  var  intet  vundet. 
Det  kjendtes  bedst,  da  under  Harde-Knud 
Man  ikke  havde  bedre  Raad  for  Haanden, 
Til  Kroner  to  at  værge  med  ét  Sværd, 
End  dem  at  binde  fast  med  Forbunds-Traade 
Og  lægge  Enderne  i  Norges  Haand: 
En  Id,  som  kostede  vor  kjække  Fader 
Saa  stort  Besvær,  saa  mangt  et  mødigt  Fjed, 
Før  Kronen  atter  fandt  sit  Dane-Hoved, 
Som  kosted  Danmarks  Rige  Strømme  Blod, 
Før  Hovedet  blev  sikkert  paa  sin  Krone. 

Se,  det  var  Følgerne  af  hine  Tog! 
Og  næppe  Dannemark  har  dem  forvundet, 
Før  Snækken  sejle  vil  sin  gamle  Sø, 
Med  Roret,  hugget  dybt  i  Hedning-Skoven, 
Paa  Ravne-Bannerets  den  vilde  Sti! 

Det  dulmer  Smerten  i  de  gamle  Vunder, 
At  med  dem  fulgte  hellig  Lægedom; 
Thi  Hedning-Snækken,  som  gik  ud  med  Ravnen, 
Tilbage  kom  med  Korset  højt  i  Stavn; 
Og  Danmarks  Kirke  for  sin  høje  Hvælving, 
I  Roskild,  Lund  og  hvor  som  helst  det  er, 
Næst  Gud  maa  takke  Englands  Præste-Skare. 
Og  derfor,  naar  man  ser  paa  Herrens  Haand, 
For  Skam-Kjøb  Dannemark  fik  Englands  Krone; 
Thi  Kirke-Kronen  er  af  den  Slags  Guld, 
Som  man  i  Verden  ej  for  dyrt  kan  kjøbe. 

Men  hvorfor  nu  man  skulde  Bølgen  pløje 
Til  fjærne  Kyst,  om  ogsaa  det  var  ret  : 
Hvad  Ret  man  havde  til  i  slig  en  Fejde 
At  drage  Sværd,  udøse  kristent  Blod, 
Befejde  Folket,  som  os  halv  har  kristnet, 
Ja,  hvem  vi  skylde  hine  Helgen-Lig: 


5-2 o  Optrin  af  Nordens   Historie. 


Albans  og  Osvalds,  som  nu  Danmark  ejer,  — 
Det  er,  hvad  langt  gaar  over  min  Forstand. 

Du  tier,  Broder!  dine  Kinder  blusse. 

Fortørnet  haver  dig  min  Dristighed. 

Det  smerter  mig,  men  maa  mig  ej  fortryde; 

Thi  for  Guds  Ansigt  har  jeg  ærlig  talt. 

Han  styre  nu  dit  Hjærte,  dine  Tanker 

Til,  hvad  der  tækkes  ham,  al  Sandheds  Gud! 

Hvis  da  du  finder,  at  din  Broder  fejled, 

Tilgiv  ham  da  hans  Skyld  i  Jesu  Navn! 

Men  hvis  dig  Brynjen  kar  forklemt  dit  Hjærte, 

Da  kløve  Herren  den  med  Aandens  Sværd! 

Ja,  gid  du  vinde  maa  en  Konge-Sejer, 

Som  den,  du  fordum  hist  paa  Snækken  vandt! 

Og  gid  det  aldrig  maa  dig  gaa  af  Minde, 

At  Erik  er  i  Liv  og  Død  dig  tro 

Og  vil  for  dig  sit  Hjærteblod  udgyde 

Som  ægte,  ærlig,  kristen  Dannemand!     (Gaar.) 

Knud. 

Dit  Hjærte,  Knud!  har  Brynjen  det  forklemt? 

Var  det  en  Drøm?  var  det  en  luftig  Skygge, 

Som  Flovmod  gjøgled  for  dit  Øje  frem? 

Var  det  dig  selv,  din  egen  Magt  og  Ære, 

Du  kæmped  for  og  kaldte  fræk  din  Guds? 

Nu  gjælder  det:  min  Erik  min  Anklager! 

Samvittighed!  sig  frem!  var  det  din  Røst? 

Ja,  ja,  nu  gjælder  det,  om  denne  Krone, 

Om  Danmarks  Krone  jeg  tør  bære  mer. 

Thi  er  det  sandt:  var  jeg  en  Folke-Plager, 

En  Hedning-Gjæk,  som  efter  Æren  løb, 

Saa  holdt!  saa  er  —  saa  er  nu  Dansen  sprungen; 

Saa,  Spir  og  Krone!  ja,  saa,  Haand  og  Hoved! 

Saa  har  I  her  udtjent,  ja,  tjent,  fortjent.  — 
Saa  hyl  dig,  Hoved,  dybt  i  Munke-Kappen! 
Begrav  i  Kloster  og  i  Muld  din  Skam, 
Til  Muldet  rejser  sig  for  Doms-Basunen, 
Og  Bogen,  Lyset  aabenbarer  alt! 

(Tavshed.) 

Her  ligger  Haanden  paa  mit  Konge-Hjærte, 
Dér  ligger  Øxen  skarp  ved  Træets  Rod, 
Den  ligger  —  nej,  den  sidder  ham  i  Haanden, 
Som  raaber  over  Jord  med  Torden-Røst: 
Hvert  Træ,  som  ej  har  baaret  gode  Frugter, 
Omhugger  jeg  og  kaster  det  i  Ilden. 
Dér  sidder  han  paa  Himlens  Kongestol; 
Her  sidder  jeg,  kan  fra  hans  Haand  ej  flygte. 
Han  røre  Hjærtet  med  sin  Guddoms-Kraft! 
Han  give  nu  Samvittigheden  Tunge! 
Han  tænde  Lys  i  Hjærtets  Dunkelhed! 
For  Lyset  kan  og  vil  jeg  ej  mig  skjule. 

(Tavshed.) 

Svar,  Hjærte!     Sig:  var  det  min  egen  Sag, 
Hvorfor  jeg  vaaged,  stred  og  led  paa  Tronen? 
Var  det  min  egen?  eller  var  det  Guds? 

(Tavshed.) 

O,  vel  mig!  ja,  jeg  føler,  det  var  Guds: 
Det  var  hans  Ære  og  hans  Kirkes  Bygning, 
Hvorpaa  jeg  grunded  baade  Dag  og  Nat; 
Det  var  hans  Lov,  som  sødt  min  Sjæl  forlysted, 
Det  var  hans  Aand,  som  stod  mig  kraftig  bi. 
Triumf!  Nu  trodser  jeg  den  hele  Verden. 
Kom,  Død!  kom,  Helvede!  jeg  trodser  kjæk. 
Kom,  Erik!  —  Dog,  hvad  siger  jeg:  kom,  Erik! 
Var  det  min  Hensigt  vel,  han  tvivled  om? 
Var  det  ej  Midlerne?  var  det  ej  Maaden? 
Velan!  nu  maa  jeg  vide,  prøve  alt. 

Vær  roligt,  Hjærte!  du  har  Fred  med  Herren; 
Udføre  vilde  du  hans  Værk  paa  Jord, 
Og  dine  Brøst  han  naadig  vil  tilgive. 
Men  skjul  for  Lyset  ej  den  mindste  Vraa! 
Thi  Ondskab  er  det  kun,  som  Lyset  skyer. 

(Tavshed.) 


[KNUD    OG   ERIK.] 
[1815J 

[Erik.] 


Det  var  en  Daad  for  Frodes  Efter-Mand, 
Af  ingen  Vende-Skalk  ham  at  misunde. 

O!  havde  Hjærtet  Del  i  slige  Ord, 
Da  maatte  vel  for  Kongen  alt  forstumme, 
Til  Oprors-Sværdet  Gravens  Tavshed  brød 
Og  skar  for  Tunge-Baand  den  stumme  Harme 
Og  slog  paa  Avind-Skjoldet  Tonen  an 
Til  Trolde-Drapen  over  Jordskjælvs-Daaden, 
Ja,  farved  i  en  Sø  af  Broder-Blod 
Til  Danmarks  Drot  en  kostbar  Purpur-Kaabe.  - 
Men  slig  en  Kaabe  du  med  Gru  forskød, 
Selv  da  du  kunde  axlet  den  med  rette; 
Og  derfor  véd  jeg,  at  dit  bitre  Ord 
Om  Septeret  af  Jærn,  hvor  Pile-Kvisten 
Er  for  det  meste  nok  i  Kongens  Haand, 
Det  bitre  Ord  var  aldrig  i  dit  Hjærte, 
Men  fødtes  kun  paa  Tungen,  af  den  Flint, 
Som  Høvdinger  kan  ingensteds  undvære, 
Naar  de  til  Bavne-Blusset  skal  slaa  Ild. 

O,  vend  igjen  da  kun  mod  Rigets  Fjender 
Den  gnistrende,  den  skarpe  Øje-Sten! 
Og  se  paa  Danmark  med  dit  Fader-Øje, 
Der  lukker  sig  for  mangen  Børne-Streg 
Og  ser  med  Tyende  selv  gjennem  Fingre, 
Naar  det  er  taaleligt,  for  Hus-Freds  Skyld! 
Da  ser  du  sikkerlig,  at  Sælands-Faren 

Er  ingenlunde  skabt  til  Trælle-Kaar, 

Med  mindre  Retten  sidder  i  Spyd-Stagen, 

Saa  man  maa  være  Bersærk  eller  Træl; 

Thi  Fuglsangs-Lunden  er,  som  Blomster-Engen, 

Slet  ikke  skikket  til  Bersærke-Gang, 

Men  vel  til  Løv-Sal  for  en  Skjoldmø-Stamme, 

Der  aldrig  saa  forglemmer  ædel  Byrd, 

At  den  jo  staar  med  Lempe  til  Oprejsning. 

Ja,  ej  blot  Siger-Sted  og  Lejre-Gaard 
Og    Være-Bro  med  Frodes  Efter-Mæle 
Forkynder  højt  den  kjærlige  Natur, 
Der  spejler  sig  i  disse  stille  Vande 
Med  Blomster-Kransen  og  den  dybe  Grund; 
Nej,  derom  tale  Tider  med  hinanden, 
Og  derom  kvæder  Sommer-Nattens  Fugl, 
Selv  naar  forkjælet  Møen  kaster  Skjoldet 
Og  ligger  paa  den  lade  Side  helst, 
Til  Solen  skinner  sønden  ind  ad  Gluggen.  — 
Ja,  Hjærte-Vaabenet  fra  Siger-Sted 
End  skinner  under  Roskilds  Kirke-Hvælving: 
Dér  hviler  Støvet  af  vor  Fader  Svend, 
Som  vidner  for  os  lydelig  fra  Graven, 
At  Sælands-Faren  ligner  mindst  en  Træl, 
Som  holder  altid  med,  hvem  der  er  stærkest, 
Og  spotter  den,  som  Lykken  gaar  imod, 
Og  spørger  først  og  sidst  om  egen  Nytte ; 
At  Løve-Modet  savned  her  man  tit, 
Men  altid  sporede  man  Løve-Hjærtet.  — 
Tør  Sæland  ej  mod  Høder  løfte  Skjold, 
Saa  græder  det  dog  altid  over  Balder, 
Og  Taaren  bliver  til  en  Ædel-Sten, 
Som  funkler  mildt  i  Dane-Kongens  Krone. 

Er  det  nu  glemt,  at  Tymme  Sælands-Far , 
Kun  som  Majgreve-Ætten  højvelbaaren, 
Beviste  kjækt:  mens  der  i  Skov  er  Maj, 
Med  Stangen  ej  nedhugges  Danmarks  Banner! 
Det  er  ej  Folke-Sagn  fra  Heden-Old: 
Det  skete  i  Kong  Knud  den  stores  Dage; 
Og  med  den  Daad  greb  Sælands  M©  sit  Skjold, 
Som  i  vor  Faders  Tid  hun  skød  med  Styrke 
I  Skjalm  og  Aslak  for  sin  Drot  saa  kjær 
Mod  Sværd-Slag  nok  af  Norges  Haarde-Raade. 

At  Jyden  huger  Kæmpe-Drotten  bedst, 
Det  følger  af  sig  selv,  er  ej  at  laste; 
Men,  er  det  Synd  at  være  Sæland  haard, 
Da  er  det  farligt,  Jyden  at  opirre. 
Ja,  det  er  ogsaa  Synd;  thi  han  er  spag, 
Har  som  en  Bejler  sig  til  Sæland  klynget 
Og  vil,  opvarmet  ved  den  emmes  Barm, 
Vist  Liv  og  Blod  for  hendes  Fader  vove. 

Du  tænker,  at  du  bor  for  Kirkens  Ret 
Dit  Folk  opirre  og  dig  selv  opofre.  — 
Det  burde  du,  naar  Kirkens  Vel  det  gjaldt; 
Men  Kirkens  Vel  er  ej  af  denne  Verden, 
Ej    Ti'nde-Kjærven  er  dens  Sylde-Sten; 
Og  sige  Klerke  det,  da  har,  som  Jøder, 
Som  de,  der  byggede  med  Halm  og  Straa, 
De  Hoved-Hjørnestenen  skudt  til  Side, 
Og  knuses  af  den,  før  de  selv  det  véd.    — 
At  de,  som  tro,  med  Kirken  gjærne  dele 
Alt,  hvad  de  eje,  baade  stort  og  smaat, 
O,  det  er  ligefrem;  men  her  det  gjælder 
Om  Tro  i  Hjærtet,  som  ej  Konge-Bud 
Indprente  kan,  endsige  Od  og  Ægge. 
Hvor  skulde  de  vel  tro,  som  hørte  knap! 
Og  var  det  ikke  i  vor  Faders  Dage, 
Vend-Syssel  først  blev  til  et  Bispe-Dom! 
Hvem  kan  dog  tænke,  at  i  én  Mands  Alder 
Udryddes  skulde  her  et  Hedenskab, 
Hvis  Aar  Metusalems  vist  overstige !   — 
Nej,  kjære  Broder!  hav  Taalmodighed ! 
Giv  Tid,  til  Folket  lærer  ret  at  føle, 
Hvad  Kirken  er,  og  se  dens  Gavmildhed! 
Da  hæver  nok  sig  baade  Kor  og  Lade, 
Og  Kirke-Ti'nden  kommer  af  sig  selv, 
Paa  Jyllands  Hede,  som  i  Sælands  Skove, 
Hvor,  over  Bøgene  ved  Isse-Fjord, 
Alt  DaneKirken  som  en  Dronning  troner, 
Og  breder  ej  omsonst  sit  Moder-Skjød.  — 
Nu  derimod  at  ville  Jyllands  Marker 
Med  Sværdet  meje,  det  gaar  aldrig  godt; 
Thi  end  er  Øxen-Huset  Jydens  Kirke, 
Og  Sværdet  er  hans  gamle  Bønne-Bog, 
Og  Fingre  mindes,  hvad  de  fordum  gjorde; 

Og  vender  Bladet  sig  i  Jydens  Haand, 
Da  se  højrøde  vi  og  ramme  Runer, 
Som  Efter-Slægten  stave  skal  med  Gru. 

Ak!  Englands-Toget  halv  dig  synes  heldigt, 
For  Følgens  Skyld,  —  som  truer  Danmarks  Fred. 
O,  gid  det  Tog  dig  aldrig  havde  lystet! 
Thi  Lysten  blot  var  alt  et  Uhelds-Tegn, 
Saa  sandt  Erobrings-Sværdet  er  en   Tirjing, 
Som,  med  hvad  Tanker  den  og  droges  ud, 
Ublodig  ej  sig  stikke  lod  i  Balgen, 
Og  skabte  helst  sin  Herre  Hjærte-Sorg. 

Hvor  hidindtil  du  blotted  Helte-Sværdet, 
Var  i  din  Haand  det  kun  et  Herre-Skjold, 
Som  hvælvede  sig  over  Danmarks  Kyster, 
Og  som  kun  Fredens  Fjender  skar  sig  paa. 
Den  Herre-Færd  gjør  Drotter  fredegode. 
Men  Engelland,  det  ligger  langt  af  Led, 
Og  ej  dets  Snækker  plumre  Danmarks  Strømme  ; 
Men  vel  i  Nordmænds  og  i  Jyders  Barm 
Der  bor  en  sælsom  Lyst  til,  over  Havet 
At  drage  did  og  øve  Ridder-Spil; 
Den  Lyst  har  kostet  mange  bitre  Taarer, 
Den  har  og  kostet  meget  Dane-Blod: 
Der  pintes  Regners  Sjæl  i  Orme-Gaarden, 
Der  blegned  rødmende  Knud  Danekjær, 
Der  Adel-Troppen  i  Svend  Tveskjægs  Dage; 
Og  bar  end  Krone  dér  hans  Søn  med  Glans, 
For  dyrt  dog  visselig  han  Guldet  kjøbte. 
Det  kjendtes  klarlig  under  Harde-Knud, 
Da  Norges  Sværd  man  holdt  fra  Danmarks  Krone 
Med  skjøre  Traade  kun,  og  ej  med  Skjold: 
En  Kløgt,  som  kostede  vor  kjække  Fader 
Fuld  stor  Besvær,  fuld  mangt  et  mødigt  Fjed, 
Før  Kronen  atter  fandt  sit  Skjoldung- Hoved, 
Og  kosted  Danmarks  Rige  Strømme  Blod, 
Før  Hovedet  blev  sikkert  paa  sin  Krone. 

Ja,  det  var  Følgerne  af  hine  Tog; 
Og  end  har  Dannemark  dem  ej  forvundet, 
Før  Snækken  sejle  vil  sin  gamle  Sø; 
Og  du,  min  Broder!  du  er  Høveds-Manden, 
Som  hader  og  som  straffer  Vikings-Færd, 
Men  skynder  til  at  drive  i  det  store, 

Hvad  stræugelig  du  dæmper  i  det  smaa ! 
Maa  over  sligt  ej   Dannemark  forbavses? 
Mast  man  ej  tænke,  det  er  Kogleri 
Af  Ravne-Bannerets  den  gamle  Vætte, 
Der  frister  end  i  Nord  hver  Kæmpe-Drot, 
Som  Olav  Trygvesøn  og  Haarde-Raade! 

Du  tier,  Broder!  dine  Kinders  Blus, 

Det  er  en  Bavn,  som  Fejde  mig  forkynder. 

Og  Læben  sitrer;  thi  den  løfted  Sværd, 

Det  er  unægteligt,  imod   sin  Konge; 

Men  Hjærtet  slaar  saa  rolig  og  saa  let, 

Som  aldrig,  siden  dunkle  Barne-Dage ; 

Thi  nu  afvæltet  er  den  svare  Sten, 

Som  længe  ej  jeg  mægtede  at  rokke, 

Og  følte  dog,  ej  maatte  ligge  dér, 

Om  end,  opløftet,  den  mit  Hoved  knuste.  — 

Paa  Eriker,  jeg  véd,  er  Danmark  rig; 

Men  ingenlunde  saa  paa  Kæmpe-Knuder  ; 

Og  lad  min  Læbe  kun  forstumme  brat, 

Naar  kun  mit  sidste  Ord  dit  Liv  forlænger! 

